# verses

text:
God like his kids tell how awesome all da good kine tings he stay do fo us. God do good kine tings fo us, cuz we stay tight wit Christ, an he get plenny love an aloha fo Christ. 


text:
<pb/>No matta us guys wen broke Godʼs Rules, still yet Christ da One dat wen go bleed an mahke fo us. Christ wen cut us guys loose from da power da bad kine stuff get ova us, an he hemo our shame, cuz he like do plenny good kine stuff fo us, an cuz we stay tight wit him. 


text:
God, he know da tings he like do. Befo time he neva tell nobody notting, but now he wen tell us guys. He wen go make plan fo all da tings dat he wen like do, an he wen pick Christ fo do um. 


text:
God wen make one plan fo do all dat wen da right time stay come. Dis da plan: God goin make everyting dat he wen make come togedda, an his Spesho Guy Christ goin be in charge. Dat mean Christ goin be in charge a everyting inside da sky an inside da world! 


text:
<pb/>An us guys dat stay tight wit Christ, was us God wen pick from befo time. An cuz we his kids awready, he stay give us all da tings he get fo us. He wen go make everyting jalike he wen figga befo time. God, he da One dat can make everyting he like happen. 


text:
God wen go do all dat, cuz he wen like us guys dat wen go trus Christ first, show da oddas how awesome God stay. Den da odda peopo goin tell how awesome he stay too. 


text:
<pb/>Same ting wit all you guys dat stay tight wit Christ, you guys wen hear da true kine stuff God wen say. Dass da Good Kine Stuff bout how God take you guys outa da bad stuff you guys stay in. An cuz you guys wen go trus Jesus, an stay tight wit him, God wen give you guys his Spesho Spirit, jalike he wen promise befo time. Dass da Spirit dat make you guys go all out fo him, an da Spirit jalike one mark fo show dat you his guys. 


text:
Wen we stay tight wit Godʼs Spirit, dass da first proof fo show us all da good kine stuff God goin give his kids. Bumbye God goin cut loose his kids from all da power dat da bad kine stuff get ova dem, an den everybody goin tell how awesome he stay. Paul Pray Fo Da Bruddas an Sistas Efesus Side 


text:
<pb/>Cuz I wen hear dat you guys trus da Boss Jesus, an you guys get love an aloha fo all da peopo dat go all out fo him, 


text:
az why I no stop telling God, “Mahalo plenny fo dem guys!” I everytime tink bout you guys, an pray fo you guys. 


text:
<pb/>Everytime, dis how I pray: “God, you da God fo our Boss Jesus Christ. You our Fadda, an you stay awesome! I like you help da Efesus peopo fo know inside dea heart wat fo do. An show dem plenny bout Christ, so dey goin know him mo betta. 


text:
God, I like you help da Efesus bruddas an sistas fo undastan mo betta da good kine stuff you wen promise fo do fo dem bumbye. Az jalike you goin open one light inside dea hearts fo dem fo see. Den dey goin start fo wait fo da tings you wen promise, cuz you wen tell dem fo come be yoa guys. Help dem fo know dat goin be plenny, all da awesome stuff you wen promise fo give us. Az jalike same ting you goin give all yoa kids, cuz dey stay all out fo you. 


text:
Plus, I like dem know how strong you stay fo help us guys dat stay trussing you, cuz you get da power fo make anyting happen!” 


text:
<pb/>You know how strong da power God get? He wen go make Christ come back alive afta he wen mahke, dass how strong his power! Den God wen put Christ da mos importan place, by his own right side up dea inside da sky. 


text:
Dat show dat Christ mo importan den all da kine leadas inside da sky, an all ova da place, an da leadas dat get da right fo tell odda peopo wat fo do, an all da guys dat get power fo do tings to odda peopo, an all da bosses, an all da guys dat get big name. Christ, he stay da mos importan leada now, an he goin be da mos importan leada inside da time dat goin come bumbye. 


text:
God wen make everyting inside da world an inside da sky unda Christ. An same time he wen make Christ da head guy fo us church peopo. 


text:
Us church guys, we jalike Christʼs body. Cuz we da ones dat goin pau do everyting dat Christ wen start wen he was hea. He stay tight wit all his peopo, an he get plenny power fo make everyting come jalike suppose to be.<pb/>


text:
An wit you guys, same ting you know. Befo time, you guys was cut off from God, jalike you stay mahke inside, cuz everytime you guys go agains da Rules God wen make, an same time you guys stay doing all da bad kine stuff. 


text:
Wen was dat time, you guys wen go make jalike all da odda peopo all ova da world. You guys wen like listen to da Bad Guy, I talking bout da guy dass da leada fo all da bad kine spirits up inside da sky. An you guys wen like go do wat he wen tell you guys fo do. Az da same spirit dat go make peopo go tink fo go agains wat God say. 


text:
An you know wat? All us guys dat time was acking same ting, jalike da peopo dat go agains God. Everyting our body wen like do, we wen go do um. Wateva we wen feel, an wateva we wen tink, we jus go do um. Inside we was jalike da odda peopo. But God neva take da kine tings we was doing. 


text:
<pb/>Plus, but you know wat? God give us everytime choken chance! He get choke love an aloha fo us guys! 


text:
No matta us guys was cut off from God, jalike we stay mahke inside awready, cuz we wen go agains da Rules God wen make, God wen go make his Spesho Guy Christ come back alive. Dass jalike same time he wen go make us guys come back alive too. He wen like do plenny fo all you guys. Dass why he hemo you guys from da bad kine stuff you guys stay doing. 


text:
God wen make us guys jalike we wen come alive togedda wit Christ. God wen give us our own place, an he goin make us guys come kings bumbye wit Jesus up dea inside da sky, cuz we stay tight wit his Spesho Guy Jesus Christ. 


text:
God wen do all dat fo show proof, even afta dis world pau, dat he wen go all out fo do plenny good stuff fo kokua us, cuz a wat Jesus Christ wen do. 


text:
<pb/>God like do plenny fo you guys, cuz dass how he stay. He like hemo you guys from da bad kine stuff you guys stay in, if you guys trus God strait out. No mo notting you guys can do by yoaself. God make lidis fo you guys. Dass jalike one spesho present God get fo you guys. 


text:
God da One wen make us guys how we stay now. He wen make us stay tight wit Jesus Christ, so now us guys can do good kine stuff. Even befo he wen make us, he wen make ready all da plans fo us guys fo do all dose good tings. We Stay Tight Wit Christ 


text:
<pb/>So den, you guys dat no mo Jewish blood, rememba how you was befo time. Wen you guys wen born, you guys neva was Godʼs peopo. Da Jewish guys, dey get da cut skin mark dat peopo give um from small baby time, dat fo show dat dey Godʼs peopo, an dey da ones dat call you guys “da guys dat no mo da mark.” 


text:
Dat time Christ was notting to you guys. You guys no mo da right fo be one Israel citizen dat time. Wen God wen make one promise dat he goin make one deal fo his peopo bumbye, dat deal no was fo you guys. Same time you guys stay hea inside da world, but you guys neva know God. Az why you guys neva stay shua dat someting good goin happen to you guys bumbye. 


text:
Dat time you guys no stay close wit God. But now, you guys stay tight wit Jesus Christ. Jesus wen go bleed an mahke fo you guys, fo make you guys come tight wit him. Az why you guys stay close wit God. 


text:
<pb/>Befo time, jalike us Jewish peopo an da odda peopo wen build one wall dat neva let us guys go close to each odda. But Christ, wen he wen go mahke on top da cross, dass jalike he wen bus down dat wall. Christ da guy wen go make everyting good fo all us guys, so da Jewish peopo an da odda peopo no need go agains each odda no moa. He wen go make dem jalike ony one peopo. 


text:
Wen Christ wen mahke, he wen wipe out da power from da Jewish Rules dat tell da peopo wat dey gotta do. Now, he make da Jewish peopo an da odda peopo come tight wit him togedda. Dey come jalike one new peopo, an dey make good wit each odda. 


text:
Christ wen like do dis: he like make da Jewish peopo an da odda peopo jalike dey one peopo, an bring um back da same side wit God. Wen Christ wen mahke on top da cross, he wen wipe out everyting dat wen make da peopo go agains each odda. 


text:
Christ wen go by you guys dat no stay close to God befo time, an by da peopo dat stay close to him. An he wen tell all you guys dis Good Kine Stuff From God. He say, “Now you guys can make good wit each odda!” 


text:
Cuz a wat Christ wen do, both you guys an us Jewish guys get da same Spirit. Dass why all us guys get da right fo go talk to our Fadda. You Guys, One Spesho Temple Fo Da Boss 


text:
<pb/>So! You guys dat not born Jewish, you guys wen stay outside, but now no stay lidat. Now you guys stay spesho fo God too, an you guys inside Godʼs ohana. 


text:
Jalike God wen build one house. Da guys he wen send all ova fo tell peopo da Good Stuff bout him, an da guys dat wen go talk fo him, dey jalike da foundation. An you guys, jalike he build you guys togedda on top um. An Jesus Christ, he jalike da corner block. 


text:
Da whole house line up real good cuz a Christ. An dat house coming one temple dat stay spesho fo da Good Boss. 


text:
Plus, you guys stay tight wit Christ, So jalike God wen build you guys togedda fo come one house wea Godʼs Spirit stay inside.<pb/>


text:
Dass why I praying to God. Dis me, Paul. I da prisona guy, cuz I Jesus Christʼs guy. An I stay in jail fo help you guys dat not Jews. 


text:
Fo shua you guys wen hear bout da good ting God wen do fo me. How God wen give me dis job, dat goin help you guys. 


text:
God wen show me da secret stuff dat nobody wen figga out befo time, jalike I wen write um litto bit awready. 


text:
Bout dis stuff, wen you guys read um, den you guys goin figga out how come I undastan da plan dat was secret befo time, bout da ting dat Christ wen go do. 


text:
All da peopos dat wen live befo time, God neva let dem know da secret plan. But now, Godʼs Good an Spesho Spirit wen show da secret plan to his spesho guys dat talk fo God, an to da guys dat God wen send all ova da place fo tell da peopo bout Christ. 


text:
Dis da secret stuff: Da Good Stuff From God tell dat da peopo dat not Jews can come Godʼs kids too, jalike da Jewish peopo. Da peopo dat not Jews an da Jewish peopo, goin be jalike ony one peopo, an dey all goin get all da good kine stuffs God wen promise his peopo. All dat stuff goin happen cuz dey stay tight wit Christ. 


text:
An me, God wen make me one worka guy fo him. God wen go give me dis job, jalike one spesho gif, fo tell da Good Kine Stuff From Him. An he give me da job cuz he get da power fo do wateva he like do inside me. 


text:
<pb/>No matta all da peopo dat stay spesho fo God, stay mo importan den me, still yet God wen like give me dis job: fo tell all da diffren kine peopos dat not Jews all da unreal an awesome kine stuffs bout Christ, mo plenny den anybody can figga. Dis job, jalike one spesho gif God wen go give me. 


text:
An, God let me help everybody undastan da plan dat was secret befo time. From da time God wen make everyting, he neva let nobody know da secret plan till now. 


text:
But now, God like use his church peopo fo show all da kine leada guys an da guys wit power dat stay inside da sky, dat God know wat fo do bout everyting fo real kine. 


text:
<pb/>God, he wen make da plan from befo time fo do all dat stuff. An Jesus Christ, our Boss, he da One dat wen do um. 


text:
An us guys dat stay tight wit Christ, we know fo shua we no need shame, an we can go talk to God any time we like. We trus um, az why. 


text:
So, I stay telling you guys, no bum out jus cuz I stay suffa plenny fo you guys. I do dis so peopo goin know how awesome you guys stay, you know. Christ Get Love an Aloha fo Us Guys 


text:
An dis Fadda, he da Fadda fo real kine. All da diffren ohanas all ova da world an inside da sky, dey get dea faddas, an dey call um “faddas” cuz dey make litto bit jalike da real Fadda. 


text:
You know, God, he stay plenny awesome! He get everyting we need! Az why I like him fo send his Spirit fo give you guys da power fo come mo strong inside. 


text:
Den Christ goin live inside you guys, cuz you guys trus um. I aks God dat you guys goin everytime get love an aloha fo God an everybody. An dat kine love goin make you guys strong jalike da root fo one big tree, an jalike da foundation fo one house. 


text:
Den you guys togedda wit all da peopo dat stay spesho fo God, goin get power fo undastan inside yoa hearts how plenny love an aloha Christ get fo everybody everytime. Dis love an aloha, no goin pau eva! Az jalike da love an aloha, stay real deep. 


text:
Yeah, an I like you guys get power fo know an feel how plenny love an aloha Christ get fo you guys, no matta no mo nobody can undastan um all da way. An den you guys goin be jalike God. Az wat he like you guys fo be, jalike him. 


text:
<pb/>God, he get plenny power! Wateva we like aks him fo do, o wateva we tink he can do, he can do plenny mo den dat! Dass da kine power he get fo change us guys inside. 


text:
So, all da church peopo goin show how awesome God stay, dass all da church peopo dat stay alive now, an all da church peopo dat goin come afta. An Christ, he stay show how awesome God stay, fo eva an eva. Dass it!<pb/>


text:
I one prisona guy, cuz I stay tight wit da Boss, an dass why I telling you guys dis. Eh! You know how I like you guys live? Da Boss wen tell you guys fo come be his guys, an dass how you guys gotta live fo real kine. 


text:
Everytime put da odda guy first befo you. Make nice kine to dem. Hang in dea wit each odda. No get huhu wit each odda, cuz you guys get plenny love an aloha fo each odda. 


text:
Go all out fo stay tight wit each odda, cuz Godʼs Spirit wen make you guys stay tight awready. An you guys goin stick togedda, cuz you guys make good wit each odda. 


text:
<pb/>Ony get one peopo dass Godʼs peopo, you know, an one Spirit. God wen tell you guys fo come be his guys, an now ony get one ting you stay waiting fo.<pb/> 


text:
Ony get one Boss. Ony get one way fo trus him.<pb/>Peopo get baptize fo show Dey stay tight wit ony one Guy.<pb/> 


text:
Ony get one God, He da ony Fadda fo everybody.<pb/>He stay in charge a everybody.<pb/>He stay use everybody Fo do wat he like.<pb/>An he stay by everybody. Get Diffren Kine Peopo Inside Christʼs Ohana (Songs fo God 68:18) 


text:
<pb/>You know wat? Christ wen give power to all us guys. Everybody get da kine power fo do wat Christ like um fo do. 


text:
Dass why da Bible say,<pb/>“He wen go up to da high place. He wen fight an win, an take plenny prisonas.<pb/>An he give plenny stuffs to da peopo.” 


text:
Wen da Bible say, “He wen go up,” dass jalike one picha, you know. Dat mean dat Christ wen go all da way down to da earth, an afta, den he wen go up inside da sky. 


text:
Dat One dat wen go all da way down to da earth, he da same One dat wen go all da way up inside da sky. He wen go mo high den da sky, fo show he da King fo everyting. 


text:
<pb/>Dass da same One dat wen “give us power.” Dat mean, he wen give power to da church peopo. Some guys, he give um power fo go all ova fo tell peopo bout him. Odda guys, he give um da power fo talk fo him. Odda guys he give da power fo tell peopo da Good Stuff bout him so dey can trus him. An odda guys, he give um da power so dey can teach his peopo an take care dem jalike da sheep farma guys take care dea sheeps. 


text:
Christ give um dat kine power so all da peopo dat stay spesho fo him can be ready fo work fo him, an do stuff fo help odda peopo. Den all Christʼs peopo goin come mo strong. Cuz we Christʼs peopo, you know. 


text:
Den bumbye we all goin trus Christ togedda da same way. Togedda we goin know Godʼs Boy fo real kine. Togedda we goin come jalike one grown up guy, da kine guy dat stay perfeck inside, jalike Christ. 


text:
<pb/>Get guys dat like teach us guys all kine stuff fo bulai us, an dey sly buggas. But we no goin listen dem. We no goin be jalike small kids dat believe any kine. We no goin be jalike one boat dat da waves push all ova da place, an da wind go blow um hea an dea. 


text:
<pb/>Mo betta dis: us guys tell da trut everytime wit love an aloha. An we goin come jalike grown up guys in everyting -- fo us come jalike Christ. Cuz he jalike da head an us guys jalike da body. 


text:
Christ make us guys get love an aloha fo each odda, jalike get tings inside our body dat make all da parts work togedda good. Az why, da whole body can grow up an come strong jalike suppose to, you know. Da Old Kine Life an da New Kine Life 


text:
<pb/>I like tell you guys dis, an I get da right fo say um, cuz I da Bossʼs guy: Stop making jalike da odda kine peopos all ova da world dat donno God. How dey live, dey ony stay tinking stuff dat wase time. 


text:
Dey ony hard head, so dey donno notting. Dey no undastan notting, jalike dey trying fo see inside one dark place an no can. Dass why dey no stay close to God, an dey cut off from God. 


text:
Dey no mo shame. Dey go buckaloose fo do any kine ting dea body like. So dey do all kine pilau stuff, an dey no like stop. Dey ony like do um mo an moa. 


text:
Fo shua you guys wen hear bout Christ, an dey wen teach you guys da true stuff dat ony Jesus get, cuz you his guys. 


text:
Dey wen teach you guys dis: No make like how you guys was befo time, wen you guys wen ony like do da kine stuff dat goin bulai you guys an mess you guys up. Dat ony goin make you guys come all pilau inside. 


text:
You guys gotta start fo live da new kine way. God wen make dat new kine life so you guys can come jalike him. Den you guys goin be fo real an be good an spesho fo God, an live da true way. How fo Live da New Kine Way (Zechariah 8:16; Songs fo God 4:4) 


text:
<pb/>Kay den. No bulai no moa. All you guys gotta tell each odda da trut, cuz we all stay jalike da same ohana. 


text:
If you guys huhu, no go do bad kine stuff cuz a dat. No stay huhu. No good da sun go down an you guys still yet stay huhu, you know. 


text:
<pb/>Whoeva steal stuffs gotta stop. Now dey gotta work hard fo do good kine stuff wit dea hands. Den dey can give stuffs to da peopo dat need um. 


text:
No go talk pilau kine stuff notting. But weneva you talk, say good kine stuff dat goin help da peopo dat listen, an make um come mo strong inside. Cuz dey need fo hear da kine stuff dat goin do good fo um. 


text:
<pb/>No go do notting dat goin make Godʼs Good an Spesho Spirit come sore inside. Cuz Godʼs Spirit stay in charge a you guys, an dat show proof dat you guys Godʼs peopo, an dat show dat bumbye he goin cut loose you guys from da power dat da bad kine stuff get ova you guys. 


text:
No make like da kine peopo dat wen had it wit somebody an no like let um go. No get hot an snap. No stay huhu. No make big noise. No talk stink. Wipe out all dat kine stuff, an no hate nobody no moa. 


text:
Mo betta, make nice to each odda. Show pity an aloha to each odda. Let each odda go, jalike God wen let you guys go, cuz a wat Christ wen do.<pb/>


text:
So den, make like God, wateva you guys doing, cuz you guys his kids, an he get plenny love an aloha fo you guys. 


text:
An stay live wit plenny love an aloha fo everybody. Dass jalike Christ wen get plenny love an aloha fo us guys. He wen give himself up fo mahke fo us guys, jalike he one sacrifice fo God, da kine sacrifice dat make God stay good inside. 


text:
<pb/>But you guys, no go fool aroun notting, no go do pilau kine stuff, no try fo get everyting fo yoaself. No even tink bout doing dat kine stuff. Cuz you guys da peopo dat stay spesho fo God awready, an dat kine stuff not da way da peopo dat stay spesho fo God suppose to ack. 


text:
No go talk pilau kine o stupid kine. No make pilau kine joke. Cuz dat kine talk not right, you know. Mo betta tell da tings God wen do fo you guys, dat make you guys like tell God “Mahalo plenny!” 


text:
You guys gotta know dis fo shua: Anybody go fool aroun, o do da kine stuff dat make um so dey no can pray, o like get everyting ony fo demself, no way dey get da right fo Christ an God come dea king. Cuz wen you like get everyting ony fo yoa own self, jalike da stuff you like get wen come da idol kine god fo you awready. Live Like da Peopo Dat Stick Wit da Light (Isaiah 26:19; 51:17; 52:1; 60:1) 


text:
<pb/>Get guys dat try bulai you guys wit talk dat no mean notting! Eh! Neva mind dem! God no take da kine stuff dem guys do, cuz dey no like do wat God tell um. He goin punish dem fo talk lidat. 


text:
<pb/>Befo time, you guys neva know God. Jalike was all dark inside you guys heart. But now, you guys stay tight wit da Boss, jalike you guys get da light inside yoa heart. Now, go live how suppose to, jalike da guys dat get da light inside dem. 


text:
Cuz dose peopo dat get dat kine light from God inside dem stay doing da good kine stuff, an da right kine stuff, an dey stick wit da trut. 


text:
<pb/>No go do bad kine stuff wit da peopo dat donno God, cuz jalike dey stay dark inside dea heart, an da kine stuff dey do, no good. Mo betta, go show everybody how bad dat kine stuff stay. 


text:
Cuz God make da bad kine stuff come good, jalike da light make da dark kine stuff come jalike da light too. Dass how come get song lidis:<pb/>“Eh, you dat stay sleeping, wake up! Come back alive from mahke!<pb/>Christ goin be da light fo you.” Let Godʼs Spirit Take Charge A You 


text:
<pb/>So den, watch out how you guys live. Be shua you everytime know wat fo do. No make jalike peopo dat donno notting. 


text:
Every time you guys get chance fo do good kine stuff, do um. Cuz nowdays, any kine bad kine stuff stay happening. 


text:
<pb/>No go get drunk, cuz den you goin go wild an no mo shame notting. But, let Godʼs Spirit take charge a you. 


text:
Den you goin talk to each odda wit songs from da Bible, an songs bout God, an da kine songs dat Godʼs Spirit give you. An you goin sing an play fo da Boss from yoa heart. 


text:
An everytime you goin tell God our Fadda “Mahalo plenny” fo everyting, cuz you stay tight wit our Boss Jesus Christ. 


text:
An you goin show respeck fo each odda an listen to each odda, cuz you get choke respeck fo Christ. Da Wife Get Respeck Fo Da husban (Da Start 2:24) 


text:
Cuz da husban, jalike he da head fo his wife. Same ting jalike Christ, he da head fo Godʼs peopo, da church guys, an dey jalike his body. Cuz da head tell da body wat fo do. An Christ, he da One dat take his peopo outa da bad kine stuff. 


text:
Jalike Godʼs peopo, da church guys, show plenny respeck fo Christ an listen to him, same ting, da wifes gotta everytime show plenny respeck an listen dea husbans bout everyting. Da husban Get Respeck Fo Da Wife 


text:
<pb/>An same ting you husbans, get plenny love an aloha fo yoa wife, jalike Christ get plenny love an aloha fo da church peopo. Dass why he wen give himself fo mahke fo dem. 


text:
Christ wen do all dat fo make dem good an spesho fo God, cuz jalike he wen wash um up clean inside wit water. Da stuff Christ tell um, dass wat make um come clean inside. 


text:
Jalike one groom dat take his beautiful bride, Christ like take his peopo, his church guys, jalike dey beautiful, an no mo notting pilau o wateva. Dey stay good an spesho fo Christ, an no mo nobody can poin finga dem. 


text:
<pb/>Dass how husbans gotta get love an aloha fo dea own wife, jalike dey get love fo dea own self. Da guy dat get love an aloha fo his wife show dat he get love fo himself. 


text:
Cuz you know, no mo nobody eva stay go agains his own self, but he feed himself an take care himself, jalike Christ take care his peopo, da church guys. 


text:
<pb/>Da Bible say, “Dass how come one guy goin leave his fadda an mudda an come tight wit his wife. An da guy an da wahine goin be togedda jalike one body.” 


text:
<pb/>How da husban an da wife get love fo each odda, dass one real importan picha, you know. Was one secret befo time, but now us guys undastan wat mean da stuff bout Christ an his church peopo. 


text:
So, every husban gotta get love an aloha fo his wife, jalike he get love fo himself, an every wife gotta show respeck fo her husban.<pb/>


text:
Same ting fo you kids, listen to yoa mudda an yoa fadda guys, cuz you guys stay tight wit da Boss, an cuz dass da right ting fo do. 


text:
Da Bible say, “Show respeck fo yoa mudda an yoa fadda.” From da Ten Commandments, dass da first Rule dat God make promise too, you know. 


text:
Dis wat God wen say wen he wen give dat Rule: “Wen you do dis, den everyting goin come okay fo you, an you goin live long time, on top da earth.” Da Fadda Guys Get Respeck Fo Dea Kids 


text:
<pb/>Same ting fo you fadda guys, no hassle yoa kids so dey come huhu. Mo betta, teach um right, an show um everyting da Boss like um fo know an do. Da Worka Guys Get Respeck Fo Dea Boss Guys 


text:
<pb/>Same ting fo you slave worka guys, listen yoa boss guys on top dis earth. Show respeck fo dem, an be scared fo no do da right ting. Do um wit good heart, jalike you listen to Christ. 


text:
No good if you do yoa work ony if yoa boss watching you, o fo make peopo feel good bout you. Mo betta, do wat God like from yoa heart, cuz Christ da One you working fo. 


text:
Cuz you guys know dat da Boss goin give back good kine stuff to everybody dat do good kine stuff, no matta dey one slave o not one slave. Da Boss Guys Get Respeck Fo Dea Worka Guys 


text:
<pb/>Same ting fo you guys dat stay bosses, show respeck fo yoa slave worka guys. No tell dem you goin punish dem if dey no listen you, cuz you know dat da Boss inside da sky, he da Boss fo both dem an you. An he no make diffren kine to diffren peopo. Stand Strong! 


text:
<pb/>So den, make strong cuz you guys stay tight wit da Boss, an he get all da power you guys need fo make you guys strong inside. 


text:
Jalike da army guys get armor fo stand agains da odda army guys, God get everyting you guys need fo stand agains all da stuff da Devil like try use fo bulai you guys. So take all da stuff God like give you guys! 


text:
<pb/>Eh! Us guys get war now, you know! But we not fighting agains regula kine peopo wit skin an bones. We stay fighting agains da spirit leadas, agains da spirits dat get plenny power, agains da main gods dat stay in charge a dis dark world, agains da spirits wit power inside da sky dat you no can see, but dey bad kine. 


text:
<pb/>So den. Take all da stuff God give you guys fo fight. Den wen da bad time come, you guys goin win! Afta you guys pau do everyting you gotta do, you goin be da ones dat still stay standing on yoa feet. 


text:
<pb/>Stand strong! Wen you trus wass true, dass jalike one army belt fo yoa waist. An wen you do da right kine stuff, dass jalike one metal vest fo cover yoa chest. 


text:
An wen you guys stay ready fo tell da Good Stuff bout coming friends wit Christ, dass jalike da army boots fo yoa feet. 


text:
Wen you guys trus God, dass jalike one shield fo kill all da burning arrows da Bad Guy send fo mess you up, no matta wat happen. 


text:
Wen you guys let God take you outa all da kine bad stuff you stay in, dass jalike one helmet fo yoa head. Wen you guys tell wat God say, dass jalike one sword dat Godʼs Spirit give you. 


text:
<pb/>Fo stand strong, everytime, pray an stay tight wit Godʼs Spirit. Pray bout everyting, an aks God fo help you. Make shua you guys watch out, an hang in dea an pray fo all da peopo dat stay spesho fo God. 


text:
Try pray fo me too, so wen I tell da Good Kine Stuff From God, I tell um da right way an I no scared. You know, nobody wen undastan dat stuff befo time, cuz was secret. 


text:
I jalike Godʼs messenja guy fo tell da Good Kine Stuff Bout Christ, no matta I stay all chain up. Pray dat I goin tell da Good Stuff, an no be scared, jalike I suppose to. Aloha To Da Bruddas An Sistas 


text:
<pb/>Tykicus, he one brudda I get love an aloha fo, an you guys can trus him. He everytime work fo da Boss. He goin tell you guys everyting, so den you guys goin know how I stay, an wat I doing. 


text:
Dass why I goin send him by you guys, so you guys can know how we stay, an so he can give you guys good kine words. 


text:
<pb/>I like all you bruddas an sistas stay good wit each odda, an stay trussing dat God da Fadda an da Boss Jesus Christ, dey get plenny love an aloha fo you guys. 


text:
I like God do plenny good kine tings fo all da peopo dat hang in dea wit love an aloha fo our Boss Jesus Christ.<pb/>


text:
Dis me, Paul. I one messenja fo God da Fadda an Jesus Christ, da Spesho Guy God Wen Send. I stay write dis letta fo all you church peopo inside Galatia. Jesus Christ an God da Fadda, who wen make Jesus come back alive from mahke, dey wen tell me fo go all ova fo tell peopo da Good Stuff Bout Jesus. No was peopo dat wen tell me fo go, o give me da right fo do um, was God. All da odda bruddas an sistas ova hea wit me, dey give you guys dea aloha too. 


text:
<pb/>I like God our Fadda an da Boss Jesus Christ do plenny good tings fo you guys, an make you guys hearts rest inside. 


text:
<pb/>Christ wen give himself fo mahke fo throw out da bad kine stuff us guys wen do. He wen do dat cuz God our Fadda like him take us outa da bad kine stuff da peopo nowdays stay doing. 


text:
<pb/>You guys blow my mind! Quick time you guys pau trus God an go trus odda kine stuff. God wen pick you guys cuz he like Christ fo do plenny good kine stuff fo you guys. But you guys go trus odda kine stuff awready. 


text:
Da kine odda stuff dey teach, dass not da Good Kine Stuff Bout Christ. Dem guys like change da Good Kine Stuff Bout Christ. Dey ony stay jam up you guys. 


text:
Listen! Even if us guys o one angel guy from da sky tell you guys odda kine stuff, diffren from da Good Kine Stuff From God dat we wen teach you guys befo, God goin punish um foeva. 


text:
Jalike we wen tell you guys befo, I goin say um one mo time: Whoeva teach you guys diffren kine stuff den da Good Kine Stuff From God dat you guys wen take from us, God goin punish um foeva. 


text:
<pb/>You guys tink I trying fo say wat da peopo like, o wat God like? O you guys tink I trying fo make me look good? No way! If I wen try do wat da peopo like an make me look good, den I no can be one worka fo Christ. How God Wen Send Paul All Ova 


text:
<pb/>Eh, bruddas an sistas, I like you guys know dis: da Good Stuff From God dat I wen tell you guys, dass not someting da peopo wen make up. 


text:
I neva get um from peopo, an nobody wen teach um to me. Jesus, da Spesho Guy God Wen Send, he wen show um to me. 


text:
<pb/>You guys wen hear bout da way I wen make befo, wen I wen do everyting da Jewish Rules say we gotta do. I wen make Godʼs church peopo suffa plenny, an even waste um, cuz dey believe dat Jesus, he da Spesho Guy God Wen Send, an dat time I neva believe dat. 


text:
I wen stick wit da Jewish Rules plenny, mo den da odda Jewish guys my age. I wen go all out fo do everyting our ancesta guys wen tell us fo do. 


text:
<pb/>But God wen pick me even befo I wen born. Latas he tell me fo come by him, cuz he like do someting spesho fo me. 


text:
God wen like show me who his Boy fo real kine, so I can teach da peopo dat not Jews da Good Stuff Bout Jesus. Right den an dea I neva talk to nobody, 


text:
an I neva go Jerusalem fo check out dis stuff wit da guys dat God wen pick befo me fo send um all ova, but I go Arabia side, an den I go back Damascus town. 


text:
<pb/>Three years lata I wen go Jerusalem fo talk story wit Peter, an I stay ova dea his place fifteen days. 


text:
Dey ony wen hear, “Da guy dat wen make us suffa befo, now he telling everybody fo trus da Good Stuff From God, da same Good Stuff he wen try wipe out befo.” 


text:
Den fourteen years lata I wen go Jerusalem one mo time wit Barnabas. An I wen take Titus wit me too. 


text:
I wen go Jerusalem cuz God wen tell me fo go. I tell da church guys ova dea da Good Kine Stuff From God dat I stay telling all da diffren peopos dat not Jews. But da church guys ova dea dat look like dey da leadas, I ony wen talk to dem guys by demself, so dey can check um out. I no like teach da wrong kine stuff, cuz den all my hard work no goin count. 


text:
<pb/>Titus stay wit me. He not one Jew, he one Greek guy. But no matta, dey neva make him cut skin fo come one Jew. 


text:
Had some odda guys ova dea dat make like dey our bruddas, but dey not. Dem guys wen make like dey Godʼs peopo so dey can find out how we ack now dat Jesus Christ wen let us go cuz we stay tight wit him, so we no gotta do wat da Rules say fo get um right wit God. Dey do dat cuz dey like make us so we gotta stick wit da Rules again. 


text:
But we neva let dem get dea way, not even litto bit, cuz we like da Good An True Stuff Bout Christ stay good fo you guys. 


text:
<pb/>But da guys dat look like dey leadas, dey no big ting to me, cuz God no take peopo in cuz a how dey look. Dem guys neva have notting fo make wat I teach mo betta. 


text:
But dem guys find out dat God wen trus me fo tell da Good Stuff Bout Him to da peopo who not Jews, jalike Peter tell um to da Jews. 


text:
Cuz jalike God wen work inside Peter, fo send him fo tell da Jews his Good Stuff, he wen work inside me, fo send me by da peopo dat not Jews. 


text:
James, Peter, an John, dey da guys dat look like dey importan, da leadas fo da church peopo. Wen dey wen know dat God wen do plenny good stuff fo me, dey wen shake hands wit me an Barnabas, fo show dat we stay togedda. An we all wen say da same ting: dey goin go by da Jews, an we goin go by da peopo dat not Jews. 


text:
Ony one ting dey like us guys fo do: no foget fo kokua da poor peopo. You know, I awready go all out fo do um. Paul Scold Peter 


text:
Cuz befo da guys wen come dat work wit James, Peter wen eat wit da bruddas dat not Jews. But afta James guys come, he wen go back, an no eat wit da guys dat not Jews, cuz he scared da guys dat say dat all Jesus guys gotta stick wit da Jewish Rules, cut skin, an come Jews. 


text:
An da odda Jewish bruddas wen make like Peter, cuz dey say one ting an do anodda. Dey say Christ wen let um go, but den dey start fo stick wit da Jewish Rules again. An even Barnabas wen get suck in, an do da same ting, jalike dem. 


text:
But wen I see dat dem guys ack lidat, an no do wat Godʼs Good An True Stuff From God say, I tell Peter in front all dem guys, “You one Jew. God wen tell us we no gotta stick wit da Jewish Rules no moa fo get um right wit him. So you no ack like one Jew no moa, but like one guy dat not Jew. Den how come you like make da peopo dat not Jews ack like dey Jews?” Da Jews An Da Odda Peopos All Gotta Trus Jesus 


text:
We know dat nobody can get um right wit God jus cuz he do wat da Rules say, but he get um right wit God cuz he trus Godʼs Spesho Guy Jesus Christ. Us guys trus Jesus Christ, so God say we get um right wit him. We no go do wat da Rules say so dat we can get um right wit God, cuz da Rules no make nobody get um right wit God. 


text:
<pb/>Us guys stay trying fo stay tight wit Christ, fo get um right wit God. But if we still yet stay do bad kine stuff, you tink dat mean Christ stay make us do bad kine stuff? No way! 


text:
Cuz if I go trus da Rules fo make me get um right wit God, afta I wen teach dat da Rules no can make us get um right wit him, dat show dat I stay broke da Rules. 


text:
I wen try do wat da Rules say, but no can, cuz da Rules no mo power fo help me do um. Dass how come I no stick wit da Rules no mo fo get um right wit God, but I stay learning fo live fo God. 


text:
Jalike I wen mahke wit Christ on top da cross. Now dass not me dat stay live no moa, but Christ stay live inside me. I get da real kine life dat stay to da max foeva inside my body now, cuz I stay trus Godʼs Boy. He get plenny love an aloha fo me, an he wen give himself fo mahke fo me. 


text:
I no goin make no good, all da good tings God wen do fo us. If we can get um right wit God cuz we do wat da Rules say, den Christ wen mahke fo notting.<pb/>


text:
You guys from Galatia, yoa head all jam up! Befo time we wen tell you guys strait out da Good Stuff bout how odda guys wen kill Jesus Christ on top da cross an he wen mahke fo us. But now you guys no listen to da true stuff. Somebody wen put kahuna on top you guys, o wat? 


text:
Ony one ting I like you guys tell me: How you guys wen get Godʼs Spirit? Cuz you guys wen do wat da Rules say? O cuz you guys wen trus da Good Stuff From God dat you guys wen hear? Fo shua, cuz you guys wen trus da Good Stuff From God! 


text:
You guys not tinking, o wat? You guys wen trus Godʼs Spirit in da beginning. But now in da end you guys goin try fo do everyting wit yoa own power? 


text:
God stay give you guys his Spirit, an he do awesome stuff fo you guys wit his power. You tink he do um cuz you guys do wat da Rules say, o cuz you guys trus da stuff you guys wen hear? 


text:
God wen show inside da Bible dat he goin make all da diffren peopos get um right wit him, cuz dey trus God. So God wen tell Abraham da Good Stuff From God way befo time. He say: “Cuz a you, I goin do plenny good stuffs fo all da diffren peopos all ova da world.” 


text:
So den, God goin do plenny good stuffs fo da peopo who trus him, jalike he wen do fo Abraham, da guy who wen trus him. 


text:
<pb/>Whoeva try do everyting da Rules say fo get um right wit God, dey get one kahuna on top dem. Cuz da Bible say, “Everybody who no stay do everyting dat Godʼs Rules say we gotta do, dey get one kahuna on top dem.” 


text:
Stay clear dat no mo nobody dat do everyting da Rules say. Dass why nobody get um right wit God da way God see um. Cuz God wen say inside da Bible, “Da guy dat get um right wit me cuz he trus me, he da one dat goin live fo real kine.” 


text:
You know, if you jus do wat da Rules say, dat no mean you trussing God. God wen say inside da Bible, “Whoeva do everyting da Rules say, dey goin live cuz dey stay do um.” But us guys, we no mo da power fo do everyting da Rules say. 


text:
<pb/>Christ, he wen pay da price fo cut us guys loose, so we no gotta do everyting da Rules say fo get um right wit God. Dass why now, we no goin get kahuna on top us. Christ wen get our kahuna on top him, cuz da Bible wen say, “Everybody dat dey kill an hang on top one post, dey get kahuna on top dem.” 


text:
Christ wen mahke fo pay da price fo us guys, so dat all da diffren peopos all ova da world can get da good stuff God wen promise Abraham, an so us guys who stay tight wit Jesus can get Godʼs Spirit, jalike God wen promise. Da Rules an Wat God Wen Promise (Da Start 12:7; 13:15; 17:7; 24:7) 


text:
<pb/>Eh, bruddas, I goin talk bout someting dat everybody can undastan. If one guy make one will an sign um in front odda peopo, den nobody can change um o make um no good. 


text:
So, God wen promise da good stuffs to Abraham an his boy. He neva say, “an fo yoa boys,” cuz dass plenny peopo. He ony say, “an fo yoa boy,” cuz dass ony one guy, Christ. 


text:
Dis wat I mean. God wen make da deal wit Abraham long time befo, bout Christ. Den, four hundred an thirty years afta dat, God wen give Moses da Rules. But da Rules no mo power fo make Godʼs promise no good. 


text:
If Godʼs kids can get dea share cuz dey work fo um wen dey do wat Godʼs Rules say, den no need God fo promise um dea share jalike one gif. Cuz nobody work fo one gif. But God wen give um to Abraham jalike one gif, jalike he wen promise. 


text:
<pb/>How come get da Rules, den? God wen give um cuz everybody do bad kine stuff. Wen Godʼs Boy wen come, da One da promise talk bout, den fo get um right wit God, no need da Rules no moa. Angel messenja guys wen give Moses da Rules, an den Moses wen give um to da peopo. So Moses wen stay in da middle, fo talk to both God an da peopo. 


text:
Need one guy in da middle fo talk to both guys, but no need um if get ony one guy. God stay ony one God, an he wen fix up everyting by himself. Da Rules Teach Us Bout da Bad Kine Stuff 


text:
<pb/>You tink Godʼs Rules stay working agains Godʼs promises? No way! If had rules dat get da power fo make peopo live foeva, den God wen make peopo get um right wit him wit dem rules. But neva had dat kine rules. 


text:
Da Bible wen say dat everybody stay do da bad kine stuff, an dey no can pau do um. An dass how come da Bible wen say dat, fo show dat peopo gotta go trus Jesus Christ, fo get da kine life God wen promise. 


text:
<pb/>But befo da time fo trus Christ wen come, we gotta do wat da Rules say, no matta we no mo power fo do um. Dass how wen stay till da time wen come fo God show us how fo trus him. 


text:
Da Rules jalike one babysitter fo bring us to Christ, so dat we can trus him an get um right wit God. 


text:
All you guys who wen get baptize fo stay tight wit Christ an be his guys, now you goin come like him. 


text:
Now, no matta Jew o not Jew, slave o not slave, guy o wahine, you guys all da same cuz you stay tight wit Christ. 


text:
You guys Christʼs guys, so den you guys Abrahamʼs kids. An you guys goin get yoa share, jalike God wen promise all his kids.<pb/>


text:
Dis wat I mean. Da fadda like give his boy everyting da fadda get wen he mahke, but da boy no can get um right den an dea if he still yet one small kid. Jalike da slave guy no own his bossʼs stuffs, da kid still yet no own his faddaʼs stuffs, no matta he goin get um lata on. 


text:
Da boy get peopo his fadda wen pick fo take care him an his stuffs. He gotta do wat dey tell um till da time come dat his fadda wen pick. 


text:
Same ting wit us guys. Befo Jesus Christ wen come we jalike small kids. We gotta do wat da main spirits dat stay in charge a da world wen tell us. 


text:
But wen da right time wen come, God wen send his Boy. One wahine wen born him, an he gotta do wat da Rules say. 


text:
Befo time we gotta do everyting da Rules say fo get um right wit God. But God wen send his Boy Christ so he can mahke fo pay da price fo let us go, so we no gotta stick wit da Rules, an so he can make us jalike his hanai kids. 


text:
<pb/>So den, cuz you guys his kids, God wen put his own Boyʼs Spirit inside our hearts, so now we can tell God, “Papa, you my Fadda!” 


text:
Dass why you guys not jalike slaves no moa dat gotta do wat da Rules say. Now you guys Godʼs kids! An God goin give you guys everyting he goin give his kids. Paul Tink Plenny Bout da Galatia Bruddas an Sistas 


text:
<pb/>Befo time you guys neva know God. Dat time you guys gotta do everyting da odda spirits say, no matta dey not real kine gods. 


text:
But now, you guys know God. Mo betta, God know you guys. So how come you guys go back an like stick wit da spirits dat stay junk an not strong? Dey like make you guys jalike dea slaves one mo time. 


text:
How come you guys try do everyting dey say you suppose to do fo da spesho religious days, an weeks, an months, an years? 


text:
<pb/>Eh, bruddas an sistas, I beg you guys fo come jalike me, an no stick wit da Rules fo try get um right wit God. I like you guys come jalike me, cuz I wen come jalike you guys. Dat time I was wit you guys, you guys neva do notting fo hurt me. 


text:
You guys wen know I was real sick. Dass why I wen get da chance fo tell you guys da Good Stuff From God da first time. 


text:
No matta my sick wen give you guys hard time, you guys neva hate me o throw me out. But you guys wen take me in jalike I one angel guy from God, o jalike I Jesus, Godʼs Spesho Guy. 


text:
Wat wen happen to you guys? Dat time you guys wen stay so good inside bout me, I like tell everybody dat you guys wen even like pull out yoa own eyes an give um to me, if can. 


text:
<pb/>But dem buggas, dey go all out fo get you guys, cuz dey like cut you guys off from us, so dat you guys goin go all out fo dem. But dass not good. 


text:
Now, good if dey go all out everytime, if dey do good kine stuff, no matta I stay wit you guys o I no stay. 


text:
You guys jalike my kids. Jalike wen one wahine born one baby, I suffa fo you guys again, till you guys come jalike Christ inside yoa hearts. 


text:
I like come ova dea wit you guys now, an talk diffren kine. But right now I not shua bout you guys. Da Story Bout Hagar an Sarah (Da Start 16:1-16; 21:1-21; Isaiah 54:1) 


text:
<pb/>Eh, you guys dat like stick wit da Rules fo get um right wit God, how come you guys no listen to wat da Rules say? 


text:
Da Bible tell dat Abraham had two boys, one boy from da slave wahine Hagar an da odda boy from his own wife Sarah dat not one slave. 


text:
Da boy from da slave wahine Hagar, he wen born cuz Abraham wen like get one boy. But da boy from da wife Sarah who not one slave, he wen born cuz God wen promise um. 


text:
<pb/>Da two wahines jalike one picha. Dey show da two diffren kine deals dat God wen make wit his peopo. Hagar, da slave wahine, she wen born one slave boy. Now, Hagar, she jalike one picha fo show da deal God wen make wit Moses on top Mount Sinai, wen God wen give Moses da Rules ova dea befo time. 


text:
Da wahine Hagar, she jalike Mount Sinai, Arabia side, da Rules place. Dass jalike Jerusalem stay nowdays, cuz da Jerusalem peopo all jalike slaves. Jalike slaves gotta do wat somebody tell um, da Jerusalem peopo gotta do wat da Rules say. 


text:
But get anodda Jerusalem inside da sky, dat come from God fo da peopo dat not slaves. Dass jalike our mudda Sarah, who not one slave. 


text:
You know, da Bible say,<pb/>“Da wahine who no can born kids, She can stay good inside.<pb/>Da wahine who neva suffa from born kids, She can bus out an make big noise.<pb/>Cuz da wahine, her husban wen dump her, She get mo plenny kids den da wahine who still yet get husban.” 


text:
<pb/>Eh, bruddas an sistas, you guys all Godʼs kids too, jalike Isaac, Sarahʼs boy, cuz God wen promise Abraham dat he goin get da boy Isaac an plenny mo kids too. 


text:
Dat time da boy who wen born cuz da fadda Abraham like, wen make any kine to da boy Isaac who wen born cuz Godʼs Spirit like. Same ting today. 


text:
Wat da Bible say? “Throw out da slave wahine an her boy, cuz her boy no goin get da good stuff da fadda like give his wifeʼs boy.” 


text:
So den, bruddas an sistas, we not da slave wahineʼs kids, we da kids from da wife dat not slave. We no gotta stick wit da Rules fo get um right wit God.<pb/>


text:
Christ wen let us go, so we no gotta do wat da Rules say fo get um right wit God. So den, hang in dea an be strong. No let dem buggas pile up all kine rules on top you guys again. 


text:
<pb/>Listen! Dis me Paul, talking to you guys. If you guys let dem cut skin an make you guys come Jews, cuz dey tell you guys dat you can get um right wit God lidat, den Christ no goin help you guys, notting. 


text:
Now I goin tell everybody one mo time: Whoeva cut skin so dey get um right wit God, dey gotta do everyting da Rules say fo come good. 


text:
You guys dat like do wat da Rules say fo try get um right wit God, you guys wen split from Christ, an make yoaself so you no can get all da good stuff he like do fo you guys. 


text:
Us guys, not like you guys. We trus God, dass why we wait fo him fo make us get um right wit him, cuz we know dat Godʼs Spirit goin help us. 


text:
Wen we stay tight wit Jesus Christ, no matta cut skin o no cut skin, main ting, we gotta trus God, an show plenny love an aloha fo God an da peopo. 


text:
Dat kine stuff you guys listen to now, dat no come from da Boss, who wen tell you guys fo come by him an be his guys. 


text:
Dat kine stuff dey teach, dat start small an den come big an mess up you guys, jalike litto bit yeast inside da bread dough make da whole bread come big. 


text:
Cuz I trus da Boss, I shua dat you guys no goin tink anodda way. But da bugga dat stay bodda you guys, God goin punish him, no matta who him. 


text:
<pb/>Eh, bruddas an sistas, if I still yet wen teach dat we gotta cut skin, den no goin bodda nobody, cuz den Jesus neva need mahke on top da cross. So if I wen teach lidat, den how come dem buggas make me suffa? Cuz I stay teach dat Jesus wen mahke so peopo can come right wit God. An dat bodda dem buggas. 


text:
<pb/>Eh, bruddas an sistas, God wen let you guys go, but dat no mean you can make any kine how you like. Mo betta, kokua each odda, cuz you guys get plenny love an aloha fo each odda. 


text:
Da Bible say, “Get love an aloha fo da odda guy, jalike you get love fo yoaself.” If you guys do dat, den you goin do everyting Godʼs Rules say. 


text:
But if you guys go beef wit each odda, an eat up each odda jalike wild animals, den watch out, cuz you guys goin wipe out each odda. Wat da Spirit Do, an Wat da Body Do 


text:
<pb/>But I like tell you guys dis: Stay tight wit Godʼs Spirit, an you guys no goin do da kine stuff you like do jus cuz you peopo. 


text:
Cuz Godʼs Spirit no can take da kine stuff yoa body like do, an da body no can take da kine stuff Godʼs Spirit like do. Dey stay agains each odda. So den, you guys no can do da kine stuff you like do. 


text:
So, if you guys listen to Godʼs Spirit, den you guys no gotta do wat da Rules say fo get um right wit God. 


text:
Da bad kine stuff dey like do jus cuz dey peopo stay clear: dey like fool aroun anybody, even anodda guyʼs wife o husban, an do any kine pilau stuff. Dey no shame. 


text:
Dey go down an pray in front da idol kine gods. Dey put kahuna on top odda peopo. Dey hate odda peopo. Dey like make argue. Dey no like if da odda guy mo importan den dem. Dey get huhu. Dey ony tink bout demself. Dey everytime tink diffren an like split up da bruddas an sistas. 


text:
Dey like get da odda guyʼs stuffs. Dey everytime get drunk an party up, an all dat kine stuff. I telling you guys, jalike I wen tell you befo time, da peopo dat make lidat, dey no goin get God fo be dea King. 


text:
<pb/>But if we stay tight wit Godʼs Spirit, he give us plenny love an aloha fo everybody. He make us guys stay good inside. He make our hearts rest inside. He help us wait fo da odda guy an stay cool. He help us tink good bout da odda peopo, an like do good kine stuff fo dem. He help us do wat we promise. 


text:
He help us make nice to peopo an do um wit good kine heart. He help us stay in charge a ourself. No mo rules dat say you no can do all dat kine stuff. 


text:
Everybody who Jesus Christʼs guy, dey no goin do all da kine bad stuff dey like do jus cuz dey peopo. Jalike dey wen put all dat kine stuff on top da cross wit Jesus Christ, an dat stuff no mo power ova dem. 


text:
Eh, bruddas an sistas, if you see somebody doing bad kine stuff, you guys dat stay tight wit Godʼs Spirit, you go help bring um back. Make nice to dem, an do um wit good kine heart. Tink bout yoaself too, an watch out, so you no goin get presha fo do da same kine stuff. 


text:
Help da odda guy wen you know dat dey need help. If you do dat, you goin do everyting Christʼs rules say. 


text:
Everybody gotta check demself out, fo wat dey do. Den dey can feel good cuz a wat dey do ony. No good dey check himself out wit wat da odda guy do. 


text:
<pb/>But whoeva teach wat God say, da guy he teach suppose to kokua his teacha from da good stuffs da guy get. 


text:
<pb/>No bulai yoaself. Nobody goin make fun a God. Jalike da farma get back da same kine crop he wen plant, everybody goin get back da same kine ting he wen do. 


text:
Cuz whoeva stay doing da bad kine stuff dey like, dey goin wipe out from da bad kine stuff dey do. But whoeva stay doing wat Godʼs Spirit like, Godʼs Spirit goin give dem da real kine life dat stay to da max foeva. 


text:
We gotta hang in dea, an no get worn out doing da good kine stuff. Cuz bumbye we goin get wat we work fo, if we no give up. 


text:
So den, everytime we get chance, we gotta do da good kine stuff fo everybody, an even mo fo da peopo who trus God, cuz dey jalike our ohana. Da Last Ting Fo Tell Da Galatia Peopo 


text:
Dem buggas who like look good on da outside, dey try make you guys cut skin fo come Jews. Dey ony make lidat cuz dey no like suffa fo Christ, who wen mahke on top da cross. 


text:
Dem buggas dat stick wit da cut skin mark, dey no even do wat da Rules say. But dey like you guys get cut skin, so dey can talk big bout you guys, dat dey wen cut skin fo you guys. 


text:
But me, I ony goin talk big bout how our Boss Jesus Christ wen mahke on top da cross. No way I eva goin talk big bout odda stuff. Cuz Christ wen mahke on top da cross, az why fo me, jalike all da bad kine tings inside da world stay mahke, an dey no mo power ova me. I no goin like do um, cuz jalike I stay mahke die dead fo dem tings. 


text:
Everybody who stay tight wit dis new kine way, I like God let dea heart rest inside, an give dem chance, cuz dey all Godʼs peopo, da real Israel peopo. 


text:
<pb/>So now, no let nobody make trouble fo me, cuz I get scars on top my body jalike Jesus Christ get, cuz I his guy. 


text:
<pb/>Bruddas an sistas, I like our Boss Jesus Christ do plenny good tings inside you guys. Dass it!<pb/>


text:
Long time ago, plenny times God wen send his talka guys fo talk to our Hebrew ancesta guys. An dey wen tell um plenny tings plenny diffren ways. 


text:
But now, wen everyting stay coming pau, God wen send his Boy fo talk to us guys. His Boy, he da One dat get everyting from his Fadda. Wen God wen make da world an da sky, was his Boy dat wen do da work.<pb/> 


text:
Godʼs Boy, he show how awesome God stay, Jalike wen da sun shining in da mirror.<pb/>He stay same same jalike his Fadda, Same same jalike one picha Fo show how da Fadda stay fo real kine.<pb/>Da tings Godʼs Boy say, get choke power Fo make everyting hang togedda.<pb/>Afta he wen pau throw out da bad kine stuff da peopo wen do, So dey can come clean inside,<pb/>He wen go sit down up ova dea in da sky, On da right side nex to God Da Awesome King. Dass da spesho place fo show how importan he stay.<pb/> 


text:
All da angel messenja guys up dea in da sky, dey importan. But Godʼs Boy mo importan den dem.<pb/>God wen give his Boy everyting dat God get. God wen even give his Boy his own name.<pb/>Dass someting he neva give da angel guys. Godʼs Boy Mo Importan Den Da Angel Messenja Guys (Da Rules Second Time 32:43; Songs fo God 2:7; 45:6-7; 102:25-27; 104:4; 110:1; 1 Chronicles 17:13; 2 Samuel 7:14) 


text:
<pb/>You know, God no talk to da angel guys how he talk to his Boy. He tell his Boy,<pb/>“Today I tell Dat you my Boy!” An anodda place inside da Bible God tell,<pb/>“I his Fadda, An he my Boy.” 


text:
Wen God wen go bring his Numba One Boy inside da world, he say,<pb/>“I like all my angel messenja guys Fo go down an give my Boy plenny love an respeck.” 


text:
Dis wat God say bout da angel guys:<pb/>“I make my angel messenja guys jalike da winds. I make da angel guys dat work fo me jalike da fire.” 


text:
But God talk to his Boy lidis:<pb/>“My Boy, you God. Yoa throne goin stay foeva. Da spesho stick you hold in yoa hand fo show dat you da King,<pb/>Dat mean you da King dat everytime do da right ting. 


text:
You stay plenny good inside wen peopo do da right ting,<pb/>An wen peopo broke da Rules, you no take dat. Az why you da one I wen pick from all da guys dat stay by you.<pb/>Az why I wen put olive oil on top yoa head fo show dat you da King, An you feel good inside.” 


text:
An God say dis too:<pb/>“My Boy, you stay da Boss. From da start,<pb/>You wen make da earth an da sky, Wit yoa own hands.<pb/> 


text:
Da earth an da sky goin get wipe out.<pb/>But you, you goin stay foeva!<pb/>Da earth an da sky goin come old, Jalike da kine old clotheses.<pb/> 


text:
You goin throw out da earth an da sky, Jalike puka kine clotheses.<pb/>An you goin change um, Jalike wen peopo put on da odda kine clotheses.<pb/>My Boy, you still stay da same jalike befo. You neva goin mahke!” 


text:
God neva say dis to da angel guys, but den he wen tell dis to his Boy:<pb/>“Come ova hea, sit down! Dis da importan place by my right side.<pb/>Bumbye I goin make da peopo dat go agains you Go down in front you, Fo show dat you da winna ova dem.” 


text:
<pb/>All da angel guys, dey da good spirits dat work fo God. He send um all ova fo help da peopo come outa da bad kine stuff dey stay doing, cuz dose peopo his kids.<pb/>


text:
You know, all da stuff da angel messenja guys wen tell befo time was da trut, an was from God. If had peopo dat wen broke Godʼs Rules an neva listen, God wen do da right ting wen he punish um fo da Rules dey wen broke. 


text:
<pb/>Was lidat befo time. But den, da Boss Jesus wen start fo tell peopo dis awesome ting -- how dey can get outa da bad kine stuff! Had peopo dat wen hear him, an dey wen show us guys proof dat da tings he wen say was fo real. But if us guys no like listen him, no way we goin get outa da bad kine stuff. 


text:
An one nodda ting: God wen show dat da peopo dat wen hear him befo, stay telling da trut, cuz he wen do all kine awesome stuff wit power fo show who him. An God wen give peopo his Good an Spesho Spirit, so dat diffren peopo can do diffren kine tings. Az jalike how God wen like do um. Jesus, He Da Leada Dat Take Us Outa Da Bad Kine Stuff (Songs fo God 8:4-6; 22:22; Isaiah 8:17-18; 41:8-9) 


text:
<pb/>We talking bout da new world dass goin come. But God neva tell bout da angel guys, dat dey goin be in charge ova dea. 


text:
But get one place inside da Bible wea David wen say dis:<pb/>“God, how come you tink plenny bout us peopo on top da earth? An how come you get aloha fo us peopo?<pb/> 


text:
You wen make da angel guys Ony litto bit mo importan den us peopo.<pb/>You wen make us peopo awesome An you show us plenny respeck Jalike you put one crown on top our head.<pb/>[An you wen put us peopo in charge a everyting you wen make.]<pb/> 


text:
You wen make us boss ova everyting.” You know, wen da Bible say dat God wen make us peopo boss ova everyting, dat mean everyting! But right now, wen us guys look aroun, we can see dat us peopo still yet no stay boss ova everyting. 


text:
But get one Guy dat “fo litto bit time, da angel guys was litto bit mo importan den him.” Dass Jesus! Cuz Jesus wen go suffa an mahke fo everybody, God “wen make him awesome, an show him plenny respeck, jalike God go put one crown on top his head.” Dass how God wen do plenny fo us, cuz Jesus wen go suffa an mahke fo everybody. 


text:
So, good dat God wen make Jesus suffa. Cuz dat make Jesus da bestes kine Leada fo take plenny peopo outa da bad kine stuff dey do, an fo make um come awesome cuz dey Godʼs kids now. An God da One dat wen do um, cuz everyting az fo him, an everyting stay cuz he wen make um. 


text:
<pb/>Jesus make peopo good an spesho fo God. An him an dem, jalike dey all get da same Fadda. Dass why he no mo shame fo call dem “my bruddas an sistas.” 


text:
Dis wat Jesus wen tell God:<pb/>“I goin tell all my brudda an sista guys Bout wat kine God you.<pb/>An wen my bruddas an sistas all come togedda, I goin sing bout you.” 


text:
An again, one nodda place, he say dis:<pb/>“I goin trus God everytime.” An one nodda place, he say dis again:<pb/>“Look! Dis me! An dese guys, dey Godʼs kids!<pb/>God wen give dem to me!” 


text:
Now, Godʼs kids get skin an blood cuz dey peopo. Dass why Jesus wen do da same ting fo be jalike dem, wit skin an blood too. He wen do dat so dat wen he mahke, he wen hemo all da power from da Devil, da one dat get power fo kill peopo. 


text:
An, Jesus wen make da peopo dat stay scared dat dey goin mahke all da time dey stay alive, so dey no stay jalike slaves no moa. Da Devil make um scared, so dey listen him, jalike dey slaves unda him. But now da Devil no can do dat no moa. 


text:
Fo shua Jesus neva come hea fo help da angel guys, but fo help da peopo dat come from da Abraham ohana ancesta guys. 


text:
Dass why Jesus gotta come jalike his brudda an sista guys, every kine way. An cuz he jalike dem, he goin come dea Head Priest fo take care all da kine stuff da Jewish head priest guy do fo God. He give da peopo chance, an he da kine guy dey can trus. Cuz az who him, he goin hemo da shame fo all da bad kine stuff da peopo wen do, an bring um back togedda wit God. 


text:
Jesus, he had presha fo do bad kine stuff, but he neva. Still yet, he wen suffa plenny cuz a dat. Dass why, now he can help da peopo, everytime dey get presha fo do bad kine stuff.<pb/>


text:
Bruddas an sistas, you guys real spesho fo God in da sky. He wen tell all you guys fo come be his guys, an you guys wen come awready. So tink bout Jesus! Us guys like tell all da peopo dat he da Guy dat God wen send fo tell peopo wat God say, an he da Head Priest fo us guys. 


text:
God wen send Jesus, an Jesus wen do everyting God wen trus him fo do. Jalike Moses wen do everyting God wen trus him fo do wit all Godʼs peopo. 


text:
Jesus stay mo awesome den Moses. Az jalike da guy dat wen build one house suppose to get mo respeck den da house he build. 


text:
<pb/>Moses was one worka guy fo God. He wen take care everyting dat God wen trus him fo do wit all Godʼs peopo. Dat wen show da peopo wat God was goin talk bout bumbye. 


text:
But Christ, he da Faddaʼs Boy, an cuz a dat, he stay in charge a Godʼs peopo. An you know, us guys Godʼs peopo. If we hang in dea, an no mo shame fo come tight wit God, we everytime goin talk bout da good kine stuffs we stay waiting fo God fo do bumbye. God Make His Peopo Rest (Songs fo God 95:7-11; Outa Egypt 17:7; Da Census 20:2-5; 14:21-23) 


text:
<pb/>So, jalike Godʼs Spesho Spirit wen say inside da Bible,<pb/>“Today, wen God tell you guys someting, 


text:
No come hard head,<pb/>Jalike yoa ancesta guys wen do Dat time dey wen go agains Moses, Ova dea inside da boonies.<pb/>Dey even wen try fo push God hard<pb/>Fo see if he goin bus um.” 


text:
God wen say,<pb/>“Yoa ancesta guys wen check me out. Fo find out if I goin bus um.<pb/>Den fo forty years dey wen see wat I do.<pb/> 


text:
Cuz a all dat, dass why I wen had it Wit da peopo dat wen go agains Moses.<pb/>I wen say, ‘Dem guys get bad kine attitude. Dey everytime go agains me. Dey neva like listen to me.’<pb/> 


text:
Wat dem guys wen do, I no take dat. So, I wen make one strong promise:<pb/>‘No way dem guys eva goin go inside Da land I wen like give um fo rest!’ ” 


text:
<pb/>Eh, bruddas an sistas, watch out! Make shua dat nobody get pilau kine attitude, da kine wea dey no trus God, an da kine attitude wea dey no goin like bodda wit da God dat stay alive fo real kine. 


text:
Mo betta dis: all you guys go give each odda good kine words. Do dat every day. Cuz now, dass da “Today” God talking bout inside da Bible. Den no goin get nobody wit you guys dat goin come all hard head. Cuz you know, da bad kine stuff goin bulai you guys, an make you guys come hard head. 


text:
You know, God wen make all us guys stay tight wit Christ. But we gotta hang in dea an stay trussing God all da way, jalike wen we wen trus him da first time. 


text:
<pb/>Jalike da Bible wen say,<pb/>“Today, wen God tell you guys someting, No go come hard head,<pb/>Jalike yoa ancesta guys wen do, Dat time dey wen go agains Moses.” 


text:
Who da peopo he talking bout dat wen go agains Moses, afta dey wen hear wat he say? Az was all da peopo dat Moses wen bring outa Egypt. 


text:
An wen God tell, “Forty years, I wen had it wit dem guys!” who he talking bout? Az was da peopo dat wen go do bad kine stuff, an bumbye dey wen all mahke in da boonies, an dea bodies wen stay dea. 


text:
Who da peopo God talking bout wen he wen make dis strong promise: “No way dem guys eva goin go inside da land I like give um fo rest”? Az was da peopo dat no like listen him. 


text:
Now us guys can figga how come dem guys no can “go inside da land God like give um fo rest.” Cuz dey neva trus God, dass why.<pb/>


text:
So den, God wen make one promise, dat he get one place dat he like give us fo “go rest inside.” An dat promise still stay solid. So den, watch out dat some a you guys no mess up, an den you guys no goin get da kine rest God wen promise you guys. 


text:
Now, we wen hear da Good Stuff From God jalike our ancesta guys. Dey wen hear da Good Stuff too, but dey neva like believe um. Az why da Good Stuff dey wen hear neva help dem. 


text:
Now us guys dat trus God, jalike we “go inside Godʼs place an rest wit him.” But God wen say befo time bout our ancesta guys:<pb/>“Wat dem guys wen do, I no take dat! Dass why I wen make one strong promise,<pb/>‘No way dem guys eva goin go inside da land I like give dem fo rest!’ ” You know, long time ago, wen God wen make da world, he wen pau do everyting he goin do inside da world. An still yet, cuz dem guys neva trus him, he neva let um go inside da land. 


text:
Get one place inside da Bible dat talk bout Day Numba Seven lidis: “Day Numba Seven, az da day God wen rest, afta he wen pau make everyting.” 


text:
An in one nodda place inside da Bible, God wen say dis: “No way dem guys goin eva go inside da land I like give dem fo rest!” 


text:
<pb/>So, still yet, get peopo dat “goin go inside da place God like give dem fo rest.” Da peopo dat wen hear da Good Kine Stuff From God befo time, dey neva go inside dea, cuz dey neva like trus God. 


text:
One mo time, God make spesho one nodda day fo dem. Cuz long time afta our ancesta guys neva like trus God, David wen write down inside da Bible wat God wen say, da same kine tings I jus wen tell you guys. He wen talk bout one time, an dat time, he call um “Today.” He say:<pb/>“Today, wen God tell you guys someting, Listen good an no come hard head!” 


text:
<pb/>David not talking bout da time Joshua wen take da peopo inside da land, you know. Cuz if Joshua wen give dem rest, den God no need fo talk bumbye bout one nodda kine day fo get rest. 


text:
So den, dat mean, get one rest day fo Godʼs peopo still yet, jalike Day Numba Seven, dat time God wen rest. 


text:
<pb/>So, wen God give you his kine rest, take um. Dat mean time fo rest, an you pau do yoa work awready, jalike God wen rest, afta he wen pau do his work. 


text:
<pb/>So den, good us guys really like get dat kine rest, so dat nobody mess up cuz dey no trus God, jalike da peopo dat wen mess up befo time. 


text:
Cuz you know, da Stuff God tell us guys get plenny power, an get life. Wat God say goin go inside us mo betta den one sword dat get two side sharp. Goin check out wat we stay tinking, an wat stay inside our heart, an how come we stay doing da kine stuffs we do. Dass jalike one sharp sword dat can open da joints an da bone marrow stuff. 


text:
Everyting God wen make, he can see. No mo notting dat can hide so dat he no can see um. Cuz everyting stay open fo him check um out. An God, he da One we gotta tell why we wen do da tings we wen do. Jesus Da Bestes Kine Head Priest Guy Hebrews 2:17-18 


text:
<pb/>Kay den. Now us guys, we get Jesus. He Godʼs Own Boy, an he da bestes kine Head Priest guy. He wen go all da way up inside da sky wea God stay awready! So, all us guys dat say we trus Jesus, we gotta hang in dea an no give up fo trus him. 


text:
Our Head Priest Guy, Jesus, he undastan how us guys not strong an no can handle da bad kine stuff. Cuz he wen get presha fo do all kine bad stuffs jalike us guys. But he neva. 


text:
So den, no need be scared. Us guys gotta make strong fo go in front Godʼs throne, cuz he like do plenny good kine stuff fo help us. He goin give us chance, an wen we need help, he goin give um.<pb/>


text:
Now, weneva dey pick one guy from da Jewish peopo fo come be da head priest guy, dat guy get da job fo help da peopo do da kine stuffs da peopo gotta do fo God. Dis head priest guy, he give dea gifs to God, an he make sacrifices fo da bad kine stuff dey wen do. 


text:
Dis kine guy goin make easy to da peopo dat mess up cuz dey donno wat dey suppose to do. Da head priest guy, same ting jalike da peopo, he not strong too. Dass why he make easy to dem. 


text:
An dass why he gotta make sacrifice fo himself jalike fo da peopo, cuz he do da bad kine stuff jalike dem. 


text:
<pb/>You know, dat head priest guy, he get plenny respeck. But nobody can make himself da head priest guy, cuz dass one spesho job. God gotta be da One fo pick da guy, jalike da first time, he wen pick Aaron. 


text:
<pb/>Same ting fo Christ, da Spesho Guy God Wen Send. He neva make himself awesome fo come da Head Priest guy. But was God dat wen make um come awesome. God wen tell him,<pb/>“Today I wen tell Dat you my Boy!” 


text:
An get one nodda place inside da Bible dat God talk lidis:<pb/>“You goin stay one priest foeva, Da Melkizedek kine priest.” 


text:
<pb/>Wen Jesus wen stay hea inside da world, he wen pray real hard, an he wen cry real loud, cuz he know dat God can take him outa dea so he no gotta mahke. An God wen listen to him, cuz Christ all da time show him respeck, an ony do wat God say. 


text:
Christ wen come perfeck, an now he da One dat take all da peopo dat listen to him outa da bad kine stuff dey stay doing. An he help um stay perfeck lidat foeva. 


text:
Az why God wen make Jesus da Head Priest guy, jalike da Melkizedek kine priest. Watch Out! No Go Da Wrong Way! 


text:
<pb/>Get plenny mo stuffs we like say bout all dis, Christ an da Melkizedek guy. But az not easy fo tell um, cuz you guys no can undastan too good. 


text:
You know, time awready fo you guys come teachas. But you guys still yet need somebody fo teach you guys one mo time da easy kine stuffs bout wat God wen say. You guys jalike babies dat need milk, cuz you guys no can handle da solid stuff still yet. 


text:
Wat dat mean, “babies dat need milk”? Anybody dat donno wat God say bout doing da right tings, dey jalike one small baby. 


text:
An wat dat mean, “handle da solid stuff”? Dat kine stuff fo da grown up peopo. Dose peopo, dey jalike da guys dat stay work out all da time fo come mo strong. Dey stay doing da good kine stuff everytime an not da bad kine stuff. Dass how dey know how fo figga wass good an wass no good.<pb/>


text:
So den, nuff awready fo teach da first kine stuff bout Christ. Now we gotta talk bout how fo come solid an grown up inside. No need teach ova an ova da beginnas kine stuff bout how we gotta come sorry fo all da bad kine stuff we wen do dat goin cut us off from God, an no do um no moa. No need teach ova an ova dat everybody gotta trus God. 


text:
No need stay teach everytime bout all kine baptisms, no need teach everytime bout putting da hands on top peopo fo show you like God do plenny good tings fo dem, no need teach everytime bout how da mahke peopo goin come back alive, no need teach everytime bout how everybody gotta stand in front God da Judge, an get wat he say, foeva. 


text:
So now, we goin leave all da beginnas kine stuff behind, if God let us do um. Den we goin talk bout how fo come solid an grown up inside. 


text:
<pb/>Get peopo dat one time wen see Godʼs light an trut from up dea inside da sky. Dey wen start fo take in da good kine stuff God wen give um, an dey wen get Godʼs Spesho Spirit. 


text:
Dey wen find out how good da stuff God say. Dey wen feel da power from da time wen God stay in charge a everyting. 


text:
But if dey turn away from Christ, den no way dey can come sorry one mo time fo da bad kine stuff dey do, an come back togedda wit Christ. Cuz den, dey demself, jalike dey wen kill Godʼs Boy on top da cross one mo time, an make him shame in front everybody again. 


text:
<pb/>You know, wen da groun take in da water everytime get rain, an make da plants dat da farma guys grow fo da peopo, an da groun come good fo dem cuz a dat, den God goin make dat groun mo good. 


text:
But if dat groun grow ony da kine bushes wit kukus an junk stuff, dat land no good! Bumbye God goin say, “Wipe um out an burn um!” 


text:
<pb/>But, my good friends! We talk bout peopo dat go da wrong way, jalike dat land dat stay poho. But we stay shua dat mo betta tings goin happen to you guys, cuz God stay taking you guys outa da bad kine stuff. 


text:
God, he everytime do da right ting, so he no goin foget how plenny you guys wen work fo him, an how you guys wen show him love an aloha cuz you know who him. Cuz you guys wen kokua Godʼs spesho peopo, an still yet you guys stay kokua dem. 


text:
Same ting, now we like all you guys fo show dat you guys go all out jalike befo time. Den you guys goin hang in dea all da way, an know fo shua dat God goin do everyting he wen promise. 


text:
We no like you guys ack jalike you guys no like do notting. Mo betta you guys make jalike da peopo dat bumbye goin get all da stuffs God wen promise his kids, cuz dey trus God an stay hang in dea. Wen God Make Promise, He Do Um (Da Start 22:16,17) 


text:
<pb/>Tink bout Abraham. Befo time God wen make one promise to him. But no mo odda guy mo big den God. Dass why God neva make one strong promise by some odda guy. He wen make um by himself dat he was really goin do um. 


text:
Dis wat God wen promise: “Fo shua I goin do plenny good kine stuffs fo you, an I goin give you plenny ohana wit plenny peopo.” 


text:
<pb/>Wen peopo make one strong promise, dey make um by somebody mo big den dem, so den everybody know dat dey goin do um. Dat show dey really mean um. An den wen dass all pau, da odda peopo no can make argue. 


text:
Cuz God like show his kids real clear dat da plan he wen make fo dem no goin change eva, he wen make dat strong promise by himself dat he goin do um himself. 


text:
Wen God wen do dat, he wen do two tings dat no goin change eva: he wen make one strong promise, an he wen do um himself. An God no bulai notting. He make dat promise cuz he like give us guys plenny good kine words. Dass fo us guys dat stay running to God from da bad kine stuff, so dat we can take da good kine stuff God wen promise he goin give us bumbye. We know he goin do dat, an we goin stay wait fo um. 


text:
Wen we trus God an we know he goin do good stuff fo us bumbye, dat make us stay strong an solid inside, jalike wen da boat anchor come stuck on da ocean bottom an den da boat no can move. Wen we trus God lidat, den we can come tight wit him, jalike wen da Jewish head priest go inside da Real, Real Spesho Place wea God stay inside. 


text:
Dass wea Jesus wen go befo us guys, da place wea God stay fo real kine, jalike da head priest guy go inside da Real, Real Spesho Place inside Godʼs temple. Jesus wen do dat fo us, cuz he one head priest foeva, da same kine head priest jalike Melkizedek befo time.<pb/>


text:
Was dat time, dis Melkizedek guy was king fo Salem town, an he was priest fo da Mos Importan God. Now, “Melkizedek,” dat mean, “Da King Who Everytime Do da Right Ting,” an he da King fo Salem, dat mean, “Da King Who Help da Peopo Stay Good Wit Each Odda.” Nobody know who his fadda guys o his mudda guys, o who his ancesta guys. Nobody know wen he wen born o wen he wen mahke. Dat mean he jalike one picha a Godʼs Boy, cuz he stay one priest guy, jalike Jesus stay one priest guy foeva. One time, had some kings an dea army guys dat wen go rip off plenny stuff from da peopo dat live near Abraham. Abraham dem wen go fight an win ova dose kings an dea army guys. Dey wen take back all da stuffs. Den wen Abraham was coming back, Melkizedek wen go out from Salem Town fo meet him. An dass wen Melkizedek wen tell Abraham, “Eh! God goin do plenny good kine tings fo you.” An Abraham, he wen give Melkizedek ten percent a all da stuffs he wen take back, cuz Melkizedek one priest guy. 


text:
<pb/>Tink bout dis: Melkizedek was one real importan guy. He was so importan dat our ancesta guy, Abraham, even wen give him da bestes ten percent from all da stuffs he wen take back wen he wen fight da kings. 


text:
Now, all da Jewish priest guys, dey come from Levi, Abrahamʼs great-grankid. Godʼs Rules say dat dose priest guys get right fo take ten percent from all da stuffs all da odda Jewish peopo get -- dass from dea own Jewish bruddas an sistas, cuz dey all come from Abraham. 


text:
<pb/>But Melkizedek, he one priest, no matta he neva have Levi fo his ancesta guy. But still yet, Melkizedek wen get ten percent from all da stuffs Abraham wen bring back. Now Abraham, he da guy dat God wen make promises to, but still yet, Melkizedek wen tell him, “God goin do plenny good kine stuffs fo you.” 


text:
Now, wen get somebody talk lidat, everybody know he gotta be da mo importan guy dass telling dat kine ting to da guy dass not so importan. 


text:
Da regula kine priest guys take da ten percent. Dose guys, dey goin mahke bumbye. But Melkizedek, he wen take da ten percent, an da Bible neva tell dat he wen mahke. 


text:
You can figga lidis: all da Jewish priest guys get da guy Levi fo dea ancesta guy, an dey take da ten percent from da peopo. But da time Melkizedek wen meet Abraham an Abraham wen pay da ten percent to Melkizedek, dass almos jalike Abraham wen pay um fo all da Levi peopo an all da Levi priest guys dat neva born yet, same time, cuz Abraham da ancesta fo all dem. 


text:
<pb/>Now, da priest guys, dey all wen come from Levi, an Aaron was dea first Head Priest. Da peopo need priest guys fo help da peopo fo do wat da Rules say. But da peopo no can come perfeck jus cuz dey get da Levi kine priest guys. Dass how come dey need one diffren kine priest guy. Dey need da Melkizedek kine, not da Aaron kine 


text:
An you know, wen dey change da kine priest dey get fo one nodda kine priest, same time dey gotta change da Rules. 


text:
<pb/>Now Jesus, he da guy we talking bout. He neva come from da Levi ohana, you know. He come from da Judah ohana, an da Rules neva say dat da guys from dat ohana get da right fo make sacrifice on top da altar. 


text:
Our Boss Jesus, everybody know dat he come from da Judah ohana. But wen Moses talk bout da guys from da Judah ohana, he neva say notting bout prieses. Anodda Priest, Da Melkizedek Kine 


text:
<pb/>But da whole ting stay come even mo clear now: Get one nodda kine priest guy wen come. Him, he da Melkizedek kine priest, not da Aaron kine priest. (I talking bout Jesus, you know.) 


text:
Now da Rules say dat da priest guys gotta come from da Aaron ohana, an Jesus no come from dat ohana. Jesus, he stay one priest guy cuz he get da power fo live to da max foeva, an no mo notting can wipe him out. 


text:
Dat mean, da Rules from befo time no mo power fo help da peopo. Dass why God wen throw out da old rules. 


text:
An you know, da Rules neva make nobody come perfeck. Now, God give us someting mo betta. So den, now we stay shua we goin trus him. An cuz a dat we stay tight wit him. 


text:
<pb/>Wen da guys from Aaronʼs ohana wen come prieses befo time, God neva make promise notting. But wen God wen give us one mo betta ting, he wen make one strong promise. 


text:
Was wen Jesus wen come priest, dat God wen make dat strong promise. God wen tell him,<pb/>“I da Boss. I make dis promise,<pb/>An I no goin change my mind.<pb/>‘You one priest guy foeva.’ ” 


text:
An cuz God wen make one strong promise to Jesus lidat, garans Jesus da One dat goin make shua us guys goin get one mo betta deal. 


text:
<pb/>Befo time had plenny guys dat wen come priest. Dass cuz dey no can stay priest long time. Dey wen all mahke, dass why. 


text:
But Jesus, he da One dat stay live foeva, an he da kine priest dat stay foeva. Dass why no need one nodda priest guy. 


text:
Jesus, he no mahke. Everytime he stay dea fo aks God fo help fo da peopo dat come to God cuz a him. An dass how he get da power fo hemo dem good from all da bad tings dey stay in. 


text:
<pb/>Jesus, da right kine Head Priest guy fo us: He stay good an spesho fo God. Nobody can poin finga him notting. He stay clean inside. He stay diffren den all da peopo dat stay do da bad kine stuff. An God wen make him mo importan den everyting inside da world o inside da sky. 


text:
Dass why Jesus, he not jalike da odda head priest guys. He no need make sacrifice every day jalike dem. Dose guys, first dey gotta make sacrifice fo all da bad tings dey wen do, an den dey make sacrifice fo all da odda peopo. But Jesus, he wen make sacrifice fo da peopo one time ony, wen he wen make himself da sacrifice. 


text:
<pb/>Now da Rules say fo make guys come da head priest. An you know, dey come head priest, no matta dey not strong inside. But awready had da Rules wen God wen make one strong promise fo make his Boy come da Head Priest. Az his Boy, da One dass perfeck foeva.<pb/>


text:
So, all dis stuff I stay telling you guys, dis da main ting: Us guys get da kine Head Priest dass perfeck. Dass Jesus. He da One dat wen sit down in da mos importan place, by da right side a da throne wea God Da Awesome King stay up dea inside da sky. 


text:
Jesus stay working inside da place dat stay spesho fo God, da real place wea God stay, dat da Boss wen make, not jalike da kine tent da peopo wen make. 


text:
<pb/>All da head priest guys, dey wen pick um fo come priest fo give da peopoʼs gifs to God, an fo kill da animals fo make da sacrifices. Az why Jesus, he gotta bring someting fo give to God too. 


text:
But you know, if Jesus was hea inside dis world now, he no can be one priest guy, cuz awready get guys dat give da gifs to God, jalike da Jewish Rules say. 


text:
Dose priest guys, dey work fo God inside one big tent dass ony jalike one copy a da real place dat stay wit God inside da sky. Dass why, wen Moses wen tink fo make da big tent, God wen tell him, “Make shua you do everyting jalike da picha I wen show you, wen you was on top da mountain.” 


text:
<pb/>But da priest kine stuff dat Jesus stay doing fo God, dat stuff plenny mo betta den da stuff da odda priest guys stay do. An jalike dat, same ting, Jesus da middle man fo da deal dass plenny mo betta den da first deal. An dat new deal plenny mo betta, cuz God wen make mo betta promises wen he make dat new deal. 


text:
But God wen get plenny hard time wit da peopo, cuz dey no can handle. Dass why he wen say dis inside da Bible:<pb/>“Da Boss say, ‘Listen! Da time goin come,<pb/>Wen I goin make one new deal Fo da Israel ohana, An fo da Judah ohana.<pb/> 


text:
No goin be same same jalike da deal Dat I wen make wit dea ancesta guys, Da time I wen take dea hand Fo bring um outa Egypt.<pb/>Dem guys, dey neva stick wit da deal I wen make wit dem. Cuz a dat, I wen pau listen dem.’ Az wat da Boss wen say. <pb/> 


text:
‘Dis da deal I goin make bumbye Wit da Israel ohana peopo.<pb/>I goin put my Rules inside dea head. I goin write um inside dea heart.<pb/>I goin be dea God fo real kine, An dey goin be my peopo fo real kine.<pb/> 


text:
Den dey no need go teach all da guys dat live close, An dey no need go teach dea bruddas an sistas.<pb/>No need tell um, “Eh! Gotta know da Boss!” Cuz dat time, dey goin all know me, Da small litto guys all da way to da big importan guys.<pb/> 


text:
I goin pity dem an give um chance, No matta dey wen do tings dat no stay right.<pb/>An I no goin stay tink bout Da bad kine stuff dey wen do.’ ” 


text:
<pb/>Wen God wen say “da new deal,” dat mean he wen make da first deal no good awready. An you know, wateva stay coming old an no good, dat litto mo gone awready.<pb/>


text:
So wat I telling you guys? Wen God wen make da first deal wit da Jewish peopo, he wen give dem da Rules how fo pray an show him love an respeck. An had one spesho place on top da earth wea dey suppose to do all dat. 


text:
Dat place was one big tent, an inside da first room da priest guys put da stand fo da lamps, an da table wit da Spesho Breads fo God on top. Dey call dat room “Da Spesho Place fo God.” 


text:
Den had one big thick curtain inside, an da odda side dat curtain had one nodda room. Dey call dat room “Da Real, Real Spesho Place Fo God.” 


text:
An had one altar dea wit gold all ova fo burn incense. An had da Box Fo Help Da Peopo Rememba Da Deal Dey Get Wit God. Had gold all ova. Inside da Box had one gold pot wit da manna kine food inside. An had Aaronʼs walking stick dat one time wen grow leaf on top. Plus, had da flat kine stones wea God wen write down da first deal he wen make. 


text:
On top da Box, had two statue dat look jalike angel kine guys wit dea wings spread ova da Box. Dey stay dea fo show how awesome God stay. An dey stay ova da spesho place wea God hemo da shame fo da bad kine stuff da peopo wen do. But we no can talk some mo bout all dat kine stuff right now, you know. 


text:
<pb/>Afta dey wen put everyting inside da big tent lidat, da priest guys wen go all da time inside da first room, fo do da tings dey suppose to do dea, cuz dass dea job. 


text:
But ony da head priest guy can go inside da Real, Real Spesho Room, an he can do dat ony one time every year. Wen he go inside dea, everytime he gotta take blood from one animal dey wen kill fo sacrifice. He give da blood from da sacrifice to God -- fo himself first, an den fo da bad kine stuff da peopo wen do, wen dey donno dey doing bad kine stuff. 


text:
<pb/>Godʼs Spesho Spirit wen give us all dose tings fo show dat all da time da first tent stay, no way we can go inside da place wea God stay fo real kine. 


text:
All dat stuff jalike one picha fo teach us guys nowdays. Dat stuff show dat da gifs an animal sacrifices da priest guys give God fo da peopo, all dat kine stuff no mo power fo throw out da shame dat da peopo get inside, da peopo dat like pray to God. 


text:
Dat stuff dey doing, dass ony bout how da peopo can o no can eat an drink stuffs, an all da kine ways dey suppose to wash diffren kine tings. But you know, dass ony rules bout da outside kine stuff dey suppose to do till God make everyting come new. Christ Wen Go Bleed An Mahke Fo Us 


text:
<pb/>But Christ wen come awready, fo be da Head Priest. He da One dat make good kine stuff come to us guys awready. Jalike da priest guys befo time wen do dea work fo God inside one spesho tent, Christ do his work fo God inside one spesho place dass mo importan an mo betta den da odda one. Dat mo betta place, da peopo neva make um, an dat place no come from dis world. 


text:
Wen Christ wen go inside da Spesho Place fo God, he wen go inside one time ony. He get da right fo go inside dea, cuz was his own blood he wen bring in front God. He neva need da blood from da goats an cows dat dey wen sacrifice, fo go inside. An dass how he wen cut us guys loose foeva from da power dat da bad kine stuff get ova us. 


text:
Befo time, da head priest guy wen take da blood from da goats an da cows, an da ash from one burn up young cow, an wen sprinkle um on top da peopo dat stay pilau an no can pray wit da odda peopo. Den dose peopo wen come spesho fo God, jalike dey clean so dey can pray wit da odda peopo. 


text:
<pb/>Kay den, Godʼs Spesho Spirit dat stay foeva wen help Christ go bleed an mahke fo us. Christ wen give himself to God fo mahke, jalike one priest give God one perfeck animal fo sacrifice dat no mo notting wrong wit um. So den, da kine sacrifice Christ wen make, get plenny mo power fo throw out da shame dat we get inside, so we no goin stay doing da bad kine stuff dat cut us off from God. An den we goin work fo God, da One dat stay alive fo real kine. 


text:
<pb/>Dass wat Christ wen do. An dass why Christ stay da middle man fo da new deal God make wit da peopo. So now, da peopo God wen tell fo come be his guys, dey goin get everyting dat he wen promise fo give his kids foeva. Dass cuz Christ wen go mahke fo cut dem loose from da power dat da bad kine stuff get ova dem, all da time dey was unda da first deal. 


text:
<pb/>You know, wen get one will, dass one kine deal. Gotta show proof dat da guy dat wen make da will wen mahke fo real kine. 


text:
If da guy dat wen make da will stay alive still yet, dat will stay worth notting. Ony worth plenny afta da guy mahke. 


text:
Same ting, az why da first deal God wen make befo time, dat deal wen need blood from one animal sacrifice fo make da deal good. 


text:
Dat time, Moses wen tell all da peopo everyting dat God wen tell dem dey gotta do. Den he make sacrifice from cows an goats, an take da blood wit water, an dark red wool string fo tie togedda oregano branches, an wen sprinkle da blood on top da Book dat tell wat God wen say, an on top all da peopo dea. 


text:
Moses tell da peopo, “Dis da blood from da sacrifice, fo make solid da new deal dat God making wit you guys now. Dat mean, dat you guys gotta do wat he tell you.” 


text:
An den same ting, Moses wen sprinkle da blood on top da big tent, an on top everyting da priest guys use fo make sacrifice to God. 


text:
Dis wat Godʼs Rules tell: Need blood from da sacrifices fo almos everyting, fo make um come clean fo God. If no mo notting dat bleed an mahke, den God no goin let nobody go o hemo dea shame fo all da bad kine stuff dey wen do. Godʼs Spesho Guy Come One Sacrifice 


text:
<pb/>So den, all da tings I stay telling you guys, dey ony was copies a da real tings up da wit God inside da sky. Fo make dose tings come clean fo use, gotta make dose kine sacrifices. But da tings up dea inside da sky dat stay fo real, dey even need mo betta sacrifices still yet. 


text:
You know, had one place dass spesho fo God dat da peopo wen make, dat was ony one copy a da real ting. But Christ neva go inside dat place dat da peopo wen make. He wen go wea God stay fo real kine inside da sky, an now he stay wea God stay, fo help us guys. 


text:
An Christ neva make himself one sacrifice ova an ova. But da Jewish head priest guy, every year he gotta go inside da Real, Real Spesho Place, an take blood dass not his own. 


text:
But you know, if Christ had fo do um ova an ova, den he gotta suffa ova an ova, from da time God wen make da world. But no was lidat. Now, end a da world time, he wen come ony dat one time, fo make himself da sacrifice, an throw out all da bad kine stuff foeva. 


text:
So Christ wen come one sacrifice ony one time, fo throw out da bad kine stuff plenny peopo wen do. An he goin come back hea one mo time, not fo throw out da bad kine stuff, cuz he wen do dat awready, but he goin come back fo hemo da peopo dat stay waiting fo him, from da bad kine stuff.<pb/>


text:
Da Rules ony jalike one shadow, dey not even jalike one good picha a da good kine tings dat goin happen bumbye. Da Rules not da real ting. Dass why da Rules no can eva make perfeck da peopo dat like come tight wit God fo go show him love an respeck. No matta dose peopo go make sacrifice every year, jalike da Rules tell. 


text:
Cuz if da Rules wen make dem perfeck, fo shua dey pau make sacrifice, cuz no need, yeah? Cuz den da peopo dat go show God love an respeck lidat, dey goin come clean inside from dat time, an dey no goin feel shame no mo fo da bad kine stuff dey wen do, yeah? But no was lidat. 


text:
<pb/>You know, wen Christ wen come inside da world, he tell dis:<pb/>“God, you no like da sacrifices an da gifs dat dey bring.<pb/>Dey kill animals cuz dey sorry dey wen do bad kine tings, So dey burn da whole animal fo make sacrifice,<pb/>But dat no make you stay good inside.<pb/>Dass why you wen make ready fo me come one man.” 


text:
Den, dis wat Christ wen say:<pb/>“Eh, God! I hea! I wen come fo do wat you like, jalike yoa Book tell bout me.” 


text:
First ting Christ wen say,<pb/>“You no like sacrifices an gifs dat dey bring Wen dey kill animals<pb/>Cuz dey sorry dey wen do da bad kine tings, An wen dey burn da whole animal fo make sacrifice,<pb/>Dat no make you stay good inside.” Wen Christ talk lidat, he talking bout da stuff da peopo doing cuz da Rules say dey suppose to do um. 


text:
Den Christ wen say, “I hea. I wen come fo do wat you like.” Christ wen throw out da old stuff so da new way fo live can take ova. 


text:
Jesus Christ wen do wat God like him fo do. He wen come one sacrifice fo us wen he wen bleed an mahke dat one time. Dass how we wen come da peopo dat stay spesho fo God fo real kine, cuz a wat Christ wen do. 


text:
<pb/>An one nodda ting, every day all da priest guys go an do dea work fo God. Ova an ova dey make da same kine sacrifices. But you know, dose sacrifices no can get rid a da bad kine stuff, eva. 


text:
But dis priest I talking bout, Christ, he wen make da sacrifice fo da bad kine stuff dat one time, an den he wen go sit down ova dea by God, on da right side, da place wea da mos importan guy suppose to sit. 


text:
From dat time Christ stay waiting fo da time wen bumbye God goin make all da peopo dat go agains Christ go down in front him fo show dat Christ wen fight an win ova dem. 


text:
Christ wen make da sacrifice one time, an dat sacrifice wen make everybody dat stay coming spesho fo God, fo be da peopo dat stay spesho fo God foeva. 


text:
“Da Boss say,<pb/>‘Afta dat time, dis da deal I goin make bumbye fo dem guys. I goin put my Rules inside dea heart, An I goin write um inside dea head.’ ” 


text:
Den he say,<pb/>“I no goin tink bout Da bad kine stuff dey wen do An da times dey wen broke my Rules.” 


text:
An you know, wen God let da peopo go an hemo da shame fo da bad kine stuff dey wen do, den no need make odda sacrifice fo dat no moa. Now We Goin Come Tight Wit God (Da Rules Second Time 17:2-17; 32:35-36; Habakkuk 2:3-4; Da Census 15:25-31; Isaiah 26:11,20) 


text:
<pb/>So den, my bruddas an sistas, now we stay shua we no need shame fo go any time inside da place dass spesho fo God fo real kine. We get da right fo dat, cuz Jesus wen go bleed an mahke fo us. 


text:
Befo time, had dis big thick cloth inside da big tent dat wen shut off da Real, Real Spesho Place wea God stay. But now, Jesus wen open up da new way fo us fo go inside wea God stay, cuz Jesus wen go bleed an mahke, an now he stay alive. 


text:
<pb/>So, us guys goin come tight wit God, wit hearts dat like do wass true, an trus God all da way. Cuz Jesus wen make our hearts clean inside, so we know dat all da bad kine stuff inside us, pau awready. Dass jalike he wen sprinkle our hearts, an wash our bodies clean wit clean water. 


text:
We shua dat God goin do good kine stuff fo us bumbye. So us guys goin go all out an tell everybody dat, an no ack jalike we not shua. Cuz God da One dat wen make promise dat he goin do da good kine stuff fo us, an he everytime do wat he say. 


text:
An us guys goin tink bout how we goin help each odda fo do all kine good kine stuff an show peopo choken love an aloha. 


text:
No stop coming togedda fo church, jalike some peopo no come no moa. Mo betta dis: give each odda good kine words, an do um even mo plenny cuz you guys know da Boss Jesus goin come back pretty soon. Watch Out! No Make To Godʼs Boy Jalike He Poho 


text:
<pb/>But you know, even afta we know da true stuff from God, if we go stay doing da bad kine stuff still yet cuz we like, den no mo sacrifice fo hemo da shame fo all da bad kine stuff we stay do. 


text:
If we do dat, den no mo notting we can do, but ony stay scared, waiting fo da time wen God da Judge goin punish us. Dat time goin get one awesome fire dat goin burn up all da peopo dat go agains God. 


text:
Befo time, if get one guy dat no like listen da Rules dat Moses wen write down inside da Bible, an two o three guys wen tell da same ting bout da bad kine ting da guy wen do, den gotta kill da guy. No mo odda chance fo him. 


text:
Kay den. Get peopo dat make to Godʼs Boy jalike he poho, jalike dey walking all ova him. Dey make jalike no mean notting dat Christ wen bleed an mahke cuz he da sacrifice fo dem. Dey even make jalike no matta dass da blood dat God use fo make da new deal solid, an make dem spesho fo God. Dey talk any kine to Godʼs Spesho Spirit dat do plenny good tings fo dem. So den, God goin make plenny mo worse still yet to dem guys den he wen make to da odda peopo dat neva like listen his Rules befo time. 


text:
Cuz we know da One who wen say dis inside da Bible:<pb/>“I da One dat goin pay dem back. I goin punish um fo real kine.” <pb/>An one nodda place God wen say dis:<pb/>“God goin be da Judge fo his peopo.” 


text:
<pb/>But you guys, rememba how was befo time. Dat time, jalike God wen let you guys see his light an trut, an you guys wen go trus him. Afta dat, odda peopo wen make you guys suffa plenny, but you guys wen go all out fo hang in dea an no give up. 


text:
Had times da peopo wen talk any kine to you guys in front everybody, an dey wen make you guys suffa plenny. Odda times da peopo wen make same kine to yoa friends, an you guys wen stick wit yoa friends. 


text:
An wen dey wen throw some a yoa friends inside jail, you guys wen feel love an pity fo dem. An you guys even wen stay good inside no matta peopo wen go rip off yoa stuffs. Cuz you guys wen know dat time dat you guys da ones dat get da mo betta stuffs, da kine dat stay foeva. 


text:
<pb/>Kay den. You guys wen make lidat, an no scared. So den, stay make lidat, an no give up! Cuz God goin give you guys plenny good kine stuff, fo no give up. 


text:
You guys gotta hang in dea. An afta you guys do everyting dat God like you guys fo do, den bumbye you guys goin get da stuff he wen promise.<pb/> 


text:
Da Bible wen tell befo time,<pb/>“You know da One dat goin come? He goin come fo shua in litto wile,<pb/>Not afta real long time.<pb/> 


text:
My guys, dat get um right wit me, Dem guys goin live fo real kine, cuz dey stay trus me.<pb/>But if dey come scared an lose fight, I no goin stay good inside bout dem.” 


text:
Us guys not da kine peopo dat stay scared an lose fight. Dose kine peopo goin wipe out. But us guys, we da kine peopo dat trus God, an cuz a dat we goin hang on to da kine life dat stay fo real.<pb/>


text:
Now, wen we trus God, dat mean we stay shua bout da stuff we stay waiting fo. Wen we trus God, we know dat God goin do dat stuff bumbye, no matta we no see um right now. 


text:
Da peopo from befo time, dey wen trus God no matta dey no see um, an dass why God wen say dey good peopo. (Da Start 1; Songs fo God 33:6,9; <a href='B:500 01:3'>John 1:3</a>) 


text:
<pb/>Wen us guys trus God, den we goin undastan dat God ony wen say da ting, an dass how he wen make da world, da sky, an everyting. He neva make wat we see from da odda tings we see. Abel (Da Start 4:3-10) 


text:
<pb/>Befo time, had one guy name Abel. He wen trus God, an dass how come his sacrifice was mo betta den da sacrifice his brudda Cain wen give God. Cuz Abel wen trus God, az why God wen tell dat Abel stay get um right wit God, an dat Abel, he wen give God good kine sacrifice. No matta Abel mahke, he still yet stay talking to us guys, cuz he wen trus God. Enok (Da Start 5:21-24) 


text:
<pb/>One nodda guy Enok, he wen trus God. Dass why God wen take him away, an he neva mahke. Cuz God wen take him away, nobody no can find him dat time. But befo God wen take him, God wen tell, “Enok, he one good guy. He do everyting I like him fo do.” 


text:
An you know, whoeva no trus God, dey no can make God stay good inside. Cuz whoeva like come tight wit God, dey gotta believe dat God stay. An if dey like know him fo real kine, dey gotta believe dat God goin make shua dey goin know him. Noah (Da Start 6:13-22) 


text:
<pb/>Noah, he wen trus God. Dass why God wen tell Noah, “Watch out! Bad kine stuff goin come, da kine stuff dat nobody eva see yet.” Noah wen get plenny respeck fo God, dass why he wen make one big boat fo take his ohana guys outa da big flood. He trus God, an dat wen show, dat da odda peopo inside da world do da bad kine stuff. But Noah, he wen get um right wit God, cuz he wen trus God. Abraham (Da Start 12:1-5; 35:27) 


text:
<pb/>Abraham, he wen trus God. One time God wen tell him fo go one place dat goin come his land bumbye. So Abraham, he wen listen God, an he wen go, no matta he neva know wea da place stay. 


text:
He wen trus God, so he wen make house ova dea, cuz God wen make promise fo give him dat land bumbye. He not from dea. He ony wen live dea inside tents. His boy Isaac an his grankid Jacob, dey wen live same way too. Dass cuz God wen make da same promise to dem. 


text:
Abraham, he stay waiting fo live inside da big town dat get da solid kine foundations. Dass da big town dat God wen make plan fo, an build. Sarah (Da Start 15:5-6; 18:11-14; 21:2; 22:17-18; 32:12) 


text:
<pb/>Sarah, Abrahamʼs wife, she wen trus God too. Dass how she wen get power fo start one ohana, no matta she no can come hapai, cuz she too old. God wen make promise to her dat she goin born one kid, an she wen trus God dat he everytime do wat he say. 


text:
So den, dis one guy Abraham, he wen born kids no matta he litto mo mahke awready. An da kids come so plenny dat no can count um, jalike no can count da stars inside da sky o da sand on top da beach. How Come Get Peopo Dat Trus God Plenny? (Da Start 23:4; 1 Chronicles 29:15; Songs fo God 39:12) 


text:
<pb/>All dose peopo, dey wen trus God all da time till dey mahke. No matta dey neva get da stuff God wen promise, dey know dat dey goin get um bumbye. Dey stay good inside, jalike dey see um awready from one far place. An dose peopo tell dat dey not from dis world. Dey ony staying short time ova hea. 


text:
You know, whoeva talk lidat, dat kine peopo show dat dey really like get to da place dat goin stay dea own country fo real kine. 


text:
An if dose guys was tinking bout da country dey wen leave befo time, den dey had plenny chance fo go back dea. 


text:
But dey neva. Dey stay tinking plenny bout dat mo betta place inside da sky wea God stay. Cuz a dat, God, he no mo shame wen dey say, “He our God.” We know dat, cuz get one big town dat he wen make ready fo dem. Abraham an Isaac (Da Start 21:12; 22:1-14) 


text:
<pb/>Abraham, he wen trus God dat time wen God wen check him out. So, he like give up his boy Isaac fo make him be da sacrifice. Befo time, God wen make promise to Abraham bout dat boy. God wen tell um befo time, “You goin get plenny ohana, an Isaac, he goin be da one dey goin come from.” Dass why Isaac was da ony boy dat Abraham wen call his boy fo real kine. An dass da one dat Abraham was making ready fo be da sacrifice. 


text:
Abraham wen figga dat God, he get da power fo make peopo come back alive from mahke. An dat time, wen happen jalike Isaac wen mahke, an den come back alive. Isaac (Da Start 27:27-29,39-40) 


text:
<pb/>Isaac, he wen trus God da time he tell Jacob an Esau, “I like God do plenny good tings fo you Jacob, an I like God do plenny good tings fo you Esau.” Wen he say dat, he talking bout da tings dat goin happen bumbye. Jacob (Da Start 47:31-48:20) 


text:
<pb/>Jacob, he wen trus God. Dass why jus befo Jacob wen mahke, wen he bend ova his walking stick, he wen show love an respeck fo God. He wen tell his grankids, Josephʼs two boys, “I like God do plenny good tings fo you Efraim, an fo you Manasseh.” Joseph (Da Start 50:24-25; Outa Egypt 13:19) 


text:
<pb/>Joseph, he wen trus God. Dass why, jus befo he wen mahke, he wen tink plenny bout da time wen da Israel peopo goin go outa Egypt bumbye. An he wen tell da Israel peopo fo take his bones wit dem wen dey go. Moses Mudda An Fadda Guys (Outa Egypt 1:22-2:3) 


text:
<pb/>Moses mudda an fadda, dey wen trus God. Dass why, afta he wen born, dey wen hide him fo three months, cuz dey see dat he one spesho baby. Dey no scared da king, no matta he wen tell, “Gotta kill all da Hebrew boys!” Moses (Outa Egypt 2:10-15; 12:21-30,51) 


text:
<pb/>Moses, he wen trus God. Dass why, wen he come big, he no let nobody make to him like he King Pharaohʼs daughtaʼs hanai boy no matta dass true. 


text:
Moses wen figga, mo betta he stick wit Godʼs peopo, an suffa plenny wit dem, den he do da bad kine stuff dat feel good, but no last. 


text:
He tinking mo betta come shame cuz he stay trus da Spesho Guy God Goin Send bumbye, den get all da rich kine stuffs dat get inside Egypt. Cuz he stay shua dat God goin pay him back good kine. 


text:
<pb/>Cuz Moses wen trus God, dass why he wen go outa Egypt. An wen he go, he no scared da king, no matta da king plenny huhu wit him. Moses wen hang in dea, cuz jalike he wen see God, dat nobody can see. 


text:
<pb/>An cuz Moses wen trus God, he wen do jalike God wen say, fo tell da peopo fo make da Passova sacrifice, an sprinkle da sheep blood all aroun dea doors. Den God no let da killa angel guy wipe out da numba one boy inside da houses dat get da blood on top da doors. Da Israel Peopo (Outa Egypt 14:21-31) 


text:
<pb/>Da Israel peopo, dey wen trus God. Dass why dey wen walk thru da middle a da Red Sea, cuz was jalike dry land dat time. But wen da Egypt guys wen try fo do da same ting, da water wen wipe um out. Rahab (Joshua 2:1-21; 6:12-25) 


text:
<pb/>Da peopo wen trus God, dass why dey wen make parade fo seven days outside da big wall dat go aroun Jericho town. An den da whole wall wen fall down. 


text:
<pb/>An had Rahab, one wahine dat fool aroun fo money. She wen trus God, dass why she wen get aloha fo take in da Israel guys dat was spying, fo hide um. So, wen God wen wipe out da Jericho peopo dat neva like listen to him, he neva wipe her out. Odda Peopo Wen Trus God An He Help Um (Da Local Leadas 4:6-5:31; 6:11-8:32; 11:1-12:7; 13:2-16:31; 1 Samuel 1:1-25:1; 16:1-1 Kings 2:11; 1 Kings 17:17-24; 2 Kings 4:25-37; Daniel 3:1-30; 6:1-27) 


text:
<pb/>So, wat? I can talk plenny mo bout odda peopo? Yeah, can, but no mo time fo tell everyting bout da guys Gideon, Barak, Samson, Jeftah, David, Samuel, an da odda guys dat wen talk fo God befo time. 


text:
All dem guys wen trus God. Dass how dey wen fight an win agains da odda kings an dea countries. Dey wen do wass right fo help da peopo. Dey wen get da stuff dat God wen promise dem. Dey wen fight an win agains lions. 


text:
Dey wen make da big fire do notting to dem. Dey wen get away from da guys dat like kill um wit swords. Dey not strong, but dey wen come strong. Dey wen get plenny power fo fight da army guys from odda countries. Dey wen make whole armies run away. 


text:
An had wahines too. Dea ohana guys wen mahke, an den wen come back alive, cuz dea wahines wen trus God. Cuz a dat, dey wen get um back. Odda Peopo Wen Trus God An Still Yet Get Hard Time (1 Kings 22:26-27; 2 Chronicles 18:25-26; 24:21; Jeremiah 20:2; 37:15; 38:6) But had odda guys dat wen trus God, an dey wen get all bus up real bad. Dey neva like sell out to da guys dat go agains dem jus so dey can get outa trouble. Cuz dey know dey goin get one mo betta life bumbye -- dey goin come back alive afta dey mahke. 


text:
An had odda peopo too. Peopo wen laugh at um an whip um hard, an mo worse dey wen tie up odda guys wit chains an throw um inside da jail. 


text:
Dey wen throw rocks fo kill um. Dey wen half half dea bodies wit da saw fo kill um. Dey wen kill um wit swords. Dem guys gotta go live any kine place an dey ony get sheep skin o goat skin fo wear. Dey neva have notting. Peopo make any kine to dem, an give um plenny presha. 


text:
Dey wen go all ova da boonies, on top da mountains, inside da caves an da big holes inside da groun. Eh! Dat kine peopo, dey too good fo dis world, you know! 


text:
<pb/>An all dose guys, God say dey good peopo, cuz dey wen trus him. Still yet, dey neva get da tings God wen promise um. 


text:
Dass cuz God wen make plan fo do someting mo betta. So dem guys togedda wit us guys, goin get da ting God wen promise us, an come jalike we all suppose to.<pb/>


text:
So den, wat bout us guys? All dose peopo dat wen trus God befo time, jalike dey all wen run one race. An now, jalike dey all stay standing aroun us, watching us run da race, an showing us how fo do um. So we gotta hemo all da stuff dat make us run slow, you know, da bad kine stuff dat jam us all up. We gotta hang in dea an finish da race dat God wen pick fo us. 


text:
Da whole time us guys running da race, we ony stay looking at one guy, dass Jesus. He da One dat wen help us start trussing God, an he help us trus God all da way. Wen he wen suffa on top da cross, he wen hang in dea, an neva bodda him dat dey wen make him shame. He do dat cuz he know dat bumbye he goin stay real good inside. An in da end, he sit down in da mos importan place, by Godʼs throne, on da right side. 


text:
<pb/>So tink plenny bout Jesus! How he wen hang in dea an wen put up wit all kine bad stuff from all da bad peopo who wen give him hard time. If you guys tink bout Jesus lidat, den you guys no goin get tired an lose fight. 


text:
<pb/>Eh! You guys stay fighting agains da bad kine stuff, yeah? But still yet you guys no fight so dat you guys mahke. 


text:
You guys wen foget awready dat God wen give you guys good kine words inside da Bible, an dat he talk to you guys jalike one fadda talk to his kids? He say,<pb/>“My boy, no tink dass notting Wen da Boss make presha fo make you learn someting,<pb/>An no give up wen he tell you dat you wen go do wrong, 


text:
Cuz da Boss get love an aloha fo you,<pb/>He make presha fo make you learn stuff. You know, everybody he take in fo make um his kids,<pb/>Jalike he give um hard time wen he teach um.” 


text:
Hang in dea wen God make presha fo make you guys learn stuff. God make lidat to you guys, cuz you his kids. An every fadda guy make presha fo make his kids learn stuff. 


text:
Everybody get dat kine presha from dea fadda. If yoa fadda no make presha fo make you guys learn stuff, dat mean you not his kids fo real kine, an no mo nobody fo make jalike one fadda fo you guys. 


text:
<pb/>You know, all us guys wen get our real faddas fo make presha fo make us guys learn stuff, an cuz a dat, we get respeck fo dem. So den even mo, we gotta listen to God. He jalike our Fadda fo make us guys come alive inside. An den we goin live fo real kine! 


text:
Our fadda guys wen make presha fo make us guys learn stuff fo litto wile, an dey do um da way dey tink az good fo us. But God, he do um cuz he know fo real kine wass goin help us. Dass why he make presha fo make us guys learn stuff, so dat we come good an spesho jalike him. 


text:
Everytime we get presha fo make us guys learn stuff, we come all sore inside, an dat kine we no like. But bumbye all dat stuff goin make us come mo strong fo do da right ting, an den we goin rest inside. (Isaiah 5:3; Proverbs 4:14,26) 


text:
<pb/>Eh you guys! Jalike da Bible wen say, “No matta yoa hands stay hanging down loose an yoa knees feel all funny kine! Bite hard!” 


text:
An, “Make da way wea you going stay strait fo yoa feet,” so you can come strong inside. Jalike if you no can walk good, you take care, an bumbye yet you goin come good. Watch Out! You Betta Listen To God! (Romans 12:18; Da Start 29; Outa Egypt 19:12-13; Da Rules Second Time 9:19; 4:24; 9:3; 29:18; Da Local Leadas 5:4; Songs fo God 68:8; Isaiah 33:14) 


text:
<pb/>Try everytime fo make good wit everybody, an everytime be good an spesho fo God da way you live. Cuz ony da peopo dat go all out fo stay spesho fo da Boss goin see him fo real kine. 


text:
<pb/>Watch out how you stay. No good if get somebody dat no take in all da good kine stuff dat God like do fo us, cuz dat goin make plenny odda peopo come pilau inside. Dass jalike wen get some bad kine plant dat grow wild an make all da odda plants go poho. 


text:
No good if get peopo dat ony like fool aroun, o if get peopo dat ack jalike God no matta, jalike da guy Esau wen ack befo time. He Isaacʼs boy dat wen born first, so he get da right fo get da bestes stuff bumbye wen his fadda mahke. But den, he wen let go da right fo one bowl soup! 


text:
An you guys rememba dat bumbye, wen Esau like his fadda give him da right fo be da leada fo dea ohana, an tell him dat God goin do good tings fo him, his fadda no can, no matta Esau wen cry plenny. Cuz Esau no can change da ting he wen do befo. (Outa Egypt 19:12-13,16-22; 20:8-21; Da Rules Second Time 9:19) 


text:
<pb/>But da way God wen make da new deal fo you guys, not jalike da way he wen make da first deal. Cuz dat time, da Israel peopo wen come by one place dat dey can touch an feel. Dey wen come by Mount Sinai dat wen have burning fire an storm on top, an was real black an dark all aroun. 


text:
An you guys, you neva hear da trumpet noise, o da awesome voice, jalike da Israel peopo wen hear. Dat time dey wen beg Moses, “Auwe! We no like hear dat voice no moa!” 


text:
Dey no can handle, dass why. God wen tell um strait, “No let notting go on top da mountain! Nobody! Not even one animal! Gotta throw stones an kill um if dey go on top da mountain!” 


text:
Wat dey wen see was so scary, dat even Moses wen say, “Eh! I stay real scared inside! Dass why I stay shaking all ova!” 


text:
<pb/>But you guys, wen God wen make da new deal fo us guys come tight wit him, jalike da time yoa ancesta guys wen go by him on top Mount Zion wea he stay. An Mount Zion, jalike da big town inside da sky wea da God da stay alive live, dass jalike Jerusalem Town. An jalike you guys go by uku paila angel guys dat wen come togedda fo party. 


text:
An jalike you guys wen come togedda wit Godʼs kids. Dey all importan jalike da Faddaʼs numba one Boy. God get all dea names on top one spesho list inside da sky. An jalike you guys wen come togedda wit God, da Judge fo all da peopo inside da world. An jalike you guys go by da good peopo from befo time dat God wen make come perfeck. 


text:
An jalike you guys wen come togedda wit Jesus too. He da middle man fo da new deal God wen make. Was jalike Jesus blood wen make solid da promise fo da new deal, an dat deal, mo betta den had befo time wen da guy Abel wen bleed an mahke. Cuz Jesus wen bleed an mahke jalike one sacrifice, an dass wat make everyting happen fo da deal. 


text:
<pb/>Eh, you guys! Make shua you guys listen God, da One dass talking. Da Israel peopo, dey neva like listen Moses. He da guy hea inside da world dat wen tell dem wat God wen say. But cuz dey neva listen, God wen punish dem. Dat mean, even mo us guys, we goin get it, if we no listen da One from da sky wen he talking to us! 


text:
Dat time was Godʼs voice dat wen make da earth shake. But now, he wen make promise. He say, “One mo time I goin make da earth shake, an I goin make da sky shake too.” 


text:
Wen God say, “One mo time,” he mean, da stuff God wen make befo time, he goin shake um, an den he goin take um away. Den da stuff dat no shake, ony dat stuff goin stay foeva. (Da Rules Second Time 4:23; 9:3; Isaiah 33:14) 


text:
<pb/>So den, God goin give us guys da right fo come jalike kings wit him. An nobody eva goin take away dat right from us guys. So, we gotta tell God “Mahalo plenny.” Wen we do dat, we show him all kine love an respeck, cuz we know how plenny awesome he stay. 


text:
No foget fo show aloha to peopo from odda place so dey can make house yoa place. Cuz some bruddas an sistas wen do dat, an dey neva know was angel guys dat wen stay dea place. 


text:
Tink plenny bout da prisona guys, an make jalike you wen stay dea wit dem. An tink plenny bout da peopo dat oddas make any kine to, cuz you guys get body too, you know, jalike dem. 


text:
<pb/>An everybody gotta show plenny respeck fo da guy an wahine dat stay marry an sleep togedda, cuz dass good. So, da husban o da wife betta not fool aroun behind each oddaʼs back. Cuz God goin punish da peopo dat fool aroun behind da oddaʼs back, an everybody dat fool aroun anybody dey not married to. 


text:
<pb/>Stay live lidis: No get love fo money. Stay good inside bout da stuff you get awready. Cuz God da One wen say, “No way I eva goin leave you! No way I eva goin hemo myself from you!” 


text:
So us guys can make strong, jalike da Bible wen say:<pb/>“Da Boss, he da One dat help me wen I need him.<pb/>So I no goin be scared.<pb/>Da peopo, dey no can do notting fo hurt me!” Da Leada Guys (Da Prieses 16:27) 


text:
<pb/>Tink bout yoa leada guys. Dey da ones wen tell you guys wat God wen say. Tink plenny bout da way dey wen live, an da stuff dat wen happen cuz a dat. An da way dey wen trus God, make lidat. 


text:
Get all kine diffren kine stuff dat peopo teach, you know. No let dat kine stuff pull you guys away, an no take um in! Wen we let God do good tings fo us, our hearts come mo strong inside. But if we tink we gotta stick wit da rules bout spesho kine food, dat no goin make us come mo strong inside. Get peopo dat tink lidat. But dat no help dem, notting! 


text:
<pb/>Befo time, had one altar place wea da priest guys wen work inside Godʼs Spesho Tent. Dey get da right fo eat da sacrifice meat from dat altar. But us guys, we get one nodda altar place. An dose priest guys no mo da right fo eat from dea. 


text:
You know, da Jewish head priest guys take da blood from da sacrifice animals inside da Real, Real Spesho Place Fo God, fo make sacrifice fo da bad kine stuff da peopo wen do. An den fo burn da animal body, dey take um outside da place wea da peopo stay. 


text:
Same ting wit Jesus. Was outside Jerusalem gate dat he wen go suffa, fo make his peopo come spesho fo God, wit his own blood. 


text:
Eh! We go make same same jalike Jesus. We let da peopo make any kine to us, jalike dey wen make any kine to Jesus fo make him shame. 


text:
Cuz ova hea, us guys no mo town dat goin stay foeva. But we like wait fo see da big town dat goin get bumbye. 


text:
<pb/>Us guys, our ancesta guys wen make sacrifice fo show dey like say plenny good tings bout God. So, same ting, we goin tell everybody dat we Godʼs guys, cuz we know who him! Dass why us guys can say plenny good tings all da time bout how God stay. An we can do all dat cuz a Jesus. 


text:
No foget fo do good tings fo odda peopo. Give dem wat dey need from yoa stuffs. Cuz dass jalike you making one sacrifice dat make God stay good inside. 


text:
<pb/>Wen yoa leada guys tell you guys fo do someting, listen dem, an do wat dey tell you guys. Dey everytime trying fo take care you guys, day time an nite time, cuz dey know dat dey gotta show God dat dey doing good job lidat. Listen dem, so den dey goin stay good inside, an no bum out. Cuz if dey bum out, dat no goin help you guys notting. He Pray fo Dem 


text:
<pb/>Pray plenny fo us guys. We stay shua dat our hearts stay good an we no mo shame. An everytime we like live da right way. 


text:
<pb/>God, he da One dat make our hearts stay rest inside. An he da One dat wen bring back our Boss Jesus from mahke. Jesus wen bleed an mahke fo us, an dass how God can make one new deal wit us dat stay foeva. Jesus, he jalike da main sheep farma dat take care his sheeps. 


text:
So, I like God make you guys ready fo do everyting good dat he like you guys fo do. I like him fo do stuff inside us guys dat make him stay good inside. He do dat, cuz Jesus Christ give us da power dat we need. An I like everybody tell how awesome Jesus stay, foeva an eva! Dass it! 


text:
<pb/>Eh, bruddas an sistas, I aks you guys fo hang in dea an listen to da good kine words I sending you guys, cuz I ony wen write you guys small kine letta. 


text:
<pb/>I like you guys know dis: our brudda Timoty, he outa jail awready! If he come hea quick, den he goin go wit me fo see you guys. 


text:
<pb/>Give my aloha to all yoa leada guys an all Godʼs peopo. Da bruddas an sistas from Italy side give you guys dea aloha too. 


text:
Aloha! Dis me, James, da guy dat work fo God an fo Jesus Christ, da Good Boss. I writing dis letta fo Godʼs peopo from da twelve Jewish ohana, dat stay scatta all ova da world. You Like Know Wat Fo Do? Trus God! 


text:
<pb/>My bruddas an sistas! Feel real good inside everytime you feel like you get hard time fo do wat God like you guys do. 


text:
Cuz you know, afta you guys go thru all dat real hard time, an you guys still yet trus God, den dat goin make you guys hang in dea mo betta. 


text:
Wen you guys hang in dea all da way, dat goin make you guys grow up an come mo strong inside, jalike you suppose to, so dat you guys no need notting moa. 


text:
<pb/>If one a you guys donno wat fo do, aks God fo help, fo give you da smarts you need! He no goin give you guys hard time. He goin help you guys. God give plenny to everybody, you know. 


text:
But if you goin aks him fo someting, you gotta trus him. No ack like you no can make up yoa mind. Da guy who not shua, he jalike one wave inside da ocean dat da wind stay blow all ova da place. 


text:
Da bugga ack like he get two brains, you know. He everytime no can make up his mind da way he tinking bout doing tings. Dat bugga betta not tink he goin get someting from da Boss, cuz he not. Da Poor Peopo an da Rich Peopo 


text:
Da brudda dat stay rich, he can feel good inside too, cuz he know dat da rich kine stuffs he get, no goin stay foeva, an he goin mahke too, jalike da wild flower dry up. 


text:
Da sun go up an come real hot, an make da plant dry up. Den da flower fall down, an da plant no look nice no mo. Same ting fo da rich brudda -- he stay making his money, but still yet, he goin mahke. All da Good Kine Stuff Come From God 


text:
<pb/>Wen one guy hang in dea, no matta he get presha fo do someting bad, he can stay good inside. He goin get da kine life dat God wen promise to da peopo dat get love an aloha fo him. Dass jalike God give him da prize, cuz he wen fight da bad kine stuff, an win! 


text:
Wen you get presha fo do someting bad, an you tinking, “Eh, I like do dat!” no go say, “God da One making me do dat.” No mo nobody can make God do bad kine stuff, an even moa, he no goin make nobody do bad kine stuff. 


text:
Az our own fault wen we start fo tink, “Eh, I like do da bad kine stuff!” Cuz da bad tinking pull us all ova. We come jalike da fish dat go afta da bait. 


text:
Cuz first we tink, “Eh, I like do um,” an den we go do um. Jalike da hapai wahine too, she no can stop da baby wen ready fo come. Same ting, we no can stop doing da bad kine stuff. An dass wat goin cut us off from God. 


text:
Everytime somebody give you someting nice an spesho, all dat come from yoa Fadda up dea inside da sky. He wen make all da lights inside da sky -- da sun, an moon, an stars. But God no change jalike da tings inside da sky. 


text:
God wen plan dis fo us: He tell us guys wass true. Az how he wen give us his kine life. From all da tings he wen make hea inside da world, he make us guys spesho kine, jalike us da bestes fruits, da kine dat da farma guy pick first fo make present to God. Wen God Talk, You Betta Listen an Do Um! 


text:
<pb/>Eh, my good friends! Rememba dis: You guys know dis stuff awready. Weneva you hear somebody talk, everybody gotta listen real good first befo dey talk. Dat way, dey no get all huhu quick time. 


text:
So den, throw out all da pilau kine stuff, an da bad kine stuff dat stay all ova da place. No get big head. Mo betta listen to wat God say. He wen put da tings he say inside you guys awready, an dass strong nuff fo take you guys outa da bad kine stuff you stay in. 


text:
<pb/>An no ony listen to da tings God say, now. You guys gotta do um! Cuz if you ony listen, you ony fooling yoaself. 


text:
Da guy who ony like hear, an no like do notting, he jalike one guy dat check out his face inside da mirror. 


text:
But everyting God tell his peopo dey gotta do, dass perfeck, cuz dass wat can hemo you from all da bad kine stuff. So den, if you go check out real good da Rules from God, an no foget wat you wen hear, an stay do um, eh! you goin feel real good inside cuz you stay doing um. 


text:
<pb/>If one guy figga he everytime do wat God like, but no can hold back his mout, his religion wase time, cuz he ony fooling himself! 


text:
God our Fadda, he tink lidis: Da guy dat stay religious fo real kine, an no do notting pilau, he da one goin kokua da peopo dat get hard time -- da kids dat no mo fadda o mudda, an da wahines dat no mo husban fo take care dem. Dat kine guy, he no goin let da peopo inside da world make him do bad kine stuff.<pb/>


text:
Eh, my bruddas an sistas! You guys trus our awesome Boss, Jesus Christ. So, no ony make nice to some peopo, an not to odda peopo, jus cuz you tink dey no look good. 


text:
Wat if get two guys dat come to yoa church meeting. One guy get one gold ring, an he all dress up. An da odda guy poor, an ony get puka kine clotheses. 


text:
An den you guys tink, “Eh! Da guy wit da nice kine clotheses, check um out!” Den you guys make nice to him, an you tell um, “Come! Sit down hea on dis good seat!” But you tell da poor guy, “Eh, you! Stand ova dea!” o, “Sit down on da floor by my feet!” 


text:
You guys stay ony make nice to some peopo, an not to odda peopo, cuz you tink dey no look good, an you making yoa own self da judge. But you guys all wrong, how you tinking. 


text:
<pb/>Eh, my good friends! Listen! Get peopo inside dis world, an odda peopo tink dey notting, jus cuz dey poor peopo. But dass da ones dat God wen pick fo come his peopo, yeah? So dey trus him plenny, jalike dey rich inside. Cuz God da King, an dey jalike his kids. He goin give dem all da good kine stuff dat he wen promise awready to all da peopo dat get love an aloha fo him. 


text:
<pb/>But you guys, you make any kine to da poor peopo. Eh! Wassa matta you guys? Da rich peopo, dey da ones dat everytime make you guys suffa, an make you fo do anyting dey like, yeah? Dey da ones dat everytime drag you in front da judge. 


text:
<pb/>You know you stay doing da right ting if you do wat God da King say you gotta do. Da Rule inside da Bible say, “You gotta get love an aloha fo da odda guy, jalike you love yoa own self.” 


text:
But if you make nice to some peopo, an not to oddas, da tings God tell his peopo dey gotta do, show dat you doing wrong, an you stay broke Godʼs Rules. 


text:
Dis wat I mean: Anybody dat do everyting God tell his peopo dey gotta do, but ony mess up one ting, dey still wen broke all Godʼs Rules, you know. 


text:
Godʼs Rules wen say, “No fool aroun da odda guyʼs wife.” An, “No go kill nobody.” So, even if you no go fool aroun, but you go kill somebody, den you still wen broke Godʼs Rules. 


text:
<pb/>Wen you talk an wen you do someting, rememba dat da Rule dat God goin use fo check you out, dass da Good Stuff God tell us. An dat same Good Stuff From God goin hemo you from doing all da bad kine stuff. 


text:
Da guy dat make like one judge fo da odda peopo, an no give um chance, dat guy no goin get chance wen he stand in front God da Judge. But wen you give da odda guy chance, den no need fo God judge you, an dass mo betta. Trus God, an Do Wat He Say 


text:
<pb/>Eh, my bruddas an sistas! So, wat? If one guy ony say he trus God, but he no do wat God say, you tink dass nuff fo da guy get outa da bad kine stuff he awready stay in? No way! He ony trussing God wit his mout! 


text:
an den you go tell um, “Aloha! Come, get warm, an eat up.” But you no go give um notting. Latas wit dat! You guys know dey need all dat kine stuff fo dea body. Wass up wit dat? 


text:
Same ting, if somebody ony say he trus God, but same time, he no do notting, da bugga no trus God fo real kine, he ony mout. 


text:
<pb/>But somebody goin say: “You trus God, but I do plenny good tings.” I goin tell dat guy: “Eh! How come you tink lidat? You no can make proof dat you trus God, if you ony talk, but you no stay do good tings. Ony get one way you goin know dat I stay trus God -- wen I stay do good tings! Den you goin know fo shua dat I trus God. 


text:
I know you believe get ony one God. Good den! But da bad kine spirits believe dat too. Az why dey stay scared an shaking all ova! 


text:
Wot! You not tinking! If you trus God, but den, you no do good tings, az wase time. I gotta show you, o wat? 


text:
<pb/>“Abraham, da ancesta guy dat all us Jewish guys come from, he wen do wat God wen tell him, wen he wen put his boy Isaac on top da altar fo make sacrifice to God. Az why God wen say, ‘Dis guy, he get um right wit me.’ 


text:
You no can see? Abraham wen trus God, an he wen do someting too -- he wen put Isaac on top da altar. An da tings he wen do wen help him fo trus God all da way. 


text:
So dis wen happen jalike da Bible say: ‘Abraham wen trus God, so God wen make Abraham get um right wit him.’ An God wen tell, ‘Abraham, he my friend.’ 


text:
Az right, yeah? Now you can see dat not nuff fo ony trus God an no do notting. You gotta go do someting too, if you like God fo say dat you get um right wit him.” 


text:
<pb/>Same ting wit Rahab, da kine wahine from befo time dat take money wen she fool aroun. Wen she wen let da Israel army guys hide her house, she wen tell dem fo go back one diffren way so dey no get kill. She wen do someting right. Az why God wen say she get um right wit him. 


text:
<pb/>So den, da body, if no mo spirit inside, stay mahke. Same ting, if you ony trus God, but you no do good tings, den eh! jalike you mahke inside awready, you no mo da real kine life inside you.<pb/>


text:
Eh, my bruddas an sistas! You guys tink you like teach, yeah? Kay den, but you know, not everybody suppose to teach. Cuz God goin judge all us teacha guys mo hard den he goin judge all da odda peopo. 


text:
All us guys, we all mess up plenny. But if get one guy dat no mess up eva wen he talk, dat guy stay all grown up inside, an he know how fo take charge a himself an no do bad kine stuff. 


text:
Tink bout da horse. We put da small bit on da bridle inside dea mout, an dass how we make um go wea eva we like. 


text:
Same ting wit da big kine boats. Even if da boat big, da strong winds inside da ocean make um go all ova, but still yet, ony need one small rudda, an da guy dat drive um make da boat go wea eva he like. 


text:
Same ting wit yoa mout. Az ony one small ting, but still yet, can talk real big. Jalike wea get plenny trees. Ony need one small spark fo burn um up, you know. 


text:
An da mout jalike one fire. Everybody get mout, but wit yoa mout you can make one diffren kine world, wea everyting stay wrong. Da tings we say wit da mout can make us come bad inside. Cuz wat we say can make everyting come jalike get da fire burning you up inside. An dat kine fire come strait from Hell. 


text:
<pb/>Get some peopo dat can make any kine animal do wat da guy like -- da kine wild animals, da birds, da lizard, an da animals dat live in da sea, lidat. 


text:
But no mo nobody can make dea own mout do wat dey like everytime. Yoa mout stay jalike one wild ting. You no like stop talking bad kine stuff, an wat you say can kill you, you know, jalike da poison. 


text:
Wit da mout we tell our Boss, da Fadda, how good he stay, yeah? But still, wit da mout we go kahuna da peopo, no matta God wen make dem jalike himself. 


text:
Wit da same mout we talk good bout God, an wit da same mout we go kahuna da peopo. How come, my bruddas an sistas? Az not how suppose to be! No way! 


text:
Eh, my bruddas an sistas! You tink you goin get olive from da fig tree? O fig from da grape plant? No way! Same ting, you no can get good kine water fo drink from da no good water. No good if da good kine tings an da bad kine tings come outa da same mout. Da Boss Can Show You Wat fo Do 


text:
<pb/>You tink get somebody who smart an know wat fo do everytime? Kay den. Da guy betta do da right ting everytime, so he can show proof dat he get da smarts from God fo know wat fo do, an he no need be da numba one guy. 


text:
If bodda you guys wen you tink somebody mo betta den you, an you hate um cuz dey get mo betta stuffs den you, eh! no talk big an say you smart an know wat fo do everytime. If you talk lidat, you ony stay bulai. You not telling da trut. 


text:
<pb/>You guys say you smart, but you guys no get yoa smarts from God in da sky, you get um from dis mess up world. Dat kine smarts no come from Godʼs Spirit, come from yoaself, come from da bad kine spirits. 


text:
Anybody dat no like odda peopo be mo betta den dem, o get mo betta stuffs den dem, dey goin come wild an goin do all kine real bad stuff. 


text:
<pb/>But da peopo dat get da kine smarts from God in da sky, main ting, dea spirit stay all clean inside. An dey cool head. Dey make good to everybody an make friends wit everybody. Dey get pity fo you an give you chance. Everytime dey make good tings happen. Dey no make good ony to dea friends. Dey ony say wat dey mean an no ack. 


text:
Da peopo dat stay cool head an stop all da trouble da odda guys making, wat dey goin get from all dat? Cuz a dem, bumbye da odda guys goin do da right kine stuff dat God like. Da peopo dat stay cool head an stop all da trouble, dey jalike da farma guy. First, da farma guy plant da seeds, den bumbye, he goin get food from da plants.<pb/>


text:
So den, how come you guys everytime like make argue an fight wit each odda? You know why? Cuz inside you, you like go all out fo get someting, an same time, you like get one nodda ting. Az why one part everytime fighting one nodda part. 


text:
Wen you guys like someting, an you no can get um, you guys even like go kill peopo. Cuz you like get um so bad, but still yet you no can. You guys everytime like make argue an fight! You no can get notting, cuz you not aksing God fo um, az why! 


text:
Yeah, you aks fo um, but still yet you no get um, cuz inside yoa heart no stay right. Da kine stuff you aksing fo, ony fo make yoa own self feel good, az why. 


text:
<pb/>You guys, jalike you go fool aroun behind Godʼs back! An you guys ack jalike you neva know dis: Whoeva love da bad kine stuff inside da world, fo real, dat guy stay agains God! So, whoeva come friends wit all da bad kine stuff inside da world, dat guy show dat he stay agains God fo shua! 


text:
You tink da Bible say dis fo notting? “God wen put one spirit inside all us guys, an he no like if dat spirit no stay all out fo him ony.” 


text:
But God like do even mo plenny good tings still yet. Az why da Bible say,<pb/>“God stay agains da guy Dat get big head.<pb/>But da guy dat put himself last, An da odda guy befo him,<pb/>God goin do plenny fo dat guy.” 


text:
<pb/>God, he da boss. So den, give yoaself to him. Same time, you gotta stand up agains da Devil, an no do wat he like. Den he goin run away from you. 


text:
So, come close to God, an he goin come close to you. Eh, you guys dat stay do da bad kine stuff -- go clean yoaself up inside! You guys dat stay ack jalike you get two brains, you gotta make yoaself all clean fo God! 


text:
Dat mean, you guys gotta come real sorry, an suffa inside, an cry hard. Stop laughing, an start crying. No feel good inside, but come real sore inside long time. 


text:
No make like you mo betta den da odda guys in front da Boss. Den, he goin make you come somebody fo real kine. No Talk Stink Bout Yoa Brudda an Sista Guys 


text:
<pb/>My bruddas an sistas, no talk stink bout each odda. If one guy talk stink bout one brudda, an make himself jalike one judge fo his brudda, dass mean same time he stay tell dat da Rules from God no stay good, cuz dey say he no can judge his brudda. He tink he da judge so he can say dat da Rules no good. If you say da Rules no good, den you no goin do wat da Rules say. You ack jalike you know how fo make one mo betta Rule den God make, but you donno how. 


text:
Ony get da One God dat make da Rules, an he da ony Judge! He da same One dat can take care you o can kill you, you know. So! Who you tink you, fo say da odda guy no good? No Talk Big! 


text:
<pb/>Wassa matta you guys! You talk big lidis: “We go dis place today, o tomorrow we go da odda place. We goin stay ova dea one year, an buy an sell tings, an make plenny money.” 


text:
<pb/>Eh, you guys! You guys donno wat goin happen tomorrow, o how yoa life goin be! You jalike da morning kine cloud dat come way down. You spock um one short time ony, an den, dey go way. 


text:
Da guy dat know how fo do good tings, but still yet he no do um, same ting, jalike he still do bad kine tings.<pb/>


text:
Eh! You rich peopo! Listen! Mo betta you cry plenny now, an feel sad! Cuz bumbye, you goin suffa plenny fo shua. 


text:
All da rich kine stuff you get, auwe! awready no good. Yoa clotheses, auwe! da bugs wen eat um up awready. 


text:
All da gold an silva stuff you get, auwe! awready get rust all ova. Wen you guys stand in front God da Judge, dat rust goin be jalike one picha fo show everybody how you guys stay pilau inside, an dat goin eat up yoa body jalike da fire. Da world goin pau, you know! But still yet, you guys like stash plenny stuffs fo yoaself! 


text:
<pb/>Tink bout da guys dat wen work hard inside yoa fields. You guys was suppose to pay dem fo da work dey wen do, but you guys neva. Dat show real clear how bad you guys stay. Da same guys dat wen cut da ripe food, dey stay make big noise. But you know wat? Da Boss Fo All Da Armies inside da sky, he stay listen to dem! 


text:
You guys party up all da time hea inside dis world, an you guys tink you gotta get ony da bestes kine stuffs fo yoaself. You guys jalike da cows. You stay eat all day an make yoaself all fat, fo da time dey goin take you guys to da slaughterhouse! 


text:
You guys, you make trouble wit da judge fo da peopo dat do da right ting everytime, an den you kill um. An dey no fight back. Hang In Dea an Pray 


text:
<pb/>But eh, bruddas an sistas! Hang in dea, till da Boss Jesus come back. Tink bout da farma guys. Dey wait fo dea plant fo come up outa da groun, you know. Dey gotta hang in dea from da time dey put da seed inside da groun, till get da first rain, to da last rain. 


text:
<pb/>You guys, same ting. Hang in dea! Stay strong inside! Almos time fo da Boss Jesus fo come back. 


text:
Eh bruddas an sistas, no grumble agains each odda. Bumbye Jesus da Judge goin check you guys out. He stay ready fo come back! 


text:
<pb/>Eh bruddas an sistas! Tink bout da guys dat wen talk fo da Boss long time ago. Dey wen suffa plenny, but dey wen hang in dea. So, make jalike dem. 


text:
You know wat? Wen we tink bout da peopo dat suffa, an den no give up, we say, dey can stay good inside. You rememba da guy Job dat da Bible wen tell bout? He wen suffa plenny, but he neva give up. An bumbye da Boss wen make everyting good. Cuz da Boss feel pity fo us, an give us chance. 


text:
<pb/>Main ting, my bruddas an sistas, no go say, “I swear to God fo make promise.” Wen you make promise, no go say “I swear to God by da earth dat I goin do um.” An no go say “I swear to God by da sky” o by any odda ting. Mo betta, ony say “Yeah” wen you mean yeah, an “No” wen you mean no. O if not, bumbye God da Judge goin punish you. 


text:
<pb/>Anybody ova dea by you guys get trouble? Good dey pray! Anybody feel good inside? Good dey sing to God! 


text:
Anybody sick? Good dey aks da older church leadas fo come by dem, pray fo dem, an put olive oil on top dem, an use da Boss Jesus name wen dey do all dat, cuz dey his guys. 


text:
An wen da leada guys pray an trus da Boss, dat goin make da sick guy come good. Da Boss goin make him get up. If he wen do someting bad, da Boss goin let um go fo dat, an hemo da shame from him. 


text:
So den, if you wen do someting bad, go tell each odda wat kine tings you wen do. Pray fo each odda, so dat you goin come good. Da guy dat get um right wit da Boss an do right, wen he pray, he get power an can do plenny. 


text:
<pb/>Elijah was jalike us guys. One time, he wen pray real hard an aks God fo hold back da rain. An God wen hear him an wen do um. Dass why neva had rain ova dea fo three an a half years, dat time. 


text:
Den he wen pray one mo time, an wen rain. An dey wen plant seed, an bumbye, had plant come up outa da groun. 


text:
<pb/>Eh, bruddas an sistas! If one a you guys start fo do da wrong ting an go way from wass true, an one nodda guy help him fo come back, an do da right ting, dass good. 


text:
Rememba dis: if you help anodda guy who wen do someting bad fo come back to God an no do bad kine stuff, you goin save da guy so he no get cut off from God, an God goin hemo all da shame fo da bad kine tings dat guy wen do, an let um go.<pb/>


text:
Da time everyting had start, had one Guy. “Godʼs Talk,” dass who him. Dat Guy an God, dey stay togedda, an da Guy stay God fo real kine. 


text:
God wen make everyting, but da way he do um, he tell dis Guy fo do um. No mo notting dis Guy neva make. 


text:
He da Guy, if you like come alive fo real kine, you come by him, cuz dat kine life come from him. Wen peopo come alive lidat, jalike dey stay inside one place dat get plenny light. Den dey can see an undastan. 


text:
God wen send John fo tell all da peopo wat he know bout Godʼs light, so dey can trus God cuz a him. Dass his kuleana. 


text:
Dat time wen John stay teaching, jalike da light dass fo real was coming inside da world. Dass da light dat show everybody wass true. 


text:
<pb/>Dat time, da light dass fo real wen stay inside da world. Wen God wen make da world, he da Guy wen do um. But da peopo inside da world, dey neva know who him. 


text:
But everybody dat take him in an trus him, God give dem da right fo come his kids, cuz dey know who him. 


text:
Da way dey born, not da regula way, wit one guy fo dea fadda dat like get kids. Dey wen come Godʼs kids cuz God wen give um life inside. 


text:
<pb/>Dat “Godʼs Talk” Guy, he wen come one guy jalike us guys. He wen stay wit us. We wen see how awesome he stay. He awesome, cuz he da one an ony Boy dat come from da Fadda. He like do plenny good stuff fo us, cuz dass how he stay. Everyting he say bout God, stay fo real. 


text:
<pb/>John, he wen tell peopo wat he know bout dat Guy. He talk real strong so all da peopo can hear. He tell, “Dis da Guy I wen talk bout wen I wen say, ‘Bumbye one Guy goin show up, an dat Guy mo importan den me, cuz he stay awready from befo I born.’ ” 


text:
<pb/>John talk lidat cuz dat Guy like do so plenny good kine stuff, an he do um fo all us guys, ova an ova. 


text:
Moses wen give our ancesta guys Godʼs Rules. Den Jesus Christ, Godʼs Spesho Guy, he wen do plenny good stuff fo us, an everyting he tell us bout God, stay fo real. 


text:
No mo nobody dat wen see God fo real kine. But get dat Guy. No mo odda guy jalike him cuz he God too. An he stay mo tight wit his Fadda den all da oddas. He da One dat wen make clear how God stay. Wat John Da Baptiza Guy Tell 


text:
<pb/>One time, da Jewish leada guys wen send priest guys an odda guys from da Levi ohana dat help da priest guys. Dey send um by John fo aks, “Eh, who you?” Dis wat he wen tell um: 


text:
<pb/>Dey aks him, “Den who you? You Elijah?” He tell, “No, I not.” Dey say, “Den you da Spesho Guy dat goin come an talk fo God?” He tell, “No, I not.” 


text:
<pb/>Dey tell him, “Kay den. Tell us who you. Wat you say bout yoaself? We gotta tell da guys dat wen send us someting, you know!” 


text:
<pb/>He say, jalike Isaiah wen say, da guy who talk fo God long time ago,<pb/>“I da guy dat talk real strong inside da boonies, ‘Eh, make da road ready fo da Good Boss. Make um strait fo him!’ ” 


text:
Dem guys aks him, “Kay den. If you not da Spesho Christ Guy Dat God Goin Send, an you not Elijah, an you not da Spesho Guy dat goin come an talk fo God, den how come you stay baptize da peopo?” 


text:
<pb/>John tell um, “I stay baptize da peopo wit water. Anodda guy stay hea wit you guys, but you guys donno who him. 


text:
All dis wen happen inside Betany town, da one dat stay da odda side da Jordan River. Dass wea John stay baptize da peopo. Jesus Jalike Godʼs Baby Sheep 


text:
<pb/>Da nex day John spock Jesus coming by him, an he say, “Eh, you guys, try look da guy ova dea! You know wat? He jalike Godʼs baby sheep fo da sacrifice. He can hemo da shame fo da bad kine stuff dat everybody inside da whole world stay do! 


text:
Dis da guy I wen talk bout wen I wen say, ‘Bumbye one guy goin show up afta me, but he stay mo importan den me, cuz he stay befo I born.’ 


text:
I neva know who him befo time. But I stay hea so da Israel peopo can know who him. Dass why I stay baptize peopo wit water.” 


text:
<pb/>John tell mo bout wat he know. He say dis: “God wen send me fo baptize peopo wit water. He tell me, ‘You goin see my Spesho Spirit come down an stay wit one guy. He da guy goin let my Good an Spesho Spirit take ova my peopo.’ Dat time I wen see one guy, an I neva know who him. But den I wen see Godʼs Spesho Spirit come down from da sky jalike one dove, an stay wit da guy. 


text:
Wen John spock Jesus walking by him, he say, “Look! Dis guy jalike Godʼs baby sheep fo da sacrifice.” 


text:
Jesus turn aroun an see dem going wit him. He tell, “Eh, wat you guys looking fo?” Dey say, “Rabbi, wea you stay live?” (Now, “Rabbi,” dat mean “Teacha.”) 


text:
<pb/>Jesus say, “Come look.” So dey go wit him an see wea he stay, an dey stay dea wit him dat day. Was bout four clock in da aftanoon. 


text:
<pb/>Andrew, Simon Peterʼs brudda, he one a da two guys dat wen hear John Da Baptiza guy, an go wit Jesus. 


text:
Da first ting, Andrew find his brudda Simon an tell him, “We wen find da Messiah.” (Now, “Messiah,” dat mean “Da Christ Guy, da Spesho Guy God Wen Send,” dea language.) 


text:
Den he bring Simon to Jesus. Jesus look at um an say, “You Simon, an yoa faddaʼs name John, yeah? but not da Baptiza Guy. From now dey goin call you ‘Cefas.’ ” (Dat mean “Peter,” o “Da Rock,” in dea language.) Jesus Tell Philip an Natanael fo Come 


text:
<pb/>Da nex day Jesus wen tink fo go Galilee side. He find Philip an tell him, “Eh, come wit me, an be my guy.” 


text:
Philip find Natanael an tell him, “We wen find da Guy dat Moses wen write bout in da book wit Godʼs Rules inside. An da guys dat wen talk fo God long time ago, dey wen write bout him too. He Jesus from Nazaret town, Josephʼs boy.” 


text:
<pb/>Jesus see Natanael coming by him, an he say, “Dis guy one fo real Israel guy. No mo notting fake inside him! He everytime tell da trut.” 


text:
<pb/>Natanael say, “How come you know who me?” Jesus say, “I wen see you da time you was undaneat da fig tree, befo Philip tell you fo come.” 


text:
<pb/>Jesus wen tell him, “You trus me jus cuz I tell you dat I wen see you undaneat da fig tree? Eh, you goin see mo betta stuff den dat!” 


text:
<pb/>Den he tell him, “Dass right! An I like tell all you guys dis: You guys goin see da sky open up, an Godʼs angel messenja guys going up an going down by me, da Guy Dass Fo Real.”<pb/>


text:
<pb/>Now, da Jewish peopo get Rules bout how dey gotta wash dea hands befo dey eat. So dey had six real big stone water jugs ova dea by da wall. Each jug can hold twenty o thirty gallon water. 


text:
Den he tell um, “Now, go take some out, an take um to da guy in charge a da lu‛au.” So dey take um to da guy. 


text:
Da guy taste da water. Eh, da water wen come wine! Now, he neva know wea da wine come from. But da worka guys dat wen go get da water, dey know. Den da guy tell da groom fo come. 


text:
Den da guy tell da groom, “Everybody bring out da real good wine first. Den, afta dea friends drink plenny, dey bring out da cheap wine. But you, you wen bring out da bestes kine wine now!” 


text:
<pb/>Dis ting inside Cana town, Galilee side, dis da first time Jesus wen do someting awesome. He wen show how awesome he stay, an da guys he teaching wen trus him. 


text:
<pb/>Afta dat, Jesus, his mudda, his bruddas, an da guys he teaching, dey wen go down Capernaum town. But dey ony stay dea litto wile. Jesus Inside Da Temple 


text:
Inside da temple yard Jesus see guys selling cows, sheeps, an doves fo da sacrifice. Had guys dea sitting down, selling da spesho kine temple money dat da peopo give God fo da temple. 


text:
Jesus wen make one whip from small kine ropes, an he chase um all outside da temple yard, even da cows an sheeps. He wen huli da guys tables an dump dea coins all ova da place. 


text:
An he tell da guys dat selling da doves, “Get um outa hea! No make my Faddaʼs house jalike one store!” 


text:
Den his guys rememba dat da Bible say, “I love yoa house plenny. Stay burn inside me jalike one fire.” 


text:
<pb/>Den da Jewish leada guys tell him, “Wat awesome ting you goin do fo show us dat you get da right fo do all dis kine stuff?” 


text:
<pb/>Den da Jewish guys tell him, “Ho! Had guys dat wen work fo forty six years fo make dis temple! How you figga you goin make one new temple in three days?” 


text:
So den, bumbye, wen Jesus mahke an come back alive, his guys wen rememba dat he wen tell um dat, an dey wen trus wat da Bible say from befo time, an wat Jesus wen say. Jesus Know How Everybody Stay Inside 


text:
<pb/>Now, wen Jesus stay inside Jerusalem fo da Passova religious time, plenny peopo wen trus him, cuz dey wen see all da awesome stuff he do fo show who him. 


text:
One nite he wen go by Jesus an tell him, “Teacha, we know dat you one teacha who come from God, cuz nobody can show us da kine awesome stuff dat you doing, if God no stay wit him.” 


text:
<pb/>Jesus tell him, “Dass right! An I tell you dis too: Whoeva not born again Godʼs new way, dey no goin get God fo dea King.” 


text:
<pb/>Nicodemus tell him, “How one old guy can get born again? No way he can go inside his mudda one mo time an get born!” 


text:
<pb/>Jesus tell him, “Dass right! An I tell you dis too: Whoeva not born again from water an from Godʼs Spirit, dey no can get God fo dea King. 


text:
Da wind blow hea an dea. You can hear um, but you donno wea da wind wen come from o wea going. Dass jalike everybody dat born again from Godʼs Spirit.” 


text:
Fo shua, I tell you dis too: I know wat I talking bout. I wen see da stuff I telling. But you guys, you still no like trus wat I tell you. 


text:
Wen I tell you guys bout stuff down hea inside dis world, you guys no believe me. Den how you guys goin believe me if I tell you guys bout da stuff up dea wea God stay inside da sky? 


text:
<pb/>“You know, long time ago inside da boonies, Moses wen put one snake on top one stick so everybody can see um an come good. Da same ting gotta happen to me, da Guy Dass Fo Real. Dey goin put me on top one cross, 


text:
<pb/>“God wen get so plenny love an aloha fo da peopo inside da world, dat he wen send me, his one an ony Boy, so dat everybody dat trus me no get cut off from God, but get da real kine life dat stay to da max foeva. 


text:
You know, God neva send me, his Boy, inside da world fo punish da peopo. He wen send me fo take da peopo outa da bad kine stuff dey doing. 


text:
Whoeva stay trus me, God no goin punish dem. But whoeva no trus me, garans God goin punish dem, cuz dey neva trus me, Godʼs ony Boy. 


text:
<pb/>“God wen send da light inside da world. Da light show everybody how dey stay inside. But da peopo like stick wit da dark an dey hate da light, cuz dey stay do bad kine stuff. Dass why God goin punish da peopo. 


text:
Everybody dat stay do bad kine stuff hate da light, an no like let da light shine on top dem, cuz dey no like nobody know bout da bad kine stuff dey doing. 


text:
But whoeva stay do wat da true stuff say fo do, dass jalike dey like let da light shine on top dem, fo show everybody dat everyting dey do, dass wat God say fo do.” Jesus an John Da Baptiza Guy 


text:
<pb/>Afta dat, Jesus an da guys he teaching wen go Judea side. He wen stay wit dem ova dea an wen baptize peopo. 


text:
Da same time John stay baptize da peopo Enon side, near Salim, cuz had plenny water ova dea. Da peopo stay come by John an he stay baptize dem. 


text:
<pb/>Now, had one Jewish guy wen make argue wit da guys John stay teaching. Dey make argue bout how dey gotta wash demself befo dey can pray. 


text:
So dey go by John an tell um, “Teacha, you know da guy dat wen stay by you ova dea, da odda side da Jordan River, an you wen tell us bout him? Look! Everybody going ova dea, an he stay baptizing um.” 


text:
You guys, you wen hear me say, ‘I not da Christ, da Spesho Guy God Goin Send, but God wen send me first, befo him.’ 


text:
<pb/>“Da groom, he da guy dat get da bride. Da bes man, he standing dea, an he stay real good inside wen he hear da groom talking. I jalike da bes man, an Jesus, jalike da groom. Dass why I stay real good inside. 


text:
<pb/>Da One who come from up dea wea God stay inside da sky, he mo importan den anybody. Da guy who come from down hea on top da earth, he jalike all da peopo hea on top da earth, an he talk bout da kine stuff from down hea. Da guy from up dea wea God stay inside da sky, fo shua he mo importan den all da peopo. 


text:
Whoeva stay trus Godʼs Boy, dey get da real kine life dat stay to da max foeva. But whoeva no trus Godʼs Boy, an no do wat he say, dey no goin get dat kine life, cuz God no take wat dey do.<pb/>


text:
Da Pharisee guys wen hear dat Jesus stay baptizing mo peopo den John, an dat all da peopo wen go wit Jesus. 


text:
Wen Jesus wen know dat da Pharisee guys wen hear dat, he wen go way from Judea, an go Galilee side. 


text:
<pb/>He go to one town inside Samaria name Sykar, dat stay near da land Jacob wen give his boy Joseph long time befo. 


text:
Was bout lunch time. Had one puka fo da water dea, name Jacobʼs Puka. Jesus stay tired cuz he wen walk long way. His guys wen go inside town fo buy lunch, an he sit down by da puka. Den one wahine from dat place come fo get water. Jesus tell her, “You can give me some water fo drink?” 


text:
<pb/>Da wahine from Samaria tell him, “How come you aks me fo one drink water?! You one Jew an I one wahine from Samaria. You know, da Jewish peopo no like get notting fo do wit da Samaria peopo.” 


text:
<pb/>Jesus tell her, “If you wen know wat God like give everybody, an who me dat stay aks you fo water, den you aks me fo water, an I give you da kine water dat make peopo live fo real kine foeva.” 


text:
<pb/>She say, “Mista, you no mo notting fo bring up water, an da puka stay deep. So, wea you goin get da kine water dat make peopo live fo real kine foeva? 


text:
You mo betta den our ancesta guy Jacob, o wat? He wen give us dis puka. Him, his kids, an his cows even wen drink water from da puka.” 


text:
But whoeva go drink da kine water I goin give him, dey no goin eva come thirsty again. Cuz da kine water I give dem goin come jalike water dat come mo an moa. Goin make dem live to da max foeva.” 


text:
<pb/>Da wahine tell him, “Mista, give me dat kine water! Den I no goin come thirsty no moa, an I no need come hea fo get water!” 


text:
Us Samaria peopo, our ancesta guys wen go down an pray to God on top dis mountain ova hea. But you Jewish peopo, you guys say dat everybody gotta go Jerusalem fo go down an pray to God.” 


text:
<pb/>He say, “Sista, trus me, I telling da trut. Da time goin come wen you guys goin go down an pray to God our Fadda, but no goin be hea on top dis mountain o inside Jerusalem. 


text:
You guys from Samaria go down in front somebody an pray, but you guys donno who him. Us Jewish peopo, we go down in front God an pray, an we know who him. Cuz God wen show us Jewish peopo da ony way fo come outa da bad kine stuff we stay in. 


text:
Garans da time goin come, an awready stay hea now, wen da peopo dat go down an pray to da Fadda fo real kine, dey goin give him plenny love an respeck, cuz dey stay tight wit Godʼs Spirit, an dey know how God stay fo real. Dass da kine peopo da Fadda like fo give him plenny love an respeck. 


text:
God, he one spirit. So den, da peopo dat give him plenny love an respeck gotta do um cuz dey stay tight wit Godʼs Spirit, an cuz dey know how God stay fo real.” 


text:
<pb/>Da wahine say, “I know dat Messiah goin come, da Christ Guy, da Spesho Guy God Goin Send. Wen he come, he goin tell us everyting.” 


text:
<pb/>Right den an dea Jesus guys wen come back, an wen blow dea minds dat he wen talk to da wahine. But nobody aks um, “Wat you like?” o “How come you talk to her?” 


text:
“Try come! Check out dis guy! He wen tell me everyting I eva wen do. Try check out if dis da Christ Guy, da Spesho Guy God Goin Send!” 


text:
You guys say, ‘Get four months moa, den da crop stay ready fo cut.’ Listen! I tell you: Look da fields, cuz dey stay ready fo cut awready. 


text:
Da guy dat cut da crop an bring um inside da store house get pay fo dat. He jalike da guy dat help da peopo fo trus God. Den da guy dat wen tell um da Good Kine Stuff From God first, an da guy dat wen help um trus God, dey can both stay good inside togedda, cuz now da peopo dat trus God cuz a dem, get da real kine life dat stay to da max foeva. 


text:
Az true wat da peopo say, ‘One guy plant da seed an anodda guy cut da crop an bring um inside da store house.’ 


text:
I wen send you guys fo bring in da crop dat you neva work fo. Odda guys wen work hard, an den you guys get da good kine stuff dey wen work fo.” 


text:
<pb/>Plenny Samaritan peopo from dat town wen trus Jesus cuz a wat da wahine wen tell dem. She say, “He wen tell me everyting I eva do.” 


text:
So wen da Samaria peopo wen come by Jesus, dey beg him, “Come stay wit us!” So he wen stay dea two days. 


text:
Den dey tell da wahine, “Befo, we ony hear wat you wen tell us. But now we trus him cuz we hear him ourself, an we know fo shua dat dis da Guy who can take all us guys in da whole world outa da bad kine stuff we stay in.” Jesus Make One Leada Guyʼs Boy Come Good 


text:
But befo, Passova time, da peopo from Galilee wen go Jerusalem fo da spesho religious time. An dey wen see everyting dat Jesus wen do ova dea. So wen he come Galilee, da peopo from dea wen give him all dea aloha. 


text:
<pb/>Den Jesus go Cana town Galilee side one mo time. Dass wea he wen take da water an make um come wine befo time. Now, had one leada guy Capernaum town dat work fo da King. His boy stay sick. 


text:
Da guy wen hear dat Jesus wen come from Judea to Galilee side. So he wen go Cana town by Jesus, an beg him fo make his boy come good, cuz da boy litto mo mahke. 


text:
<pb/>Jesus tell him, “If you guys no see me show you all kine awesome stuff, you guys no like trus me.” 


text:
<pb/>Jesus tell him, “Go home. Yoa boy stay live.” An da guy wen trus wat Jesus wen tell um, an he go home. 


text:
<pb/>He aks dem, “Wat time my boy wen come mo betta?” Dey say, “Da feva wen pau one clock yesterday.” 


text:
Da fadda wen know dat da same time wen Jesus wen tell him, “No worry. Yoa boy stay live.” Den him an all his ohana wen trus Jesus. 


text:
Inside Jerusalem get one big water place near da Gate fo da Sheeps. Get five lanai dea. Da peopo call um “Betzata” in da local language. 


text:
Inside da lanai plenny sick peopo was lying down: blind peopo, peopo dat no can walk, an peopo dat no can move. [Dey stay waiting fo weneva da water move. 


text:
Cuz you know, sometimes one angel guy from da Boss go down inside da water an make um move. Afta dat, da first guy dat go inside da water, he come good from wateva kine sick he get.] 


text:
Jesus see him lying dea. He know dat da guy stay sick long time awready. So he aks him, “You like come good?” 


text:
<pb/>Da sick guy tell him, “Mista, I no mo nobody fo put me inside wen da water start fo move. Cuz wen I trying fo go inside, anodda guy go inside first.” 


text:
Right den an dea da guy wen come good. He take his mat an wen walk. Was da Rest Day wen dat wen happen. 


text:
So da Jewish leada guys tell da guy dat wen come good, “Eh, dis da Rest Day! Dass agains da Rules fo you fo carry yoa mat!” 


text:
<pb/>But da guy dat wen come good neva know who Jesus, cuz had plenny peopo dea, an Jesus wen throw da dig. 


text:
<pb/>Bumbye Jesus wen find da guy inside da temple yard. He say, “Eh, you stay good now. No go do da bad kine stuff no moa, o mo worse ting goin happen to you.” 


text:
<pb/>So Jesus tell dem, “My Fadda still yet stay doing da kine good tings, an I do da same ting too.” Godʼs Boy Get Da Right Fo Make Like God (Daniel 7:13) 


text:
<pb/>Dass why da Jewish leada guys wen try mo hard fo kill him, cuz he wen broke da Rules bout da Rest Day. An even mo worse, he wen say dat God his own Fadda. Dat mean he wen make himself jalike God. 


text:
<pb/>So Jesus tell dem, “You guys get um fo shua! An I tell you guys dis: I no can do notting by myself. I Godʼs Boy, an I ony do da stuff I see my Fadda doing. Wateva my Fadda do, dass wat I do. Same ting. 


text:
My Fadda get love an aloha fo me, his Boy. An he show me everyting dat he stay doing. He goin show me even mo betta tings den dis, an dat goin blow yoa minds! 


text:
My Fadda bring back da mahke guys an make um live. Same ting, me, cuz I his Boy, I can make anybody I like come back fo live again. 


text:
My Fadda not da judge fo nobody, but he wen make me da judge fo everybody, cuz I his Boy. I da one dat suppose to say if dey wen do good tings o bad tings. 


text:
My Fadda like everybody get respeck fo me, cuz I his Boy, jalike dey get respeck fo him. Whoeva no mo respeck fo me, cuz I his Boy, dey no mo respeck fo my Fadda dat wen send me. 


text:
<pb/>“Dass right! An I tell you guys dis: Whoeva hear wat I say, an trus God who wen send me, dey get da real kine life dat stay to da max foeva. God no goin punish dem. Dey no stay mahke no moa. Dey stay live now fo real kine. 


text:
An if you guys undastan dat, I like tell you guys dis too: I Godʼs Boy. Da time goin come, an awready stay hea now, wen da mahke guys goin hear wat I say. An da peopo who hear me, an listen to wat I say, dey goin live fo real kine. 


text:
Jalike my Fadda, he can make da peopo come alive fo real kine, same ting, cuz I his Boy he give me da power fo make um come alive too. 


text:
An dey goin come outa dea graves. Da peopo dat wen do da good kine stuff goin come back fo live again, an da peopo dat wen do da bad kine stuff goin come back fo get punish. Da One Dat Tell Bout Jesus 


text:
<pb/>“I no can do notting by myself. I da judge, but wen I say dey wen do good o bad, dat come from wat my Fadda tell me. Dass how come I can judge um right, cuz I not trying fo do wat I like, but ony wat my Fadda like. He da One who wen send me. 


text:
I no need peopo fo tell wat dey know bout me. But I telling dis stuff so dat you guys can come outa da bad kine stuff you stay doing. 


text:
Wat John wen say wen stay jalike one lamp dat stay shiny bright. Fo litto wile you guys wen like wat John wen say, cuz wen make you guys stay good inside. 


text:
<pb/>But I get odda stuff dat tell bout me, an dass mo betta den wat John tell. Da Fadda give me stuff fo do, an I do um. Da tings I do show who me, an make proof dat da Fadda wen send me. 


text:
An da Fadda, who wen send me, he one nodda One dat tell wat he know bout me. But you guys neva hear him o see him. 


text:
You guys go check out da Bible everytime, cuz you guys tink you goin find da real kine life dat stay to da max foeva, inside da Bible from befo time. But wen da Bible talk bout how fo get da real kine life, dass me he talking bout. 


text:
An you guys, you no like come by me an be my guys so dat you guys can get da real kine life dat stay to da max foeva. 


text:
I wen come to dis world cuz my Fadda wen give me da right fo come fo him. But you guys neva like trus me o listen to me. If anodda guy come by himself, jus cuz he like, you guys goin trus da guy. 


text:
You guys like talk good bout each odda, but you guys no do notting fo make God talk good bout you guys. He da ony God. Den how you guys goin trus him? 


text:
<pb/>No tink I goin poin finga at you guys to da Fadda. But get one guy dat stay poining finga at you guys. Dass Moses, da guy you trus, cuz he wen give you guys Godʼs Rules. 


text:
But if you guys wen trus Moses fo real kine, den you guys wen trus me too, cuz he wen write bout me. 


text:
Plenny peopo wen go wit him, cuz dey wen see all da awesome stuff he wen do fo show who him, wen he wen make plenny sick peopo come good. 


text:
Now, almos time fo da Jewish Passova. Jesus wen go sit down on top one hill wit da guys he was teaching. 


text:
<pb/>Jesus look up an see plenny peopo coming by him. He tell Philip, “Eh, wea we can buy food fo feed all dese peopo?” 


text:
<pb/>Philip tell him, “Somebody gotta work mo den two hundred days fo get nuff money fo buy bread fo give all dese peopo even litto bit.” 


text:
“You know, get one boy hea dat get five small barley kine bread an two small fish. But how dat goin feed so plenny peopo? No can!” 


text:
<pb/>Had plenny grass dea. Jesus tell his guys, “Make da peopo sit down.” So dey sit um down. Had bout five tousand guys dea. 


text:
<pb/>Den Jesus take da breads, an tell God, “Mahalo plenny.” He give um to his guys, an dey give um to da peopo dat was sitting dea. Same ting wit da fish. An everybody eat how plenny dey like. 


text:
<pb/>Wen everybody get nuff fo eat, Jesus tell his guys, “Go get all da lefovas. No good waste um.” 


text:
<pb/>Afta da peopo see dis awesome ting Jesus wen do fo show who him, dey say, “Fo shua dis da Guy who goin come inside da world fo talk fo God.” 


text:
Jesus wen know dat da peopo goin come fo grab him fo make him come king. So he wen go way, an go up on top one hill wea nobody stay. Jesus Walk On Top Da Water 


text:
Dey go inside one boat, an start fo go da odda side da lake, Capernaum side. Now, dark time wen come awready, but still yet Jesus neva come by dem. 


text:
Jesus guys wen row da boat three o four miles, an den dey spock Jesus walking on top da water. He was coming near da boat. An dey was real scared. 


text:
Den dey let him come inside da boat. Right den an dea dey wen come to da place wea dey was going. Da Peopo Stay Looking Fo Jesus 


text:
<pb/>Da nex day, da peopo dat stay back dea, da odda side da lake, dey know dat had ony one boat dea befo. An dey know Jesus guys wen go way inside dat boat, but Jesus neva go wit dem. 


text:
Dey know too dat odda boats from Tiberias side wen come land dat side, near da place wea da Boss Jesus wen tell God “Mahalo plenny” an dey wen eat da bread. 


text:
So, wen da peopo wen see dat Jesus an his guys no stay, dey wen go inside da odda boats, an go Capernaum fo look fo him. Da Bread Dat Make Us Come Alive (Songs fo God 78:24; 105:40) 


text:
<pb/>Dey find Jesus on da odda side da lake, an dey aks him, “Eh, Teacha! Wen you wen come ova hea?” 


text:
<pb/>Jesus tell dem, “Dass good you guys stay looking fo me. But I like tell you guys dis: You guys do um cuz I wen give you guys bread, an you guys wen come full. You guys no stay looking fo me cuz I wen do awesome stuff fo show who me. 


text:
No go work ony fo da kine food dat bumbye come no good. Work fo da kine food dat stay long time an can make you guys live to da max foeva. I da Guy Dass Fo Real, an I can give you guys dat kine, cuz God da Fadda wen give me da right fo do dat.” 


text:
<pb/>Dey say, “Wat kine awesome ting you goin do fo show us who you, so us guys can trus you? Wat you goin do? 


text:
Our ancesta guys wen eat da spesho manna kine bread inside da boonies, jalike da Bible say, ‘He wen give dem bread from da sky fo eat.’ ” 


text:
<pb/>Jesus tell dem, “Dass right! An I tell you guys dis too: No was Moses dat wen give yoa ancesta guys da bread from da sky. Was my Fadda, an he da One dat give you guys da real kine bread from da sky still yet. 


text:
Cuz da bread from God, dass me, da Guy dat come down from da sky. I make da peopo inside da world come alive fo real kine.” 


text:
<pb/>Jesus tell dem, “I jalike da bread. I da One dat can make da peopo come alive fo real kine. Anybody come by me fo be my guy, dey no goin come hungry eva! Anybody trus me, dey no goin come thirsty eva! 


text:
Everybody da Fadda pick fo be my guys, dey goin come by me. No way I eva goin throw out da peopo dat come by me! 


text:
I wen come down from da sky. I neva come fo do any kine how I like, but fo do wat my Fadda like. He da One who wen send me. 


text:
Dis wat da Fadda like me fo do: Everybody he pick fo be my guys, he like me fo get dem all, an no leave nobody. An den, I goin make dem come back alive wen da world goin pau. 


text:
Jalike I wen say: dis wat my Fadda like, da One who wen send me: Everybody dat see me his Boy, an trus me, dey goin get da real kine life dat stay to da max foeva. An I goin make dem come back alive wen da world goin pau.” 


text:
<pb/>Dass why da Jewish guys wen start fo grumble bout him, cuz he wen say, “I jalike da bread dat can make da peopo live. I wen come down from da sky.” 


text:
<pb/>Dey tell each odda, “Eh, dis guy, he Jesus, yeah? He Josephʼs boy! We know his fadda an mudda, yeah? So, how come he say now, ‘I wen come down from da sky?’ ” 


text:
My Fadda wen send me hea. No mo nobody can come by me, if my Fadda no bring um. An I goin make dem guys come back alive from mahke wen da world goin pau. 


text:
Da guys who wen talk fo God long time ago, dey wen write, ‘God goin teach all da peopo.’ Everybody who wen listen to da Fadda, an learn da good kine stuff from him, dey goin come by me an be my guys. 


text:
I Da guy dat come from God, an I da ony guy dat eva see da Fadda. No mo any odda guy who wen eva see him. 


text:
Yoa ancesta guys wen eat da manna kine bread in da boonies, but no matta, lata dey wen mahke die dead. 


text:
But dis kine bread from me, dat come down from da sky, anybody can eat dis bread. Dat mean dey can trus me, an den, dey no goin stay cut off from God. 


text:
I da real bread. I da one dat can make peopo come alive fo real kine. I wen come down from da sky. Anybody take dis bread, dey goin live to da max foeva. Dis da bread I goin give wen I mahke, my body. An dis goin make you live to da max foeva.” 


text:
<pb/>Den da Jewish guys wen start fo argue mo hard wit each odda. Dey say, “Eh, wat dis guy talking bout? How he can give us his body fo eat?” 


text:
<pb/>Jesus tell dem, “Eh, you guys get um! An I like tell you guys dis too: I da Guy Dass Fo Real. If you guys no take wat I telling you guys bout why I goin mahke, no way you guys goin come alive fo real kine. If you guys take um, dass jalike you guys eat my body an drink my blood. 


text:
Jalike I wen say: Whoeva eat my body an drink my blood, dey goin live to da max foeva, an I goin bring um back alive wen da world goin pau. 


text:
Da Fadda stay live fo real kine, an he wen send me hea. I stay live too, cuz he make me live fo real kine. Whoeva take me, same ting, dey goin live, cuz I goin make dem live fo real kine. 


text:
Dis not jalike da manna kine bread dat yoa ancesta guys wen eat, an bumbye dey wen mahke. Dis da kine bread dat wen come from God in da sky. Whoeva eat dis kine bread goin live fo real kine.” 


text:
<pb/>Jesus say all dat wen he stay teaching inside da Jewish church, Capernaum side. Da Good Kine Stuff from God Make Peopo Come Alive Foeva 


text:
<pb/>Den plenny guys dat go wit Jesus, wen dey wen hear all dat stuff, dey say, “Wow! Dis stuff too hard fo believe!” 


text:
Eh, wat if bumbye you guys see me, da Guy Dass Fo Real, going back up dea, to da place wea I wen stay befo? Den wat? 


text:
<pb/>“Godʼs Spirit, dass who make da peopo live fo real kine. Da body no can. Wat I stay telling you guys, dass from Godʼs Spirit, an dass wat make peopo live fo real kine. 


text:
But get some a you guys dat no trus me.” Jesus wen say dat cuz he wen know from da start who no trus him, an who goin set up him. 


text:
An he say, “Dass why I wen tell you guys, no mo nobody can come by me an be my guy. Ony if da Fadda like help um, den dey can come.” 


text:
<pb/>From dat time had plenny guys dat he wen teach befo, but some a dem wen go back, an neva like go wit him no moa. 


text:
<pb/>Den Simon Peter tell him, “Boss, wea we goin go? No mo nobody can tell us how fo live to da max foeva. You da ony one. 


text:
<pb/>Jesus tell um, “I wen pick all twelve a you guys, yeah? But still yet, one a you guys, he jalike one devil!” 


text:
He mean Judas, Simon Iscariotʼs boy. He one a da twelve guys, but latas Judas goin set up Jesus.<pb/>


text:
Afta dat, Jesus go aroun inside Galilee. He neva like go aroun inside Judea, cuz da Jewish leada guys ova dea stay looking fo him, fo kill him. 


text:
Now, almos time fo da spesho religious time, wen da Jewish peopo rememba da time dea ancesta guys wen walk all ova da boonies, an stay inside shacks, long time befo. 


text:
Den Jesus bruddas tell him, “Go way from hea, an go Judea side, so da peopo you wen teach can see da kine stuff you stay doing. 


text:
If one guy like everybody know bout him, he no goin do stuff wea nobody can see him, yeah? You stay doing all dis kine stuff, so, let everybody all ova da place see you doing um!” 


text:
Da peopo inside da world, dey no goin hate you guys. But dey hate me, cuz I tell um dat da kine stuff dey stay doing, dass bad kine stuff. 


text:
<pb/>But afta Jesus bruddas wen go da spesho religious time, den he wen go too. But nobody know he wen come. 


text:
Den da Jewish leada guys, dey stay looking fo him at da spesho religious time. Dey wen aks da peopo, “Wea dat bugga stay?” 


text:
<pb/>All da peopo stay talking bout him to each odda. Some peopo say, “He one good guy, you know.” Odda peopo say, “Nah! He bulai da peopo.” 


text:
<pb/>In da middle a da spesho religious time awready Jesus go inside da temple yard an start fo teach. 


text:
Da Jewish leada guys, wen blow dea minds. Dey say, “How come dis bugga know all dis stuff? He neva study wit da odda teachas, you know.” 


text:
If anybody like do wat God like um fo do, dey goin know if da stuff I teaching come from God, o if ony come from my own head. 


text:
Da guy dat tell stuff dat come from his own head, he ony like make peopo tink he awesome. But if one guy like peopo fo tink dat da one who wen send him stay awesome, dat guy stay telling da trut. He no notting wrong. 


text:
Moses wen give you guys Godʼs Rules, but no mo nobody from you guys do wat Godʼs Rules say. So, how come you guys trying fo kill me?” 


text:
<pb/>All da peopo say, “Wassa matta you? You get one bad kine spirit in charge a you, o wat? Wat you mean, somebody trying fo kill you?” 


text:
Moses wen give you guys da Rule fo cut skin on day numba eight afta one baby boy wen born, an you guys do um fo one baby boy, no matta da Rest Day. (You know, our ancesta guys wen do dat long time befo Moses. No was Moses dat wen give um da Rule first time.) 


text:
Now, if you guys can cut skin on one guy on da Rest Day fo no broke Moses Rules, how come you guys come huhu wit me cuz I wen make one sick guy come good on da Rest Day? 


text:
No ack like one judge wen you guys can see ony da outside stuff. If you guys goin ack like one judge, gotta figga um da right way.” Dis Godʼs Spesho Guy? 


text:
<pb/>Den some peopo from Jerusalem wen say, “Eh! Dis da guy dey stay looking fo, cuz dey like kill him, yeah? 


text:
But, wow! He stay talking hea in front everybody, an nobody tell him fo shut his mout. Wat you guys tink? You tink da leada guys wen figga dat dis guy, he da Spesho Guy God Goin Send, fo real kine, o wat? 


text:
But us guys, we know wea dis guy wen come from. Wen God send his Spesho Guy Christ, nobody goin know wea he wen come from.” 


text:
<pb/>Jesus stay teaching inside da temple yard. Wen he hear dem guys say dat, he talk real strong an say, “You guys tink you know me, an wea I wen come from? I neva come hea by myself, fo do wat I like. Da One who wen send me, he fo real. But you guys donno him. 


text:
But plenny peopo dat stay dea wen trus him. Dey say, “Wen Christ, Godʼs Spesho Guy come, you tink he goin do mo awesome stuff fo show who him den dis guy? Nah!” Dey Send Da Police Fo Bus Jesus 


text:
<pb/>Da Pharisee guys wen hear all da peopo saying dat stuff bout Jesus. So dem guys an da main priest guys wen send da police guys from da temple fo bus him. 


text:
<pb/>Den Jesus say, “I ony goin stay wit you guys litto bit mo time, an den I goin go back to da One who wen send me hea. 


text:
<pb/>Den da Jewish leada guys tell each odda, “Wea dis bugga going, an we no can find him? You tink he going by da Jewish peopo inside da Greek towns far away, fo teach da peopo dat talk da Greek language, o wat? 


text:
Wat he mean wen he say, ‘You guys goin look fo me, but you no goin find me,’ an ‘Da place I goin stay, you guys no can go dea’?” Da Water Dat Make da Peopo Live (Nehemiah 9:15,19-20; Ezekiel 47:1-12) 


text:
<pb/>On da last day a da spesho religious time, dass da main day, Jesus wen stand up, an talk real loud. He say, “Whoeva stay thirsty, let um come by me fo drink. 


text:
Jalike da Bible say, ‘Whoeva trus me, dey come alive inside dem. An dey goin help make da odda peopo come alive too, jalike one river dat get plenny water inside um give da kine water fo help da peopo live.’ ” 


text:
Jesus say dat bout Godʼs Spirit, cuz bumbye da peopo who trus Jesus goin get Godʼs Spirit. Dat time Jesus wen say dat, dey neva get da Spirit yet, cuz God neva make Jesus come awesome yet. Da Peopo Split in Half (Da Rules Second Time 18:18-19) 


text:
<pb/>Plenny peopo wen hear him say dat. An dey say, “Fo shua, dis da Spesho Guy dat goin come fo talk fo God!” 


text:
<pb/>Da odda guys say, “Dis da Christ guy, da Spesho Guy God Wen Send!” But da odda guys say, “You tink Godʼs Spesho Guy goin come from Galilee? Nah! 


text:
Da Bible say dat da Christ guy goin come from King David ancesta guys, an goin come from Betlehem, wea King David wen live, yeah?” 


text:
Some guys wen like grab him an bus him, but nobody wen touch him. Da Jewish Leada Guys No Trus Jesus 


text:
<pb/>Da police guys wen go back by da main priest guys an da Pharisee guys. An da priest guys wen aks da police guys, “Eh! How come you guys neva bring him hea?” 


text:
<pb/>Nicodemus, he one a da Pharisee guys. He da guy wen come fo talk to Jesus one nite befo time. He say, 


text:
“Our Rules say, we gotta listen to da guy first, an find out wat he wen do. Den we can figga if he wen do good o bad.” 


text:
<pb/>Dey tell him, “Wot! You no come from Galilee jalike him! Go check out da Bible. You goin find out dat nobody dat eva talk fo God come from Galilee!” 


text:
Nex day he go inside da Temple yard early. Everybody come wea he stay. Den he sit down dea fo teach dem. 


text:
Da guys dat teach Godʼs Rules an da Pharisee guys wen find one wahine fooling aroun wit one guy dat not her husban. So dey bring her in front Jesus an all da peopo. 


text:
Now, Moses wen tell us in da Rules, ‘Whoeva fool aroun behind da oddaʼs back, gotta throw big kine stones at um fo kill um.’ But you, wat you say?” 


text:
Dey say dat fo see wat he goin say, cuz dey like catch him fo bus him. But Jesus wen bend ova an write someting wit his finga on top da dirt. 


text:
So wen dey stay aks him ova an ova, he stand up strait an tell um, “If get one a you guys dat neva do bad kine stuff, he can throw da first stone at her.” 


text:
<pb/>Wen dey hear dat, dey wen come shame cuz dey know dey do bad kine stuff too. So dey all go way, one afta da odda, da older guys first, an den da younga guys. Den get ony Jesus an da wahine standing dea. 


text:
<pb/>She say, “No mo, Mista.” Jesus say, “You can go now, cuz I no say you gotta mahke. But no go do da bad kine stuff no moa.”] Jesus Jalike da Light fo da Peopo All Ova da World 


text:
<pb/>Jesus wen talk to dem one mo time. He say, “I jalike da light fo da peopo inside da world. Whoeva come by me an be my guy, dey no goin go aroun inside da dark. Dey goin get da light dat make dem live fo real kine.” 


text:
<pb/>Da Pharisee guys tell him, “Eh! You saying dis fo yoaself. No mo odda guy say um fo you. So dat not nuff fo make proof dat wat you say stay true.” 


text:
<pb/>Jesus tell dem, “No matta I talk fo myself, wat I say stay true. I know wea I wen come from, an wea I going. But you guys, you donno wea I wen come from, o wea I going. 


text:
No matta if I say one guy good o bad, I wen tell da trut, cuz I no do um by myself. I get my Fadda fo help me, cuz he da One wen send me hea. 


text:
<pb/>Dey tell, “Yeah? Yoa fadda, wea he stay?” Jesus say, “You guys donno me o my Fadda. If you guys wen know me, den you guys wen know my Fadda too.” 


text:
<pb/>Jesus wen say all dat wen he wen teach inside da Temple, near da place wea dey bring da money. An nobody bus him, cuz not time yet fo dat. “Da Place I Going, You Guys No Can Go Dea” 


text:
<pb/>Jesus tell dem again, “I going away, an you guys goin look fo me. Da place I going, you guys no can go dea. But you guys goin mahke wit all da bad kine stuff you guys stay doing.” 


text:
<pb/>So da Jewish leada guys say, “Wat he talking bout? He goin kill himself, o wat? Cuz he say, ‘Da place I going, you guys no can go dea.’ ” 


text:
<pb/>Jesus tell dem, “You guys come from down hea, I come from up dea. You guys come from dis world, I no come from dis world. 


text:
Dass why I wen say dat you guys goin mahke wit all da bad kine stuff you guys stay doing. Cuz if you guys no believe dat I da Spesho Guy, den you guys goin mahke wit all yoa bad kine stuff.” 


text:
<pb/>So dey aks him, “Eh, who you?” Jesus say, “I da same guy, jalike I wen tell you guys from da start. 


text:
Get plenny bad kine stuff I can tell bout you guys, but I no goin tell um. Da One who wen send me hea, he everytime tell da trut. I ony tell da peopo inside da world da stuff I wen hear from him.” 


text:
<pb/>Jesus tell dem, “Bumbye you guys goin put me, da Guy Dass Fo Real, up high. Den you guys goin know dat I da Spesho Guy, an dat I no do notting by myself. I ony teach da stuff my Fadda wen teach me. 


text:
Da One who wen send me hea, he stay wit me. He no leave me by myself. I everytime do da kine stuff dat he like.” 


text:
<pb/>Den Jesus tell da Jewish peopo dat wen trus him, “If you guys stick wit me an da stuff I teaching you, den you goin be my guys fo real kine, an you guys goin learn mo plenny stuff from me. 


text:
<pb/>Dey tell him, “Ho! Us guys come from Abraham! We neva was slave guys eva! Wat you mean, ‘No need be slave guys no moa’?” 


text:
<pb/>Jesus tell dem, “Dass right, wat I wen tell you! An I tell you guys dis too: Whoeva stay do da bad kine stuff, dey jalike one slave, cuz dey gotta do da bad kine stuff. 


text:
So, I Godʼs Boy, an if I hemo da shame fo da bad kine stuff you guys wen do, an let you guys go, den you guys no need be slave guys foeva. Fo shua you guys no need do da bad kine stuff! 


text:
<pb/>“I know dat you guys come from Abraham. But still yet, you guys trying fo kill me, cuz you guys no like take da stuff I stay teaching. 


text:
I tell bout da stuff I wen see, dat my Fadda wen show me, an you guys do da stuff you wen hear bout from you guys fadda.” Da Devil, He You Guys Fadda 


text:
<pb/>Dey tell him, “Us guys, eh, Abraham our fadda!” Jesus tell dem, “If you guys was Abrahamʼs kids, den you guys suppose to do da kine stuff Abraham wen do. 


text:
But now you guys stay trying fo kill me, no matta I everytime tell you guys da trut, jalike I wen hear um from my Fadda. Abraham, he neva make like you guys! 


text:
You guys do da kine stuff dat come from yoa fadda.” Dey tell him, “Eh, us guys ony get one fadda, an he God! No mo odda guy our fadda!” 


text:
<pb/>Jesus tell dem, “If God was you guys fadda, den you guys wen get love an aloha fo me, cuz I wen come from God, an now I stay hea. I neva come by myself, but God wen send me hea. 


text:
<pb/>“You guys come from yoa fadda, da Devil! You guys like do da kine stuff he like do. From da start, he wen like kill da peopo. He no like da trut, cuz no mo notting true inside him. He everytime bulai, cuz dass wat he like do. He da first guy eva wen bulai, cuz dass how he stay. 


text:
You guys no can show proof dat I wen do da bad kine stuff, yeah? So, if I stay telling da trut, how come you guys no trus me? 


text:
<pb/>“Whoeva come from God, dey listen to wat God say. Dass why you guys no like listen to me, cuz you guys no come from God.” “Befo Abraham Stay, I Stay Awready” 


text:
<pb/>Da Jewish leada guys tell him, “Az right wat we saying! You one Samaria guy, not one real Jew, an you get one bad kine spirit in charge a you!” 


text:
<pb/>Jesus tell dem, “I no mo bad kine spirit in charge a me. I show respeck fo my Fadda. But you guys no mo respeck fo me. 


text:
I no try fo make peopo tink I awesome. Get anodda One dat show peopo how awesome I stay, an he da judge. 


text:
<pb/>“If you guys undastan dat, den I like tell you guys dis too: Whoeva listen to wat I say, dat guy no goin mahke, eva!” 


text:
<pb/>Den da Jewish leada guys tell him, “Ho! Now we stay shua dat you get one bad kine spirit in charge a you. Abraham wen mahke, an da guys dat wen talk fo God long time ago, dey wen mahke too. But you still say, ‘Whoeva listen to wat I say, dey no goin mahke, eva.’ 


text:
You tink you mo importan den our fadda Abraham? He wen mahke awready. An da guys dat wen talk fo God, dey wen mahke too. Who you tink you, hah?” 


text:
<pb/>Jesus say, “If I try make da peopo tink I awesome, dat no good. My Fadda, he da One dat show dem how awesome I stay. An you guys say dat he yoa God. 


text:
But you guys neva know him. I know him. If I wen say dat I donno him, den I bulai, jalike you guys. But I know him, an I do wat he say. 


text:
Abraham, dass you guys fadda. He wen stay real good inside wen he tink dat I goin come hea. He wen see dat, an he feel good inside.” 


text:
<pb/>Da Jewish leada guys tell him, “Eh! you no make fifty years yet! Wat you mean, you wen see Abraham?” 


text:
<pb/>Jesus tell dem, “Dass right! An I tell you guys dis too: Befo Abraham wen born, I wen stay awready.” 


text:
<pb/>Den dem guys wen go get rocks fo throw at Jesus. But he wen hide an wen go outside from da temple yard.<pb/>


text:
Da guys Jesus stay teaching wen aks him, “Eh, Teacha! Who wen do bad kine stuff, dis guy o his mudda an fadda? Az why he wen born lidat, yeah?” 


text:
<pb/>Jesus tell dem, “Not even him o his fadda o mudda. Az not why he wen born blind. He wen born lidat so dat everybody can see da awesome stuff God goin do fo da guy. 


text:
God wen send me hea. We gotta do da kine stuff he tell us fo do now wen still get light. Bumbye nite time come, an den nobody can work. 


text:
<pb/>Afta Jesus say dat, he wen spit on top da dirt, an make some mud. Den he take some a dat an put um on top da guyʼs eyes. 


text:
Den Jesus tell him, “Go, wash yoa face inside da Siloam water place.” Now, Siloam mean, “Dey Send Water Dea.” So da guy go ova dea an wash his face, an wen he go home, he can see! 


text:
<pb/>So da peopo dat stay live near da guy, an da oddas dat wen see him beg befo, dey say, “Eh, dis da guy dat wen sit an beg befo, yeah?” 


text:
<pb/>Some peopo say, “Yeah, he da guy!” Odda peopo say, “Nah! He ony look like him.” But da guy say, “Yeah! I da guy!” 


text:
<pb/>He tell dem, “Da guy Jesus wen make mud, an put um on top my eyes, an tell me, ‘Go da Siloam water place an wash.’ So I wen go an wash, an den I can see!” 


text:
<pb/>Dey aks him, “Wea he stay?” He say, “I donno.” Da Pharisee Guys Check Out Da Guy Dat Was Blind 


text:
So da Pharisee guys wen aks him, “Eh, how come you can see?” Da guy tell dem, “He wen put mud on top my eyes, an I wen wash, an den I can see!” 


text:
<pb/>Den some a da Pharisee guys say, “Dis guy no can come from God, cuz he do stuff he not suppose to do on da Rest Day.” But odda Pharisee guys say, “Nah! How can one bad kine guy do da kine awesome stuff dat show who him?” An dey wen argue wit each odda. 


text:
<pb/>So dey aks da guy dat was blind one mo time, “Eh, wat you say bout da guy dat wen make you see?” Da guy say, “He one talka fo God.” 


text:
<pb/>Da Jewish leada guys neva believe dat da guy wen stay blind befo he wen see. So dey wen send guys fo bring his mudda an fadda. 


text:
But we donno how come he can see now, o who da guy wen make him see. Go aks him. He old nuff. He can talk fo himself.” 


text:
His mudda an fadda guys wen talk lidat, cuz dey scared da Jewish leada guys. Cuz dem guys wen awready talk togedda, an say, “If anybody say dat Jesus da Christ, da Spesho Guy from God, we goin throw him outa da Jewish church.” 


text:
<pb/>So dey tell da guy dat was blind fo come back one mo time. Dey say, “Eh! Tell da trut in front God! Us guys know fo shua dat dis bugga Jesus, he one bad guy.” 


text:
<pb/>Da guy tell dem, “I donno if he one bad guy o wat. But I know one ting: befo I no can see -- now I can see!” 


text:
<pb/>He tell dem, “I wen tell you guys awready, but you guys neva listen. How come you guys like hear um again? You guys like come his guys so he can teach you guys too?” 


text:
<pb/>Den dey talk bad to him, an say, “You his guy, an you listen to him. Us guys, we Moses guys, an we ony listen to Moses. 


text:
<pb/>Da guy tell dem, “Wat! Dis blow my mind! You guys donno wea he wen come from, but still yet he wen make me see.” 


text:
An da guy say, “Now, we know dat God no listen to da bad kine guys. But he listen to da guys dat get respeck fo him an do wat he like.” 


text:
An da guy say, “Listen! From da time wen God wen make da world till now, nobody eva wen hear dat somebody wen make one guy see dat wen born blind.” 


text:
<pb/>Dey tell him, “Eh, you ony do da bad kine stuff from da time you wen born! How come you tink you can teach us guys someting?” Den dey wen throw him outa da Jewish church. Blind Inside 


text:
<pb/>Jesus wen hear dat dey wen throw da guy outa da Jewish church, so he go find da guy, an tell him, “You trus da Guy Dass Fo Real?” 


text:
<pb/>Jesus tell him, “I wen come inside dis world fo show who do da bad kine stuff. Bumbye da guys dat no can see, goin see, an da guys dat can see goin come blind.” 


text:
<pb/>Jesus tell dem, “If you guys no can see, den nobody can poin finga you guys. But you guys say dat you guys can see. Dass why God poin finga you guys.”<pb/>


text:
Jesus say, “Dis fo shua wat I telling you guys: If get one place fo da sheeps, an somebody no go inside dea by da gate, but he go climb ova da wall one nodda place, dat guy ony like steal da sheeps. 


text:
Da guy dat watch da gate, he open um fo da sheep farma. Da sheeps hear da sheep farmaʼs voice wen he call dem by dea name, an den he take dem outside. 


text:
Dey no going wit one guy dat dey donno. Dey goin run away from dat guy, cuz dey donno dat guyʼs voice.” 


text:
<pb/>Jesus wen teach dem dis story, but dey neva undastan wat he teaching dem. Jesus Jalike One Good Kine Sheep Farma 


text:
<pb/>Den Jesus tell um one mo time, “You guys wen undastan dat? Kay den, I like tell you guys dis too: I jalike da gate fo da sheeps. 


text:
All da odda guys dat wen come befo me, dey jalike steala guys. But da sheeps neva listen to dem guys. 


text:
I jalike da gate. If anybody trus me, God goin take um outa da bad kine stuff dey stay in, an let um go. Dass jalike dey goin go inside Godʼs place by me, da gate. An dey goin go wea eva dey like an find food fo eat. 


text:
Da steala guy, he ony come fo steal, kill, an bus up da place. But I wen come so da peopo can come alive inside, an live to da max. 


text:
<pb/>“I jalike one good sheep farma, cuz da good kine sheep farma give himself fo mahke fo his sheeps. 


text:
<pb/>“But if get one worka guy dey pay, den he not da sheep farma guy. He no own da sheeps. So wen he spock one wild wolf coming, he run away from da sheeps. Den da wolf grab da sheeps, an all da odda sheeps run all ova da place. 


text:
I get odda sheeps too, dat no come from dis place. I gotta go get dem too. Dey goin listen to my voice, an dey goin come togedda, an be one ohana wit one sheep farma. 


text:
<pb/>“Dis why my Fadda get love an aloha fo me: cuz I goin give myself fo mahke so I can come back alive again. 


text:
Nobody goin make me go mahke, I like do um by myself. I get power fo give myself fo mahke, an fo come back alive. Dass wat my Fadda wen tell me fo do.” 


text:
Plenny a dem guys wen say, “Eh! Da bugga get bad kine spirit in charge a him, an he pupule! How come you guys stay listen to him?” 


text:
<pb/>But odda guys wen say, “Nah! One guy wit one bad kine spirit in charge a him no talk lidis! You tink one bad kine spirit can make one blind guy see? No way!” Da Jewish Leada Guys No Trus Jesus (Songs fo God 82:6) 


text:
<pb/>Was one spesho religious time. Dass wen da Jewish peopo rememba da time wen dea ancestas wen make da temple inside Jerusalem spesho fo God again. Was winta time. 


text:
Da Jewish leada guys wen come aroun him an tell him, “Eh, how long you goin make us guys wait? Tell us strait if you da Christ guy, da Spesho Guy From God!” 


text:
<pb/>Jesus wen tell dem, “I wen tell you guys awready, but you guys no trus me. Da tings I stay doing cuz my Fadda wen give me da right fo do um, dat show who me. 


text:
My Fadda wen give dem to me. He get mo power den anybody. Dass why nobody can grab dem away from my Fadda. 


text:
Den Jesus wen tell dem, “I wen show you guys plenny good tings dat I wen do fo my Fadda. Now, wat good ting you guys throw stones at me fo?” 


text:
Da Jewish leada guys tell him, “We throw stones at you cuz you talking stink God, not cuz you wen do good kine stuff. No matta you ony one guy jalike us, you stay make jalike you God!” 


text:
Kay den. We know dat everyting da Bible say from befo time, stay true. So, if God wen call dem guys he talking to ‘gods,’ 


text:
how you guys can say dat I talking stink bout God, cuz I wen say dat I Godʼs Boy? Da Fadda wen say I spesho fo him, an he wen send me hea inside da world. 


text:
But I stay doing wat my Fadda like me fo do. So, no matta you guys no trus me, trus da stuff I do. Den you guys can know an undastan dat my Fadda stay tight wit me, an I stay tight wit my Fadda.” 


text:
<pb/>Jesus wen go da odda side da Jordan River, wea John wen baptize first time. An he wen stay ova dea. 


text:
Plenny peopo wen go by Jesus. Dey say, “John neva do awesome stuff fo show who him, but everyting he wen say bout dis guy Jesus stay true!” 


text:
Had one guy, name Lazarus. He get two sistas, Mary an Marta, an dey all come from Betany town. Mary, she da wahine dat wen put da perfume on top da Boss Jesus feet, an wipe um wit her hair. Now, Lazarus wen come sick. 


text:
<pb/>Wen Jesus wen hear dat, he wen say, “Lazarus no goin mahke from dis sick. Dis wen happen so everybody goin know how awesome God stay. I Godʼs Boy, an everybody goin find out from dis how awesome I stay too.” 


text:
Afta Jesus hear dat Lazarus stay sick, he still yet stay ova dea da odda side da Jordan River two mo days. 


text:
<pb/>Da guys Jesus teaching wen tell him, “Eh, Teacha, ony litto wile befo dis da Jewish peopo wen like throw stones at you fo kill you. An you still like go back ova dea again?” 


text:
<pb/>Jesus tell dem, “No scared! God goin take care us guys, cuz he jalike da light. Day time get twelve hours, yeah? If you walk aroun day time, you no goin trip an fall down, cuz da light dat shine inside dis world let you see. 


text:
<pb/>Afta Jesus wen say dat, he tell dem, “Our friend Lazarus wen go sleep, but I going ova dea fo wake him up.” 


text:
I feel good inside fo you guys, cuz I neva stay ova dea wen he wen mahke. Cuz you guys goin trus me cuz a wat goin happen. An now, we going ova dea by him.” 


text:
<pb/>Den Thomas da Twin tell Jesus odda guys, “Eh, mo betta we go wit Jesus too, so we can mahke wit him.” Jesus Make da Mahke Peopo Come Alive Fo Real Kine 


text:
<pb/>Den wen Jesus go Betany, he wen find out dat Lazarus wen stay inside da grave four days awready. 


text:
<pb/>Den Marta wen find out dat Jesus stay coming. She go outside da town an meet him. But Mary stay inside da house. 


text:
<pb/>Marta tell him, “I know dat he goin come back alive, bumbye wen all da mahke guys goin come back alive, an dis world goin pau.” 


text:
<pb/>Jesus tell her, “I da Guy dat make peopo come back alive an stay live fo real kine. Whoeva trus me goin come alive, no matta dey mahke. 


text:
<pb/>She tell him, “Yeah, Boss! I trus you, dat you da Christ, da Spesho Guy God Wen Send. You Godʼs Boy, da Guy dey wen tell us goin come inside dis world.” Jesus Cry 


text:
<pb/>Afta Marta wen say dat, she go back by her sista Mary. Dey talk wea nobody can hear wat dey say. She say, “Da Teacha wen come, an he like see you.” 


text:
Da Jewish peopo dat stay inside da house wit Mary, fo kokua her, dey wen see her get up quick an go outside. So dey wen go too. Dey tink she going to da grave fo cry ova dea. 


text:
<pb/>Den Mary wen come wea Jesus stay, an see him. She go down in front his feet an say, “Boss, if you was hea, my brudda no wen mahke.” 


text:
<pb/>Wen Jesus see her crying, an da Jewish peopo who wen come wit her crying too, he come all bodda an funny kine inside. 


text:
<pb/>But some a dem say, “Eh! Dis guy wen make da blind guys see. How come he no can make Lazarus come good, so he no mahke, aah?” Lazarus Come Back Alive 


text:
<pb/>One mo time Jesus wen come all funny kine inside. He go to da cave wea dey wen bury Lazarus. An had one big stone dea dat cover da cave so nobody can go inside. 


text:
Jesus say, “Take away da big stone.” Marta, da mahke guyʼs sista, she say, “Auwe, Boss, he mahke four days awready! Goin get bad smell!” 


text:
<pb/>Jesus tell her, “I wen tell you awready dat if you trus God, you goin find out how awesome he stay, yeah?” 


text:
Den some guys wen take da stone away from da puka. Jesus look up to da sky an say, “Fadda, mahalo plenny dat you wen listen to me. 


text:
I know dat you everytime listen to me. But I wen say dat so dey goin believe me, dat you wen send me hea.” 


text:
Da mahke guy wen come outside. He get bandage fo mahke guys aroun his hands an feet, an anodda bandage aroun his face. Jesus say, “Hemo da bandage from his face, an let him go.” Dey Talk How Dey Goin Kill Jesus 


text:
<pb/>Den plenny Jewish peopo dat wen come fo kokua Mary, an wen see all da awesome stuff Jesus wen do, dey wen trus him. 


text:
<pb/>Den da main priest guys an da Pharisee guys wen tell all da Jewish leadas fo come togedda. Dey say, “Dis guy Jesus doing all kine awesome stuff dat show who him! Wat we goin do? 


text:
If we let him stay do dis kine stuff, everybody goin go trus him jalike he dea king! An cuz a dat, da Rome army guys goin come an wipe out our temple an our peopo.” 


text:
Mo betta fo you guys if one guy mahke fo all da peopo. If not, da Rome guys goin wipe out all da Jewish peopo!” 


text:
Kaiafas neva say dat by himself, but he da Head Priest guy dat year, dass why he can talk lidat. He wen talk fo God wen he say dat Jesus goin mahke fo all da Jewish peopo. 


text:
An he no goin mahke ony fo da Jewish peopo, but fo all Godʼs kids dat stay all ova da world, fo bring dem all togedda fo come one peopo. 


text:
<pb/>So Jesus no go aroun no moa wea da Jewish leada guys can see him. He go one place near da boonies, Efraim town. An he wen stay ova dea wit da guys he teaching. (Da Census 9:10) 


text:
<pb/>Now, almos time fo da Jewish Passova religious time. Plenny peopo from da boonies wen go Jerusalem befo da Passova, so dey can do all da stuff Godʼs Rules say fo do fo make demself clean fo pray Passova time. 


text:
Da peopo stay looking fo Jesus. Wen dey standing inside da temple yard, dey aks each odda, “Wat you guys tink? You tink Jesus goin come to da spesho religious time, o wat?” 


text:
But da main priest guys an da Pharisee guys wen tell dat if anybody know wea Jesus stay, dey gotta tell dem, so dey can send da police guys fo bus Jesus.<pb/>


text:
Den six days befo da Passova religious time, Jesus wen go to Betany. Dass wea Lazarus wen stay, da guy Jesus wen make come back alive from mahke. 


text:
So dey wen make one dinna fo Jesus. Marta wen bring da food to da peopo, an Lazarus stay sit by Jesus at da table. 


text:
Den Mary wen take one pound nard kine perfume dat cost plenny, pour um on top Jesus feet, an den wipe um wit her hair. Den wen smell real good all ova inside da house. 


text:
“Eh, how come dey neva sell dis perfume fo three hundred silva coins, an give da money to da peopo dat no mo notting?” 


text:
Da guy, he no mo aloha fo da peopo dat no mo notting, he ony talk lidat cuz he one steala guy. He stay in charge a da money bag fo Jesus dem, an he cockaroach um. 


text:
<pb/>But Jesus say, “Eh, no bodda her! She wen stash dis perfume fo use um wen dey goin make me ready fo bury.” 


text:
You guys everytime get peopo dat no mo notting wit you. But you guys no goin get me wit you everytime. Da Main Priest Guys Talk How Dey Can Kill Lazarus 


text:
<pb/>Dat time plenny Jewish peopo wen find out dat Jesus was dea inside Betany town, an dey wen come fo see him. An not ony him, but Lazarus too. Cuz dey wen hear dat Jesus wen make Lazarus come back alive from mahke. 


text:
Cuz plenny Jewish peopo wen hear bout Lazarus, an see him. Az why dey wen bag dea leadas, an trus Jesus. Jesus Go Inside Jerusalem Jalike One King 


text:
<pb/>Da nex day, plenny peopo dat wen come Jerusalem fo da Passova wen hear dat Jesus stay coming dea. 


text:
Dey wen cut branches from da palm trees fo wave cuz dey like cheer Jesus, an dey wen go fo meet Jesus. Dey yelling,<pb/>“Hui! God goin take us outa da bad kine stuff we stay in!<pb/>Dis da King fo da Israel peopo.<pb/>God goin do plenny good kine stuff fo him.<pb/>He da guy dat come fo da Boss! 


text:
“No scared, you Jerusalem peopo, Zion town!<pb/>Look! Yoa King stay coming!<pb/>He sitting on top one young donkey.” 


text:
<pb/>Dat time, Jesus guys no can figga all da stuff dat stay happen. But latas, Jesus wen come back alive from mahke an God wen make um come awesome. Den, dey wen rememba dat da Bible wen say all dis tings bout him. An dey wen rememba dat da peopo wen make lidat to him. 


text:
<pb/>Now, all da peopo dat wen stay wit Jesus, da time he wen make Lazarus come back alive from mahke, dey wen tell wat dey wen see. 


text:
Dass why plenny peopo wen go outside Jerusalem fo meet Jesus, cuz dey wen hear bout da awesome ting he wen do dat wen show who him. 


text:
Den da Pharisee guys tell each odda, “Look! Everybody in da whole world stay going wit Jesus! An us guys no can do notting fo stop um!” Had Greek Guys Dat Like See Jesus 


text:
<pb/>Had some Greek guys dat wen go Jerusalem wit da odda peopo fo da Passova religious time, fo go down an show God love an respeck dea. 


text:
Dey come by Philip, da guy who come from Betsaida town, Galilee side, an dey tell him, “Eh Mista, us guys, we like meet Jesus.” 


text:
Jesus tell dem, “Time awready fo me, da Guy Dass Fo Real. Now God goin make me come awesome fo real kine! But befo I come awesome, I gotta mahke. 


text:
An I like tell you guys dis too: I jalike da wheat seed dat gotta fall down inside da groun an mahke, an den can grow, fo make plenny mo seeds. If da seed no mahke, stay ony one seed. 


text:
Whoeva like hang on to dea life, dey goin lose um. But whoeva give up dea life in dis world, goin hang on to um, an stay live to da max foeva. 


text:
Whoeva like be my helpa gotta go wit me an be my guy. Wea I stay, my helpa guy goin stay dea too. An my Fadda goin show respeck to dat helpa guy.” Jesus Tell How He Goin Mahke 


text:
<pb/>Den Jesus tell, “Right now I feel all funny kine inside. Wat I goin say? ‘Fadda, no let me mahke right now’? No way I goin say dat! Dass why I wen come hea, so I can mahke. 


text:
I say dis: ‘Fadda, let um happen, so everybody can know how awesome you stay.’ ” Den one voice from da sky wen say, “I wen show dem I stay awesome awready, an I goin show um one mo time.” 


text:
<pb/>Da peopo dat wen stand dea an hear um, wen say, “Eh! Get thunder!” Da odda peopo wen say, “Nah, az was one angel messenja guy from da Boss dat wen talk to him.” 


text:
Now da peopo inside dis world goin stand in front God da Judge, an God goin throw out da Bad Guy dat stay in charge a da peopo all ova da world. 


text:
<pb/>Da peopo tell him, “We wen hear from Godʼs Rules dat da Christ Guy goin live foeva. Den how come you say, ‘Dey goin take me, da Guy Dass Fo Real, an lift me up from da groun fo kill me’? Who dis Guy Dass Fo Real dat you talking bout?” 


text:
<pb/>Jesus wen tell dem, “Me, I jalike da light fo you guys. Ony litto wile mo da light goin stay hea wit you guys. Live da right way now wen get light still yet, cuz no good da dark pio da light you get inside you. Whoeva walk aroun inside da dark, dey donno wea dey going. 


text:
Right now, I stay hea wit you guys. I jalike da light fo you guys. So go trus me. Den you guys can come da kine peopo dat know wea dey going cuz dey get da light inside.” Jesus say dat. Den he go way from da peopo so he can stay by himself. Da Jewish Peopo No Trus Jesus 


text:
<pb/>No matta Jesus wen do plenny awesome stuff in front da peopo fo show who him, dey still yet no trus him. 


text:
Jalike da guy Isaiah wen say, dat wen talk fo God long time ago,<pb/>“Eh Boss! No mo nobody wen trus wat us guys wen say! Wen you wen show yoa power, nobody see notting!” 


text:
“God wen make um so dey no can see,<pb/>An make um hard head,<pb/>So dey no like see wit dea eyes,<pb/>No like undastan wit dea head,<pb/>No like change an come by me,<pb/>Cuz dey no like fo me fo make um come good.” 


text:
Isaiah wen say dat cuz he wen see how awesome Jesus stay, an he wen tell wat goin happen wit Jesus. 


text:
<pb/>Plenny Jewish main leada guys wen trus Jesus, but dey no like tell everybody, cuz dey scared da Pharisee guys goin throw um outa da Jewish church. 


text:
Cuz da leada guys, dey like da peopo talk good bout dem, mo den dey like God talk good bout um. Wat Jesus Say Show Wat Kine Peopo Dem 


text:
<pb/>Jesus wen talk loud an say, “Whoeva trus me, he no trus ony me, but he trus da One dat wen send me hea too. 


text:
Whoeva hear wat I say an no do um, I no goin punish dem. I neva come fo punish da peopo inside da world. Me, I wen come fo take um outa da bad kine stuff dey doing. 


text:
Whoeva no take me an wat I say, dat guy goin get one nodda judge. In da end time wen da world goin pau, all da stuff I wen say goin show how dat guy stay. 


text:
I know dat wat da Fadda tell us fo do show everybody how dey can come alive foeva fo real kine. So everyting I say, dass jalike my Fadda wen tell me.”<pb/>


text:
Was jus befo da Passova time. Jesus wen know dat was time fo him fo go outa dis world, an go by his Fadda. He everytime get love an aloha fo his peopo dat stay inside da world, an he get love an aloha fo dem all da way. 


text:
<pb/>Jesus dem was eating da Passova dinna. An da Devil wen awready make Judas, Simon Iscariotʼs boy, tink dat he like set Jesus up. 


text:
<pb/>Jesus know dat his Fadda wen give him all da power ova everyting. He know he wen come from God an now he going back to God. 


text:
Den he wen pour water inside one small wash tub, an wen start fo wash his guys feet, first one guy, den da odda. An den he dry um wit da towel he wen get aroun his waist. 


text:
Den he wen go by Simon Peter. An Peter wen aks him, “Eh, Boss! Wat you doing? You goin wash my feet?” 


text:
<pb/>Peter tell him, “No way you eva goin wash my feet!” Den Jesus tell him, “If I no wash you, den you no can be my guy.” 


text:
<pb/>Jesus tell him, “Whoeva wen bafe, dey ony need wash dea feet. Dea body stay clean awready. You guys stay clean inside, but not all you guys.” 


text:
<pb/>Afta Jesus wen wash dea feet, he put on his robe an go back to da table. Den he aks um, “Eh, you guys undastan how come I wen wash you guys feet? 


text:
I you guys Boss an Teacha, yeah? an I wen wash you guys feet. Kay den. You guys suppose to wash each oddaʼs feet too. 


text:
Dass right! An I tell you guys dis too: Da slave guy not mo importan den his boss. An da messenja guy not mo importan den da guy dat wen send him. 


text:
<pb/>“I not talking bout all you guys. I know da guys I wen pick. But gotta happen jalike da Bible say from befo time, ‘One guy dat wen eat wit me, like go agains me.’ 


text:
I stay telling you guys dis now, befo he do um, so wen he do um, you guys goin know fo shua dat I Godʼs Spesho Guy. 


text:
Dass right! An I like tell you guys dis too: Whoeva stick wit da guy I send, dey stick wit me too. An whoeva stick wit me, dey stick wit da One who wen send me too.” Dey Goin Set Up Jesus fo Mahke 


text:
<pb/>Afta Jesus wen say dat, he come all funny kine inside. He tell da guys he teaching, “Dis fo shua wat I telling you guys: One a you guys goin set me up fo mahke.” 


text:
<pb/>Jesus say, “I goin take one piece bread, dip um inside da sauce, an give um to da guy.” So he take da bread, dip um inside, an give um to Judas, Simon Iscariotʼs boy. 


text:
Judas wen take da bread, an right den an dea, da Devil take ova him. Den Jesus say, “Hurry up an go do wat you goin do!” 


text:
Some a Jesus guys was tinking dat Jesus telling Judas, “Go get wat we need fo da Passova,” o “Go give someting to da peopo dat no mo notting.” Dey tinking lidat cuz Judas stay in charge a da money fo all da guys. 


text:
<pb/>Afta Judas go way, Jesus say, “I da Guy Dass Fo Real. Now everybody goin see how awesome I stay. An from dat, dey goin find out how awesome God stay. 


text:
I goin show how awesome God stay, an he goin make me awesome too, cuz I stay tight wit him. An he goin do um right away. 


text:
Eh guys! I get plenny love an aloha fo you guys! But I goin stay wit you guys ony litto wile moa. Den you guys goin look fo me, but jalike I wen tell da Jewish leada guys, I telling you guys now, ‘Da place wea I going, you guys no can go dea.’ 


text:
<pb/>“I give you guys one new ting you gotta do: Show love an aloha fo each odda. Jus like I get love an aloha fo you guys, dass how you guys gotta get love an aloha fo each odda. 


text:
If all you guys get love an aloha fo each odda, den everybody goin know you my guys.” Bumbye Peter Goin Say He Donno Jesus 


text:
<pb/>Simon Peter aks him, “Eh, Boss, wea you going?” Jesus tell him, “Da place I going, you no can go dea now, but bumbye you going dea.” 


text:
<pb/>Jesus tell him, “Fo real? You tink you stay ready fo mahke fo me? Dass right! But I tell you dis too: Befo da roosta make noise early today, you goin say three times dat you donno who me!”<pb/>


text:
Inside my Faddaʼs house, get plenny place fo stay. If neva have, I wen tell you guys awready. I going ova dea fo make you guys place ready. 


text:
Afta I go an make da place ready, I goin come back, an take you guys ova dea wit me, so da place I stay, you guys goin stay dea too. 


text:
<pb/>Thomas tell um, “Eh Boss! Us guys, we donno wea you going. How we goin know how fo go ova dea?” 


text:
<pb/>Jesus tell um, “No mo odda guy can bring peopo to da Fadda, ony me. I bring peopo to um, jalike I da road. I da guy who get da trut. I da guy dat make da peopo come alive fo real kine. 


text:
You guys know me, so dass mean you guys goin know my Fadda. An from now, you guys know him, an see him.” 


text:
<pb/>Jesus tell him, “I stay wit you guys long time, an you still yet donno who me, Philip? Whoeva wen see me, dey wen see my Fadda. So how come you say, ‘Show us yoa Fadda’? 


text:
You no trus me, o wat, wen I say dat I stay tight wit my Fadda, an he stay tight wit me? Da stuff I telling you guys, all dat no come from me, come from my Fadda. He stay tight wit me, an he da One dat stay doing all dis kine stuff. 


text:
Trus me wen I say dat I stay tight wit my Fadda an he stay tight wit me. If you guys no can believe dat, den trus me cuz a da stuff I stay doing. 


text:
<pb/>“Dass right! An I tell you guys dis too: Whoeva trus me, dey goin do da same kine stuff I do. An dey goin do even mo betta stuff, cuz I going by my Fadda. 


text:
Wateva you guys aks me fo do cuz you my guys, I goin do um. Den everybody can know how awesome my Fadda stay, cuz I his Boy, an I show dem how awesome he stay. 


text:
Wateva you guys aks me fo do cuz you my guys, I goin do um fo you. Jesus Tell Dat Godʼs Spesho Spirit Goin Come 


text:
I goin aks my Fadda, an he goin give you guys one nodda One fo kokua you guys. An dat One goin stay wit you guys foeva. 


text:
Dass Godʼs Spirit dat teach you guys da trut. But da peopo inside da world no like take him, cuz dey no see him, an dey donno him. You guys know him, cuz he stay by you guys, an he goin stay tight wit you guys. 


text:
Litto wile moa, da peopo inside da world no goin see me. But you guys goin see me. Cuz I goin come back alive, dass why you guys goin come alive fo real kine. 


text:
Wen I come back alive, you guys goin know fo shua dat I stay tight wit my Fadda, an you guys stay tight wit me, an I stay tight wit you guys. 


text:
<pb/>“Whoeva take wat I tell um fo do, an do um, dass da ones dat get love an aloha fo me. My Fadda goin get love an aloha fo dem, an I goin get love an aloha fo um, an I goin show um who me fo real kine.” 


text:
<pb/>Had one nodda guy name Judas, not da Iscariot guy. He wen aks Jesus, “Boss, how come you goin show us guys who you fo real kine, an not show da odda peopo inside da world?” 


text:
<pb/>Jesus wen tell him, “Whoeva get love an aloha fo me, dey goin do wat I tell um. My Fadda goin get love an aloha fo dem too. Den me an my Fadda going by dem, an jalike we goin make house wit dem togedda. 


text:
Whoeva no mo love an aloha fo me, dey no goin do wat I say. All da stuff you wen hear me tell, dat no come from me, come from my Fadda who wen send me. 


text:
My Fadda, bumbye he goin send you guys his Good an Spesho Spirit fo kokua you guys fo me. He goin teach you guys everyting, an help you guys rememba all da stuff I wen tell you guys awready. 


text:
<pb/>“Wen I go way, I goin make you guys hearts rest inside, da kine rest dat ony I can give. All da stuff inside da world no can make you guys rest inside lidat. No let yoa heart come all funny kine inside! No scared! 


text:
You guys wen hear me say, ‘I going way from you guys, an I goin come back by you guys.’ So, no feel bad. If you guys wen get love an aloha fo me, den you guys stay good inside, cuz I going by my Fadda. Cuz my Fadda, he mo importan den me. 


text:
I wen tell you guys all dis stuff befo da ting happen. So wen da ting happen, you guys goin trus me. 


text:
I ony goin talk to you guys litto wile moa, cuz da Devil stay coming. Fo now, he in charge a da peopo inside dis world, but he no mo power ova me. 


text:
But no matta he coming, cuz I goin do wat my Fadda wen tell me fo do. Dat goin show da peopo inside da world dat I get love an aloha fo my Fadda.” “Come on! We going!”<pb/>


text:
“Listen up. I da guy dat you guys stay tight wit. I jalike da grape vine, but me, I fo real kine. My Fadda, he jalike da farma guy dat take care da grape vine. 


text:
All da peopo dat say dey stay tight wit me, but dey no do notting, my Fadda take um off, jalike da grape farma guy take off all da branches dat no mo fruit. An all da peopo dat stay tight wit me, he take away da junk kine stuff from inside dem, jalike wen da grape farma guy trim da branches so dey get plenny fruit. 


text:
<pb/>“From da stuff I telling you, you guys stay clean inside awready, jalike da branches dey wen trim. 


text:
Come tight wit me, jalike I stay tight wit you guys. Da branch no can make fruit if no stay tight wit da vine. Same ting, you guys no can do notting if you guys no stay tight wit me. 


text:
<pb/>“Me, I jalike da grape vine, an you guys jalike da branches. Whoeva come tight wit me awready, an I stay tight wit dem, dey goin be jalike one branch dat get plenny fruit. Cuz you guys no can do notting if you no stay tight wit me. 


text:
Whoeva no stay tight wit me, dey jalike one branch dat stay no good. Dass da kine branch peopo throw out, an da branch dry up. Den dey go get all da odda dry branches, an throw um inside da fire fo burn. 


text:
If you guys stay tight wit me, an stick wit da tings I stay telling you guys, den you guys can aks God fo wateva you guys like, an he goin do um fo you guys. 


text:
<pb/>“Dis how everybody goin know how awesome my Fadda stay, if you guys stay doing plenny good kine stuff, jalike da grape branches dat give plenny fruit. Dass how you guys goin show dat you my guys. 


text:
<pb/>“Jalike da Fadda get love an aloha fo me, dass how I get love an aloha fo you guys. Hang in dea an stay tight wit me, so I can give you guys my love an aloha. 


text:
If you guys stay doing wat I tell you guys fo do, den you guys goin hang in dea an stay tight wit me fo shua, an I goin give you guys my love an aloha. Jalike I do wat my Fadda tell me fo do, an he stay give me plenny love an aloha. 


text:
<pb/>“I wen tell you guys all dis stuff awready, so you guys can stay good inside yoa hearts, jalike I stay good inside. Den you guys goin stay good inside to da max. 


text:
Dis wat I tell you guys fo do: Get love an aloha fo each odda, jalike I stay get love an aloha fo you guys. 


text:
I no goin call you guys my worka guys no moa, cuz da worka guy no undastan wat his boss stay doing. But I call you guys my friends, cuz I wen tell you guys everyting dat my Fadda wen tell me. 


text:
You guys neva pick me. I wen pick you guys, an give you dis job: go do plenny good stuff dat stay long time, jalike one grape vine dat give plenny good fruit, long time. Den, anyting you aks my Fadda fo do cuz you my guys, he goin do um fo you. 


text:
So den, dis wat I tell you guys fo do: stay get love an aloha fo each odda. Da Peopo Inside da World Hate Jesus Peopo (Songs fo God 35:19; 69:4) 


text:
If you guys wen do same ting jalike da odda guys inside da world, dey wen love you guys, cuz you guys jalike dem. But, you guys no stay jalike dem. I wen pick you guys fo come outa da bad kine stuff inside dis world. Dass why dey hate you guys. 


text:
<pb/>“Rememba wat I wen tell you guys. Da worka guy not mo betta den his boss. If dey make me suffa, dey goin make you guys suffa too. If dey wen do wat I wen tell um fo do, dey goin do wat you guys tell um fo do too. 


text:
But dey goin do all dis stuff to you guys, jus cuz you my guys, an dey donno da One who wen send me hea. 


text:
If I neva come an talk to dem, dey neva tink dey doing bad kine stuff. But now, dey no can go do bad kine stuff an den say, ‘Eh, us guys neva know was bad!’ 


text:
I wen do da kine stuff in front dem dat no odda guy wen eva do. If I neva do dat, den dey neva know dey doing da bad kine stuff. But now dey wen see me an my Fadda, an dey hate us both. 


text:
<pb/>“Da Kokua Guy goin come. He da Spirit dat make you guys know da trut, an he come from my Fadda. Wen I go to my Fadda, I goin send his Spirit by you guys. He goin tell you guys wat he know bout me. 


text:
Same ting, you guys goin tell wat you know bout me too, cuz you guys wen stay wit me from da start.”<pb/>


text:
Da Jewish peopo goin throw you guys outa dea churches. An even goin get one time wen whoeva kill you guys goin tink dey doing someting good fo God. 


text:
I wen tell you guys dis stuff too, so wen da time come, you guys goin rememba dat I wen tell you guys bout um. I neva tell you guys dis stuff befo, cuz I was wit you guys. Wat Godʼs Spirit Do 


text:
<pb/>“But now I going to da One dat wen send me. But still yet, you guys no even aks me wea I going. 


text:
Dis da trut, wat I stay telling you guys: Mo betta fo you guys if I go way. Cuz if I no go way, da One who goin kokua you guys no goin come hea. But if I go way, den I goin send him to you guys. 


text:
<pb/>“Wen da Kokua Guy come, he goin show da peopo inside da world how dey mess up. Dat mean, da Kokua Guy goin show peopo dat dey do bad kine stuff, an dat dey no do wat stay right, an dat God goin be dea Judge. 


text:
He goin show dem dat dey no do wat stay right, cuz I going to my Fadda, an den you guys no goin see me no moa. 


text:
He goin show dem dat God goin be dea Judge, cuz God awready wen judge da main leada fo dis world, da Devil. 


text:
<pb/>“I still yet get plenny mo stuff fo tell you guys, but dass mo den you guys can handle right now. 


text:
Wen da Spirit come dat make you guys know da trut, he goin show you guys how fo do da true stuff. He no goin talk by himself, but he goin tell wat my Fadda wen tell him. An he goin tell you guys bout da stuff dat goin happen bumbye. 


text:
Dass how he goin show how awesome I stay, cuz he goin take all da true stuff bout me an show you guys wat all dat mean. 


text:
Everyting my Fadda get, dass mines too. Dass why I wen say, Godʼs Spirit goin take all da true stuff bout me, an show you guys wat dat mean. You Guys Goin Cry Inside, An Afta Dat, You Goin Stay Good Inside 


text:
<pb/>Den some a da guys he wen teach wen tell each odda, “Eh, wass he talking bout? He say, ‘In litto wile, you guys no goin see me. Den litto wile moa, you guys goin see me.’ An how come he say, ‘Cuz I going to my Fadda’?” 


text:
<pb/>Jesus know dey like aks him question, so he tell um, “I wen say, ‘In litto wile you guys no goin see me. Den litto wile moa, an you guys goin see me.’ Dat wat you aksing each odda bout? 


text:
Dass good you aks! An I like tell you guys dis too: you guys goin cry an come sad inside, but da peopo hea inside da world, dey goin stay good inside. You guys goin be crying inside, but afta, you guys goin stay good inside. 


text:
You know, wen one wahine goin born one baby, she sad cuz she stay suffa. But afta da baby born, she no tink bout dat no moa. Den she stay good inside cuz one baby wen born hea inside dis world. 


text:
Same ting wit you guys: Now, you guys stay sad an crying inside, but bumbye I goin see you guys again, an den you guys goin stay good inside. Dat time, no goin get nobody can make you feel bad again. 


text:
<pb/>“Wen dat time come, you guys no goin need aks me bout notting. Dass right! I tell you guys, wateva you guys aks my Fadda fo do cuz you my guys, he goin do um fo you guys. 


text:
Befo now, you guys neva aks my Fadda fo do notting cuz you my guys. Aks now, an you guys goin get um, so you guys can stay good inside to da max. Jesus, He Da Winna 


text:
<pb/>“Till now I wen teach you guys wit stories. Da time goin come wen I no goin teach you guys wit stories lidat no moa. Den I goin tell you strait out bout my Fadda. 


text:
Wen dat time come, you guys goin aks my Fadda fo do stuff cuz you my guys. No need fo me aks him fo you guys. 


text:
My Fadda, he da One dat get love an aloha fo you guys, cuz you guys get love an aloha fo me, an you stay shua dat I wen come from God. 


text:
Befo, I wen go way from wea my Fadda stay, an wen come inside da world. Now I going outa da world, an going back to my Fadda.” 


text:
<pb/>Den da guys he teaching tell him, “Eh! Now you talking strait out, an not ony teaching wit stories! 


text:
Now, we know fo shua dat you know everyting. You no need nobody fo aks you notting, cuz you know awready wat dey like aks an wat da answer. Dat show us dat you wen come from God.” 


text:
You know wat? Da time goin come, an almos stay hea now, wen all you guys goin bag, an run all ova da place. Everybody goin go his own place, an I goin stay by myself. But I no stay by myself, cuz my Fadda stay wit me. 


text:
<pb/>I wen tell you guys all dis stuff so yoa hearts can rest inside, cuz you guys stay tight wit me. Da peopo inside da world goin make you guys suffa. But make strong! I da winna ova all da power inside da whole world!”<pb/>


text:
Afta Jesus wen say dat, he wen look up to da sky an say, “Fadda, time awready. Now, show da peopo how awesome I stay cuz I yoa Boy, so den I like show dem how awesome you stay. 


text:
Cuz you wen make me in charge a da peopo all ova da world, I goin make everybody you wen give me come alive fo real kine foeva. 


text:
Dis wat da kine life mean dat stay fo real kine foeva: dat da peopo dat get dat kine life know you, da ony God dass fo real, an dat dey know me too, Jesus Christ, da Spesho Guy You Wen Send. 


text:
I wen show da peopo hea inside da world how awesome you stay. I wen pau do all da stuff dat you wen tell me fo do. 


text:
Fadda, wen I wen stay by you, from befo da time wen we wen make da world, I wen stay awesome jalike you. Now I going back by you, an I like you make me awesome, same kine jalike befo time. 


text:
“Da guys you wen give me from inside da world fo be my guys, I wen teach dem bout you, so dat dey can know you. Dey was yoa guys, an you wen give dem to me. Dey do wat you say. 


text:
Cuz I wen teach dem all da stuff dat you wen tell me, an dey wen take um. Dey know fo shua dat I wen come from you, cuz dey believe dat you wen send me hea. 


text:
“I like pray fo dem. I no pray fo all da peopo inside da world, but ony fo da peopo dat you wen give me, cuz dey yoa guys. 


text:
Everyting I get, dass yoas. An everyting you get, dass mines. My peopo stay showing how awesome I stay awready. 


text:
I no goin stay inside da world no moa, cuz I coming to you. But dese guys, dey stay inside da world. Fadda, you stay spesho an good. Take care dem wit yoa power, cuz dey yoa guys, an dey get yoa name, jalike me. So den, dey goin stay tight wit each odda, jalike me an you stay tight wit each odda. 


text:
All da time I wen stay wit dem inside da world, I wen take care dem wit yoa power. I yoa guy, an I wen help dem stay tight wit you. Nobody wen wipe out. Ony da one guy Judas, da guy dat like mess up, he wen wipe out, jalike da Bible wen say long time ago. 


text:
“Now I goin come by you. I say dis tings hea inside da world so my peopo can stay good inside to da max, jalike me. 


text:
I wen tell dem wat you wen say. Da peopo hea inside dis world hate dem, cuz dey no do same ting jalike da odda guys inside dis world, jalike I no do same ting jalike da odda guys inside dis world. 


text:
Dey no do same ting jalike da odda guys inside dis world, jalike I no do same ting jalike da odda guys inside dis world. 


text:
Jalike you wen send me to da peopo inside da world, same ting, I wen send my guys to da peopo inside da world. 


text:
Dass why I stay good an spesho fo you, so dem guys can be good an spesho fo you too. Da true stuff you say, dass wat goin make dem go all out fo you. 


text:
So dat everybody goin stay tight wit each odda, jalike you stay tight wit me, Fadda, an I stay tight wit you. I like dem stay tight wit us, so da peopo inside da world goin believe dat you da One dat wen send me hea. 


text:
Jalike you wen show peopo how awesome I stay, I wen make dem come awesome jalike me, so dey goin stay tight wit each odda, jalike we stay tight wit each odda. 


text:
I stay tight wit dem, an you stay tight wit me. Den dey goin stick togedda to da max. Cuz dey stick togedda, da peopo inside da world goin know dat you da One dat wen send me hea, an dat you get love an aloha fo dem guys jalike you get love an aloha fo me. 


text:
“Fadda, I like everybody dat you wen give me be wit me wea I goin stay, cuz I like dem see how awesome I stay. Cuz you wen get love an aloha fo me, an you wen make me awesome befo we wen make da world. 


text:
Fadda, you everytime do da right ting. But da peopo hea inside da world donno you. I know you, an my peopo, dey know dat you da One wen send me hea. 


text:
I wen tell dem wat kine guy you, an I goin stay telling dem, cuz I like dem get da same kine love an aloha dat you get fo me, an I can stay tight wit dem.”<pb/>


text:
Wen Jesus wen pau pray, he wen go ova da Kidron Stream wit da guys he teaching, an dey wen go inside one garden wit trees. 


text:
Judas, da guy who wen set Jesus up fo mahke, wen know da place, cuz Jesus wen go ova dea plenny times befo wit his guys. 


text:
Da main priest guys an da Pharisee guys wen let Judas take dea army guys an police guys wit him. So Judas dem go to da garden, an dey all wen go dea togedda, wit lanterns an torches an swords. 


text:
<pb/>Jesus wen know all da stuff dat going happen to him, so he wen go by dem an aks dem, “Who you guys looking fo?” 


text:
<pb/>Dey tell him, “Jesus, da guy from Nazaret.” He tell dem, “I da guy.” Judas, da guy who wen set him up fo mahke, was right dea wit dem. 


text:
An you know wat? Wen Jesus wen tell dem, “I da guy,” dey wen back up an wen fall down on top da groun. 


text:
<pb/>Jesus tell um, “I wen tell you, I da guy. If I da guy you looking fo, den let dese odda guys go.” 


text:
He wen say dat fo make wat he wen say befo come true, “Fadda, Da guys you wen give me, I neva lose dem, not even one guy.” 


text:
<pb/>Simon Peter, he get one sword. He pull um out an wack one guy dat work fo da Head Priest, an cut off his right ear. Da worka guyʼs name was Malkus. 


text:
Jesus tell Peter, “Put back yoa sword! My Fadda say I suppose to suffa all dis kine stuff, an dass wat I goin do! Jalike he give me one cup full wit da bitta kine stuff fo drink, an I goin drink da whole ting.” Jesus an da Head Priest Guy 


text:
<pb/>Den da captain, da army guys, an da police guys from da Jewish leada guys wen take Jesus an tie him up. 


text:
Dey wen bring Jesus by Annas first. He Kaiafas fadda-in-law. Kaiafas, he da Head Priest guy dat year. 


text:
Kaiafas da guy wen tell da Jewish leada guys befo, “Mo betta fo you guys if one guy mahke fo all da peopo.” Peter Tell, “I Donno Jesus” 


text:
<pb/>Simon Peter wen go wit Jesus. An anodda guy Jesus wen teach go too -- dass me. Now, da Head Priest guy know me. Dass how I wen go inside da Head Priest guyʼs yard togedda wit Jesus. 


text:
But Peter, he stay outside by da gate. Den me, cuz I Jesus odda guy dat was dea, an da Head Priest guy know me, I wen go outside, talk to da girl dat watch da gate, an bring Peter inside. 


text:
Den da girl dat watch da gate wen tell Peter, “You one a da guys dat bugga wen teach, yeah?” Peter say, “No way! I not!” 


text:
<pb/>Had odda worka guys an police guys standing dea by one charcoal fire dey wen make, cuz was cold, an dey like come mo warm. An Peter, he wen stand dea too wit da odda guys, fo come warm. Da Head Priest Guy Aks Jesus Plenny Stuff 


text:
<pb/>Jesus tell him, “I wen talk wea everybody can hear me. Everytime I teach inside da Jewish churches an inside da temple yard. I neva say notting secret. 


text:
How come you aksing me? Aks da peopo who wen hear me, wat I wen tell dem. Fo shua, dey know wat I wen say.” 


text:
<pb/>Afta dat, one police guy who was standing dea wen slap Jesus an say, “Eh! You not suppose to talk lidat to da Head Priest!” 


text:
<pb/>Jesus tell him, “If I wen talk bad, tell me wat I wen say was bad. But if was good, how come you wen go slap me?” 


text:
Den Annas wen send him, all tie up, to da Head Priest guy, Kaiafas. Peter Say He Donno Jesus One Mo Time 


text:
<pb/>Simon Peter, he still yet stay standing by da fire fo come warm. Da odda guys standing dea tell him, “Eh! You one a da guys Jesus wen teach, yeah?” Peter say, “No way! I not!” 


text:
<pb/>Had one nodda guy dea dat work fo da Head Priest an was ohana to da guy dat Peter wen cut off his ear. Da guy tell, “Eh! Dat was you inside da garden wit him, yeah?” 


text:
<pb/>One mo time Peter wen say, “No way! Not me!” Right den an dea, da roosta wen make noise. Jesus an Pilate 


text:
<pb/>Den da guys dat work fo da Head Priest take Jesus away from Kaiafas place to da Rome army headquarters. Was early in da morning. But dey neva go inside da Rome guys place, cuz if dey do dat, bumbye dey no can eat da spesho food fo da Passova cuz jalike dey pilau. 


text:
<pb/>Den Pilate tell dem, “Take him den an judge him jalike how yoa Rules say you gotta do.” Da priest guys tell Pilate, “Us guys no can do dat, cuz us guys no mo da right fo kill nobody da Rome way, on top one cross.” 


text:
Wen dey say dat, da ting Jesus wen say befo wen come true. He wen tell his guys awready dat he goin mahke da Rome way on top one cross. 


text:
<pb/>Den Pilate go back inside da army headquarters, an he tell Jesus fo come inside, an tell him, “Eh, you! You da King fo da Jews, o wat?” 


text:
<pb/>Pilate tell, “Me? You tink I one Jew? Dass was yoa own peopo an da main priest guys wen bring you to me. Wat you wen do?” 


text:
<pb/>Jesus tell, “I not da kine king from dis world. If I was dat kine king, den my guys goin fight so da Jews no can take me. I one king, but no mo nobody hea inside dis world wen make me one king.” 


text:
<pb/>Pilate aks him, “So, you one king den?” Jesus tell him, “You wen say I one king. Az why I wen born, an az why I wen come hea inside da world -- so I can tell everyting dat I know bout da true stuff. Everybody dat stick wit da trut, dey listen to me.” 


text:
But you guys get dis ting wea I suppose to let one guy go at da Passova time. So, you guys like me let go da King fo da Jews, o wat?” 


text:
<pb/>Dey all yell an say, “Not dis guy! We like Barabbas!” Now, Barabbas, he was one mean crook guy.<pb/>


text:
Da army guys wen twist togedda big kine thorn branches fo make one crown, an dey put um on top his head. Den dey put one purple kine robe on top him. 


text:
<pb/>Den Pilate go outside one mo time, an tell everybody, “Eh, look! I goin bring him outside fo you guys, so you guys can know dat I neva find notting wrong fo punish him.” 


text:
Jesus wen come outside wit da crown a thorns on top his head an da purple robe. Den Pilate tell da peopo, “Look, da guy!” 


text:
<pb/>Wen da main priest guys an da police guys see Jesus, dey make big noise, an dey yelling, “Kill him on top one cross! Kill him on top one cross!” Pilate tell um, “You guys take him an kill um on top one cross! I no find notting wrong fo punish him.” 


text:
<pb/>Da Jews tell Pilate, “Us guys get Rules from God, an da Rules say dis guy gotta mahke, cuz he wen go talk like he Godʼs Boy.” Governa Pilate Talk To Jesus 


text:
He go back inside da army headquarters an aks Jesus, “Eh, you! Wea you come from?” But Jesus neva say notting. 


text:
Den Pilate tell him, “You no like talk to me, o wat? Eh, you donno dat I get da right fo make dem kill you on top one cross, an I get da right fo let you go?” 


text:
<pb/>Jesus tell, “Ony one way you get da right fo hurt me. Ony if God Up Dea Inside Da Sky let you do all dis, den you can. Dass why da guy who wen turn me ova to you, he do mo worse ting den you.” 


text:
<pb/>From dat time, Pilate try fo let him go. But da Jews make big noise an yell, “If you let dis guy go, you not King Cesarʼs friend. If anybody make himself one king, he agains King Cesar.” 


text:
<pb/>So, wen Pilate hear da tings dey saying, he bring Jesus outside, an he sit down on top da judge chair by da place dey call “Stone Pavemen Square,” an da Jews call um “Gabbata.” Pilate Say Jesus Gotta Mahke 


text:
<pb/>Was da Day Fo Make Ready Fo Da Passova. Bout noon time, Pilate tell da Jews, “Look now, yoa king!” 


text:
<pb/>But dey make big noise an yell, “Take um away! Take um away! Kill um on top one cross!” Pilate tell um, “Wot! You mean, yoa king, I gotta kill um?” Da main priest guys tell, “Us guys, we no mo no odda king, ony King Cesar!” 


text:
Den Pilate turn ova Jesus fo da army guys kill um on top one cross. Dey Wen Nail Jesus to One Cross 


text:
an he wen carry his own cross outside da town, da place dey call “Da Skull Place,” an da Jews call um “Golgota,” dea language. 


text:
<pb/>Ova dea dey wen nail Jesus to one cross. Same ting fo two odda guys, one on top one cross on da left side, da odda one on top one nodda cross on da right side, an Jesus inside da middle. 


text:
<pb/>One nodda ting: Pilate wen tell da army guys fo make one sign an put um on top da cross. Da sign say, <n>“Jesus from Nazaret, da King Fo Da Jews.”</n> 


text:
Dis sign, plenny Jews wen read um, cuz da place dey wen kill him stay near Jerusalem town. Da army guys wen write da sign in three language: Hebrew, Greek, an Latin. 


text:
Da Jewish main priest guys tell Pilate, “Eh, no write, ‘Da King Fo Da Jews’! Mo betta write, ‘Dis guy wen say, I da King fo da Jews’.” 


text:
<pb/>Da army guys, afta dey wen nail Jesus to da cross, dey take his clotheses an make four piles. Was one pile fo every army guy. Had his robe too, dat neva have seam, cuz dey wen weave um from da top an all ova. 


text:
So dey say, “Mo betta no broke up da robe. We go throw da dice fo um, yeah? Fo find out who goin get um.” Dat was fo make happen jalike da Bible wen say from befo time: “Dey wen split my clotheses. An my robe, dey wen throw da dice fo um.” So dass wat da army guys wen do. Jesus Tell John Fo Take Care Jesus Mudda 


text:
<pb/>Had Jesus mudda standing by da cross wit her sista, an Mary, Clopas wife, an Mary from Magdala. 


text:
Jesus wen see his mudda standing dea, wit one guy he wen teach, da one he get plenny love an aloha fo. (Dass was me, you know.) So Jesus tell his mudda, “Look, Ma, dis yoa boy now.” 


text:
Den Jesus tell me, “Look! Make like her yoa mudda now.” An I wen take her to my own place from dat time. Jesus Mahke 


text:
<pb/>Afta dat, Jesus wen know dat he wen pau do everyting he suppose to do. Den fo make come true everyting da Bible wen say befo time, he say, “I thirsty!” 


text:
Had one jug full a cheap wine ova dea. Dey fill up one sponge wit dat wine, put um on top one oregano branch, an put um up to his mout. 


text:
Wen Jesus wen suck da cheap wine he say, “Everyting pau awready!” An he wen bend down his head, an den let go his spirit. Dey Stab Jesus (Outa Egypt 12:46; Da Census 9:12; Songs fo God 34:20; Zechariah 12:10) 


text:
<pb/>Was da Day Fo Make Everyting Ready Fo Da Passova. Da Jews neva like fo da mahke bodies fo stay on top da cross on da Rest Day. Dat Rest Day stay real spesho, so da leada guys wen go beg Pilate fo broke da guys legs fo kill um mo quick, so dey can take down da bodies. 


text:
Da army guys wen go dea. Da two guys dey wen kill um on top da odda crosses same time wit Jesus, dey wen broke da first guyʼs legs, an den da odda guyʼs legs. 


text:
(You know, one a da guys dat wen see all dat happen, dass me. I tell da tings I wen see, an I tell da trut. I know I telling true kine stuff, so you guys can trus wat I say.) 


text:
<pb/>Had one guy, name Joseph from Arimatea. He wen like learn plenny from Jesus, but he neva tell nobody, cuz he scared da Jewish leada guys. He wen go aks Pilate fo let him take Jesus body, an Pilate let him. So he go an take away Jesus body. 


text:
Nicodemus, he go ova dea wit Joseph too. He da guy who befo time wen go by Jesus, nite time, fo talk to him. He wen bring aloe an myrrh, all mix up, bout hundred pounds, fo put on top Jesus body befo dey bury him. 


text:
Dey wen take Jesus body an wrap um up inside linen kine cloth wit da aloe an myrrh inside, cuz dass how da Jews bury da mahke guys. 


text:
<pb/>Now da place dey wen kill Jesus, had one garden wit trees, an one new place fo bury dat da owna guy jus pau dig outa one cave, an dey neva put nobody inside dea yet. 


text:
Dass wea dey put Jesus, cuz was da Day Da Jews Make Ready Fo Da Passova, an dat place stay near.<pb/>


text:
Da first day in da week, Mary from Magdala wen come back to da place dey wen bury Jesus. She come dea wen dark time still yet. She wen see da big stone Jesus friends wen use fo close da place afta dey bury um. But now, da stone stay on da side. 


text:
So she wen run ova dea wea Simon Peter wen stay, an me, da guy dat Jesus get love an aloha fo, I stay dea wit Peter. She wen tell us, “Dey wen take da Boss away! He no stay inside da place dey wen bury um! We donno wea dey wen put him!” 


text:
I wen bend down, an look inside, an I spock all da linen kine cloths lying ova dea, da ones dey wen wrap Jesus inside. But I neva go inside da place dey wen bury Jesus. 


text:
<pb/>Den Simon Peter come afta. An he go inside da place dey wen bury Jesus, an see da cloths dey use fo wrap Jesus inside fo bury him. Da cloths lying ova dea too. 


text:
Den me, dat wen come first, I wen go inside too. An I wen see um, an I wen believe wat Jesus wen say befo time, dat he goin come back alive. 


text:
<pb/>Mary stay outside da place dey wen bury Jesus, an she crying. An wen she was still crying, she wen bend down, an look inside. 


text:
She wen spock two angel guys wit white clotheses sitting ova dea wea Jesus body wen stay befo, one by wea da head wen stay, an da odda by wea da feet wen stay. 


text:
Dey tell her, “Lady, how come you stay crying?” She tell dem, “Cuz dey wen take away my Boss, an I donno wea dey wen put um.” 


text:
Afta she wen say dat, she wen turn aroun an see Jesus standing dea. But she neva know dat was Jesus. 


text:
<pb/>Jesus tell her, “Lady, how come you stay crying? Who you looking fo?” She wen tink he da yard man, an she tell him, “Mista, if you wen take him away, tell me wea you wen put him, an I goin take da body fo bury.” 


text:
<pb/>Jesus say, “Eh, Mary!” She wen turn aroun an say, “Rabboni!” Dass how da Jewish peopo say, “Eh, Teacha!” 


text:
<pb/>Jesus tell her, “No touch me, cuz I neva go up by my Fadda yet. But go by my brudda an sista guys an tell dem, I goin go up dea by my Fadda an yoa Fadda, an by my God an yoa God.” 


text:
<pb/>Den Mary from Magdala wen go an tell his guys, “Eh! I wen see da Boss Jesus!” Den she wen tell dem wat Jesus wen tell her. Jesus Guys See Him 


text:
<pb/>Was da same day Sunday, da first day in da week, an da sun wen go down. Jesus guys wen stay togedda an da doors lock, cuz dey scared da Jews. Den Jesus wen show up in da middle a dem. He tell um, “Aloha! I like yoa hearts rest inside!” 


text:
An wen Jesus say dat, he show dem da scars on top his hands an his side. An his guys wen come real good inside wen dey see dea Boss. 


text:
Den Jesus tell dem again, “I like yoa hearts rest inside. Jalike my Fadda wen send me all ova, dass how I goin send you guys all ova.” 


text:
Wen he say dat, he wen breathe on top dem, an say, “I giving you guys Godʼs Spesho Spirit. Take um. 


text:
Whoeva do bad kine stuff, an you guys let um go, God goin let um go too. Whoeva do bad kine stuff, an you guys no let um go, God no goin let um go too.” Jesus an Thomas 


text:
<pb/>One a Jesus twelve guys, Thomas, dey call him “Twin.” He neva stay ova dea wit dem wen Jesus wen come. 


text:
Dass why da odda guys wen tell him, “Eh, us guys wen see da Boss, you know.” But he tell dem, “If I no see da puka from da nails inside Jesus hands, an put my finga inside da puka in his side, no way I goin believe he alive fo real kine!” 


text:
<pb/>One week lata da guys wen stay togedda again inside da house, an Thomas stay dea too. Da doors was shut, an Jesus wen show up in da middle a dem. An he say, “Aloha! I like yoa hearts rest inside.” 


text:
<pb/>Den he tell Thomas, “Put yoa finga ova hea an check out my hands. Put out yoa hand, an touch my side. Now, no say you no believe I alive fo real kine. Believe!” 


text:
<pb/>Jesus tell him, “Thomas, cuz you wen see me, you believe I alive. Goin get peopo dat neva see me, but dey goin believe I alive too. Dey da ones goin stay good inside.” How Come Get Dis Book 


text:
<pb/>Jesus wen do plenny odda awesome stuff fo show who him, but I neva write all dat inside dis book. 


text:
But da tings I wen write, I write um so you guys goin believe dat Jesus da Christ guy, da Spesho Guy God Wen Send, an he Godʼs Boy. Wen you guys trus him, you guys goin live foeva fo real kine cuz you his guys.<pb/>


text:
An den, afta dat, Jesus wen let his guys go see him again. Dis wen happen by Lake Tiberias. Dis wat wen happen. 


text:
Some a Jesus guys wen get togedda. Had<pb/>Simon Peter, an<pb/>Thomas da guy dey call Da Twin,<pb/>Natanael da guy from Cana town Galilee side, an<pb/>Zebedeeʼs two boys, plus two odda guys. Jesus was dea teacha. 


text:
Simon Peter wen tell da guys, “Eh, I like go fish!” An dey tell um, “Yeah! We like go too.” So da guys wen go down to da beach, an dey wen go inside one boat. But dat nite, dey neva catch notting. 


text:
<pb/>Den wen real early in da morning an get ony litto bit light, had Jesus standing dea on da beach. But his guys, dey neva know was him. 


text:
<pb/>Den he tell um, “Go throw da net ova da right side! You goin get plenny fish dea!” Dey go throw da net, an get so plenny fish, da guys no can pull up da net. 


text:
<pb/>Now me, I was dea. I da guy dat Jesus wen get plenny love an aloha fo. I wen tell Peter, “Eh! Dass da Boss!” Wen Simon Peter wen hear dat, he put on his shirt dat he wen take off befo fo work, an den he go jump outa da boat fo swim quick to da beach, 


text:
cuz da boat ony stay bout hundred yards from da beach. So den Jesus odda guys wen row da boat back to da beach, dragging da net wit all da fishes inside. 


text:
<pb/>Wen da guys wen go outa da boat, dey spock one charcoal fire on da beach. Had fish on top, an had bread. 


text:
<pb/>So Simon Peter go back inside da boat, an he help da guys drag da net on top da beach. Had plenny big kine fishes inside -- was hundred fifty three! An you know wat? Da net neva even broke, no matta had so plenny fish inside. 


text:
<pb/>Jesus tell um, “Come on, you guys! Breakfas time awready!” His guys, dey know awready, was da Boss. An dey too scared fo aks him, “Who you?” 


text:
Az was three times Jesus wen let da guys see him afta he wen come back alive from mahke. Jesus an Peter 


text:
<pb/>Afta dey pau eat, Jesus wen aks Simon Peter, “Eh Simon, Johnʼs boy. Tell me dis: You get mo plenny love an aloha fo me den dese guys get, o wat?” Peter tell um, “Eh, fo shua, Boss. You know I yoa friend.” An Jesus wen tell um, “Kay den. Feed my baby sheeps.” 


text:
<pb/>Den Jesus aks um one mo time, “Eh Simon, Johnʼs boy. You get love an aloha fo me, o wat?” Peter tell um, “Eh, fo shua, Boss! You know I yoa friend.” An Jesus tell um, “Kay den. Take care my sheeps.” 


text:
<pb/>An den one mo time, Jesus aks um, “Eh Simon, Johnʼs boy. You my friend, o wat?” Den Peter wen come all hurt inside, cuz now three times awready Jesus go aks him. He wen say, “You my friend, o wat?” So Peter tell um, “Boss! You know everyting! You know I yoa friend.” Jesus tell um “Feed my sheeps. 


text:
You know wat I mean? Den I like tell you dis too: Befo time, wen you was one young guy, you used to put on yoa clotheses an tie yoa belt an go wea eva you like. Bumbye, you goin come one old guy. Den you goin stick out yoa hands an one nodda guy goin tie you up an take you one place you no like go.” 


text:
(Jesus wen talk lidat fo tell Peter wat goin happen bumbye, how Peter goin mahke fo show how awesome God stay.) Den Jesus tell um, “Come on! Stay tight wit me an be my guy.” Da Guy Dat Jesus Love Plenny 


text:
<pb/>Den Peter wen turn aroun, an spock me walking behind dem. I one a Jesus guys, da one Jesus get plenny love an aloha fo. I da guy dat wen sit by Jesus da time dey wen eat da Passova food, an wen aks Jesus, “Eh Boss, who da guy dat goin set you up fo mahke?” 


text:
<pb/>Jesus tell um, “So, wat if I like him stay alive till I come back? Bodda you? You, you stay tight wit me!” 


text:
<pb/>Cuz a dat, Jesus odda guys telling each odda, “Dat guy John, he no goin mahke, eva.” But Jesus neva tell um dat I no goin mahke, eva. He ony say, “So, wat if I like fo da guy stay alive till I come back? Bodda you?” One Mo Ting 


text:
<pb/>An you know who dat guy dat Jesus talk bout, yeah? Was me, John! Jesus, he my teacha. I telling you guys all dis stuff. I wen see um happen, an I wen write um all down. An we all know da stuff I stay telling you guys, dat stuff stay true. 


text:
<pb/>An get plenny mo odda kine stuff Jesus wen do. If somebody wen try write all dat Jesus wen do, from da time he wen start till pau, I figga da whole world no mo room fo put all da kine books bout um.<pb/>


text:
Aloha! Dis me, Jude. I James brudda, you know. An I one worka fo Jesus Christ, da Spesho Guy God Wen Send. I writing dis letta fo you guys. God da Fadda wen tell you guys fo come by him an be his guys. He get plenny love an aloha fo you guys dat stay tight wit him, an Jesus Christ take good care you guys. 


text:
I like God everytime give you guys plenny chance, an make you guys hearts rest inside, an give you real plenny love an aloha. God Goin Punish Da Bad Kine Guys (Outa Egypt 12:51; Da Start 19:4-25; Daniel 10:13,21; Zekariah 3:2; Da Start 4:3-8; Da Census 22:7; 31:16; 16:19-35; Ezekiel 34:8) 


text:
<pb/>My friends, I wen like write you guys real bad, fo tell you guys mo bout how God wen take all us guys outa da bad kine stuff. But now, I gotta write you guys dis: God wen teach da peopo dat stay spesho fo him, ony one time, fo all time, da stuff you guys wen trus. An you guys gotta fight fo no lose all dat. 


text:
<pb/>Cuz get some bad kine guys dat wen sneak inside awready wit you guys. Da Bible wen say from long time ago, how dey goin make lidat. Dem guys ack like God no matta. Dey take all da good tings our God stay doing, an try change all dat so dey can go buckaloose an make any kine how dey like. Get ony one Boss, our Boss Jesus Christ, an dey say he no good. Da Bible wen say, dat kine peopo goin get punish. 


text:
<pb/>I figga lidis: I know you guys know all dat stuff awready, but I like make you guys tink bout da time da Boss wen take da peopo outa Egypt so dey no gotta go back eva, den afta dat, he wen wipe out da peopo dat neva trus him. 


text:
Same ting wit some angel messenja guys, da one dat neva like stick wit da kuleana dat God wen give um. God wen give um dea own place fo stay, but dey wen bag. Now dey all tie up wit chains foeva. An dey down dea inside da Deep Dark Hole. Den wen da big day come, God goin judge dem. 


text:
An same ting wit da peopo from Sodom an Gomorrah an all da odda towns aroun dea. Dey wen fool aroun an dey even go cruising fo da angel guys. God wen use dem fo show everybody dat he can punish, cuz he punish dem foeva wit fire. 


text:
<pb/>Same ting wit dem bad kine guys nowdays! Dey say dat, cuz dey wen dream um, okay fo dem do bad kine stuff wit dea own body. Dey no like listen to nobody dat get da right fo be da boss. An dey talk stink bout da peopo dat stay awesome. 


text:
Neva was lidat, wit Michael, da main angel guy. He was fighting wit da Devil bout da body afta Moses wen mahke, but he no dare poin finga da Devil an talk bad to him. He ony tell da Devil, “I like da Boss tell you, ‘No good wat you doing!’ ” Dey Goin Wipe Out (Da Start 4:3-8; Da Census 16:19-35; 22:7; 31:16; Ezekiel 34:8) 


text:
<pb/>But dose buggas, dey everytime talk stink bout wateva dey no undastan. Jalike da wild animals, dey no tink wen dey do tings. An dat kine stuff goin wipe dem out. 


text:
Auwe! Dey goin get it! Dey going down da same road jalike Cain. Dey go do any kine dey like fo make money, jalike Balaam. Dey goin wipe out, jalike Korah, wen he wen go up agains Moses. 


text:
<pb/>Wen you guys stay eating togedda cuz you get love an aloha fo each odda, dose buggas mess you guys up. Dey ony come by you guys fo eat an party up. Dey ony care fo demself. Dey no shame. Dey say an no do, jalike da clouds dat no mo water an da wind blow um away. Dey jalike trees dat no mo fruit wen pick fruit time. Jalike somebody wen pull up da tree by da roots, an mahke awready. 


text:
Dem guys ony do shame kine stuff, jalike wen da big kine choppy waves in da storm throw up all kine junk stuff. Dey jalike da stars dat no go wea dey suppose to. God get one place fo dem. Dey goin stay dea fo eva, inside da real dark place. 


text:
<pb/>Adam wen get one boy, an dat boy wen get one boy, an dat boy wen get one boy. Six times dat wen happen, an den Enok wen born. You know, Enok wen talk bout dis kine bad guys long time ago. He say,<pb/>“Listen, da Boss goin come Wit tousands an tousands a his spesho guys.<pb/> 


text:
He da Judge. Everybody goin stand in front him,<pb/>An he goin show all da bad kine stuff dey wen do, Da guys dat no mo respeck fo him.<pb/>Dey ack like God no matta. But God, he goin show all da bad kine stuff<pb/>Da da guys dat no respeck him wen say agains him.” Dass wat Enok wen say. 


text:
<pb/>Dose guys, dey ony like grumble an blame all da odda peopo. Dey go do any kine how dey like. Dey talk big bout demself. Dey talk good bout da odda peopo, fo make da odda peopo do good kine tings fo dem. Watch Out! (2 Peter 3:2,3) 


text:
<pb/>But now, my friends, rememba da guys da Boss Jesus Christ wen send, wat dey wen tell goin happen. 


text:
Dey wen tell you guys, “In da last times goin get guys goin come dat make fun a da Good Stuff From God. Dey goin do any kine how dey like.” 


text:
Dose guys come by you guys an split you guys up. Dey no mo Godʼs Spirit inside, ony dea own spirit. Dey ony like do da kine stuff from dis world. 


text:
My friends, you guys no make lidat. Make yoaself come strong inside, an trus God, cuz you guys trus da spesho stuff from God. Pray wit da power Godʼs Spesho Spirit give you guys. 


text:
Wateva you guys do, rememba how plenny love an aloha God get fo you guys. Hang in dea an wait, cuz our Boss Jesus Christ give you guys chance. He goin take you guys all da way, so you guys can live to da max foeva. 


text:
You guys gotta give da odda guys chance so dey no wipe out, jalike you try take someting outa da fire so no burn up. But watch out you no do da pilau kine stuff jalike dey do. God Stay Good an Awesome (2 Peter 3:14)<pb/> 


text:
God, he can help you guys no do da bad kine stuff. He awesome!<pb/>He can bring you guys in front him An make you no mo bad kine stuff,<pb/>An you stay feel real good inside. 


text:
He da ony God!<pb/>He da One wen take us outa da bad kine stuff. We gotta tell how awesome he stay.<pb/>He da Big King, An he get all kine power fo do anyting.<pb/>Our Boss Jesus Christ wen make everyting right Befo time, An now, An foeva.<pb/>Dass right!<pb/>


text:
Dey wen write down da stuff da odda guys wen see from da time Jesus wen start fo teach, an dey wen teach us an plenny odda peopo bout wat wen happen. 


text:
An me, I wen check out real good all da stuff dat wen happen from da start, an I tink dat I like write um down fo you one by one. 


text:
<pb/>Wen Herod stay king fo Judea, had one priest guy name Zekariah. He wen work wit da Abijah priest hui. Elizabet, she his wife. She wen come from da Aaron priest ohana. 


text:
Zekariah an his wife wen do da right tings da way God see um. Everyting da Boss wen tell um fo do, an all Godʼs Rules, dey wen do, an no mo nobody poin finga dem. 


text:
<pb/>An wen happen dat wen Zekariah wen go in front God inside da temple, fo do da priest kine job wit his priest hui, 


text:
da priest guys wen pick Zekariah fo go inside Godʼs Spesho Place an burn da incense dat time. Dey wen pick um Jun Ken A Po kine, cuz dass how dey wen do um. 


text:
Den Zekariah wen spock one angel messenja guy from da Boss Up Dea In Da Sky dat wen come, standing on da right side by da altar wea da incense stay burn. 


text:
But da angel guy wen tell, “No scared, Zekariah! God wen hear wat you wen aks, an yoa wife Elizabet goin born one boy. You goin name him John. 


text:
He goin be one importan guy, da way da Boss Up Dea In Da Sky see um. He no goin drink no wine o da odda kine booze. Godʼs Spesho Spirit goin take charge a him befo he born. 


text:
He goin come first, befo da Boss come, wit da same kine spirit an power dat Elijah wen get. He goin make da faddas get love fo dea kids again. An da peopo dat no do wat dey suppose to do, he goin make dem tink right jalike da peopo dat do da right tings. He goin make da peopo ready fo wen da Boss Up Dea In Da Sky come.” 


text:
<pb/>Zekariah wen aks da angel guy, “How I goin know dis fo shua? I one old man, an my wife, she old too.” 


text:
<pb/>Da angel guy wen tell, “I Gabriel, da one dat stand in front God, an he wen send me fo tell you dis good stuff. 


text:
From now on, you no can talk notting, till yoa boy born, cuz you neva trus wat I wen say. Dis goin happen fo shua at da right time.” 


text:
<pb/>All da time dis stay going on, da peopo stay wait fo Zekariah outside, an dey wen tink how come he wen stay long time inside da temple. 


text:
Wen he come outside, he no can talk to dem. So dey wen tink he wen see someting spesho inside dea, cuz he wen make signs wit his hands, but no can talk. 


text:
She say, “Da Boss Up Dea In Da Sky wen do dis fo me. He wen show me he do someting good fo me, an he wen take away my shame wit da peopo.” Jesus Goin Born (Da Start 18:14) 


text:
He come by one wahine name Mary. She neva come togedda wit one guy yet, but she make ready fo marry one guy name Joseph. He from King Davidʼs ohana. 


text:
Da angel guy come by her an say, “Aloha! Da Good Boss Up Dea In Da Sky goin do someting spesho fo you. He stay wit you.” 


text:
Da angel guy say,<pb/>“Mary, no scared. God wen pick you, cuz he like do plenny good stuff fo you.<pb/> 


text:
He goin be importan, An God goin call him ‘my Boy dat come from me, Da God Dass Mo Importan Den All Da Odda Gods.’<pb/>God da Boss goin make him one king Jalike King David, his ancesta guy.<pb/> 


text:
<pb/>Da angel guy say, “Godʼs Spesho Spirit goin come ova you. Da God Dass Mo Importan Den All Da Odda Gods, his power goin cover you. An dat baby you goin get, God goin call him ‘Spesho Fo Me’ an ‘Godʼs Boy’. 


text:
You know Elizabet, yoa ohana? No matta she stay old, she goin born one boy too. Peopo say she no can born babies, but she six months hapai awready. 


text:
<pb/>Mary say, “I da Boss helpa. Do um to me jalike you wen say.” Den da angel guy wen go way. Mary Go See Elizabet 


text:
Wen Elizabet wen hear Mary say dat, da baby wen huli inside her, an Godʼs Spesho Spirit wen take ova Elizabet. 


text:
An she wen talk loud an say, “God stay do mo good fo you den fo all da wahines, an he stay do mo good fo da boy you goin born too! 


text:
Cuz wen I hear you say ‘Aloha,’ right den an dea da baby inside me wen huli cuz he stay good inside. 


text:
Da Boss stay do plenny good stuff fo you, cuz you stay shua dat da ting he say, goin happen. Mary Sing One Song (1 Samuel 1:11; 2:1-10) 


text:
Cuz he wen tink bout me, his poor worka!<pb/>From now on all da peopo goin say<pb/>God wen do plenny good stuffs fo me,<pb/> 


text:
Cuz God get power<pb/>An wen do plenny importan tings fo me.<pb/>He stay spesho an good, dass wat kine God him.<pb/> 


text:
He stay show his power<pb/>An stay make da peopo wit big head so dey no can do<pb/>All da stuff dey like do.<pb/> 


text:
He stay pull down plenny big kings from dea thrones,<pb/>An he stay make da peopo dat no mo notting importan.<pb/> 


text:
He stay give da hungry peopo good stuff fo eat,<pb/>An he stay send away da rich guys wit notting.<pb/> 


text:
Da peopo from ova dea an her ohana wen hear how plenny da Boss wen do cuz he get pity fo her, an dey all wen come real good inside wit her. 


text:
<pb/>One week lata dey wen come fo cut da baby skin. Dey wen tink dey goin name him Zekariah jalike his fadda. 


text:
<pb/>Zekariah wen aks fo one paper an wen write down, “He get da name ‘John.’ ” An dea jaws wen drop! 


text:
Da peopo from ova dea wen come scared. An everybody wen tell dis story all ova da place in da hills Judea side. 


text:
Everybody dat wen hear dat story wen tink plenny, an say, “Wat kine kid dis goin be?” An Godʼs power stay wit him. Zekariah Sing One Song (Songs fo God 1:13; 72:18; 108:48; Isaiah 40:3; 9:2; 58:8; 60:1-2; Malachi 3:1) 


text:
<pb/>Da time Godʼs Spesho Spirit wen take ova Johnʼs fadda Zekariah, he wen tell stuff from God, lidis:<pb/> 


text:
“Tell good tings bout da Boss Up Dea Inside Da Sky,<pb/>Da God fo da Israel peopo!<pb/>He wen come fo cut loose his peopo<pb/>So dey no gotta be jalike slaves no moa.<pb/> 


text:
He give us one Guy dat get power<pb/>Fo take us outa da bad kine stuff we stay in.<pb/>Dat Guy come from King Davidʼs ohana,<pb/>Da king dat wen work fo God.<pb/> 


text:
He wen say he goin give our ancesta guys chance,<pb/>An he no goin foget da spesho deal he wen make.<pb/> 


text:
Dat he goin take us away from da guys dat stay agains us,<pb/>An from da power dey get,<pb/>He goin help us work fo him an no be scared,<pb/> 


text:
An you, my boy John, dey goin call you<pb/>One guy dat talk fo da God Dass Mo Importan Den All Da Odda Gods,<pb/>Cuz you goin go first, befo da Boss,<pb/>Fo make da road ready fo him,<pb/> 


text:
Fo make da peopo know<pb/>Dat he goin take dem outa da bad kine stuff dey stay doing,<pb/>An he goin let um go an hemo dea shame from dat.<pb/> 


text:
Our God give chance cuz he get big heart.<pb/>Dass why da new day goin come up fo us from God in da sky.<pb/> 


text:
So da peopo dat stay do bad kine stuff,<pb/>Jalike dey stay live inside da dark an no can see notting,<pb/>An dey goin mahke inside,<pb/>God goin help dem fo know da trut.<pb/>Den we goin see da right way<pb/>An den our heart goin rest inside.” 


text:
<pb/>Da boy John wen grow up, an his spirit wen come strong. He wen live inside da boonies till da day wen he wen come out an da Israel peopo wen see him.<pb/>


text:
Dat time, da king fo da Rome peopo, Augustus Cesar, wen make all da peopo sign up fo find out how much peopo get every place. 


text:
<pb/>So Joseph wen go from Nazaret town Galilee side, to Betlehem Judea side, King Davidʼs town, cuz he come from King Davidʼs ohana. 


text:
An she wen born her numba one boy, an wrap him up inside some cloths, an lay him down inside one ting fo hold da cows food, cuz no mo room fo dem inside da small hotel. Da Sheep Farmas An Da Angel Messenja Guys 


text:
Right den an dea one angel messenja guy from da Boss Up Dea Inside Da Sky come by dem. All aroun dem one awesome light wen shine from da Boss. An dey wen come real scared. 


text:
But da angel guy say, “No scared. I come fo tell you guys Good Stuff From God dat goin make you guys an all da peopo stay good inside. 


text:
Dis day inside King Davidʼs town, one boy wen born dat goin take you guys outa da bad kine stuff you stay doing. He da Christ Guy, da Spesho Guy God Wen Send. He da Boss. 


text:
Dis how you goin know him. You goin find one baby dat stay wrap up inside plenny cloths, lying down inside one ting fo hold da cows food.” 


text:
<pb/>Right den an dea uku paila angel guys from da sky wen show up wit da first angel guy. Dey saying good stuff bout God lidis:<pb/> 


text:
“Up inside da sky wea God stay, He stay awesome!<pb/>An ova hea on top da earth, If God like wat peopo doing,<pb/>He goin make dea heart rest inside.” 


text:
<pb/>Den da angel guys wen go way from dem an go back by God inside da sky. Da sheep farmas tell each odda, “Eh brahs, we go Betlehem fo see dis ting dat wen happen, dat da Boss Up Dea Inside Da Sky wen tell us.” 


text:
<pb/>So dey run an find Mary an Joseph, an da baby stay dea, lying down inside one ting fo hold da cows food. 


text:
Da sheep farmas wen go back, an dey tell everybody how God stay plenny good an awesome, cuz all da stuff dey wen hear an see, was jalike da angel guy wen tell dem. His Name Jesus 


text:
<pb/>One week lata da time come fo cut skin. An dey give da baby da name Jesus, jalike da angel guy from God wen say befo Mary come hapai. Dey Bring Jesus Inside Godʼs Temple Da Sacrifice (Da Prieses 12:6-8) 


text:
<pb/>Befo time, Moses wen write down inside Godʼs Rules, all da stuff dat peopo gotta do wen one baby born, cuz da mudda kapu fo forty days an no can go pray wit da odda peopo. But wen pau da kapu, da mudda an da fadda gotta make sacrifice, den she can go pray wit da odda peopo. So wen da time come, Joseph an Mary wen take Jesus to Jerusalem fo bring him inside da Temple, in front da Boss. 


text:
Da Boss wen say inside his Rules dat Moses wen write down befo time, “Bring me every numba one boy fo make him spesho fo me.” 


text:
An Joseph an Mary wen make one sacrifice cuz dea numba one boy wen born, jalike da Rules from da Boss wen say, “If dey no mo notting, den two doves o two pigeons fo da sacrifice.” Simeon 


text:
<pb/>Dat time get one guy inside Jerusalem name Simeon. He one guy dat everytime do da right ting an pray. He stay waiting fo da One dat goin kokua da Israel peopo. An Godʼs Spesho Spirit stay in charge a him. 


text:
Godʼs Spirit wen show him dat he no goin mahke befo he see da Christ guy, da Spesho Guy dat da Boss Up Dea In Da Sky goin send. 


text:
Godʼs Spirit wen tell him an he wen go inside da temple yard. Wen da fadda an mudda wen bring da boy Jesus inside fo do wat da Rules say, 


text:
“Boss, You wen do wat you wen promise<pb/>To me, da guy dat work fo you.<pb/>So now you can let me mahke. My heart goin rest inside<pb/> 


text:
He jalike one light Fo make yoa peopo come awesome, Da Israel peopo,<pb/>An fo show all da odda peopos Inside da world<pb/>Wat stay right.” 


text:
Simeon aks God fo do good tings fo dem too. He tell Jesus mudda Mary, “God wen send dis boy, an plenny Israel peopo goin mess up cuz a him. But plenny odda Israel peopo, dey goin come okay cuz a him. He goin be jalike one sign dat tell peopo fo watch out. Plenny peopo no goin like dat, an dey goin talk agains him. 


text:
Dat goin show wat plenny peopo tinking. An you too, Mary, you goin come sore inside, jalike one sword going thru yoa heart.” Anna 


text:
<pb/>Had one old wahine dea dat talk fo God, name Anna. She Fanuelʼs girl, from da Asher ohana. She wen stay marry seven years, 


text:
an now, she one widow fo eighty-four years. She no go outside da temple yard eva. Day time an nite time she doing stuff fo God, skipping food an praying. 


text:
Dat time she wen come an tank God, an tell everybody bout da boy. She tell all da peopo dat stay waiting, cuz dey know God goin cut loose da Jerusalem peopo so dey no gotta be jalike slaves no moa. Dey Go Back To Nazaret (1 Samuel 2:26; Proverbs 3:4) 


text:
<pb/>Wen Joseph an Mary wen do all da stuff dey gotta do, jalike da Boss Up Dea In Da Sky wen say inside da Rules, dey go back Galilee side, Nazaret town. 


text:
Da boy grow an come strong. He come akamai, an God wen do good tings fo him. Da Boy Jesus Inside Da Temple 


text:
Wen da days fo da Passova pau, dey wen start fo go home, but da boy Jesus wen stay inside Jerusalem. His fadda an mudda neva know he wen stay dea. 


text:
Dey wen tink Jesus stay wit da odda peopo dat wen go wit dem. So dey wen go fo one day, an den dey wen start fo look fo him wit dea ohana an dea friends. 


text:
Day numba three, dey wen find Jesus inside da temple yard, sitting dea wit da Jewish teachas, listening to dem an aksing dem stuff. 


text:
Everybody dat wen hear Jesus, wen blow dea minds, cuz dey can see he akamai da way he wen talk to dem. 


text:
His fadda an mudda was all shook up wen dey spock him, an his mudda wen tell him, “My boy, why you do dis to us? Me an yoa fadda neva feel good inside, wen we was trying fo find you.” 


text:
<pb/>So Jesus wen go back wit dem to Nazaret, an everytime wen do wat dey say. But his mudda wen keep all dis stuff inside her heart an tink plenny bout um. 


text:
An Jesus wen grow an come mo akamai an mo tall. An everybody wen tink good bout him, both God an da peopo.<pb/>


text:
Afta da Big King Tiberius Cesar was king fo Rome fifteen years, Pontius Pilate da territorial governa from Rome fo Judea, Herod da small kine king inside Galilee, Herodʼs brudda Philip da small kine king inside Iturea an Trakonitis, Lysanias da small kine king inside Abilene, 


text:
an Annas an Kaiafas da main priest guys fo da Jewish peopo; dat time da guy John, Zekariahʼs boy, he wen stay ova dea inside da boonies. Den God wen talk to him. 


text:
So he wen go all ova da place aroun da Jordan River, an tell da peopo, “You guys, you gotta come sorry an pau do all da bad kine stuff you stay doing now, an no do um no moa, an get baptize. Den God goin let all you guys go an hemo yoa shame fo all da bad kine stuff you doing.” 


text:
Dass jalike Isaiah wen tell. He one guy who wen talk fo God befo time. He wen write down dis inside da Bible:<pb/>“One guy goin talk real loud inside da boonies,<pb/>‘Eh! Make da road ready fo da Boss!<pb/>Make um strait fo him!’<pb/> 


text:
Every valley, dey goin fill um up,<pb/>Every mountain an hill, dey goin make um flat.<pb/>Da crooked roads, dey goin make um strait,<pb/>An da rough kine place, dey goin make um nice.<pb/> 


text:
An all da peopo inside da whole world<pb/>Goin see dat God goin take us<pb/>Outa da bad kine stuff we stay in.” 


text:
<pb/>Plenny peopo wen go ova dea so John can baptize um. He wen tell, “Eh! You guys no good, jalike one snake ohana! Who wen tell you guys fo run away from da bad tings dat goin happen? Cuz God no goin take all da bad kine stuff you do. He goin punish you guys fo dat! 


text:
Jalike one fruit tree give same kine fruit, you guys gotta do da kine good stuff dat show dat you pau do all da kine bad stuff you doing, an no do um no moa. Eh! No start fo tell yoaself, ‘Us guys can do wat we like, cuz we get Abraham fo our main fadda.’ I telling you guys now, God can take dese rocks ova hea an make kids fo Abraham outa dem. 


text:
You guys gotta do good kine stuff! Cuz jalike awready get one guy wit one ax, all ready fo cut da tree roots. All da trees dat no make good fruit, he goin cut um down, an throw um inside da fire.” 


text:
<pb/>John tell, “Da guy dat get two coats gotta give one to da guy dat no mo coat. An da guy dat get food gotta give to da guy dat no mo food.” 


text:
<pb/>Some guys dat collect money fo tax fo da govermen wen come so John can baptize dem too. An dey aks him, “Teacha, wat we gotta do?” 


text:
<pb/>Some army guys wen aks him, “An wat we gotta do?” He wen tell, “No push nobody fo give you guys money, an no blame nobody fo someting dey neva do. Stay good inside wit da kine pay you get.” 


text:
<pb/>Da peopo stay waiting fo da Spesho Guy God Goin Send, an dey wen tink plenny inside dea hearts if John dat guy. 


text:
John wen tell, “I baptizing you guys wit water. Dat goin show dat you stay sorry fo all da kine bad stuff you do. But afta me, goin come one nodda guy, da Christ guy. He way mo importan den me. An you know wat? I not big nuff fo help him hemo his slippas from his feets. Da way he goin baptize you guys, jalike he goin give you Godʼs Spirit fo take ova you, jalike he goin baptize you guys wit fire. 


text:
Dat mean, da Christ guy goin punish da peopo dat stay do bad kine stuff. Jalike one farma guy put da wheat grain inside da basket an let da wind blow out all da junk kine stuff from da grain, den he put da wheat inside da storage place. Afta dat, he burn da junk kine stuff. Dat mean, da Christ guy goin punish da peopo dat stay do bad kine stuff, jalike he throw um inside da fire dat no goin pio eva.” 


text:
<pb/>John wen tell da peopo plenny mo stuff so dey can trus da Good Stuff From God he stay telling dem. 


text:
But John wen scold Herod da small kine king ova dea, cuz Herod wen steal his own bruddaʼs wife Herodias, an marry her. He wen do plenny mo bad kine stuff too. 


text:
<pb/>Had one time, John wen baptize all da peopo, an he baptize Jesus too. Afta John baptize Jesus an Jesus stay praying, da sky wen open 


text:
an Godʼs Spesho Spirit wen come down on top Jesus. Can see da Spirit dat time, look jalike one dove. An wow! Had one voice from da sky wen say, “You my Boy. I really get love an aloha fo you, an I stay good inside cuz a you.” Jesus Ohana 


text:
<pb/>Wen Jesus wen start fo teach, he was bout thirty years old. Da peopo wen tink he Josephʼs boy. Joseph, he Heliʼs boy; 


text:
Heli, he Mattatʼs boy; Mattat, he Leviʼs boy; Levi, he Melkiʼs boy; Melki, he Jannaiʼs boy; Jannai, he Josephʼs boy; 


text:
Joseph, he Mattatias boy; Mattatias, he Amos boy; Amos, he Nahumʼs boy; Nahum, he Esliʼs boy; Esli, he Naggaiʼs boy; 


text:
Naggai, he Maatʼs boy; Maat, he Mattatiasʼ boy; Mattatias, he Semeinʼs boy; Semein, he Josekʼs boy; Josek, he Jodaʼs boy; 


text:
Joda, he Joananʼs boy; Joanan, he Resaʼs boy; Resa, he Zerubbabelʼs boy; Zerubbabel, he Shealtielʼs boy; Shealtiel, he Neriʼs boy; 


text:
Neri, he Melkiʼs boy; Melki, he Addiʼs boy; Addi, he Cosamʼs boy; Cosam, he Elmadamʼs boy; Elmadam, he Erʼs boy; 


text:
Er, he Joshuaʼs boy; Joshua, he Eliezerʼs boy; Eliezer, he Jorimʼs boy; Jorim, he Mattatʼs boy; Mattat, he Leviʼs boy; 


text:
Levi, he Simeonʼs boy; Simeon, he Judahʼs boy; Judah, he Josephʼs boy; Joseph, he Jonamʼs boy; Jonam, he Eliakimʼs boy; 


text:
Eliakim, he Meleaʼs boy; Melea, he Mennaʼs boy; Menna, he Mattataʼs boy; Mattata, he Nathanʼs boy; Nathan, he Davidʼs boy; 


text:
David, he Jesseʼs boy; Jesse, he Obedʼs boy; Obed, he Boaz boy; Boaz, he Salmonʼs boy; Salmon, he Nashonʼs boy; 


text:
Nashon, he Aminadabʼs boy; Aminadab, he Adminʼs boy; Admin, he Arniʼs boy; Arni, he Hezronʼs boy; Hezron, he Perezʼ boy; Perez, he Judahʼs boy; 


text:
Judah, he Jacobʼs boy; Jacob, he Isaacʼs boy; Isaac, he Abrahamʼs boy; Abraham, he Terahʼs boy; Terah, he Nahorʼs boy; 


text:
Nahor, he Serugʼs boy; Serug, he Reuʼs boy; Reu, he Pelegʼs boy; Peleg, he Eberʼs boy; Eber, he Shelahʼs boy; 


text:
Shelah, he Cainanʼs boy; Cainan, he Arfaxadʼs boy; Arfaxad, he Shemʼs boy; Shem, he Noahʼs boy; Noah, he Lamekʼs boy; 


text:
Lamek, he Metuselahʼs boy; Metuselah, he Enokʼs boy; Enok, he Jaredʼs boy; Jared, he Mahalaleelʼs boy; Mahalaleel, he Cainanʼs boy; 


text:
Afta John wen baptize Jesus, Jesus wen go way from da Jordan River. Godʼs Spesho Spirit stay in charge a him, an Godʼs Spirit wen take him to da boonies. 


text:
Fo forty days da Devil wen try presha Jesus fo do bad kine stuff. Jesus neva eat notting dat time, an afta dat he hungry. 


text:
<pb/>Den da Devil take him up on top one high place, an show him all da diffren countries all ova da world in one second. 


text:
An da Devil tell him, “All dis power an awesome stuff, dass mines, an I can give um to anybody I like. 


text:
<pb/>Jesus tell him, “Da Bible say,<pb/>‘Gotta go down on yoa knees An give plenny respeck to God yoa Boss, An live an work ony fo him.’ ” 


text:
<pb/>Den da Devil take Jesus to Jerusalem an make him stand on top da high part a da tower on top da temple. Da Devil say, “So, wat? You Godʼs Boy fo real kine? Kay den, go jump down dea. 


text:
<pb/>But Jesus tell him, “Da Bible say, ‘God, he yoa Boss. So no try presha him fo make him prove dat he God.’ ” 


text:
<pb/>Wen da Devil was pau trying fo make him do all kine bad stuff, he go way from him till nex time. Jesus Start fo Teach Galilee Side 


text:
<pb/>Den Jesus wen go back Galilee side, wit plenny power from Godʼs Spesho Spirit. All da peopo ova dea in dat place wen hear all da stuff he wen do. 


text:
He wen teach inside da Jewish churches, an everybody wen talk good bout him. Da Nazaret Peopo, Dey No Mo Respeck Fo Jesus 


text:
<pb/>Jesus go Nazaret town, wea he wen grow up small kid time. Wen da Rest Day wen come, he go inside da Jewish church, jalike he every time go. He wen stand up fo read da Bible. 


text:
Da helpa guy wen give him da book from Isaiah, da guy dat wen talk fo God befo time. He open um an find da place wea Isaiah wen write,<pb/> 


text:
“Da Spesho Spirit from da Boss stay in charge a me, Dass why he wen send me fo teach da peopo dat no mo notting Da Good Kine Stuff From God.<pb/>He wen send me fo tell da prisona guys Dey can go free now.<pb/>An tell da peopo dat no can see, Dey goin can see now,<pb/>An tell da peopo dat da odda guys make any kine to dem, Dey no goin suffa no moa,<pb/> 


text:
<pb/>Jesus wen close da book, an give um back to da helpa guy, an sit down. All da peopo inside da Jewish church wen look at him. 


text:
<pb/>Everybody dat wen hear him wen talk good bout him. Wen blow dea minds cuz he talk good. Dey say, “Eh, dis Josephʼs boy, yeah?” 


text:
<pb/>Jesus say, “Fo shua you goin tell me wat our ancesta guys wen say, ‘Eh Docta! Make yoaself come good! Do da same ting ova hea in yoa own home town, jalike we hear you wen do inside Capernaum.’ 


text:
Dass how you guys stay! But I telling you, ‘One guy dat talk fo God, he no mo no respeck inside his own town.’ 


text:
Tink! Dass true dat befo time, wen Elijah stay alive, had plenny widows inside Israel an neva had rain from da sky fo three an one half years, an neva had food all ova da land. 


text:
But God neva send Elijah fo help one widow inside Israel dat time. He wen send um fo help one widow inside Zarefat town, Sidon side. 


text:
Same ting, wen Elisha was da talka fo God, had plenny lepa guys inside Israel. But God neva make one lepa guy inside Israel come good, dat time. Ony Naaman, da foreigna guy from Syria, God wen make him come good.” 


text:
<pb/>All da peopo inside da Jewish church wen come real huhu wen dey wen hear him talk good bout da foreigna guys. 


text:
Dey wen stand up, drag him outside da town, an take him on top da hill wea da town stay, fo throw him ova da cliff. 


text:
But he wen walk right thru all da peopo an go way from dea. Jesus Make One Bad Kine Spirit Let Go One Guy 


text:
“Whoa! You Jesus from Nazaret! Wat you like do to us spirits? Why you wen come ova hea? Fo kill us? I know who you! You da Good an Spesho Guy from God!” 


text:
<pb/>Jesus wen scold him. “Shut yoa mout! Let da guy go!” Den da bad kine spirit wen shake up da guy plenny in front dem, an wen let da guy go, an neva hurt him. 


text:
<pb/>Da peopo, wen blow dea minds. Dey tell each odda, “Eh! Wat dis? Wat kine new teaching dis? He get power fo even tell da bad kine spirits fo let go da peopo, an dey let um go!” 


text:
An da peopo wen go all ova da place aroun dea fo tell everybody bout Jesus. Jesus Make Plenny Peopo Come Good 


text:
<pb/>Jesus wen go outside da Jewish church, an go inside Simonʼs house. Simonʼs mudda-in-law had high feva. Simon dem aks Jesus fo help her. 


text:
Den Jesus go stand by her bed, an tell da feva fo get out. Da feva wen pau. Right den an dea she wen get up, an give dem food. 


text:
<pb/>Wen da sun wen go down an da Rest Day pau, plenny peopo wen bring by Jesus odda peopo dat get all kine sick. He wen put his hands on top everybody dass sick, an wen make all a dem come good. 


text:
An da bad kine spirits wen let go plenny peopo. Da spirits wen yell, “You Godʼs Boy!” Jesus wen scold da spirits, an neva let dem say notting, cuz dey wen know he da Spesho Guy God Wen Send. Jesus Teach Inside Da Jewish Churches 


text:
<pb/>In da morning wen starting fo get light, Jesus go one place wea neva have nobody. Da peopo wen go look fo him, an wen dey find him, dey wen try fo make him stay wit dem. 


text:
But he say, “I gotta go da odda towns too, fo teach da peopo da Good Stuff bout how dey can get God fo dea King, cuz dass why he wen send me.” 


text:
One time Jesus was by Gennesaret Lake (dass Galilee Lake, you know), an all da peopo wen try come close by him fo hear wat God say. 


text:
He spock two boats ova dea near da water. Da fisha guys wen leave um dea. Dey stay washing dea nets. 


text:
Jesus go inside Simonʼs boat, an tell him fo go out litto bit from da beach. Den Jesus sit down an teach da peopo from dea. 


text:
<pb/>Simon tell, “Boss, we wen work hard all nite, an ony whitewash. But cuz you wen say um, I goin do um.” 


text:
Dey wen make signs fo dea bruddas inside da odda boat fo help um. Dem guys wen come an dey wen fill up da two boats so full, da boats wen start fo sink. 


text:
Wen Simon Peter see how plenny fish dey get, he wen go down on his knees in front Jesus an say, “Eh, Boss, go way from me, cuz I one guy dat stay do bad kine stuff!” 


text:
James an John, Zebedeeʼs boys dat work togedda wit Simon fishing, an wen blow dea minds too. Jesus tell Simon, “No scared. Da way you guys bring in da fish, I goin teach you guys how fo bring in peopo fo be my guys too!” 


text:
<pb/>Right den an dea, dey pull dea boats up on top da beach, an leave all dea stuffs, an go wit Jesus. Jesus Make One Lepa Guy Come Good 


text:
<pb/>Wen Jesus stay inside one town, one lepa guy wen come dea. Da guy get da kine sores all ova. Wen he spock Jesus, he go down, an his face wen touch da groun, an he beg him, “Boss, if you like, you can make me come good, yeah?” 


text:
<pb/>Jesus wen stick out his hand an touch da guy. Same time Jesus say, “Okay, I can do dat. Come good.” Right den an dea da guy wen come good. 


text:
Den Jesus wen tell him, “Make shua dat you no tell nobody bout dis. Go, let da priest guy check you out. No foget make da kine sacrifice now, jalike Moses wen tell inside Godʼs Rules. Gotta do all dat, so everybody goin know dat you stay good now.” 


text:
<pb/>But everybody all ova da place wen hear da stuff Jesus wen do, an plenny peopo wen come fo hear him, so he can make dem come good from all dea sick. 


text:
<pb/>One time Jesus stay teaching. Had Pharisee guys an teachas dat teach Godʼs Rules sitting ova dea. Dey wen come from every town inside Galilee an Judea, an from Jerusalem. Jesus wen get power from da Boss Up Dea In Da Sky fo make da sick peopo come good. 


text:
Had some guys dat wen bring one guy on top one mat. Da guy, he no can move, notting. Dey wen try bring him inside da house fo put him in front Jesus. 


text:
But dey no can find one way fo do um, cuz da place stay jamming. So dey go on top da flat roof, an make one puka, an wen let um down on top da mat in front Jesus. 


text:
Jesus wen see dat, an he tink, “Eh, wow! Dis guys trus me fo real kine, dat I goin make dea friend come good!” Den he tell da guy, “Eh you, you know all da bad kine stuff you wen do? I tell you now, da shame from all dat, pau awready!” 


text:
<pb/>Da Pharisee guys an da teachas dat teach Godʼs Rules, dey tinking, “Eh, dis guy ack an talk jalike he God! Ony God can let peopo go fo da bad kine stuff dey do an hemo dea shame!” 


text:
I like show proof you guys, dat I da Guy Dass fo Real, an I get da right inside dis world, fo let peopo go an hemo dea shame fo da bad kine stuff dey wen do. But, easy fo talk bout hemo da shame -- anybody can talk dat kine. But not easy fo do um. Same ting, easy fo tell one sick guy dat no can move, ‘Eh, stand up an move aroun!’ -- anybody can talk dat kine. But not easy fo do um. But now, I goin show proof you guys -- I goin make dis sick guy come strong.” An he tell da guy dat no can move, “Eh, get up! Take yoa mat, an go home awready!” 


text:
<pb/>Right den an dea da guy wen get up in front all dem guys, take da mat, an go home, talking shaka stuff bout God. 


text:
All da peopo wen see dat, an wen blow dea minds. Dey wen talk shaka stuff bout God too. Same time, dey wen come real scared. Dey say, “Dis awesome! We wen see unreal stuff today!” Jesus Tell Levi, “Come Be My Guy!” 


text:
<pb/>Afta dat Jesus go outside an spock one guy dat collect money fo tax fo da govermen, sitting down inside his place. His name Levi. Jesus tell him, “Eh, come wit me, an be my guy!” 


text:
<pb/>Den Levi make one big lu‛au fo Jesus inside his house. An plenny guys dat collect money fo tax an odda guys wen eat wit dem. 


text:
But da Pharisee guys an da teachas dat teach Godʼs Rules an stick wit da Pharisee guys, dey wen grumble at Jesus guys. Dey say, “Eh, how come you guys eating wit da guys dat collect money fo tax an odda guys dat get bad name?” 


text:
I neva come fo tell da good peopo fo come by me, but da peopo dat get bad name, so dey can come sorry fo all da bad kine stuff dey wen do, an no do um no moa.” How Come Jesus Guys No Skip Food So Dey Can Pray? 


text:
<pb/>Den da Pharisee guys an dea friends wen say, “Plenny times, da guys dat John Da Baptiza guy teach, dey no eat so dey can pray. An da guys dat da Pharisee guys teach, dey no eat so dey can pray. But da guys you teaching, dey stay eating an drinking. How come, aah?” 


text:
<pb/>Jesus wen tell, “Wat you tink? You can make da guys at one wedding skip food wen dea friend dat getting married stay dea wit dem? No can! 


text:
But you know, bumbye da time goin come wen peopo goin take away dea friend. Den his friends goin feel bad, an den dey goin skip food.” 


text:
<pb/>He tell um anodda ting fo teach um. “Fo cover one puka on one old clothes, you no goin cut one piece from one new clothes, fo put on top da old clothes. You do dat, you goin mess up da new clothes, an da new piece no goin match da old clothes. 


text:
An you no goin put grape juice fo make wine inside one old wineskin. You do dat, wen da grape juice come wine, goin bus da old wineskin. You goin lose da wine, an da skin too. Everyting poho! 


text:
Nobody like drink da new kine wine afta he wen drink da old, cuz he say, ‘Da old wine mo betta.’ ”<pb/>


text:
One time, was da Jewish Rest Day. Jesus an his guys wen walk thru da fields wea dey grow da wheat. His guys wen pick litto bit wheat, rub um wit dea hands fo get rid a da junks, an eat um. 


text:
But had some Pharisee guys wen say, “Hala! How come you guys doing da kine work you not suppose to do on da Rest Day?!” 


text:
<pb/>Jesus tell um, “Wot! You guys neva read inside da Bible wat David wen do, dat time him an his guys was hungry? 


text:
He wen go inside Godʼs house. He take da bread dass spesho fo God dat stay ova dea, an eat um, an give um to his guys too. An nobody eva say notting, no matta Godʼs Rules say, ony da priest guys can eat dat bread. 


text:
<pb/>“Eh! I da Guy Dass Fo Real. Dass why I da One dat get da right fo say wat can do da Rest Day.” Jesus Make One Guy Come Good On Da Rest Day 


text:
<pb/>One nodda Rest Day Jesus wen go inside one Jewish church an teach. One guy stay dea an his right hand stay funny kine. 


text:
Some teachas dat teach Godʼs Rules an some Pharisee guys wen like bus Jesus, so dey watch um real good, if he goin make somebody come good on da Rest Day. 


text:
But Jesus wen know wat dey tinking, an he wen tell da guy wit da funny kine hand, “Get up an stand up ova hea in front everybody.” An da guy come. 


text:
Den Jesus wen tell dem, “I like aks you guys one question. Dass right in Godʼs Rules fo do da good kine stuff on da Rest Day, o da bad kine? Fo help peopo fo stay alive, o fo wipe um out?” 


text:
He wen look aroun at dem, an den he tell da guy, “Stick out yoa hand.” An da guy stick um out, an his hand wen come good again. 


text:
<pb/>But da Pharisee guys wen come real huhu, an wen start fo make plan togedda wat dey like do to Jesus. Jesus Pick Twelve Guys 


text:
Wen day time come he call all dem dat go wit him fo come. An he wen pick twelve guys, an say dey da guys he goin send all ova. 


text:
He pick<pb/>Simon (da guy he wen name Peter),<pb/>Andrew his brudda,<pb/>James an John,<pb/>Philip an Bartolomew,<pb/> 


text:
Matthew an Thomas,<pb/>Alfeusʼs boy James,<pb/>Simon da guy dey call da Jewish Sovereignty guy,<pb/> 


text:
Jamesʼ boy Judas,<pb/>Judas Iscariot, da guy dat bumbye goin set Jesus up fo mahke. Jesus Teach An Make Peopo Come Good 


text:
<pb/>Jesus wen come down da hill wit his guys, an he stand on top one flat place. Had plenny guys dea dat wen go wit him an plenny odda peopo from Jerusalem an all ova Judea, an from Tyre an Sidon, two towns dat stay near da ocean. 


text:
Dey wen come ova dea fo listen to him, an so he can make um come good from all kine sick. Da kine wit da bad kine spirits dat bodda dem, Jesus wen make um all come good. 


text:
Everybody wen try fo touch him, cuz da power was coming outa him an make um all come good. Da Peopo Dat Stay Good Inside An Da Peopo Dat Stay Sad 


text:
<pb/>Jesus wen look da guys he teaching an say,<pb/>“You guys dat no mo notting now, You can stay good inside<pb/>Cuz God, he yoa King! <pb/> 


text:
“You guys dat stay hungry now, You can stay good inside<pb/>Cuz you goin come full! <pb/>“You guys dat cry now, You can stay good inside<pb/>Cuz you goin laugh! 


text:
“You guys can stay good inside wen da peopo hate you, an throw you out, an talk bad to you, an say you no good cuz a me, da Guy Dass Fo Real! 


text:
Da peopo dat hate you guys now, long time ago God wen send his talka guys fo teach dea ancesta guys, an dose peopo dat time wen make Godʼs talka guys suffa plenny too, jalike nowdays dea kids stay make you guys suffa. But eh! Go dance an sing wen dey make any kine to you guys, an stay plenny good inside! Cuz bumbye God goin have plenny good kine stuff in da sky fo you guys.<pb/> 


text:
Auwe you guys dat stay full now! You goin come hungry!<pb/>Auwe you guys dat laugh now! You goin come real sad an cry! <pb/> 


text:
“Auwe wen everybody talk good bout you guys! Cuz you know, dea ancesta guys wen talk good bout da fake guys long time ago dat wen say dey talk fo God but dey neva.” Get Love an Aloha fo da Peopo Dat Stay Agains You 


text:
<pb/>“I telling you guys dat hear me, get love an aloha fo da peopo dat stay agains you. Do good stuff fo dem. 


text:
Aks God fo do good tings to da peopo dat put kahuna on top you, an pray fo da peopo dat make you guys suffa. 


text:
If one guy hit yoa right cheek, let him hit yoa left cheek too. If one guy steal yoa coat, give him yoa shirt too. 


text:
Give to everybody who aks you fo someting, an if one guy rip off yoa stuffs, no tell him fo give um back. 


text:
<pb/>“If you guys ony get love an aloha fo da peopo dat get love an aloha fo you, you tink God owe you money fo dat? No way! Even da bad kine guys get love an aloha fo da guys dat get love an aloha fo dem! 


text:
An if you guys ony do good to da peopo dat do good to you, you tink God owe you money fo dat? No way! Even da peopo dat do bad kine stuff do dat. 


text:
If you guys ony lend someting to da peopo you tink goin give um back, you tink God owe you money fo dat? Even da bad kine peopo lend stuff to da bad kine peopo, if dey tink dey goin get um all back. 


text:
No way! Get love an aloha fo da peopo dat stay agains you, an do um good, an lend um stuff, an no tink if you goin get um back! Cuz da God Dass Mo Importan Den All Da Odda Gods, he everytime do good to da peopo dat no tank him an da peopo dat do real bad kine stuff. If you make like God, dat show dat he you guys Fadda, an you his kids. An bumbye, God goin have plenny good kine stuff bumbye in da sky fo you guys cuz a dat. 


text:
<pb/>“No make like one judge to nobody, an God no goin be yoa judge. No say da odda guy gotta be punish, an God no goin punish you. Let da odda guy go, an no stay huhu wit him. Den God goin let you go an hemo yoa shame fo all da bad kine stuff you wen do. 


text:
Give to da odda guy, an God goin give to you. He goin fill um up, shake um, fill um up some moa, plenny goin even run ova, an he goin pour um all inside yoa bag. Cuz da way you give, same way he goin give to you.” 


text:
<pb/>Jesus talk some moa. He say, “You tink one blind guy can lead anodda blind guy? He do dat, an dey both goin fall down inside one puka. 


text:
One guy not mo importan den his teacha, but everybody dat learn all da stuffs from dea teacha, dey goin come jalike dea teacha. 


text:
<pb/>“How come you guys spock da small piece junk inside yoa bruddaʼs eye, an no tink bout da big two by four inside yoa own eye? 


text:
How you goin tell yoa brudda, ‘Eh, try let me pull da small piece junk outa yoa eye,’ wen you no see da big two by four inside yoa own eye? You say one ting an do anodda! First take da big two by four outa yoa own eye, den you can see good fo take da small piece junk outa yoa bruddaʼs eye. Da Tree An Da Fruit 


text:
You know da kine tree from da kine fruit dey give. No can pick da fig o da grape from da kine tree wit kuku. 


text:
Da good guy do good kine stuff from da good stuff inside his heart, an da bad guy do bad kine stuff from da bad stuff inside his heart. Da kine stuff inside da heart goin come out thru da mout by wat da guy say. Da Two House Builda Guys 


text:
He jalike da guy dat stay build his house, an dig deep an put da foundation on top da rock. Den da big water come, an pound da house, but no can shake um, cuz he wen make um good. 


text:
But da guy dat hear wat I say an no do um, he jalike da guy dat build his house on top da groun, but no mo foundation. Da big water pound um, an dat house fall down an bus up.”<pb/>


text:
One captain fo da Rome army guys ova dea get one sick worka guy he get plenny love an aloha fo, an da guy stay dying. 


text:
Da captain wen hear bout Jesus, an he send some older Jewish leadas by him, fo aks him fo come an make his worka guy come good. 


text:
Wen dey come, dey beg him real hard. Dey say, “Dis captain, he one good guy. So dass good if you can help him. 


text:
<pb/>So Jesus wen go wit dem. Wen he come near da house, da captain send his friends fo tell him, “Boss, no bodda yoaself, cuz I not good nuff fo you fo come inside my house. 


text:
Dass why I wen tink I not good nuff fo come by you. Jus say da word, an my worka guy goin come good. 


text:
You know, I get one army boss who tell me wat fo do. An I tell my army guys wat fo do. I tell one guy, ‘Go,’ an he go. An I tell anodda guy, ‘Come,’ an he come. An I tell my worka guy ‘Do dis,’ an he do um.” 


text:
<pb/>Wen Jesus hear dat, his jaws wen drop, an he wen tell all da peopo dat stay dea, “Ho! Dis guy get um! No mo Israel peopo dat trus me lidat!” 


text:
<pb/>Den da guys da captain wen send wen go back to da house, an wen see dat da worka guy wen come good. Jesus Make One Widowʼs Boy Come Alive Again 


text:
Wen Jesus come to da town gate, da peopo from da town wen carry one open box wit one mahke guy thru da gate. His mudda one widow, an he was her ony boy. Plenny peopo from da town wen go wit her. 


text:
<pb/>Den Jesus wen go an touch da open box wit da guy inside, an da guys dat stay carry um wen stand dea. He say, “Eh, brah, I telling you, get up!” 


text:
<pb/>Everybody wen come real scared, an dey wen talk good bout God lidis, “One importan guy dat talk fo God wen come by us! God wen come fo take care his peopo!” 


text:
An dey wen tell all dis stuff bout Jesus all ova Judea an all da place aroun dea. Da Guys John Da Baptiza Send 


text:
<pb/>Da guys dat John stay teaching wen tell John all dis stuff. He wen tell two a his guys fo come by him, 


text:
an tell um fo go by da Boss Jesus an aks him, “Eh, you da guy suppose to come, o wat? O we suppose to wait fo one nodda guy fo come?” 


text:
<pb/>Wen dey come by Jesus dey say, “John Da Baptiza Guy wen send us by you fo aks, ‘Eh, you da guy suppose to come, o we suppose to wait fo one nodda guy fo come?’ ” 


text:
Now, dat time Jesus stay make plenny guys come good from all kine sick, an wen make da bad kine spirits let go plenny peopo, an wen make plenny blind guys see. 


text:
So he tell um, “Go, tell John wat you guys stay hear an see. Had guys dat no can see, now dey can see. Had guys dat no can walk, now dey can walk. Had lepa guys, now dey no mo sick. Had guys dat no can hear, now dey can hear. Had guys dat wen mahke, now dey alive. Da peopo dat no mo notting, now dey hear all da Good Kine Stuff From God dat I teaching dem. 


text:
<pb/>Afta Johnʼs messenja guys wen go way, Jesus tell all da peopo bout John. “Wat you guys wen go in da boonies fo see? Da wind shaking one bamboo? 


text:
Nah! Kay den, wat you guys wen go ova dea fo see? One guy wit fancy kine clothes? You know wat? Da guys dat wear awesome kine clotheses an get all kine rich stuffs, dey stay inside da kingʼs palace. 


text:
If not dat, wat you guys wen go fo see? One guy dat talk fo God? Dass right! I tell you, John, he mo den jus one guy dat talk fo God. 


text:
Dis da guy da Bible wen talk bout befo time, ‘I goin send my messenja guy befo you. He goin make everyting ready fo you, befo you come ova dea.’ ” 


text:
An Jesus say, “I like tell you guys dis: No mo nobody eva wen born dat mo importan den John. Even da mostes small kine guy dat get God fo his King, he mo importan den John.” 


text:
<pb/>Wen da guys dat take money fo tax an all da odda peopo wen hear dat, dey wen say, “Yeah! God everytime do da right ting!” Cuz dey wen listen John, an he wen baptize dem. 


text:
But da Pharisee guys an da teachas dat teach Godʼs Rules, dey neva do wat God like dem fo do, an dey neva like John fo baptize dem. 


text:
Dey jalike da kids sitting inside da open market place, an yelling to dea friends, ‘Eh! Us guys play da flute fo you guys, but you guys no like dance! Us guys sing one sad funeral song, but you guys no like cry.’ 


text:
Same ting, wen John Da Baptiza Guy show up, he skip food plenny, an he no drink wine. Dass why you guys say, ‘He get one bad kine spirit in charge a him!’ 


text:
But me, I da Guy Dass Fo Real. I come, I eat, I drink, an you guys say, ‘You know wat? Dis guy everytime eating an drinking! He friends wit da tax guys, an da odda kine guys dat get bad name too.’ 


text:
No matta wat me an John do, you guys no like! But da good guy who get da smarts from God, da tings he do, goin make proof dat he right.” Jesus Go Eat One Pharisee Guy House 


text:
<pb/>One Pharisee guy wen aks Jesus fo come his house fo eat. So Jesus wen go ova dea an wen sit down by da table. 


text:
Had one wahine from dat town dat wen do bad stuff an wen fool aroun. She wen hear dat Jesus stay sitting inside da Pharisee guyʼs house, an she bring one bottle made from da alabaster kine stone, full wit perfume. 


text:
She wen stand behind Jesus by his feet. She stay crying, an her tears wen make his feet wet. Den she wen wipe his feet wit her hair, kiss um, an wen pour da perfume on top dem. 


text:
<pb/>Wen da Pharisee guy dat wen aks him fo come wen see dat, he wen tink, “Eh, if dis guy was one guy dat talk fo God fo real kine, den he know wat kine wahine stay touching him, dat she one wahine dat do bad kine stuff.” 


text:
<pb/>“Had two guys dat wen owe some money to one guy dat lend money. One guy wen owe him five hundred silva coins, an da odda guy fifty. 


text:
Dey no can pay him back. So da guy wen tell, ‘Dass okay. Foget um.’ Which guy you tink goin get mo plenny love an aloha fo him?” 


text:
<pb/>Den Jesus wen turn aroun to da wahine, an tell Simon, “You see dis wahine? I wen come inside yoa house, an you neva give me water fo wash my feet. But she wen wash um wit her tears, an wen wipe um wit her hair. 


text:
You neva say ‘Aloha’ an give me one kiss, but wen I wen come inside yoa house, dis wahine no pau kiss my feet. 


text:
You neva give me olive oil fo my head fo show me respeck, but she wen cover my feet wit da perfume. 


text:
Az why I tell you, she wen do plenny bad kine stuff, but God wen let her go awready an hemo her shame fo all dat. An how come he wen do dat? Cuz she get plenny love an aloha fo God now, az why. Da guy dat wen do litto bit bad stuff, an God wen hemo his shame fo dat, he ony goin get litto bit love an aloha fo God.” 


text:
<pb/>An da odda guys sitting ova dea wen start fo talk to each odda, “Who dis guy dat even hemo da shame fo da bad kine stuff?” 


text:
<pb/>Jesus tell da wahine, “Cuz you wen trus me, God wen take you outa da bad kine stuff you stay in. Go, an yoa heart can rest inside.”<pb/>


text:
Afta dat Jesus wen go thru da big an da small towns, an he teach da Good Stuff bout how peopo can get God fo dea King. Da Twelve Guys wen go wit him. 


text:
Befo time Jesus wen make some wahines come good from da bad kine spirits an all kine sick. Dey all wen go too: Mary da Magdala wahine, dat had seven bad kine spirits dat wen take ova her befo, an Jesus wen make um let her go. 


text:
An Joanna, Kuzaʼs wife, she wen go. (Kuza, he da guy dat stay in charge, King Herodʼs house.) An Susanna, an plenny odda wahines, dey all wen go too. Da wahines wen use dea own money fo help take care Jesus dem. Da Story Bout Da Farma An Da Seeds 


text:
He say, “You wen hear da story bout da farma guy? He wen go plant seed. He throw da seeds all ova da groun fo plant. Some seeds fall down by da side da trail. Da peopo wen walk on top um, an da birds wen go eat um up. 


text:
Odda seeds wen fall down inside da kine bushes wit kuku. Da seeds an da bushes grow up togedda, an da bushes wit kuku choke um. 


text:
Odda seeds, dey fall down inside da good dirt, an dey wen grow good, an come up plenny, one hundred times mo den da farma wen plant.” Afta dat Jesus say, “If you guys hear dis, den tink bout um!” How Come Jesus Teach Wit Stories? 


text:
He tell, “God let you guys know all da stuff bout how he stay King. But I teach da odda peopo wit stories, so jalike da Bible say, ‘dey see, but dey no can see fo real kine. Dey hear, but dey no can hear fo real kine.’ ” Jesus Tell Wat Da Story Mean 


text:
Da seeds dat fall down on top da trail, dass jalike da peopo dat hear. But da Devil come take away wat God say from inside dea heart, so dey no can trus God. Dass why God no can take um outa da bad kine stuff dey do. 


text:
Da seeds on top da rocks, dass da peopo dat take wat God say, an dey stay good inside wen dey hear um. Dey trus God litto bit, but wen get hard time dey pau trus, cuz dey no mo root, jalike da seeds on top da rocks. 


text:
Da seeds dat fall down inside da bushes wit kuku, dass da peopo dat hear, but den dey worry plenny, an dey like come rich an get plenny stuffs, an dey like play aroun all da time. All dat stuff grab um, an choke um. Dey no rememba wat God say, jalike da seeds dat no mo wheat cuz dey stay inside da bushes wit kuku. 


text:
But ho! Da seeds dat fall down inside da good dirt, dass jalike da peopo dat hear an rememba wat God say. Dey get good heart, do da right ting, an no give up. Dey jalike da seeds dat give good kine wheat.” Da Lamp Unda Da Bucket 


text:
<pb/>“You no light one lamp an cover um wit one bucket, o put um unda da bed. No way! You goin put um on top one shelf so da guys dat come inside dea can see da light. 


text:
Cuz everyting dat stay hiding, bumbye God goin show um, an everyting dass hard fo undastan he goin make um clear, so da peopo can undastan. 


text:
Tink! You gotta listen good! Da guy dat listen good goin undastan plenny, but da guy dat no listen good, God goin take away everyting he tink he know.” Jesus Mudda An Bruddas 


text:
<pb/>Dat time Jesus mudda an bruddas wen come fo see him, but dey no can come near him cuz get choke plenny peopo ova dea. 


text:
Jesus tell da guy, “My mudda an my bruddas? Da peopo dat hear wat God say an do um, dey da ones az my mudda an bruddas fo real.” Jesus Make Da Storm Pau 


text:
<pb/>One time Jesus wen tell his guys, “We go da odda side da lake.” So dey go inside da boat an wen start fo go. 


text:
Wen dey stay sailing, Jesus wen sleep. One big wind storm wen come down on top da lake, an da waves was bussing ova da boat, so da boat almos wen huli. Dey was in bad shape. 


text:
<pb/>Da guys wen go wake Jesus up, an say, “Eh, Boss! We goin mahke!” Jesus get up. He scold da wind an da big waves. Da storm wen pau, an everyting come nice. 


text:
He tell his guys, “How come you guys no trus me?” Dey come real scared. Dat blow dea minds. Dey tell each odda, “Eh, who dis? Even da wind an da waves do wat he tell um!” Jesus Make One Guy Wit Bad Kine Spirits Come Good 


text:
Jesus wen go on top da beach. One guy from dat town wen come dat get some bad kine spirits in charge a him. Long time dat guy neva wear clotheses o stay inside one house, but he stay inside da caves wea dey put da mahke guys. 


text:
Plenny times befo, one bad spirit wen grab um. No matta if da guy had chains on his hands an feet, an one nodda guy wen watch um real good, he still wen broke da chains. An da bad spirit wen make da guy go odda places wea nobody stay. So wen da spirit spock Jesus, da guy yell, an fall down by Jesus feet. Jesus tell da bad spirit, “Let go da guy!” Da spirit yell, “Eh, wat you like do to me, Jesus? Da God Dass Mo Importan Den All Da Odda Gods, I know you his Boy! I beg you, no hurt me!” 


text:
<pb/>Jesus aks da guy, “Wat yoa name?” He tell, “My name ‘Army.’ ” He say dat cuz uku paila bad kine spirits wen take ova him. 


text:
Da bad kine spirits, dey beg Jesus plenny times fo no make um go suffa inside da Devilʼs Deep Dark Hole. 


text:
<pb/>Had plenny pigs dat stay grinding on top da hill. Da bad kine spirits wen beg Jesus, “If you go make us let da guy, we like go take ova da pigs, yeah?” Jesus tell um, “Go!” 


text:
So da bad kine spirits wen let go da guy, an go take ova da pigs. An den all da pigs wen run down one steep hill, an fall inside da lake, an drown. 


text:
<pb/>Wen da guys taking care da pigs wen see wat wen happen, dey wen run go tell everybody inside da town an all ova da place wat dey wen see. 


text:
All da peopo wen come fo look. Wen dey come by Jesus, dey spock da guy, an he no mo da bad kine spirits now. He stay sitting by Jesus feet wit clotheses on, an he tink good stuff now. An all da peopo wen come real scared. 


text:
Da guys dat wen see wat wen happen, dey tell da peopo bout da guy dat da bad kine spirits wen take ova, dat he stay good now. 


text:
Den all da peopo from aroun Gerasa town aks Jesus fo go way from dem, cuz dey real, real scared. So he go inside da boat an go way. 


text:
<pb/>Da guy dat no mo bad kine spirits now, he wen beg Jesus if he can go wit him, but Jesus tell him, “No, brah. No can.” Jesus tell, 


text:
“Go home. Tell how God wen help you plenny.” So da guy go way an tell all ova da town how Jesus wen help him plenny. One Mahke Girl an One Sick Wahine 


text:
Had one leada guy from da Jewish church, name Jairus. Right den an dea he wen come an go down by Jesus feet. He beg Jesus fo go his house, 


text:
cuz his ony girl, bout twelve years old, litto mo mahke ova dea. Wen Jesus stay going, get plenny peopo stay jamming him. 


text:
Had one wahine ova dea dat stay bleeding twelve years. She wen pay everyting she get to da doctas, but nobody can make her come good. 


text:
<pb/>Jesus say, “Who wen touch me?” Everybody tell him, “Not me!” Peter say, “Boss, get uku paila peopo aroun you, jamming agains you.” 


text:
<pb/>Den da wahine wen know dat dey goin find out, an she come an go down by Jesus feet, shaking real hard. In front all da peopo she wen tell how come she wen touch him, an how quick time she wen come good. 


text:
Jesus tell her, “Sista, you trus me, dass why you come good awready. Go. Now yoa heart can stay rest inside.” 


text:
<pb/>Wen Jesus still talking, one guy come from Jairus house, an say, “Yoa girl mahke awready. No need bodda da teacha no moa.” 


text:
<pb/>Wen Jesus hear dat, he turn aroun an tell Jairus, “No scared, ony trus me, an she goin come good.” 


text:
<pb/>Wen Jesus wen come Jairus house, he ony let Peter, John, an James, an da fadda an mudda go inside wit him, an no odda peopo. 


text:
Same time all da peopo wen cry an moan fo her. Jesus tell, “Stop crying! She not mahke, she ony stay sleeping.” 


text:
Right den an dea her life wen come back, an she wen get up. Den Jesus tell um, “Give her someting fo eat.” 


text:
An her fadda an mudda, wen blow dea minds. But Jesus tell um, “Eh! No tell nobody wat wen happen, aah.”<pb/>


text:
Jesus tell his twelve guys fo come togedda, an he give um da right an da power fo make all da bad kine spirits let go peopo, an make all kine sick peopo come good. 


text:
Den he send um all ova fo tell everybody bout how dey can get God fo dea King, an fo make da sick peopo come good. 


text:
He tell um, “No take notting fo da trip; no walking stick, no bag, no bread, no money, no extra clotheses. 


text:
If da peopo inside da town no like you guys come, an no like hear wat you guys teach, den wen you guys go outa da town, dust da dust from yoa feet, fo show da peopo dea dat God no like if dey no listen.” 


text:
So da guys wen go out an go from one small town to anodda, an dey teach da Good Stuff From God, an make da sick peopo all ova da place come good. King Herod Come All Mix Up 


text:
<pb/>Dat time King Herod wen hear bout all dat wen happen. An he come all mix up, cuz some peopo wen say John Da Baptiza Guy, he wen come back alive. 


text:
Odda peopo say dat Elijah wen show up. An oddas dat one guy dat wen talk fo God long time ago wen come back alive. 


text:
Herod say, “I wen make my army guys cut off Johnʼs head. Den who dis guy? I stay hearing bout all da kine stuff he do.” An Herod wen like see Jesus. Jesus Feed Five Tousand Guys 


text:
<pb/>Da guys Jesus wen send all ova da place come back, an dey tell Jesus wat dey wen do. Den he take dem wit him an dey go way by demself to Betsaida town. 


text:
But all da peopo wen hear dat Jesus dem stay ova dea, so dey go dea too. Jesus give da peopo his aloha. He tell um bout how dey can get God fo dea King, an he make da sick peopo come good. 


text:
<pb/>Wen da sun stay going down, da twelve guys wen come by him an say, “Send all da peopo away so dey can go da small towns an odda places aroun hea an get someting fo eat an some place fo sleep, cuz ova hea no mo notting.” 


text:
<pb/>Jesus say, “You guys, you give um someting fo eat.” Dey say, “We ony get five breads an two fishes. You like us go buy food fo all dis peopo?” 


text:
(Had bout five tousand guys ova dea.) But he tell his guys, “Make everybody sit down, like fifty ova hea, fifty ova dea.” 


text:
Jesus take da five breads an da two fishes. He look up da sky, an tell God “Eh God! You good heart fo give da peopo food!” an broke da bread an da fishes. Den he give um to his guys fo give to da peopo. 


text:
Dey all wen eat, an come full. His guys wen take twelve big baskets an fill um up wit da lefovas. Wat Peter Say Bout Jesus 


text:
<pb/>One time Jesus wen pray in one place wea neva have nobody, an ony his guys wen stay dea wit him. He aks um, “So! Who da peopo tink me?” 


text:
<pb/>Da guys say, “Some guys say you John Da Baptiza Guy. Odda guys say Elijah. An odda guys say you one guy dat wen talk fo God long time ago, an now you come back alive.” 


text:
<pb/>He aks dem, “Kay den, wat bout you guys? Who you guys tink me?” Peter say, “You da Christ Guy, da Spesho Guy God Wen Send.” Jesus Tell Um He Gotta Mahke An Come Back Alive 


text:
<pb/>Jesus tell um, “You guys betta not tell nobody dat I da Christ Guy, da Spesho One God wen send.” 


text:
He say, “I da Guy Dass Fo Real. I gotta suffa plenny stuff. Da older leadas, an da main priest guys, an da teachas dat teach Godʼs Rules, dey goin figga I not Da Guy Dass Fo Real, an dey goin kill me fo dat. But day numba three, I goin come back alive.” 


text:
<pb/>Den he tell all dem, “Whoeva like stick wit me, dey gotta make up dea mind dat dey no goin be dea own boss no moa. Goin be hard, jalike dying on top one cross every day. An den dey can stick wit me. 


text:
If bodda you dat you goin mahke, fo shua you goin mahke. But if you like do everyting you do fo me, an no bodda you if you mahke fo dat, den you goin live fo real kine. 


text:
If one guy stay shame a me an da tings I say, den me, da Guy Dass Fo Real, I goin be shame a him wen I come back. I goin be awesome jalike my Fadda, wen I come back wit my spesho angel guys. 


text:
Dass true, wat I telling you guys: Some a da peopo dat stay hea now, dey no goin mahke befo dey see how stay wen God da King.” Jesus Come Diffren 


text:
Wen he stay praying, his face wen change an he look real diffren. His clotheses come bright jalike da lightning. 


text:
Dey awesome. Dey talk bout how Jesus goin do everyting, jalike God wen say, cuz pretty soon he goin mahke Jerusalem side. 


text:
Peter an his friends wen sleep. But wen dey wake up, dey see Jesus, an da two guys standing dea wit him. An he look awesome. 


text:
Wen da two guys wen start fo go way from Jesus, Peter tell him, “You know wat, Boss? Good we stay ova hea! We goin make three shacks, one fo you, one fo Moses, an one fo Elijah!” (He neva know wat he was saying.) 


text:
<pb/>Wen da voice pau talk, ony Jesus stay dea. Dat time da guys he teaching no tell nobody bout wat dey wen see. Jesus Make One Bad Kine Spirit Let Go One Boy 


text:
Everytime one bad kine spirit take um ova, right den an dea he yell, an roll aroun on top da groun, an foam come outa his mout. Da bad kine spirit hurt him everytime, an no like let him go. 


text:
<pb/>Jesus say, “You guys! Nowdays nobody even trus God! You guys ony know how do wrong stuff! How long I gotta be wit you guys an put up wit you guys? Bring da boy ova hea!” 


text:
<pb/>Wen da boy stay coming, da bad spirit wen throw him down on top da groun an da boy shake all ova. But Jesus wen scold da bad spirit, an make da boy come good, an wen give him back to his fadda. 


text:
“No foget wat I goin tell you now! I da Guy Dass Fo Real. But goin get one guy goin set me up an turn me ova to some odda guys.” 


text:
But Jesus guys neva know wat dat mean. God neva let dem undastan till lata, an dey scared fo aks Jesus. Who Da Numba One Guy? 


text:
Den he tell um, “Whoeva take in one small kid jalike dis kid cuz da kid my guy, dat guy take me in too. An whoeva take me in, dey take in da One dat wen send me too. Da guy dat put himself last, he goin be mo importan, jalike he goin come first.” Whoeva Not Agains You, Dey Fo You 


text:
<pb/>John say, “Boss, we wen spock one guy making da bad kine spirits let go da peopo, an using yoa name fo do um. An we tell him fo no do dat, cuz he no come from us guys.” 


text:
<pb/>Jesus tell him an da odda guys, “No stop him, cuz whoeva not agains you, dey fo you.” Da Peopo Inside One Small Town Inside Samaria No Like Jesus 


text:
He send some messenja guys befo him so dey can get tings ready fo him. Dey go inside one small town Samaria side fo find one place fo stay dat nite. 


text:
But da peopo ova dea, dey no like him fo stay dea, cuz he going Jerusalem, an dey no like Jerusalem peopo. 


text:
Wen his guys James an John see dat, dey aks him, “Boss, you like us tell God fo send down fire from da sky fo kill um?” 


text:
<pb/>Jesus tell him, “Da foxes get hole fo house, an da birds get nest. But me, Da Guy Dass Fo Real, I no mo no place fo lay down.” 


text:
<pb/>Jesus say, “You gotta let da guys dat no mo life inside bury dea own mahke guys. But you, go tell da peopo how dey can get God fo dea King.” 


text:
<pb/>Jesus say, “Da guy dat stay plowing da field, den look back, everyting come kapakahi. Dat kine guy no good fo work fo God da King.”<pb/>


text:
Afta dat da Boss Jesus wen pick seventy-two odda guys dat he like send out two by two, so dey can go befo him, every town an place wea he goin go lata on. 


text:
He tell um, “Get plenny peopo, dey jalike da crops, but ony get litto bit guys fo bring um in. So, aks da Boss Up Dea dat own da crops fo send out guys fo bring um in. 


text:
<pb/>“No take yoa money bag o odda bag o extra slippas, an no stop fo talk story wen you go down da road. 


text:
Wen you go inside one house, first say, ‘I come fo aks God fo make you guys heart rest inside, fo all you guys inside dis house.’ 


text:
If one guy wit good heart stay dea, you goin make him stay good inside. If his heart not good, wat you say goin come back to you. 


text:
Stay inside dat house, an eat an drink wateva dey give you. Cuz dass good dey give you someting fo da work you do. No move aroun from one house to anodda. 


text:
<pb/>“Weneva you come to one town an da peopo like you stay ova dea wit dem, eat da food dey give you. 


text:
‘Da dust from yoa town dat stick on our feet, we wipe um off fo show you guys dat God no like, cuz you guys no listen. But you betta know dis fo shua: God stay King hea now.’ 


text:
I telling you guys dis: Wen everybody stand in front God da Judge, he goin punish da peopo from Sodom town cuz dey wen do plenny bad kine stuff befo time. But goin be mo easy fo dem, den fo da peopo inside da town dat no like hear wat you guys say!” Da Peopo Inside Some Towns No Trus 


text:
<pb/>Jesus say, “Auwe you guys from Korazin town! You goin get it, cuz you neva listen! Auwe you guys from Betsaida town! You goin get it too, cuz you neva listen! If I wen do da kine awesome stuff fo show my power to da peopo from Tyre an Sidon towns, jalike I wen do fo you guys, long time awready da peopo ova dea wen show dey shame fo all da bad kine stuff dey wen do, an like pau do um. An dey wen sit down an put on one gunny bag, an put ash on top dea head fo show dey sorry. 


text:
Bumbye goin be mo easy fo da peopo from Tyre an Sidon towns wen dey stand in front God da Judge, den fo you guys. 


text:
An you guys from Capernaum town, you tink God goin take you up in da sky wit him, o wat? No way! Mo like he goin throw you guys down inside Hell, cuz you guys neva listen!” 


text:
<pb/>Jesus tell his guys, “Whoeva hear you, dey hear me too. Whoeva no take you, dey no take me too. Whoeva no take me, dey no take da One dat wen send me.” Da Seventy-Two Guys Come Back 


text:
<pb/>Da seventy-two guys come back, an dey stay real good inside. Dey say, “Boss, even da bad kine spirits do wat we say, cuz we yoa guys, an we use yoa name.” 


text:
<pb/>Jesus tell um, “I wen see da Devil, dat time God wen throw um down from da sky jalike da lightning. 


text:
Listen! I wen give you guys da power so you can walk on top da snakes an da scorpions, an you guys get da power fo win ova da guy dat stay agains us, da Devil. You guys get plenny mo power den da Devil get. An notting goin hurt you guys. 


text:
But no stay good inside jus cuz da bad spirits do wat you tell um. Stay good inside cuz God get you guys names inside his book inside da sky.” Jesus Stay Good Inside 


text:
<pb/>Dat time Godʼs Spesho Spirit wen make Jesus stay real good inside. An he say, “Fadda, you da Boss all ova da sky an da world. Mahalo plenny, cuz you wen hide all dis stuff from da smart guys an da guys dat know plenny stuff, an you wen show um to da small kids. Dass wat you like do.” 


text:
<pb/>Jesus tell, “My Fadda give me everyting, you know. Nobody know me like my Fadda know me. An nobody know my Fadda fo real kine, ony me, I know him, an da peopo I like show him, dey know him too.” 


text:
<pb/>Den Jesus wen turn aroun to his guys an tell um (but he neva tell da odda peopo), “You guys stay good inside cuz you see da stuff you see! 


text:
I telling you, Plenny kings an plenny guys dat wen talk fo God wen like see an hear da stuff you guys see an hear, but dey neva.” Da Good Guy From Samaria (Da Rules Second Time 6:5; Da Prieses 19:18) 


text:
<pb/>One teacha dat teach Godʼs Rules wen stand up fo aks Jesus one question fo trick him. He say, “Teacha, wat I gotta do fo get da real kine life dat stay to da max foeva?” 


text:
<pb/>He say, “Get love an aloha fo da Boss yoa God wit all yoa heart, an wit everyting inside you, an wit how you tink, an wit all yoa power. An get love an aloha fo everybody jalike you get love fo yoaself.” 


text:
<pb/>But da guy like make himself look good, so he aks, “Wat you mean, love an aloha fo everybody?” 


text:
<pb/>Jesus say, “Had one guy. He wen go Jericho town from Jerusalem. Den had some guys dat wen jump him, rip him off, bus him up, an leave him dea fo mahke. 


text:
He go by him, put olive oil an wine on top his cuts, an wrap um up. He put da guy on top his own donkey, an bring him by da hotel, an take care him. 


text:
Da nex day he take out two silva coins an give um to da boss fo da hotel, an say, ‘Take care him, an wen I come back I give you wateva you wen pay.’ 


text:
<pb/>“Now, wat you tink? From da three guys dat wen pass, who wen get mo love an aloha fo da guy dose guys wen bus up?” 


text:
<pb/>Da teacha guy say, “Da guy dat wen show pity fo him.” Jesus say, “Go, make lidat.” Jesus Go See Marta An Mary 


text:
<pb/>Jesus an da guys he teach wen go down one road, an dey come to one small town. One wahine name Marta stay dea. She wen tell um fo come inside her house. 


text:
But wen bodda Marta cuz ony her was doing all da work, an she come an tell, “Boss, you no care dat my sista wen leave me all by myself fo do everyting? Tell her fo come help me!” 


text:
but you ony need one ting. Mary wen pick da mo betta ting, an nobody can take dat away from her.”<pb/>


text:
One time Jesus stay pray in one place. Wen he pau pray, one guy he teaching tell um, “Boss, teach us guys fo pray, jalike John wen teach his guys.” 


text:
<pb/>Jesus say, “Dis how you pray:<pb/>‘Fadda,<pb/>We like all da peopo know fo shua how awesome you stay, An dat you stay good an spesho.<pb/>We like you come King fo everybody now.<pb/> 


text:
Let us go, an hemo our shame Fo all da bad kine stuff we do to you,<pb/>Jalike we let da odda guy go, An we no stay huhu at him Fo all da bad kine stuff he do to us.<pb/>No let us get chance fo do bad kine stuff.’ ” 


text:
<pb/>An he tell his guys, “Tink! If you go one friendʼs house at midnite an tell um, ‘My friend, lend me three loaf bread, 


text:
cuz my odda friend stay going on one trip, an he wen come my house, an I no mo notting fo give him fo eat.’ 


text:
Den if yoa friend inside his house tell you, ‘No bodda me! Da door stay lock awready, an me an my kids stay in bed. I no can get up fo give you anyting.’ 


text:
So, wat? I tell you, even if he yoa friend, he no goin get up an give you da bread. Still yet, cuz you no shame, an you stay aksing him, he goin get up an give you everyting you need. 


text:
All da peopo dat aks, goin get. Da guy dat look fo um, he goin find. An da guy dat knock da door, da door goin open fo him. 


text:
Eh, you guys no good, but you know how fo give good kine stuff to yoa kids. Fo shua den, yoa Fadda inside da sky, he everytime good, an he goin give his Good an Spesho Spirit to you guys cuz you aks him fo um.” Jesus An Beelzebul 


text:
<pb/>Had one guy dat get one bad kine spirit, dat make da guy so he no can talk. Jesus wen make da bad spirit let go da guy. Wen da bad spirit let um go, da guy dat no can talk wen start fo talk. An all da peopo, wen blow dea minds. 


text:
But some guys say, “Nah! Was Beelzebul, da Devil. He da main leada guy fo da bad kine spirits, you know. Beelzebul, he da one wen give Jesus da power fo make dat spirit let go da guy, az why!” 


text:
<pb/>Odda guys wen try fo trick Jesus. Dey aks um fo show dem someting awesome from God in da sky fo make proof who him. 


text:
But Jesus wen know wat dey tinking, an he tell um, “Da country dat go agains each odda, bus up itself. Da town o da ohana dat go agains each odda, no can stay strong. 


text:
If da Devil make his own guys let go da peopo, den he going agains himself. How he goin stay one strong king? I saying dis cuz you guys wen say dat I make da bad kine spirits let go da peopo, cuz dea leada guy Beelzebul give me power fo do um. 


text:
You guys say, dat da leada guy fo da bad kine spirits, he da one dat give me power fo make um let go da peopo. Kay den. Who give yoa guys da power fo make da bad kine spirits let go da peopo, aah? Da Devil give um da power, o wat? Not da Devil, dass fo shua. Yoa own guys goin show dat wat you say stay wrong. 


text:
But if I make da bad kine spirits let go da peopo, cuz I get power from God, dat show dat God stay King, an he stay hea now by you guys, an you guys neva know. 


text:
But if one mo bigga moke come, an bus him up, he goin take away da knifes an clubs. Da first moke wen trus da knifes an clubs, but da mo bigga moke goin rip off all da stuffs, an split um up wit his own guys. 


text:
<pb/>If you no stay wit me, den you stay agains me. Da guy dat no work wit me, he ony work agains me.” Da Bad Spirit Come Back 


text:
<pb/>“Wen one bad kine spirit let go one guy, dat spirit go all ova da boonies fo find one place fo rest, but no can find notting. Den he say, ‘Eh, mo betta I go back to da guy I wen take ova befo.’ 


text:
Den da spirit go get seven odda spirits mo worse den him, an dey all go take ova da guy, an stay dea. So in da end, da guy dat had da bad kine spirit come mo worse den befo.” Stay Good Inside Fo Real Kine 


text:
<pb/>Wen Jesus say dat, one wahine from da peopo wen say, “Da wahine dat wen born you an nurse you, she da one dat stay good inside!” 


text:
But Jesus tell, “Da peopo dat hear wat God say, an do um, dey da ones dat stay real good inside!” Show Us Proof! 


text:
<pb/>All da peopo wen stay jamming aroun Jesus, an he say, “Da peopo nowdays, dey do bad kine stuff. Dey everytime like see proof dat I fo real. An dey no goin see um. Dey ony goin see one proof jalike da guy Jonah wen make befo time. 


text:
Jonah, he talk fo God long time ago. He wen make proof fo da peopo inside Nineveh town dat he come from God. O same jalike me, da Guy Dass Fo Real, I goin make proof fo da peopo nowdays, dat I come from God. 


text:
Wen da peopo dat stay hea nowdays goin stand in front God da Judge, da Queen from Sheba far away da sout side goin stand up too, an make proof dat da peopo dat stay hea nowdays, dey not so smart. Cuz befo time she wen come from far away fo hear wat da akamai guy, King Solomon, wen say. An look! Get one guy mo importan den Solomon stay hea now. Dass me! 


text:
Wen da peopo dat stay hea nowdays goin stand in front God da Judge, da peopo inside Nineveh town goin stand up too, an make proof dat da peopo dat stay hea nowdays, dey stay doing bad kine stuff. Cuz wen Jonah wen teach da Nineveh peopo, dey wen come sorry fo all da bad kine stuff dey wen do, an pau do um. An now get one guy mo importan den Jonah stay hea now. Dass me!” Da Light Fo Da Body 


text:
<pb/>“You no light one candle an den cover um up. You put um up on top one high place, yeah? Den everybody dat come inside da house can see da light. 


text:
Da eye jalike one lamp fo inside yoa body. So if you get good heart fo help peopo, dass jalike yoa eye okay an you stay all light inside. But if you one greedy bugga, dass jalike yoa eye stay no good an you stay all dark inside! 


text:
So, if you get good heart inside you, an you not greedy, dass jalike you get light inside you fo shua!” Jesus Scold Da Pharisee Guys An Da Teachas Dat Teach Godʼs Rules 


text:
<pb/>Wen Jesus pau talk, one Pharisee guy wen aks him fo come inside his house fo eat. So he go inside, an sit down fo eat. 


text:
But da Pharisee guy see dat Jesus no wash first befo he eat jalike dem, an he tink plenny bout dat. 


text:
So da Boss Jesus tell him, “You know, you Pharisee guys, jalike you, you guys clean ony da outside a da cup an da plate. But inside yoa heart, you guys stay full a bad kine stuff, an you like stash everyting fo yoaself. 


text:
Give to da peopo dat no mo notting from da stuffs you get, an you know wat? Everyting goin come okay fo you guys, da way God see you. 


text:
<pb/>“Auwe you Pharisee guys! You goin get it! You guys give God ten percent a everyting, even da mint, an da rue spice, an all da odda kine herbs. But same time, no bodda you guys if you no do da right tings, an you guys no mo love an aloha fo God. Mo betta, make shua you do da right tings, an get love an aloha fo God, an no foget da ten percent too. 


text:
<pb/>“Auwe you Pharisee guys! You guys goin get it! You guys everytime like fo sit down in da spesho chairs inside da Jewish churches, an like all da peopo talk nice to you in da open market. 


text:
Auwe! Cuz you guys mahke inside, jalike da graves dat da peopo no can see, an dey walk on top um cuz dey donno get one grave dea.” 


text:
<pb/>One teacha dat teach Godʼs Rules wen tell um, “Teacha, wen you say dat, you talk bad to us too.” 


text:
<pb/>Jesus say, “Auwe you teacha guys dat teach Godʼs Rules! You guys goin get it! Cuz you like make all kine rules! Jalike you stack up big heavy kine stuffs on top da peopoʼs shouldas, dat real hard fo carry. But you guys no like help da peopo fo do wat yoa rules say, even litto bit. 


text:
Auwe you guys! Cuz you make nice tombs fo da guys dat wen talk fo God, but was yoa ancesta guys wen kill um. 


text:
So you show you tink dass good, wat yoa ancesta guys wen do. Dey wen kill da guys dat wen talk fo God, an you guys make dea tombs! 


text:
Dass why God wen know wat he talking bout wen he say, ‘I goin send um guys dat talk fo me, an guys I send all ova fo tell da Good Stuff, an dey goin kill some, an make oddas suffa.’ 


text:
So da peopo dat stay hea nowdays, dey goin get da blame fo all da guys dat peopo eva wen kill cuz dey talk fo God, 


text:
from da first one Abel to Zekariah. Dey wen kill Zekariah right inside da temple yard, wit Godʼs spesho place one side, an da altar da odda side. Dass right! An I like tell you guys dis: Da guys dat stay hea nowdays, dey goin get all da blame. 


text:
<pb/>“Auwe, you teachas dat teach Godʼs Rules! You guys goin get it! You guys donno wat God say, an you no let da peopo dat like know wat he say find out. Jalike you guys wen take away da key fo open da door so peopo can know wat God stay say.” 


text:
<pb/>Wen Jesus go way from dat place, da teachas dat teach Godʼs Rules an da Pharisee guys wen start fo gang up on him, an try fo make him tell dem all kine stuff. 


text:
Bumbye uku plenny peopo wen come togedda, dat dey even step on top each odda. Jesus wen start fo talk to his guys first. He say, “Watch out fo da Pharisee guys, cuz dey teach one ting an do anodda. So watch out you no come like dem. Dey jalike da yeast fo make bread -- ony need litto bit fo change da whole bread. 


text:
Cuz you know, everyting dat stay unda one cover, da peopo goin see um, an everyting dat stay hiding, dey goin find out. 


text:
Wateva you say in da dark time, dey goin hear um wen come light. Wateva you wispa in somebodyʼs ear behind one door dat stay close, somebody goin yell um from da top a da house. So, no teach one ting an do anodda.” You Scared? 


text:
<pb/>“My friends, I telling you, no scared da guys dat can kill yoa body, but afta dat, dey no can do notting mo worse den dat. 


text:
But I show you who fo be scared bout -- betta be scared God, cuz he can kill yoa body an den he get da power fo throw you inside Hell. Yeah, I telling you, he da one you gotta be scared bout! 


text:
God, he even know how much hairs you get on top yoa head. Fo him, you guys no need be scared, cuz you worth mo den plenny sparrows. Who Jesus? 


text:
<pb/>“I telling you, whoeva say in front da peopo dat he my guy, I goin say in front Godʼs angel guys dat I know dat guy, cuz I da Guy Dass Fo Real. 


text:
But da guy dat say in front da peopo dat he no like be my guy, I goin say in front Godʼs angel guys dat he not my guy. 


text:
<pb/>“Whoeva talk bad bout me, da Guy Dass Fo Real, God goin let dem go hemo da shame fo dat. But whoeva talk bad bout Godʼs Spesho Spirit, God no goin let dem go an hemo da shame fo dat. 


text:
<pb/>“Wen dey bring you guys in front da Jewish church peopo, o in front da leada guys, o da guys dat get plenny power, no worry wat you goin say, 


text:
<pb/>Get plenny peopo ova dea, an one guy aks him, “Teacha, tell my brudda he gotta half half da stuff our fadda wen leave us, an give me my share.” 


text:
<pb/>Jesus say, “Eh, who wen give me da right fo judge dat, o fo half half da stuff an give you yoa share an yoa brudda his share?” 


text:
<pb/>Jesus tell da peopo, “Watch out! Make shua you no try get everyting fo yoaself, cuz you no goin ony live fo real kine by da plenny stuffs you get.” 


text:
I know wat! I goin bus up my store houses an make um mo big, an inside I goin store all my wheat an odda stuffs. 


text:
Den I goin tell myself, “Eh, fo shua I one lucky guy! I get plenny good stuffs store up fo long time. So I can take it easy, an eat an drink an party up!” ’ 


text:
But God say, ‘Eh Brah! You no tink! Tonite you goin mahke! Den who goin get all da stuffs you wen stack up?’ 


text:
<pb/>“Dass wat goin happen to all da peopo dat make big stack stuffs fo demself, but God see um like dey no mo notting.” Trus God An No Worry 


text:
<pb/>Den Jesus tell his guys, “Dass why I telling you guys, no worry bout notting, how you goin live, wat you goin eat. No worry bout yoa body, wat you goin wear. 


text:
Tink bout da birds dat fly inside da sky. Dey no plant seed o get one crop o put um inside da store houses, but God feed dem. An you guys worth mo plenny den da birds! 


text:
Tink bout da flowers, how dey grow. Dey no work o make dea own clotheses. But I telling you, even King Solomon, wit all his awesome stuffs, neva get da kine awesome clotheses like da flowers. 


text:
Da grass inside da field stay growing one day, an dey throw um on top da fire da nex day. Eh, God give da grass da kine clotheses like da flowers, so garans he goin give you guys clotheses even moa. You guys ony trus litto bit! 


text:
All da diffren peopos dat donno God, dey try get all dat kine stuff. But yoa Fadda know dat you need all dat. 


text:
Make God da Boss fo yoa life, cuz he da King, an he goin give you guys all dat kine stuff too. Da Rich Stuff Inside Da Sky 


text:
<pb/>“You guys, you jalike baby sheeps. No scared, cuz yoa Fadda da King like give you everyting he get. 


text:
Sell everyting you get an give da money to da peopo dat no mo notting. Get da kine money bag dat no goin get holes. Make shua you get da importan kine stuff from God inside da sky, dat stay foeva. Da steala guy no can steal um ova dea, an da bugs no can eat um up. 


text:
Cuz you know, wateva kine stuffs stay da mos importan fo you, dass wea yoa heart stay. Da Workas Dat Stay Awake An Ready 


text:
jalike da worka guys dat wait fo dea boss, wen he come back from da wedding lu‛au. Wen he come knock da door, right den an dea dey open da door fo him. 


text:
Wen da boss come back, goin be good fo da worka guys dat stay awake an watching. Dass right! An I like tell you guys dis too: Fo dem, da boss goin put on one workaʼs clotheses, make his workas sit down at da table, an bring um food. 


text:
Wen da boss come back, goin be good fo da worka guys dat stay ready, no matta he show up real late nite time. 


text:
Listen! If da guy inside da house wen know wat time da steala guy goin come, he no goin let um bus up da house. 


text:
So you guys too, you betta be ready, cuz I da Guy Dass Fo Real, an wen you tink dat I no goin come back, I goin come back.” Da Good An Da Bad Worka 


text:
<pb/>Den Jesus da Boss wen say, “If get one luna guy dat smart an his boss trus him, dass da guy his boss goin put um in charge a da odda workas, fo give um dea food da right time. 


text:
Wen da boss come back, dat luna guy goin stay good inside if he wen do wat da boss wen tell him fo do. 


text:
But if da worka guy tink, ‘Long time my boss no come,’ an he beef wit da odda worka guys an da wahines, an he eat an drink an get drunk, 


text:
dat guyʼs boss goin come back one day wen da luna guy no tink he goin come, an one time wen da luna guy donno. Da boss goin wipe out da luna guy an send um away wea da peopo stay dat no trus God. 


text:
<pb/>“Da worka guy dat know wat his boss like, an no get ready fo do um, an no do wat da boss like him fo do, his boss goin punish him real hard. 


text:
But da worka guy dat donno wat his boss like um fo do, so he do someting bad, his boss goin ony punish him litto bit, cuz da guy neva know. So, if God give you everyting you need fo work fo him, you betta do um good job fo him.” Peopo Goin Fight Cuz A Jesus 


text:
You tink I wen come to dis world fo help everybody come friends an no fight? I no come fo dat, but fo make um go agains each odda. 


text:
From now, on goin get five peopo in one ohana dat stay fight each odda, three agains two, an two agains three. 


text:
Dey goin stay agains each odda, da faddas agains dea boys, an da boys agains dea faddas, muddas agains dea girls, an girls agains dea muddas, mudda-in-laws agains dea daughta-in-laws, an daughta-in-laws agains dea mudda-in-laws.” You Can Figga Da Time 


text:
<pb/>Jesus tell da peopo, “Wen you spock one black cloud coming up, right den an dea you say, ‘Goin rain,’ an dass wat happen. 


text:
You guys say one ting an do anodda! You can figga wat goin happen from da earth an da sky. How come you no can figga da tings dat stay happening now?” Make Good Wit Yoa Brudda 


text:
Wen you going in front da judge wit one guy dat stay agains you, try fo make good wit him befo you go ova dea. Cuz if you no do dat, he goin drag you in front da judge, an da judge goin give you to da police, an da police goin throw you in jail. 


text:
Dat time some peopo stay dea, an tell Jesus bout da peopo from Galilee dat Pilateʼs army guys wen kill, same time dose peopo making sacrifice inside da temple. 


text:
Jesus say, “You tink dem guys from Galilee wen do mo worse stuff den all da odda peopo from Galilee cuz dey wen suffa lidat? 


text:
I telling you, no way! But if you guys no come sorry fo all da bad kine stuff you wen do, an pau do um, all you guys goin mahke too. 


text:
Da eighteen guys dat wen mahke wen da tower near da Siloam water place wen fall down on top um -- you tink dey wen do mo worse stuff den all da odda peopo inside Jerusalem? 


text:
I telling you, no way! But if you guys no come sorry fo all da bad kine stuff you wen do, an pau do um, all you guys goin mahke too.” Da Fig Tree Dat No Give Figs 


text:
<pb/>Jesus wen tell um dis story fo teach um. “Had one guy dat wen get one fig tree dat stay growing inside his grape field. He go fo look if get fruit on um, but no mo fruit. 


text:
So he wen tell da worka guy dat take care da field, ‘Three years now I stay come fo look if get fruit on dis fig tree, an no mo fig! Cut um down, fo no use up da dirt!’ 


text:
But da worka guy say, ‘Boss, leave um one mo year. I goin dig one ditch aroun um, an put fertiliza inside da ditch. 


text:
If da tree give fruit nex year, dass good! If no give fruit, den cut um down!’ ” Jesus Make One Wahine Come Good 


text:
One wahine stay dea dat no can walk good. One bad kine spirit wen make her lidat eighteen years befo. She was bent ova an no can stand up strait. 


text:
Den he put his hands on top her, an right den an dea she wen stand up strait an tell how awesome God stay. 


text:
<pb/>Da main leada guy fo da Jewish church wen come huhu cuz Jesus wen make her come good on da Rest Day. So, he tell all da peopo, “Get six days fo work. So, come let um make you come good on dem days, an not on da Rest Day!” 


text:
<pb/>Da Boss Jesus wen tell um, “You guys say one ting an do anodda! Every one a you guys hemo his cow o his donkey from da fence an lead um out fo get water on da Rest Day. 


text:
But dis wahine from Abrahamʼs ohana, da Devil wen make her so she no can walk good fo eighteen years. You no tink dass okay fo hemo her from da sick dat wen make her no can walk, an do um on da Rest Day too, o wat?” 


text:
Wat he say, wen make all da guys dat stay agains him come shame. But da peopo stay good inside cuz a all da awesome stuff he wen do. Da Mustard Seed Story 


text:
<pb/>Jesus wen tell, “Wat you tink stay like, wen God stay King? Wat story I can tell you guys fo make um mo clear? 


text:
Start small, den come big. Dass jalike one small mustard seed. One guy take um an plant um inside his yard. Da small seed grow up, an come one big bush, an da birds come down outa da sky an make house inside da branches.” Da Yeast Story 


text:
Make everyting come diffren, yeah? Dass jalike da yeast. One wahine take um an put um inside one big bowl wit flour. Bumbye da whole bread come diffren cuz a da yeast.” Da Skinny Door 


text:
One guy wen aks him, “Boss, ony litto bit peopo goin come outa da bad kine stuff dey stay in, yeah?” Jesus tell him, 


text:
“Make shua you try hard fo get God fo yoa King! You know, dass jalike you go inside one place thru one skinny door. Plenny peopo goin try fo go inside dea, but dey no can. 


text:
<pb/>Jalike da house owna goin pau eat, he go lock da door fo go sleep. Den you guys goin stand outside an start fo knock da door an say, ‘Eh Boss, open da door fo us!’ But he goin tell you guys, ‘I donno who you guys o wea you guys come from!’ 


text:
Den you guys goin say, ‘Eh! Us guys wen eat an drink wit you, an you wen teach us wen you was walking down our street.’ 


text:
He goin say one mo time, ‘I donno who you guys o wea you guys come from! Get outa hea, all you guys dat no do wass right!’ 


text:
You guys, you goin see Abraham, Isaac, an Jacob, an all da guys dat wen talk fo God, an dey goin stay dea wit God da King, but he goin throw you guys outside. Den you guys goin cry an grind yoa teet cuz you so mad an futless. 


text:
Da peopo goin come from mauka side an makai side an all ova an dey goin sit an party wit God da King. 


text:
An you know wat? Get guys dat peopo tink dey not importan now, an dey goin be da mos importan guys wen God stay King. Get odda guys dat peopo tink dey importan now, but dey no goin be importan wen God stay King.” Jesus Get Plenny Love An Aloha Fo Da Jerusalem Peopo 


text:
<pb/>Dat time, had some Pharisee guys dat wen come by Jesus an tell him. “You betta get outa hea, an go anodda place, cuz King Herod like kill you, you know.” 


text:
<pb/>Jesus say, “Go tell dat bugga dat I say, ‘I make da bad kine spirits let go da peopo, an I make da peopo come good today an tomorrow, an day numba three, my work goin pau.’ 


text:
But I still gotta go today an tomorrow an da nex day, till I get to Jerusalem. You know, befo time da Jewish peopo wen kill da guys dat wen talk fo God, an Jerusalem was da place dey wen kill um. 


text:
<pb/>Auwe! You peopo inside Jerusalem! You wen throw rocks an kill da guys dat wen talk fo God befo time. Plenny times I wen like bring all yoa kids togedda, jalike one mudda hen bring togedda her chicks unda her wings, but you guys no like come by me! 


text:
Auwe! Everyting all poho fo you guys awready! I tell you guys, you no goin see me again till bumbye wen you guys say, ‘Dis da Guy dat come fo da Boss Up Dea In Da Sky, an we like God do good tings fo him!’ ”<pb/>


text:
One Rest Day, one Pharisee guy wen tell Jesus fo come his house fo eat. He one main leada fo da Pharisee guys. An da Pharisee guys an da guys dat teach Godʼs Rules wen watch Jesus real good. 


text:
Had one sick guy dat show up ova dea in front Jesus. He get da kine sick dat make da arms an da legs come fat. 


text:
Jesus wen aks da Pharisee guys an da guys dat teach Godʼs Rules, “You tink da Rules say dass good fo make one guy come good on da Rest Day, o wat?” 


text:
Den he tell dem, “If da Rest Day, an one a you guys get one boy o one cow dat fall down inside one deep water hole, you goin pull um out right away, o wat? No matta da Rest Day, yeah?” 


text:
<pb/>Jesus see dat befo dey eat, some guys ova dea wen pick da main places by da table. So he tell um dis fo teach um: 


text:
He say, “Wen somebody tell you fo come da wedding lu‛au, no go sit down by da place fo da spesho wedding guys. You do dat, an den one guy mo importan den you goin come. 


text:
Den da boss fo da lu‛au dat wen tell him an you fo come, he goin tell you, ‘Give dis guy yoa place.’ Den you goin come shame, an take da place fo da guy dass not importan. 


text:
Mo betta, wen dey tell you fo come, go take da place fo da guy dass not importan. Den wen da boss fo da lu‛au come, he goin tell you, ‘My friend, ova hea mo betta.’ Den everybody dea goin get respeck fo you cuz a dat. 


text:
Cuz whoeva make himself importan, no goin be importan, an whoeva make himself not importan, goin be importan.” 


text:
<pb/>Den Jesus tell da guy dat wen tell um fo come his place fo eat, “Wen you make one lunch o one dinna, no tell yoa friends, o yoa bruddas, o yoa ohana, o da rich guys nex door fo come. You do dat, an bumbye dey goin tell you fo come dea house, an dat goin pay you back fo wat you wen do. 


text:
Mo betta, wen you make one lu‛au, tell da guys dat no mo notting fo come, da guys dat no can move, da guys dat no can walk, an da guys dat no can see. 


text:
Den you goin stay good inside. Cuz dem guys no can pay you back bumbye. But God, he goin give you back someting good fo wat you wen do, wen da peopo dat wen do da right tings come back alive.” Da Story Bout Da Big Lu‛au 


text:
<pb/>One guy dat stay sitting at da table wen hear dat, an he tell Jesus, “Fo shua, da guys dat goin sit down at Godʼs table wen he come King, dey can stay good inside!” 


text:
<pb/>Jesus tell, “You wen hear da story bout da guy dat wen make one big lu‛au? He aks plenny peopo fo come. 


text:
But dey all wen start fo make up story. Da first guy wen tell da worka guy, ‘I jus wen buy one field, an I gotta go look um. Sorry.’ 


text:
Anodda guy say, ‘I jus wen buy ten cows fo plow, an I goin go see if dey strong nuff fo work. Sorry.’ 


text:
Da worka guy go tell his boss. Da boss fo da house wen come huhu, an tell da worka guy, ‘Hurry up! Go out by da big an small roads inside town, an bring back da guys dat no mo notting, da guys dat no can move, da guys dat no can see, an da guys dat no can walk.’ 


text:
Da boss tell da worka guy, ‘Go out by da big an small roads in da country side an make da peopo come in, so my house can come full. 


text:
I telling you now, da peopo I wen tell first, not one a dem goin taste my lu‛au food.’ ” Goin Cost Plenny Fo Be Jesus Guy 


text:
“Whoeva come by me, an get love an aloha fo dea fadda an mudda, dea wife an kids, dea bruddas an sistas -- an even fo demself too, mo den dey get love an aloha fo me, dey no can be my guy. 


text:
<pb/>“If one a you guys tink you goin make one tower, you betta sit down first an figga out how much goin cost, fo know if you get nuff money fo finish da tower, yeah? 


text:
If you no do dat, you goin make da foundation, an den you no can make da rest. Den everybody goin bus laugh at you. 


text:
<pb/>“If one king going out wit ten tousand army guys fo fight anodda king, an da odda king come agains um wit twenty tousand army guys, da guy wit ony ten tousand army guys goin sit down first an figga if him an his guys strong nuff fo fight da odda king an his guys, yeah? 


text:
If he not strong nuff, he goin send talka guys fo meet da odda king wen he still stay far away, an dey goin talk so dey no fight.” 


text:
Jesus say, “Same ting. You guys no can be my guys if you no give up everyting you get.” Da No Good Salt 


text:
Dat kine salt no good fo even da dirt o da manure pile. Ony ting can do, throw um away. If you hear dis, you betta listen!”<pb/>


text:
One time all da guys dat collect money fo tax fo da govermen an da odda guys dat get bad name wen come togedda by Jesus fo listen. 


text:
But da Pharisee guys an da teachas dat teach Godʼs Rules wen squawk. Dey say, “Dis guy get peopo wit bad name fo his friends, an he eat wit dem.” 


text:
<pb/>He say, “Wat you tink? If one a you guys get hundred sheeps, but one sheep stay lost, you goin leave da ninety nine sheeps inside da boonies, an go look fo da one sheep dat stay lost, yeah? 


text:
an go home. Den you tell all yoa friends an da peopo nex door, ‘Come, party wit me! Cuz I wen find my sheep dat was lost.’ 


text:
I telling you, same ting, God an da angel guys inside da sky feel mo good inside cuz a one bad guy dat come sorry fo all da bad kine stuff he wen do, an like pau do um, den cuz a all da odda guys dat tink dey no need come sorry.” Da Story Bout Da Lost Coin 


text:
<pb/>“O, wat you tink? If one wahine get ten silva coins, an she lose one, wat she goin do? She goin open one lamp, den she sweep da whole house, an look real good till she find um. 


text:
An wen she find um, she goin tell all her friends an da peopo nex door, ‘Come, party wit me! Cuz I wen find my coin dat was lost!’ 


text:
I telling you, same ting, da angel guys dat stay wit God feel plenny good inside, everytime one bad guy come sorry fo all da bad kine stuff he wen do, an pau do um.” Da Story Bout Da Lost Boy 


text:
Da younga boy wen tell his fadda, ‘Papa, give me my share from all you get.’ So da fadda wen split all he get an give da boys dea share. 


text:
Afta dat da younga boy wen get all his stuffs, sell his share an take da money, an go one far place. An ova dea he spend um all, cuz he no stay in charge a himself. 


text:
Den, afta he spend all his money, get hard time ova dea. No mo food da whole place. An da boy, he no mo notting. 


text:
Den da boy wen go by one guy from dat country, an da guy wen send him out inside his fields, fo feed da pigs. 


text:
Man, da boy stay so hungry he like eat da pods da pigs was eating, an neva have nobody dat give him notting! 


text:
<pb/>“Den he wise up an tink, ‘Eh, how come?! All da guys dat work fo my fadda fo pay, dey get mo plenny food den dey can eat. Me, I so hungry ova hea, dat I litto mo mahke! 


text:
Mo betta I go back wit my fadda. Den I tell um, “Papa, I wen do bad ting agains God in da sky, an agains you. 


text:
Den he wen leave da place an go to his fadda. “He still far from da house wen his fadda wen spock him. His faddaʼs heart fill wit pity an he run. He hug his boy an kiss him. 


text:
Da boy say, ‘Papa, I wen do bad ting agains God in da sky, an agains you. I not good nuff fo be yoa boy.’ 


text:
<pb/>“But da fadda wen tell his worka guys, ‘Come quick! Hurry up! Go get one robe, da bestes one, an put um on him. Put one ring on top his finga an shoes on top his feet. 


text:
Cuz dis my boy. Jalike he wen mahke, but now he come back alive! Cuz he was lost, but now we find um!’ An dey wen make party. 


text:
<pb/>“Da older boy, he stay working inside da fields. Den he come near da house, an he hear da music wit da hula. 


text:
<pb/>“Da kid tell, ‘Yoa brudda wen come back home, an yoa fadda wen tell da worka guys fo kill da bestes young cow, cuz yoa fadda wen take him in, an everyting okay now!’ 


text:
<pb/>“Da older brudda, he wen come real huhu. He no like go inside da house. So da fadda guy go outside an beg him fo come inside. 


text:
He tell his fadda, ‘Look hea! I wen work fo you jalike one slave, plenny years! I neva go agains notting you wen tell me fo do! Wat you wen give me, hah? You neva even give me one goat fo make party wit my friends! 


text:
But dis guy, yoa boy, he wen eat up all da money fo yoa land fo pay da kine wahines dat fool aroun fo money. An wen he come home, right den an dea you kill da bestes young cow fo him, an den!’ 


text:
But eh! good we make party an dance an sing an feel good inside! Cuz jalike dis guy, yoa brudda, wen mahke, but now he come back alive! Cuz he was lost, but now we find um!’ ”<pb/>


text:
Jesus wen tell da guys he teaching, “You wen hear da story bout da rich guy dat get one luna, an he wen spend da rich guyʼs money on all kine stuffs? 


text:
So da rich guy tell da luna fo come, an he say, ‘Eh, wat dis I hear bout you? You betta give me one paper dat tell how you wen spend my money, cuz you no goin be in charge no mo.’ 


text:
<pb/>“Da luna tink, ‘Wat I goin do now? My boss goin fire me, an I not strong nuff fo dig da ditch, an I shame fo beg. 


text:
<pb/>“Den da luna tell all da guys dat owe da rich guy money fo come. He aks da first guy, ‘How plenny money you owe my boss?’ 


text:
Da guy say, ‘One hundred barrel olive oil.’ Da luna say, ‘Dis yoa bill. Hurry up! Sit down an write fifty.’ 


text:
Da luna aks anodda guy, ‘How plenny money you owe?’ He say, ‘One tousand bushel wheat.’ Da luna say, ‘Dis yoa bill. Write eight hundred.’ 


text:
No matta da luna wen do stuff dass not right befo, now da boss talk good to him bout dis smart ting he wen do. You know, da peopo dat stick wit dis world mo smart wit da kine money stuff den da peopo dat stick wit Godʼs light.” 


text:
<pb/>“I telling you, no matta can use money fo all kine stuff dass not right, you guys can use um too fo make friends fo yoaself. Den bumbye, wen da time come dat da money an everyting goin pau, God goin tell you guys ‘Aloha!’ inside his place dat stay foeva. 


text:
Whoeva do da small kine stuff he suppose to, you can trus him fo do da big kine stuff he suppose to. Whoeva no do da right ting fo da small kine stuff, you can trus him fo no do da right ting fo da big kine stuff. 


text:
So, no matta peopo can get money fo do stuff dass not right, if you not da kine guy peopo can trus wit even dat kine money, no way God goin trus you fo take care all his rich kine stuffs dass fo real. 


text:
An if nobody can trus you fo take care odda peopoʼs stuffs, no way God goin give you stuff fo yoaself.” 


text:
<pb/>“Da worka guy no can work, an two boss guys own him same time. Bumbye he goin hate one boss an love da odda boss. He goin do good kine stuff fo one boss an tink bad bout da odda boss. You no can work fo da God dass fo real an da money god.” 


text:
<pb/>But da Pharisee guys, dey love money. Wen dey hear all da stuff Jesus wen say, dey make fun a him. 


text:
Jesus tell um, “You da guys dat tell da peopo you do da right kine stuff, but God know how you guys stay inside. Da stuff da peopo tink stay real good, dass da stuff God tink no good.” Odda Stuff Jesus Say 


text:
<pb/>“Had da Rules Moses wen write down, an da stuff da guys dat talk fo God wen write down, till John Da Baptiza Guy come. Afta dat us guys tell da Good Stuff bout how peopo can get God fo dea King, an everybody stay jamming, cuz dey like get God fo dea King. 


text:
<pb/>“Whoeva dump his wife an marry anodda wahine, dass jalike he stay fool aroun somebody not his wife. An da guy dat marry one wahine afta her husban wen dump her, dass jalike he stay fool aroun wit anodda guyʼs wife.” Da Rich Guy An Lazarus 


text:
<pb/>Jesus say, “One time had one rich guy dat wear da rich kine clotheses. Everytime he live jalike one king. 


text:
Had one begga guy name Lazarus dat get sores all ova him. Every day his friends wen put him down by da rich guyʼs gate. 


text:
You know, he like eat da stuff dat fall down from da rich guyʼs table. An da dogs even wen come lick his sores. 


text:
<pb/>“Bumbye da begga guy wen mahke an da angel guys carry him by Abrahamʼs side wit God. An da rich guy mahke too, an dey bury him. 


text:
Inside da Mahke Peopoʼs Place da rich guy wen suffa plenny, an he look up. He spock Abraham far away wit God, wit Lazarus by his side. 


text:
<pb/>“So he yell, ‘Eh Abraham, my ancesta guy! Pity me an send Lazarus fo dip da tip a his finga in water fo cool my tongue, cuz I stay suffa plenny inside dis fire.’ 


text:
<pb/>“But Abraham say, ‘My boy, rememba dat wen you wen stay alive, you wen get all da good kine stuffs, an Lazarus wen get all da bad kine stuffs. Now he stay good ova hea, an you stay suffa inside dis fire. 


text:
Anodda ting, in da middle get one real big ditch. You stay on one side, an we stay on da odda. Da peopo dat like go from ova hea to you no can, an da peopo dat like go from ova dea to ova hea no can.’ 


text:
<pb/>“Abraham say, ‘Yoa bruddas get Moses Rules, an da tings da odda guys dat talk fo God wen write down inside da Bible. Yoa bruddas can hear wat dey say.’ 


text:
<pb/>“But da rich guy say, ‘No way, Abraham, my ancesta guy! But if one guy come back to dem from mahke, dey goin come sorry fo da bad kine stuff dey wen do, an pau do um.’ 


text:
<pb/>“But Abraham say, ‘If dey no listen to Moses Rules, an to da guys dat wen talk fo God, dey no goin listen an trus God, even if one guy come back alive from mahke.’ ”<pb/>


text:
Jesus tell da guys he teaching, “Tings dat make peopo do bad kine stuff goin happen, but auwe fo da guy dat make anodda guy do um! 


text:
Mo betta take one big stone, tie um aroun da guyʼs neck, den throw him inside da deep ocean fo drown, so he no can make even one a my small kids hea do bad kine stuff. 


text:
So watch out wat you do! “If yoa brudda do bad kine stuff, scold um, an if he come really sorry an pau do um, den no stay huhu wit him, but let him go. 


text:
If he do bad ting fo hurt you seven times in one day, an he come back by you seven times, an say, ‘I really sorry, an I pau do dat,’ den no stay huhu wit him, but let him go.” Da Guy Dat Trus God Fo Real Kine 


text:
<pb/>Da Boss say, “If you trus God litto bit jalike one small mustard seed, you can tell dis mulberry tree, ‘Pull yoaself up an go plant yoaself in da ocean,’ an da tree goin do um.” Wat One Worka Guy Gotta Do 


text:
<pb/>“Wat you tink? If get one worka guy dat plow da dirt fo his boss, o take care his sheeps, wen da guy come inside from da field, you tink da boss goin tell um, ‘Come on! Eat’? No way! 


text:
Da boss goin say, ‘Make my suppa, go get ready, an bring um all fo me so I can eat an drink. Afta dat, you goin eat an drink.’ Dass wat he goin say. 


text:
Same ting. Wen you guys go do everyting you suppose to, den you goin say, ‘We jus worka guys. We ony wen do wat we suppose to.’ ” Jesus Make Ten Lepa Guys Come Good 


text:
<pb/>Jesus see um an tell um, “Go let da priest guys check you guys out.” An wen dey stay going, dey wen come good. 


text:
<pb/>One a da guys see dat he wen come good. He come back, saying good stuff bout God wit one loud voice. 


text:
Den Jesus tell da guy, “Get up! Go! You wen trus me, dass why you wen come good.” God Da King Goin Come 


text:
<pb/>One time, da Pharisee guys wen aks Jesus wen God da King goin come an take ova. Jesus tell, “Wen God da King take ova, no goin get sign notting fo tell peopo wass goin happen. 


text:
An da peopo no goin say, ‘Eh! He stay ova hea!’, o ‘Eh! He stay ova dea!’. Cuz God awready stay King inside da peopo.” 


text:
<pb/>Den he tell da guys he teaching, “Eh, you know, I Jesus, da Guy Dass Fo Real. Goin get one time, wen you guys goin tink, ‘Eh! Fo real kine, I like see Jesus come back now!’ But you no goin see me. 


text:
Da peopo goin tell you, ‘Eh! He stay ova hea!’ o ‘Eh! He stay ova dea!’ But no listen, no go wit dem. 


text:
Cuz I da Guy Dass Fo Real, an wen I come back, goin be real quick, jalike wen da lightning flash an make da sky come light from one side to da odda side. 


text:
Dat time da peopo wen eat an drink, dey wen marry an give dea girls fo marry, till da day Noah wen go inside da big boat. Den da big water wen come an kill um all. 


text:
Goin be jalike wen Lot wen stay. Everybody stay eating an drinking, buying stuff an selling um, planting seed, an building house. 


text:
But da day Lot wen go way from Sodom, fire an sulfur wen come down from da sky on top dem an kill um all. 


text:
<pb/>Dat time da guy dat stay resting on top his flat roof house betta not go inside fo get his stuffs. Same ting, da guy inside da field betta not go back fo get someting. 


text:
I telling you guys, dat nite wen I come, two peopo goin stay in one bed. God goin take one, an leave da odda. 


text:
Two wahines goin stay grinding fo make da wheat flour togedda. God goin take one, an leave da odda.” 


text:
<pb/>Den da guys Jesus teaching say, “Wea, Boss?” Jesus tell, “Wen dat happen, you guys goin know wea I stay. Jalike everybody know wea get someting mahke, cuz dass wea da scavenja birds come togedda.”<pb/>


text:
Had one widow ova dea inside dat town dat stay come by da judge fo beg him, ‘Please, make tings right fo me! Cuz get one guy dat stay ripping me off.’ 


text:
Long time da judge neva like do notting. Den in da end he tink, ‘No matta I no scared God an I no mo respeck fo da peopo, 


text:
dis widow stay bodda me, so I goin make tings right fo her, so she no come no mo an wear me out!’ ” 


text:
<pb/>Den da Boss Jesus wen tell his guys, “Tink bout wat da judge wen say, dat neva like do da right ting. 


text:
You guys tink God no goin make tings right fo da ones he wen pick, wen dey stay beg him day an nite? You tink he goin take long time fo help dem? 


text:
I telling you, he goin make tings right fo dem right away. But I da Guy Dass Fo Real, an wen I come back, you tink I goin find peopo dat trus God hea on top da earth, o wat?” Da Story Bout Da Pharisee Guy An Da Tax Guy 


text:
He say, “Two guys wen go to Godʼs Temple fo pray, one Pharisee guy, an one guy dat collect money fo tax fo da govermen. 


text:
Da Pharisee guy stand up an pray by himself lidis, ‘God, tank you dat I no stay like da odda guys, da guys dat steal, no do da right ting, fool aroun da odda guyʼs wife, an even like dis guy hea dat take money fo tax. 


text:
Two times every week, I no eat so I can pray, an I give da temple ten percent from all da money I get.’ 


text:
But da guy dat take money fo tax wen stand up far away. He no even like look up to da sky, but he beat on his chest an say, ‘God, I one guy dat wen do bad kine stuff. Give me chance!’ ” 


text:
Jesus say, “I telling you, wen dis tax guy go home, he get um right wit God awready. But not da Pharisee guy. Cuz whoeva make himself importan goin come not importan, an whoeva make himself not importan goin come importan.” Jesus Pray Fo Da Small Kids 


text:
<pb/>Da peopo wen bring dea small kids by Jesus, cuz dey like fo him put his hands on top dea heads an pray fo dem. Wen Jesus guys see dat, dey wen scold da peopo cuz dey wen do dat. 


text:
But Jesus tell da kids fo come, an he say, “Let da small kids come by me, an no stop dem, cuz da peopo dat get God fo dea King, inside demself dey jalike dese kids. 


text:
Dass right! An I like tell you guys dis too: Whoeva no take God fo be his King jalike one small kid, he no can get God fo his King.” Da Rich Guy 


text:
<pb/>One leada guy wen tell him, “Teacha, you good. Wat I gotta do fo get da real kine life dat stay to da max foeva?” 


text:
You know Godʼs Rules: ‘No go fool aroun da odda guyʼs wife, no go kill nobody, no rip off nobody, no bulai any kine bout nobody, show respeck fo yoa fadda an mudda.’ ” 


text:
<pb/>Wen Jesus hear dat, he tell him, “Ony one mo ting you neva do dat you gotta do. Go sell all da stuffs you get, an go give da money to da peopo dat no mo notting. Den garans you goin get plenny good kine stuffs inside da sky. Den come wit me fo be my guy.” 


text:
Stay mo easy fo one camel go thru da puka in one needle, den fo one rich guy fo get God fo his King.” 


text:
<pb/>Da peopo dat wen hear him, dey say, “If dass how gotta be, who can get outa da bad kine stuff he stay in, den?” 


text:
<pb/>Jesus say, “Az right! An I tell you, Everybody dat leave his home o wife o bruddas o fadda an mudda o kids fo God da King, 


text:
he goin get plenny mo now in dis time, an bumbye he goin get da real kine life dat stay to da max foeva.” Jesus Say One Mo Time He Goin Mahke 


text:
<pb/>Jesus wen take his twelve guys by da side a da road, an tell um, “Eh, listen, we going Jerusalem. I da Guy Dass Fo Real, an everyting da guys dat wen talk fo God befo time wen say bout me, goin happen. 


text:
Dey goin turn me ova to da guys dat not Jews. Dey goin make fun a me, an talk any kine to me, an spit on me, an whip me hard, an kill me. 


text:
<pb/>Jesus guys, dey neva know wat he say. Jalike someting stay hiding from dem. Jesus Make One Blind Begga Guy Come Good 


text:
<pb/>Da peopo in front scold him an tell him fo shut up. But he yell mo loud, “Davidʼs boy! Pity me an give me chance!” 


text:
<pb/>So Jesus wen stop an tell da peopo fo bring da blind guy by him. Wen he wen come near, Jesus tell him, 


text:
<pb/>Right den an dea da guy wen see, an he wen go wit Jesus, talking bout how awesome God. Wen all da peopo see dat, dey wen tank God an talk good bout him.<pb/>


text:
Ova dea get one boss fo da guys dat collect money fo tax fo da govermen, name Zakeus. He one rich guy. 


text:
Zakeus like see wat Jesus look like, but he no can see um, cuz he short, an get plenny odda peopo dat like see Jesus too. 


text:
Wen Jesus go by dea, he look up an tell Zakeus, “Come down now, Zakeus. I gotta stay yoa house today.” 


text:
All da peopo see dat, an start fo squawk. Dey say, “Jesus wen go inside da house a dat guy dat get bad name!” 


text:
<pb/>Zakeus, he stand up an tell da Boss, “Look, Boss! I goin give half a my stuffs to da peopo dat no mo notting, an whoeva I wen rip off, I goin pay um back four times moa den wat I wen get.” 


text:
<pb/>Jesus tell um, “Da guy dat own dis house, he from Abrahamʼs ohana. Today God take him outa all da bad kine stuff he doing. 


text:
Cuz me, da Guy Dass Fo Real, I wen come hea fo look fo da guys dat stay cut off from God, fo take um outa da bad kine stuff dey doing.” Da Story Bout Da Gold Coins 


text:
<pb/>Da peopo hear wat Jesus wen say. Den Jesus tell um anodda story, cuz he stay near Jerusalem, an da peopo tink dat God goin come King right away ova dea. 


text:
Befo he go, he tell ten worka guys fo come. He give every guy one gold coin. He say, ‘Go use dis coin fo make money till I come back.’ 


text:
But da peopo hate da ali‛i guy, an dey send guys to da odda place fo say, ‘We no like dis guy fo be our king.’ 


text:
<pb/>But da ali‛i wen come king. Den he come back. He tell his worka guys fo come by him, da guys he wen give da money. He like find out how plenny money dey wen make. 


text:
Da king tell him, ‘You wen do good. You one good worka. Cuz you wen show I can trus you wit da small kine stuff, you goin take charge a ten towns.’ 


text:
Da boss tell, ‘Auwe! I goin make like one judge. Wat you wen say show you one bad worka! You know I one hard guy. I take wat not mines, an I cut da crop dat I neva plant. 


text:
How come you neva put my money inside da bank, so dat wen I come back I can get my money an mo too?’ 


text:
Den he tell da guys dat standing dea, ‘Eh, take away dis guyʼs gold coin from um, an give um to da guy dat get ten coins.’ 


text:
Da king say, ‘I telling you, whoeva get stuff, dey goin get mo plenny, but whoeva no mo notting, dey goin lose even da litto bit dey get. 


text:
Da guys dat stay agains me an no like me fo be dea king -- bring um ova hea, an kill um in front me.’ ” Jesus Go Inside Jerusalem Jalike One King 


text:
“Go by da small town ova dea, an wen you go inside um, you goin find one young donkey stay tie to da fence, dat nobody wen ride um yet. Hemo da rope from da fence an bring um ova hea. 


text:
Wen dey hemo da rope from da fence fo da young donkey, da ownas say, “How come you hemo um from da fence?” 


text:
<pb/>Wen he come near da place wea da road come down from Olive Ridge, all da peopo wen start fo feel good inside an yell good stuff bout God, cuz a all da awesome stuff dey wen see dat show Jesus power. 


text:
Dey say,<pb/>“God goin do plenny good kine stuff fo dis guy! He da King dat come fo da Boss Up Dea!<pb/>Everyting stay good wit God an da peopo. God in da sky, he awesome!” 


text:
<pb/>Den some Pharisee guys from da peopo tell Jesus, “Teacha, scold yoa guys! Not good, wat dey saying!” 


text:
<pb/>Jesus say, “I telling you, if dey shut up, even da stones goin yell same ting.” Jesus Cry Bout Da Peopo Inside Jerusalem 


text:
He say, “You guys inside Jerusalem, if ony you guys wen know today wat can make you guys stay good wit God an come his friends -- but now you guys no can undastan. 


text:
Da time goin come wen da guys dat stay agains you guys goin pile up dirt all aroun yoa town fo make you guys stay inside. 


text:
Dey goin wipe out you guys, you an yoa kids inside dea. Dey no goin let one stone stay on top da odda. Cuz you guys neva like know wen God show up fo take you guys outa da bad kine stuff you doing.” Jesus Go Inside Da Temple 


text:
<pb/>Den Jesus wen reach Jerusalem. He go inside da temple yard, an start fo throw out da guys dat was selling stuff inside dea. 


text:
He say, “Da Bible say, ‘My temple goin be one house fo pray inside.’ But you guys stay make um jalike one hangout fo crooks!” 


text:
<pb/>From den, every day Jesus teach inside da temple yard. Da main priest guys, da teachas dat teach Godʼs Rules, an da leadas fo da peopo wen like kill um, 


text:
One time Jesus go inside da temple yard, an teach da peopo da Good Stuff From God. Da main priest guys, da teachas dat teach Godʼs Rules, an da older leadas fo da peopo go by him. 


text:
John Da Baptiza, wen he wen baptize da peopo, wea he get da right fo do dat? God in da sky, he give um da right? O da peopo, dey give um da right?” 


text:
<pb/>Da main priest dem start fo squawk wit each odda bout dat, an tell, “If we say, ‘Was God in da sky wen give John da right,’ den Jesus goin say, ‘How come you guys neva believe wat John wen say, den?’ 


text:
But if we say, ‘Da peopo give um da right,’ den all da peopo goin throw stones fo kill us, cuz dey tink fo shua dat John wen talk fo God.” 


text:
<pb/>Jesus tell um, “Kay den, I no goin tell you guys from wea I get da right fo do dis kine stuff.” Da Guys Dat Work Inside Da Grape Farm 


text:
<pb/>Jesus tell da peopo anodda story fo teach um. He say, “One guy wen plant grapes inside one grape farm, an he rent um to some farma guys. Den he go way long time. 


text:
Wen da time come fo cut da grapes, he send one worka guy by da guys dat rent his farm, so dey can give him some grapes. But da guys dat rent da farm bus up da worka guy an send um away wit notting. 


text:
He send anodda worka guy, an dey bus him up too, an dey no shame fo make any kine to him, an send um away wit notting. 


text:
Den da boss fo da grape farm say, ‘Wat I goin do? Eh, I know wat! I goin send my ony boy, da one I love. Fo shua, dey goin show respeck fo him!’ 


text:
But wen da guys dat rent da farm spock him, dey tell each odda, ‘Eh, dis da ownaʼs boy. He da guy goin own da farm bumbye. Come, we go kill him. Den everyting he get goin come ours!’ 


text:
So dey throw him outside da grape farm an kill him.” Den Jesus say, “Wat you guys tink da guy dat own da grape farm goin do to da guys dat rent da farm? 


text:
He goin come wipe um out, an rent da grape farm to odda guys.” Wen da peopo hear dat, dey say, “Nah! Da owna no goin wipe um out!” 


text:
<pb/>Jesus look dem in da eye an say, “Den wat dat mean inside da Bible dat say,<pb/>‘Had one big stone, Da builda guys neva like use um,<pb/>An dey no take um. But dat stone,<pb/>Dass da corner block Dat make da building strong.’ 


text:
Anybody dat trip an fall down on top dat stone, dat stone goin broke dem. If dat stone fall down on top somebody, dat stone goin make um jalike dust. An dat stone, dass me, you know.” Pay Da Tax 


text:
<pb/>Da teachas dat teach Godʼs Rules an da main priest guys wen like bus Jesus right den an dea, cuz dey know dat he tell dat story fo teach bout dem. But dey scared da peopo. 


text:
So dey look fo da right time fo do um. Dey send some guys fo watch him. Dem guys wen ack like dey good guys. Dey like trick Jesus wit wat he say, so dey can turn him ova to da leada guys an to da governa who get power. 


text:
So da guys dat stay watching him tell him, “Eh, Teacha, we know dat you talk strait an wat you say an teach stay true. You do da same to everybody, an you teach Godʼs way fo real kine. 


text:
<pb/>Dey say, “Dass King Cesar.” Jesus say, “Kay den, give um to Cesar wat his, an give to God wat his!” 


text:
<pb/>Dey no can trick him wit wat he say in front da peopo. Wat he say blow dea minds, an dey no say notting. We Goin Come Back Alive 


text:
<pb/>Now, da Sadducee guys, dey say nobody can come back alive afta he mahke. Some a dem Sadducee guys wen come by Jesus an aks him, 


text:
“Eh, Teacha, Moses wen write fo us inside da Bible, dat if one guyʼs brudda mahke an his wife stay, but no mo kids, da mahke guyʼs brudda gotta marry da widow an get kids fo his brudda. 


text:
So, dey all wen marry her. Bumbye, wen da time come wen all da peopo dat wen mahke goin come back alive, dat time, who goin be her husban?” 


text:
But God say some peopo get um right wit him. Dey da ones, he goin make um come back alive inside da nex world, an give um da kine life dat stay to da max foeva. Dat time dem guys no goin marry o give dea girls fo marry. 


text:
Dat time dey no can mahke, but dey goin stay jalike da angel guys. Cuz dey Godʼs kids, an dey goin come back alive. 


text:
Now, long time ago, wen Moses wen spock one bush dat stay burning, he wen talk to God ova dea. Moses wen use dis name fo da Boss Up Dea Inside Da Sky -- he call um ‘Da God fo Abraham, Isaac, an Jacob.’ So Moses wen show dat da mahke peopo goin come back alive. 


text:
Cuz God not da God fo da mahke peopo, but fo da peopo dat stay alive. Cuz everybody dat stay tight wit God, dey alive!” 


text:
<pb/>Jesus aks da teachas dat teach Godʼs Rules, “How come dey say dat da Spesho Guy God Send, he King Davidʼs boy? 


text:
David, he tell inside da Songs fo God,<pb/>‘Da Boss Up Dea Inside Da Sky, He tell my Boss,<pb/>“Come ova hea, sit down! Dis da importan place by my right side. 


text:
Kay den, King David call him ‘My Boss,’ yeah? Den how come he can be Davidʼs boy, same time?” Jesus Tell Um Bout Da Teachas Dat Teach Godʼs Rules 


text:
“Watch out fo da teacha guys dat teach Godʼs Rules. Dey like go aroun an wear fancy kine religious kine clotheses. Dey like da peopo fo talk to dem wit respeck inside da market. Dey like sit in da main place inside da Jewish churches, an da main place at da lu‛aus. 


text:
But dey no shame fo rip off da widows an take away dea houses. Same time dey make big show an pray long time, ony fo make peopo tink dey do good kine stuff fo dem. Dese kine peopo, dey goin get it mo worse from God da Judge wen da time come!”<pb/>


text:
He say, “I tell you guys da trut: Dis widow dat no mo notting, she wen put in mo plenny money den all da odda peopo. 


text:
All da odda peopo wen give dea money from plenny money dey get. But her no mo notting, an she wen give God da ony money she get fo stay alive.” Jesus Talk Bout How Dey Goin Bus Up Da Temple 


text:
<pb/>Some a his guys wen talk story bout da temple, how da temple get da awesome stones an da odda tings da peopo wen give fo God. Jesus say, 


text:
“You guys see all dis stuff? Bumbye no goin get one stone on top da odda. Peopo goin throw um all down.” 


text:
<pb/>Jesus guys wen aks him, “Teacha, wat time all dat kine stuff goin happen? An wat kine ting goin happen fo show us wen da time come fo dat?” 


text:
<pb/>Jesus tell um, “Watch out! No let nobody fool you guys! Plenny guys goin show up an use my name. Dey goin say, ‘Eh me, I dat Spesho Christ Guy from God! Da time stay now!’ But no go wit dem. 


text:
You guys goin hear, ‘Dey fighting an get war all ova da place.’ No bum out. All dat kine stuff gotta happen, but dat no mean everyting goin pau yet.” 


text:
Da groun goin shake. No goin get food, an all ova da place da peopo no goin get notting fo eat. Plenny peopo goin get real sick an mahke. Real bad an awesome stuff goin come dat goin scare plenny peopo. Unreal stuff from da sky goin come. 


text:
<pb/>“Befo all dat stuff come, peopo goin bus you guys an make you guys suffa. Dey goin turn you guys ova to da Jewish churches an throw you guys inside jail. Dey goin take you guys in front kings an governas. Dey goin do all dat cuz you my guys. 


text:
Cuz I goin give you guys wat fo say, an I goin make you guys akamai, so da guys dat stand up agains you no goin know wat fo say, an dey no goin show proof dat you guys wen do wrong. 


text:
<pb/>“Even yoa fadda an mudda goin set you guys up. Yoa bruddas, yoa ohana, an yoa friends goin set you guys up too, an dey even goin kill some a you guys. 


text:
If you guys hang in dea to da end, you guys goin get da kine life dass fo real!” Peopo Goin Bus Up Jerusalem 


text:
<pb/>“Wen you guys see Jerusalem town wit da armies all aroun dea, you goin know dat da time stay near wen dey goin bus up Jerusalem. 


text:
Den da peopo dat stay Judea side gotta run to da mountains. Da guys inside Jerusalem town gotta get out, an da guys inside da boonies betta not go back to da town. 


text:
Goin be hard time fo da hapai wahines an da muddas dat stay nursing dea babies! Everybody in da land goin suffa plenny, cuz God no take da bad kine stuff da peopo wen do. 


text:
Peopo goin kill some wit swords, an take oddas away. Peopo all ova da world goin make um prisonas. Da peopos dat not Jews goin bus up Jerusalem an walk all ova um, till dea time pau.” Da Guy Dass Fo Real Goin Come 


text:
<pb/>“Goin get awesome stuff fo see up inside da sky, wit da sun, da moon, an da stars. All ova da world, da peopos from inside da diffren countries goin suffa plenny. Dey goin come all bum out, jalike peopo feel wen da ocean pound loud an da waves come wild. 


text:
Da peopo goin pass out cuz dey so scared. Dey scared cuz dey donno wat goin happen inside da world. Da big powers inside da sky like da stars goin get shake up. 


text:
Dat time dey goin spock me, da Guy Dass Fo Real, coming inside one cloud wit big power, an I goin be real awesome. 


text:
Wen all dat stuff start fo happen, stand up tall an look up, cuz da time stay near fo God cut you guys loose from da power da bad kine stuff get ova you.” Da Story Bout Da Fig Tree 


text:
<pb/>“Dass right! An I tell you guys dis too: All dat stuff goin happen befo all da guys dat stay alive nowdays goin mahke. 


text:
<pb/>“Watch out! No good you guys come all jam up wit too much partying, getting drunk, an worry bout all kine stuff. No good da Boss come back, an you guys not ready. 


text:
Watch out everytime, an stay ready. Aks God fo let you get outa all da stuff dat goin happen, an fo let you stand in front me, da Guy Dass Fo Real.” 


text:
<pb/>Every day Jesus wen teach inside da temple yard. Wen da sun go down, he wen go outside da town fo stay on top Olive Ridge. 


text:
Da time wen come fo da Passova, an da spesho religious time dey call Da Bread Dat No Mo Yeast time. 


text:
Da main priest guys an da teachas dat teach Godʼs Rules wen tink plenny how dey can kill Jesus. But dey scared da peopo. Judas Goin Sell Out Jesus 


text:
So Judas wen go talk to da main priest guys, an da officers fo da temple, fo see how he goin set Jesus up. 


text:
Judas like da deal, so he look fo one chance fo set Jesus up fo dem so nobody know. Jesus Goin Eat Da Passova Food 


text:
<pb/>Jesus say, “You know, wen you guys go inside town, one guy goin come dat carry one water jug. Go wit him inside one house, 


text:
an tell da guy dat own da house, ‘Da Teacha say, “Wea da room me an my guys goin eat da Passova food?” ’ 


text:
<pb/>Da guys wen go an dey wen find everyting jalike Jesus wen say. An dey make da Passova food. Da Dinna Wit Da Boss 


text:
He tell um, “I tinking plenny bout dis. I really like eat dis Passova food wit you guys befo I suffa. 


text:
Fo shua, I no goin drink notting from da grape plant again till da day God da King come an take ova.” 


text:
<pb/>Den he take da bread, an tell God “Mahalo,” an broke um, an give um to dem. He say, “Dis hea, my body dat I give up fo you guys. From now, tink bout me everytime you eat dis.” 


text:
Same ting, afta da food he take da cup an say, “Dis cup, da new deal I goin make wit my blood dat I goin pour out fo you guys wen I mahke. 


text:
<pb/>Da guys stay talking wit each odda. Dey say, “Wat one a us guys you tink goin be da main guy?” 


text:
Jesus say, “Da kings fo da diffren peopos, dey boss aroun dea peopo. Dey da guys dat run da peopo, an everybody say da kings good guys cuz dey stay helping dea peopo. 


text:
But you guys, no be lidat. Wit you guys, da main guy gotta be jalike one small kid, an da boss gotta be da one dat work fo all da oddas. 


text:
Who you guys tink da main guy? Da guy dat stay sit by da table o da guy dat bring him da food? You tink da guy dat sit by da table? But me, I not lidat. You know, I stay wit you guys, but I work fo you guys. 


text:
You guys goin eat an drink by my table wen I come King, an you guys goin sit down on top thrones, an come judges fo da twelve Israel ohanas.” Peter Goin Say He Donno Jesus 


text:
<pb/>Den Jesus tell Peter, “Eh, Peter, listen! Da Devil wen aks God if he can give all you guys one big test. Jalike one farma guy take da junk outa da wheat, da Devil like find out who fo real an who not. 


text:
But I wen aks God fo help you, Peter, so you trus God an no give up. Afta you come sorry an come back by me, kokua yoa bruddas.” 


text:
Jesus say, “I tell you, Peter, befo da roosta make noise early today, three times you goin say dat you donno who me.” Da Money Bag, Da Clothes Bag, An Da Sword 


text:
<pb/>Den Jesus tell dem, “Wen I wen send you guys out befo, an you no mo money bag, o bag fo yoa clotheses, o slippas, you wen need anyting moa?” Dey say, “No.” 


text:
<pb/>Jesus say, “But now, whoeva get one money bag o one bag fo clotheses, take um. An da guy dat no mo sword, good he sell his coat fo buy one sword. 


text:
Cuz I telling you, da place inside da Bible dat say, ‘Dey wen put him wit da crooks,’ dass da way gotta happen to me. Wat da Bible wen say bout me befo time, everyting stay happen jus lidat.” 


text:
Wen dey come dea, he tell um, “Aks God fo help you guys so you no do bad kine stuff wen get chance.” 


text:
like dis: “Fadda, if you like, no let me suffa lidis. But gotta be da way you like, not da way I like.” 


text:
Jesus suffa plenny, an pray mo hard. He sweat jalike big drops blood dat falling down on top da groun.] 


text:
<pb/>Wen Jesus pau pray, he stand up an go back by his guys, an find dem all sleeping. Dey worn out, cuz dey sad. 


text:
He tell dem, “How come you guys sleeping? Get up an aks God fo help you guys no do bad kine stuff wen get chance.” Dey Bus Jesus 


text:
<pb/>Wen Jesus still talking, plenny peopo come ova dea. Judas, one a Jesus twelve guys, he wen bring dem. He come by Jesus fo kiss him. 


text:
<pb/>Den Jesus tell da main priest guys, da captains fo da temple guards, an da older leadas dat come ova dea fo take him, “You guys tink I one crook o wat? Why you guys tink you gotta come ova hea wit swords an clubs fo bus me? 


text:
Every day I wen stay inside da temple yard wit you guys, an you guys neva bus me. But dis yoa time. Dis da dark time, wen da Bad Guy, da Devil, get power fo do his stuff.” Peter Say He Donno Jesus 


text:
<pb/>Afta dey bus Jesus, dey take him away inside da Head Priest guyʼs house. Peter go too, but he stay far. 


text:
One worka girl spock Peter sitting dea by da fire. She look strait at him, an tell da odda guys, “Dis guy was wit Jesus!” 


text:
<pb/>Bout one hour lata anodda guy say, “Fo shua dis guy stay wit Jesus, cuz he come from Galilee.” 


text:
<pb/>But Peter wen say, “Eh, brah, I donno wat you talking bout!” Peter still talking, an da roosta wen make noise. 


text:
Da Boss Jesus wen turn an look at Peter. Den Peter rememba wat da Boss wen tell him, “Befo da roosta make noise tonite, you goin say three times you donno me.” 


text:
Dey cover his eyes wit one rag, an give um plenny false crack, an tell him, “Eh, you one talka fo God, yeah? So, tell us who wen hit you!” 


text:
<pb/>Wen da sun come up, da older leadas fo da peopo, da main priest guys, an da teachas dat teach Godʼs Rules come togedda, an bring Jesus in front dem. 


text:
Dey say, “If you da Spesho Guy God Wen Send fo real kine, tell us.” Jesus tell dem, “If I tell you guys, you no goin believe me. 


text:
I da Guy Dass Fo Real. Afta dis I goin sit down da importan place by Godʼs right side. He da One dat get all da power.” 


text:
Dey poin finga Jesus, an say, “Dis guy stay bulai our peopo! He teaching dem bad kine stuff! He say dey no need pay King Cesar his tax. He say dat he da Christ guy, da Spesho Guy God Wen Send, an dat he one king.” 


text:
<pb/>Pilate aks Jesus, “Eh, you da King fo da Jews, o wat?” Jesus say, “Dass right, wat you wen say.” 


text:
<pb/>But dey say mo strong, “All ova Judea da peopo like beef cuz a da stuff he teaching. He wen start Galilee side. Now, he stay come all da way ova hea.” Jesus In Front King Herod 


text:
Wen Pilate find out dat Jesus come from Galilee, he tell his guys fo take Jesus by Herod. Cuz Herod da one dat stay in charge inside Galilee, an he stay Jerusalem town dat time. 


text:
Herod, he feel good inside wen he spock Jesus, cuz Herod wen hear bout him an like see him from long time. Herod tink maybe Jesus goin do someting awesome so he can see um. 


text:
Da main priest guys an da teachas dat teach Godʼs Rules stay dea. Dey poin finga at Jesus real hard. 


text:
Den Herod an his army guys make fun a Jesus, an show dat dey hate him. Dey put one fancy robe on top him, an send him back to Pilate. 


text:
Dass how Herod an Pilate wen come friends. Befo dat time dey stay agains each odda. Dey Say Jesus Gotta Mahke 


text:
He tell um, “You guys wen bring dis guy by me, an you say he trying fo make da peopo beef agains us Rome guys. I wen aks him plenny stuff in front you, an I no find notting wrong like you guys say, fo poin finga him. 


text:
An Herod, he neva find notting fo poin finga him too. He wen send him back. You guys know he neva do notting dat say he gotta mahke. 


text:
<pb/>[Now, every year, da Passova spesho religious time, Pilate gotta let one prisona guy go fo da peopo.] 


text:
You know, da Rome army guys wen throw Barabbas inside jail befo, cuz he lead some a da peopo an dey try fo throw out da leada guys inside Jerusalem. Barabbas even wen kill one guy. 


text:
<pb/>One mo time he tell dem, “How come? Wat kine crime dis guy wen do? I no find notting dat say he gotta mahke. So I goin tell my army guys fo whip him an let him go.” 


text:
<pb/>But dey stay yelling da top a dea lungs, fo presha Pilate an make um kill Jesus on top one cross, an dey win. 


text:
He let Barabbas go, da guy dey pick, dat wen make da peopo beef an wen kill one guy. An he give Jesus to dem so dey can do wat dey like to him. Dey Kill Jesus On Top One Cross 


text:
<pb/>Den dey take Jesus away. One guy name Simon from Cyrene stay coming from da countryside. Da army guys wen grab him, put da cross on top him, an make him carry um behind Jesus. 


text:
Plenny peopo walking behind Jesus, an some wahines crying. Dey real sad inside cuz a wat happening. 


text:
Cuz da time goin come wen you goin say, ‘Lucky now, da wahines dat no mo kids, da wahines dat neva born kids, an da wahines dat neva nurse kids!’ 


text:
Dat time da peopo goin tell da mountains, ‘Fall down on top us!’ An dey goin tell da hills, ‘Hide us!’ 


text:
Cuz if dey doing dis kine stuff to one good guy like me, wat goin happen to da peopo dat not good?” 


text:
Dey come to da place name “Da Skull.” Dey hang Jesus on top da cross fo kill him dea. Dey hang da two crook guys on top da odda two crosses, one on da right side an da odda on da left side. 


text:
Jesus say, “Fadda, let um go fo dis bad ting dey doing. Dey donno wat dey doing!” Da army guys throw dice fo take Jesus clotheses. 


text:
Da peopo stand dea an watch um. Da leada guys fo da Jews make fun a him. Dey say, “Eh, he wen take da odda guys outa da bad kine stuff dey stay in. If he da Spesho Guy God Wen Send fo real kine, how come he no can get himself outa dis now?!” 


text:
<pb/>Da army guys make fun a him too. Dey come by him an like give him da cheap kine wine fo drink. 


text:
<pb/>One crook guy dat hanging dea talk any kine to him. He say, “Eh, you da Spesho Guy God Wen Send, o wat? Den get yoaself outa dis, an us guys too!” 


text:
<pb/>But da odda crook guy scold him, an say, “Eh, you no scared God, o wat? Dey wen say you gotta mahke, too, jalike him. 


text:
Jesus tell him, “Eh, you get um! An I tell you dis: Today you goin be wit me inside Godʼs Beautiful Place.” Jesus Mahke 


text:
<pb/>Da captain fo da army guys see wat happen, an he say good stuff bout God. He say, “Fo shua, dis guy neva do notting wrong! How come dey wen kill him?” 


text:
<pb/>Da peopo dat wen come dea fo see wat goin happen see dat, an dey pound dea chests, fo show dat dey know someting real bad wen happen. Den dey go home. 


text:
All da guys dat wen know Jesus, an da wahines dat wen come dea wit him all da way from Galilee side, dey standing far away, watching all da stuff dat stay happening. Dey Bury Jesus 


text:
<pb/>Had one guy name Joseph. He one a da Jewish National Council guys. He good an everytime do da right ting. 


text:
He come from Arimatea, Judea side. Wen da odda guys wen like kill Jesus, Joseph neva vote wit dem. He trus God, an stay waiting fo him fo come King. 


text:
He take Jesus down from da cross, wrap him up inside one linen cloth, an put him inside one cave somebody wen cut inside da rock fo bury somebody, but neva get one mahke guy inside yet. 


text:
<pb/>Da wahines dat stick wit Jesus from Galilee side, dey go wit Joseph, an see da cave, an how dey put Jesus mahke body inside. 


text:
Den dey go home fo make da spices an da perfume ready fo his body. On da Rest Day dey rest, jalike da Bible say fo do.<pb/>


text:
Sunday, da first day in da week, befo da sun come up, da wahines bring da spices dey wen make ready, an go by da cave. 


text:
Da wahines stay real scared. Dey go down on dea knees, an ony look da groun. Da two guys tell um, “How come you wahines stay looking fo da guy dat stay alive, ova hea aroun da mahke guys? 


text:
Jesus not hea; he wen come back alive! Rememba, he wen tell you guys dis wen he still stay wit you guys Galilee side. 


text:
He wen say, ‘I Da Guy Dass Fo Real. Dey gotta turn me ova to da bad guys. An dey goin kill me on top one cross. But day numba three, I goin come back alive!’ ” 


text:
So dey wen come back from da cave, an dey tell all dat stuff to Jesus eleven guys an to da odda peopo. 


text:
Mary da Magdala wahine, Joanna, James mudda Mary, an da odda wahines dat wen go wit dem, dey tell all dis stuff to da guys dat Jesus was goin send all ova da place. 


text:
But Peter wen get up an run to da cave. He bend down, an see ony da grave cloths dea. Den he go way, an he no can figga bout wat wen happen. Two Guys Go Emmaus Town 


text:
<pb/>Dat same day had two a Jesus guys wen go one small town name Emmaus, bout seven miles from Jerusalem. 


text:
He aks um, “Wat you guys stay talking bout now wen you walking?” Dey stand dea, an dey hang dea face. 


text:
One a dem, name Cleopas, tell him, “You must be da ony guy inside Jerusalem dat donno all da stuff dat jus wen happen ova dea.” 


text:
<pb/>He say, “Wat stuff?” Dey say, “Da stuff dat dey wen do to Jesus, da guy from Nazaret. He one guy dat talk fo God. Wat he wen say an do in front God an all da peopo wen show he get power. 


text:
Da main priest guys an our leada guys wen turn him in fo mahke. Den dey wen kill him on top one cross. 


text:
We wen tink he da guy dat goin cut loose da Israel peopo from da power da bad kine stuff get ova dem. Dis wen happen day befo yesterday. 


text:
Some wahines dat stay wit us wen blow our minds, cuz dey wen go by da cave dis morning, befo da sun come up. 


text:
But dey neva find his body inside dea. Dey wen tell us dat dey wen see someting from God -- had angel guys dea, dat wen say Jesus stay alive! 


text:
Some a our guys wen go to da tomb. Everyting stay jalike da wahines say. But dey neva see Jesus body.” 


text:
<pb/>Den Jesus tell da two guys, “You guys no tink! You hard head, cuz you guys no trus all da stuff da guys dat wen talk fo God wen say! 


text:
Dey say dat da Spesho Guy God Goin Send gotta suffa all dis kine stuff, an afta, he goin come real awesome, yeah?” 


text:
An den Jesus teach dem everyting da Bible wen say bout him from befo time. He start wit da stuff Moses wen write down inside da Rules, an den all da odda guys dat wen talk fo God, wat dey wen write down. 


text:
But dey tell him, “Stay hea wit us, cuz pau hana, an dark awready.” So he go inside da house, fo stay wit dem. 


text:
He sit down by da table fo eat wit dem. He take da bread, an tell God he good heart fo give um da bread, an broke da bread. Den he wen give um to dem. 


text:
Den jalike dea eyes wen come open, an den dey wen know who he was. But right den an dea he wen disappear. 


text:
Den dey tell each odda, “Ho! Our hearts was beating fast, all da time he stay talking wit us on top da road, an wen he showing us da stuff from da Bible from befo time, yeah?” 


text:
<pb/>Right den an dea dey wen stand up, an dey wen go back Jerusalem. Dey find Jesus eleven guys an da odda guys all togedda. 


text:
<pb/>Den da two guys tell um wat wen happen by da road, an dat dey wen know him wen he broke da bread. Jesus Show Up Wit Da Guys He Wen Teach 


text:
<pb/>Wen dey telling Jesus guys dis, ho! Jesus stand dea wit dem! He say, “No scared. I like you guys stay good inside.” 


text:
Look my hands an my feet. Try touch me, an see dat dis me, fo shua! One ghost no mo bones an skin, like you guys see I get.” 


text:
Dey still no believe, cuz dey all mix up inside. Dey feel real good inside, but same time, dey stay all max out. He tell um, “You guys get someting fo eat?” 


text:
<pb/>He tell um, “All dis happen jalike I wen tell you guys wen I stay wit you. Everyting Moses wen write inside da Rules, an everyting da odda guys dat wen talk fo God wen write down, an everyting dat get inside da Songs fo God -- all da stuff dat stay from befo time inside da Bible, all dat, talk bout me! An everyting dey wen write, goin happen!” 


text:
He tell um, “Dis wat dey wen write, ‘Da Christ guy, da Spesho Guy God Goin Send, he goin suffa an mahke, an den come back alive on day numba three afta he mahke. 


text:
Afta dat, his guys goin teach all da diffren peopos inside da whole world bout Christ guy, da Spesho Guy God Wen Send. Dey goin tell da peopos dey gotta come sorry fo all da bad kine stuff dey doing, an pau do um. So den, God goin let go da peopos an hemo dea shame fo all da bad kine stuff dey wen do. His guys goin go teach lidat cuz dey his guys an dey get his power, an dey goin start Jerusalem side.’ 


text:
I goin send you guys wat my Fadda wen promise you. So stay hea inside Jerusalem till you guys get da power dat come from God in da sky.” Jesus Go Up Inside Da Sky 


text:
<pb/>Den Jesus take his guys outside Jerusalem, Betany side. He hold up his hands an aks God fo do good tings fo dem. 


text:
Den dey all go down on dea knees fo show Jesus love an respeck. Den dey go back to Jerusalem. An dey stay real good inside. 


text:
Dis book tell bout Jesus an his ancesta guys. He da Christ, da Spesho Guy God Wen Send. He from King David ohana, an David, he from Abraham ohana. 


text:
<pb/>Dis Jesus ohana. Get fourteen faddas from Abraham to David: Abraham, he Isaac fadda. Isaac, he Jacob fadda. Jacob, he Judah fadda, an all Judah bruddas, he dea fadda too. 


text:
Judah, he Perez an Zerah fadda, an Tamar, she dea mudda. Perez, he Hezron fadda. Hezron, he Ram fadda. 


text:
Salmon, he Boaz fadda, an Rahab, she Boaz mudda. Boaz, he Obed fadda, an Ruth, she Obed mudda. Obed, he Jesse fadda. 


text:
Jesse, he King David fadda. Den had fourteen faddas from David till da captcha wen dey take um away Babylon side: David, he Solomon fadda. An Solomon mudda, befo dat she Uriah wife. 


text:
Josiah, he Jekoniah fadda, an Jekoniah bruddas too. Was dat time wen da armies wen captcha all da Jewish peopo, an take um away Babylon side. 


text:
<pb/>Afta dey take um away Babylon side, had fourteen faddas: Jekoniah, he Shealtiel fadda. Shealtiel, he Zerubbabel fadda. 


text:
Jacob, he Joseph fadda. Joseph, he Mary husban. Mary wen born Jesus, da one dey call da Christ guy, da Spesho Guy God Wen Send. 


text:
<pb/>So, all da faddas from Abraham till King David, dey fourteen faddas, one afta da odda, an from King David till da captcha wen dey take um away Babylon side, dey fourteen faddas, an from wen dey take um away Babylon side till Jesus, da Christ guy, dey fourteen faddas. Jesus Wen Born 


text:
<pb/>Now befo Mary born Jesus, da Christ guy, da Spesho Guy God Wen Send, dis wen happen. Mary, she make ready fo marry Joseph. But befo dey wen marry, dis wat wen happen: Godʼs Good an Spesho Spirit wen make her get hapai. 


text:
Joseph, da guy dat goin come her husban, he one guy dat do da right ting everytime, an he no like make her shame to da peopo. So he tink, “I no goin marry her, but I no goin tell nobody.” 


text:
<pb/>But wen he stay tinking lidat, right den an dea, one angel messenja guy from da Good Boss Up Dea Inside Da Sky come by him, wen he stay dreaming. Da angel guy say, “Eh Joseph! You from King David ohana. No scared take Mary fo come yoa wife, cuz she hapai from Godʼs Spirit dat stay good an spesho. 


text:
She goin born one boy, an you goin name him Jesus, cuz he goin take his peopo outa da kine bad stuff dey do.” 


text:
“Listen! One young wahine Who neva sleep wit nobody,<pb/>Goin get hapai. She goin born one boy.<pb/>Dey goin name him Emmanuel.” (“Emmanuel” stay mean, “God stay hea now wit us guys.”) 


text:
<pb/>Joseph wake up an he do wat da angel guy from da Boss wen tell him. He take Mary home, fo come his wife. 


text:
Jesus, he born Betlehem town, Judea side. Herod, he da king dat time. An you know wat? Had dese smart guys who know plenny bout da stars, wen come Jerusalem town from one far place, from da east side. Dey saying, 


text:
“Wea da boy dat born, da King fo da Jews? We wen spock one star come up da east side dat show dat he born awready, an we come hea fo go down in front him an show him plenny respeck.” 


text:
King Herod hear dat, an he all shook up an scared. All da peopo inside Jerusalem town, dey all shook up an scared too. 


text:
<pb/>Den Herod wen tell fo come by him all da main priest guys an all da teacha guys who teach Godʼs Rules to da peopo. He say, “Try tell me wea Godʼs Spesho Guy goin born.” 


text:
Dey tell um, “He goin born Betlehem, Judea side. Cuz da guy Micah wen say (he one guy dat talk fo God long time ago),<pb/> 


text:
‘Eh! You Betlehem guys, ova dea Judah side! All da leadas inside Judah<pb/>Tink Betlehem importan. Cuz from dea goin come one leada.<pb/>He goin take care Godʼs peopo, Da Israel peopo.’ ” 


text:
<pb/>Den Herod tell da guys who know plenny bout da stars fo come by him. Dey wen come, but dey neva tell nobody. He find out from dem wat time da star wen show up inside da sky. 


text:
Den he send um Betlehem. He say, “Go! Look all ova da place till you find da boy. Den come back ova hea an tell me. Cuz I like go dea, fo go down in front him an show him respeck too.” 


text:
<pb/>Afta dey hear wat da king say, dey go. An you know wat? Dat same star, da one dey wen see befo, wen dey wen stay east side, dat star go in front dem, an stop right ova da place wea da boy stay. 


text:
<pb/>Dey go inside da house. Dey see da boy an his mudda Mary. Dey go down in front him an show him respeck. Den dey take out dea rich stuffs, an give um to Jesus. Dey give um gold, incense, an spesho kine perfume. 


text:
Afta dat dey get one dream from God. He tell um, “You guys betta not go back by King Herod.” So dey go home one diffren way. Dey Run Away Egypt Side (Hosea 11:1) 


text:
<pb/>Afta da guys who know plenny bout da stars wen go home, you know wat? Had one angel guy from da Boss Up Dea come by Joseph, wen he stay dreaming. Da angel guy tell him, “Eh Joseph! Wake up! Take yoa boy an his mudda, an go run Egypt side. Stay ova dea till I tell you fo come back. King Herod, he goin look fo da boy fo kill him, dass why.” 


text:
<pb/>Dey stay dea till Herod wen mahke. Wen all dis happen, was jalike Hosea wen say, da guy dat talk fo God long time ago, “I wen tell my boy fo come outa Egypt.” Herod Kill da Kids (Jeremiah 31:15) 


text:
<pb/>King Herod, he wen find out eh, dat da guys dat know plenny bout da stars wen fool him, an he wen come so wild, he wen go send his army guys an tell um, “Go kill all da small boys inside Betlehem an all da odda place ova dea.” Den dey wen kill all da boys two years old an mo younga. Herod wen figga da time, cuz da guys who know plenny bout da stars wen tell him wat time da star wen show up first time. 


text:
“Dey hear one voice from inside Ramah, Rachel, she stay crying real hard,<pb/>She real sore inside, Crying fo her kids,<pb/>She no like nobody come by her, Cuz da kids mahke awready.” Dey Come Back From Egypt Side 


text:
<pb/>Lata, King Herod wen mahke. One angel messenja guy from da Boss come by Joseph wen he stay dreaming ova dea Egypt side. Da angel guy tell him, 


text:
“Eh Joseph! Wake up! Take yoa boy an his mudda, an go Israel side. Da guys dat like kill da boy, stay mahke awready.” 


text:
But he hear dat Arkelaus wen come king Judea side afta his fadda Herod wen mahke. Joseph scared fo go ova dea. God tell him inside one dream, “You betta not go ova dea.” So he go Galilee side, 


