# verses

text:
an make house Nazaret town. Dis happen jalike da guys who talk fo God long time ago wen say, “Dey goin call him ‘da Nazaret guy.’ ”<pb/>


text:
Afta Jesus wen grow up, John Da Baptiza guy show up inside da boonies Judea side, fo teach da peopo. 


text:
He say, “You guys gotta like pau all da kine bad stuff you stay doing now, an no do um no moa. Cuz God in da sky stay King hea now.” 


text:
Befo time, da guy who talk fo God, Isaiah, was talking bout John wen he say dis:<pb/>“He goin talk real loud inside da boonies, ‘Eh! Make da road ready fo da Good Boss Up Dea Inside Da Sky!<pb/>Make um strait fo him!’ ” 


text:
An you know, John, his clothes eh, come from da camel hair. He wen make one rope outa leather fo belt. He eat grasshoppa, an he get honey from da bees. 


text:
Had choke peopo, dey going by him ova dea, from Jerusalem, an from Judea, an from all ova from da Jordan River side. 


text:
<pb/>Plenny Pharisee guys an Sadducee guys come so he can baptize dem too. He see um, an say, “Eh you guys! You guys jalike one snake ohana! God no goin take all da bad kine stuff you do. He goin punish you guys fo dat. No way you guys can get away! 


text:
Jalike one fruit tree give same kine fruit, you guys gotta do da kine good stuff dat show you like pau all da kine bad stuff you doing, an no do um no moa. 


text:
Eh! No tink an tell yoaself, ‘Us guys all right, cuz Abraham our main fadda.’ I telling you guys now, God can take dese rocks ova hea an make kids fo Abraham outa dem. 


text:
Awready get one guy wit one ax, all ready fo cut da tree roots. All da trees dat no make good fruit, he goin cut um, an throw um inside da fire. 


text:
<pb/>“All you guys, I goin baptize you guys wit water. Dat goin show dat you guys like pau all da kine bad stuff you doing an no do um no moa. But afta me, goin come one nodda guy. He get mo power den me. An you know wat? I not even spesho nuff fo help him hemo his slippas. Da way he goin baptize you guys, jalike he goin baptize you guys wit Godʼs Good an Spesho Spirit fo take ova you, jalike he baptize you guys wit fire! 


text:
Jalike he goin put all da wheat inside da basket an let da wind blow all da no good parts from da wheat, an den he goin put dat wheat inside da storage place. Afta dat, he goin burn all da no good parts inside da fire dat neva eva goin go out.” John Baptize Jesus 


text:
<pb/>Dat time, Jesus come from Galilee side to da Jordan River wea John stay, so John can baptize him. 


text:
But John wen tell Jesus, “How come you come by me? Eh, me, I no can baptize you. Eh, mo betta you baptize me! I need dat.” 


text:
<pb/>But Jesus say, “No need worry. Dis okay fo now, fo show we like do everyting da right way.” So John say, “Okay, we go den.” An he baptize Jesus. 


text:
Right afta John baptize him, Jesus come out from da water, an you know wat? Da sky wen rip open. Jesus spock Godʼs Spirit coming down on top him. Look jalike one dove. 


text:
An wow! Had one voice from da sky wen say, “Dis my boy. I get love an aloha fo him fo real kine, an I stay good inside cuz a him!”<pb/>


text:
Afta dat, Godʼs Spirit take Jesus to da boonies, so da main Devil can try presha him make um do bad kine stuff. 


text:
So da Devil wen go by him an presha him. He tell Jesus, “So, wat? You Godʼs Boy fo real kine? Den tell dese rocks hea fo come food.” 


text:
<pb/>But Jesus say, “Da Bible say,<pb/>‘No mo nobody dat can live ony on food, Gotta listen to everyting God say,<pb/>Fo live fo real kine.’ ” 


text:
<pb/>Den da Devil take him to Jerusalem, da town dat stay spesho fo God, an make him go up da big tower on top da temple. 


text:
Da Devil say, “So, wat? You Godʼs Boy fo real kine? Kay den, go jump down dea, cuz da Bible say,<pb/>‘God goin tell his angel messenja guys fo take care you. Da Bible say dis too:<pb/>Dey goin bring you down wit dea hands, So yoa foot no hit da rocks.’ ” 


text:
<pb/>But Jesus tell him, “Da Bible say: ‘God, he yoa Boss. So no try presha him fo make um show proof dat he God.’ ” 


text:
<pb/>Den da Devil take him up on top one big mountain, an show him all da diffren countries all ova da world, an how awesome dey stay. 


text:
<pb/>Jesus tell him, “Beat it, Devil! Da Bible say,<pb/>‘Gotta go down on yoa knees An give plenny respeck to God yoa Boss, An live an work ony fo him.’ ” 


text:
<pb/>Den da Devil go way from Jesus, an you know wat? Angel guys from da Boss come an kokua Jesus. Jesus Start Fo Teach Galilee Side 


text:
<pb/>Dat time, Herod guys wen throw John Da Baptiza Guy in jail. Jesus wen hear dat, an he go Galilee side. 


text:
He go Nazaret town, an den go from dea, an make house inside Capernaum. Dass one town by da lake side, ova dea Zebulun an Naftali side. 


text:
“Zebulun side, Naftali side, On top da road to da lake, da odda side Jordan River, Galilee side wea get diffren peopos dat donno God,<pb/> 


text:
Da peopo ova dea dat stay inside da dark, Dey see one big light now.<pb/>An all da guys dat stay In da dark place wea peopo goin mahke, Da light come fo dem.” 


text:
<pb/>Dass wen Jesus start fo teach da peopo. He say, “You guys gotta come sorry fo all da kine bad stuff you doing, an no do um no moa, cuz God in da sky stay King hea now.” Jesus Tell Four Fisha Guys Fo Come Wit Him 


text:
<pb/>One time Jesus walking by Galilee Lake, an he spock two bruddas, Simon da guy dey call Peter, an Andrew his brudda. Dey stay throwing net inside da water, cuz dey fisha guys. 


text:
He tell um, “Eh, you guys! Go wit me! Da way you guys bring in da fish, I goin teach you guys how fo bring in peopo too!” 


text:
<pb/>Going from dea, he spock two odda bruddas, James an his brudda John. Zebedee, dea fadda. Dey inside da boat wit dea fadda, fixing da nets. Jesus tell um fo come. 


text:
Dey go way from da boat an dea fadda, an go wit him right den an dea. Jesus Teach An Make Peopo Come Good 


text:
<pb/>Den Jesus wen go all ova Galilee, teaching inside da Jewish churches. He telling da peopo all da Good Kine Stuff bout how dey can get God fo dea King, an he making all da sick peopo come good from all kine sick. 


text:
Everybody hear bout him, from dea all ova Syria. Dey bring all da peopo wit all kine sick by him: everybody dat hurt, an suffa plenny, da peopo dat get bad spirits dat wen take ova dem, peopo dat shake an roll all ova, an peopo dat no can move. An Jesus make um all come good. 


text:
Plenny peopo wen go wit him from Galilee side, from all da Ten Towns, from Jerusalem, from Judea, an from da odda side Jordan River.<pb/>


text:
Jesus see choke peopo, an he go up da mountain litto bit. He sit down dea fo teach, an da guys he wen pick fo teach come by him fo listen. Da Peopo Dat Stay Good Inside 


text:
“Da peopo dat know dey need God inside dea heart, Dey can stay good inside Cuz God in da sky, he dea King.<pb/> 


text:
“Da peopo dat no need put demself first everytime, Dey can stay good inside Cuz God goin give um da whole world.<pb/> 


text:
“Da peopo dat everytime really like do da right ting, Dey can stay good inside Cuz God goin help um do um.<pb/> 


text:
“Da peopo dat pity da odda peopo, an give um chance, Dey can stay good inside Cuz God goin pity dem an give um chance too.<pb/> 


text:
“Da peopo dat help da odda peopo come friends again, Dey can stay good inside Cuz God goin say, ‘Dey my kids.’<pb/> 


text:
<pb/>“You guys can stay good inside wen dey talk bad to you guys, an make you guys suffa, an dey talk any kine bout you guys, cuz you guys mines, but dey bulai. 


text:
Dance an sing, cuz bumbye God goin have plenny good kine stuff fo you guys wea he stay inside da sky. Eh, jalike befo time, da guys God wen send fo talk fo him long time ago, had peopo dat wen make dem suffa too. Salt An Light 


text:
<pb/>“You guys know how da food need salt fo stay good. Same ting, da peopo all ova da world need you guys. But if da salt no mo taste, how you goin make um work like salt again? Dat kine salt no good. Ony ting can do, throw da salt outside wea da peopo walk. 


text:
<pb/>“You guys jalike da light dat help da peopo all ova da world fo see. You no can hide one town on top one hill. 


text:
Same ting, you no light one lamp an den cover um up. You put um up on top one high place, yeah? Den everybody inside da house can see. 


text:
So, you guys jalike da light. Let everybody see da good kine stuff you guys doing. Den dey goin say dat yoa Fadda, God, dat stay in da sky, eh! he awesome! Jesus Teach Bout Godʼs Rules 


text:
<pb/>“No tink I stay hea fo get rid a Godʼs Rules an da stuff da guys who talk fo God wen say. I neva come fo wipe out Godʼs Rules. I come fo make everyting dey wen talk bout come true. 


text:
Dass right! An I tell you guys dis too: Da sky an da world no goin pau befo everyting dat Godʼs Rules say come true. Nobody no can take notting from Godʼs Rules, not even one dot o one small line. 


text:
Whoeva no do jus one small kine Rule from God, cuz he tink, ‘Dat Rule notting,’ an he teach da odda guys fo say dat Rule notting too, da King from da sky goin make dat guy jalike he notting. But whoeva do wat all Godʼs Rules say, an teach da odda guys fo do um too, da King from da sky goin make him importan. 


text:
I telling you guys, if you no do da right tings, mo den da teacha guys dat teach Godʼs Rules an da Pharisee guys, God in da sky no goin come yoa King. Da Guy Dat Huhu Wit His Brudda (Outa Egypt 20:13) 


text:
<pb/>“You guys wen hear wat God wen tell da peopo from befo time. He say, ‘No go kill nobody. Whoeva go kill somebody gotta come in front da judge.’ 


text:
But eh! I tell you guys dis: Whoeva stay huhu wit his brudda gotta come in front da judge. Whoeva tell his brudda, ‘You no good!’ gotta come in front da main leadas. But whoeva tell, ‘You stupid an good fo notting!’ gotta go to da Hell fire. 


text:
<pb/>“So, if you bring one gif fo da Good Boss inside da temple, an you rememba yoa brudda huhu wit you cuz you wen do someting to him, 


text:
leave yoa gif ova dea, an go make good to yoa brudda. Den you can go back an give yoa gif to da Boss. 


text:
<pb/>“If somebody like take you in front da judge, quick, try get everyting right wit dem wen you still get chance. If you no do dat, dey goin give you to da judge, an he goin give you to da police, an dey goin put you inside jail. 


text:
I telling you da trut, you gotta pay every penny you owe befo you can come out. Da Guy Dat Fool Aroun Wit Da Odda Guyʼs Wife (Outa Egypt 10:14) 


text:
But eh! I telling you guys dis: Whoeva look at one wahine an like fool aroun her, he wen do um awready inside his heart. 


text:
If da right eye make you do bad kine stuff lidat, dig um out, an throw um away! No matta you ony get one eye -- mo worse da whole body go Hell! 


text:
If da right hand make you do bad kine stuff, cut um off an throw um away! No matta you ony get one hand -- mo worse da whole body go Hell! Da Guy Dat Dump His Wife 


text:
<pb/>“God wen say: ‘Whoeva goin dump his wife, gotta write um down on one divorce paper an give um to her.’ 


text:
But eh! I telling you guys dis: Whoeva dump his wife, an she neva even fool aroun, he make her jalike she wen fool aroun. An if one nodda guy marry her afta her husban wen dump her, dat guy jalike one guy dat go fool aroun da first guyʼs wife. Do Wat You Promise (Prieses 19:12; Numbas 30:2; Da Rules Second Time 23:21; Isaiah 66:1; Soong fo God 48:2) 


text:
<pb/>“An you guys wen hear wat God wen tell da peopo from befo time. He say, ‘No promise someting an den no do um. Cuz you wen promise um in front da Good Boss Up Dea. So, you betta do um!’ 


text:
But eh! I tell you guys dis: No go say, ‘I swear to God.’ No make promise an say ‘I swear by da sky up dea, dat I goin do um!’ cuz dass Godʼs throne, wea he stay sitting cuz he in charge. 


text:
No make promise an say ‘by da earth,’ cuz dass Godʼs stool fo his feets. No make promise an say ‘by Jerusalem,’ cuz dass da spesho town fo da big King. 


text:
<pb/>“You guys wen hear wat God wen say: ‘If anybody pull out yoa eye, pull out his eye. If anybody broke yoa teet, broke his teet.’ 


text:
But eh! I telling you guys dis: No fight back da bad guys. If anybody slap yoa head one side, mo betta let um slap da odda side too. 


text:
Wen somebody aks you fo someting you get, give um. Da guy who like borrow someting from you, no tell um, ‘No!’ Love Da Guys Dat Hate You 


text:
<pb/>“You guys wen hear wat God wen say: ‘Show love an aloha fo da peopo dat all aroun you.’ An da peopo say: ‘Hate da guys dat hate you.’ 


text:
But eh! I telling you guys dis: Show love an aloha fo da guys dat hate you! An aks God fo help da guys dat make you suffa! 


text:
Wen you do dat, you goin show fo real dat you da kine kids dat come from yoa Fadda dat stay in da sky. He make da sun come up fo da bad guys an da good guys. An he send rain fo da guys dat do da right tings, an fo da guys dat no do da right tings. 


text:
So, if you guys ony get love an aloha fo da guys dat get love an aloha fo you, you tink God owe you guys money fo dat? Nah! Even da tax peopo dat collect money fo tax fo da govermen, dey get love an aloha fo da guys dat get love an aloha fo dem. 


text:
If you guys say ‘Howzit’ ony to yoa bruddas, you tink you spesho, o wat? Even all da diffren peopos all ova da world dat donno God, dey say ‘Howzit’ to dea bruddas too. 


text:
All da time you gotta be good hundred percent, jalike yoa Fadda in da sky, he everytime stay good hundred percent.<pb/>


text:
“Watch out! No good you make show in front peopo wen you do da religious kine stuff, cuz you guys ony like dem see da religious kine stuff dat you guys do. If you guys make lidat, yoa Fadda in da sky no goin give you guys notting. 


text:
<pb/>“Wen you guys give money to da guys dat no mo notting, no make big show jalike da guys dat say one ting an do anodda wen dey go inside da Jewish churches an wen dey walk in da town wea da peopo stay. Dey like da peopo say dat dey awesome. Dass right! An I telling you guys dis too: Dey wen get all dea pay awready. 


text:
Den nobody goin know dat you give money. But yoa Fadda, he can see wat da odda guys no can see, an he goin give you plenny fo dat. How fo Pray 


text:
<pb/>“Wen you guys pray, no make like da guys dat say one ting an do anodda. Dey like stand up an pray inside da Jewish churches o outside wea everybody go, cuz dey like da peopo see wat dey do. Dass right! An I telling you dis too: Dey wen get all dea pay awready. 


text:
But you guys, wen you pray, go inside yoa room an close da door. Den pray to yoa Fadda. He stay inside da room wit you, wea da odda guys no can see, an he goin give you plenny fo dat. Cuz yoa Fadda can see wat da odda guys no can see. 


text:
<pb/>“Wen you guys pray, no say any kine stuff dat mean notting. Get odda peopos all ova da world dat make lidat. Dey tink God goin listen to dem cuz dey say so plenny stuff wen dey pray. 


text:
So, pray lidis,<pb/>‘God, you our Fadda. You stay inside da sky.<pb/>We like all da peopo know fo shua how you stay, An dat you stay good an spesho, An we like dem give you plenny respeck.<pb/> 


text:
We like you come King fo everybody now. We like everybody make jalike you like,<pb/>Ova hea inside da world, Jalike da angel guys up inside da sky make jalike you like.<pb/> 


text:
Hemo our shame, an let us go Fo all da kine bad stuff we do to you,<pb/>Jalike us guys let da odda guys go awready, An we no stay huhu wit dem Fo all da kine bad stuff dey do to us.<pb/> 


text:
No let us get chance fo do bad kine stuff, But take us outa dea, so da Bad Guy no can hurt us.<pb/>[Cuz you our King, You get da real power,<pb/>An you stay awesome foeva. Dass it!]’ 


text:
“I telling you guys, if you let da odda guys go afta dey do bad kine stuff to you, den yoa Fadda up dea inside da sky goin let you guys go, an hemo yoa shame fo all da kine bad stuff you guys do. 


text:
But if you no let da odda guys go afta dey do bad kine stuff to you, den yoa Fadda no goin let you guys go, an he no goin hemo yoa shame fo all da kine bad stuff you guys do. Wen You No Eat So You Can Pray 


text:
<pb/>“You guys, wen you no eat so you can pray, no make long face. Da guys dat say one ting an do anodda, dey try make demself look all hamajang so all da peopo can see dey no eat so dey can pray. Dass right! An I telling you guys dis too: Dey wen get all dea pay awready, an God no goin give um any moa. 


text:
so wen da peopo see you, dey no goin know you not eating so you can pray. Yoa Fadda see wat da odda guys no can see, an he goin give you plenny fo dat. Stash Plenny Good Kine Stuff Inside Da Sky 


text:
<pb/>“No work hard fo stash da kine stuffs dass importan ova hea inside dis world, cuz da moth an da rust goin eat um up, an da steala guys goin broke inside yoa house an take um. 


text:
Mo betta you guys do da good kine stuffs dass importan up dea inside da sky wea God stay. Ova dea da moth an da rust no can eat um up, an da steala guys no can broke inside yoa house an take um. 


text:
Cuz you know, wateva kine stuffs stay da mos importan fo you, dass wea yoa heart stay. Da Light Fo Da Body 


text:
<pb/>“You know, eh, da eye jalike one lamp fo inside da body. If da eye okay, dat mean, da guy stay all light inside. He get good heart fo help peopo. 


text:
But if da eye no good, dat mean, da guy stay all dark inside. He one greedy bugga! Eh brah, if no mo light inside you, you stay all dark inside fo shua! God An Da Stuffs You Get 


text:
<pb/>“Nobody can work, an two boss guys own him. He goin like listen to one boss an hate da odda. He goin like stick wit one boss an tink da odda guy no good. Same ting, you guys no can work fo da real God an da money god. 


text:
<pb/>“Dass why I telling you guys, no worry bout how you goin live, wat you goin eat, wat you goin drink, wat you goin wear. Wat you tink? You live ony fo eat? No way! Yoa body ony fo clotheses? Not even! 


text:
Look da birds dat fly in da sky. Dey no plant seed, an get crops, an stash um, but yoa Fadda in da sky, he feed um. Tink! You guys mo importan den dem. 


text:
<pb/>“An da clotheses, how come you worry bout dat? Tink! Da flowers dat grow in da field, how dey can grow? Dey no work o make dea own clotheses. 


text:
But I telling you, even King Solomon, wit all his awesome stuffs, neva get awesome clotheses like da flowers. 


text:
Da grass inside da field stay growing today, but tomorrow dey goin throw um inside da fire. Eh, God give da grass clotheses lidat, so garans he goin give you guys clotheses. You guys ony trussing God litto bit! 


text:
You know, da odda peopos all ova da world dat donno God, dey try get all dat kine stuff. But yoa Fadda inside da sky, he know you guys need um. 


text:
Main ting, make God yoa Boss, cuz he da King. Do da right ting jalike he do, an you guys goin get all da stuffs you need. 


text:
<pb/>“So no worry bout tomorrow, cuz tomorrow get plenny fo worry bout. Every day get nuff trouble fo dat day.<pb/>


text:
Da way you guys judge da odda guys, dass how God goin judge you guys too. An da rules you guys use fo judge, he goin use da same rules fo judge you guys. 


text:
<pb/>“How come you try spock one small piece junk inside yoa bruddaʼs eye, cuz you know, awready get one big two by four inside yoa own eye. 


text:
Eh, an how you goin tell yoa brudda, ‘Eh, try let me pull da small piece junk outa yoa eye,’ wen you get one big two by four inside yoa own eye? 


text:
You say one ting an do anodda! First you gotta take da big two by four outa yoa own eye. Den you can see good fo take da small piece junk outa yoa bruddaʼs eye. 


text:
<pb/>“No give stuff dat stay spesho fo God to da guys dat goin talk stink bout um an goin waste um. Cuz dey jalike da dogs dat goin turn aroun fo attack you guys. An dey jalike da wild pigs -- if you give um fancy kine jewelry dat worth plenny, dey ony goin walk all ova on top um, den dey goin turn aroun an waste you guys. Aks, Look, Knock 


text:
<pb/>“Aks God, an you goin get um. Look, an you goin find um. Knock, an God goin open da door fo you. 


text:
All da guys dat aks, goin get. All da guys dat look fo someting, goin find um. All da guys dat stay knocking on top da door, God goin open da door fo dem. 


text:
Eh, no matta you guys no good, still yet you guys know how fo give good kine stuffs to yoa kids. Fo shua den, yoa Fadda in da sky goin give good kine stuffs to da peopo dat aks him. 


text:
So, wateva you guys like peopo do to you guys bumbye, make lidat to dem, same ting, now. Dis everyting dat Godʼs Rules say in da Bible, an everyting dat Godʼs talkas wen teach. Da Skinny Gate 


text:
<pb/>“Fo go inside Godʼs place, go inside thru da skinny gate. Get one nodda gate dat stay wide an get plenny room. Dass da gate fo da road fo take you to Hell, an get plenny guys going dat way. 


text:
But da real gate stay skinny an da real road mo smalla. Dass da one fo bring you to God who goin make you live fo real kine, an ony litto bit guys goin pick dat road. Da Fruit Tree 


text:
<pb/>“Watch out da guys dat say dey talk fo God an teach stuff dat not true. Dey ony make bulai kine. Dey come by you guys an ack all good kine, but fo real kine, inside dey like eat you up, jalike dey wild dogs dat try fo look like dey sheeps. 


text:
You goin know um by da kine stuff dey do. No can pick da grape o da fig from da kine tree wit thorns, yeah? 


text:
Da good kine tree no can give junk kine fruit, an da no good kine tree no can give good kine fruit. 


text:
<pb/>“Goin get peopo dat stay tell me, ‘Eh Boss! Boss!’ But not all a dem goin get God in da sky fo dea King. Ony da peopo dat do wat my Fadda in da sky like, dey going get him fo dea King. 


text:
Wen dat time come, plenny peopo goin tell me, ‘Eh, Boss, we wen tell everybody we yoa guys wen we wen talk fo you, an wen we wen make da bad kine spirits let go peopo, an wen we wen do stuffs dat show yoa power.’ 


text:
I goin tell um strait, ‘Who you? I donno you guys. Go way from me! You guys stay broke da Rules dat God wen make.’ Da Two House Builda Guys 


text:
<pb/>“So you know, whoeva hear wat I say, an go do um, he jalike one smart guy dat make plan, den he build his house on top wea stay solid rock. 


text:
Da rain wen come, an get plenny water, an da wind wen come from all ova da place, an wen pound da house hard. But da house no fall down, cuz he wen build um wea stay solid rock. 


text:
<pb/>“All da guys dat hear wat I say, an no do um, dey jalike one guy dat not tinking, an he build his house wea ony get sand. 


text:
Da rain wen come, an get plenny water, an da wind wen come from all ova da place, an pound da house hard. Az da house dat wen fall down an wen wipe out!” Jesus Teach Wit Plenny Power 


text:
cuz he teach wit plenny power. He not jalike da teacha guys dat teach Godʼs Rules, dey no mo power.<pb/>


text:
An you know wat? Had one lepa guy wen go by him an go down in front him. He say, “Boss, if you like, you can make me come good, yeah? jalike da way God like.” 


text:
Jesus wen stick out his hand an touch him, an say, “Okay, I do um. Come good.” Right den an dea da lepa guy come good. 


text:
Den Jesus tell him, “Make shua dat you no tell nobody bout dis. Go, let da priest guy check you out. No foget make da kine sacrifice, now, jalike Moses wen tell in Godʼs Rules. Den everybody goin know dat you stay good now, an you can go pray wit da odda peopo.” Jesus Make One Captainʼs Worka Guy Come Good 


text:
<pb/>Wen Jesus was going inside Capernaum town, one captain fo da Rome army guys wen come by him fo beg um, 


text:
But da captain say, “Eh Boss, you know, I not good nuff fo you fo come inside my house. Ony say da ting, den my worka guy goin come good. 


text:
You know, I get one army boss who tell me wat fo do. An I tell my army guys wat fo do. I tell dis guy, ‘Go,’ an he go. An I tell dat guy, ‘Come,’ an he come. An my slave guy, I tell um, ‘Do dis,’ an he do um.” 


text:
<pb/>Jesus wen hear dat, an he tell da odda guys dat stay following him, “Ho! Dis guy get um! An I like tell you guys dis: no mo Israel peopo dat trus me lidat! 


text:
An I like tell you guys one mo ting: wen God in da sky stay King, goin get plenny guys dat goin come from far away an all aroun, east side an west side, an dey all goin make big party togedda wit Abraham, Isaac, an Jacob. 


text:
But goin get odda guys, God suppose to be dea King, but dey no like um. An den he goin throw um outside inside da dark. Ova dea dey goin cry plenny an grind dea teet cuz dey so huhu an futless.” 


text:
<pb/>Den Jesus tell da captain, “Go. Jalike how you stay trus me, dass how goin be fo you now.” Dat same time, da worka guy wen come good. Jesus Make Plenny Peopo Come Good 


text:
<pb/>Den Jesus wen go Peterʼs house. He go inside, an see Peterʼs mudda-in-law on top da bed. She get feva. 


text:
Afta da sun wen go down, den da peopo dea wen bring plenny guys dat get bad kine spirits dat stay take ova dem. Jesus tell da bad kine spirits, “Let um go!” an dey let um go. He make all da sick peopo come good. 


text:
Dis wen happen jalike da guy Isaiah, who talk fo God long time ago, wen say: “Was him dat wen hemo all our sick an take um away.” Da Guys Dat Say Dey Going Wit Jesus 


text:
One teacha guy dat teach Godʼs Rules wen come by him, an say, “Teacha, I goin go wit you weaeva you go.” 


text:
<pb/>Jesus tell him, “Da foxes get hole fo house, an da birds in da sky get nest. But me, da Guy Dass Fo Real, I no mo house fo lay down.” 


text:
<pb/>One nodda guy dat Jesus stay teaching tell him, “Eh, Boss, try let me go. I no can go wit you till afta my fadda mahke. Gotta bury um, eh?” 


text:
<pb/>But Jesus tell him, “You, jus come wit me an be my guy! Let da mahke peopo bury da mahke peopo.” Jesus Make Da Storm Pau 


text:
Den had one big storm ova dea, an da waves was bussing ova da boat. But Jesus still yet stay sleeping. 


text:
But he aks um, “How come you guys scared? Wot! You guys no trus me?!” Den he get up. He scold all da winds an da waves. Den everyting wen come good. 


text:
His guys, wen blow dea minds, an den dey say, “Eh, wea dis guy from? Even da winds an da waves do wat he tell um!” Jesus Make Two Guys Wit Bad Kine Spirits Come Good 


text:
<pb/>He go da odda side da lake, dea wea da Gadara peopo get dea land. Had two guys dea dat da bad kine spirits take um ova. Eh, you know, dem guys, dey ack so wild, jalike dey crazy. Dass why nobody strong nuff fo go dat road. Dey live ova dea wea da dead peopo stay buried. Da two guys come outa dea, an den dey go by Jesus. 


text:
An eh! dey yelling, “Wat you like do to us, Jesus? You Godʼs Boy! You come hea fo make us suffa befo da time come, o wat?” 


text:
Da bad kine spirits wen beg Jesus, “Wen you goin make us let go da guy, we like go inside da pigs an take um ova.” 


text:
<pb/>He tell um, “Go.” So dey wen let go da guys, an go take ova da pigs. An you know wat? All da pigs wen run down one steep hill an fall ova da cliff inside da lake, an drown inside da water. 


text:
Den da pig farmas wen run, an go inside da town, an tell everybody wat wen happen. Dey tell bout da guys who get da bad kine spirits too. 


text:
All da peopo from inside da town wen go out fo see Jesus. An wen dey wen see him, dey beg um fo go way from dea.<pb/>


text:
Had some guys dat wen bring one guy by Jesus on top one mat. Da guy, he no can move, notting. Jesus wen see dat, an he tink, “Eh, wow! Dis guys trus me fo real kine, dat I goin make dea friend come good!” Den he tell da guy, “Eh, you, make strong! You know all da kine bad stuff you wen do? I tell you now, da shame from all dat, pau awready!” 


text:
But get some teacha guys dea dat teach Godʼs Rules. Dey tinking, “Eh, dis guy ack jalike he God! [Ony God can hemo da shame fo da bad kine stuff peopo do!]” 


text:
I like show proof you guys, dat I da Guy Dass fo Real, an I get da right inside dis world, fo let peopo go an hemo da shame dat dey get fo da bad kine stuff dey wen do. But, easy fo talk bout hemo da shame -- anybody can talk dat kine. But not easy fo do um. Same ting, easy fo tell one sick guy dat no can move, ‘Eh, stand up an move aroun!’ -- anybody can talk dat kine. But not easy fo do um. But now, I goin show proof you guys -- I goin make dis sick guy make strong.” Dass why he tell da guy, “Eh, get up! Take yoa mat an go home awready!” 


text:
All da peopo wen see dat, an dey wen come real scared. An dey tell how awesome God stay, cuz he da kine God dat give peopo dat kine power. Jesus Tell Matthew “Be My Guy!” 


text:
<pb/>Den Jesus wen go way from dea. He wen spock one guy name Matthew. He stay inside da tax place taking money fo da govermen. Jesus tell um, “Come wit me! Be one a my guys!” Matthew wen get up, an wen go wit him. 


text:
<pb/>Dat time Jesus go Matthew house fo eat. Plenny tax guys an odda kine peopo dat get bad name jalike dem wen go sit down fo eat wit Jesus an his guys. 


text:
Da Pharisee guys see dat, an dey aks Jesus guys, “Eh, yoa teacha, how come he eating wit da tax guys an odda kine peopo dat get bad name jalike dem?” 


text:
<pb/>Jesus wen hear dat, an he tell um, “Da guys dat not sick no need docta, ony da sick guys need docta. 


text:
Go figga dis dat Godʼs talka Hosea wen say befo time, ‘I like my peopo give chance to each odda. Dat mo betta den jus make sacrifice inside da temple.’ Dass wat God say. But me, I neva come fo tell da guys dat everytime do wat God say fo come by me fo be my guys, but I wen come fo da peopo dat get bad name.” How Come Jesus Guys No Skip Food So Dey Can Pray? 


text:
<pb/>Had guys, John Da Baptiza Guy was dea teacha. Dey wen come by Jesus, an aks him, “How come us guys skipping food so we can pray, an da Pharisee guys skipping food so dey can pray, but da guys you teaching, dey not skipping food, but still yet dey can pray?” 


text:
<pb/>Jesus tell um, “Wat you tink? You go one wedding an hang yoa face an cry wen da guy dat getting married stay dea? Not! Bumbye, da time goin come wen dey goin take away da guy dat getting married, an den, dat time, his friends goin skip food. No Mix Da Old Kine Teaching Wit Da New Kine Teaching 


text:
<pb/>“Fo fix up one old puka clothes, you no goin take one new piece cloth dat no shrink yet fo cover da puka. You do dat, den wen you go wash um, da new piece goin shrink an make one mo big puka, an you make da old clothes mo worse. 


text:
Same ting, you no goin put grape juice fo make wine inside one old kine leather bag an close um fo let um ferment. You do dat, da new wine goin ferment an bus da old wine bag, an da wine goin spill out. Da old leather no good no moa. Mo betta, you put da grape juice inside one new kine leather bag. Den da wine an da bag stay good.” One Leada Guyʼs Girl An One Wahine 


text:
<pb/>He stay talking to dem, an one leada guy wen go dea an go down in front Jesus, an say, “My girl jus wen mahke. Try come an put yoa hand on top her. Den she goin come back alive.” 


text:
An you know wat? Ova dea, had one wahine who stay bleeding twelve years. She tink, “If I ony touch Jesus clotheses, I know I goin come good.” Dass why she go behind Jesus, an wen touch his clotheses. 


text:
<pb/>Jesus wen turn aroun, an wen spock her behind him, an he say, “Sista, make strong! You trus me, dass why you come good awready.” Right den an dea she wen come good. 


text:
<pb/>Jesus wen come near da leada guyʼs house, an see da guys playing funeral kine music. Everybody stay making big noise an crying plenny. 


text:
<pb/>Jesus wen go way from dea. Had two blind guys go behind Jesus yelling, “Eh, you, dey call you Da Guy dat from King David ohana! Make pity on us, an give us chance!” 


text:
<pb/>Wen Jesus go inside his house, da blind guys go inside dea too. Jesus tell um, “Fo real kine, you guys trus me, dat I can make you guys see?” Dey tell him, “Yeah, Mista.” 


text:
An right den an dea dey wen see. Den Jesus tell um strait, “You guys betta not tell nobody notting bout dis.” 


text:
<pb/>Da guys dat was blind befo wen go way from dea. An you know wat? Odda guys wen bring one guy by Jesus. Had one bad kine spirit dat wen take ova him, dass why da guy no can talk. 


text:
Jesus make da bad kine spirit let um go, an den da guy can talk. All da peopo, wen blow dea minds. Dey say, “Us Israel peopo, we neva see dis kine stuff happen befo!” 


text:
But da Pharisee guys stay telling, “Dis bugga stay tight wit da leada guy fo da bad kine spirits, da Devil, you know. Dass why he can make um let go da peopo!” Jesus Feel Pity Fo Da Peopo 


text:
<pb/>Jesus go aroun all da big an small towns, an he teach inside da Jewish churches. He teach da Good Kine Stuff bout how dey can get God fo dea King, an he make all da sick guys an da guys dat not strong come good. 


text:
He look all da peopo, an he get love an aloha an pity fo dem, cuz dey all worn out inside an no can help demself. Dey jalike da sheeps dat no mo one sheep farma fo take care dem. 


text:
<pb/>So den he tell his guys, “Eh! Da peopo jalike da crop. Get plenny crop fo bring inside, but no mo nuff worka guys fo do um. 


text:
Jesus tell his twelve guys fo come togedda wit him, an he give um da power fo make da bad kine spirits let go da peopo dat dey wen take ova, an fo make all kine sick peopo come good. 


text:
Dis da twelve guys he send all ova da place:<pb/>Simon, da one dey name Peter, an Andrew his brudda;<pb/>James, dass Zebedee boy, an John, dass James brudda;<pb/> 


text:
Philip an Bartolomew;<pb/>Thomas an Matthew, dass da guy befo time dat collect money fo tax fo da govermen;<pb/>James, dass Alfeus boy, an Taddeus;<pb/> 


text:
da odda guy name Simon, he from da Jewish sovereignty guys; an<pb/>Judas Iscariot, dass da guy dat goin set up Jesus fo mahke bumbye. Wat Da Twelve Guys Suppose to Do 


text:
<pb/>Jesus send da twelve guys all ova, an he tell um, “No go wea da peopo dat not Jews stay, an no go wea da Samaria peopo stay, 


text:
Make da sick guys come good, make da mahke guys come back alive again, make da lepa guys come good, an make da bad kine spirits let go da peopo. God give you guys plenny, an he no expeck notting back. So den, you guys give plenny too, an you guys no expeck notting back. 


text:
No even take one bag fo da trip, o extra clothes, o slippas, o walking stick; cuz da peopo suppose to give da worka guy wat he need. 


text:
<pb/>“Wen you guys go inside one big o small town, look fo one guy dea dat da peopo get respeck fo, an stay his place till you go way from dea. 


text:
An if dat ohana give you guys respeck, den tell dem you like fo God make dea hearts rest inside. But if dey no give respeck, take back wat you aks God fo do fo dem. 


text:
If no mo nobody take you guys in, an dey no like hear wat you say, wen you go outa dea, dust da dust from yoa feet, fo show da peopo dea dat God no like, cuz dey no listen. 


text:
Dass right! An I tell you guys dis too: wen dey stand in front God da Judge, dey goin get mo hard time den da peopo from Sodom town an Gomorrah town, dat time God wen wipe um out. You Guys Goin Suffa Plenny 


text:
<pb/>“You know, I sending you guys out jalike sheeps, an you guys goin go wea da wild wolfs stay. So you guys gotta tink, jalike da snakes, an no hurt nobody, jalike da doves. 


text:
Watch out fo da guys dat goin set you up in front da main leadas, an goin whip yoa back hard inside da Jewish churches. 


text:
Dey goin drag you guys in front governas an kings cuz you my guys. Den you guys goin tell wat you know bout me in front dem, an in front da peopos dat not Jews. 


text:
Wen dey set you guys up lidat, no worry wat you goin say o how you goin say um. Ony say wat yoa Fadda goin tell you right den. 


text:
<pb/>“One brudda goin set up his own brudda fo mahke, an one fadda his kid, an kids goin fight wit dea mudda an fadda, an dey goin set um up fo mahke. 


text:
Everybody goin hate you guys cuz you my guys. But da guy dat no give up till pau goin come out okay. 


text:
<pb/>“Wen da guys inside one town make you guys suffa, go way from dea, den go one nodda town. Dass right! An I tell you guys dis too: I da Guy Dass Fo Real, an I goin come back befo you guys even can go all da towns Israel side. 


text:
Da guy learning goin feel good inside if bumbye he can come jalike his teacha, an da worka guy come jalike his boss. If dey call da head guy inside da house ‘Beelzebul’ o ‘Da Devil,’ den dey goin call his ohana ‘Da Devil Guys’ an even mo worse tings. No Scared Dem 


text:
Wat I telling you guys in da dark, tell um wea get light too. An wat I wispa in yoa ear, stand on top da house an yell um out. 


text:
No scared da guys dat can make yoa body mahke, but no can make yoa spirit mahke. But you guys betta be scared God. He can make yoa body an yoa spirit get cut off from God inside Hell. 


text:
Dey sell two sparrow birds in da market fo one penny. But not even one sparrow bird goin fall down from da sky on top da groun if yoa Fadda no like. 


text:
No scared! Cuz God know you guys worth mo den plenny sparrow birds. Da Guy Dat Tell Da Peopo He Know Christ 


text:
<pb/>“If get one guy dat tell in front all da peopo dat he know me, den I goin tell in front my Fadda in da sky dat I know him. 


text:
But if get one guy dat tell in front da peopo dat he donno me, den I goin tell in front my Fadda in da sky dat I donno him. Not Friends, But Fighting 


text:
<pb/>“No tink dat I come hea to dis world fo make everybody come friends an no fight. I no come fo do dat, but fo make um turn agains each odda. 


text:
I come an I hea now, an jalike da Bible wen say from befo time, ‘Dat goin make one guy turn agains his fadda, one girl agains her mudda, one daughta-in-law agains her mudda-in-law. 


text:
<pb/>“Whoeva get love fo his fadda o his mudda mo den he get love fo me, not good nuff fo be my guy. An whoeva get love fo his boy o his girl mo den he get love fo me, not good nuff fo be my guy. 


text:
Da guy dat not ready fo go wit me an be my guy, no matta dey even goin kill um on top one cross, he not good nuff fo be my guy. 


text:
If bodda you dat you goin mahke, fo shua you goin mahke. But if you like do everyting you do fo me, an no bodda you if you mahke fo dat, den you goin live fo real kine. Da Guys Dat Goin Get Someting Good 


text:
<pb/>“Anybody take you guys in an make friends wit you guys, same guys, dey goin take me in, an I goin make friends wit dem. Anybody take me in an make friends wit me, same guys, dey goin take in da One dat wen send me, an he goin make friends wit dem. 


text:
Whoeva take in one guy dat talk fo God an make friends wit him, jus cuz he talk fo God, God goin have plenny good kine stuff bumbye in da sky fo dem, jalike dey was Godʼs talka guy too. Whoeva take in one good guy an make friends wit him, jus cuz he one good guy, God goin have plenny good kine stuff bumbye in da sky fo dem, jalike dey was one good guy too. 


text:
Whoeva give one guy dat I teaching hea even one drink cold water, jus cuz he one guy I stay teaching, no matta he ony one regula guy, I tell you guys fo shua, God goin have plenny good kine stuff bumbye in da sky fo him.”<pb/>


text:
Wen Jesus pau tell his twelve guys wat dey gotta do an wea dey gotta go, he send um all ova da place, an den he go way from ova dea fo go teach inside da odda towns. Da Guys John Da Baptiza Guy Send 


text:
<pb/>Same time, John Da Baptiza Guy, he stay in jail. He hear all da stuff Jesus stay doing. (Jesus was da Christ guy, you know, da Spesho Guy God Wen Send.) So John wen go send his guys fo talk to Jesus. 


text:
Dey aks him, “Eh, you da guy suppose to come, o wat? O we suppose to wait fo one nodda guy fo come?” 


text:
Had guys dat no can see, now dey can see. Had guys dat no can walk, now dey can walk. Had lepa guys, now dey no mo sick. Had guys dat no can hear, now dey can hear. Had guys dat was mahke, now dey stay walking aroun. Da peopo dat no mo notting, now dey hear all da Good Kine Stuff From God dat I teaching um. 


text:
<pb/>Afta Johnʼs guys wen start fo go way from ova dea, Jesus tell all da peopo bout John. He aks um, “Dat time you guys wen go inside da boonies fo see John, how come you wen go? Fo look da wind blowing da grass? Nah! 


text:
Den, how come you guys wen go ova dea? Fo look one guy wit fancy kine clotheses? You know wat? Da guys dat wear fancy kine clotheses stay inside da kingʼs palace. 


text:
If not dat, how come you guys wen go ova dea? Fo look one guy dat talk fo God? Eh, I tell you guys, John, he mo den one guy dat talk fo God. 


text:
Dis da guy da Bible wen talk bout befo time, dat time God tell his Spesho Guy,<pb/>‘Eh! Try listen dis! I goin send my messenja guy befo you.<pb/>He goin make everyting ready fo you, Befo you come ova dea.’ 


text:
“Dass right! An I like tell you guys dis too: From all da peopo dat wen live befo time, no mo nobody mo importan den John Da Baptiza Guy. But den now, even da mostes small kine guy dat get God fo his King, he mo importan den John. 


text:
<pb/>“From da first time John Da Baptiza Guy wen start fo teach till now, da Kingʼs ohana stay coming mo an mo strong. An get guys dat like try beef, fo take um ova. 


text:
Till John wen show up ova dea, all da guys dat wen talk fo God befo time, an Moses wen he wen write down Godʼs Rules inside da Bible, dey all wen talk bout da Kingʼs ohana. 


text:
<pb/>“But peopo nowdays, how dey stay? Dey jalike da kids dat stay sitting inside da open market place, an yelling to dea friends,<pb/> 


text:
‘Eh! Us guys make music fo you guys, But you guys no like dance!<pb/>Us guys cry, But you guys no come sad fo us!’ 


text:
“Same ting, wen John Da Baptiza Guy show up, he no eat notting so he can pray plenny, an he no drink wine. Dass how come peopo say, ‘Eh, he get one bad kine spirit in charge a him!’ 


text:
Eh, but try go figga dis: Me, I da Guy Dass Fo Real. I eat, I drink, an dey say, ‘You know wat? Dis guy everytime eating an drinking! He friends wit da guys dat collect money fo tax fo da govermen, an da odda kine peopo dat get bad name, jalike dem.’ But eh! you know wat? Da guy who get da smarts from God, da tings he do, goin make proof dat he right.” Da Peopo From Some Towns No Trus Jesus 


text:
<pb/>Den Jesus wen scold da peopo from all da towns wea he wen show his power, cuz dey not sorry fo all da bad kine stuff dey doing, an dey no stop doing um. 


text:
He say, “Auwe, you guys from Korazin town, an you guys from Betsaida town! Eh, I neva show my power fo da Tyre an Sidon guys like I wen do um fo you guys. If I wen go do dat, awready dem guys wen come sorry from long time an stop doing um, an dey wen show dey shame fo all dat -- dey wen go put on one gunny bag, an go throw ash on top dea head, so everybody know dey sorry. 


text:
But I telling you guys now, bumbye goin be mo easy fo da Tyre an Sidon guys wen dey gotta stand in front God da Judge, den fo you guys.<pb/> 


text:
An you guys from Capernaum town, You tink God goin take you guys up in da sky, o wat?<pb/>No! Mo like he goin throw you guys down dea inside Hell. Cuz if I wen do awesome stuff wit my power fo da Sodom guys jalike I do fo you guys, still yet Sodom town stay hea. 


text:
But I telling you guys, bumbye goin be mo easy fo da Sodom guys wen dey stand in front God da Judge, den fo you guys.” Come Ova Hea By Me An Rest 


text:
<pb/>Dat time Jesus say, “God, you my Fadda. You da Boss all ova da sky an da world. Mahalo plenny, eh, cuz you show dis kine stuff to da kids an hide um from da smart guys dat know plenny. 


text:
<pb/>Den he tell dem, “My Fadda give me everyting, you know. I his Boy, dass why. Nobody know me like my Fadda know me. An nobody know my Fadda fo real kine, ony me, I know him, cuz I his Boy. An da peopo I like show my Fadda, dey can know him fo real kine too. 


text:
<pb/>“All you guys dat stay tired from working hard, an stay trying fo handle all da heavy kine stuff dat da Rules say, come! Come ova hea by me. I make you guys rest now. 


text:
Jalike da oxes get yoke on top dem fo pull da load, you guys put my yoke on top you, an go learn fo do wat I teaching you. I stay gentle an I like take care peopo befo me, so yoa hearts goin rest inside. 


text:
Had one time, was da Jewish Rest Day, an Jesus an his guys wen walk thru da fields wea dey grow da wheat. His guys was real hungry. Dey wen pick litto bit wheat fo eat. 


text:
But had Pharisee guys ova dea dat wen see um do dat, an dey tell Jesus, “Eh, how come! Dese guys, you teaching dem, but still yet dey stay doing da kine stuff dey not suppose to do on da Rest Day!” 


text:
<pb/>Jesus tell um, “Wot! You guys neva read inside da Bible wat David wen do, da time wen him an his guys was hungry? 


text:
He go inside Godʼs spesho house, an eat da bread dass spesho fo God. But no can do dat kine, cuz Godʼs Rules say dat ony da priest guys can eat um. But David, he eat um, an he give um to his guys too cuz dey hungry, an dass okay. 


text:
Wot! You guys neva read inside da Bible how da priest guys inside da temple gotta do tings on da Rest Day dat go agains da Godʼs Rules? But wen dey do um, dey no broke Godʼs Rules. 


text:
Da Bible say, ‘I like my peopo make good to each odda an give each odda chance. Dat mo betta den jus make sacrifice inside da temple.’ If you guys wen know wat dis mean, den you guys no say dey wen broke Godʼs Rules, cuz dey neva. 


text:
An you know wat? Get one guy dea, his hand stay all any kine. Dey aks Jesus, “Stay okay fo make um come good on da Rest Day, o wat?” Dey say dat cuz dey like bus um. 


text:
<pb/>He tell um, “If one a you guys get one sheep dat fall down inside one hole on da Rest Day, you goin grab um an pull um out, yeah? 


text:
<pb/>Den he tell da guy wit da hand dat stay all any kine, “Stick out yoa hand.” An da guy stick um out, an da hand wen come good, jalike da odda hand. 


text:
But da Pharisee guys, dey go outside fo make plan togedda how dey goin kill Jesus. Da Guy God Wen Send Fo Work Fo Him (Isaiah 42:1-4) 


text:
<pb/>Jesus wen know wat dey talking bout, so he go way from ova dea. Choke peopo go wit him, an he make all da sick peopo come good. 


text:
Wen he do dis, dat make um happen jalike Isaiah wen say. (He da guy dat wen talk fo God long time ago, you know.) He say:<pb/> 


text:
“Eh, try listen! Dis da guy dat work fo me. He da guy I wen pick.<pb/>I get love an aloha fo him, I stay real good inside cuz a him.<pb/>I goin give him my Spirit, An he goin teach da peopos all ova da world wat stay right.<pb/> 


text:
Da stick dat ready fo broke, he no goin broke um, Da small fire dat ready fo pio, he no goin put um out,<pb/>Till bumbye he make everybody do how dey suppose to.<pb/> 


text:
All da peopos all ova da world goin trus him, Cuz dey goin know who him.” Jesus An Da Bad Kine Spirits 


text:
<pb/>Dey bring one guy dat get one bad kine spirit dat take ova him. Da guy no can see o talk, cuz da spirit no let um. An Jesus make da spirit let go da guy, an make da guy come good, so he can talk an see. 


text:
Da peopo, blow dea minds, an dey say, “Eh, dis da guy from King David ohana dat da Bible wen talk bout befo time, o wat?” 


text:
<pb/>Da Pharisee guys hear dat, an dey say, “Nah! Was Beelzebul, da Devil. He da leada guy fo da bad kine spirits, you know, an he da one wen give dis guy da power fo make da spirit let go da guy, az why!” 


text:
<pb/>Jesus wen know wat dey tinking. He tell um, “Da country dat beef each odda, dey ony bus up dea own self. Da town o da ohana dat beef each odda, no can stay strong. 


text:
If da Devil make his own guys let go da peopo, den he going agains himself. How he goin stay one strong king? 


text:
If dea boss Beelzebul give me power fo make da bad kine spirits let go da peopo, who give yoa guys dat kine power? Den wat? Yoa own guys goin show dat you guys stay wrong! 


text:
But if I make da bad kine spirits let go da peopo cuz I get power from Godʼs Spirit, dat show dat God stay King, an he taking ova, ova hea now. 


text:
<pb/>How you tink one guy goin go bus inside one big moke house an rip off his stuffs? First, he gotta tie up da moke! Den can steal everyting. 


text:
Dass why I telling you guys, God can let peopo go an hemo dea shame fo all da kine bad stuff dey doing, no matta dey talk stink. But if dey talk stink bout Godʼs Good an Spesho Spirit, he no goin let um go an hemo da shame fo dat. 


text:
I da Guy Dass Fo Real. Whoeva talk agains me, God goin let um go an hemo da shame fo dat. But whoeva talk agains Godʼs Good an Spesho Spirit, God no goin let um go an hemo dea shame fo dat, now o foeva. One Tree an Da Fruit 


text:
<pb/>“You gotta figga lidis: Wen da tree good, den da fruit good. Wen da tree junk, den da fruit junk. Cuz da fruit goin show if da tree stay good o junk. 


text:
You guys jalike one snake ohana! You guys no good. How you guys goin talk good wen you guys not? Wateva stay inside you guys, goin come outa you guys mout. 


text:
Da good guy, he good inside, an he do good kine stuff. Da bad guy, he bad inside, an he do bad kine stuff. 


text:
I tell you guys strait, da day every guy stand in front God da Judge, he gotta tell how come he wen say all da no good stuff he wen say. 


text:
<pb/>Some teacha guys dat teach Godʼs Rules, an some Pharisee guys come by him. Dey say, “Eh, Teacha, we like see proof dat you get power!” 


text:
<pb/>But he tell um, “Da guys nowdays dat do bad kine stuff an fool aroun behind Godʼs back, dey everytime like see proof, but dey ony goin see one proof jalike Jonah. He da guy dat wen talk fo God long time ago. 


text:
Jonah wen stay inside one big fish three days an three nites. Same ting, I Da Guy Dass Fo Real, an I goin stay unda da groun three days an three nites lidat. 


text:
<pb/>“Da peopo inside Nineveh town goin stand in front God da Judge fo show proof dat da guys dat stay hea nowdays, dey doing bad kine stuff. Cuz da Nineveh peopo wen come sorry fo all da bad kine stuff dey wen do, an stop doing um, wen Jonah wen teach dem. But you guys, neva. An one guy mo importan den Jonah stay hea now. Dass me. 


text:
<pb/>“Da queen from Sheba far away da sout side goin stand in front God da Judge an show dat da peopo dat stay hea nowdays, dey doing bad kine stuff. Cuz she wen come from far away fo listen King Solomon an all da smart stuff he wen say. But you guys neva listen. An one guy mo importan den Solomon stay ova hea wit you guys now. Dass me. Da Bad Kine Spirit Come Back 


text:
<pb/>“Wen one bad kine spirit let go one guy, dat spirit go all ova da boonies fo find one place fo rest, but no can find notting. 


text:
Den he say, ‘Eh, mo betta I go back to da place I wen stay befo.’ Wen he go dea, da guy jalike one place dat stay empty cuz dey wen sweep um an fix um up. 


text:
Den da bad spirit go get seven mo spirits dat mo worse den him, an dey all go back to da guy, an take um ova one mo time. Da guy who wen get da bad kine spirit come mo worse den befo. Az why hard fo da bad guys nowdays. Dey goin come mo worse den befo.” Jesus Mudda an Bruddas 


text:
<pb/>Wen Jesus stay talking to da peopo, had his mudda an brudda guys ova dea too, standing outside. Dey like talk to him. 


text:
Plenny peopo come aroun him, so he go inside one small boat, an sit down dea. Da peopo, dey stay standing on top da beach. 


text:
He use plenny stories fo teach um. Dis wat he say, “You guys hear da story bout da farma guy? He go plant seed. 


text:
Some fall down on top da rocks wea ony had litto bit dirt. But dey grow up fast, cuz ony litto bit dirt dea. 


text:
Odda seed, dey fall down inside da kine bushes wit kukus. Da bushes wen grow. Dat wen choke da plants. 


text:
Odda seed, dey fall down inside da good dirt, an dey grow good, an come up plenny. Some seed, dey make thirty times mo seed, some odda seed make sixty times mo seed, an odda even make hundred times mo seed.” 


text:
<pb/>Da guys Jesus teaching come by him, an say, “How come you use stories fo teach da peopo lidat?” 


text:
<pb/>He say, “God let you guys know all da stuff bout how he stay King in da sky. But da odda guys, he no let dem know all dat kine stuff. 


text:
If you guys undastan all dat kine stuff, den God goin let you know moa, plenny moa. But if you guys no like know all dat stuff, den even da litto bit you know, he goin take um away. 


text:
Dass why use stories fo I teach um, cuz<pb/>‘Dey see, but dey no can see fo real. Dey hear, but dey no can hear fo real.<pb/>An dey no undastan. 


text:
Dey ack jalike da guys Isaiah wen talk bout befo time. He say,<pb/>“You guys goin hear, But you no goin undastan.<pb/>You guys goin see, But you guys no goin see fo real.<pb/> 


text:
Cuz dis peopo get hard head, Dea ears no can hear good,<pb/>Dey close dea eyes, Cuz dey no like see fo real,<pb/>Dea ears, dey no like hear fo real kine, Inside dem, dey no like undastan notting.<pb/>Dey no like change da way dey stay living, So I can make um come good.’ ” Dass wat God say. 


text:
<pb/>“But you guys, you stay good inside cuz yoa eyes can see fo real an yoa ears can hear fo real. 


text:
Dass fo shua. An I like tell you guys dis too: Long time ago plenny guys who wen talk fo God an plenny guys who wen do da right tings like see da stuff you guys see, but neva see um. An dey like hear da stuff you guys hear, but neva hear um. Wat Da Story Mean 


text:
Any guy hear da stuff bout da King in da sky, an no undastan, da Bad Guy come an take away da stuff dat da guy wen hear dat stay inside him. Dass jalike da seed dat fall down by da trail. 


text:
Da seed dat fall down on top da rocks, dass jalike one guy dat hear da good kine stuff, an he trus wat God tell him right den an dea, an he stay good inside. 


text:
But da guy, he no mo root. He stick wit um fo litto wile, but wen da odda guys make him suffa cuz he trus da stuff he wen hear, den he give up. 


text:
Da seed dat fall down inside da kine bushes wit kukus, dass jalike one guy dat hear wat God say, but bumbye he worry bout all da kine stuff he need hea inside da world. He like come rich, an dat throw him off da track, so all dat stuff choke da stuff God say dat was inside him. He no can do da right tings, jalike one plant inside da kine bushes wit kukus dat no can give wheat. 


text:
Da seed dat fall down inside da good dirt, dass jalike one guy dat hear wat God say an undastan um. He do da right tings, jalike da good plant dat give wheat. Da good stuff dat guy do, he goin do good stuff hundred times moa, one nodda guy sixty times moa, one nodda guy thirty times moa.” Da Story Bout Da Weeds 


text:
<pb/>Jesus teach da peopo wit anodda story. He say, “Wen God in da sky stay King, dass jalike wen one farma plant good seed inside his field. 


text:
But wen everybody sleeping, one guy dat stay agains him go ova dea wea da wheat seed stay planted, an plant weeds, an bag. 


text:
Wen da plants come up an make wheat, same time da weeds come up, but den can tell da weed diffren from da wheat. 


text:
Da guys dat work fo da owna go by him an tell, ‘Eh boss, da seeds you wen plant inside da field, was good, o wat? How come get weeds?’ 


text:
<pb/>“He tell um, ‘One guy dat stay agains me wen plant um ova dea.’ “Da worka guys say, ‘You like us go pull out da weeds?’ 


text:
Let um grow togedda till dey stay ready. Den pull out da weeds first, an tie um togedda fo burn. Den cut da wheat, an put um inside da storage place.’ ” Da Mustard Seed Story 


text:
<pb/>Jesus use anodda story fo teach da peopo. He say, “Wen God in da sky stay King, dass jalike one mustard seed. Wen one guy plant da mustard seed inside his field, 


text:
dat kine seed da mos smalles seed, mo small den all da odda seeds. But wen dat seed grow, da plant come big, mo big den all da odda plants, an come big jalike one tree. Get birds in da sky dat come an make dea nest inside da branches.” Da Yeast Story 


text:
<pb/>Jesus teach da peopo wit anodda story. He say, “Wen God in da sky stay King, dass jalike wen one wahine take yeast an mix um wit plenny dough fo make bread. Bumbye da whole dough goin come mo big, cuz a da yeast.” How Come Jesus Tell Stories Fo Teach 


text:
<pb/>Jesus wen teach plenny peopo plenny stuff wit ony stories. He neva teach um wit odda kine stuffs. 


text:
He do um lidat fo make um happen jalike da guy who wen talk fo God wen say befo time,<pb/>“I goin teach um wit stories, I goin tell stuff dat nobody know<pb/>From dat time wen God make da world till now.” Wat Da Story Bout Da Weeds Mean 


text:
<pb/>Jesus wen go way from da peopo, fo go inside his house. Da guys he stay teaching wen come by him, an say, “Dat story bout da weeds inside da field, wat dat mean?” 


text:
Da field, dass da world. Da good seed, dass da peopo who get God fo dea King. Da weeds, dass da peopo who stick wit da Bad Guy, da Devil. 


text:
Da guy dat stay agains da farma an plant da bad seed, dass da Devil. Wen da plants stay ready, dass da time wen da world goin pau. Da worka guys, dey da angel guys from da sky. 


text:
All dat mean, wen dey pull out da weeds an burn um inside da fire, dass jalike goin be wen da world goin pau. 


text:
I da Guy Dass Fo Real, you know, an I goin send my angel guys all ova da place wea I stay King, fo pull out all da guys dat broke Godʼs Rules an dat wen tell da odda guys fo broke da Rules too. 


text:
Den dey goin throw um inside wea ony get plenny fire. Dea dey goin cry real hard an grind dea teet cuz dey so huhu an futless. 


text:
Den da guys dat doing da right tings goin stay wit dea Fadda da King, an be awesome an shine jalike da sun. If you hear dis, make shua you listen. Da Rich Stuff One Guy Bury 


text:
<pb/>“Wen God in da sky stay King, dass jalike had rich kine stuff dat one guy wen bury inside one field. Get one nodda guy dat find um, an den he bury um one mo time. He stay good inside. Den he sell all his stuffs, fo buy dat field. Da Pearl Story 


text:
He find one pearl dat cost plenny money. Den he sell all his stuffs, fo buy dat pearl. Da Net Story 


text:
<pb/>“Wen God in da sky stay King, dass jalike wen dey throw one net inside da ocean, an get any kine fish. 


text:
Wen da net come full, da fisha guys bring um on top da beach. Dey put da good kine fishes inside one bucket, an throw out da rubbish kine fishes. 


text:
Dass how goin be wen da world goin pau. Da angel guys from da sky goin go all ova da place, an take away da bad guys from da guys dat stay do wat Godʼs Rules say. 


text:
Dey goin throw da bad guys inside wea ony get fire. Dea dey goin cry real hard an grind dea teet cuz dey so huhu an futless. Da New Kine Stuff An Da Old Kine Stuff 


text:
<pb/>Jesus tell um, “All da teacha guys dat teach Godʼs Rules, an den go learn how dey can get God inside da sky fo dea King, dey jalike one rich guy dat bring out from his place new kine stuff an old kine stuff too.” Da Nazaret Peopo, Dey No Mo Respeck Fo Jesus 


text:
He wen go his own place Nazaret town, an teach inside da Jewish church ova dea. Da peopo, wen blow dea minds, an dey say, “Eh, from wea he get all dese smarts? From wea he get da power fo do all dis awesome kine stuff? 


text:
Dass da carpenta boy, yeah? His mudda, Mary. An his brudda guys, James, Joseph, Simon, an Judas, yeah? 


text:
Wen bodda dem, how he stay. But Jesus tell um, “One guy who talk fo God get choke respeck. But he no mo respeck notting inside his own town an his own ohana.” 


text:
He tell his worka guys, “I figga, dis guy gotta be John Da Baptiza. He wen mahke, an now he come back alive. Dass why he get da power fo do all dis awesome kine stuff.” 


text:
<pb/>Dis wat wen happen. Befo time, you know, Herod wen tell his guys fo grab John, an put chain on top um, an throw um inside da prison. Herod do dat cuz a Herodias, his brudda Philipʼs wife. 


text:
<pb/>Herod wen go make one big party fo his birfday. Herodias girl wen dance in front everybody, an Herod wen like da dance plenny. 


text:
Her mudda wen tell her, “Go aks fo John Da Baptiza head on top dis big plate!” So she wen go do wat her mudda say. 


text:
<pb/>Da ting she wen aks fo wen bodda King Herod. But he wen swear to God in front all his friends, so he tell his guys, “Go do um.” 


text:
Da guys dat John wen teach come an take his body, an bury him. Den dey go tell Jesus wat wen happen. Jesus Feed Five Tousand Guys 


text:
<pb/>Wen Jesus find out wat happen to John, he go inside one boat fo go one place wea nobody stay. Plenny peopo from all da towns aroun dea wen find out wea he wen go, so dey go dea too. 


text:
Wen Jesus go outa da boat, he spock all da peopo. He get pity fo dem, an he make all da sick guys ova dea come good. 


text:
<pb/>Wen da sun stay going down, his guys come by him an say, “Ho ka! Pau hana time awready! An ova hea no mo notting fo eat. Tell da peopo fo go way: Tell um, ‘Go inside da towns, fo buy someting fo eat!’ ” 


text:
He tell all da peopo fo sit down on top da grass. An dey sit down. He take da five breads an da two fishes, an look up to da sky, an say, “Eh God! You good heart fo give us guys all dis!” He broke da bread, an give um to his guys, an da guys give good piece bread to all da peopo. 


text:
Had five tousand guys dea dat eat da bread, plus had wahines an kids too. Jesus Walk On Top Da Water 


text:
<pb/>Right den Jesus tell his guys fo go inside da boat, an go da odda side a da lake befo him. He tell all da peopo fo go home. 


text:
Afta he tell um fo go, he go up on top da mountain fo pray. Wen dark time wen come, he still yet dea by himself. 


text:
Da boat stay in da middle a da lake, an da wind was blowing real hard agains dem, an da waves stay rocking da boat. 


text:
But wen he see how da wind was, he come scared, an start fo go down inside da water. Den he yell, “Eh, Boss! Get me outa dis!” 


text:
Right den an dea Jesus put out his hand an grab him, an say, “How come you trus me ony litto bit? How come you tink you no can do um?” 


text:
Den da guys inside da boat go down in front him, an say, “Wow! Fo real, you Godʼs Boy!” Jesus Make Da Sick Guys Come Good Gennesaret Town (Mark 67:53-56) 


text:
Dey beg him fo let da sick guys touch his clotheses. All da guys dat touch his clotheses wen come good.<pb/>


text:
Afta dat, some Pharisee guys an teacha guys dat teach Godʼs Rules wen go from Jerusalem by Jesus, an say, 


text:
“Eh, no good how dey do, da guys you teaching! How come dey no do wat our ancesta guys wen teach us from long time ago? Dey no wash dea hands da right way befo dey eat.” 


text:
<pb/>Jesus tell um, “Yoa ancesta guys wen teach all kine stuff. How come you do dat kine stuff, but you no do wat Godʼs Rules say? 


text:
God say, ‘Get respeck fo yoa fadda an mudda.’ An he say dis too, ‘Da guy dat swear at his fadda o mudda, gotta kill him.’ 


text:
<pb/>“But you teacha guys say, ‘If one guy get someting, an he can use um fo help his fadda o mudda, he can say, “I no goin use um fo help you guys, cuz bumbye I goin give um to da temple.” 


text:
Den da guy no need show respeck fo his fadda o mudda.’ Dass wat you guys say. You guys make no good wat God wen say, so you can stick wit da stuff yoa ancesta guys wen teach. 


text:
<pb/>“You guys say one ting an do anodda! Da guy Isaiah wen talk fo God long time ago, an fo shua he talking bout you guys! He say,<pb/> 


text:
‘God wen say, “Dese guys say dey get respeck fo me, But inside dea heart dey stay far from me.<pb/> 


text:
Dey go down an pray to me, But dey ony wase time, Cuz dey no mo love an respeck fo me.<pb/>Wat dey teach, Dat ony wat da peopo say we gotta do,<pb/>An not wat God wen say.” ’ ” Wat Make You Pilau Inside 


text:
Wat you guys put inside yoa mout no mean you pilau inside so you no can pray, but wat come outa yoa mout, dat make you pilau inside.” 


text:
<pb/>Da guys he teaching come an say, “Eh, you know, da Pharisee guys, dey huhu wit you, cuz dey wen hear wat you wen say.” 


text:
<pb/>He tell um, “Dey jalike plants dat my Fadda in da sky neva plant, an he goin pull out anybody dat try make lidat. 


text:
Foget dem awready! Dey jalike one blind guy going aroun, showing anodda blind guy wea fo go. Bumbye da two blind guys goin fall down inside one hole.” 


text:
But wateva come out from da mout, dat come from inside da heart, an dass wat make you pilau inside so you no can pray. 


text:
Any kine bad kine stuff come out from inside da heart. Dass how everybody figga how dey can do bad kine stuff. Dass why dey kill peopo, dey married an go fool aroun, o dey not married an dey still yet go fool aroun, dey rip off da odda guy, dey bulai bout da odda guy, o dey talk stink. 


text:
All dat bad kine stuff, dass wat come from inside da heart. Dass why peopo stay pilau inside an dey no can pray. But if get one guy dat no wash his hands da right way, an den he eat, dat no goin make um pilau inside.” One Wahine Trus Jesus 


text:
An you know wat? Get one wahine dea from da Canaan peopo who come an yell, “Boss, you from King David ohana. Pity me an give me chance! My girl get one bad kine spirit dat wen take ova her an make her suffa plenny.” 


text:
But Jesus neva say notting. Den his guys come an beg him, “Eh, make her go way, cuz she stay following us an yelling.” 


text:
<pb/>So Jesus wen tell her, “My Fadda wen send me ony fo help da Israel ohana peopo, cuz dey jalike da sheeps dat stay lost. He neva send me fo help all da odda peopo.” 


text:
<pb/>She say, “Dass right, Boss. But eh, even da dogs unda da table eat wat fall down from da table, yeah?” 


text:
<pb/>Jesus tell her, “Eh, sista! You trus me fo real kine! Da way you like, dass how goin be.” An right den an dea, her girl come good. Jesus Make Plenny Peopo Come Good 


text:
Plenny peopo come by him, an dey bring da guys dat no can walk, da guys dat no can see, da guys dat no can move da arm o da leg, da guys dat no can talk, an plenny odda guys. Dey bring um wea Jesus stay, an he make um all come good. 


text:
An all da peopo, wen blow dea minds wen dey see da guys dat no can talk, talk. Da guys dat no can move da arm o da leg, move um. Da guys dat no can walk, walk. Da guys dat no can see, see. Da peopo say, “God do dis! He da same God dat our ancesta guy Israel wen pray to, an he awesome!” Jesus Feed Four Tousand Guys 


text:
<pb/>Jesus tell his guys fo come by him, an he say, “Eh, I get pity fo dese peopo. Dey stay hea wit me three days awready, an dey no mo notting fo eat. I no like send um away hungry, cuz bumbye dey pass out on da way home.” 


text:
<pb/>But his guys say, “Eh, we stay hea inside da boonies, you know. An get plenny peopo. Wea we goin find nuff food fo feed um?” 


text:
<pb/>But Jesus say, “How much bread you guys get?” Dey tell him, “Seven small bread, an get litto bit fish.” 


text:
An he take da seven bread an da fish, an tank God fo um. Den he broke um, an give um to his guys. Dey give um to all da peopo. 


text:
Da Pharisee guys an da Sadducee guys wen go by Jesus fo try make um look shame wit his own words. Dey say, “Eh! Do someting awesome lidat, so us guys can see da proof dat you come from God in da sky.” 


text:
Early morning time, you guys say, ‘Goin get bad weather today, cuz red da sky an get dark clouds.’ You guys know how fo figga da weather from da sky, but you guys no can even figga wat stay happening nowdays. 


text:
You guys stay doing bad kine stuff, an jalike you stay fooling aroun behind Godʼs back. Dass why you guys telling me you like see proof lidat. You guys no goin see notting. Da same ting jalike wen happen to da guy Jonah, dass da ony proof you guys goin see!” Den Jesus go way from dem. Wat Da Pharisee Guys An Da Sadducee Guys Teach 


text:
Jesus tell um, “Watch out! Watch out fo da Pharisee guys an da Sadducee guys! Dey jalike da yeast dat make da bread dough mo bigga.” 


text:
<pb/>Jesus guys talking, an trying fo figga out wat he mean. Dey say, “He talking lidat cuz we neva bring da food.” 


text:
<pb/>Jesus wen know wat dey talking bout, an he say, “Eh! How come you guys talk bout no mo food? You guys trus me ony litto bit, still yet? 


text:
You guys no undastan, still yet? Wen I wen broke da five breads fo da five tousand guys, how much baskets you guys wen pick up afta? Tink bout dat. 


text:
How come you guys no undastan dat I no talking bout food? Dass why I say, watch out fo da yeast from da Pharisee guys an da Sadducee guys.” 


text:
Den dey wen undastan dat he not talking bout da yeast inside da bread. He telling um fo watch out cuz no good da kine stuff da Pharisee guys an da Sadducee guys stay teaching. Wat Peter Say Bout Jesus 


text:
<pb/>Jesus dem stay going Cesarea Philippi side. He aks da guys he teaching, “Eh, I da Guy Dass Fo Real, but who da peopo tink me?” 


text:
<pb/>Dey say, “Get guys dat say you John Da Baptiza Guy. An get odda guys dat say you Elijah. Get mo odda guys dat say you Jeremiah, o one nodda guy who wen talk fo God long time ago.” 


text:
<pb/>Simon Peter say, “You da Christ Guy, da Spesho Guy God Wen Send. Da God who alive fo real kine, you his Boy.” 


text:
<pb/>Jesus say, “Eh, Johnʼs boy! Simon! You can stay good inside cuz you know dat. No mo nobody from dis world wen teach you dat. My Fadda in da sky, he wen teach you dat. 


text:
I tell you, yoa name Peter, an dat mean ‘Da Rock.’ On top dis rock I goin make my church. Da power dat come from Hell fo kill peopo no goin win ova my church guys. 


text:
I goin let you take charge da peopo dat get God in da sky fo dea King. If you say bout someting ova hea inside dis world ‘No can,’ den God in da sky goin say ‘No can’ too. An if you say bout someting ova hea inside dis world ‘Dass okay,’ den God in da sky goin say ‘Dass okay’ too.” 


text:
Den he tell his guys, “Make shua you guys no tell nobody dat I da Christ Guy, da Spesho Guy God Wen Send.” Jesus Say He Goin Mahke An Come Back Alive 


text:
<pb/>Jesus wen start fo show da guys he teaching how he gotta go Jerusalem an suffa plenny ova dea. All da older leada guys, da main priest guys, an da teacha guys dat teach Godʼs Rules, dey da ones dat goin make Jesus suffa, an dey da ones dat goin kill him. But he say he goin come back alive day numba three afta dey kill um. 


text:
<pb/>But Jesus wen turn aroun an tell Peter, “Eh, move outa my way, Devil! You ony trying fo jam me up. Cuz you tink jalike da peopo tink, not jalike God tink.” 


text:
<pb/>Jesus tell his guys, “Whoeva like stick wit me, dey gotta make up dea mind dat dey no goin be dea own boss no moa. Goin be hard, jalike dying on top one cross. An den, dey can stick wit me. 


text:
Dis poho: one guy get everyting inside dis world, but da guy end up cut off from God, an no mo da real kine life inside. You tink you rich nuff fo buy back yoa life? 


text:
I da Guy Dass Fo Real. I goin come back wit Godʼs angel messenja guys from da sky. Goin be awesome, cuz my Fadda, he awesome. Den I goin pay back everybody fo wat dey wen do, good kine o bad kine. 


text:
Dass right! An I like tell you guys dis too: I da Guy Dass fo Real, an get some peopo standing ova hea, dat no goin mahke till dey see me come fo be King.”<pb/>


text:
Afta six days, Jesus wen take Peter, James, an James brudda John wit him up on top one big mountain wea neva have nobody. 


text:
Den, da same time dey stay looking at him, Jesus wen start fo look diffren in front dem. His face wen shine jalike da sun, an his clotheses wen come shiny kine jalike one bright light. 


text:
An you know wat? Right den an dea Moses an Elijah from long time befo wen come outa no wea, an dey stay talking wit Jesus. 


text:
<pb/>Den Peter tell Jesus, “You know wat, Boss? Good we stay ova hea! If you like, I goin make shacks ova hea, one fo you, one fo Moses, one fo Elijah.” 


text:
<pb/>Peter still talking, an you know wat? Had one bright cloud go ova dem. Den, one voice from inside da cloud say, “Dis my boy! I get plenny love an aloha fo him. I feel real good inside cuz a him. Eh, listen to him!” 


text:
<pb/>Afta dat, Jesus guys stay going down da mountain, an Jesus tell um, “You guys wen see someting real spesho. No tell nobody wat you guys wen see. I Da Guy Dass Fo Real. I goin mahke, an I goin come back alive afta I mahke. Ony dat time, you guys can tell peopo wat you guys wen see.” 


text:
<pb/>Jesus guys aks him, “Eh, da teacha guys dat teach da Rules from God, how come dey say Elijah gotta come back first befo Godʼs Spesho Guy goin show up?” 


text:
<pb/>He say, “Dass right. Elijah gotta come back first an make everyting ready fo Godʼs Spesho Guy. 


text:
But I telling you, Elijah wen come back awready, an da peopo neva know who him. Dey even wen make um any kine. An me, da Guy Dass Fo Real, same ting, dey goin make me suffa lidat too.” 


text:
Den his guys wen figga dat wen he talk bout Elijah coming back, he mean John Da Baptiza Guy. Jesus Throw Out Da Bad Kine Spirit From One Boy 


text:
<pb/>Jesus an his three guys come by choke peopo. One guy from ova dea wen go by him, an go down on his knees. He say, 


text:
“Boss, try pity my boy! He fall down an start fo shake plenny, an suffa real bad. Plenny times he fall down inside da fire o inside da water. 


text:
<pb/>Jesus say, “You guys! Nowdays nobody stay trus God! You guys, yoa head, all kapakahi! How much time still I gotta put up wit you guys? Bring da boy ova hea!” 


text:
Den Jesus talk strong to da bad kine spirit. Den da spirit let go da boy. Right den an dea da boy wen come good. 


text:
<pb/>He say, “Cuz you guys neva trus God nuff, az why. An I telling you guys dis too: if you guys trus God ony litto bit, jalike da smalles mustard seed, you can tell dis mountain, ‘Go move ova dea,’ an da mountain goin go. No goin get notting dat you guys no can handle. 


text:
[But ony get one way fo make dis kine bad spirit let peopo go, you know. You gotta skip food so you can pray mo hard.]” One Mo Time Jesus Say He Gotta Mahke An Come Back Alive 


text:
<pb/>Den all Jesus guys wen come togedda wit him, Galilee side, an Jesus wen tell um, “I da Guy Dass Fo Real, you know. But den get peopo dat goin set me up an bus me. 


text:
Dey goin kill me, an afta dat, day numba three, I goin come back alive.” Dat make Jesus guys come real sad. Jesus Pay Da Tax Fo Da Temple (Outa Egypt 30:11-16) 


text:
<pb/>Den Jesus an his guys go Capernaum town, an da guys who take money fo tax go by Peter an say, “Yoa teacha pay da tax fo da temple, yeah?” 


text:
<pb/>He say, “Yeah, he pay um.” Wen Peter go home, Jesus talk first, an say, “Eh Simon! Try tell me wat you tink bout dis: All da kings inside da world, from wea dey take da tax from? From dea own peopo, o from da odda peopos?” 


text:
But if us guys no pay um, da tax guys goin tink bad bout us guys. So, go by da lake, an drop one line inside da water. Da first fish you catch, open da mout. You goin find one silva coin inside. Take dat coin to da tax guys. Dat goin be nuff fo me an you.”<pb/>


text:
One nodda time da guys Jesus teaching come by him, an aks him, “From all da guys dat get God in da sky fo dea King, who da numba one guy?” 


text:
He say, “I tell you guys dis fo shua: If you guys no change an start fo tink jalike one litto kid, no way God in da sky goin be yoa King. 


text:
Da guy dat no tink he gotta be numba one everytime, jalike dis small kid, dat guy goin come numba one, from dose dat get God in da sky fo dea King. 


text:
Whoeva take in one small kid jalike dis one, cuz da kid stay tight wit me, same ting, dat guy take me in.” No Good, Make Peopo Do Bad Kine Stuff 


text:
<pb/>Den Jesus say, “Dese small kids hea, dey trus me! If somebody try make um so dey no like trus me no moa, mo betta take one real big heavy stone from da mill, an tie um aroun da guy, den throw him inside da ocean fo drown! 


text:
<pb/>“Auwe! Da peopo hea inside da world, dey goin get it! Cuz get guys ova hea who try fo make odda guys do bad kine stuff! Fo shua, goin get peopo dat like make odda guys do bad kine stuff. But auwe! Da guy dat make one nodda guy do bad kine stuff, he goin get it! 


text:
<pb/>If yoa hand o yoa leg make you do bad kine stuff, cut um off an throw um away! Mo betta you live to da max foeva, no matta you no mo hand o leg. No good you get da hand an da leg, an dey throw you inside da fire dat stay burning foeva. 


text:
If yoa eye make you do bad kine stuff, pull um out an throw um away! Mo betta you live foeva wit one eye. No good you get two eyes an dey throw you inside Hell wea get plenny fire.” Da Sheep Dat Stay Lost 


text:
<pb/>Jesus say, “Watch out dat you guys no tink you mo betta den one a dese small kids hea. I tell you guys, dey get spesho angel guys inside da sky dat stay wea dey can talk to my Fadda up dea, any time dey like. 


text:
How you guys figga wat one farma guy goin do? If he get hundred sheeps, an one sheep stay lost, he goin let da ninety-nine odda sheeps stay ova dea by demself on top da hill, an go look fo da one sheep dat stay lost, yeah? An I tell you dis too: wen he find um, he feel mo good inside fo da one sheep he wen find, den fo da ninety-nine sheeps dat neva get lost. [Me, I Da Guy Dass fo Real. I wen come fo take da guys dat stay lost outa da bad kine stuff dey doing.] 


text:
Dass why my Fadda in da sky no like if even one a da small kids hea stay lost.” If Yoa Brudda Do Bad Kine Stuff 


text:
<pb/>Jesus say, “If yoa brudda do bad ting to you, go tell him wat he wen do. But go by yoaself. If he listen, den he goin come jalike yoa brudda again. 


text:
But if he no like listen, take one o two odda guys wit you an tell him one mo time, cuz jalike da Bible wen say from befo time, ‘Fo everyting, need two o three guys fo tell wat dey wen see an hear, so you know fo shua wat wen happen.’ 


text:
If he no like listen to dem, den go tell all da church guys. An if he no like listen to dem, make to him jalike he from one a da peopos dat donno God, o jalike he one crooked guy dat take money fo tax. Wen You Say ‘Can’ o ‘No Can’ 


text:
<pb/>“I tell you guys dis too: If you say ‘No can’ bout someting ova hea inside dis world, God in da sky goin say ‘No can’ too. An if you guys say ‘Dass okay’ bout someting ova hea inside dis world, God in da sky goin say ‘Dass okay’ too. 


text:
I tell you guys one mo time, if two a you guys inside dis world pray togedda to God fo da same ting, my Fadda in da sky goin make um happen fo you guys. 


text:
Cuz weaeva two o three guys come togedda cuz dey my guys, I stay right ova dea wit dem.” Da Worka Guy Dat No Like Let Da Odda Guy Go 


text:
<pb/>Den Peter go by Jesus an say, “Eh, Boss, how much times my brudda can do bad tings to me, an I gotta let him go? Seven times, o wat?” 


text:
<pb/>Den Jesus say, “Dass how you guys gotta make. Cuz everytime wen God in da sky stay King, dass jalike get one king dat check out wat money his worka guys owe him. 


text:
But da worka guy no mo money fo pay him, so da king tell da odda worka guys, ‘Kay den. Go sell da guy fo make him one slave, an sell his wife an his kids too, an everyting he get. Dass how he goin pay wat he owe.’ 


text:
<pb/>“But dat worka guy go down an beg um. He say, ‘Ah, Boss, try wait! Give me chance! I goin pay you back all da money!’ 


text:
<pb/>“Den dat same worka guy go outside, an spock one nodda worka guy who owe him pay fo four month work. He grab him by da neck, an tell him, ‘Eh! You owe me money! You betta pay me back!’ 


text:
<pb/>“But da first worka guy no like wait, so he tell da guards fo put da odda guy inside da prison till he can pay wat he owe him. 


text:
<pb/>“Da odda worka guys see wat wen happen, an dey all bum out. Dey go tell da king everyting dat wen happen. 


text:
Den da king tell da first worka guy fo come, an say, ‘You so unreal! You one bad worka guy! You wen beg me. I wen let you go, an tell you dat you no need pay me back notting. 


text:
Da king stay real huhu. He give da guy to da guards inside da prison fo torture him, till he pay everyting he owe.” 


text:
<pb/>Den Jesus say fo finish, “My Fadda in da sky goin do lidat to all you guys, if you no let yoa brudda go fo real kine inside yoa heart, fo all da bad kine stuff yoa brudda wen do to you.”<pb/>


text:
Afta Jesus pau teaching, he go way from Galilee side, an go wea da Judea side start, da odda side a da Jordan River. 


text:
<pb/>Had some Pharisee guys dat wen go by Jesus fo try trap him from wat he goin tell um. Dey aks him, “Inside Godʼs Rules, az right, o wat, fo one guy go throw out his wife fo jus anyting?” 


text:
<pb/>He say, “You guys neva read inside da Bible, dat wen God wen make da world, he make one guy, den he make one wahine. 


text:
An God say, ‘Cuz I wen do dat, da guy no goin stay wit his mudda an fadda no moa, he goin stay wit his wife, an da guy an da wahine goin be jalike one body.’ 


text:
So dey not two peopo no moa, dey one body. Wat God wen put togedda, da peopo betta not broke um up.” 


text:
<pb/>Dey aks him, “Den how come Moses wen tell, ‘Fo get one divorce, gotta give da wife one paper, den let her go’?” 


text:
<pb/>Jesus tell dem, “Cuz all you guys so hard head, dass why Moses wen let you guys throw out yoa wife. But I telling you guys dis: Wen God wen make da world, dat time no was lidat. 


text:
An I tell you guys dis too: If one wahine neva go fool aroun, an her husban still yet go throw her out, an den he marry one nodda wahine, da first one still yet stay his wife. Da guy ony fooling aroun da second wahine.” 


text:
Cuz get guys dat no can marry cuz dey born lidat. An get odda guys dat no can marry cuz peopo wen make um lidat. An get mo odda guys dat no marry cuz dey like ony work fo God, da King inside da sky. Whoeva can handle dis, let him do um.” Jesus Pray Fo Da Small Kids 


text:
<pb/>Da peopo wen bring dea small kids by Jesus, cuz dey like him fo put his hands on top dea heads an pray. Den Jesus guys wen scold um. 


text:
But den Jesus wen say, “Let da kids come! No stop dem! Cuz da peopo who get God in da sky fo dea King, inside demself dey jus like dese kids.” 


text:
Den Jesus wen put his hands on top da kids heads, an afta dat, he wen go way. Da Young Guy Dat Get Plenny Stuff [Kanaka Waiwai] 


text:
<pb/>An you know wat? One guy go by Jesus, an say, “Eh, Teacha! Can aks you one question? Wat good ting I gotta do fo live to da max foeva?” 


text:
<pb/>Jesus say, “How come you aks me bout da ‘good ting’? Ony get one Guy dat stay good fo real kine, dass God. If you like live to da max foeva, you know Godʼs Rules. Go do um, den.” 


text:
<pb/>Da guy say, “Wat rules?” Jesus say, “No go kill nobody, no go fool aroun behind da oddaʼs back, no rip off nobody, no bulai any kine bout nobody, 


text:
<pb/>Jesus tell um, “If you like come perfeck kine, go sell all da stuffs you get, an give da money to da peopo dat no mo notting. Den come wit me fo be my guy. An garans you goin get da real kine rich stuff in da sky.” 


text:
Da young guy wen hear dat, an he wen come real sad, so dat he wen go way, cuz he get plenny rich stuffs dat he neva like sell. 


text:
<pb/>So, Jesus tell his guys, “You see dat? I tell you guys dis too, az why hard fo one rich guy fo get God in da sky fo his King. 


text:
I telling you guys one mo time, stay mo easy fo one camel go thru da puka inside one needle, den fo one rich guy fo get God in da sky fo his King.” 


text:
<pb/>His guys wen hear dat. Wen blow dea minds, an dey say, “Eh, if dass how stay, den who can get outa da bad kine stuff he stay inside?” 


text:
<pb/>Jesus look strait at dem, an tell, “No mo nobody dat can do um, but ony God, he da one dat can do um.” 


text:
<pb/>Den Peter wen tell, “Eh, Boss, try listen! We wen give up everyting we get fo go wit you. Wat we goin get fo dat?” 


text:
<pb/>An Jesus say, “Az right! An I tell you, I da Guy Dass Fo Real. Wen everyting come new, an wen I sit on top my awesome throne, you guys who stay my guys right now, goin sit down on top da twelve thrones an be da judges fo da peopo inside da twelve Israel ohanas. 


text:
Whoeva give up his home, his bruddas, his sistas, his fadda an mudda, his kids, his land, cuz he know who me, bumbye dey goin get hundred times mo plenny, plus, dey goin live to da max foeva. 


text:
Goin get plenny guys who make demself come first, but bumbye dey goin come last. An get plenny guys who make demself come last, but bumbye dey goin come first.<pb/>


text:
“I like tell you guys one story bout how stay wen God in da sky stay King. Dass jalike one boss guy dat own one grape farm. Da first ting in da morning da owna go out fo look fo guys dat like work fo him on top his grape farm. 


text:
He find some guys who say, ‘Yeah, we work fo you fo one day fo one silva denarius coin.’ He tell um, ‘Kay den, go inside my grape farm an work.’ 


text:
<pb/>“Den he wen go out bout nine clock in da morning. He spock odda guys standing aroun inside da open market, an ony do notting. 


text:
He tell um, ‘Go work inside my grape farm too, an I pay you guys wateva stay right.’ So dey wen go. 


text:
<pb/>“Bout five clock he go out one mo time, an spock odda guys standing aroun, doing notting. He tell um, ‘How come you guys stay hea all day an ony do notting?’ 


text:
<pb/>“Dey wen say, ‘Cuz nobody like give us job.’ An he tell um, ‘Den you guys go work inside my grape farm too.’ 


text:
<pb/>“Wen da sun wen go down, da grape farm owna guy tell da luna, ‘Tell da worka guys fo come, an pay um dea money. Start wit da last guys, all da way to da first guys.’ 


text:
So da guys come first who wen start bout five clock, an da luna pay each guy one silva denarius coin. 


text:
Wen da first guys dat start early come, dey wen tink dey goin get mo money. But each guy wen get one silva denarius coin too. 


text:
Dey say, ‘Eh, dis not right! Da last guys wen work ony fo one hour, but den you give dem da same pay, jalike you give us. We wen work hard all day, even inside da hot sun!’ 


text:
<pb/>“But he tell one guy, ‘Eh my friend, I not cheating you. You wen say you goin work fo one day fo one silva denarius coin, yeah? 


text:
Kay den, take wat you wen work fo, an go home. I like give da last guys da same pay I wen give you. 


text:
<pb/>Den Jesus tell, “Da guys who come last, goin come first, an da guys who come first, goin come last.” One Mo Time Jesus Tell He Goin Mahke 


text:
<pb/>Wen Jesus dem was going Jerusalem town, he wen take his twelve guys by da side a da road by demself, an tell um, 


text:
“Eh, listen, we going Jerusalem. I da Guy Dass fo Real, you know. One guy goin turn me ova to da main priest guys an da teachas who teach Godʼs Rules. Den dey goin say I gotta mahke. 


text:
Dey goin turn me ova to da guys dat not Jews. Dey goin play any kine stuff on me, whip me, an den kill me on top one cross. Day numba three afta I mahke, God goin make me come back alive.” One Mudda Aks Jesus Fo Do Someting Fo Her Boys 


text:
<pb/>Den Zebedee boys an dea mudda wen come by Jesus. She go down in front him, cuz she like aks him fo do someting fo her. 


text:
<pb/>He tell her, “Wat you like?” She tell him, “Bumbye wen you come King, try let my two boys sit by you, one by yoa right side, an one by yoa left side.” 


text:
<pb/>Jesus say, “You donno wat you aksing fo. You tink you guys can suffa jalike I goin suffa?” Dey say, “Yeah, we can handle.” 


text:
<pb/>He tell um, “Fo shua you guys goin suffa jalike me. But fo sit by my right side an by my left side bumbye wen I come King, dass not mines fo say. My Fadda, he da One who can say dat, an he awready stay make da spesho places ready fo da guys dat suppose to sit ova dea.” 


text:
But Jesus say, “Eh, all you guys! Come ova hea an listen! You know, da leadas fo da peopos dat donno God, dey get any kine power ova dem. Dea main guys get da rights fo tell dem wat fo do. 


text:
But you guys, no goin be lidat wit you. Wit you guys, whoeva like be da leada, he gotta take care you guys. 


text:
I da Guy Dass Fo Real. I neva come so peopo can take care me. I wen come fo take care dem. I wen come fo give up my life an mahke, fo cut loose plenny peopo from da power dat da bad kine stuff get ova dem.” Jesus Make Two Guys Dat No Can See, Come Good 


text:
An you know wat? Get two blind guys sitting by da road side. Dey hear dat Jesus going by dem. So dey yell, “Eh, Boss! You da guy dat suppose to show up from King David ohana! Try pity us!” 


text:
Had choke peopo ova dea dat wen scold dem an tell um fo shut dea mout. But dey wen yell even mo loud, “Eh, Boss, you da guy from King David ohana! Try pity us!” 


text:
Jesus wen feel pity fo dem down deep inside, an he wen touch dea eyes. Right den an dea, dey can see, an dey wen go wit him.<pb/>


text:
Den Jesus dem come near Jerusalem an come to Betpage, da small town on top Olive Ridge. Jesus tell two guys he teaching, 


text:
“You guys know dat town ova dea? Go inside dea. Wen you guys go inside da town, right dea you guys goin find one donkey dat stay tie up, an her baby donkey stay dea too. Hemo da rope from da fence, an bring um ova hea fo me. 


text:
If somebody aks you guys, ‘Eh, how come you guys stay doing dat?’ tell him, ‘Da Boss need um.’ An right den an dea da guy goin let da donkeys go.” 


text:
“Go tell da Jerusalem peopo, Zion town, Eh, look! Yoa King stay coming by you,<pb/>He gentle, He stay riding on top one donkey, Even one baby donkey.” 


text:
Dey bring da donkey an her baby by Jesus. Dey throw dea coats on top um, an Jesus wen sit on top um. 


text:
Plenny peopo put dea coats down on top da road too, jalike fo one king. Odda guys cut branches from da trees an put um down on top da road fo show respeck fo Jesus. 


text:
An plenny guys stay walking in front an behind, yelling,<pb/>“Hui! God goin take us outa da bad kine stuff we stay in! Dis guy from King David ohana,<pb/>God goin do plenny good kine stuff fo him. He da guy dat come wit power from da Boss!<pb/>Da awesome God goin take us outa da bad kine stuff we stay in!” 


text:
<pb/>An plenny peopo wen tell um, “Dass da Guy who talk fo God. Az Jesus from Nazaret town, Galilee side.” Jesus Inside Da Temple Yard 


text:
<pb/>Den Jesus wen go inside da temple yard, an he throw out all da guys who was buying an selling stuff ova dea. He wen huli da tables wea dey sell da spesho kine money fo give to da temple, an da stools fo da guys who sell doves fo sacrifice. 


text:
He tell all dose peopo, “Da Bible say, ‘My temple goin be one house fo pray inside.’ But you guys stay make um jalike one hangout fo crooks!” 


text:
<pb/>Den da blind guys an da guys dat no can walk wen go by Jesus inside da temple yard, an he wen make um come good. 


text:
<pb/>But da main priest guys an da teachas who teach Godʼs Rules wen see all da awesome stuff Jesus wen do. An dey see all da kids yelling inside da temple yard. Da kids say,<pb/>“Eh! Garans God goin take us outa all da bad kine stuff we stay in! Eh! Garans da guy from King David ohana!” So da priest guys an da teacha guys wen come huhu. 


text:
Dey aks Jesus, “Eh, you hear wat dese kids saying? Dass not good!” But Jesus tell um, “Yeah, I hear um. Wassa matta? You guys neva read wat da Bible say?<pb/>‘Da babies an da small kids, You let dem tell all da kine good stuff bout you.’ ” 


text:
Den he go way from dem, an go Betany, da small town outside Jerusalem, an stay ova dea. Da Fig Tree Dat No Mo Fruit 


text:
He spock one fig tree by da road. He go ova dea, an ony find leafs, no mo fruit notting. He tell um, “You no goin give fruit no moa!” Right den an dea da fig tree wen go dry up. 


text:
<pb/>Jesus tell um, “Az right! An I like tell you guys dis too: If you guys trus God to da max, an no trus ony litto bit same time, you goin do jalike I wen do to dis fig tree. You goin even tell dis mountain ova hea, ‘Eh, get up! Throw yoaself inside da ocean,’ an goin be lidat. 


text:
Wen you guys pray, everyting you aks God fo do, trus um jalike you get um awready, an dat goin be.” Wat Right Jesus Get Fo Do Wat He Do? 


text:
<pb/>Den Jesus go inside da temple yard, an teach da peopo. Da main priest guys an da older leadas fo da peopo wen go by him. Dey aks um, “Wat right you get fo do dis kine stuff? Who wen say you can do um?” 


text:
<pb/>Jesus tell um, “I like aks you guys one ting. You tell me, an den I tell you guys wat right I get fo do dis kine stuff. 


text:
Da guy John, wen he wen baptize, wea he wen get da right? God in da sky, he give um da right? O da peopo, dey give um da right? Try tell me dat.” Da main priest guys wen make argue wit each odda. Dey say, “If we tell him, ‘God in da sky give um da right,’ he goin say, ‘How come you guys neva believe him den?’ 


text:
But if we say, ‘Da peopo give um da right,’ no way! You know, us guys scared wat da peopo goin do, cuz da peopo tink dat John wen talk fo God.” 


text:
So dey tell him, “Eh, we donno.” Den Jesus say, “Kay den, I no goin tell you guys from wea I get da right.” Da Story Bout Da Two Boys 


text:
<pb/>“Wat you guys tink bout da guy who get two boys? He wen tell da first boy, ‘Eh, boy, go work da grape farm today.’ 


text:
<pb/>“But he say, ‘No. I not going.’ Afta dat da boy feel sorry, so he go work inside da grape farm. 


text:
How you guys figga? Wat boy wen do wat da fadda like?” Dey tell him, “Da first boy, fo shua.” Den Jesus say, “Dass right! I tell you guys, da guys who collect money fo tax fo da govermen, an da wahines who fool aroun fo money, dey goin get God fo dea King, befo you guys. 


text:
John Da Baptiza Guy wen teach you guys da right way, an you guys neva believe wat he say. But da tax guys an da wahines who fool aroun fo money, dey wen believe him. You guys wen see dat, an you guys still yet neva come sorry fo all da kine bad stuff you guys wen do an pau do um. No matta you wen see dat dose peopo wen believe him, you guys still yet neva believe him.” Da Guys Dat Rent One Grape Farm 


text:
<pb/>“Listen to one nodda story so you can learn someting. Dis one bout da guy who wen go plant one grape farm. He make one fence aroun um, an dig one hole inside da groun fo squeeze da grapes, an he build one watch tower. Den he wen rent da grape farm to some farma guys. Den he go far away. 


text:
<pb/>“Wen time fo cut da grapes, da boss guy send some worka guys fo get his share from da farma guys. 


text:
But da farma guys wen grab um, an bus up one guy, an kill anodda, an throw stones at da odda worka guy. 


text:
Da boss send plenny mo worka guys, mo den befo, an da farmas wen do da same ting to dem, jalike da odda workas. 


text:
<pb/>“But wen da farma guys spock da boy, dey tell each odda, ‘Eh, dis da guy goin own da farm. Come, we go kill him an take ova da farm.’ 


text:
<pb/>An da leada guys say, “He goin kill da bad guys, an den he goin rent da field to some odda guys, who goin give him his share wen da time come.” 


text:
<pb/>Den Jesus tell um, “You guys neva read inside da Bible, o wat? bout da stone dass jalike me:<pb/>Had one big stone, Da builda guys was tinking,<pb/>‘Poho! Dis stone junk!’ An dey no take um. But dat stone,<pb/>Dass da corner block. Can make da building strong.<pb/>Da Boss wen do dis, yeah? An dis awesome!” 


text:
“I tell you guys, God goin be King fo odda peopos who do good kine stuff jalike he do, but he no goin be king fo yoa peopo no moa. 


text:
[I da main stone. Da guy who trip an fall down on top dis stone, da stone goin broke him in plenny small pieces. If dis stone fall down on top one guy, da stone goin make him jalike dust.”] 


text:
<pb/>Wen da main priest guys an da Pharisee guys hear da stories, dey know Jesus was talking bout dem. 


text:
An dey like grab him fo put him inside prison. But dey scared da peopo, cuz da peopo wen tink he one guy who talk fo God.<pb/>


text:
He tell um lidis: “Wen God in da sky stay King, dass jalike one king who make one lu‛au cuz his boy goin get married. 


text:
Wen da time come, he send his worka guys fo tell all da peopo he wen aks fo come, fo come awready. But his friends neva like come. 


text:
<pb/>“So den he send some mo odda workas. He tell um, ‘Tell all da peopo I wen aks fo come, “Time awready! I wen kill da cows an da bestes kine baby cows. I wen make all da food ready. Try come!” ’ 


text:
<pb/>“But da peopo he wen tell fo come, dey no care, an dey go way from da guy. Some guys go back to dea farms, an odda guys go back dea stores fo do dea own business. 


text:
Had odda guys dat wen grab da worka guys, an dey make any kine to da worka guys, an dey even wen kill da worka guys. 


text:
<pb/>“An den da king wen come so wild wit dem, he wen send his army guys, fo kill da guys who wen kill his workas, an den da army guys wen burn up da whole town. 


text:
Den da king tell his odda worka guys, ‘You know, da lu‛au fo my boy stay ready now, but da guys I wen tell fo come, dey not good nuff. 


text:
So den I tell you guys, go all da main roads, an tell all da peopo you guys see ova dea fo come da wedding lu‛au.’ 


text:
So da worka guys wen go check out all da roads, an wen bring all da guys dey wen find ova dea fo da lu‛au. Had choke peopo, da good kine guys, an da bad kine guys. 


text:
<pb/>“Da king wen go inside fo look da peopo dat wen come ova dea, an he wen spock one guy who neva have wedding kine clotheses. 


text:
He tell da guy, ‘Eh, how come you wen come inside hea, but you no mo wedding kine clotheses on?’ An da guy neva have notting fo say. 


text:
So da king tell his worka guys, ‘Eh, tie up dis guyʼs hands an feet, an throw um outside inside da dark. Ova dea goin get peopo dat goin cry real hard an grind dea teet cuz dey so huhu an futless.’ 


text:
I tell you, God da King tell plenny guys fo come, but ony goin get litto bit guys he goin pick fo be his own guys.” Da Tax Money Fo King Cesar 


text:
<pb/>Den da Pharisee guys wen start talking togedda how dey goin catch Jesus from wat he goin tell um. 


text:
So den dey wen send da guys dey teaching fo go by him, an some King Herod guys too. Dey say, “Eh, Teacha, we know you tell da trut, an you teach da true kine stuff bout wat God like everybody fo do, no matta wat da peopo tink o who dem. 


text:
<pb/>But Jesus know dey trying fo make um any kine, an he say, “You guys, you say one ting an do one nodda! How come you guys trying fo make me say any kine? 


text:
<pb/>Dey say, “Dass King Cesar.” An he tell um, “Kay den, give um to Cesar, wat his, an give to God, wat his!” 


text:
Wen dey hear dat, wen blow dea minds, an dey wen go way from dea. Dey Aks If Peopo Goin Come Back Alive Again 


text:
<pb/>Dat same day had some Sadducee guys dat wen go by Jesus. Dis how dey teach: If you mahke, you mahke, you no goin come back alive again. 


text:
So dey aks him, “Eh, Teacha! Da guy Moses who wen give us Godʼs Rules, he wen say, ‘Wen one guy mahke an he no mo kids, his brudda gotta marry da wife, an make kids fo carry da name fo da brudda who wen mahke.’ 


text:
<pb/>“Now den, had seven bruddas ova hea by us. Da oldes brudda wen marry one wahine, den wen mahke, but neva have kids. (Dat mean da wahine goin be his nex bruddaʼs wife.) 


text:
Da nex brudda wen marry her, an den he wen mahke, an neva have kids. Da same ting wen happen to da nex brudda. An dis same ting wen happen wit all da odda bruddas. An all dem guys neva have kids notting. 


text:
<pb/>“So, wen da time come wen all da peopo dat wen mahke come back alive, den who goin be her husban? Cuz dey all wen marry her.” 


text:
<pb/>Jesus tell um, “Eh, you guys all jam up, you know. Cuz you donno wat da Bible say from befo time, az why, an you donno Godʼs power. 


text:
Wen da guys dat wen mahke come back alive again, dey goin be jalike da angel messenja guys in da sky; dat time dey no marry. 


text:
Wot! You guys neva read inside da Bible wat God wen tell you bout da guys who goin come back alive afta dey mahke? 


text:
God say, ‘I da God dat fo Abraham, an fo Isaac, an fo Jacob.’ So I telling you guys, he not da God fo da mahke guys dat no mo spirit inside dem. He da God fo da guys like Abraham an Isaac an Jacob, dat get one spirit inside dem dat stay alive, no matta dea body wen mahke.” 


text:
<pb/>Wen da Pharisee guys wen hear dat he wen shut up da Sadducee guys, den all a dem wen go by Jesus. 


text:
<pb/>Jesus tell um, “Get love an aloha fo da Boss yoa God, wit all yoa heart, an wit everyting inside you, an wit how you tink. 


text:
An da nex Rule jalike dat one: ‘Get love an aloha fo da odda guy jalike you get love an aloha fo yoaself.’ 


text:
All Godʼs Rules, an everyting da guys who wen talk fo God wen say, come from dese two Rules.” Da Spesho Guy God Wen Send, Whose Boy Him? 


text:
“Wat you guys tink? Da Spesho Guy God Wen Send, whose boy him?” Dey say, “He from King Davidʼs ohana.” 


text:
<pb/>Jesus say, “Den how come Godʼs Spirit wen tell King David fo call Godʼs Spesho Guy ‘Boss’? Cuz David wen say,<pb/> 


text:
‘Da Boss, He tell my Boss,<pb/>“Come ova hea, sit down! Dis da importan place by my right side.<pb/>Bumbye I goin make da peopo dat go agains you Go down in front you, Fo show dat you da winna ova dem.” ’ 


text:
An da Pharisee guys neva have notting fo say. From dat time, everybody scared fo aks him odda questions.<pb/>


text:
“Da teachas who teach Godʼs Rules, an da Pharisee guys, dey get da same job jalike Moses had, cuz dey tell everybody wat fo do. 


text:
So you guys betta do everyting dey tell you guys. But no do jalike dey do. Cuz dey no do da same ting dat dey teach. 


text:
Wat dey teach, jalike dey stay pile up big heavy kine stuffs on top peopoʼs shouldas, dat real hard fo carry. But dey even no like help da peopo wit dea small finga notting. 


text:
Everyting dey do, dey ony do um so dey can make demself look good in front da peopo. Dey go aroun an show off stuff da Bible say on top dea heads an arms, an make um look real nice wit real fancy kine religious kine clotheses. 


text:
<pb/>“But you guys, no let da peopo call you guys ‘Teacha.’ Cuz you guys get ony one Teacha, da Spesho Guy God Wen Send, an you guys stay brudda-brudda. 


text:
Whoeva make himself big, God goin make um small. An whoeva make himself small, God goin make him big.” Da Guys Dat Say One Ting An Do Anodda 


text:
<pb/>Den Jesus say, “Auwe! You teacha guys who teach Godʼs Rules an you Pharisee guys, you guys goin get it! You guys say one ting an do anodda. You guys shut da door so da peopo no can get God in da sky fo dea King. But you guys no like get him fo yoa King too. An you guys no let da peopo who like get God fo dea King, get um. 


text:
<pb/>“Auwe! You teacha guys who teach Godʼs Rules an you Pharisee guys, you guys goin get it! You guys say one ting an do anodda. You guys no mo shame fo trick da widows an take away dea house, an same time you guys praying, saying plenny stuff, so nobody tink you guys ripping off da widows. God goin get you guys mo den da odda guys. 


text:
<pb/>“Auwe! You teacha guys who teach Godʼs Rules an you Pharisee guys, you guys goin get it! You guys say one ting an do anodda. You guys go all ova da ocean an all ova da land fo find one guy who not one Jew, so you guys can make um come one Jew. But afta he come one Jew, you guys make him two times mo worse den you guys, so he going Hell jalike you guys. 


text:
<pb/>“Auwe! You guys goin get it! You guys no can see notting, but you guys try fo show da odda guys wea fo go. You guys say, ‘If one guy swear to God he goin do someting, an he say, “I swear by da temple,” he no need do wat he say. But if he swear to God an he say, “I swear by da gold inside da temple,” he gotta do um.’ 


text:
Wot! You guys not tinking! You guys no can see notting! You guys tink da gold inside da temple mo importan den da temple dat make da gold spesho fo God? No way! 


text:
<pb/>“An you guys say, ‘Whoeva swear to God dat he goin do someting, an he say, “I swear by da altar inside da temple,” he no need do wat he say. But whoeva swear to God, an he say, “I swear by da gif offering on top da altar,” dat guy gotta do um.’ 


text:
Wot! You guys not tinking! You guys no can see notting! You guys tink da gif offering on top da altar mo importan den da altar dat make da gif offering spesho fo God? No way! 


text:
<pb/>“Whoeva swear to God an say, ‘I swear by da altar,’ he swear to God by all da gifs on top da altar too. 


text:
Whoeva swear to God an say, ‘I swear by da sky,’ dass Godʼs throne, an God stay sit ova dea. So, if he swear to God ‘by da sky,’ den he swear by God. 


text:
<pb/>“Auwe! You teacha guys who teach Godʼs Rules an you Pharisee guys, you guys goin get it! You guys say one ting an do anodda. You guys give God ten percent from da spice, like da mint, da dill kine spice, an da cummin spice. But you guys no do da main stuff Godʼs Rules say. You guys no make right to da odda guys. You guys no give um chance. Dey no can trus you guys. Dass da main ting. Do dat stuff jalike you guys suppose to, an no foget da ten percent too. 


text:
You guys no can see notting, an you guys try fo show da odda guys wea fo go! You guys pick out one small fly from inside da soup, but den jalike you guys let one big camel stay inside da soup, an you swallow da whole ting! 


text:
<pb/>“Auwe! You teacha guys who teach Godʼs Rules an you Pharisee guys, you guys goin get it! You guys say one ting an do anodda! Jalike you guys clean da cup an da plate on da outside, but inside get plenny stuff you guys wen rip off from da odda peopo, an you guys stash um fo yoaself! 


text:
<pb/>“Auwe! You teacha guys who teach Godʼs Rules an you Pharisee guys, you guys goin get it! You guys say one ting an do anodda! You guys jus like da tomb dey wen paint white so look good outside, but inside get ony mahke guy bones an all kine pilau stuff. 


text:
On da outside, you guys make jalike you doing da right kine stuff, an peopo tink you guys stay doing um, but inside, you guys everytime say one ting an do anodda, an you guys stay broke Godʼs Rules. God Goin Punish Dem Cuz Dey Say One Ting An Do Anodda 


text:
<pb/>“Auwe! You teacha guys who teach Godʼs Rules an you Pharisee guys, you guys goin get it! You guys say one ting an do anodda! You guys make big tombs fo da guys who wen talk fo God, an fix up da tombs fo da guys who wen everytime do da right ting. 


text:
Same time, you guys say, ‘If we was dea wen our ancesta guys was living, we neva help dem kill da guys who wen talk fo God.’ 


text:
You guys jalike snakes, an you guys come from one snake ohana! You guys tink God da Judge goin let you guys go? No way! You tink you guys not going Hell? No way! 


text:
<pb/>“So, fo shua I goin send guys by you guys who goin talk fo God, an smart guys, an guys who goin teach Godʼs Rules. But you goin kill some a da guys, an some guys you guys goin kill on top crosses, an mo odda guys you guys goin whip hard inside da Jewish churches, an you guys goin make um suffa from one town to anodda town. 


text:
God goin punish you guys fo all da guys yoa ancesta guys wen kill. Dey wen kill any kine guys who wen everytime do wat dey suppose to, starting from Abel all da way to Zekariah, he Barakiahʼs boy. He da guy yoa ancesta guys wen kill right inside da temple yard, wit Godʼs spesho place on one side an da altar on da odda side. 


text:
Dass right! An I like tell you guys dis too: you guys who stay live now goin suffa, cuz a all dis stuff dat wen happen befo. Jesus Get Love An Aloha Fo All Da Peopo Inside Jerusalem 


text:
<pb/>“O auwe! You Jerusalem peopo! You guys stay kill da guys who talk fo God, an throw stones fo kill da guys God send by you guys. Plenny times I wen like bring you guys by me, jalike one mudda chicken bring togedda her baby chickens unda her wings, but you guys no like come. 


text:
I tell you guys, you guys no goin see me again till you say, ‘Dis guy come wit power from da Boss Up Dea Inside Da Sky. We like God do plenny good tings fo him!’ ”<pb/>


text:
Jesus was going outside from da temple yard, an his guys come an say, “Eh, Teacha, check out da buildings ova hea! Ho ka! Awesome, yeah?” 


text:
<pb/>Jesus say, “Eh, az right! An I like tell you guys dis too: You know all dis stuff? Bumbye no goin get one stone on top da odda ova hea. Goin be all throw down from how dey stay.” Peopo Goin Suffa 


text:
<pb/>Den bumbye, Jesus wen go Olive Ridge an sit down ova dea. Wen no mo odda guys dea, his guys go by him. Dey aks him, “Wat time all dat kine stuff goin happen? An wat kine ting goin happen fo show us wen you goin come back ova hea, an wen da world goin pau?” 


text:
Plenny guys goin show up an try ack jalike dey me. Dey goin say, ‘Eh, me, I dat Spesho Christ Guy From God!’ An dey goin fool plenny peopo lidat. 


text:
You guys goin hear da war dat stay by us guys, an you guys goin hear bout da wars dat stay all ova da odda places. No freak out. All dat kine stuff gotta happen, but dat no goin mean everyting goin pau yet. 


text:
Goin get fighting. One country goin start fight one nodda country. One king goin fight one nodda king. Plenny peopo goin get notting fo eat. Plenny diffren places, da groun goin shake hard plenny. 


text:
<pb/>“Dat time, dey goin set you guys up an make you guys suffa, an dey goin kill you guys. All da diffren kine peopos all ova da world goin hate you guys cuz you stay my guys. 


text:
Den, goin get plenny guys dat goin stop trussing me, cuz dey no can handle wat stay happening. An dey goin hate each odda an set up dea own bruddas. 


text:
Goin get plenny guys dat goin show up an say dey hea fo talk fo God, but dey ony bulai, an dey goin fool plenny peopo. 


text:
Goin get mo an mo peopo dat goin everytime broke Godʼs Rules mo an moa, az why plenny peopo no goin get aloha fo each odda no moa. 


text:
All ova da world goin get peopo dat goin tell all da Good Kine Stuff bout how peopo can get God fo dea King. All da diffren kine peopos goin hear wass fo real, an den, everyting goin pau. Someting Real Bad Goin Mess Up Everyting 


text:
<pb/>“Daniel, da guy dat wen talk fo God befo time, he wen say dat someting dat God hate plenny, goin happen. Dat ting so bad, goin mess up everyting an make everybody jus bag. Da ting goin stand inside da place dat stay spesho fo God. (Whoeva read dis, dey gotta figga um out.) 


text:
Cuz dat time everybody goin choken suffa to da max. Neva have notting lidat eva wen happen befo, not even from wen God wen make da world till now, an no goin get notting lidat eva goin happen again. 


text:
But God goin make dat time mo short, so goin get peopo dat goin come out okay. Da Boss like help da peopo he wen pick, dass why he goin make dat suffa plenny time mo short. 


text:
<pb/>“Dat time, if get one guy dat tell you guys, ‘Eh, look! Christ, da Spesho Guy God Wen Send, he stay ova hea!’ o ‘He stay ova dea!’ no go trus dat kine guy! 


text:
Goin get plenny fake kine guys who say dey Christ, an goin get plenny fake kine guys who say dey talk fo God. Dey goin do unreal an awesome stuff fo try show proof dat dey fo real, an dey goin even try fool da peopo dat God wen pick. 


text:
If some guys say, ‘Eh! Christ stay inside da boonies!’ no go ova dea. If dey say, ‘Eh! He stay inside dat house ova dea!’ no trus um notting. 


text:
I da Guy Dass fo Real, an wen I come back, goin be jalike wen da lightning come from da east side an shine all ova to da west side. 


text:
Wen dat happen, you guys goin know wea I stay. Jalike everybody know wea get someting mahke wen da scavenja birds come togedda ova dea. Da Guy Dass Fo Real Goin Come Back 


text:
<pb/>“Right afta dat time fo suffa plenny, dis wat goin happen:<pb/>‘Da sun goin come black. Da moon no goin shine.<pb/>Da stars goin fall down from da sky. An all da spirits inside da sky dat get plenny power,<pb/>Dey goin come all kapakahi.’ 


text:
“I da Guy Dass Fo Real. Dat time, da peopo goin see someting up dea inside da sky dat goin show dem dat I stay coming. An all da diffren kine peopos all ova da world goin cry hard an be real sad. Den dey goin spock me, da Guy Dass Fo Real. I coming on top da clouds inside da sky. I goin come wit power an I goin be awesome! 


text:
Da trumpet goin make big noise, an I goin send my angel messenja guys fo bring togedda all da peopo dat God wen pick from all ova da world, every place dat get undaneat da sky. Da Fig Tree Teach Us Someting 


text:
<pb/>“Eh you guys, try learn someting from da fig tree. Wen da fig tree make new branch an get new leaf, you guys goin know dat summa time stay coming. 


text:
Same ting, wen you guys see all dis stuff happen, den you goin know, I stay coming an everyting stay ready. 


text:
Dass right! An I tell you guys dis too: From da peopo dat stay ova hea right now, get guys dat no goin mahke befo all dis stuff goin happen. 


text:
Da world an da sky goin pau, but da tings I say no goin pau, eva. Nobody Know Da Day O Da Time Dat Goin Happen 


text:
<pb/>“Nobody know wen all dat goin happen, not even da day o da time. Da angel guys inside da sky, even dem, dey donno. Even me, I Godʼs Boy, an I donno da time. Ony my Fadda know da time! 


text:
<pb/>“I da Guy Dass Fo Real. Wen I come back, everyting goin be jalike befo time wen da guy Noah wen stay. 


text:
Dat time, befo da big water wen come, everybody was eating an drinking. Dey was getting married an giving dea girls fo get married. Dey still was doing dat till da time wen Noah wen go inside da big boat. 


text:
Da odda peopo, dey neva know wat was goin happen, till da big water wen come an wipe um out. You know, I da Guy Dass Fo Real, an wen I come back, goin be same ting lidat. 


text:
<pb/>“Goin get two guys working inside one field. God goin take one guy, an he no goin take da odda guy. 


text:
Goin get two wahines working togedda fo make flour fo bread wit one grinding stone. God goin take one wahine, an he no goin take da odda. 


text:
But you guys gotta figga dis: If da head guy inside da house wen know wat time da steala guy goin come, he goin watch out fo um. He no goin let um inside fo bus up his place. 


text:
Az why you guys betta be ready, cuz I da Guy Dass Fo Real. Da time you guys tink I no goin come, dass wen I goin come. Da Worka Guy Da Boss Can Trus 


text:
<pb/>“So den, good fo be jalike one worka guy dat da boss can trus cuz da guy tink plenny how fo do tings right. He da guy, da boss goin make him da luna in charge a his house an his ohana, so he can give everybody dea food wen da right time stay. 


text:
Wen da boss come back, da worka guy goin stay good inside if he stay doing jalike his boss wen tell him. 


text:
<pb/>“But if dat worka guy do bad kine stuff, den he goin tink, ‘Eh, long time my boss no goin come back.’ 


text:
Den goin get one time, da boss goin come back an da worka tink he still yet not coming, an donno wat time he stay coming. 


text:
Den da boss goin bus him up, an throw him outside wit da bulaia kine guys who say one ting an do anodda. Ova dea da guys goin cry real hard an grind dea teet cuz dey so huhu an futless.”<pb/>


text:
“Dat time, wen God in da sky stay King, goin be jalike dis: Had one wedding. Ten a da wahineʼs girl friends wen take dea olive oil lamps an go dea friendʼs house fo wait fo da groom. 


text:
Da girls dat no tink wen tell da odda girls, ‘Eh, you guys get olive oil. Try give us some! Da fire stay inside our lamps, goin pio.’ 


text:
<pb/>“Da smart girls say, ‘No can! No mo nuff fo everybody, jus us. Eh, go buy from da guys dat sell um.’ 


text:
Afta dey wen go fo buy some mo olive oil, da groom wen come ova dea. Da girls who was ready, dey wen go wit him to da wedding party. An dey wen shut da door. 


text:
<pb/>Den Jesus say, “Eh! Az why I telling you guys, watch an stay ready, cuz you guys donno da day o da time, wen me, da Guy Dass fo Real, goin come back, you know.” Three Worka Guys An Da Money 


text:
<pb/>Jesus tell um, “Dat time wen God stay King, goin be jalike dis: Had one guy, he was going on one trip to one far place. Befo he go, he tell his worka guys, ‘Come. I like you guys take care all my stuffs fo me.’ 


text:
He put one guy in charge a five bag money, one nodda guy two bag money, an one nodda guy one bag money, cuz he know how much each guy can handle. Den he go way. 


text:
<pb/>Da guy who wen get da five bag money wen go use um fo make business, an wen get five mo bag money. 


text:
But da guy who wen get da one bag money wen dig one hole, an wen put um inside da groun, an wen hide da bossʼs money inside. 


text:
<pb/>“Long time afta, da boss wen come back. He wen go check out how da worka guys wen handle all his money. 


text:
Da guy who wen get da five bag money wen bring five bag mo to da boss. He say, ‘Boss, you wen give me five bag money. Eh, try look! I wen make five mo bag money.’ 


text:
<pb/>“Da boss say, ‘Eh good! You wen do good. I can trus you. You wen do good wit ony litto bit. I goin put you in charge a plenny stuff. Come. Stay wit me. I stay good inside, same ting, az wat I like you feel.’ 


text:
<pb/>“Den da guy wit da two bag money wen come an say, ‘Boss, you wen give me two bag money. Look, I wen make two mo bag money.’ 


text:
<pb/>“Den da guy wit ony one bag money wen come an say, ‘Boss, I know you one hard guy who no fool aroun. You cut da crop wea you neva plant, an you go get da wheat wea you neva throw seed. 


text:
An den, I was real scared, an I wen hide yoa money inside one hole undaneat da groun. Hea, yoa money, still yet stay all safe.’ 


text:
<pb/>“Den da boss say, ‘Auwe! You one real poho worka! You one lazy bugga! You know I like cut da crop wea I neva plant, an I like go get da wheat wea I neva throw seed. 


text:
Cuz you wen know all dat, how come you neva put my money inside da bank, so dat wen I come back, I can get my money back, an da interes too. 


text:
<pb/>“Cuz everybody who get stuff goin get mo plenny. But da guy who no mo notting, even da litto bit he get, goin lose um. 


text:
Go throw dis poho worka guy outside dea inside da dark. Ova dea dey goin cry real hard an grind dea teet cuz dey so huhu an futless.” Everybody Goin Stand In Front God Da Judge 


text:
<pb/>Jesus tell um, “You know, I da Guy Who Fo Real. Wen I come back, I goin be awesome. All da angel guys goin come wit me. Den I goin sit down on top my throne dat stay awesome. 


text:
All da diffren kine peopos from all ova da world goin come togedda in front me, an I goin put some on one side an some on da odda, jalike one sheep farma guy put da sheeps on one side an da goats on da odda side. 


text:
Same ting, I goin put da guys dat stay do da right ting on my right side an da odda guys on my left side. 


text:
<pb/>“I da King, you know. Dat time I goin tell da guys on my right side, ‘Come ova hea! My Fadda like do plenny good kine stuff fo you guys an give you guys everyting you guys need. You know, wen he wen make da world, he wen make all dis stuff ready fo you guys, cuz I goin be yoa King. So, all dis fo you guys. Take um awready!’ 


text:
Cuz I was hungry an you guys wen give me food fo eat. I was thirsty an you guys wen give me someting fo drink. I wen go one new place wea nobody neva know me, an you guys wen say, ‘Eh, come stay our house.’ 


text:
I neva had clotheses, an you guys wen give me clotheses. I was sick an you guys wen take care me. I wen stay inside da prison an you guys wen come see me. 


text:
<pb/>“Den da guys who everytime do da right ting goin aks me, ‘Boss, wen was dis, dat you was hungry an we wen give you food fo eat? Wen was dis, dat you was thirsty, an we wen give you someting fo drink? 


text:
Wen was dis, dat you wen go one new place wea nobody know you, an we wen say, “Eh, come stay our house”? Wen was dis, dat you neva had clotheses, an we wen give you clotheses? 


text:
<pb/>“Me, da King, I goin say, ‘Dass it! I tell you guys fo shua, wateva you guys wen do fo one a my bruddas, no matta peopo tink da guy not importan, was me you guys wen do um fo.’ 


text:
<pb/>“Den I goin tell da odda guys on my left side, ‘Go way from hea, you guys! God goin punish you guys! Go inside da fire dat stay ready fo da Devil an his angel messenja guys, da fire dat no goin mahke eva. 


text:
Cuz I was hungry an you guys neva give me food. I was thirsty an you guys neva give me notting fo drink. 


text:
I wen go one new place wea nobody know me, an you guys neva tell me come stay wit you. I neva had clotheses, an you guys neva give me notting fo wear. I was sick an inside da prison, an you guys neva bodda fo come see me.’ 


text:
<pb/>“Den dem buggas goin tell, ‘Boss, wen was dis, dat you was hungry, o thirsty, o one new guy in town, o no mo clotheses, o sick, o inside da prison, an we neva come fo kokua you?’ 


text:
<pb/>“I goin tell um, ‘Dass it! I tell you guys fo shua, da stuff you guys neva do fo one guy dat da peopo tink not importan, was me you neva do um fo.’ 


text:
<pb/>“Den da bad guys going way, an suffa foeva. But da guys dat everytime do da right ting, dey goin live to da max foeva.”<pb/>


text:
“You guys know dis awready -- get ony two days till da Passova time. I da Guy Who Fo Real, but wen da Passova time come, dey goin set me up fo kill me on top one cross.” 


text:
<pb/>Dat time, da main priest guys an da older leadas fo da peopo wen come togedda inside da Head Priest guy palace. Kaiafas, he da Head Priest dat time. 


text:
Dey say, “We no can do um wen get da Passova time, cuz bumbye da peopo goin make big noise an fight.” One Wahine Put Perfume On Top Jesus Head 


text:
Wen Jesus stay eating ova dea, had one wahine dat wen bring one fancy bottle made from alabaster rock. Inside had da kine fancy perfume dat cost plenny. She wen put da perfume on top his head wen he was eating. 


text:
Jesus guys wen see dat, an dey wen come all huhu. Dey say, “How come she throw way her money lidat? 


text:
<pb/>Wen Jesus wen know wat dey saying, he tell um, “How come you guys give dis wahine hard time? Eh! No bodda her! She wen do dis fo me wit plenny aloha. 


text:
Everytime goin get poor peopo stay wit you guys, but I no goin stay wit you guys everytime, you know. 


text:
Dass right! An I like tell you guys dis too: weaevas my guys goin teach da Good Kine Stuff Bout Me, all ova da whole world, dey goin tell wat dis wahine wen do, an da peopo goin rememba her.” Judas Set Jesus Up 


text:
He aks um, “Eh, how much money you guys goin give me if I set him up fo you guys?” So dey make one deal an give him thirty silva coins. 


text:
<pb/>Every year, get one week jus fo da Bread Dat No Mo Yeast. Dass da time wen dey no put yeast inside da bread fo make um come big. On da first day, Jesus guys wen go by him an aks um, “Wea you like us make da stuff ready fo you fo eat da Passova kine food?” 


text:
<pb/>He say, “Go by dis one guy inside town. Tell um, ‘Da Teacha say: Time awready fo me. I like eat da Passova food wit my guys inside yoa house.’ ” 


text:
<pb/>Dey come real sad, an each guy tell um, one afta da odda, “Boss, eh, fo shua you not talking bout me, yeah?” 


text:
<pb/>Jesus say, “Da guy who wen put his piece bread inside da same sauce wit me, he da guy dat goin set me up. 


text:
I da Guy Who Fo Real. I goin mahke jalike da Bible wen say befo time. But auwe! Da guy who goin set me up goin get it! Mo betta he neva been born!” 


text:
<pb/>Judas, da guy who goin set him up, he say, “Teacha, eh, fo shua you not talking bout me, yeah?” Jesus tell him, “Fo shua, you da guy.” Da Dinna Wit Da Boss 


text:
<pb/>Dey eating, an Jesus take one piece bread an tell God he good heart fo give peopo food. He broke da bread, an give um to his guys. He tell um, “Take dis an eat um. Dis hea, my body.” 


text:
<pb/>Den Jesus wen take da cup, an tell God “Mahalo plenny!” an give um to his guys. He say, “All you guys, drink dis. 


text:
Dis hea, my blood fo make solid da new deal dat God making. Dey goin kill me, an my blood goin come out from my body jalike wen dey kill one sacrifice. Dat goin help plenny peopo, so God can let um go an hemo dea shame fo all da bad kine stuff dey do. 


text:
An I telling you guys, afta dis, I no goin drink dis kine wine, till da time come wen we all stay togedda wea my Fadda stay King. Dat time, I goin drink da new kine wine wit you guys.” 


text:
<pb/>Jesus dem wen sing one song fo tell God “Mahalo,” an wen go by Olive Ridge. Peter Goin Say He Donno Who Jesus 


text:
<pb/>Ova dea, Jesus tell um, “All you guys goin bum out cuz you no can handle da shame fo wat goin happen to me tonite. Cuz God wen say befo time inside da Bible, ‘I goin kill da sheep farma, an all his sheeps goin run all ova da place.’ 


text:
But I goin come back alive afta I mahke, an den, I going Galilee side. Den you guys goin go by me ova dea.” 


text:
<pb/>Den Peter say, “Eh, no way, Boss! No matta all da odda guys bum out an like go way from you, eh, no way I eva goin do dat!” 


text:
<pb/>Jesus tell him, “You tink so? I tell you dis: Befo da roosta make noise early today, three times you goin say dat you donno who me.” 


text:
<pb/>But Peter tell him, “No way! Not even! No matta I gotta mahke wit you, no way I goin say I donno who you!” An all da odda guys say same ting. Jesus Pray Inside Getsemane Place 


text:
<pb/>Den Jesus dem go da place dey call Getsemane. He tell da guys, “Sit down ova hea an wait. I going ova dea fo pray.” 


text:
<pb/>He take Peter an da two Zebedee boys wit him. Den he wen come real sore inside, an he get plenny stress inside him. 


text:
He tell um, “Eh, you know, my heart stay real sad, jalike I goin mahke. No go sleep -- stay ova hea wit me.” 


text:
<pb/>He go mo down, an go down on top da groun, an talk to God lidis: “Eh, God, you my Fadda. If you can, no let me suffa lidis. But if no can, dass okay. I like do um da way you like me do um.” 


text:
<pb/>He go back by his guys, an dey stay sleeping. He tell Peter, “So, wat? You guys no can stay up wit me fo ony one hour? 


text:
Hang in dea an aks God fo help you, so you no go do da bad kine stuff wen you get chance. You know, inside, I know you guys like do da right ting, but you guys no can do um, cuz you guys no stay strong inside.” 


text:
<pb/>Den Jesus go talk to God one mo time, an say, “Fadda, if dis kine suffa no can go way from me, ony if I take um, az okay, I still yet do um. I like do um da way you like me do um.” 


text:
So he go way from dem one mo time, an talk to God one mo time, an he say da same tings jalike befo. 


text:
<pb/>Jesus come back by his guys an say, “So, wat? You guys still sleeping an resting! Nuff awready! Da time stay now! I da Guy Who Fo Real, an dey goin set me up fo da bad guys. 


text:
<pb/>Wen Jesus still talking, Judas, one a his twelve guys, wen come ova dea. Had plenny odda guys wit him. Dey carry swords an clubs. Da main priest guys, an da older leadas, dey da guys who wen send um. 


text:
Now, befo time, Judas wen tell um, “Da guy I goin kiss, az da guy. Grab um an tell da police guys fo take um!” 


text:
<pb/>Jesus wen tell um, “My friend, do wat you wen come ova hea fo do.” Den da odda guys come an grab Jesus an take um. 


text:
<pb/>An you know wat? One a Jesus guys wen grab his sword an hit one guy dat work fo da Head Priest, an cut off one a his ears. 


text:
Tink bout dis: right now I can aks my Fadda fo help, an he goin send me mo den twelve armies a angel guys. 


text:
<pb/>Right den an dea he tell all da peopo, “You guys tink I one crook, o wat? You guys tink you gotta come afta me wit swords an clubs fo bus me? Eh, I was wit you guys teaching inside da temple yard every day, an you neva bus me dat time. 


text:
But all dis gotta happen, jalike da guys dat wen talk fo God wen write inside da Bible.” Den all his guys wen bag, an he stay dea all by himself. Jesus Stand In Front Da Main Leada Guys 


text:
<pb/>Da guys who wen bus Jesus wen bring um in front Kaiafas, da Head Priest guy. Ova dea da teacha guys who teach Godʼs Rules an da older leadas fo da peopo wen come togedda. 


text:
Peter wen follow Jesus to da Head Priest place, but he wen stay far. He go inside da yard an sit down ova dea wit da police guys fo see wat goin happen. 


text:
<pb/>Da main priest guys an all da main leadas wen try fo find guys fo bulai bout Jesus in front da judge, so da leada guys can kill Jesus. 


text:
Plenny guys come an try bulai bout Jesus, but still yet dey no can find nobody dat say wat da leada guys like. In da end two guys wen come. 


text:
Dey say, “Eh, dis bugga wen tell peopo, ‘I can broke down Godʼs temple, an den, befo three days pau, I goin build um up again.’ ” 


text:
<pb/>Den da Head Priest guy wen stand up an say, “Eh, you no hear wat dese guys saying bout you? You no goin say notting, o wat?” 


text:
<pb/>But Jesus no talk. So da Head Priest guy tell him, “Eh, you! You gotta swear to God bout dis. Tell us in front da God who stay alive fo real kine! Tell us dat, if you da Christ guy dat God suppose to send. You Godʼs Boy, o wat?” 


text:
<pb/>Den Jesus tell um, “You da guy wen jus say dat. I even telling you guys, bumbye you guys goin see me, sitting down on top da spesho place by da God Who Get All Da Power, right dea on his right side. An I goin come back on top da clouds inside da sky. Den you goin see me, I da Guy Who Fo Real.” 


text:
<pb/>Den da Head Priest guy wen rip his own clothes cuz he wen come real mad, fo show dat he tink Jesus wen talk stink bout God. He say, “Wat you guys tink now? No need mo plenny guys fo tell wat dey wen see an hear bout him, yeah? You guys wen hear da bad kine stuff he say bout God! 


text:
Dey tell Jesus, “Eh you, da Christ guy! If you one talka fo God, tell us who wen wack you!” Peter Say He Donno Who Jesus 


text:
<pb/>All dis time Peter stay sitting outside da house, inside da yard. Had one girl who work fo da Head Priest guy wen go by him, an say, “Eh, you was wit Jesus too, yeah? da bugga from Galilee side, aah?” 


text:
<pb/>Den he go ova dea by da gate, an had one nodda girl dat work ova dea, she wen spock him. She tell da guys who standing ova dea, “Hey! Dis da bugga was wit Jesus, you know, da guy from Nazaret town!” 


text:
<pb/>Den bumbye, da guys who was standing near Peter say, “Yeah! You one a dem guys too! You talk jalike you from dat place!” 


text:
<pb/>Peter swear real bad, an den he say, “God punish me if I no tell you da trut: I donno who dat!” Right den an dea, da roosta wen make big noise. 


text:
<pb/>Den Peter rememba wat Jesus wen say, “Befo da roosta make noise, three times you goin say you donno who me.” So den he wen go outside an broke down an bus out crying.<pb/>


text:
Early morning time, all da main priest guys an da older leadas fo da peopo wen go figga out how dey goin kill Jesus. 


text:
Dey tie him up, take him away, an wen give him to Pilate, da governa. Judas Mahke (Acts 1:18-19; Zechariah 11:12-13; Jeremiah 32:6-9) 


text:
<pb/>Now Judas, da guy dat wen set up Jesus, wen see wat wen happen. Afta he find out dat dey really goin kill Jesus fo real kine, he come sorry an start fo tink diffren. So, he take back all da thirty silva coins fo give um to da main priest guys an da older leadas dat wen give um to him befo. 


text:
He tell um, “Eh, I wen do someting wrong! I wen set up one guy dat neva do notting!” But dey tell him, “Eh, no bodda us wit dat! Dass yoa problem!” 


text:
<pb/>Den da main priest guys take da thirty silva coins. Dey say, “No good we put dis money inside da place wea da peopo give money fo da temple, cuz dis wen pay fo somebodyʼs blood.” 


text:
<pb/>So dey figga dis: “We go buy da land from da guy dat make clay pots, yeah? Den if somebody come from far away, an mahke, an nobody know who him, we can bury um ova dea inside dat field.” 


text:
<pb/>Dis wen happen jalike Jeremiah wen say befo time. He da guy dat wen talk fo God, an he wen say, “Had some Israel peopo dat wen say, ‘We give thirty silva coins fo dis guy.’ 


text:
Dey talk wit da guy who make clay pots, an dey give him da coins fo his field, jalike da Boss wen tell me fo do.” Dass wat Jeremiah wen say. Pilate Aks Jesus Plenny Stuff 


text:
<pb/>Same time Jesus was standing in front Pilate, da governa. Pilate aks him, “Eh, you da King fo da Jews, o wat?” Jesus tell him, “You da one wen say dat.” 


text:
Da main priest guys an da older leadas wen poin finga plenny at Jesus. But he still neva say notting. 


text:
An still yet Jesus neva say notting. So Pilate start fo try figga dis guy. Dey Say Jesus Gotta Mahke 


text:
<pb/>Now, Governa Pilate, he let one prisona guy go every year, Passova time. Any guy da peopo pick, Pilate let um go. 


text:
So wen all da peopo come togedda, Pilate aks um, “Who you guys like me let go fo you? Barabbas, o Jesus da guy dey call da Christ guy, dat dey say God wen send um?” 


text:
Now, Pilate know dat da leada guys wen give Jesus to him cuz dey so mad at Jesus, cuz everybody listen to him, not dem. 


text:
<pb/>Pilate was still sitting on top da judge chair, an his wife wen send somebody by him fo say, “No bodda wit dat Jesus guy, cuz he neva do notting. I wen suffa plenny inside one dream cuz a him!” 


text:
<pb/>But da main priest guys an da older leadas wen presha da peopo fo say dis: “Kill Jesus awready! We like Barabbas!” 


text:
<pb/>Governa Pilate wen aks one mo time, “Get two guys ova hea. Which one you like me let go?” Dey say, “Barabbas!” 


text:
<pb/>So Pilate aks um, “Den wat I goin do wit Jesus, da Christ guy, dat dey say God wen send?” Dey all say, “Kill him on top one cross!” 


text:
<pb/>But Pilate say, “How come? Wat kine bad ting he wen do?” But dey yell mo loud, “Kill him on top one cross!” 


text:
<pb/>Den Pilate know he no can make dem change dea minds, cuz da peopo was bussing up da place awready. So he take da water an wash his hands in front da peopo. He say, “You guys no can blame me fo wateva you guys do to dis guy! Dass you guys problem!” 


text:
<pb/>An all da peopo say, “Yeah, us guys an our kids goin be da one fo take da blame fo make um mahke!” 


text:
<pb/>Den Pilate tell da army guys fo let Barabbas go, an go whip Jesus, an den kill him on top one cross. Da Army Guys Play Any Kine Stuff On Jesus 


text:
<pb/>Den da army guys dat work fo da governa wen take Jesus inside da palace, an dey tell all da odda army guys fo come by dem. 


text:
Dey make one crown from thorns, an put um on top his head. An dey put one stick in his right hand. An dey go down in front him an make fun a him. Dey say, “Ho! Check um out! Da King fo da Jews!” 


text:
Wen dey was pau play wit him, dey take off da red robe an put his own clotheses back on top him. Den dey wen take him outside fo kill him on top one cross. Dey Hang Jesus On Top One Cross Fo Mahke 


text:
<pb/>Wen dey going out from Jerusalem, dey meet one guy name Simon from Cyrene town. Dey tell um he gotta carry Jesus cross. 


text:
<pb/>Dey hang him on top da cross, an den dey throw dice, fo see wat guy goin get which clotheses from Jesus. 


text:
Dey make one sign an put um ova his head, fo tell everybody wat he wen do wrong. Da sign say, <n>“Dis Jesus, Da King Fo Da Jews.”</n> 


text:
<pb/>Dey hang two prisona guys on top two crosses near him, one on da right side an da odda one on da left side. 


text:
You wen say dat you goin broke down da temple an goin build um up again befo three days pau! So, we like see you get yoaself outa dis! If you Godʼs Boy, come down from da cross now!” 


text:
<pb/>Da main priest guys, da guys dat teach Godʼs Rules, an da older leadas wen make fun too, jalike da odda guys. Dey tell, 


text:
“He wen get da odda guys outa da stuff dey stay in, but he no can get himself outa dis! If he da King fo da Israel peopo, kay den, let him come down from da cross now! Den we goin trus him! 


text:
He stay trussing God. So, let God get him outa dis stuff now, if God like him! Cuz he wen say, ‘I Godʼs Boy.’ ” 


text:
An da prisona guys dat stay hanging dea near him, dey making fun a him too, jalike da odda guys. Jesus Mahke 


text:
Three clock Jesus wen yell real loud an say, <n>“Eli, eli, lema sabaktani!”</n> Aramaic language, dat mean, “My God, my God, how come you go way an leave me ova hea?” 


text:
<pb/>Some odda guys dat stay ova dea wen hear him, an tell, “Dis guy stay yelling fo Elijah fo come!” 


text:
One guy wen run an put one sponge inside da sour wine, an put um on top one bamboo, an try give um to Jesus fo drink. 


text:
<pb/>Right den an dea da big curtain inside da temple broke in two from da top to da bottom. An da groun wen shake, an da rocks wen split up, 


text:
an da graves wen open. (An you know wat? Plenny mahke guys who was all out fo God long time ago, dea bodies wen come alive again, afta Jesus wen come back alive from mahke. Dey wen come outa dea graves, an dey go inside Jerusalem, da town dat stay spesho fo God, an plenny peopo wen spock um, you know.) 


text:
<pb/>So da captain fo da army guys an da odda guys dat was guarding Jesus too, dey wen see da groun shaking, an everyting dat stay happening, an dey come real scared, an dey say, “Fo real kine, dis was Godʼs Boy!” 


text:
<pb/>Had plenny wahines standing far, watching everyting. Befo time, dey wen go wit Jesus from Galilee side, fo take care him. 


text:
Had Mary from Magdala, an one nodda Mary dat get two boys, James an Joseph, an Zebedeeʼs wife dat get two boys, an had odda wahines. Dey Go Bury Jesus 


text:
He go in front Pilate befo da sun go down, an aks Pilate if he can take Jesus body. So Pilate tell his guys fo give him da body. 


text:
an put um inside his own new tomb, da one dat was awready cut inside da rock. Dey push one big rock in front da hole fo close um. An dey go way. 


text:
Mary from Magdala an da odda Mary stay sitting ova dea on da odda side. Dass wea dey can see da tomb. Da Police Guards By Da Tomb 


text:
<pb/>Da nex day, afta da Make Ready Day Fo Da Passova time, da main priest guys an da Pharisee guys come togedda in front Pilate. 


text:
Dey say, “Eh Governa, us guys rememba, wen dat fake guy still alive, he tell, ‘Afta three days I goin come back alive again.’ 


text:
So us guys tinking, try put some guards in front da tomb till day numba three, so dat his guys no can come an steal his body. Cuz if dey do dat, den dey goin tell da peopo, ‘Try look! He wen come back alive from mahke.’ An den dis fake ting goin be mo worse den da first fake ting, wen he wen tell he da Christ guy.” 


text:
Den dey wen go an put one seal on top da big rock da close da tomb, an leave some police guards ova dea fo guard um.<pb/>


text:
Afta da Rest Day pau, was da first day in da week. An ony get litto bit light inside da sky. Dat time, Mary from Magdala an da odda Mary wen go da tomb fo look. 


text:
<pb/>Right den an dea, da groun wen shake real hard all ova, cuz one angel messenja guy from da Boss come down from inside da sky. He push da big rock away from da opening part, an wen sit down on top da rock. 


text:
Da police guards stay so scared a da angel, dey stay shaking all ova, an dey look jalike mahke kine guys. 


text:
<pb/>Da angel guy tell da wahines, “Eh, no scared! I know you guys looking fo Jesus, da guy dey wen kill on top da cross. 


text:
Eh, he no stay ova hea, cuz God wen make um come back alive, jalike Jesus wen say befo time. Come! Try look da place wea he wen lay. 


text:
Den eh, go hurry up! Tell da guys he wen teach, dat God wen make um come back alive from mahke awready. An you know, he going Galilee side first, den you guys suppose to go ova dea too. Dass da place wea you guys goin see him. So, dass it! Dass wat I suppose to tell you guys.” 


text:
<pb/>Da wahines, dey wen run from da tomb fo tell his guys. Dey real scared, but same time, dey stay real good inside. 


text:
Right den Jesus wen meet um, an he say, “Aloha!” Dey go by him, an go down, an touch his feet, an dey give him plenny love an respeck. 


text:
An Jesus tell um, “Eh, no scared! Go tell my brudda guys fo go Galilee side. Dass da place wea dey goin see me.” Da Police Guys Tell Wat Wen Happen 


text:
<pb/>Wen da wahines going, same time some a da guys dat was guarding da tomb wen go back inside Jerusalem town an tell da main priest guys wat wen happen. 


text:
So da main priest guys all come togedda wit da older leadas, fo figga wat fo do. Den dey give plenny money to da guys dat was guarding da tomb. 


text:
Da priest guys tell um, “Tell da peopo, ‘Come dark time, wen us guys sleeping, Jesus guys wen steal da body.’ 


text:
So da guys dat was guarding da tomb wen take da money an do wat da leada guys wen tell um. An dass wat da Jewish peopo still yet stay telling today. Jesus Go By His Guys 


text:
Wen dey wen see him ova dea, dey go down an give um plenny love an respeck. But still had guys dat still yet not shua wat stay happening. 


text:
<pb/>Den Jesus go near dem an say, “God wen give me all da power, so now I in charge a everyting all ova da world an inside da sky. 


text:
So you guys, go all ova da world an teach all da diffren peopos, so dey can learn bout me an come my guys. Baptize dem, an dey goin come tight wit my Fadda, an me his Boy, an Godʼs Good an Spesho Spirit. 


text:
Teach um how fo do everyting dat I wen tell you guys fo do. An you know wat? I goin stick wit you guys all da way, till da world goin pau.”<pb/>


text:
You wen hear da story bout Jesus? He da Christ, da Spesho Guy God Wen Send. He Godʼs Boy. Dis da time da Good Kine Stuff Bout Christ wen start happening. 


text:
<pb/>Isaiah, da guy who wen talk fo God long time ago, he wen write dis inside da Bible:<pb/>“God say, listen! I goin send my messenja guy.<pb/>He going ahead a you<pb/>An he goin get everyting ready<pb/>Befo you come,<pb/>Cuz you my real Spesho Guy, you know.<pb/> 


text:
Inside da boonies,<pb/>My messenja guy goin talk real loud an real strong<pb/>So everybody can hear:<pb/>‘Eh! Make da road ready fo da Good Boss Up Dea!<pb/>Make um strait fo him!’ ” 


text:
<pb/>Dat time da guy John wen show up inside da boonies, baptizing da peopo. He stay teaching, “You guys gotta come sorry an like pau do all da bad kine stuff you stay doing now, an no do um no moa. Den God goin let you guys go an hemo all yoa shame. Dass why I stay baptize peopo.” 


text:
All da peopo from Judea side an Jerusalem town, dey wen go da boonies fo hear John. Dey wen tell um strait out all da bad kine stuff dey wen do, an he wen baptize um inside da Jordan River. 


text:
<pb/>You know, Johnʼs clotheses come from da camel hair. He wen make one rope outa leather fo belt. He eat grasshoppas, an he get honey from da bees. 


text:
<pb/>Dis wat he tell um, “Afta me, goin come one nodda guy. He get mo power den me. An you know wat? I not even importan nuff fo go down an help him hemo his slippa from his foot. 


text:
I baptizing you guys wit water, but da way he goin baptize you guys, he goin give you Godʼs Good an Spesho Spirit fo take ova you.” John Baptize Jesus 


text:
<pb/>Dat time, Jesus come from Nazaret town, Galilee side, an John wen baptize him inside da Jordan River. 


text:
Right den Jesus wen come up outa da water. An you know wat? Jesus wen see da sky broke open, an wen spock Godʼs Spirit coming down on top him, jalike one dove. 


text:
An wow! Had one voice from da sky wen say, “You my boy! I really get love an aloha fo you, an I stay good inside cuz a you!” Da Devil Try Make Jesus Do Bad Kine Stuff 


text:
Had wild animals ova dea. Jesus, he wen stay dea forty days. Da Devil try presha him fo make him do bad kine stuff, but he neva. An had angel messenja guys from God dat wen come an take care him. Jesus Start Fo Teach Galilee Side 


text:
<pb/>Latas, King Herod wen throw John Da Baptiza Guy inside da prison. Afta dat, Jesus go Galilee side, an he tell da peopo da Good Stuff From God. 


text:
He tell, “Time awready! God stay King hea now. You guys gotta come sorry fo all da bad kine stuff you guys doing, an no do um no moa. An da Good Stuff From God I telling you guys, you guys gotta believe um!” Jesus Tell Four Fisha Guys Fo Come Wit Him 


text:
<pb/>Dat time Jesus stay walking by Galilee Lake, an he spock Simon an his brudda Andrew. Dey throwing dea net inside da water, cuz dey fisha guys. 


text:
Jesus tell um, “Eh you guys! Come wit me! Be my guys! Da way you guys bring in da fish, I goin teach you guys how fo bring in peopo fo be my guys too!” 


text:
<pb/>Going from dea, he spock James an his brudda John. Zebedee dea fadda. Dey inside da boat fixing dea nets. 


text:
Right den an dea he tell um fo come wit him. Dey go way from dea fadda Zebedee who stay inside da boat wit da workas, an dey go wit Jesus. Jesus Make One Bad Kine Spirit Let Go One Guy 


text:
<pb/>Jesus an his guys, dey wen go Capernaum town. On da Jewish Rest Day, dey go inside da Jewish church. Jesus start fo teach da peopo. 


text:
Wat he teach um wen blow dea minds! Cuz he teach wit plenny power, not like da teacha guys dat teach Godʼs Rules, an dem guys no mo power. 


text:
<pb/>Get one guy inside da Jewish church wit one bad spirit dat wen take ova him. Right den an dea he wen yell, 


text:
“Ho! You Jesus from Nazaret! Wat you like do to us? Why you wen come ova hea? Fo wipe us out? I know who you! You da Good An Spesho Guy from God!” 


text:
<pb/>Da peopo, wen blow dea minds. Dey tell each odda, “Eh! Wass dis?! Wat kine new teaching dis? Dis guy, he get power! He even tell da bad kine spirits wat fo do, an dey do um!” 


text:
Right den an dea, da peopo wen go all ova Galilee side, fo tell everybody bout Jesus. Jesus Make Plenny Sick Peopo Come Good 


text:
<pb/>Right den an dea Jesus dem wen go outside da Jewish church, an dey go inside Simon an Andrewʼs house. James an John go too. 


text:
Jesus go an take her by da hand an pull her up. Right den da feva wen pau, an her wen give dem food. 


text:
<pb/>Wen da sun go down, an da Rest Day pau, da peopo bring all da sick peopo an da peopo who get bad spirits da wen take ova dem. 


text:
Jesus wen make plenny peopo who get all kine sick come good. He make all da bad kine spirits let go da peopo, an he tell da spirits, “No talk!” cuz dey know who him. Jesus Pray An Teach All Ova Galilee 


text:
<pb/>Early in da morning, wen starting fo get light, Jesus wen get up an go outa da house. He go one place wea neva have nobody, an pray ova dea. 


text:
But he say, “Neva mind! We gotta go da odda towns aroun hea, cuz I gotta teach dea too. Dass why I wen come.” 


text:
So, he teach inside all da Jewish churches all ova Galilee, an make all da bad kine spirits let go da peopo. Jesus Make One Lepa Guy Come Good 


text:
<pb/>Had one lepa guy wen go by Jesus, an go down in front him an beg him. He say, “If you like, you can make me come good so I can go wit da odda peopo fo pray, yeah?” 


text:
<pb/>Jesus wen talk strong to da guy. He tell um, “Eh! You betta not tell nobody bout dis! Go, let da priest guy check you out. No foget make da kine sacrifice now, jalike Moses wen tell inside Godʼs Rules. Den everybody goin know dat you stay good now.” Den he tell um fo go. 


text:
But da guy, he go outside an tell everybody wat wen happen to him. So, Jesus no can stay inside da towns, but he gotta stay outside inside da boonies. An da peopo, dey stay come from all ova da place fo hear him.<pb/>


text:
Afta couple days, Jesus wen go back Capernaum wea he wen stay befo. Da peopo wen hear dat Jesus stay home now. 


text:
So, plenny peopo wen come togedda an neva have room. No can even go near da door. An Jesus teach um. 


text:
Get so plenny peopo, dey no can bring him near Jesus. So dey wen go up on top da flat roof, an make one big puka inside da roof, right ova da place wea Jesus stay. Dey put da guy on top his mat an put um down real slow in front Jesus. 


text:
Wen Jesus see dat, he wen tink, “Eh, wow! Dis guys trus me fo real kine, dat I goin make dea friend come good!” Den he tell da guy, “Eh, my boy, you know all da bad kine stuff you wen do befo? I tell you now, da shame from all dat, pau awready!” 


text:
“Eh! Who dis guy tink he is fo talk lidat! He talking stink bout God! Ony God can let da guy go an hemo da shame from da bad kine stuff!” 


text:
<pb/>But right den Jesus wen know inside wat dey tinking. He say, “How come you guys tinking bad kine stuff lidat? 


text:
I da Guy Dass Fo Real, an I like show proof you guys, dat I get da right inside dis world, fo let da peopo go an hemo da shame dey get fo da bad kine stuff dey wen do. But, easy fo talk bout throwing out da shame -- anybody can talk lidat. But not easy fo do um. Same ting, easy fo tell one guy dat no can move, ‘Eh, stand up an move aroun!’ -- anybody can talk lidat. But not easy fo do um. But now, I goin show proof you guys -- I goin make dis sick guy make strong.” Dass why he tell da guy, 


text:
<pb/>So da guy wen get up, pick up da mat an go outside in front all dem. Dat wen blow dea minds big time. Dey say, “Dis unreal! Dis neva happen befo. Dis God, he awesome!” Jesus Tell Levi Come Wit Him An Be His Guy 


text:
He was walking, an he wen spock Levi. (Leviʼs fadda name Alfeus.) Levi stay by da tax place collecting money fo da govermen. Jesus tell him, “Eh! Come wit me! Be my guy!” Levi get up, an go wit him. 


text:
<pb/>Jesus wen go Leviʼs house fo eat. Had plenny guys dat collect money fo tax fo da govermen an odda guys dat get bad name jalike dem, dat like hang out wit Jesus. Dey all dea, eating wit Jesus an his guys. 


text:
<pb/>Had some Pharisee guys dea dat teach Godʼs Rules. Dey see Jesus dea eating wit all da tax guys an odda kine peopo dat get bad name jalike dem. So, dey aks Jesus guys, “Eh, yoa teacha, how come he eating wit da tax guys an odda kine peopo dat get bad name?” 


text:
<pb/>Jesus wen hear dat, an he tell dem, “Da peopo dat not sick, dey no need docta, ony da sick guys need. Me, I neva come fo tell da good kine peopo fo come by me fo be my guys, but da peopo dat get bad name.” How Come Jesus Guys No Skip Food So Dey Can Pray? 


text:
<pb/>Now, Johnʼs guys an da Phariseeʼs guys was skipping food so dey can pray. Some peopo come aks Jesus, “How come John Da Baptizaʼs guys an da Pharisee guys skip food so dey can pray, but da guys you teaching, dey no skip food, but still yet dey can pray?” 


text:
<pb/>Jesus tell dem, “Wat you tink? You go one wedding an skip food, wen da guy dat getting married stay dea? Nah! 


text:
Bumbye, da time goin come wen dey goin take away da guy dat getting married. An den, dass wen his friends goin skip food. Da Old Kine Teaching An Da New Kine Teaching 


text:
<pb/>“Fo fix up one old puka clothes, you no goin take one new piece cloth dat no shrink yet fo cover da puka. You go do dat, den wen you wash um, da new piece goin shrink plenny an make one mo bigga puka, an you make da old clothes mo worse. 


text:
<pb/>An same ting, you no put grape juice fo make wine inside one old kine leather bag, an close um fo let um ferment. You do dat, da new wine goin come mo big an bus da wine bag, an da wine goin spill out. Da old leather no good no moa. Mo betta, you put new wine inside new kine leather bag.” Dey Give Jesus Hard Time Bout Da Rest Day 


text:
<pb/>Anodda time was da Jewish Rest Day. Jesus an his guys walk thru da wheat fields. Da guys pick litto bit wheat fo eat. 


text:
But had Pharisee guys ova dea dat wen tell Jesus, “Hala! Dese guys, you teaching dem, but still yet dey stay doing da kine stuff dey not suppose to on da Rest Day!” 


text:
<pb/>Jesus tell um, “Wot! You guys neva read inside da Bible wat David wen do wen him an his guys was hungry? 


text:
Wen Abiatar was da Head Priest, David go inside Godʼs house an eat da bread dass spesho fo God. But no can do dat kine, cuz Godʼs Rules say dat ony da priest guys can eat dat bread. But David, he give um to his guys too, an nobody say notting.” 


text:
<pb/>Den Jesus wen tell, “You know, God neva make da peopo fo da Rest Day. He make da Rest Day fo da peopo. 


text:
Get some guys dea. Dey was checking out Jesus real good, if he go make da guy come good on da Rest Day, cuz dey like poin finga him. 


text:
Den Jesus say to da peopo, “So, wat? Da Rules say you can do good kine stuff on da Rest Day, o you can do bad kine? Wat you suppose to do, kill peopo, o help um? Wat da Rules say, aah?” But da Pharisee guys, dey neva have notting fo say. 


text:
<pb/>Jesus look at all da peopo real good. He stay real huhu. Same time, he feel sad cuz dey hard head. Den he say to da guy, “Stick out yoa hand.” An da guy stick um out, an da hand wen come good. 


text:
<pb/>But da Pharisee guys, dey ony like stick wit dea rules. Dey wen go outside, an right den an dea dey go talk to King Herod guys, how dey goin kill Jesus. Jesus Teach Da Peopo By Da Lake 


text:
<pb/>Den Jesus an his guys, dey wen go way, an stay by da lake. Plenny peopo from Galilee wen go wit him. An get peopo from Judea, 


text:
Jerusalem, Idumea, from da odda side da Jordan River, from Tyre side, an Sidon side. Dey all come cuz dey hear all da kine stuff Jesus stay doing. 


text:
<pb/>Get so plenny peopo, Jesus wen tell his guys fo make ready one boat, so he can go inside um an den da peopo no can squash him. 


text:
Jesus wen make plenny sick peopo come good. Dass why all da odda sick peopo dea, dey go all out fo touch him. 


text:
Had peopo ova dea wit bad kine spirits dat wen take ova dem. Weneva dey see Jesus, dey go down in front him, an yell, “You Godʼs Boy!” 


text:
He wen pick twelve guys. He say, “I like you guys stay by me. I like teach you guys. Latas I goin send you guys all ova da place, an den you guys goin teach da peopo. 


text:
<pb/>Dis da twelve guys he wen pick fo send all ova da place:<pb/>Simon, da guy Jesus wen call “Peter,”<pb/> 


text:
James an his brudda John, Zebedeeʼs boys. He call um “Da Thunder Guys,” cuz dey da kine guys dat like make big noise.<pb/> 


text:
Andrew, Philip, Bartolomew,<pb/>Matthew, Thomas, Alfeusʼs boy James,<pb/>Taddeus, Simon da Jewish Sovereignty guy,<pb/> 


text:
an Judas Iscariot. He da guy dat goin set up Jesus fo mahke bumbye. Jesus An Da Bad Kine Spirits Boss 


text:
<pb/>Den Jesus wen go home. Plenny peopo wen come, jalike befo time, so Jesus an his guys no can eat. 


text:
<pb/>Some teacha guys who teach Godʼs Rules wen come from Jerusalem. Dey say, “Dis guy, da leada guy fo da bad kine spirits wen take ova him fo shua! Beelzebul, you know! Dass why he can make da bad kine spirits let go da peopo!” 


text:
<pb/>Jesus tell dem, “Eh, you guys, come ova hea! I like teach you guys someting. You tink da Devil goin make his own guys let go da peopo, aah? No way! 


text:
Da ohana dat go agains each odda no can stay strong. Da country dat go agains each odda ony bus up itself. 


text:
If da Devil make his own guys let go da peopo, den he going agains himself! He no can stay strong. He goin wipe out! 


text:
<pb/>So, no good how you guys tinking! How you tink one guy goin bus inside one big mokeʼs house an rip off his stuffs, if he no tie up da moke first? Den can steal everyting. 


text:
<pb/>Dass right! An I like tell you guys dis too: God can let da peopo go an hemo dea shame fo all da bad kine stuff dey doing, even if dey talk stink God. 


text:
But if dey talk stink Godʼs Spesho Spirit, God no take dat. So if dey talk lidat, God no goin let um go an hemo dea shame fo dat, not now o eva!” 


text:
<pb/>Jesus say all dat cuz da teacha guys wen say, “He get one bad kine spirit dat wen take ova him.” Jesus Mudda an Bruddas 


text:
<pb/>Den Jesus mudda an bruddas come. Get plenny peopo sitting aroun him, so his mudda an bruddas stay outside. Dey wen send one guy inside fo get him. Da peopo tell him, “Eh, yoa mudda an yoa bruddas an sistas, dey outside, an dey like talk to you.” 


text:
<pb/>He look all da guys sitting aroun him, an say, “Look! Hea, dese guys my mudda! An dese guys, dey my bruddas an sistas, fo real kine! 


text:
Anodda time Jesus wen teach by da lake. Plenny peopo wen come aroun him, so he go inside one boat, an sit down dea. Da boat stay inside da lake. Da peopo, dey stay standing on da beach. 


text:
Some fall down on top da rocks wea had ony litto bit dirt. Da plants grow up fast, no matta ony litto bit dirt dea. 


text:
Odda seed, dey fall down inside da kine bushes wit thorns. Da bushes grow up, an choke um, so no mo wheat. 


text:
Odda seed, dey fall down inside da good dirt, an dey grow up good, an come up plenny. Some seed, dey give back thirty times moa, some odda seed give back sixty times moa, an some seed even give back hundred times moa.” 


text:
<pb/>Wen Jesus stay by himself wit da peopo who stay dea, an da twelve guys he was teaching, dey wen aks him wat da stories mean. 


text:
So he say, “God let you guys know all da stuff bout how he stay King. But da odda peopo on da outside, I teach um wit stories. 


text:
<pb/>Dass fo make happen jalike Isaiah wen tell dat God say,<pb/>‘Dey see wat I stay do, but dey no can see fo real. Dey hear wat I say, but dey no can hear fo real.<pb/>If dey really wen see an hear, Den dey goin change, An I goin let um go an hemo dea shame Fo all da bad kine stuff dey wen do.’ ” Wat Da Story Mean 


text:
<pb/>Jesus aks dem, “You guys no undastan dis story? Den how you guys goin undastan da odda stories? 


text:
<pb/>“Da seed dat fall down by da trail, dass jalike wen one guy hear wat God say, an right den an dea da Devil come an make da guy so he no can rememba wat he wen hear. 


text:
<pb/>“Da seed dat fall down on top da rocks, dass jalike wen one guy hear wat God say, an right den an dea he stay plenny good inside. 


text:
But da guy, he jalike da plant dat no mo root inside him. He stick wit um fo litto wile. But wen get trouble, o wen da peopo make him suffa cuz he wen trus da stuff he wen hear, da guy give up right den an dea. 


text:
<pb/>“Da seed dat fall down inside da kine bushes wit thorns, dass jalike wen one guy hear wat God say, 


text:
but bumbye da guy worry bout all da stuffs he need hea inside dis world. He like come rich, an all dat throw him off. So all dat stuff choke out all da tings God say dat was inside him. He no can do da right tings, jalike one wheat plant dat no can give wheat, growing inside da kine bushes wit thorns. 


text:
<pb/>“Da seed dat fall down inside da good dirt, dass jalike wen one guy hear wat God say an trus um. He do da right tings, jalike da good plant dat give wheat. All da good stuff da guy do, he do um thirty times moa, some guys do um sixty times moa, an some odda guys hundred times moa.” Da Lamp On Top Da Shelf 


text:
<pb/>Den Jesus aks dem, “Eh, try tell me dis. You bring da lamp fo cover um up? O you put um unda da bed? Nah! You goin put um on top da shelf so you can see, yeah? 


text:
<pb/>He tell um dis too: “Tink real good bout wat you hear. If you do dat, God goin give you even mo fo know. 


text:
If you guys undastan all da kine stuff, den God goin tell you moa. But if you guys no like know all dat stuff, den God goin make you no rememba even da litto bit you know now.” Nobody Know How Da Seeds Grow, But Dey Grow 


text:
<pb/>Jesus tell um anodda story. He say: “Wen God stay King, dass jalike one farma dat throw da seed all ova da groun. 


text:
Nite an day, no matta he sleep o get up, da plant goin poke da head up from da groun an goin grow, even if da guy donno how. 


text:
Da dirt no need nobody fo help um make da wheat. First da stalk come, den da head, den da food inside da head. 


text:
Wen da wheat come ripe, da farma cut um wit da sickle, cuz dey stay ready.” Da Story Bout Da Mustard Seed 


text:
<pb/>Jesus tell um anodda story. “God, he stay King. Wat story I can tell you guys so you guys can undastan? 


text:
Wen God stay King, dass jalike one mustard seed. Dat seed mo small den all da odda seeds, you know. If get one guy plant um inside his field, 


text:
an da seed grow, da plant come mo big den all da odda plants in da garden. Da branches so big, da birds from da sky can sit on top um in da shade!” Jesus Ony Teach Dem Wit Stories 


text:
He neva teach dem odda stuff, ony wit stories. But every time he wen stay ony wit da guys he teaching, he tell dem wat da stories mean. Jesus Make Da Storm Pau 


text:
But Jesus still yet stay sleeping in da back on one pillow. His guys wen go wake him up, an tell him, “Eh, Teacha! You no care we goin mahke, o wat?” 


text:
<pb/>Jesus get up, an scold da wind an da waves. He say, “Quiet! No move aroun!” Den da wind wen pau an da waves wen come nice. 


text:
<pb/>Dey so scared, dey wen tell each odda, “Eh, wat kine guy dis? Even da wind an da waves do wat he tell um!”<pb/>


text:
Wen Jesus was getting outa da boat, one guy dat get one bad kine spirit dat wen take ova him wen come from da grave yard. 


text:
He everytime stay inside da grave yard. Da bad spirit wen make him so strong, nobody can tie him up, not even wit chains. 


text:
Befo, dey wen tie da guyʼs hand an feet plenny times wit da chains, but he wen bus um. Nobody stay strong nuff fo hold da guy down. 


text:
Nite an day, da guy everytime yelling from da grave yard, an da hills, an cutting himself wit stones. 


text:
Jesus tell him, “Let go da guy, you bad kine spirit you!” Da guy wen yell real loud, “Wat you like do to me, Jesus? Da God Dass Mo Importan Den All Da Odda Gods, you his Boy! Promise to God you no goin make me suffa!” 


text:
<pb/>Den Jesus wen aks him, “Eh, wat yoa name?” An da bad kine spirit tell him, “My name ‘Army,’ cuz us guys, we uku paila spirits!” 


text:
<pb/>Jesus tell um, “Go!” So da bad spirits wen let go da guy, an go take ova da pigs. Had bout two tousand pigs ova dea. An you know wat? All da pigs wen run down one steep hill an fall ova da cliff inside da lake, an drown inside da water. 


text:
<pb/>Den da pig farmas wen run, an go inside da town an all da place aroun dea, telling everybody wat wen happen. All da peopo from da town wen go fo see. 


text:
<pb/>Wen dey come by Jesus, dey spock da guy dat befo get da uku paila bad kine spirits dat wen take ova him. He look diffren now. He all dress up, an not pupule no moa. So da peopo real scared. 


text:
Da odda guys who wen see wat wen happen, dey tell da peopo wat wen happen to da guy wit da bad kine spirits an da pigs. 


text:
<pb/>Wen Jesus climb inside da boat, da guy dat da bad kine spirits wen take ova befo time, he say, “Try let me go wit you.” 


text:
<pb/>But Jesus tell, “No. Go home to yoa ohana, an tell um all da good kine stuff da Boss Up Dea wen do fo you. He wen pity you an give you chance.” 


text:
So da guy go way, an tell everybody in da Ten Towns wat Jesus wen do fo him. An wat he tell all da peopo, wen blow dea minds. Jairus, Da Leada Guy 


text:
<pb/>So den, Jesus wen come back in da boat to da odda side da lake. An plenny peopo wen come aroun him wen he still near da lake. 


text:
One leada guy from da Jewish church name Jairus wen come dea. He spock Jesus, an wen go down on his knees by Jesus feet 


text:
an beg him plenny, “Eh, my litto girl, her ony twelve years old, an her stay going mahke. Try come an put yoa hand on top her, so she can come good an stay alive!” 


text:
So Jesus wen go wit Jairus. An all da peopo wen go wit Jesus. Dey so plenny, dey wen push aroun him. Jesus Wen Make One Sick Wahine Come Good 


text:
Her wen suffa plenny, no matta plenny doctas wen try make her good. Her wen spend all her money, but her neva come good. Her come mo worse. 


text:
Her wen hear bout Jesus, so her come in back a him wit all da peopo aroun him, an her touch his clotheses. 


text:
<pb/>Right den an dea, Jesus wen feel power go outa him. He wen turn aroun an look all da peopo. He tell, “Eh, who wen touch my clotheses?” 


text:
<pb/>His guys say, “How come you say dat? Get uku paila peopo pushing aroun you. But you go aks who touch you?” 


text:
<pb/>Den da wahine, she wen know wat wen happen to her. She so scared, she shaking. She wen go down by his feet, an wen tell him da whole story. 


text:
<pb/>An Jesus wen tell her, “Eh sista, you wen trus me. Dass why you come good. Go now, yoa heart goin rest inside. You no suffa no moa.” Jesus Make Jairus Girl Come Good 


text:
<pb/>Jesus still talking, an some guys wen come from Jairus house, da leada guy fo da Jewish church. Dey tell him, “Yoa litto girl wen mahke! Mo betta you no bodda da teacha no moa.” 


text:
He go inside an tell, “Eh, how come you guys making big noise an crying? Da girl neva mahke, her ony sleeping.” 


text:
<pb/>An dey wen laugh at him. So he wen chase um all outside, an take da girlʼs fadda an mudda, an his three guys, an dey go inside da room wea da girl stay. 


text:
<pb/>Eh, right den an dea her wen stand up, an walk aroun. An da peopo, right den an dea, dea jaws wen drop. 


text:
Den he wen tell um, “You guys betta not tell nobody bout dis! Now, go make her someting fo eat.”<pb/>


text:
Wen da Rest Day come, he go inside da Jewish church an teach. Plenny peopo wen say, “Wow! Wea he get all dis stuff from? How come he know all dis? Wea he get power fo do all dis awesome stuff? 


text:
Dass da carpenta, yeah? His mudda Mary, an his bruddas James, Joseph, Judas, an Simon. His sistas, dey stay hea wit us too.” Dis wen bodda dem, how he stay ack. 


text:
<pb/>But Jesus tell um, “One guy who talk fo God get plenny respeck. But he no mo respeck notting inside his own town an his own ohana.” 


text:
<pb/>An Jesus wen tink, “Eh, how come dey no trus me?” Az why he neva do awesome stuff ova dea fo show his power. He put his hands on top litto bit peopo, an make dem come good. Da Twelve Guys Jesus Send 


text:
He call his twelve guys togedda, an send um out two by two. He give um da power fo make da bad kine spirits let go da peopo. 


text:
Dis wat he wen tell his guys: “Ony take litto bit fo da trip, ony yoa walking stick. No take bread. No even take one bag, o money in yoa belt. 


text:
An if da peopo in da place no like you come an no like listen to you, wen you go outa dat town, dust yoa feet, fo show dat you no mo dust from dat no good place.” 


text:
<pb/>Afta dat Jesus guys all wen go out an tell da peopo, “You gotta be sorry fo all da bad kine stuff you wen do, an no do um no moa.” 


text:
An dey wen make plenny bad kine spirits let go da peopo, an put olive oil on top plenny sick peopo, an make um come good. John Da Baptiza Guy Wen Mahke 


text:
<pb/>Dat time, King Herod, he wen steal his brudda Philipʼs wife Herodias, an marry her. But John Da Baptiza Guy stay telling him, “You not suppose to steal yoa bruddaʼs wife.” So Herod wen bus John an throw him in jail. Herodias stay nuha wit John, an wen like kill him, but she no can. Herod, he scared John, az why. He know dat John one guy who everytime do da right ting, cuz he all out fo God. Dass why Herod no let nobody hurt John. Wen Herod wen listen to John, he come all mix up, but still yet he like listen to him. An den, Herodʼs birfday time wen come. Herod wen go throw one big lu‛au. He wen tell all da high makamaka guys from his palace, da army officers, an all da leada guys from Galilee fo come. Herodiasʼs girl wen come inside da place an dance, an Herod an all da odda guys wen like da dance. So King Herod tell da girl, “Eh, wateva you like, I swear to God I goin give um to you. I even give you half a everyting I get cuz I da king!” She wen go out an aks her mudda, “Wat I goin aks fo?” An da mudda wen tell her, “Go aks fo John Da Baptiza Guyʼs head!” So da girl wen go inside real fast by da king an tell him, “I like you give me John Da Baptiza Guyʼs head on top one big plate right now!” Da king wen come real sorry. But cuz he wen swear to God in front all his friends, he neva like say no. So right den an dea he tell da guard fo go cut off Johnʼs head an bring um. Da guy wen go cut off his head inside da jail, an bring um on top da big plate, an give um to da girl. An she wen give um to her mudda. Den da guys John wen teach, dey hear bout dat, an dey come, an take his body an put um inside one tomb. Latas King Herod hear bout all da stuff Jesus stay doing, cuz everybody wen hear bout him. Some peopo was saying, “John Da Baptiza Guy wen come back alive. Dass why dis guy Jesus get power inside him fo do all dis awesome kine stuff.” Some odda peopo wen say, “Nah, he Elijah.” An odda peopo wen say, “He one nodda talka fo God, jalike da guys who wen talk fo God long time ago.” But wen King Herod hear dat, he say, “Eh, I wen tell my guys fo go chop off Johnʼs head. But now he stay come back alive!” Jesus Feed Five Tousand Guys 


text:
<pb/>Afta dat, da guys Jesus wen send all ova da place wen come back an come aroun Jesus. Dey wen tell him all da stuff dey wen do an teach da peopo. 


text:
But get so plenny peopo coming an going, Jesus dem neva have chance fo eat. So he tell his guys, “Eh, come! We go one place wea nobody stay, so we can rest ova dea litto bit.” 


text:
<pb/>But plenny peopo wen see um going, an dey know who Jesus, so dey wen run from da towns an get dea befo da guys in da boat get dea. 


text:
Wen Jesus get outa da boat, he see all da peopo. He get pity fo dem, cuz dey jalike da sheeps dat neva had one sheep farma fo take care dem. So right den an dea he start teaching um plenny stuff. 


text:
Wen da sun go down, Jesus guys come by him an say, “Wow! Pau hana time awready! An ova hea no mo notting. 


text:
<pb/>But Jesus tell um, “Nah! Dey no need go way. You guys, you give um someting fo eat.” Dey say, “We gotta work two hundred days fo get nuff money fo buy bread fo feed all dese peopo! You like us guys go buy um?” 


text:
<pb/>Jesus tell dem, “Go see how plenny bread you get.” Dey go, an come back, an say, “Get five bread an two fish.” 


text:
Den Jesus take da five bread an da two fish. He look up to da sky, an tell God he good heart fo give da peopo food. Den he broke da bread an give um to his guys, an da guys give um to da peopo. An he wen broke da two fish fo everybody. 


text:
<pb/>Right den an dea Jesus tell his guys fo go inside da boat, an go Betsaida town ahead a him. He send all da peopo home. Wen all da peopo wen go way, he go up da mountain fo pray. 


text:
Wen dark time wen come, he still dea by himself on da land. Da boat stay going in da middle a da lake. 


text:
He spock his guys trying fo row da boat, but dey no can, cuz da wind stay blowing hard. Real early in da morning Jesus come by dem, walking on top da water. He ack like he goin pass by dem. 


text:
Wen dey spock him walking on top da water, dey tink he one ghost. Dey yelling, cuz dey real scared! Right den an dea he tell um, “Eh, no scared! Dis ony me! Make strong!” 


text:
Dey neva undastan how he wen feed all da peopo bread, cuz dey real hard head. Jesus Make Da Sick Peopo Come Good Gennesaret Side 


text:
Wea eva Jesus go, in da big an small towns, an da country side, dey wen take da sick peopo by da open market place. An dey wen beg him come jus so da sick peopo can touch his clotheses. An all da peopo who wen touch him wen come good.<pb/>


text:
Dey spock Jesus guys, how dey eat. Befo dey eat, dey no wash dea hands da way da Pharisee guys say dey gotta wash um. 


text:
<pb/>You know, da Pharisee guys an all da Jewish peopo, dey no eat till dey wash dea hands. But dey suppose to wash um jalike da ancesta guys wen teach from long time ago. 


text:
Wen dey come back from da market, dey no eat till dey wash dea hands dat way. Get plenny odda stuffs dey gotta do lidat. First, dey gotta wash da cups, da pitchas, an da pots jus right, da way dea ancesta guys wen teach um, so den dey can pray. 


text:
<pb/>So da Pharisee guys an da teacha guys dat teach Godʼs Rules, dey tell Jesus, “Eh, da guys you teaching, no good how dey do! How come dey no live da way da ancesta guys wen teach from long time ago? Dey no wash dea hands dat way befo dey eat!” 


text:
<pb/>Jesus tell um, “Da guy Isaiah wen talk fo God long time ago, an fo shua he talking bout you guys! Cuz you guys say one ting an do anodda. Isaiah wen write dis:<pb/>‘God say: Dese peopo, dey say dey get respeck fo me, But inside dea heart dey stay far from me.<pb/> 


text:
Dey go down an pray to me, But dey ony wase time.<pb/>Wat dey teach, Dass ony wat some peopo say we gotta do.’ ” 


text:
<pb/>Jesus say, “You guys no like do wat God stay tell you. You guys ony do wat odda peopo wen teach you.” 


text:
<pb/>An he tell um, “You guys jalike da sly mongoose, yeah?! You guys know how fo dump Godʼs Rules, so you guys can stick wit wat some peopo wen teach you long time ago. 


text:
Moses wen tell, ‘Show respeck fo yoa fadda an mudda.’ He say dis too: ‘Whoeva swear at his fadda o mudda, gotta kill him.’ 


text:
<pb/>“But you teacha guys say, ‘If one guy get someting dat he can use um fo help his fadda o mudda, he can say to dem, “I no goin use um fo help you guys, cuz bumbye I goin give um to God.” ’ 


text:
You guys make no good wat God wen say, so you can stick wit da kine stuff yoa ancesta guys wen teach from long time ago. You guys do plenny odda tings lidat, an teach da odda peopo fo do um too.” Wat Make You Pilau Inside, So You No Can Pray 


text:
Wat you guys put inside yoa mout no mean you pilau inside so you no can pray, but wat come outa yoa mout, dass wat make you pilau inside so you no can pray. 


text:
<pb/>Latas he wen go way from da peopo, an go inside one house, an da guys he teaching come an say, “Try tell us wat da ting mean dat he wen tell um.” 


text:
He tell um, “Wot! You guys still yet no can undastan? You jalike da odda peopo! You gotta figga dis way: Wateva go inside da guy no can make him pilau inside so he no can pray. 


text:
Cuz dat ting no go inside da heart, but go inside da stomach, an bumbye come out.” (Wen Jesus say dat, he make um okay fo eat any kine stuff.) 


text:
<pb/>Den Jesus say, “Da kine stuff dat come outa one guy, dass wat make him pilau inside so he no can pray. 


text:
Get all kine bad kine stuff come out from inside da heart. Dass how everybody figga how dey can do bad kine stuff; dey not married an dey still yet go fool aroun; dey rip off da odda peopo; dey kill; dey married an still yet go fool aroun; 


text:
dey like corral everyting fo demself; dey feel good wen dey do bad; dey like bulai da odda guy; dey no mo shame fo any kine; bodda dem wen da odda guy get someting good; dey talk stink bout da odda peopo; dey get big head; dey ack stupid cuz dey no like tink. 


text:
All dat bad kine stuff, dass wat come from inside da heart. Az why peopo stay pilau inside an dey no can pray.” One Wahine Trus Jesus 


text:
<pb/>From dea Jesus go Tyre side. He wen go inside one house, an he no like nobody know wea he stay. But no can. Everybody wen find out. 


text:
Get one wahine, from da Fonicia peopo, Syria side. She Greek, not Jewish, from da kine peopo dat da Jews call “dogs.” Her litto girl get one bad kine spirit dat wen take ova her, an make her do all kine stuff. Da mudda wen hear bout Jesus, an right den an dea she wen go by him. She wen go down by his feet, an beg him fo make da bad kine spirit let go her girl. 


text:
<pb/>Jesus say, “First, gotta feed da kids, you know. No good take da food from da kids an throw um down to da dogs.” 


text:
<pb/>She say, “Dass right, Boss. But even da dogs unda da table eat wat fall down from da table, yeah?” 


text:
<pb/>Jesus tell her, “Wow! You trus me fo real kine! You can hele on home. Da bad kine spirit gone awready from yoa girl!” 


text:
<pb/>So she go back home. Dea was da girl. She resting on top da bed, an no mo bad kine spirit. Jesus Make One Guy Come Good 


text:
Jesus take him by da side wea neva have nobody. Den he wen stick his finga inside da guyʼs ears, an spit, an touch da guyʼs tongue. 


text:
All dis really wen blow da peopoʼs minds. Dey say, “Dis guy, he really do everyting good! He even make da peopo who no can hear, hear, an da peopo who no can talk, talk!”<pb/>


text:
Dat time plenny peopo wen come aroun Jesus. Dey no mo food, so he tell his guys fo come by him. He say, 


text:
I no like send um away hungry. Bumbye dey goin pass out on da way home. You know, some peopo wen come from far away.” 


text:
<pb/>But his guys say, “Eh, we stay in da boonies, you know. An get plenny peopo. Wea we goin find nuff food fo feed um?” 


text:
<pb/>So Jesus tell da peopo fo sit down on top da groun. An he take da seven breads, an tank God fo um. Den he broke um, an give um to his guys. An da guys give um to all da peopo. 


text:
Had some small fish too. So Jesus tell God he good heart fo give um da food. He tell his guys fo give um to da peopo. 


text:
Da Pharisee guys come fo make argue wit Jesus. Dey like poin finga him, so dey say, “Do someting awesome lidat, so us guys can see proof dat you come from God in da sky.” 


text:
<pb/>Jesus wen moan from deep inside, an say, “How come da peopo nowdays everytime like see someting awesome? Dass how dey stay, but I tell you guys, dey no goin see notting!” 


text:
Den he wen go way from dem, go back inside da boat, an go da odda side da lake. Wat Da Pharisee Guys An Herod Teach 


text:
Jesus tell um, “Watch out fo da yeast from da Pharisee guys an King Herod. Dey jalike da yeast dat make da bread mo bigga.” 


text:
<pb/>Jesus guys talking, an trying fo figga out wat he mean. Dey say, “He talking lidat cuz we neva bring bread.” 


text:
<pb/>Jesus wen know wat dey talking bout, an he say, “Wat you guys talking bout, no mo bread? You guys no undastan, still yet? You guys hard head, dass why. 


text:
Wen I wen broke da five breads fo da five tousand guys, how much big baskets lefovas you wen pick up afta?” Dey say, “Twelve.” 


text:
<pb/>“An da seven breads dat wen feed four tousand guys, how much big baskets lefovas you wen pick up afta?” Dey say, “Seven.” 


text:
<pb/>Jesus tell um, “You guys! You still yet no undastan who me!” Jesus Make One Blind Guy Come Good Betsaida Side 


text:
He wen take da blind guy by da hand, an dey go outside dat small town. Jesus wen spit on da guyʼs eyes, an put his hands on top him, an tell him, “Wat you see now?” 


text:
<pb/>Den Jesus put his hands on top da guyʼs eyes one mo time. Da guy wen open his eyes wide, his eyes wen come good, an he can see everyting real good. 


text:
<pb/>Jesus dem go da small towns Cesarea side, da place King Philip wen build. Wen dey stay going, he tell um: “Eh, who da peopo say me?” 


text:
<pb/>Dey say, “Some peopo say you John Da Baptiza Guy. An get odda peopo dat say you Elijah. An get odda peopo dat say you jalike da odda guys who wen talk fo God long time ago.” 


text:
<pb/>Den Jesus say, “Kay den. Wat bout you guys? Who you guys say me?” Peter say, “You da Christ Guy, Da Spesho Guy God Wen Send.” 


text:
<pb/>Den Jesus tell his guys, “No go tell nobody dat I da Christ Guy.” Jesus Say He Goin Mahke An Come Back Alive 


text:
<pb/>Den Jesus start fo teach his guys. He say, “I Da Guy Dass Fo Real, you know, an I gotta suffa plenny. All da older leadas, da main priest guys, an da teacha guys who teach Godʼs Rules, dey goin figga I not fo real, an dey goin kill me fo dat. But I goin come back alive afta three days.” 


text:
He wen talk real clear bout dis. Den Peter wen take him on da side an scold him. He say, “Eh! No way, Boss! No way dass goin happen to you!” 


text:
<pb/>But Jesus wen turn aroun, look at his guys, an he wen scold Peter. He say, “Get outa my way. You acking jalike da Devil! You tink jalike da peopo tink, not jalike God tink.” 


text:
<pb/>Den he tell all da peopo an his guys fo come by him. He say, “Whoeva like stick wit me, gotta make up dea mind, dat dey no goin be dea own boss no moa. Goin be hard, jalike dying on top one cross. An den dey can stick wit me. 


text:
If bodda you dat you goin mahke, fo shua you goin mahke. But if you like do everyting you do fo me, an fo teach da Good Stuff From God, an no bodda you if you mahke fo dat, den you goin live fo real kine. 


text:
Dis poho: one guy get everyting inside dis world, but da guy end up cut off from God, an no mo da real kine life inside. 


text:
<pb/>“Da peopo nowdays in dis world, jalike dey stay fooling aroun behind Godʼs back, an do all kine stuff dey not suppose to do. Anybody dat stay shame a me an da tings I say, kay den, wen I come back, I goin be shame a dem. I da Guy Dass Fo Real. I goin come back wit my spesho angel guys, an I goin be awesome, jalike my Fadda, he awesome.”<pb/>


text:
An Jesus tell um, “Dass right! An I like tell you dis too: Some peopo standing hea no goin mahke befo dey see God da King come wit power.” Jesus Look Diffren On Top Da Mountain 


text:
<pb/>Afta six days, Jesus wen take Peter, James, an John wit him up on top one big mountain wea neva have nobody. Den, da same time dey stay looking at him, Jesus wen start fo look diffren in front dem. 


text:
An you know wat? Right den an dea Elijah an Moses from long time ago wen come outa no wea, an dey stay talking wit Jesus. 


text:
Den Peter tell Jesus, “You know wat, Boss? Good we stay ova hea! If you like, I make shacks ova hea, one fo you, one fo Moses, one fo Elijah.” 


text:
<pb/>Den had one cloud go ova dem, an one voice from inside da cloud say, “Dis my boy. I get plenny love an aloha fo him. Eh, listen to him!” 


text:
<pb/>Afta dat Jesus guys stay going down da mountain, an Jesus tell um, “No tell nobody wat you guys wen see. I da Guy Dass Fo Real. I goin mahke, an I goin come back alive afta I mahke. Den you guys can tell peopo wat you guys wen see.” 


text:
<pb/>So dey neva tell nobody, but dey aksing each odda wat he mean wen he say, “I goin mahke, den I goin come back alive.” 


text:
Dey aks him, “Eh, da teacha guys who teach da Rules from God, how come dey say Elijah gotta come back first befo Godʼs Spesho Guy goin show up?” 


text:
<pb/>Jesus say, “Dass right. Elijah gotta come back first an make everyting ready fo Godʼs Spesho Guy. So how come da Bible say dat da Guy Dass Fo Real gotta suffa plenny, an da peopo goin make him like he notting? 


text:
But I telling you guys, Elijah wen come awready, an da peopo wen make him any kine, jalike da Bible say bout him.” Jesus Throw Out Da Bad Kine Spirit From One Boy 


text:
<pb/>Jesus an his three guys come by his odda guys, an dey see plenny peopo dea. Some teacha guys who teach Godʼs Rules stay make argue wit Jesus guys. 


text:
Right den an dea da peopo wen spock Jesus, an dea jaws wen drop. Dey wen run by him. Dey stay good inside cuz he wen come. 


text:
Everytime da spirit grab da boy, he throw um to da groun. Den da foam come out his mout, an he grind his teet, an come stiff jalike one board. I wen bring him ova hea by da guys you stay teaching fo dem make da spirit let go da boy, but dey no can.” 


text:
<pb/>Jesus say, “You guys! Nowdays nobody stay trus God! How long moa, I gotta be wit you guys an put up wit you guys? Bring da boy ova hea!” 


text:
<pb/>So dey bring um. Wen da spirit spock Jesus, right den an dea he make da boy start fo shake plenny, an he fall down on top da groun, an roll all ova, an da foam come outa his mout. 


text:
Plenny times da spirit go throw da boy inside da fire o da water fo try kill him. If you can do someting, try pity us! Try help us!” 


text:
<pb/>Den plenny peopo wen come running. Jesus spock um, an he scold da bad kine spirit. He say, “Eh, you bad spirit, you! You no let da boy talk o hear notting. I tell you, beat it! Let go him an no come back eva!” 


text:
<pb/>Den da spirit wen yell an throw da boy all ova da place, den he let um go. Da boy wen look jalike he mahke. Plenny peopo say, “Auwe! He mahke!” 


text:
<pb/>Wen Jesus go inside da house, an ony have Jesus an his guys dea, dey aks um, “How come we no can throw um out?” 


text:
<pb/>He say, “If you no pray, you no can make dat kine spirit let go nobody.” Jesus Say One Mo Time He Gotta Mahke An Come Back Alive 


text:
<pb/>Jesus dem wen go way from dat place an go thru Galilee. Jesus no like nobody know wea he stay, 


text:
cuz he teaching his guys stuff. He tell um, “I da Guy Dass Fo Real. Da peopo goin set me up, an take me. Dey goin kill me, an on day numba three I goin come back alive.” 


text:
But da guys no undastan wat he wen say, an dey scared fo aks him wat dat mean. Who Da Numba One Guy? 


text:
<pb/>Den dey wen go Capernaum. Wen dey inside da house, Jesus aks um, “Eh, wat you guys stay make argue bout on da road?” 


text:
Jesus sit down an call da twelve guys. He say, “You know, whoeva like be first, he gotta be last, an he gotta help da odda guys.” 


text:
“Whoeva take in one kid an make him jalike ohana cuz da kid my guy, he take me in an make me jalike ohana too. An dat mean he take in da One who wen send me too, an make him jalike ohana too.” Da Guy Dat Not Agains Us, He Fo Us 


text:
<pb/>John wen say, “Eh, teacha! We wen spock one guy throwing out da bad kine spirits. He tell da spirits, ‘I get Jesus power fo make you guys let go da peopo!’ We wen tell um fo no do dat, cuz he no come from us guys.” 


text:
<pb/>Jesus wen tell um, “No try make um stop, cuz anybody who do da kine awesome stuff an say, ‘I get Jesus power fo do um,’ he no goin talk stink bout me right afta dat! 


text:
Dass right! An I like tell you guys dis too: Anybody give you guys water fo drink cuz you my guys an I da Christ guy dat God wen send, garans God goin have plenny good kine stuff bumbye in da sky fo dem cuz dey wen do dat.” Somebody Make Um Do Bad kine Stuff 


text:
<pb/>“Dese small kids hea, dey trus me! Somebody make um pau trus me an do bad kine stuff, mo betta take one big stone from da mill, an tie um aroun da guyʼs neck, den throw him inside da ocean fo drown! 


text:
If yoa hand make you do bad kine stuff, cut um off! Mo betta you live to da max foeva, no matta no mo hand, den you get two hands an go Hell, wea da fire no pio, an da worm no mahke, eva! 


text:
If yoa foot make you do bad kine stuff, cut um off! Mo betta you live to da max foeva, no matta no mo foot, den you get two feet an go Hell, wea da fire no pio, an da worm no mahke, eva! 


text:
If yoa eye make you do bad kine stuff, pull um out! Mo betta you get God fo yoa King, no matta no mo eye, den you get two eyes an go Hell, wea da fire no pio, an da worm no mahke, eva! 


text:
<pb/>“Da priest guys wen burn da sacrifice an sprinkle um wit salt fo make um come clean fo God. Same ting, everybody goin suffa so dey can come clean inside. 


text:
Da salt good stuff. But if da salt no mo taste, how you goin make um work like salt again? You guys gotta be fo real, jalike da salt! No fight no moa, an try stay good wit each odda.”<pb/>


text:
Den Jesus wen go way from dat place an go Judea side, da odda side da Jordan River. One mo time plenny peopo wen go by him, an he teach um jalike he everytime do. 


text:
<pb/>Some Pharisee guys come fo trap him. Dey aks him, “Dass right, o wat, inside da Rules, fo one guy go dump his wife?” 


text:
<pb/>Dey say, “Moses wen tell, ‘Gotta give da wife one paper fo get one divorce, den can dump her.’ ” 


text:
An God say, ‘Cuz I wen do dat, da guy no goin stay wit his fadda an mudda no moa, he goin stay wit his wife. 


text:
An da guy an da wahine goin be togedda jalike one body.’ So jalike dey not two peopo no moa, dey jalike one. 


text:
He tell um, “Da guy who dump his wife an go marry one nodda wahine, da way God see um, da first one still stay his wife. Da guy ony fooling aroun da second wahine. 


text:
An da wahine who dump her husban an go marry one nodda guy, da way God see um, da first one still stay her husban. Da wahine ony fooling aroun da second guy.” Jesus Put His Hands On Top Da Small Kids An Pray Fo Dem 


text:
<pb/>Da peopo wen bring dea small kids by Jesus, cuz dey like him fo put his hands on top dea heads an aks God fo do good tings fo dem. But den Jesus guys wen scold da peopo cuz dey wen bring da kids, an dey tink da kids goin bodda Jesus. 


text:
Wen Jesus wen see wat his guys doing, he huhu. He say, “Let da kids come! No stop dem! Cuz da peopo who make God dea King, inside demself dey jalike dese kids. 


text:
Dass right! An I like tell you dis too: Da guy who not jalike one small kid inside, God no goin be his King.” 


text:
An he wen hug da kids, an put his hands on top da kids heads, an aks God fo do good tings fo dem. Da Young Guy Dat Get Plenny Stuff 


text:
<pb/>Wen Jesus was starting fo go, one guy wen run up by him, an go down on his knees in front him, an say: “Eh, Teacha, you good. Can aks you one question? Wat I gotta do fo live to da max foeva?” 


text:
You know Godʼs Rules: No go kill nobody, no go fool aroun behind da oddaʼs back, no rip off nobody, no bulai any kine bout nobody, no cockaroach nobody, show respeck fo yoa fadda an mudda.” 


text:
<pb/>Jesus wen look at um, an get aloha fo him. He say: “Ony one ting mo you neva do dat you gotta do. Go sell all da stuffs you get, an give da money to da poor peopo. An garans you goin get da real kine rich stuff up dea wea God stay. Den come wit me fo be my guy.” 


text:
<pb/>Da guy wen hear dat, an he wen come real sad, an he wen go way, cuz he get plenny rich stuffs dat he neva like sell. 


text:
<pb/>Jesus wen look aroun at his guys an say, “Az why hard fo one rich guy fo get God fo his King!” 


text:
<pb/>His guys wen hear wat Jesus say, an wen blow dea minds. Jesus say one mo time, “Eh you guys! Stay hard, you know, fo get God fo yoa King. 


text:
<pb/>Dey all shock, an dey tell each odda, “If dass how stay, who can come outa da bad kine stuff he stay in, den?” 


text:
<pb/>Jesus look strait at dem an tell, “No mo nobody dat can do um, but ony God, he da One dat can do um all.” 


text:
<pb/>Jesus say, “Az right! An I tell you guys dis: Whoeva give up dea home, dea bruddas, dea sistas, dea mudda an fadda, dea kids, an dea lands, so dey can stick wit me an da Good Stuff From God I stay telling you, 


text:
bumbye dey goin get hundred times mo plenny even befo dey mahke. Dey goin get home, bruddas, sistas, mudda, kids, lands. An one nodda ting dey goin get -- peopo goin make um suffa. Bumbye, in da time to come, dey goin live to da max foeva. 


text:
Goin get plenny peopo who like make demself come first, but bumbye dey goin come last. An get plenny peopo who like make demself come last, but bumbye dey goin come first.” One Mo Time Jesus Tell He Goin Mahke 


text:
<pb/>Jesus go in front his guys, an dey all going Jerusalem. Jesus guys was all shook up, an da odda peopo who wen go wit dem was all scared. One mo time he wen take da twelve guys by da side a da road, an tell um wat goin happen. 


text:
He tell dem, “Eh, listen, we going Jerusalem. I da Guy Dass Fo Real. One guy goin set me up so da main priest guys an da teacha guys dat teach Godʼs Rules can take me. Den dey goin say I gotta mahke. Dey goin give me to da guys dat not Jews. 


text:
Dey goin make fun a me, an spit on top me, an whip me, an kill me. But on day numba three, I goin come back alive.” Wat James An John Aks Him 


text:
<pb/>James an John, Zebedeeʼs boys, dey come by Jesus. Dey say, “Teacha, us guys like you do someting fo us, yeah?” 


text:
<pb/>Dey say, “Wen you come King, goin be awesome, yeah? We like you let us sit by you, one by da left side an da odda by da right side.” 


text:
<pb/>Jesus say, “You guys donno wat you aksing fo. You tink you guys can suffa jalike I goin suffa? You tink you can handle da big trouble I goin get?” 


text:
<pb/>Dey say, “Shua, us guys can handle.” He tell um, “Fo shua you guys goin suffa jalike me, an you goin handle all da trouble I goin get. 


text:
But fo sit by my right side an by my left side bumbye wen I come King, dass not mines fo say. My Fadda, he da One who can say dat, an he awready stay make da spesho places ready fo da peopo dat suppose to sit ova dea.” 


text:
Jesus say, “Eh, all you guys! Come ova hea! You know, da leadas fo da peopos dat donno God, dey get any kine power ova dea peopo. Dea main guys get da rights fo tell da peopo wat fo do. 


text:
But you guys, no goin be lidat wit you. Wit you guys, whoeva like be da leada guy, he gotta be da helpa guy first. 


text:
I da Guy Dass Fo Real. I neva come so peopo can take care me. I wen come fo take care dem. I wen come fo give up my life an mahke fo cut loose plenny peopo from da power dat da bad kine stuff get ova dem.” Jesus Make Bartimeus So He Can See 


text:
<pb/>Dey go Jericho. Wen dey going away from da town, get plenny peopo wit dem. Bartimeus, one blind guy, stay sitting by da road side begging. He Timeus boy. 


text:
He hear dat Jesus from Nazaret passing by, an he wen start fo yell, “Eh, Jesus! You da guy dat suppose to show up from King Davidʼs ohana! Try pity me!” 


text:
<pb/>Had plenny peopo ova dea dat wen scold him an tell um fo shut his mout. But he wen yell even mo loud, “Eh Boss, you da guy from King Davidʼs ohana! Try pity me!” 


text:
<pb/>Jesus stop an say, “Call him!” So dey wen call da blind guy an tell um, “Eh, dass okay! Get up! He stay call you.” 


text:
<pb/>Jesus tell um, “Go! You wen trus me, dass why you come good now.” Right den an dea he can see, an he go wit Jesus on da road.<pb/>


text:
Den Jesus dem come near Jerusalem an come by Betpage an Betany, on top Olive Ridge. Jesus send two guys he teaching. 


text:
He tell um, “You guys see dat small town ova dea? Go inside dea, an you goin find one young donkey dat stay tie up. Nobody ride on um yet. Hemo da rope from da post, an bring um ova hea. 


text:
If somebody aks you guys, ‘Eh, how come you guys stay doing dat?’ tell um, ‘Da Boss need um. Den he goin send somebody fo bring um right back.’ ” 


text:
<pb/>Da guys go an find da young donkey outside in da street. He stay tie up by da door, so dey hemo da rope from da post. 


text:
Get some guys standing aroun, an dey aks um, “Eh! Wat you guys doing? How come you hemo da rope from da post?” 


text:
Plenny peopo put dea coats down on top da road too, jalike fo one king. Odda guys cut branches from da palm trees in da fields, an put um down on top da road fo show respeck fo him. 


text:
An plenny peopo stay walking in front an behind, yelling<pb/>“Hui! God goin take us outa da bad kine stuff we stay in! God goin do plenny good kine stuff fo him. Dis da guy who come fo da Boss Up Dea!<pb/> 


text:
God goin do good kine stuff fo us!<pb/>He goin give us one King jalike King David, Our ancesta guy!<pb/>God in da sky, He goin take us outa da bad kine stuff we stay in!” 


text:
<pb/>Den Jesus go inside Jerusalem, an go inside da temple yard. He look aroun at everyting. But late awready, dass why he go back Betany wit his twelve guys. Da Fig Tree Dat No Mo Fruit 


text:
<pb/>Da nex day, wen dey go way from Betany fo go Jerusalem one mo time, Jesus wen come real hungry. 


text:
He spock one fig tree wit leafs, but kinda far. He go ova dea fo check out if get fruit. He come dea an find ony leafs, cuz not time yet fo fruit. 


text:
So he tell da fig tree, “Nobody goin eat fruit from you no moa!” His guys wen hear wat he say. Jesus Inside Da Temple Yard 


text:
<pb/>Dey get to Jerusalem. Jesus wen go inside da temple yard, an he start fo throw out all da guys who was buying an selling stuff ova dea. He wen huli da tables wea dey sell da spesho kine temple money fo give to da temple, an da benches fo da guys who sell doves fo sacrifice. 


text:
He teach um, “Da Bible say, ‘My temple goin be one house fo all da peopos all ova da world fo pray inside.’ But you guys stay make um jalike one hangout fo crooks!” 


text:
<pb/>But da main priest guys an da teachas who teach Godʼs Rules hear dat. Dey try figga out how dey can kill him. Dey scared a him, cuz da tings he teach, blow da peopoʼs minds. 


text:
Peter rememba, an tell Jesus, “Eh, Teacha! Look da kine! You wen put kahuna da fig tree, an now, all dry up!” 


text:
Az right! I like tell you guys dis too: You goin tell dis mountain ova hea, ‘Eh, get up! Throw yoaself inside da ocean.’ If you trus God fo make dat happen, an no trus um ony litto bit same time, den goin be lidat. 


text:
Dass why I tell you guys, wen you pray, everyting you aks God fo do, trus him jalike you get um awready, an dat goin be. 


text:
Everytime you guys stand up an pray, if you huhu wit somebody, you gotta let dem go, an no feel huhu wit dem. If you do dat, den yoa Fadda dat stay inside da sky, he goin let you guys go, an no feel huhu bout da bad kine stuff you guys wen do. 


text:
[But if you guys no like let da odda guy go, an like stay huhu wit dem, den yoa Fadda in da sky, he no goin let you guys go, he goin stay huhu bout all da bad kine stuff you guys wen do.]” Wat Right Jesus Get Fo Do Wat He Do? 


text:
<pb/>Jesus dem come back Jerusalem. He walk inside da temple yard, an da main priest guys, da teachas who teach Godʼs Rules, an da older leada guys wen go by him. 


text:
Da guy John, wen he wen baptize, wea he wen get da right? God in da sky, he give um da right? O da peopo, dey give um da right? Try tell me dat.” 


text:
<pb/>Dey talking to demself. Dey say, “If we tell him, ‘God in da sky give um da right,’ he goin say, ‘How come you guys neva believe him den?’ 


text:
But if we say, ‘Da peopo give um da right,’ no way! You know, us guys scared wat da peopo goin do, cuz everybody tink dat John wen talk fo God.” 


text:
So dey tell him, “Eh, we donno.” Den Jesus say, “Kay den, I no goin tell you guys from wea I get da right.”<pb/>


text:
Jesus start teaching um wit stories. He say, “One guy wen go plant one grape field. He make one fence aroun um, an dig one puka inside da groun fo squeeze da grapes. An he build one watch tower. Den he wen rent da grape farm to some farma guys, an den he go far away. 


text:
So he send one nodda worka, an dey kill um. He send plenny odda guys. Some a dem dey bus up, but da oddas, dey kill um. 


text:
<pb/>“Still yet had one guy dea, but was his boy. He really love dat boy. In da end he wen send him. He say, ‘Eh, dey goin show respeck fo my boy.’ 


text:
<pb/>But wen da farma guys spock da boy, dey tell each odda, ‘Eh, dis da guy goin own da farm. Come, we kill him an take ova da grape farm.’ 


text:
<pb/>“Kay den, wen da boss who own da grape farm come, wat you guys tink he goin do to dem? He goin kill da bad guys, an den he goin rent da farm to some odda guys. 


text:
Eh, you guys neva read inside da Bible bout da stone dass jalike me? Da Bible say,<pb/>“Had one big stone,<pb/>Da builda guys was tinking, ‘Poho! Dis stone junk!’ An dey no take um.<pb/>But dat stone, Dass da corner block. Can make da building strong.<pb/> 


text:
<pb/>Den da main priest dem was tinking how dey can bus him, cuz dey know he was talking bout dem. But dey scared da peopo. So dey go way from him. Da Tax Money Fo King Cesar 


text:
Dey come an say, “Eh, Teacha, we know you fo real, no matta wat da peopo tink o who dem. An you tell da trut wen you teach Godʼs way. So, wat? Dass right fo pay King Cesar da tax money, o wat?” 


text:
<pb/>But Jesus know dey say one ting an tink anodda, an he say, “How come you guys like trick me? Show me da kine coin fo da tax so I can look at um.” 


text:
An dey wen show him. He say, “Who dis guy on top da coin? An wass his name?” Dey say, “Dass King Cesar.” 


text:
<pb/>An he tell um, “Kay den. Give um to Cesar, wat his, an give to God, wat his!” Wen dey hear dat, wen blow dea minds. Dey Aks If We Goin Come Back Alive 


text:
<pb/>Den some Sadducee guys go by Jesus. Dis how dey teach: If you mahke, you mahke, you no goin come back alive again. So dey aks him, 


text:
“Eh, Teacha! Da guy Moses who wen give us Godʼs Rules, he wen say, ‘Wen one guy mahke an he no mo kids, his brudda gotta marry his wife, an make kids fo carry da name fo da brudda who wen mahke.’ 


text:
Now den, had seven bruddas ova hea by us guys. Da first one wen marry one wahine, den he wen mahke, but neva have kids. 


text:
Da nex brudda wen marry da bruddaʼs wife, an den he wen mahke, an neva have kids. Da same ting wen happen to da nex brudda. 


text:
An dis ting wen happen to all da seven bruddas. An all dem guys neva have kids notting. An den afta dat, da wahine wen mahke too. 


text:
<pb/>“So, wen da time come wen all da peopo dat wen mahke come back alive, who goin be her husban? Cuz dey all wen marry her.” 


text:
<pb/>Jesus tell um, “You guys all jam up, you know. Cuz you guys donno wat da Bible say from befo time, az why, an you guys donno Godʼs power. 


text:
Wen da peopo dat wen mahke come back alive again, dat time dey no marry. Dey goin be jalike da angel messenja guys in da sky. 


text:
But da guys who wen mahke, dey goin come back alive. You guys neva read inside da Bible wat Moses wen write bout da burning bush? God say, ‘I da God fo Abraham, an fo Isaac, an fo Jacob.’ 


text:
He not da God fo da mahke peopo. He da God fo da peopo dat get one spirit inside dem dat stay alive. Dass why you guys wrong!” Da Main Rule 


text:
<pb/>One teacha who teach Godʼs Rules was standing dea. He hear dem talking, an he know dat Jesus wen shut up da Sadducee guys. So he aks him, “Eh, from all da Rules God wen give us, wat da main Rule?” 


text:
<pb/>Jesus tell him, “Da main Rule dis: ‘Listen, all you Israel peopo! Da Boss Up Dea, he our God, an he da one an ony Boss. 


text:
Get love an aloha fo da Boss yoa God, wit all yoa heart, an wit everyting inside you, an wit how you tink, an wit all yoa power.’ 


text:
An da nex main Rule jalike dis one, ‘Get love an aloha fo da odda guy jalike you get love an aloha fo yoaself.’ No mo odda Rule, mo importan den dis two Rules.” 


text:
<pb/>Da teacha who teach Godʼs Rules tell um, “Eh, Teacha, right on! Dass right wat you say, ‘God, he one God, an no mo odda God, ony him.’ 


text:
Us guys gotta get love an aloha fo him wit all our heart, an wit how we tink, an wit all our power. An we gotta get love an aloha fo da odda guy jalike we get love an aloha fo ourself. Dass mo importan den make da burn kine offering an da sacrifice.” 


text:
<pb/>Jesus know dat da guy was tinking good wen he say dat. He tell him, “You stay near God, fo get him fo yoa King.” From dat time, everybody scared fo aks Jesus odda stuff. Da Spesho Guy God Wen Send, Whose Boy Him? 


text:
<pb/>Jesus was teaching inside da temple yard. He say, “How come da teachas dat teach Godʼs Rules say, ‘Da Spesho Guy God Goin Send, he goin come from King Davidʼs ohana’? 


text:
You know, Godʼs Spirit wen tell King David fo say dis:<pb/>“Da Boss Up Dea, He tell my Boss,<pb/>‘Come ova hea, sit down! Dis da importan place by my right side.<pb/>Bumbye I goin make da peopo dat go agains you Go down in front you, Fo show dat you da winna ova dem.’ ” 


text:
<pb/>“Kay den. David call Godʼs Spesho Guy ‘Boss,’ yeah? Den how he can be Davidʼs boy, same time?” All da peopo wen hear him, an dey feel good inside. Da Teachas Dat Teach Godʼs Rules 


text:
<pb/>Wen he was teaching, he say, “Watch out fo da teachas who teach Godʼs Rules! Dey like wear rich kine clotheses. Dey like da peopo talk to dem wit respeck inside da open market. 


text:
Dey no mo shame fo trick da widows an take away dea house, an same time dey praying, saying plenny stuff, so nobody tink dey ripping off da widows. God goin punish dem mo den da odda peopo.” Wat One Widow Wen Give God 


text:
<pb/>Jesus go sit down da odda side by da place wea da peopo give money fo da temple. He watch da peopo. Plenny rich guys throw in plenny money. 


text:
<pb/>Jesus tell his guys fo come. He say, “Dass good! An I like tell you guys dis too: Dis widow da no mo notting wen put in mo plenny fo da temple den all da odda peopo. 


text:
All da odda peopo wen give dea money from plenny money dey get. But she no mo notting, an she wen give everyting she get fo stay alive.”<pb/>


text:
Jesus was goin outside da temple yard, an one guy he teaching say, “Eh, Teacha, check out dese buildings, da stone blocks! Awesome, yeah?” 


text:
<pb/>Jesus say, “You see all dese awesome buildings? Bumbye no goin get one stone on top da odda ova hea. Dey goin throw um all down.” Goin Get Trouble An Suffa 


text:
<pb/>Lata on, Jesus go Olive Ridge, an sit down ova dea wea can see da temple da odda side da valley. Peter, James, John, an Andrew come by him wen no mo odda guys dea. Dey aks him, 


text:
Plenny guys goin show up an use my name. Dey goin say, ‘Eh, me, I dat Spesho Christ Guy from God!’ An dey goin fool plenny peopo lidat. 


text:
No get all shook up. You guys goin hear, ‘Dey fighting, an get war all ova da place.’ Dat gotta happen, but dat no goin mean everyting goin pau yet. 


text:
One country goin fight one nodda country. One king goin fight one nodda king. Plenny diffren places, da groun goin shake hard plenny. Plenny peopo goin get notting fo eat. Dey goin suffa plenny, but all dat ony fo start. 


text:
<pb/>Watch out! Dey goin take you guys to dea leadas. Dey goin punish you guys wit whips inside da Jewish churches. You guys goin stand in front da governas an kings, cuz you my guys. An you goin tell um bout me. 


text:
But befo dis stuff happen, all da diffren peopos all ova da world gotta hear da Good Stuff From God. 


text:
Every time dey bus you guys, an take you in front da judge, no worry wat you goin say. Ony say wat da Spirit tell you right den. Dat time goin be Godʼs Spesho Spirit talking, not you. 


text:
Bruddas goin sell out dea bruddas fo mahke, an da faddas goin sell out dea kids. Kids goin fight dea mudda an fadda, an set um up fo mahke. 


text:
Everybody goin hate you cuz you my guys. But da guy dat hang in dea to da end, he goin come out okay. Da Real Bad Ting 


text:
<pb/>“Someting goin happen dat God hate plenny. Da bad ting goin stand wea not suppose to. Dat ting so bad, goin make everybody go way. (Whoeva read dis, dey gotta figga um out.) You know, wen you guys see dat happen, if you stay Judea side, run to da mountains. 


text:
Cuz dat time everybody goin suffa to da max. Neva have notting lidat eva wen happen befo, not even from wen God wen make da world till now, an no goin get notting lidat eva goin happen again. 


text:
If da Boss Up Dea neva make dat time mo short, nobody goin come out okay. But fo help da peopo da Boss wen pick, he goin make dat trouble mo short. 


text:
<pb/>“Dat time, if get one guy dat tell you guys, ‘Eh, look! Christ, da Spesho Guy God Wen Send, he stay ova hea! He stay ova dea!’ no go trus dat kine guy! 


text:
Goin get plenny fake kine guys who say dey Christ, an goin get plenny fake kine guys who say dey talk fo God. Dey goin do unreal an awesome stuff fo try prove dat dey fo real, an dey goin even try fool da peopo dat God wen pick, if dey can. 


text:
Watch out, eh! Befo all dat happen, I stay telling you guys everyting now awready.” Da Guy Dass Fo Real Goin Come Back 


text:
Da stars goin fall down from da sky.<pb/>An all da spirits inside da sky dat get power, Dey goin come all kapakahi. 


text:
“I da Guy Dass Fo Real. Dat time, da peopo goin see me coming inside da clouds wit all kine power, an I goin be awesome! 


text:
Den I goin send my angel messenja guys fo bring togedda all da peopo God wen pick from all ova da world, every place dat get unda da sky. Da Fig Tree Teach Us Someting 


text:
<pb/>“Eh, you guys, try learn someting from da fig tree. Everytime da fig tree make new branch an get new leafs, you guys know dat summa time coming. 


text:
Same ting, wen you guys see all dis stuff happen, den you goin know, I stay coming, an everyting stay ready, jalike I outside da door. 


text:
Dass right! An I like tell you guys dis too: From da peopo dat stay hea right now, get guys dat no goin mahke befo all dis stuff goin happen. 


text:
<pb/>“Nobody know wen all dat goin happen, not even da day, o da time. Da angel messenja guys inside da sky, even dem, dey donno. Even me, I Godʼs Boy, an I donno da time. Ony my Fadda know da time! 


text:
Jalike one guy goin on one trip. Befo he go, he tell his worka guys, ‘Come. Take care my house.’ Every guy get someting fo do. He tell da guard, ‘Stay ready!’ 


text:
You guys gotta make lidat! Stay ready! Cuz you guys donno da time I goin come back. Might be afta da sun go down, o midnite, o real early in da morning wen da roosta make noise, o wen da sun stay coming up. 


text:
Da spesho religious time fo da Bread Dat No Mo Yeast, dat da time wen dey no put yeast inside da bread dat make um come big. Two days befo da spesho religious time an da Passova, da main priest guys an da teachas who teach Godʼs Rules, dey trying fo find one way fo trick Jesus so dey can bus him an kill him. 


text:
Dey say, “We no can do um wen get da spesho religious time, cuz bumbye da peopo goin make big noise an fight.” One Wahine Pour Perfume On Top Jesus Head 


text:
<pb/>Jesus was Simonʼs house, inside Betany town. Simon, he one lepa guy befo time. Wen Jesus stay eating ova dea, had one wahine dat wen bring one fancy bottle made from alabaster rock. Inside had da nard kine fancy perfume dat cost plenny. She wen put da perfume on top Jesus head wen he was eating. 


text:
How come she neva sell um fo mo den three hundred silva coin, an give da money to da peopo dat no mo notting?” An dey scold her. 


text:
<pb/>Jesus tell um, “Eh, no give her hard time! How come you guys bodda her? She wen do dis fo me wit plenny aloha. 


text:
Everytime goin get peopo dat no mo notting stay wit you guys, an you can help dem weneva you like. But I no goin stay wit you guys everytime. 


text:
She wen do wat she can do. Wen she wen put dis perfume on top me, befo I mahke, dis wen make me ready fo wen dey goin bury me. 


text:
Dass right! An I like tell you guys dis too: Weaevas my guys goin teach da Good Kine Stuff Bout Me all ova da world, dey goin tell wat dis wahine wen do, an da peopo goin rememba her.” Judas Say He Goin Set Jesus Up 


text:
<pb/>Judas Iscariot, he one a Jesus twelve guys. He go talk to da main priest guys, so he can set Jesus up fo dem guys. 


text:
Dey hear dat, an dey stay good inside. Dey promise dey goin give him money. From dat time Judas wen look fo chance fo set Jesus up. Jesus Eat Da Passova Food Wit His Guys 


text:
<pb/>On da first day a da spesho religious time wen dey make da Bread dat No Mo Yeast, dass wen da peopo kill da baby sheep fo make da Passova sacrifice. Jesus guys wen go by him an aks him, “Wea you like us make da stuff ready fo you fo eat da Passova kine food?” 


text:
<pb/>He send two a his guys. He tell um, “Go inside da town. One guy goin come by you guys dea. He carry one big water jug. Go wit him. 


text:
Da guy going inside one house. Tell da owna, ‘Da Teacha say, “Wea my spesho room stay, so I can eat da Passova food wit my guys?” ’ 


text:
Da owna goin show you guys one big room upstairs, all set up awready. Dass da place wea you guys can make da food ready fo us.” 


text:
<pb/>Da two guys go inside town, an find everyting jalike Jesus wen say. Dey make da food ready fo da Passova dinna. 


text:
Dey eating, an he say, “I tell you guys fo shua: one a you guys who stay eating wit me goin set me up!” 


text:
<pb/>Jesus say, “One a you twelve guys who wen put his piece bread inside da same sauce wit me, he da guy goin set me up. 


text:
I da Guy Dass Fo Real. I goin mahke jalike da Bible wen say befo time. But auwe! Da guy who goin set me up goin get it! Mo betta he neva been born!” Da Dinna Wit Da Boss 


text:
<pb/>He take da cup an tell God, “Mahalo plenny,” an give um to his guys, an dey all drink from um. 


text:
He say, “Dis hea, my blood fo make solid da new deal dat God making. Dey goin kill me, an my blood goin come out from my body jalike wen dey make one sacrifice. Dat goin happen so God can help plenny peopo, an hemo dea shame fo all da bad kine stuff dey do. 


text:
Dass right! An I telling you guys, afta dis I no goin drink notting from da grape vine again till da time come wen we all stay togedda wea God stay King. Dat time, I goin drink da new kine wine.” 


text:
<pb/>Den Jesus tell um, “All you guys goin bum out cuz you no can handle da shame fo wat goin happen to me. Cuz da Bible wen say befo time, ‘I goin kill da sheep farma, an all his sheeps goin run all ova da place.’ 


text:
But afta I mahke, I goin come back alive, an den, I going Galilee side. Den you guys goin go by me ova dea.” 


text:
<pb/>Jesus tell him, “You tink so? I tell you dis: Befo da roosta make noise two times early today, three times you goin say dat you donno who me.” 


text:
<pb/>But Peter tell him, “No way! Not even! No matta I gotta mahke wit you, no way I goin say I donno who you!” An all da odda guys say da same ting. Jesus Pray Inside Getsemane Place 


text:
<pb/>Den Jesus dem go da place dey call Getsemane. He tell da guys, “Sit down ova hea. I going ova dea fo pray.” 


text:
<pb/>He take Peter, James, an John wit him. He wen come real sore inside, an he get plenny trouble inside him. 


text:
<pb/>He go mo down, an go down on top da groun an tell God, “If can, maybe I no gotta suffa all dat bad kine stuff!” 


text:
Den he say, “Papa, you my Fadda. You can do everyting. No let me suffa lidis. But wateva you like, dass okay. I like do um da way you like do um.” 


text:
<pb/>He go back by his guys, an dey stay sleeping. He tell Peter, “So, wat? Simon, how come you stay sleeping? You guys no can stay up wit me fo ony one hour? 


text:
Hang in dea an aks God fo help you, so you no go do bad kine stuff wen you get chance. You know, inside, you guys like do da right ting, but you guys no can do um, cuz you guys no stay strong inside.” 


text:
He come back, an his guys stay sleeping again, cuz dea eyes no can stay open. Dey neva know wat fo tell him. 


text:
<pb/>He come back one mo time, an tell um, “So, wat? You guys still sleeping an resting! Nuff awready. Da time stay now! I da Guy Dass Fo Real, an now dey goin set me up fo da bad guys. 


text:
<pb/>Wen Jesus still talking, Judas, one a his twelve guys, wen come. Had choke peopo wit him. Dey carry swords an clubs. Da main priest guys, da teachas who teach Godʼs Rules, an da older leadas, dey da guys who wen send um. 


text:
Now Judas, da guy dat wen set him up, wen tell um befo time, “Da guy I goin kiss, az da guy. Grab him an tell da police guys fo take um!” 


text:
One a Jesus guys standing dea wen grab his sword an hit one guy dat work fo da Head Priest, an cut off one a his ears. 


text:
Jesus say, “You guys tink I one crook, o wat? You guys tink you gotta come afta me wit swords an clubs fo bus me? 


text:
Eh, I was wit you guys teaching inside da temple yard every day, an you guys neva bus me dat time. But all dis gotta happen, jalike da Bible say from befo time.” 


text:
Dey wen grab him, an he drop da lavalava an run away naked. Jesus Stand In Front Da Main Leada Guys 


text:
<pb/>Den dey bring Jesus in front da Head Priest guy. Ova dea all da main priest guys, da older leadas fo da peopo, an da teacha guys who teach Godʼs Rules, dey all wen come togedda. 


text:
Peter wen go wit Jesus, but he wen stay far. He go inside da yard an sit down ova dea wit da police guys fo get warm by da fire. 


text:
Da main priest guys an all da main leadas wen try find proof agains Jesus so dey can kill him, but dey neva find notting. 


text:
“Us guys wen hear dis bugga say, ‘I goin broke down Godʼs temple dat peopo wen build, an den, three days afta, I goin build up one nodda temple, dat peopo neva make.’ ” 


text:
<pb/>Den da Head Priest guy wen stand up in front dem, an aks Jesus, “Eh, you no hear wat dese guys saying bout you? You no goin say notting, o wat?” 


text:
<pb/>But Jesus no talk. One mo time da Head Priest guy tell him, “Eh you! Tell us if you da Christ guy dat God suppose to send. Da One Up Dea Dat We Tell Good Stuff Bout, you his Boy, o wat?” 


text:
<pb/>Jesus say, “Dass me. Bumbye you guys goin see me, da Guy Dass Fo Real, sitting down on top da importan place by God who get all da power, right dea on his right side. An I goin come back on top da clouds in da sky.” 


text:
<pb/>Den da Head Priest guy wen rip his own clotheses, fo show dat he tink Jesus wen talk stink bout God. He say, “Wat you guys tink now? No need mo plenny guys fo tell wat dey wen see an hear bout him, yeah? 


text:
You guys wen hear da bad kine stuff he say bout God! Wat you guys tink?” Dey all say, “He talk stink bout God! He gotta mahke!” 


text:
<pb/>Den some guys spit on top him, an dey cover his eyes wit one cloth, an punch him, an say, “Talk some moa!” Da police guys take him an wack him too. Peter Say He Donno Who Jesus 


text:
<pb/>All dis time Peter stay downstairs inside da yard. Had one girl dea who work fo da Head Priest guy. 


text:
She spock Peter sitting by da fire. She look him real good, an say, “Eh, you was wit Jesus too, yeah? da bugga from Nazaret.” 


text:
<pb/>But he say, “No way! I donno wat you talking bout!” Den he go ova by da gate. An da roosta wen make big noise. 


text:
<pb/>Da worka girl see him out dea, she tell da guys who was standing ova dea, “Hey! Dis bugga, he one a dem, you know!” 


text:
But he say one mo time, “Not!” Lata on, da guys who was standing near Peter say, “Yeah! You one a dem guys too! You come from Galilee, yeah?” 


text:
<pb/>Den Peter swear real bad, an say, “God punish me if I no tell you guys da trut: I donno who you guys talking bout!” 


text:
<pb/>Right den an dea da roosta wen make big noise one mo time. Den Peter rememba wat Jesus wen say, “Befo da roosta make noise two times, you goin say you donno who me three times.” An he broke down an bus out crying.<pb/>


text:
Early morning time, all da main priest guys, da older leadas fo da peopo, da teachas who teach Godʼs Rules, an all da main leadas, wen go figga out wat fo do bout Jesus. So dey tie him up, take him away, an wen give him to Pilate, da governa. 


text:
So Pilate aks him one mo time, “You no goin say notting? You no hear all da stuff dey saying bout you?” 


text:
<pb/>An still yet Jesus neva say notting. So Pilate start fo try figga out dis guy. Dey Say Jesus Gotta Mahke 


text:
<pb/>Now, Governa Pilate, he let one prisona guy go every year at da Passova religious time. Any guy da peopo pick, Pilate let him go. 


text:
Had one guy name Barabbas dat stay inside da prison wit all da odda terrorist guys dat wen kill peopo wen dey wen beef agains da Rome army guys. 


text:
<pb/>All da peopo wen come by Pilate an tell him, “Eh, you goin do jalike you everytime do fo da Passova?” 


text:
Now, Pilate know dat da main priest guys wen give Jesus to him cuz dey so mad at Jesus, cuz everybody listen to him an not dem. 


text:
<pb/>But da main priest guys wen presha da peopo fo say dis: “We like Barabbas! Kill Jesus awready!” 


text:
Den Governa Pilate aks dem one mo time, “Den wat I goin do wit Jesus, da guy you guys call da King fo da Jews?” 


text:
<pb/>Pilate like make da peopo stay good inside, so he wen let Barabbas go fo dem. He tell da army guys fo whip Jesus an den kill him on top one cross. Da Army Guys Make Fun A Jesus 


text:
<pb/>Den da army guys wen take Jesus inside da palace, da Rome army headquarters, an dey tell all da odda army guys fo come by dem. 


text:
Dey put one long red king kine robe on top him. Dey make one crown from thorns, an put um on top his head. 


text:
An dey wack him on top his head wit one bamboo, an spit on top him. An dey go down in front him jalike dey showing respeck fo him. 


text:
Wen dey was pau making fun a him, dey take off da red robe an put his own clotheses back on top him. Den dey take him outside fo kill him on top one cross. Dey Put Jesus On Top Da Cross Fo Mahke 


text:
<pb/>Had one guy name Simon from Cyrene town. Alexander an Rufus, Simon dea fadda. He was coming inside Jerusalem. So dey tell him he gotta carry Jesus cross. 


text:
Dey hang him on top da cross wit nails, an den dey go throw dice, fo see wat guy goin get wat clotheses from Jesus. 


text:
Dey hang two crook guys on top two crosses near him, one on da right side an da odda one on da left side. 


text:
<pb/>Had some peopo dea dat shake dea finga at him an say, “Oh, fo shame! You wen say you goin broke down da temple an goin build um up again in three days! 


text:
<pb/>Jalike da odda guys, da main priest guys an da teachas dat teach Godʼs Rules wen make fun a him too. Dey tell each odda, “He wen get da odda peopo outa da stuff dey stay in, but he no can get himself outa dis! 


text:
If he da Christ, da Spesho Guy God Wen Send, da King fo us Israel peopo, kay den, he can come down from da cross now! Den we goin trus him!” An da crook guys dat stay hanging dea near him on top da odda crosses, dey talk any kine to him too. Jesus Mahke 


text:
Three clock Jesus wen yell real loud, <n>“Eloi, eloi, lema sabaktani!”</n> Dat mean, “My God, my God, how come you go way an leave me ova hea?” 


text:
One guy wen run an put one sponge inside da sour wine, an put um on top one bamboo, an try give um to Jesus fo drink. He say, “Try wait! We go see if Elijah goin come fo get him outa dis.” 


text:
Da captain fo da army guys standing in front Jesus hear him yell an see how he wen mahke. He say, “Fo real kine, dis was Godʼs Boy!” 


text:
<pb/>Get some wahines standing far, watching everyting dat wen happen. Had Mary from Magdala, one nodda Mary dat get two boys, da younga James an Joses, an Salome. 


text:
Befo time, dey wen go wit Jesus from Galilee side, fo take care him. Had plenny odda wahines who wen come wit him to Jerusalem. Dey standing dea too. Dey Bury Jesus 


text:
Had one guy, Joseph from Arimatea, from da main leadas. Everybody get respeck fo him. He stay waiting fo God come da King on top da earth too. He no scared. He go aks Pilate if he can take Jesus body. 


text:
Pilate say, “Wow! I neva know he mahke awready!” So he tell da captain fo come, an aks him if Jesus wen mahke fo shua. 


text:
Da captain tell him dat Jesus wen mahke awready, so Pilate tell his guys fo give da body to Joseph. 


text:
Joseph go buy some linen cloth, take down da body, wrap um inside da cloth, an put um inside da tomb, da one dat was awready cut inside da rock. Den dey push one big rock in front da hole fo close um. 


text:
Afta da Rest Day pau, Mary from Magdala, James mudda Mary, an Salome, dey go buy perfume so dey can put um on top Jesus body. 


text:
Dey go inside. Dey spock one young guy wit one long white robe on. He stay sitting on da right side. An dey real scared. 


text:
<pb/>He tell um, “Eh, no scared! I know you guys looking fo Jesus, da guy from Nazaret, yeah? Dey wen kill him on top one cross. Eh, he wen come back alive! He no stay hea. Try look da place dey wen put him. 


text:
Den, go tell his guys an Peter, ‘Jesus going Galilee side befo you guys. Dass da place wea you guys goin see him, jalike he wen tell you guys.’ ” 


text:
<pb/>Da wahines stay shaking an all mix up, an dey run from da tomb. Dey no say notting to nobody, cuz dey so scared. Jesus Come by Mary from Magdala 


text:
<pb/>[Afta da first day in da week, wen Jesus come back alive, he show up first by Mary from Magdala. You know, befo time Jesus wen make seven bad kine spirits let go her. 


text:
So she go tell da peopo who was wit him befo, dat stay sad an crying, “Eh! I wen see da Boss Jesus! He not mahke no moa!”. 


text:
<pb/>Afta dat Jesus show up by two a his guys dat stay walking in da countryside. An he look diffren. 


text:
Da two guys go back, an tell da odda peopo. But still yet da odda peopo no believe wat dey tell um. Jesus Show Up By Da Eleven Guys 


text:
<pb/>Lata Jesus show up by da eleven guys wen dey eating. He scold um, cuz dey neva trus him an dey so hard head, an dey neva like believe da odda peopo who wen see him afta he wen come back alive. 


text:
He tell um, “Go all ova da world, an teach da Good Stuff Bout Me to everybody. God wen make um all. 


text:
Whoeva trus da Good Stuff Bout Me an get baptize, God goin take dem outa da bad kine stuff dey doing. But whoeva no trus da Good Stuff, God goin say dey gotta take da blame fo all da bad kine stuff dey wen do. 


text:
Da peopo dat trus me, dey goin do awesome stuff. Cuz dey my guys, dey goin use my power fo make da bad kine spirits let go da peopo. Dey goin talk diffren kine languages. 


text:
Dey even goin pick up snakes wit dea hands. If dey drink poison, no goin hurt dem. Dey goin put dea hands on top da sick peopo, an da sick peopo goin come good.” Jesus Go Up Inside Da Sky 


text:
<pb/>Afta Jesus da Boss pau talk to dem, God take him up inside da sky, an he sit down in da mos importan place by Godʼs right side. 


text:
Den all his guys go all ova da place an teach. An da Boss Up Dea stay working wit dem, an doing awesome kine stuff fo show dat wat he wen say stay fo real.]<pb/>


text:
Dis letta from me Paul, an Brudda Timoty. I stay in jail, you know, cuz I stay tight wit Jesus Christ. Aloha, Filemon! Me an Timoty, we get plenny love an aloha fo you, an we stay working togedda fo da same ting. 


text:
Tell Sista Afia we say “Aloha!” Our friend Arkippus, he one worka fo God jalike us. Tell him “Aloha!” too, an all da church peopo dat come togedda yoa house, tell um we say “Aloha!” too. 


text:
Our Fadda God, an da Boss Jesus Christ, we like dem do plenny good stuff fo you, an make yoa heart rest inside. Filemon Get Love Fo da Bruddas, an Trus God 


text:
Everybody stay telling me bout da love an aloha you get fo all da peopo dat stay spesho fo God, an how plenny you trus Jesus, da Boss. 


text:
You stay trus Jesus jalike we all trus him. Dass why I stay aks God, “Let Filemon know all da good kine stuff you get fo us guys, so we all can come mo tight wit Jesus, da Spesho Guy You Wen Send!” 


text:
Brudda, cuz you stay get love an aloha fo da peopo dat stay spesho fo God, I feel good inside. Weneva I no feel good inside, tinking bout you make me feel good again, cuz da peopo dat stay tight wit God, you make dea hearts come good inside again. Paul Aks Filemon fo Kokua Onesimus 


text:
<pb/>You know, I stay tight wit Christ, so I no shame fo tell you dis: you know how fo ack, so jus do um. 


text:
But I ony one old man name Paul, in jail cuz I stay tight wit Christ, so I like you try do someting cuz you get plenny love an aloha fo me. 


text:
You rememba da guy Onesimus? I like tell you dis bout him: now, he jalike my boy, an I jalike his fadda, fo real kine, cuz I wen help him trus God wen he was inside da jail wit me. His name Onesimus, dat mean, Da Helpa Guy! 


text:
I wen like keep him ova hea wit me, so he can help me da same way you wen like help me, but I neva. I stay inside da jail, you know, cuz I stay tell da Good Stuff From God. 


text:
But I neva like do notting if dass not okay wit you. I no like you do um cuz you gotta! I tink mo betta you do um cuz you like. 


text:
<pb/>I tink dass why God wen let him go way from you fo litto bit, so dat you goin get him back foeva. 


text:
Now, he not jus one slave, but mo betta den one slave! He one brudda! We all get love an aloha fo him, but I get even mo, an you too, even mo plenny! You know him jalike befo, an now you an him know each odda jalike you bruddas, cuz you an him stay tight wit da Boss Jesus. 


text:
<pb/>If you tink me an you work togedda good, I like you take him in, jalike was me who goin come yoa house. 


text:
I, Paul stay writing dis wit my own hand. I goin pay you wateva Onesimus owe you. But rememba dat you owe me someting too -- cuz a me, you get da kine life dass fo real! 


text:
Eh, brudda, you can do someting fo me. Cuz you da Bossʼs guy, I like you fo make my heart come good inside, cuz you an me stay tight wit Christ. 


text:
An one mo ting, make one room ready fo me. I stay shua God goin let me go ova dea yoa place fo stay, cuz you guys everytime pray fo me. Paul Tell da Odda Peopo “Aloha!” 


text:
<pb/>Epafras, he like say “Aloha!” He stay inside da jail wit me, cuz me an him stay tight wit da Spesho Guy God Wen Send, Jesus. 


text:
Dis letta from Paul an Timoty. Us guys work fo da Spesho Guy God Wen Send, Jesus Christ. We writing to all you peopo Philippi side dat stay all out fo God cuz you guys stay tight wit Jesus Christ. Dis letta fo everybody, da leada guys an da helpa guys, an all da odda bruddas an sistas. 


text:
God, he our Fadda, an Jesus Christ, he da Good Boss Up Dea Inside Da Sky. We like dem do plenny good kine stuff fo you guys, an make yoa hearts rest inside. Paul Pray Fo Da Philippi Peopo 


text:
Cuz from da first time you guys stay work togedda wit us guys fo tell peopo all da Good Kine Stuff From God, an you guys still yet stay doing um. 


text:
Dis fo shua: God, he wen start fo do someting real good inside you guys, an garans he goin finish everyting he wen start fo do, an he no goin stop doing um till Jesus Christ come back. 


text:
<pb/>Eh, I stay shua lidat bout all you guys. An dass right, you know, cuz I tink plenny bout you guys everytime. All you guys stay tight wit me, no matta I one prisona. An even wen I try fo tell peopo how come I trus da Good Stuff From God, an wen I tell um how dey can know dat all da kine Good Stuff From God stay fo real, you guys stick wit me too. An everytime God do good kine stuff fo me, he do da same kine good stuff fo you guys too. 


text:
<pb/>So den, dis how I pray: “God, help da Philippi peopo fo get mo an mo love an aloha. Den dey goin undastan plenny, an figga wass good an wass bad. 


text:
Den dey can pick da bestes kine stuff, an no take da junk kine stuff! Dey do dat, everybody can see dat dey fo real. Den nobody can poin finga dem, from now till wen Christ come back! 


text:
Den dey goin everytime do da right kine stuff, cuz Jesus Christ help um. Wen dat happen, everybody goin know how awesome you stay, an dey goin all out fo tell all da good kine tings bout you!” Dass how I pray to God. Plenny Good Stuff Stay Come Cuz I Stay In Jail 


text:
<pb/>Eh, bruddas an sistas! I like tell you guys someting. Everyting dat wen happen to me ova hea come okay, so mo plenny peopo can hear da Good Kine Stuff From God. 


text:
All da police guys hea inside da main headquarters, an all da odda peopo ova hea, dey know how come I stay in jail, cuz I stay tight wit Christ, az why. 


text:
An cuz I stay in jail, mos a da odda bruddas an sistas dat stay tight wit da Boss, dey coming mo an mo shua bout wat dey doing. Now dey get da guts fo tell peopo wat God say, an no need be scared. 


text:
<pb/>Fo shua, yeah? get guys dat tell peopo bout Christ. But dey do dat cuz dey no can handle if da odda guy numba one, plus, dey like make argue an win everytime. But den, get odda guys dat tell peopo bout Christ cuz dey get good heart. 


text:
Dey do um wit love an aloha, an dey know dat I stay hea so I can tell peopo how come I know dat da Good Stuff From God stay fo real. 


text:
Now, da odda buggas! You know, dey ony like teach peopo bout Christ fo show dey mo betta den me! Dass not right, you know, da way dey tink. Dey figga prison awready bummas fo me. But still yet, dey like make me suffa even moa. 


text:
<pb/>So, wat den? Get guys dat tell bout Christ fo make everybody tink dey hot stuff. Odda guys, dey do um fo real kine. But no matta dey fake o dey fo real, get guys telling peopo bout Christ, an dat make me stay good inside! An you know, I jus goin stay good inside lidat, 


text:
cuz I know dis: bumbye God goin get me outa all dis stuff. An how he goin do dat? Cuz you guys pray, dass why, an cuz wateva I need, Jesus Christʼs Spirit goin help me plenny. 


text:
I waiting real hard fo dat fo happen. I stay shua dat notting goin make me come shame. I goin be strong, an I no goin be scared. Everytime peopo see wat happen to me, jalike befo time, I like dem see how awesome Christ stay, jalike befo time, no matta I stay alive o I mahke. 


text:
<pb/>Da way I see um, if I stay alive I stay tight wit Christ, an if I gotta mahke I stay live wit him, an dass even mo betta. 


text:
So den, if I stay alive hea in da world, I can do mo plenny still yet. Az why I not shua wat I like pick. 


text:
I get presha dis way an dat way! Me, I like bag an go stay wit Christ awready! Dass mo betta, yeah? 


text:
Dass it! I know wat I goin do. I goin stay alive. I goin stay wit you guys. Dat goin make um mo betta fo you guys, so you guys can trus God mo plenny, an stay mo good inside. 


text:
Bumbye, I goin go back by you guys one mo time. Den wen you guys see me, you guys goin feel good even mo bout Jesus Christ! 


text:
<pb/>Main ting, do everyting da right way, jalike da Good Kine Stuff Bout Christ say you suppose to. Den no matta I go see you guys, o I stay far away an ony goin hear wat you guys doing, I goin know dis: you guys stay solid, cuz you stay tight wit da one Spirit. You guys all get da same heart fo go all out an work togedda, so da odda peopo goin trus da Good Kine Stuff Bout Christ too. 


text:
No scared da peopo dat hate you. Wen dey see dat you guys no scared, dat goin show dem dat dey da guys dat goin wipe out, not you guys. An dey goin know dat God da One who goin get you outa dat. 


text:
Yeah, you guys awready struggling. You guys wen see me struggling lidat, an you guys hear dat I struggling still yet.<pb/>


text:
You know, cuz us guys stay tight wit Godʼs Spesho Guy Christ, he give us plenny good kine words. He show love an aloha fo us guys, so we no need stay sore inside. Godʼs Spirit help us all come togedda. An we all feel aloha an pity fo each odda deep inside. 


text:
Dass how stay, yeah? So! You know how you guys can make me feel real good inside? All you guys, try tink bout tings da same way. Try get da same kine love an aloha fo each odda, an da same kine heart an head. 


text:
No go do stuff cuz you tink you mo betta den da odda guys, o cuz you like make big show. Mo betta, figga peopo lidis: da odda peopo get tings dey can do mo betta den you. No get big head. 


text:
No good you ony tink bout da tings you tink stay importan -- make shua you tink bout da tings da odda peopo tink dat stay importan too. One Song Bout Christ 


text:
Jesus, he everytime stay jalike God.<pb/>But no matta, he neva tink he gotta go hang on to dat.<pb/> 


text:
He let um all go, so he can make himself one poor worka guy, an come jalike peopo.<pb/>Wen da peopo see him, dey figga he jus one guy.<pb/> 


text:
He wen make himself jalike he no stay importan.<pb/>He wen do everyting God say, even if he gotta go mahke.<pb/>An not jus regula kine mahke, you know. Was mo worse, on top one cross.<pb/> 


text:
Dass why God make Jesus da main Guy.<pb/>He wen give him one spesho name, Fo tell wat kine guy him.<pb/>Cuz he mo importan den all da big name guys!<pb/> 


text:
So everybody, wen dey find out wat kine guy Jesus, dey goin go down on dea knees in front him.<pb/>Everybody up dea inside da sky, An all ova da world, An undaneat da groun!<pb/> 


text:
Wit dea mout, everybody goin tell, “Jesus Christ, da Spesho Guy God Wen Send,<pb/>He da Boss!”<pb/>Cuz a dat, peopo goin say,<pb/>“God da Fadda, he awesome fo shua!” Us Guys Shine Jalike Da Stars, Hea Inside Da World 


text:
<pb/>So den, my good friends, you guys everytime stay doing wat God wen tell you guys. Wen I wen stay wit you guys, you guys wen make lidat. An now, wen I no stay wit you guys, you guys stay doing um even mo plenny. Do everyting you guys gotta do, cuz God stay taking you guys outa da bad kine stuff, an do um jalike you guys stay scared an shaking in front God. 


text:
God, you know, he da One making you guys so you like do da tings dat he like, an helping you guys fo go do um. 


text:
Den nobody can poin finga you guys, cuz you guys ony do good kine stuff. Afta all, you guys Godʼs kids! Everybody all aroun you guys stay crooked an all mess up. But you guys, you diffren. You everytime do wass right, hea inside da world. Dass jalike da stars dat shine no matta stay dark all ova. 


text:
You guys tell everybody da tings God wen tell you, dat can make peopo come alive inside fo real kine. Dat goin make me so proud a you guys bumbye wen Jesus goin come back! Wen dat happen, den I goin know dat da hard work I wen do, no was fo notting! An da race I wen run, no was wase time! 


text:
Da way you guys trus God, he like. Dass jalike you making one spesho sacrifice fo him. Same ting wit me -- even if da odda peopo make me bleed an mahke, dass jalike pouring wine on top da sacrifice you guys stay making. I feel real good inside bout dat, an bout wass happening wit you guys too! 


text:
<pb/>Pretty soon I like send Timoty by you guys, if dass wat da Boss Jesus like. I like find out how you guys stay, an wat you guys doing. Dat goin make me feel good inside. 


text:
Timoty, he da ony guy ova hea by me dat tink bout tings jalike me. Fo real kine, he goin tink plenny how fo kokua you guys. 


text:
You know, all da odda peopo ova hea, dey all figga dea own stuff mo importan -- dey no tink dat doing stuff fo Jesus Christ da mos importan. 


text:
An you guys know wat kine guy Timoty -- you know he get da stuff fo do da job. Him an me, we work togedda fo tell da Good Kine Stuff From God. Jalike he my boy, an I his fadda. 


text:
<pb/>I tink I gotta send Epafroditus back by you guys. He one brudda fo real kine, an he work an struggle wit me. You guys wen send him ova hea fo tell me how you guys stay, an fo kokua me wateva I need, cuz he stay working fo God. 


text:
Da guy was sick fo shua -- he litto mo mahke. But God wen get pity fo him, an give him chance fo make um come good. An God wen get pity fo me too, so I no come all sore inside -- afta all, I stay plenny sore inside awready. 


text:
Dass why I really like send him back ova dea. Wen you guys see him again, you guys goin feel good inside, an den, I no need worry notting. 


text:
So, show him plenny aloha, an take him in, cuz you guys stay tight wit da Boss. You guys can feel good inside bout da guy. You guys gotta figga, anybody dat do wat Epafroditus wen do, gotta show um plenny respeck. 


text:
He wen go work fo Christ. Dass why he litto mo mahke. He wen do all da kine stuff dat you guys neva can do fo kokua me, an neva bodda him if he mahke. He wen chance um.<pb/>


text:
Kay den, bruddas an sistas. Stay good inside, cuz you guys stay tight wit da Boss! Da kine stuff I telling you guys inside dis letta, dat fo help you guys fo stay outa trouble, an dat no make bodderation fo me fo tell you guys dat one mo time. 


text:
<pb/>Eh! Watch out da kine peopo dat ack pilau kine! Dey da kine peopo dat everytime do bad kine stuff. Dass da kine peopo dat say you gotta knife up da body. 


text:
Dey tell, “Fo be Godʼs guy fo real kine, gotta cut skin.” But you know, us guys, we da guys dat get Godʼs Spirit. Dass jalike da mark fo show dat we Godʼs guys fo real kine, not dem. Cuz wen we do stuff fo God, da Spirit help us do um, dass why. Us guys can feel real proud cuz we stay tight wit Godʼs Spesho Guy, Jesus Christ. We no tink we okay jus cuz somebody wen do someting to our body. 


text:
<pb/>Now me, if I like, I can tink I okay cuz a who me, an wat I wen do, but no need. If da odda guys figga dey can trus dat stuff, I figga I get plenny mo fo trus den dem guys. Listen up! 


text:
Dey wen cut skin on me one week afta I born. I from da Israel peopo, from da Benjamin ohana. I hundred percent one Hebrew guy. I wen work real hard fo do everyting Godʼs Rules say, jalike da Pharisee guys teach um. 


text:
I wen go all out fo make da church peopo suffa plenny. If you figga can get um right wit God if you do jalike Godʼs Rules say, I do all dat awready. No can poin finga me an say I neva. 


text:
<pb/>But you know wat? No matta I wen figga all dat stuff do me plenny good, now, I figga all dat stuff ony junk! Cuz I stay tight wit Christ now, dass why. 


text:
Mo den dat, jalike I wen say, now I figga everyting ony junk. Cuz now, I know my Boss Jesus Christ fo real kine, an dass mo betta! I wen lose everyting cuz I his guy, you know. An I figga, all dat kine ony rubbish! Cuz I like come real tight wit Christ. 


text:
I like everybody know dat I stay tight wit Christ. I do wat Godʼs Rules say, but dat no make me get um right wit God. I get um right wit him cuz I trus Christ, dass why! Dat way, wen I trus him, God da One dat wen make me come right wit him. 


text:
<pb/>Main ting, I like know Christ to da max. He wen come back alive afta he wen mahke, an he get plenny power. I like him make dat power work inside me. Wen I suffa cuz I Christʼs guy, I like handle um jalike him. I like come jalike Christ, so wen I go mahke, I goin handle um jalike him. 


text:
<pb/>I not saying dat I wen win da race awready. I not perfeck yet. Mo like I go all out, cuz I like da medal fo come mines. Jesus Christ make me come his guy awready. Dass why I go all out fo win. 


text:
Eh, bruddas an sistas! I know dat da medal not mines yet. But I doing da main ting so I can get um -- I not even tinking bout all da stuff dat wen happen awready. I going fo broke fo da stuff dat goin happen bumbye. 


text:
I running all out fo win da race. An you know wat kine medal I goin get fo dat? Dis: God goin tell me, “Eh! Come up hea by me!” An I going dea cuz a Jesus Christ, dass why. 


text:
<pb/>You know, all us guys dat stay grown up an solid inside, good we all tink an feel da same way. If you guys tink diffren, God goin show you how you suppose to tink. 


text:
<pb/>Eh, bruddas an sistas! Help each odda fo ack how I ack. Get odda guys dat do jalike I do. Check out dem guys too. You guys get all us guys fo copy, so you guys can do jalike we do. 


text:
But eh! Jalike I wen tell you guys ova an ova awready, an even now I stay crying wen I telling you guys dis: Get plenny guys dat stay agains Christ, an dey no can take dat he wen mahke on top da cross. 


text:
Dem guys, bumbye dey goin wipe out. Dey ony live fo eat. Everytime dey do shame kine stuff, an dey figga dey so hot stuff wen dey make lidat. Dey da guys dat ony like tink bout da kine stuff from dis world. 


text:
<pb/>But us guys, we get our own place wit God inside da sky. Dass wea our Boss Jesus Christ stay. We stay waiting fo him come back from dea, cuz he da guy dat goin take us outa da bad kine stuff we stay in. 


text:
He goin make our bodies come real diffren, no matta our bodies stay kinda junk kine right now. Christ, his body wen come real awesome, an he goin make us come jalike him. He can do dat, cuz he get da power fo take ova everyting.<pb/>


text:
Eh, my bruddas an sistas. I get plenny love an aloha fo you guys, an I miss you guys. You guys make me feel real good inside! You guys make me feel jalike I wen win da race awready, an you guys my medal! So, jalike I wen tell you guys awready, stand strong an solid inside! You guys can do um cuz you guys stay tight wit da Boss. How You Guys Suppose To Ack 


text:
<pb/>Eh sistas, Euodia an Syntyke! You guys stay tight wit da Boss, yeah? So, I giving you guys good kine words, cuz I like you guys come togedda an tink da same kine. 


text:
An you, my good friend, you one fo real kine guy! Help dese wahines, okay? Befo time dey wen work real hard wit me fo help odda peopo hear da Good Kine Stuff From God. We all wen work togedda dat time, an Clement too, an da odda worka guys. All dem guys get dea name inside da Book Dat Tell Who Get Godʼs Kine Life. 


text:
<pb/>Kay den. You guys stay tight wit da Boss. So, stay good inside everytime, no matta wat happen! I like say dis one mo time: Eh! Stay good inside lidat! 


text:
Make everybody know dat dey no need be scared wen dey talk to you guys, cuz you guys ack gentle wit everybody. Ony litto bit time now, an da Boss goin come back. 


text:
Eh, no worry bout notting! Mo betta, everyting dat happen, pray bout um, an aks God fo do wateva you guys like him fo do. An same time, no foget tell him, “Mahalo plenny!” 


text:
Den, God goin make you guys hearts rest inside. Dat goin be mo betta den anybody can figga. God goin take care yoa hearts an yoa heads, cuz you guys stay tight wit his Spesho Guy Jesus Christ. 


text:
<pb/>So den, tink bout all dese kine stuffs -- wateva stay true, wateva get respeck, wateva stay right, wateva no stay pilau, whoeva you get aloha fo, wateva you talk good bout, wateva da bestes kine, weneva peopo can say, “Dass good!” -- tink everytime bout all dat kine stuff. 


text:
Everyting you guys wen learn from me, everyting I wen give you guys, everyting you wen see an hear wen I was wit you guys -- go do um! Den, da God dat can make you guys hearts rest inside, he goin stay wit you guys. Mahalo Plenny Fo Yoa Kokua 


text:
<pb/>Befo time, you guys wen kokua me. Afta dat, you guys wen like kokua me, but neva have chance. But now, you guys wen start again fo tink how you guys can kokua me. I feel plenny good inside bout dat, cuz I stay tight wit da Boss. 


text:
I no say dis cuz I need someting. I wen learn dat I get nuff stuff awready. I stay good inside no matta wat happen. 


text:
I wen bottom out, an I wen get plenny. All dat stuff wen happen to me. I wen learn da secret, how fo handle anyting everytime. No matta I get plenny fo eat, o I hungry. No matta I get plenny odda kine stuffs, o I no moa. 


text:
<pb/>But you know, was unreal wat you guys wen do, wen I wen get trouble, an you guys wen kokua me lidat. 


text:
You Philippi guys, you rememba, yeah? wat wen happen da first time, wen I wen tell you guys da Good Stuff From God. Afta dat, I wen go way from dea Macedonia side. From all da church guys all ova da place, you guys was da ony guys dat wen kokua me an send me money. 


text:
I not saying dis cuz I like you guys give me mo money, you know. I like you guys get someting fo wat you guys do, an even mo plenny. 


text:
Me, I get everyting I need, an mo plenny still yet. I get nuff, cuz a all da gifs you guys wen give Epafroditus fo give me. God like wat you guys wen do. Dass jalike da kine sacrifice dat smell real nice to him. 


text:
An you know wat? My God goin give you guys everyting you need, cuz you guys stay tight wit his Spesho Guy Jesus Christ. He get plenny rich stuffs, an goin be awesome how he give you guys plenny. 


text:
<pb/>All da peopo ova dea dat stay spesho fo God cuz dey stay tight wit his Spesho Guy Jesus Christ, tell um “Aloha!” fo me. An all da bruddas an sistas ova hea by me, dey like tell you guys “Aloha!” 


text:
All Godʼs odda peopo ova hea, dey like tell you guys “Aloha!” too. Da Christian guys from King Cesarʼs palace, dey tell me, “You make shua you tell da Philippi guys ‘Aloha!’ ” 


text:
Dis book tell wat Jesus Christ wen show me, John. Jesus, he da Spesho Guy God Wen Send, an God wen show him da stuff dat nobody eva know befo time. Dat stuff gotta happen pretty soon. God like Jesus make um clear to da peopo dat work fo him. So Jesus Christ wen send one angel messenja guy fo make um clear to me, John, cuz I one a his worka guys. 


text:
Me, I stay telling wat I wen see an hear -- da tings God wen say, an da stuff Jesus Christ wen tell. 


text:
<pb/>Whoeva read dis book to odda peopo, an everybody dat listen to da stuff dat God say goin happen, an do um, dey goin stay good inside, cuz time awready fo dat fo happen. John Give His Aloha To Da Seven Churches (Da Rules Second Time 7:13; Zekariah 2:10,12,14) 


text:
<pb/>Dis letta from me, John. I writing um to you church peopo dat come togedda inside seven churches inside Asia. I like God do plenny good tings fo you guys, an make yoa heart rest inside. He da One dat stay now, an stay from befo time, an goin stay afta. An da seven spirits in front Godʼs throne, I like dem do good tings fo you guys too.<pb/> 


text:
An Jesus Christ, da Spesho Guy God Wen Send, I like him do plenny good tings fo you guys.<pb/>He da One dat tell da trut bout wat God tell him. He da first One dat wen come back alive from mahke.<pb/>He da main leada ova all da kings inside da world. <pb/>He da One dat get love an aloha fo us guys. He wen bleed an mahke, an make us clean from all da bad kine stuff we wen do. 


text:
Christ wen come King fo us guys, an make us all come prieses fo work fo God, his Fadda. We goin tell how awesome he stay. He get power foeva an eva! Dass it!<pb/> 


text:
Try look! Look! Jesus stay coming inside da clouds.<pb/>Everybody goin see him wit dea eyes, Even da guys dat wen stab him wit dea spear.<pb/>All da diffren peopos all ova da world goin cry An feel sore inside cuz a him. Dass how goin be! Dass it! 


text:
<pb/>Da Boss, he say, “I everyting, from first to last, A to Z.” He da One dat stay now, dat stay befo time, an dat goin stay afta, da One dat get all da power. John See Christ 


text:
<pb/>Me, I you guys brudda John. I jalike you guys, cuz I stay tight wit Jesus too. Cuz a dat, I stay suffa plenny jalike you guys. An I get Jesus fo King jalike you guys. An I hanging in dea jalike you guys. Dey wen put me on top da island name Patmos cuz I wen tell wat God say, an da trut dat Jesus Christ wen tell. 


text:
One Sunday, da Bossʼs day, Godʼs Spirit wen take ova me. An I wen hear one loud voice behind me, dat sound jalike one trumpet. 


text:
He say, “Write down inside one book da stuff you goin see, an send um to da peopo inside da seven churches, da ones inside Efesus, Smyrna, Pergamum, Tyatira, Sardis, Philadelphia, an Laodicea.” 


text:
<pb/>I wen turn aroun fo see who was talking to me, an wen I wen turn, I see seven gold stands fo put da lamps on top. 


text:
An in da middle, had somebody dat look jalike us. He get one long robe dat hang down to his feet, an one gold cloth ova his shoulda an across his chest. 


text:
His head an hair was all white, jalike da white wool an da snow, an his eyes was shining jalike da fire. 


text:
His feets look jalike brass metal dat shine wen dey put um inside da real hot fire, an his voice sound like da water dat pound an make big noise. 


text:
Inside his right hand, he hold seven stars! From outa his mout, come one sword dat get two side sharp! His face shining, jalike wen da sun shine real strong! 


text:
<pb/>Wen I see him, I wen go down by his feet jalike I mahke. Den he put his right hand on top me an say, “Eh, no scared! I da One dass first an last. 


text:
I da One dat stay alive! I wen mahke, but look! Now I stay alive foeva! I get da power fo open da door fo da place wea da mahke peopo stay, an make dem come alive, cuz I get da key. 


text:
So den, write down everyting you see -- da tings dat stay happen now, an da tings dat goin happen bumbye. 


text:
Da seven stars you wen see inside my right hand, an da seven gold stands fo put da lamps on top, dass one secret dat I goin tell you now. Da seven stars, dey da seven angel messenja guys fo da peopo inside da seven churches. An da seven gold stands fo put da lamps on top, dey da peopo inside da seven churches.”<pb/>


text:
Den da One I wen see tell me, “Da angel messenja guy I wen send fo help da peopo dat come togedda fo church Efesus side, write one letta to him, an say dis: ‘Da One dat hold da seven stars inside his right hand, an walk aroun wea get da seven gold stands fo put lamps on top, dis wat he tell: 


text:
“I know wat you guys stay doing, dat you guys work hard an stay hanging in dea. I know dat you guys no take odda guys dat doing da bad kine stuff. You guys wen check out da odda guys dat say I wen send um, but I neva. An you guys wen find out dat dey bulai. 


text:
You guys wen hang in dea, an no matta you guys suffa plenny cuz you my guys, still yet, you guys no give up. 


text:
“But I get dis agains you guys, dat you guys no mo love an aloha like wen you guys wen trus me first time. 


text:
So, wat? Tink bout how you guys was befo, an now how plenny you guys wen mess up. You guys gotta come sorry an pau make lidat, but make like befo, first time. If you guys no like come sorry an pau make lidat, I no goin let you guys talk fo me no moa. Dass jalike I goin come an take away yoa lamp an da stand from da place wea dey stay. 


text:
But you guys stay doing one ting right: You guys hate da bad kine stuff da Nicolaitan guys stay doing, an me, I hate dat kine stuff too. 


text:
“If you guys can hear dis, you guys betta listen, an go do wat Godʼs Spirit stay telling da church peopo!” Everybody dat fight an win ova da bad kine stuff, I goin give um da right fo eat from da tree dat make peopo come alive fo real, dat stay inside Godʼs Beautiful Place.’ ” Fo Da Church Peopo Smyrna Side 


text:
<pb/>Den da One I wen see tell me, “Da angel messenja guy I wen send fo help da peopo dat come togedda fo church Smyrna side, write one letta to him, an say dis: ‘Da One dass first an last, da One dat wen mahke an den come back alive, dis wat he say: 


text:
“I know you guys suffa plenny, an you guys stay poor, but still yet you guys stay rich! I know dat get guys dat say dey Godʼs peopo, but dey not. Dey talk stink bout you guys. Dey say dey come togedda fo pray to God, but dey work fo da Devil. 


text:
No scared da stuff you guys goin suffa. You know, da Devil goin set up some a you guys fo go jail, fo try make you guys give up, an you guys goin suffa dea ten days. Hang in dea an trus God, even if dey kill you guys. Cuz I goin give you guys da winnaʼs prize -- da kine life dass fo real! 


text:
“If you guys can hear dis, you guys betta listen, an go do wat Godʼs Spirit stay telling da church peopo! Everybody dat fight an win ova da bad kine stuff, no way dey goin get hurt wen da odda peopo mahke da second time an get cut off from God foeva.” ’ ” Fo Da Church Peopo Pergamum Side 


text:
<pb/>Den da One I wen see tell me, “Da angel messenja guy I wen send fo help da peopo who come togedda fo church Pergamum side, write one letta to him, an say dis: ‘Da guy dat get da sword dat get two side sharp -- dis wat he tell: 


text:
“I know da place wea you guys live, cuz jalike da Devil stay king ova dea. But still yet you guys stay tight wit me, an neva pau trus me. Even da time wen da guys inside yoa town, wea da Devil stay, dey wen kill Antipas cuz he everytime tell da trut bout me, still yet you guys wen trus me. 


text:
“But eh! I get dis agains you guys: You guys get peopo ova dea dat make jalike da guy Balaam wen do long time ago. Dat guy wen teach King Balak how fo make da Israel peopo do bad kine stuff. He wen make um eat food da odda peopo awready wen give fo sacrifice to da idol kine gods, an go fool aroun wit peopo dey not married to. 


text:
Same ting wit you guys, yeah? You guys get peopo ova dea dat still yet do da bad kine stuff da Nicolaitan guys teach. 


text:
So den, you guys gotta come sorry, an no do all da bad kine tings you doing no moa. Cuz if you guys do dat, den I goin come by you guys pretty soon, an wat I say goin show dat dey stay wrong. Dass jalike I use one sword fo fight an win ova da guys dat stay agains me! 


text:
“If you guys can hear dis, you betta listen, an go do wat Godʼs Spirit stay telling da church peopo!” Everybody dat fight an win ova da bad kine stuff, I goin give um some a da manna kine bread fo eat dat God wen hide fo dem befo time. An I goin give um one white stone wit one new name dat God wen write on top um. Da guy dat get dat name, he da ony one goin know um.’ ” Fo Da Church Peopo Tyatira Side (Songs fo God 2:8-9) 


text:
<pb/>Den da One I wen see tell me, “Da angel messenja guy I wen send fo help da peopo who come togedda fo church Tyatira side, write one letta to him, an say dis: ‘Dis wat Godʼs Boy say, da One dat get eyes dat shine jalike one big hot fire, an feets dat look jalike brass metal dat shine: 


text:
“Eh, I know everyting wat you guys stay doing, dat you guys get love an aloha fo each odda an fo me. I know you guys trus me, work fo me, an stay by me. You guys stay doing mo fo help me den da first time wen you guys wen start fo trus. 


text:
“But eh! I get dis agains you guys. You guys take da Jezebel kine wahine. She say she talk fo God, but she bulai da peopo dat work fo me wit wat she teach. So dey go fool aroun da peopo dey not married to, an eat da food from da sacrifices dat odda guys wen give to da idol kine gods. 


text:
I wen give her plenny chance awready fo come sorry an no do da bad kine stuff she doing, but she no like. 


text:
So, I goin make her come real sick, an her an da guys dat wen fool aroun behind Godʼs back wit her goin suffa plenny, if dey no come sorry an pau do da bad kine stuff dey doing. 


text:
Fo shua, I goin kill everybody dat make like her. Den all da church peopo goin know dat I da One dat look inside da heart an head an know wat everybody stay like, an wat dey tink, an I goin pay everybody fo wat dey wen do, good o bad. 


text:
“Now, I like tell dis to all you odda peopo inside Tyatira, you guys dat no listen to da Jezebel wahine an no like learn wat dey call ‘da deep secrets from da Devil’: I no goin make tings mo hard fo you guys. 


text:
“Everybody dat fight an win ova da bad kine stuff, an do wat I like um fo do till da end, I goin give um da right fo be in charge a da diffren peopos all ova da world. 


text:
“Da Bible say dis bout me, Jesus:<pb/>“He goin be dea leada. He goin carry one stick wit iron on top<pb/>Fo show he stay in charge. He goin broke dem guys in pieces, jalike one clay pot.” ’ An dass da kine power my Fadda wen give me. 


text:
“Everybody dat fight an win ova da bad kine stuff, dey goin be awesome, jalike da early morning star. 


text:
Den da One I wen see tell me, “Da angel messenja guy I wen send fo help da peopo who come togedda fo church Sardis side, write one letta to him, an say dis: ‘Da One dat stay in charge a da seven spirits dat come from God, an hold da seven stars too, dis wat he tell: “Eh, I know everyting wat you guys doing! I know dat everybody tell dat you guys stay alive fo real kine! But dass bulai, cuz I know dat you guys stay mahke inside. 


text:
So, wake up an no go back sleep now! An make strong wat you guys get still yet, cuz litto mo goin mahke. I see dat you guys neva do stuff all da way, da way my God like. 


text:
So den, rememba how you guys wen take da stuff I wen teach you guys, an you guys wen go all out fo do um. So, stay doing lidat. Come sorry fo da bad kine stuff you guys stay doing now, an no do um no moa. If you guys no wake up, I goin come quick, jalike one steala guy, an you guys no goin know da time I goin show up. 


text:
But get some peopo ova dea by you guys Sardis side dat stay do wass right an not pilau. Dey da guys dat goin walk wit me an wear clean white kine clotheses, cuz dey get da right fo do dat. 


text:
“Everybody dat fight an win ova da bad kine stuff, Dey goin wear clean white kine clotheses lidat. I no goin wipe out dea name eva From da Book Dat Tell Who Get Godʼs Kine Life fo real! I know dea names, An I goin tell my Fadda an his angel guys Dat dose guys stay my guys. 


text:
“If you guys can hear dis, you betta listen an go do wat Godʼs Spirit stay telling da church peopo.” ’ ” Fo Da Church Peopo Philadelphia Side 


text:
<pb/>Den da One I wen see tell me, “Da angel messenja guy I wen send fo help da peopo who come togedda fo church Philadelphia side, write one letta to him, an say dis: ‘Da One who stay living ony fo God, you can trus him everytime fo tell da trut. He da One dat get da right fo be da King jalike King David. Dass jalike he get King Davidʼs key. Wen he take da key an open da door, no mo nobody can close um. Wen he take da key an close da door, no mo nobody can open um. Dis wat he tell: 


text:
“I know everyting wat you guys doing. Look! Jalike I wen open one door in front you guys, an no mo nobody can close um. I wen do dat cuz you guys get ony litto bit power still yet, an you guys wen do wat I wen say, an you guys no tell dat you donno who me. 


text:
Get peopo dat come togedda inside one church, an say dey Godʼs peopo. But dey da Devilʼs peopo fo real. Dey ony bulai. I goin make dem come an go down in front you guys feet. An dey goin find out dat I get love an aloha fo you guys. 


text:
You guys wen do wat I wen say, an wen hang in dea an no give up. Az why I goin take care you guys wen da big presha come, da kine presha dass goin come on top da whole world, fo check out everybody dat stay down hea. 


text:
“Whoeva fight an win, I goin make dem strong Jalike da main post inside da temple fo my God.<pb/>Dey no goin eva leave da temple again!<pb/>I goin write my Godʼs name on top dem, An da name fo Godʼs big town, da new Jerusalem.<pb/>Dat place goin come down from da sky wea God stay.<pb/>An I goin write my new name on top dem. 


text:
“If you guys can hear dis, you betta listen an go do wat Godʼs Spirit stay telling da church peopo.” ’ ” Fo Da Church Peopo Laodicea Side 


text:
<pb/>Den da One I wen see tell me, “Da angel messenja guy I wen send fo help da peopo who come togedda fo church Laodicea side, write one letta to him, an say dis: ‘Da One dat stay true, who tell everyting jalike wen happen so you can trus wat he say, who wen start everyting dat God wen make inside da world, dis wat he say: 


text:
“I know everyting wat you guys stay doing. You guys not agains God, but same time, you guys not all out fo God! I like mo betta if you guys was all out fo God, o agains him. 


text:
You guys tink, ‘Me, I stay rich. I get plenny, an no need notting!’ Auwe! You guys donno still yet dat you all jam up! You guys no mo face, no mo money, no mo clotheses, an no can see! 


text:
“Now I goin tell you guys wat I like you guys fo do. Fo come rich inside, come by me an get da stuff you guys need. Dass jalike you guys goin buy da bestes kine gold, da kine dat dey put inside da fire fo take out da junk kine stuff. An den you guys come by me an buy white clotheses fo put on, fo take away da shame, cuz jalike you guys no mo clotheses! An den you guys come by me an buy da kine medicine fo put on top yoa eyes so you guys can see fo real kine! 


text:
Everybody I get love an aloha fo, I tell um wen dey mess up, an I help um fo do da right ting. So, come on, go all out, come sorry, an no do da bad kine stuff no moa. 


text:
Listen! I stay ova hea, standing outside da door an knocking. Anybody hear my voice, an open da door, I goin go inside his place, an eat wit him, an he goin eat wit me.<pb/> 


text:
“Whoeva fight an win,<pb/>I goin give dem da right fo sit by me wea I stay on top my throne.<pb/>Jalike me, I wen win,<br/>an now I stay sit down by my Fadda wea he stay on top his throne. 


text:
“If you can hear dis, you betta listen an go do wat Godʼs Spirit stay telling da church peopo fo do.” ’ ”<pb/>


text:
An afta dat I wen look, an I wen see someting jalike one dream. An I wen see one open door inside da sky. An I hear da same voice I wen hear befo time, dat sound jalike one trumpet. He was talking to me, an he say, “Eh, come up hea! I show you wass gotta happen bumbye.” 


text:
<pb/>Right den an dea, Godʼs Spirit wen take charge a me. In front me, up dea inside da sky, had one throne, an somebody was sitting on top da throne. 


text:
Da One dat sit dea get strong light dat come from him, jalike da light dat come from da jasper stone an da red carnelian stone! An aroun him had one rainbow dat look jalike da green emerald. 


text:
<pb/>Aroun da throne had twenty-four odda thrones, an twenty-four older leadas sitting on top dem. Dey had white clotheses on, an had da gold kine crown on top dea heads. 


text:
Outa da throne da lightning was flashing, an thunder making big noise. In front da throne had seven torches dat stay burn real bright, an dass da seven spirits dat come from God. 


text:
In front da throne wen look jalike one pond dat you can see thru, jalike da glass. In da middle, aroun da throne, had four tings dat stay alive, an dey get eyes all ova da front an back. 


text:
<pb/>Da first one dat stay alive wen look jalike one lion, da nex one look jalike one boy kine cow, numba three get one face jalike us, an da last one look jalike one eagle dat stay flying. 


text:
Da four tings dat stay alive, dey all get six wings, an day get eyes all ova, even unda dea wings. Dey no stop singing all day an all nite. Dey sing like dis:<pb/>“Da Good Boss, he Spesho! Real Spesho!<pb/>He da God Dat Get All Da Power! He da One wen stay from befo time, An stay now, An goin stay afta!” 


text:
God da One dat sit on top da throne, an stay alive foeva an eva. Da four tings dat stay alive, dey show respeck fo him, an tell him “Mahalo plenny!” an tell um how awesome he stay. 


text:
Everytime da twenty-four older leadas go down in front God dat sit on top da throne, an show love an respeck fo him. He da One dat stay alive foeva an eva. Dey put dea crowns down in front his throne, an sing lidis:<pb/> 


text:
“You our Boss an our God! You stay so spesho dat you get da right<pb/>Fo get everybody fo tell dat you stay awesome An show respeck fo you, An let you take charge dea power.<pb/>Cuz you wen make everyting Fo be how you like.”<pb/>


text:
Den, jalike one dream, I wen see da One dat stay sitting on top da throne, dass God. He get jalike one roll up paper in his right hand dat had writing on top two side, front side an back side. Befo time dey roll um up an close um wit seven wax kine seal on top. 


text:
<pb/>Den I see one angel messenja guy dat get plenny power. He tell wit one loud voice, “Eh! Who get da right fo broke da wax kine seal an open da paper?” 


text:
But no mo nobody inside da sky, on top da earth, o unda da earth get da right fo open da paper an look inside um. 


text:
<pb/>So den, I stay cry real hard cuz dey neva find nobody dat get da right fo open da paper an look inside. 


text:
But one older leada guy wen tell me, “Eh, brah! No need cry! Look! Christ, Godʼs Spesho Guy! Jalike da Bible wen say, he jalike one Lion! He da King dat come from Judah ohana! He da Main One dat come from King David. He wen win ova da bad kine stuff, so he get da right fo broke da seven wax kine seal, an open da paper! 


text:
<pb/>Den, jalike one dream, I wen look, an had da Baby Sheep Guy. Look like dey wen kill him awready. He standing on top da throne, in da middle. All aroun him had da four tings dat stay alive, an da older leada guys. He get seven horn an seven eye. Da horns an da eyes, dass da seven spirits from God dat he send all ova da world. 


text:
Da Baby Sheep Guy wen come an take da paper from da right hand a da One dat stay sitting on top da throne. 


text:
<pb/>Afta he take um, da four tings dat stay alive, an da twenty-four older leadas, dey wen go down in front da Baby Sheep Guy. Dey all get someting jalike guitar an gold kine bowl wit incense inside. Da incense, dass jalike all da tings da peopo dat stay spesho fo God wen aks him fo do. 


text:
Den dey sing one new song, dat say:<pb/>“You da One dat get da right Fo take da paper, broke da wax kine seal, an open um.<pb/>Cuz dey wen kill you jalike one sacrifice, An you wen bleed an mahke,<pb/>Fo pay da price fo bring peopo back to God, From every ohana, an language, an peopo, an country.<pb/> 


text:
You wen make um come Godʼs own peopo, Fo come prieses an work fo our God, cuz he dea King, An fo come king an queen guys wit God, An dey goin lead all da peopo inside da world. 


text:
<pb/>Den jalike one dream, I wen look an I hear uku million angel guys singing. Dey wen come togedda in one circle aroun da throne, an aroun da tings dat stay alive, an da older leada guys. 


text:
Dey sing wit one loud voice:<pb/>“Dey wen kill Godʼs Baby Sheep Guy Jalike one sacrifice.<pb/>So he get da right fo get all kine power, An rich kine stuffs, An get plenny smarts, An fo be real strong!<pb/>He get da right fo everybody give respeck to him, An tell how awesome he stay, An tell him he good heart cuz he give us everyting!” 


text:
<pb/>Den I wen hear everyting dat stay alive inside da sky, an on top da earth, an unda da earth, an inside da sea -- everyting inside da whole world, an dey was singing lidis:<pb/>“God, da One dat stay sitting on top da throne, An Godʼs Baby Sheep Guy,<pb/>We tell um dey good heart cuz dey do plenny good tings, An give um plenny respeck, An tell how awesome dey stay, An dat dey get all da power, Foeva an eva!” 


text:
Den da four tings dat stay alive wen say, “Dass right!” An da older leada guys wen go down an give God an da Baby Sheep Guy love an respeck.<pb/>


text:
Den, jalike one dream, I wen see da Baby Sheep Guy broke open da numba one seal from da seven seals on top da paper. Den I wen hear one a da four tings dat stay alive talk wit one loud voice dat sound jalike thunder. He tell, “Start now awready!” 


text:
Den, eh! I wen look an see one white horse. Had one guy on top um wit one bow fo shoot arrow. He wen get one crown. An he wen go out jalike one army guy fo fight an win agains da guys dat hate him. Da Numba Two Seal 


text:
<pb/>Den da Baby Sheep Guy wen broke open da numba two seal. An I wen hear da numba two ting dat stay alive, he tell, “Go awready!” 


text:
Den one nodda horse wen come out. Dat horse was red jalike fire. Da guy dat sit on top um get da power fo make da peopo all ova da world no stay good wit each odda, so dey fight an kill each odda. He get one real big sword. Da Numba Three Seal 


text:
<pb/>Den da Baby Sheep Guy wen broke open da numba three seal. An I wen hear da numba three ting dat stay alive tell, “Go awready!” I wen look, an had one black horse, an da guy on top um get one scale fo weigh stuff inside his hand. 


text:
Den I wen hear someting dat sound jalike one voice dat stay come from da four tings dat stay alive. Da voice say, “No goin get nuff food! Two pound wheat flour cost one dayʼs pay, an six pound barley flour cost one dayʼs pay. But no mess up da oil from da olive trees o da wine from da grape vines!” Da Numba Four Seal 


text:
<pb/>Den da Baby Sheep Guy wen broke open da numba four seal. An I wen hear da numba four ting dat stay alive say, “Go awready!” 


text:
I wen look, an eh! Had one nodda horse. Look jalike ready fo mahke kine color! Da guy dat stay ride on top um name Mahke Die Dead, an da boss fo da Mahke Peopoʼs Place wen follow behind him. Dey get da power fo wipe out bout one quarta a da peopo inside da world cuz get war, cuz no mo food, cuz everybody sick, an cuz da wild animals kill um. Da Numba Five Seal 


text:
<pb/>Den da Baby Sheep Guy wen broke open da numba five seal. An by da altar place I wen see all da spirits, da one da bad guys wen kill cuz dey Godʼs peopo, an dey wen tell wat God wen say, an dass was da trut. 


text:
Da spirits wen talk loud, an say, “Eh Boss, you get all da power! You spesho, an you tell da trut! How long mo we gotta wait till you come fo judge all da peopo hea on top da earth an punish dem? Cuz dey wen kill all us guys!” 


text:
<pb/>Den God wen give all da spirits white robe fo put on. An he wen tell um, “Rest an wait litto bit moa. Cuz yoa bruddas, dey still stay working fo me jalike you guys was. Da bad guys goin kill dem too jalike dey wen kill you guys. Den da time goin come fo punish da bad guys.” Da Numba Six Seal 


text:
<pb/>An jalike one dream, I wen watch wen da Baby Sheep Guy wen broke open da numba six seal on top da paper. Right den an dea da earth wen shake real hard all ova! Da sun wen come real dark, an da moon wen come red jalike blood. 


text:
An da stars wen fall down from da sky to da earth, jalike da fig kine fruit dat not ripe yet fall down from da tree wen da strong wind shake um real hard. 


text:
Da sky wen move away, jalike wen you roll up one paper! All da mountains an all da islands wen move to diffren place. 


text:
Den everybody all ova da world, da king guys, da odda leadas, da army bosses, da rich peopo, da guys dat get power, an all da slave guys, an da guys dat not slaves, dey all wen go hide inside da caves, an unda da rocks on top da mountains. 


text:
Dey wen yell to da mountain an da rock, “Fall down on top us an hide us, so dat God who stay sit on top da throne, he no can see us! Hide us from da Baby Sheep Guy, cuz he no take da bad kine stuff we stay doing! 


text:
Cuz da time stay come awready wen dey goin punish us. Auwe! Fo shua, no mo nobody goin come out alive!”<pb/>


text:
Afta dat, jalike one dream, I wen see four angel guys standing by da four corners a da earth. Dey was holding back da four winds so dey no can blow on top da land o da sea o on any tree. 


text:
Den I wen see one nodda angel guy coming up from da east. He get one ting fo make one mark on top peopo, from da God dat stay alive. Wit one loud voice he call to da four angel guys dat get da power fo mess up da land an da sea. 


text:
He tell dem, “Eh! No mess up da land o da sea o da trees! Wait till afta we put da mark from our God on top da forehead a da peopo dat work fo him dat stay alive!” 


text:
Den I wen hear how plenny peopo get Godʼs mark on top dea forehead. Was 144,000 peopo from inside all da Israel ohana:<pb/> 


text:
From da Judah ohana, 12,000 get Godʼs mark.<pb/>From da Reuben ohana, 12,000 get Godʼs mark.<pb/>From da Gad ohana, 12,000 get Godʼs mark.<pb/> 


text:
From da Asher ohana, 12,000 get Godʼs mark.<pb/>From da Naftali ohana, 12,000 get Godʼs mark.<pb/>From da Manassah ohana, 12,000 get Godʼs mark.<pb/> 


text:
From da Simeon ohana, 12,000 get Godʼs mark.<pb/>From da Levi ohana, 12,000 get Godʼs mark.<pb/>From da Issachar ohana, 12,000 get Godʼs mark.<pb/> 


text:
From da Zebulun ohana, 12,000 get Godʼs mark.<pb/>From da Joseph ohana, 12,000 get Godʼs mark.<pb/>From da Benjamin ohana, 12,000 get Godʼs mark. Choke Peopo From All Diffren Place 


text:
<pb/>Afta dat, jalike one dream, I wen look, an dea in front me had uku plenny peopo! Dey so plenny dat no can count um. Dey come from all da countries, all da ohanas, all da diffren peopos, an all da language all ova da world. Dey stay standing in front Godʼs throne, an in front da Baby Sheep Guy. Dey was wearing white kine clotheses, an dey stay holding branches from da palm tree inside dea hand. 


text:
Wit one loud voice dey wen tell,<pb/>“Our God an da Baby Sheep Guy, Dey sit on top da throne.<pb/>An dey da One dat take us outa da bad kine stuff we stay in.” 


text:
<pb/>All da angel guys stay standing aroun Godʼs throne, an aroun da older leada guys, an aroun da four tings dat stay alive. Dey all go down wit dea face on top da groun in front Godʼs throne, an dey give God love an respeck. 


text:
Dey tell,<pb/>“Dis fo shua!<pb/>God, we talk good bout you, You awesome! You real smart!<pb/>Mahalo plenny!<pb/>We get plenny respeck fo you! You get all da power! You mo strong den anybody!<pb/>You stay lidat foeva an eva!<pb/>Dass fo shua!” 


text:
<pb/>Den one a da older leadas wen aks me, “Eh! Who da guys wit da white clotheses? An wea dey wen come from?” 


text:
<pb/>I tell him, “Mista, I donno. But you know!” He say, “Dis all da peopo dat wen come out from da big trouble. Da Baby Sheep Guy, he wen make um clean inside, cuz he wen bleed an mahke fo dem. Dass jalike peopo wash dea clotheses clean, an make um come white.<pb/> 


text:
Dass why dey stay in front Godʼs throne, An work fo him all day an all nite inside his temple.<pb/>God da One dat stay sit on top his throne, An he goin take care dem, Cuz he stay dea wit dem.<pb/> 


text:
Dey no goin eva come hungry o thirsty again!<pb/>Dey no goin eva get burn from da real hot sun no moa!<pb/> 


text:
Cuz da Baby Sheep Guy Dat sit in da middle a da throne,<pb/>He goin take care dem Jalike one sheep farma dat take care his sheeps.<pb/>He goin take dem by da puka Fo da water dat make peopo get life fo real kine.<pb/>An God goin wipe away all dea tears from dea eyes.”<pb/>


text:
Wen da Baby Sheep Guy wen go open da numba seven seal, neva had no noise inside da sky fo bout half hour. 


text:
Den I wen see da seven angel guys dat stand in front God all da time, an he wen give um seven trumpet. 


text:
<pb/>Anodda angel guy wen go stand in front da altar place. He get one gold pan fo burn da incense. He wen get plenny incense fo put togedda wit all da prayers from da peopo dat stay spesho fo God. He put da incense on top da gold kine altar in front Godʼs throne, fo give um to him. 


text:
Da smoke from da incense dat stay burning, wen go up to God from da pan dat da angel guy stay hold. An all da prayers from da peopo dat stay spesho fo God wen go up to God too, wit da smoke. 


text:
Den da angel guy wen take da incense pan, fill um up wit da red hot coals an da fire from da altar, an throw um all down on top da groun. Den had thunder an big noise, da lightning wen flash, an da earth wen shake. Da Seven Trumpet 


text:
<pb/>Da first angel guy wen blow his trumpet. An had ice jalike da rain, an fire dat stay mix wit blood, come down real hard on top da earth. An thirty-three percent da earth, da trees, an all da grass wen burn up! Da Numba Two Trumpet 


text:
<pb/>Da numba two angel guy wen blow his trumpet. Den someting dat wen look jalike one big mountain dat stay burning wen fall down inside da sea. An thirty-three percent da sea wen come blood. 


text:
Thirty-three percent da tings dat stay alive inside da sea, dey wen all mahke. An thirty-three percent all kine boats wen all broke up. Da Numba Three Trumpet 


text:
<pb/>Den da numba three angel guy wen blow his trumpet. An one big star dat stay burning jalike one torch, wen fall down from da sky on top thirty-three percent da rivers an da pukas fo water. 


text:
Da star, dey call um “Bitta Taste.” Thirty-three percent all da water wen come bitta, an plenny peopo wen drink um an mahke, cuz da water wen come bitta. Da Numba Four Trumpet 


text:
<pb/>Da numba four angel guy wen blow his trumpet, an someting wen hit thirty-three percent da sun, thirty-three percent da moon, an thirty-three percent da stars, an dey wen come dark. Da day time, thirty-three percent mo dark, an da nite time, thirty-three percent mo dark. 


text:
<pb/>Den, jalike one dream, I wen look an hear one eagle dat stay flying high in da sky. An wit one loud voice he say, “Auwe! Auwe! Auwe! Goin be real bad fo everybody dat stay alive on top da earth wen da odda three angel guys goin blow dea trumpet!”<pb/>


text:
Den, jalike one dream, I wen hear da numba five angel guy blow his trumpet, an I wen see one star fall down from da sky to da earth. Den somebody wen give da star one key fo open da Deep Dark Hole. 


text:
Da star wen open da Deep Dark Hole wit da key, an da smoke wen come outa da hole, jalike da kine smoke from one real big imu. Da smoke from da hole wen make da sun an da sky come dark. 


text:
Den outa da smoke, plenny grasshoppas wen come down on top da earth. God wen give um da kine power jalike da scorpions get. 


text:
God wen tell da grasshoppas, “No mess up da grass, o plants, o trees on top da earth, but ony da peopo dat no mo Godʼs mark on top dea forehead!” 


text:
Da grasshoppas no mo da power fo kill dem, but ony fo make um suffa five months. Da kine suffa was jalike da kine suffa da scorpions give wen dey sting one guy. 


text:
<pb/>Da kine grasshoppas, dey look jalike horses, all ready fo fight one war. On top dea head dey get someting jalike one gold crown. Dea face look jalike peopo face. 


text:
Dey get metal plate on top dea chest. Dea wing sound real loud, jalike plenny horses an wagons fo war going real fast fo fight one war. 


text:
Dey get da tail an da sting jalike da scorpion. Dea tail get power fo make plenny peopo suffa fo five months. 


text:
Dey get one king fo lead dem. He da bad angel messenja guy from da Deep Dark Hole. Da messenja get da name “Abaddon” in da Hebrew language, an “Apollyon” in da Greek language. Dat mean, “Da Guy dat Wipe Out Everyting.” 


text:
<pb/>Dis da first time God goin make da peopo suffa plenny. Bumbye goin get two mo times dey goin suffa. Da Numba Six Trumpet 


text:
<pb/>Den, jalike one dream, I wen hear da numba six angel guy blow his trumpet. An I hear one voice come from in front God, from da four horns dat stick up on da corners a da gold altar place. 


text:
Da voice tell da numba six angel guy dat get da trumpet, “Let um go, da four angel messenja guys dat stay all tie up by da big Eufrates River!” 


text:
Dose angel messenja guys, dey stay ready fo dat year, an month, an day, an hour. So da numba six angel guy wen let um go fo go kill one guy from every three peopo on top da earth. 


text:
<pb/>All da horses an da guys on top um wen look jalike dis inside my dream: da plate on top dea chest was red jalike fire, dark blue, an yellow jalike sulfur. Da horse head wen look jalike da lion head. An fire, smoke, an sulfur wen come outa dea mout. 


text:
Da fire, da smoke, an da sulfur dat wen come outa dea mout, dat was three big trouble dat wen kill one guy from every three peopo dat stay on top da earth. 


text:
Da mout an da tail, dass wea da horses wen get dea power. Dea tail jalike da snakes wit head an mout fo bite da peopo, an make um suffa. 


text:
<pb/>Da odda peopo dat neva mahke from da big trouble, dey still yet no come sorry an pau do da bad kine stuff dey do. Dey still yet no pau go down in front da bad kine spirits, an da idol kine gods. No matta dey make da idols wit da gold, da silva, da bronze, da stone, an da wood. An no matta da idol kine gods no can see, o hear, o walk, notting! 


text:
Da peopo still yet no come sorry o pau kill peopo, o make kahuna, o fool aroun, o steal stuffs.<pb/>


text:
Den, jalike one dream, I wen see anodda angel guy dat get plenny power, coming down from da sky. He get one cloud fo his clotheses, an one rainbow aroun his head. His face jalike da sun, an his legs jalike fire. 


text:
Da angel guy stay hold one small paper in his hand dat stay open. He put his right feet on top da sea, an his left feet on top da land. 


text:
Afta da thunder make noise, I wen start fo write. But I wen hear one voice from da sky dat say, “No write down wat da thunder wen tell. Dass one secret.” 


text:
<pb/>Den da angel guy dat I wen see, da one dat stay standing on top da sea an da land, he wen raise his right hand to da sky. 


text:
Da angel guy wen make one strong promise fo God, who stay live foeva an eva, who wen make da sky an da world, an da sea, an everyting dat stay inside um. Da angel guy wen promise, “Dis stay true: God no goin wait no moa! Time awready!” 


text:
Wen da numba seven angel guy stay ready fo blow his trumpet, den God goin do da secret ting jalike he wen plan, jalike da Good Stuff From Him say, dat he wen tell da guys dat wen work fo him an talk fo him befo time. 


text:
<pb/>Den da same voice dat I wen hear befo from da sky, dat voice tell me, “Go, take da paper dat stay open inside da angel guy hand, da one dat stay standing on top da sea an da land.” 


text:
<pb/>I wen go by da angel guy an aks him fo give me da small paper. He tell me, “Take um an eat um. Goin come sour inside yoa stomach, no matta inside yoa mout taste sweet, jalike da honey!” 


text:
<pb/>I wen take da small paper from da angel guyʼs hand, an I wen eat um. Wen taste sweet jalike da honey inside my mout, but wen I wen swallow, wen come sour inside my stomach. 


text:
Den da angel guy tell me, “Eh, you gotta tell wat God wen say again bout plenny countries, peopos, language, an kings.”<pb/>


text:
Den, jalike one dream, somebody wen give me one bamboo, jalike one stick fo measure. An dey tell me, “Go. Measure Godʼs temple an da altar, an count how plenny peopo get dea dat show God love an respeck. 


text:
But no go measure da yard outside da temple, cuz God wen let da peopo dat not his peopo take um ova. Dey goin walk all ova Jerusalem, da town dat stay spesho fo God, fo three an a half year. (Dass 42 months, o 1,260 days, you know.) 


text:
<pb/>Goin get two guys. I goin give dem da power fo talk fo me fo all dat time. Dey goin put on burm bag kine clotheses fo show dat dey stay crying inside.” (Zekariah 4:1-14) 


text:
<pb/>Dese two guys, dey da two olive trees an da two stands fo lamp dat Zekariah wen tell bout inside da Bible. Dese guys, dey stay standing in front God, da Boss fo da earth. 


text:
If somebody like hurt dem, fire come outa da guys mout an burn dem up. Dass how da guys goin wipe out anybody dat go agains dem. 


text:
<pb/>Dose guys get da power fo shut up da sky, so da rain no stay come, wen dey stay telling wat God wen say. An dey get da power fo make da water change fo come blood. An dey get da power fo make all kine trouble come on top da peopo all ova da world too, wen eva dey like. 


text:
<pb/>Den, wen dey pau tell wat God say, da Wild Animal dat come up outa da Deep Dark Hole, he goin fight agains dose two guys. An da Wild Animal goin win, an kill um. 


text:
An dea bodies goin stay on top da street inside da Big Town, da one you can say stay jalike Sodom town o jalike Egypt. Dat Big Town, dass wea dey wen put da Boss Jesus on top da cross fo mahke. 


text:
Fo three an a half days goin get peopo from all da countries, ohanas, language, an diffren kine peopos from all ova da world ova dea. Dey goin look at da guys bodies, an dey no goin let nobody bury um. 


text:
All da peopo all ova da world goin feel good inside cuz dose two guys wen mahke. All da peopo goin party, an send plenny present to each odda. Cuz dose two guys dat talk fo God wen make all da peopo suffa plenny. (Ezekiel 37:5,9,10) 


text:
<pb/>But you know wat? Afta three an a half days, God wen make um breathe again, an dey wen stand up. Everybody dat wen see um, wen come real scared. 


text:
Den da two guys dat wen talk fo God wen hear one loud voice from da sky dat talk to dem, an tell, “Come up hea!” An wen da guys dat wen stay agains dem wen look, dey see um go up to da sky inside one cloud. Da Numba Two Big Trouble 


text:
<pb/>Right den an dea da earth wen start fo shake real hard. An ten percent a da Big Town wen wipe out, an seven tousand peopo wen mahke. Da rest a da peopo was real scared, an dey wen tell dat God who stay inside da sky, he awesome. 


text:
<pb/>Dat was da numba two big kine trouble. Auwe! Pretty soon goin get da numba three big kine trouble! Da Numba Seven Trumpet 


text:
<pb/>Den da numba seven angel guy wen blow his trumpet. An had real loud voices wen come from da sky. Dey wen say,<pb/>“Now da time! God an his Spesho Guy Christ get da power<pb/>Fo take ova an be King ova all da peopos inside da world. Dey goin lead da peopo foeva an eva!” 


text:
<pb/>Den da twenty-four older leadas dat was sitting on top dea thrones in front God, dey wen go down wit dea face on top da groun, an wen give God love an respeck. 


text:
Dey tell,<pb/>“Eh, God! Mahalo plenny! You da Boss, da God Dat Get All Da Power!<pb/>You stay now, An wen stay befo time!<pb/>Now you stay showing all yoa power, An wen start fo take charge a all da peopo inside da world!<pb/> 


text:
Da peopos dat no trus you, Dey real huhu,<pb/>But you no take da bad kine stuff. <pb/>“Time awready fo you fo come da Judge fo da mahke peopo.<pb/>An fo give yoa worka guys da good kine stuff you have fo dem Fo wat dey wen do fo you. Same ting you goin give to all da guys dat wen talk fo you, An all yoa spesho peopo, An you goin give um to da ones dat get respeck fo how you stay, Da big peopo an da litto peopo. <pb/>“Time awready fo wipe out da guys Dat wen wipe out all da odda peopo Dat stay on top da earth!” 


text:
<pb/>Den Godʼs temple inside da sky wen come open, so can see da Box Fo Godʼs Promise dat get da Ten Commandments inside. Den had lightning flash, an noise, an loud thunder. Da earth wen shake, an had plenny ice come down jalike rain.<pb/>


text:
Den, jalike one dream, I see one big, awesome ting inside da sky. Was one wahine wit da sun fo her clotheses, an da moon unda her feet, an one crown wit twelve stars on top her head. 


text:
<pb/>Den I wen see one nodda awesome kine ting inside da sky. Had one big, red dragon, an he had seven head an ten horn, wit seven small crown on top da seven head. 


text:
Da Dragon tail wen sweep some a da stars outa da sky, an throw um down to da groun: one star from every three stars. Da Dragon wen stand in front da wahine dat goin born one baby, so he can eat her baby as soon as he born. 


text:
She wen born one boy. He goin be da King fo lead all da diffren peopos on top da earth. He goin carry one king kine stick dat get iron on top fo show he in charge. But God wen grab up da boy to him an to his throne. 


text:
Den da wahine wen run to da boonies, to one place dat God wen make ready fo her, an somebody wen take care her three an a half year. 


text:
<pb/>Den had war inside da sky. Michael an his angel messenja guys wen fight da Dragon, an da Dragon an his bad angel messenja guys wen fight back wit dem. 


text:
Da big Dragon, God wen throw um outa da sky. Dass da old snake. Dey call um da Devil, an Satan. He bulai all da peopo inside da world. God wen throw him an his angel messenja guys down on top da earth. 


text:
<pb/>Den I wen hear one loud voice inside da sky dat say,<pb/>“Now da time! God goin take us outa da bad kine stuff we stay in!<pb/>An show us dat he da King, An he get all da power!<pb/>His Spesho Guy Christ get da right fo lead everybody! Cuz da Bad Guy dat wen poin finga<pb/>At our bruddas an sistas all day an all nite, God wen throw him down hea on top da earth.<pb/> 


text:
Our bruddas an sistas wen win ova da bad kine stuff, Cuz dey wen trus Godʼs Baby Sheep Guy.<pb/>He wen bleed an mahke fo dem. An dey wen tell dat dey trus him. Dey not even scared fo give dea life fo mahke!<pb/> 


text:
So, everybody dat stay wit God inside da sky, dance an sing! But auwe to you guys on top da earth an da sea! Cuz da Devil wen go down by you guys! He stay real huhu, Cuz he know he ony get litto bit mo time left!” 


text:
<pb/>Wen da Dragon wen see dat God wen throw um down to da earth, he wen chase da wahine dat wen born da baby boy. 


text:
God wen give her two wings jalike one big eagle, so she can fly to da place wea he wen make ready fo her inside da boonies. Ova dea he goin take care her fo three an a half years, an da Dragon no can touch her. 


text:
<pb/>Den da Dragon wen blow out plenny water outa his mout, jalike one river, so dat he can grab da wahine an take her away. 


text:
But da groun wen help her. Da groun wen open up one crack, an swallow up da water dat da Dragon wen blow outa his mout. 


text:
So da Dragon wen come real huhu at da wahine, an wen go way fo fight agains her odda kids. Dass everybody dat listen to wat God tell um fo do, an do all da true stuff dat Jesus wen show us. Den da Dragon wen go stand on top da beach by da sea.<pb/>


text:
Den, jalike one dream, I wen see one Wild Animal coming outa da water. He get ten horn an seven head, wit ten crown on top da horns. On top da heads, each one get one name dat tell any kine stink stuff bout God. 


text:
Da Wild Animal I wen see look like one leopard, but he get feet jalike da bear, an da mout jalike da lion. Da Dragon wen give da Wild Animal his power, an his throne, an da right fo take charge a da peopo wit him. 


text:
<pb/>One head a da Wild Animal wen look like was bus up real bad an he litto mo mahke, but den he wen stay alive. All da peopo all ova da world wen blow dea minds, an dey wen stick wit da Wild Animal. 


text:
All da peopo wen go down an pray to da Dragon, cuz he wen give da Wild Animal da right fo take charge a da peopo wit him. An dey go down an pray to da Wild Animal too. Den dey tell, “No mo nobody ova hea get mo power den da Wild Animal! No mo nobody can go fight one war agains him an win!” 


text:
<pb/>Da Wild Animal wen get da mout fo talk big an talk stink bout God, an fo take charge a da peopo wit da Dragon fo three an a half year. 


text:
Da Wild Animal stay talking any kine an talking stink bout God an da place wea God stay, an everybody dat stay dea in da sky too. 


text:
He wen get da power fo fight one war agains da peopo dat stay spesho fo God, an win, an fo take charge all da ohanas, all da diffren peopos, all da languages, an all da country all ova da world. 


text:
Everybody on top da earth goin go down an pray to da Wild Animal. Ony da peopo dat get dea name inside da Book Dat Tell Who Get Godʼs Kine Life, dey no goin go down an pray to da Wild Animal. Cuz dey da peopo dat stick wit Godʼs Baby Sheep Guy. From da time wen God wen make da world, God wen make plan fo let da peopo kill his Baby Sheep Guy. (Jeremiah 15:2; 43:11)<pb/> 


text:
Whoeva suppose to go prison, Dey goin go prison!<pb/>Whoeva suppose to mahke wit da sword, Dey goin mahke wit da sword!” So dass why, Godʼs spesho peopo, dey gotta hang in dea an listen to God an trus him! 


text:
<pb/>Den I wen see one nodda Wild Animal coming outa da earth. He get two horn jalike one baby sheep, but he talk jalike one dragon. 


text:
Dis Wild Animal, he da numba one guy fo da first Wild Animal, an he stay use all da power dat da odda Wild Animal get fo take charge a da peopo. He stay make all da peopo all ova da world go down an pray to da first Wild Animal, da one dat wen get bus up real bad, an litto mo mahke, but still yet wen stay alive. 


text:
<pb/>Da Numba Two Wild Animal wen do all kine awesome stuff fo show wat kine him. He even wen make da fire come down from da sky to da earth in front everybody. 


text:
Da Numba Two Wild Animal wen get da power fo do all kine awesome stuff in front da first Wild Animal. Az why he wen bulai all da peopo dat stay on top da earth. He wen tell da peopo fo make one statue fo da first Wild Animal, fo show respeck fo him. Dass da one dat wen get bus up wit da sword, an litto mo mahke, but still yet wen stay alive. 


text:
<pb/>Da Numba Two Wild Animal wen get da power fo make da statue a da first Wild Animal come alive, so dat da statue can talk. An anybody dat no like go down an pray to da statue, dey goin kill um. 


text:
Da Wild Animal wen make everybody, da big an da small peopo, da rich peopo an da poor peopo, da slave guys an da peopo dat not slaves, he wen make um get his mark on top dea right hand o on top dea forehead. 


text:
So dat anybody who no mo da Wild Animalʼs name o da numba dat tell wat his name on top dem, dey no can buy o sell notting. 


text:
<pb/>Fo know dis, gotta be sharp! Whoeva get good head, dey gotta figga wat mean da Wild Animalʼs numba, cuz da numba show one guyʼs name. His numba, az 666.<pb/>


text:
Den I wen look, an jalike one dream, right dea in front me I see da One dat was jalike Godʼs Baby Sheep. He stay standing on top Mount Zion, an wit him was 144,000 peopo dat get Godʼs Baby Sheepʼs name an his Faddaʼs name on top dea forehead. 


text:
Afta dat I wen hear one big noise come from da sky, jalike wen plenny water pound, an jalike da thunder. Da sound I wen hear, jalike peopo playing plenny guitars. 


text:
Dey wen sing one new song in front da throne, an in front da four tings dat stay alive, an da older leadas. No mo nobody can learn da song, ony da 144,000 peopo on top da earth dat God wen pay da price fo get um back fo himself, dey can learn um. 


text:
<pb/>Dey da guys dat neva make demself pilau, but dey stay clean, cuz dey neva fool aroun da wahines. Every place Godʼs Baby Sheep Guy go, dey go wit him. God wen pay da price fo cut dem loose from da bad kine stuff, from all da peopo on top da earth. Dey da first peopo dat give demself to God an his Baby Sheep Guy, jalike one gif. 


text:
<pb/>Den I wen see anodda angel messenja guy, jalike one dream, flying up dea. An he get Good Stuff From God dat stay foeva fo tell everybody dat stay on top da earth: all da diffren countries, an ohanas, an languages, an peopos. 


text:
Da angel talk wit one loud voice, an say, “Give respeck fo God an tell how awesome he stay! Cuz da time stay now wen he goin come da Judge fo everybody. Give love an respeck to da One dat wen make da sky, da earth, da ocean, an da pukas wea get water.” 


text:
<pb/>Den I wen see da numba two angel messenja guy come, an he tell, “Babylon, da Big Town, wen wipe out! Cuz da Babylon peopo wen ack jalike one wahine dat make all da diffren peopos drink her kine wine, an dat make dem all go pupule an ony like fool aroun.” 


text:
<pb/>Den da numba three angel messenja guy wen come afta dat, an tell wit one loud voice, “Get peopo dat go down an pray in front da Wild Animal an his statue. An get peopo dat get his mark on top dea forehead o dea hand. 


text:
God come real huhu an no take da bad kine stuff dose peopo stay doing. He goin make dose peopo suffa real bad from da burning sulfur, in front Godʼs spesho angel guys an Godʼs Baby Sheep Guy. Dass jalike wen one guy make anodda guy drink too much real strong wine, fo make um come real drunk. 


text:
Da smoke from da fire wea dey stay suffa goin go up in da sky foeva an eva. Everybody dat go down an pray in front da Wild Animal an his statue, o get da mark fo his name on top dem, dey no goin rest day time o nite time, eva!” 


text:
<pb/>Dat mean, da peopo dat stay spesho fo God gotta hang in dea. Dey da ones dat listen to God, an stay trus Jesus. 


text:
<pb/>Den I hear one voice from da sky tell, “Write dis: From now, everybody dat trus da Boss Up Dea, dey goin stay good inside wen dey mahke.” Godʼs Spirit say, “Yeah! Dey goin rest from all dea hard work, an everybody goin know da good stuff dey wen do.” Time Fo Bring In Da Grapes (Daniel 7:13) 


text:
<pb/>Den I wen look, an jalike one dream, in front me had one white cloud. Had one guy sitting on top da cloud dat look jalike us. He da Guy Dass fo Real. He get one gold kine crown on top his head, an one sharp sickle in his hand. 


text:
<pb/>Den anodda angel messenja guy wen come outa da temple, an wit one loud voice he tell da One dat stay sitting on top da cloud, “Now cut da grapes wit yoa sickle, cuz az da right time now. Da grapes inside da fields all ova da world stay ready fo cut.” 


text:
<pb/>Da One dat stay sitting on top da cloud wen swing his sickle ova da earth, an wen bring in all da grapes. 


text:
<pb/>Den I wen see one nodda angel messenja guy come outa da temple inside da sky, an he get one sharp sickle too. 


text:
An had one nodda angel messenja guy dat stay in charge a da fire. He wen come from da altar, an wit one loud voice he tell da angel dat get da sickle, “Now cut da grapes from da grape fields all ova da world wit yoa sickle, cuz dey stay ready now.” 


text:
<pb/>So, jalike one dream, da angel guy wen swing his sickle ova da earth. Den he wen bring in da grapes, an throw um inside da puka wea dey smash um. Dat show dat God no take da bad kine stuff da peopo do. 


text:
Dey wen smash da grapes inside da wine puka outside da big town, an blood wen come outa da puka dat was so plenny, was two hundred miles long an five feet deep.<pb/>


text:
Den I wen see one nodda big an awesome ting inside da sky, jalike one dream. God wen send seven angel messenja guys, an dey bring seven big kine trouble to da peopo. Az how God show dat he no take da bad kine stuff da peopo do. Afta da peopo wen suffa from da seven big kine trouble, den God pau send no mo big kine trouble. 


text:
<pb/>Afta dat I wen see someting dat make me tink was one pond dat you can see thru, jalike da glass, an had fire all mix up inside. An standing by da side had all da peopo dat wen fight an win agains da Wild Animal an his statue, da one dat get one numba fo his name. An dose peopo dat wen fight an win, dey hold guitar dat God wen give um inside dea hand. 


text:
Dey was singing jalike Moses, da guy dat wen work fo God, an jalike Godʼs Baby Sheep Guy. Dey sing:<pb/>“God, you da Boss!<pb/>You da God Dat Get All Da Power.<pb/>You do big an awesome stuff.<pb/>You everytime do wass right an wass true.<pb/>You da King fo all da diffren peopos foeva an eva! <pb/> 


text:
“Boss, everybody goin get respeck fo you.<pb/>An tell how awesome you stay.<pb/>Cuz you mo spesho an good den all da peopo.<pb/>All da diffren peopos from all ova da world goin come,<pb/>An give you love an respeck.<pb/>Cuz dey wen see all da good an right tings<pb/>You wen do!” 


text:
<pb/>Afta dat I wen look, an jalike one dream, inside da sky had da spesho tent dat show dat God stay wit his peopo. An inside dea, da Real Real Spesho Place stay open. 


text:
Da seven angel messenja guys dat wen bring da seven big kine trouble wen come outa da Real Real Spesho Place. Dea clotheses was clean, linen kine cloth dat was shining. Dey get gold kine cloth ova dea shoulda an across dea chest. 


text:
Den one a da four tings dat stay alive wen give seven gold kine bowl to da seven angel guys. Da seven bowl stay full a Godʼs huhu, fo show dat God no take da bad kine stuff da peopo doing. God, he stay live foeva an eva. 


text:
Den da Real Real Spesho Place stay full a smoke cuz God stay so awesome, an he get so plenny power. Nobody can go inside dea till da seven big kine trouble from da seven angel guys wen pau.<pb/>


text:
Den jalike one dream, I hear one loud voice from da Real Real Spesho Place dat tell da seven angel messenja guys, “Dis da seven bowl dat show dat God stay huhu, an no take da bad kine stuff da peopo inside da world stay doing. Take um, an go pour da stuff inside um on top da earth.” 


text:
<pb/>Da first angel guy wen go an pour out da stuff from his bowl on top da earth. Den da peopo dat get da Wild Animalʼs mark on top dem an dat go down an pray to his statue, dey get bad kine sore dat come out all ova dem an hurt real bad. 


text:
<pb/>Da numba two angel guy wen pour out da stuff from his bowl on top da ocean, an wen make um jalike da blood from one mahke guy. Den all da tings dat stay alive inside da ocean wen mahke. 


text:
<pb/>Da numba three angel guy wen pour out da stuff from his bowl on top all da river an puka wea water come out, an dey wen come blood too. 


text:
Den I wen hear da angel guy dat stay in charge a da water tell,<pb/>“God, you so good an spesho!<pb/>You wen stay befo time, an you stay now.<pb/>You da Judge, an you do everyting right.<pb/>Cuz you punish da peopo fo da bad kine stuff dey wen do.<pb/> 


text:
Cuz dey wen kill da guys dat talk fo you, an yoa odda spesho peopo,<pb/>An make dem bleed an mahke.<pb/>So you wen give um blood fo drink too,<pb/>Cuz az wat dey get fo kill yoa peopo.” 


text:
Den I hear one voice from da altar say,<pb/>“Az right! You da Boss, da God Dat Get All Da Power.<pb/>You da Judge.<pb/>An everyting you do, you do um right<br/>an tell da trut.” 


text:
<pb/>Da numba four angel guy wen pour out da stuff from his bowl on top da sun. Den God wen give power to da sun fo burn da peopo wit fire. 


text:
Dey wen get burn plenny cuz da sun so hot. Dey talk stink bout God, cuz he get da power fo make all dis kine trouble come on top dem. But still yet, dey no like change an come sorry fo da bad kine stuff dey do, an dey no like talk good bout God. 


text:
<pb/>Da numba five angel guy wen pour out da stuff from his bowl on top da Wild Animalʼs throne. An every place da Wild Animal stay king, wen come real dark. Den peopo ova dea bite dea tongue cuz dey suffa real bad. 


text:
Dey talk stink bout God in da sky cuz dey stay suffa an get bad kine sores all ova dem, but dey no like change an come sorry fo da bad kine stuff dey do. 


text:
<pb/>Da numba six angel guy wen pour out da stuff from his bowl on top da big Eufrates River, an all da water wen come dry up, fo make ready da way fo da kings from da east fo come. 


text:
<pb/>Den jalike one dream, I wen see three bad kine spirits wen look jalike frogs. One wen come outa da dragonʼs mout, one outa da Wild Animalʼs mout, an one outa da mout a da guy dat say he talk fo God, but he bulai. 


text:
Dose bad kine spirits do all kine awesome stuff fo show dea power. Dey go out an get all da kings in da whole world fo bring dem togedda fo fight on da Big Day. Dass da time wen da God Dat Get All Da Power goin come fo judge everybody. 


text:
<pb/>Da Boss say, “Look! I goin come quick, jalike one steala guy! Whoeva stay awake, an get dea clotheses wit dem, dey no goin come shame cuz dey naked. But dey goin stay good inside.” 


text:
<pb/>Den da bad kine spirits bring da kings togedda inside one place da Jews call “Armageddon,” dea language. 


text:
<pb/>Den da numba seven angel guy wen pour out da stuff from his bowl in da air. An one loud voice wen come from da throne inside da Real Real Spesho Place an say, “Dass all. Everyting pau.” 


text:
Den get big lightning, plenny noise, big thunder, an da earth stay shake so hard -- neva had dat kine big shaking befo, wen peopo stay on top da earth, till now. 


text:
Babylon, da mos importan big town, wen split an come three. An da big towns fo da diffren peopos all ova da world wen get wipe out. God wen come huhu wit da peopo inside Babylon, da big town. He make um suffa real bad, cuz he no take da bad kine stuff da peopo ova dea stay do. He make to dem jalike wen one guy make anodda guy drink too much real strong wine, fo make um come real drunk. 


text:
Den real big kine ice storm wen come down from da sky jalike rain. Every piece ice weigh bout 75 pounds, an dey fall down on top da peopo! Den da peopo wen talk stink bout God cuz a da ice, cuz was so bad.<pb/>


text:
Den, jalike one dream, one a da seven angel messenja guys dat get da seven bowl wen come tell me, “Come. I show you how God goin punish da big wahine dat fool aroun fo money, dat get her throne near da big ocean. 


text:
Da kings all ova da world wen fool aroun wit her. An da peopo dat live inside da world, she make um do any kine, jalike she make um come real drunk, cuz dey fool aroun wit her.” 


text:
<pb/>Den Godʼs Spirit wen take charge me, an da angel guy wen take me inside da boonies. Ova dea, jalike one dream, I see one wahine sitting on top one red wild animal. Dat animal get names all ova him dat talk stink bout God, an get seven head an ten horn. 


text:
Da wahine had on purple an red clotheses, an had all kine gold dat shine, an fancy kine jewelry, an pearls. She get one gold wine cup in her hand dat stay full a all kine pilau kine stuff, an da bad kine stuff dat show she fool aroun. 


text:
Da wahine get one sign on top her forehead wit her name, dat nobody know befo: <n>“Babylon, da Big Town</n> <n>Da Mudda fo All da Wahines Dat Fool Aroun</n> <n>Da Mudda Fo All da Peopo All Ova da World Dat Do Da Real Bad Kine Stuff.”</n> 


text:
An I wen see, jalike one dream, dat da wahine stay high cuz she wen kill plenny peopo dat stay spesho fo God, an drink dea blood. Dass all da ones dat wen bleed an mahke cuz dey tell bout Jesus. Wen I wen spock da wahine, wen blow my mind. 


text:
Da angel messenja guy tell me, “Eh, how come dat blow yoa mind? I goin tell you da secret bout da wahine dat ride on top da Wild Animal dat get seven head an ten horn. 


text:
<pb/>“Da Wild Animal dat you wen see, he wen stay befo time, an he no stay now. But he goin come outa da Deep Dark Hole, an den he goin get wipe out. Get da peopo dat no mo dea name inside da Book Dat Tell Who Get Godʼs Kine Life from da time wen God wen make da world. Dose peopo, goin blow dea minds wen dey spock da Wild Animal. Cuz he wen stay befo, an he no stay now, but he goin come back. 


text:
<pb/>“Fo dis, you gotta tink real hard an stay sharp. Da seven head, dass jalike one picha fo da seven hill wea da wahine get her throne, an dey seven kings too. 


text:
Five kings wen fall down awready, one king stay now, an one king neva come still yet. But wen he come, he goin stay ony litto wile. 


text:
Da Wild Animal dat wen stay befo, an no stay now, dass da numba eight king. He come from da seven kings, an he goin be wipe out. 


text:
<pb/>“Da ten horn you wen see, dey ten kings dat no mo power fo be king still yet. But dey goin get power fo come king fo one hour togedda wit da Wild Animal. 


text:
Dey get ony one ting dey like do: dey goin give dea power an dea right fo come king to da Wild Animal. 


text:
Dey goin make war an fight agains Godʼs Baby Sheep Guy. But he goin win agains dem, cuz he da Boss ova all da bosses an da King ova all da kings! All da peopo dat Godʼs Baby Sheep Guy wen pick an tell dem fo come be his guys, dey do wat dey say dey goin do, an dey goin stay wit him.” 


text:
<pb/>Den da angel messenja guy tell me, “Da big ocean you wen see, wea da wahine dat fool aroun get her throne, dass peopos, nations, countries, an languages. 


text:
Da Wild Animal an da ten horn you wen see, dey goin hate da wahine dat fool aroun, an take away everyting she get, an leave her wit notting, not even clotheses. Dey goin eat her an burn her wit fire. 


text:
Cuz God wen make dem guys tink how he like. Az why dem guys goin give da Wild Animal dea power fo come king. Dey get dat power till everyting God wen say come true. 


text:
Da wahine you wen see, dass da big town wea da big king stay dat get power ova all da odda kings inside da world.”<pb/>


text:
Afta dat, I wen look, an jalike one dream, I wen spock one nodda angel messenja guy. He coming down from da sky. He get plenny power. An da light dat come from him make da earth light up all ova. 


text:
Da angel tell wit one loud voice,<pb/>“Babylon wen wipe out! Dat big town wen pau awready!<pb/>Now inside dea ony get bad kine spirits, An all kine pilau scavenja birds stay hide dea too!<pb/> 


text:
Da Babylon peopo, jalike dey one wahine, An all da diffren peopos all ova da world,<pb/>Jalike dey fool aroun wit her. She make um do any kine,<pb/>Jalike she make um drink too much strong wine Fo make um come real drunk!<pb/>Da kings inside da world wen fool aroun wit her too. An da trader guys all ova da world<pb/>Wen come rich from all kine rich stuffs Dat Babylon get from dem fo herself.” 


text:
Den I wen hear one nodda voice from da sky. God say,<pb/>“Eh, my peopo, come outa dea! So you guys no goin do da bad kine stuff da peopo inside Babylon do! An you no goin get all da big troubles dat town goin get.<pb/> 


text:
Cuz all da bad kine stuff da Babylon peopo doing, So plenny, jalike dey stack up to da sky!<pb/>I know all da tings dey wen do dat no stay right. <pb/> 


text:
“Pay um back double time! Dass jalike you make dem one drink inside dea cup, two times mo strong!<pb/> 


text:
Jalike da wahine, Babylon wen make herself plenny awesome, An da peopo dea stay good inside, Cuz dey get all kine rich stuffs,<pb/>Make um suffa an come all sore inside. Da Babylon wahine talk big inside her heart lidis, ‘I stay on top my throne jalike one queen. I not one widow. An I no goin eva come sore inside an cry!’ <pb/> 


text:
“Dass why in one day all da big kine troubles goin come on top Babylon, jalike da wahine.<pb/>All kine sick goin come. Da Babylon peopo goin come all kine sore inside.<pb/>No mo notting fo eat. Fire goin come an burn um up.<pb/>Cuz God da Boss get all kine power, an he goin come fo judge Babylon!” 


text:
<pb/>Az why da kings from all ova da world dat wen fool aroun wit da Babylon peopo, an dat wen do any kine bad kine stuff wit dem, dey goin see da smoke from da fire dat stay burn dat town. Dey goin cry an come sad inside. 


text:
Dey goin stand far away, cuz dey real scared wen dey see da Babylon peopo suffa. An dey goin say,<pb/>“Auwe! Auwe! Babylon, da big town! Wit plenny power!<pb/>An in one hour, you wen wipe out!” 


text:
<pb/>Same ting, da trader guys, dey goin cry an come sad inside, cuz no mo nobody stay buy all dea stuffs no moa: 


text:
gold kine stuff, silva, jewel stones dat cost plenny, pearls, fancy linen kine cloth, purple cloth, silk cloth, red cloth, all kine fancy wood, an stuffs from ivory, wood, bronze, iron, an marble stone dat cost plenny, 


text:
cinnamon, odda spice, incense, myrrh kine perfume, Arabia kine incense, wine, olive oil, fancy flour, wheat, cows, sheeps, horses, fancy wagon, prisonas an odda peopo fo come slaves. 


text:
Da trader guys goin say,<pb/>“All da fancy kine stuff you wen like get fo yoaself, All pau!<pb/>All yoa rich an awesome stuff wen pau! You no goin eva see um no moa!” 


text:
<pb/>Da trader guys dat wen sell da Babylon peopo dat stuff an come rich, dey goin stand far, cuz dey real scared wen dey see da peopo suffa. Dey goin cry an come sad inside. 


text:
Dey goin say,<pb/>“Auwe! Auwe! Babylon, da big town! Look jalike one wahine wit fancy kine linen clotheses,<pb/>Purple an red clotheses, An gold, jewel stones, an pearls all ova!<pb/> 


text:
In one hour, all da kine rich stuffs wen wipe out!” Da captains from all da boats, da sailors, everybody dat go by boat, everybody dat work aroun da sea, dey all goin stay far. 


text:
Wen dey spock da smoke dat come from dat town, dey goin tell, “Neva had one big town like dis big town befo, eva!” 


text:
Dey throw dirt on top dea own heads fo show dey sad, an dey cry an stay sad inside. Dey talk loud an say,<pb/>“Auwe! Auwe! Babylon, da big town!<pb/>All us guys dat wen get boats on top da sea, We wen come rich, cuz we bring rich stuffs to Babylon!<pb/>In one hour dat town wen wipe out!” 


text:
<pb/>Den I hear dis:<pb/>“Eh! All you peopo dat stay wit God inside da sky, Stay good inside bout wat wen happen!<pb/>Godʼs spesho peopo, an da guys dat God wen send all ova, An da guys dat talk fo God, Stay good inside!<pb/>Da Babylon peopo wen make any kine to you guys, But God wen come fo judge dem!” 


text:
<pb/>Den one strong angel guy wen pick up one real big stone, dass big jalike one millstone. He throw um inside da sea. Den he say,<pb/>“Dass how Babylon, da big town, goin wipe out! An nobody goin eva see um no moa!<pb/> 


text:
No mo nobody goin eva play music inside yoa town no moa. No mo guitar, flute, trumpet.<pb/>No mo nobody goin hear da music no moa. No mo da guys dat know how fo make fancy kine stuffs.<pb/>No mo da millstone dat grind flour fo yoa bread. 


text:
No mo light from da lamp goin shine inside yoa town again. No mo bride an groom.<pb/>Yoa trader guys was da mos importan guys inside da world! But you wen make da diffren peopos all ova da world go da wrong way!<pb/> 


text:
Inside Babylon, dass wea dey wen kill da guys dat talk fo God, An da peopo dat stay spesho fo God,<pb/>An all da odda peopo dey wen kill inside da world -- Dass wea dey wen bleed an mahke.”<pb/>


text:
Afta da big angel guy wen talk, jalike one dream, I wen hear one big noise dat wen sound like get plenny peopo inside da sky. Dey singing,<pb/>“God, he da greates! Hallelujah! He take us outa da bad kine stuff we stay in!<pb/>He da awesome One! An he da One dat get plenny power!<pb/> 


text:
God, he da Judge. He ony tell da trut, An do wass right!<pb/>He wen punish da big wahine dat fool aroun fo money.<pb/>Cuz she wen make da peopo inside da world do real bad kine stuff, jalike her.<pb/>An he wen punish her cuz she wen kill da peopo dat work fo God.” 


text:
Den dey sing one mo time inside da sky,<pb/>“God, he da greates! Hallelujah!<pb/>Da smoke from Babylon, da big town, Stay burn foeva an eva!” 


text:
<pb/>Den da twenty-four older leadas an da four tings dat stay alive, dey go down an show love an respeck fo God, da One dat sit on top his throne. Dey say,<pb/>“Fo shua, God, he da greates!<pb/>Hallelujah!” Da Lu‛au Fo Godʼs Baby Sheep Guy 


text:
<pb/>Den, jalike one dream, one voice come from Godʼs throne an say,<pb/>“Everybody dat work fo our God, An get respeck fo him,<pb/>All da big an small peopo too, Talk good bout him!” 


text:
<pb/>Den I wen hear someting dat wen sound like get plenny peopo making big noise, jalike big water pounding, an jalike loud thunder. Dey say,<pb/>“God, he da greates! Hallelujah! Cuz he da Boss dat stay in charge, An he da King ova all!<pb/>He da God Dat Get All Da Power!<pb/> 


text:
Now we can feel good inside, An dance an sing,<pb/>An tell how awesome he stay! <pb/>“Cuz now, get da big lu‛au Fo Godʼs Baby Sheep Guy!<pb/>He goin take his peopo fo be wit him, An dey wen make demself ready fo him,<pb/>Jalike da groom take his bride An she wen make herself ready fo him.” 


text:
God wen give da bride fancy linen kine clotheses fo wear, dat stay white an clean. (Da kine white an clean linen clotheses mean, all da good an right tings dat da peopo dat stay spesho fo God do.) 


text:
<pb/>Den, jalike one dream, da angel guy tell me, “Write dis: Dey can stay good inside, all da peopo dat God tell fo come to da wedding lu‛au fo Godʼs Baby Sheep Guy!” Den da angel say, “Dass fo real wat God say.” 


text:
<pb/>An I wen go down by da angelʼs feet fo show him love an respeck. But he tell me, “No do dat! I ony one worka fo God jalike you an yoa bruddas an sistas dat stick wit da trut dat Jesus tell. Show love an respeck fo God! Cuz da trut dat Jesus tell, dass wat make da guys dat talk fo God know wat fo say.” Da Guy On Top Da White Horse (Songs fo God 2:2,9; 96:13; Isaiah 11:4; 49:2; 63:1-3; Ezekiel 1:1; Daniel 10:6; Zekariah 1:8; 6:3; <a href='B:500 01:1'>John 1:1</a>,<a href='B:500 01:14'>14</a>) 


text:
<pb/>Den, jalike one dream, I see da sky open up, an dea in front me had one white horse wit one guy on top him. Dey call dat guy Da One Dat Do Wat He Say an Da One Dat Tell Da trut. He everytime do wass right, wen he make like one Judge, an wen he lead one army fo fight one war. 


text:
His eyes shine jalike da fire, an on top his head he get plenny crown. He get one name dat dey write on top him dat nobody know. Ony him, he know um. 


text:
All da army guys inside da sky stay go wit him. Dey riding on top white horses, an dey wear da fancy linen kine clotheses dat stay white an clean. 


text:
One sharp kine sword come out from his mout, an he win da war agains all da diffren peopos from all ova da world wit da sword. He goin be King ova dem, an lead dem wit one iron club. Da Guy on top da white horse goin walk all ova da grapes dat make da wine. An dat show dat da God Dat Get All Da Power stay huhu, an no take da bad kine stuff da peopo wen do. 


text:
He get one sign on top his robe an on top his leg, dat say, <n>“Da King Ova All Da Kings,</n> <n>an Da Boss Ova All Da Bosses.”</n> 


text:
<pb/>Den, jalike one dream, I wen see one angel guy standing wea da sun stay shine. He was talking loud to da scavenja birds flying in da air, “Come hea fo da big lu‛au God goin make! 


text:
So you birds can eat all da peopo dat goin mahke! da kings, da army bosses, da strong guys, horses, an da guys dat ride on top um, an all da odda peopo -- da slave guys, da guys dat not slaves, big guys an litto guys.” 


text:
<pb/>Den I wen spock da Wild Animal, an da kings from all ova da world, an dea army guys. Dey wen come togedda fo make war agains da Guy on top da horse an his army. 


text:
But da Guy on top da horse wen win agains da Wild Animal, an agains da guy dat say he talk fo God but he bulai. Da Bulaia Guy wen do all kine awesome stuff fo show dat da Wild Animal get power. Az how he wen bulai all da peopo dat wen get da Wild Animalʼs mark on top dea forehead, an dat wen go down an pray to his statue. Den da Guy dat stay ride da horse wen throw da two guys inside da lake dat stay burn wit sulfur. 


text:
Da Guy dat stay riding da horse wen kill all da oddas wit da sword dat come out from his mout. An all da scavenja birds wen eat um all up!<pb/>


text:
Den, jalike one dream, I wen spock one angel messenja guy coming down outa da sky. He get da key fo da Deep Dark Hole, an one big heavy chain in his hand. 


text:
He wen grab da Dragon, da one dat wen stay from befo time. Dass da Devil, an dey call him Satan too. An da angel wen lock up da Devil wit da chain, an he stay dea fo one tousand years. 


text:
Da angel wen throw da Dragon inside da Deep Dark Hole an lock um, an seal um fo make um stay inside. Den da Dragon no can bulai da diffren peopos all ova da world fo da tousand years. Afta dat, dey gotta let um go fo litto wile. 


text:
<pb/>Den I spock plenny throne. On top get da peopo dat God wen give da power fo come judges. Dey da one dat wen tell bout Jesus, an tell wat God wen say, an odda peopo wen cut off dea heads cuz a dat. An I see how dey stay inside. Dey neva show love an respeck fo da Wild Animal o his statue, an dey neva get his mark on top dea forehead o dea hand. Dey wen come back alive again, an dey stay in charge wit Godʼs Spesho Guy, da King, fo da tousand years. 


text:
<pb/>Dass da first time God bring back da mahke guys alive. Da odda mahke guys, dey neva come back alive again till afta da tousand years. 


text:
Da peopo dat God wen bring back alive again da first time, dey all out fo God, an dey stay good inside. Dey no goin mahke da second time. Dey goin work fo God an Godʼs Spesho Guy Christ. Dey goin be jalike priest guys, an dey goin be kings an queens wit him one tousand years. Da Devil Get Wipe Out (Ezekiel 38,39) 


text:
Den da Devil goin go out fo bulai all da diffren peopos all ova da world. Dass da Gog an Magog peopo. He goin bring um all togedda fo fight. Dey so plenny -- jalike all da sand on top da beach. 


text:
Dey wen march da odda side a da earth, an make one big circle aroun da peopo dat stay spesho fo God inside dea town. Dass da peopo God get love an aloha fo. But God wen send big fire from da sky on top da odda peopo, an dey wen get wipe out. 


text:
Den God wen throw da Devil dat wen bulai dem, inside da lake dat burn wit sulfur. Dass wea befo time God wen throw da Wild Animal an da guy dat say he one talka fo God, but he not. Dey goin suffa day time an nite time foeva an eva. Da Judge Sit Down On Top Da White Throne 


text:
<pb/>Den, jalike one dream, I spock one big white throne, an da One dat sit on top um was Christ. Da earth an da sky wen go way from him, an nobody eva see dem no moa. 


text:
<pb/>An I see all da big an litto mahke guys, standing in front da throne. An da angel guys wen open da books. Den dey open anodda book, da one dat tell everybody dat get Godʼs kine life. Den da Judge wen check out wat everybody wen do, jalike da book say. 


text:
Den da peopo dat wen mahke inside da ocean wen come up an go in front da Judge. An da mahke guys dat stay inside da Mahke Peopoʼs Place, dey wen come up too. Den God wen check um all out an judge um, fo all da stuff dey wen do. 


text:
<pb/>Den God wen throw guy dat stay in charge a da Mahke Peopoʼs Place, inside da lake dat stay burning. An he wen throw da guy dat make um mahke inside dea too. Dat lake, dass wea da peopo goin mahke da second time. 


text:
Everybody dat no mo dea name inside Da Book Dat Tell Who Get Godʼs Kine Life, God wen throw um inside da lake dat stay burning.<pb/>


text:
Den, jalike one dream, I wen see one new kine earth an one new kine sky. Cuz da first earth an da first sky wen pau, an no mo sea. 


text:
An I see da new Jerusalem, da town dat stay spesho fo God, coming down from God in da sky, jalike one lady dat get nice dress, all ready fo meet an marry her husban. 


text:
An I wen hear one loud voice coming from da throne dat say,<pb/>“Now God make house wit da peopo.<pb/>An he goin live wit dem.<pb/>Dey goin be his peopo, An God goin stay dea wit dem fo real, An be dea God.<pb/> 


text:
God goin wipe away all da tears from dea eye.<pb/>Nobody goin mahke no moa.<pb/>Nobody goin stay sore inside, O cry, o suffa,<pb/>Cuz da way tings wen happen befo, All dat goin pau.” 


text:
<pb/>Da One dat sit on top da throne wen say, “I stay make everyting all new.” Den he say, “Write dis down, cuz wat I say, dis true, an you can trus um.” 


text:
<pb/>Den he tell me, “Everyting pau! I everyting, from first to last, A to Z. Whoeva stay thirsty, I goin give um water fo drink from da puka fo da water dat make peopo get life fo real kine, an no need pay. 


text:
Whoeva fight an win ova da bad kine stuff, dey goin get all dat stuff. I goin be dea God, an dey goin be my kids.” 


text:
<pb/>But da peopo dat no do notting cuz dey scared, da peopo dat no trus, dat ack pilau kine, dat kill oddas, dat fool aroun, dat make kahuna, dat go down an pray to da idol kine gods, an everybody dat bulai, dey goin go inside da sulfur lake dat stay burning. Dass wen dey mahke da second time. Da New Kine Jerusalem Town 


text:
<pb/>Den, da seven angel messenja guys dat get seven bowl full a da seven big kine trouble dat goin come at da end a da world, one a dem angel guys wen come an tell me, “Come ova hea. I goin show you da lady dat goin be da wife fo Godʼs Baby Sheep Guy.” 


text:
An Godʼs Spirit wen take charge a me, an da angel wen take me to one big an high mountain, an show me Jerusalem, da town dat stay spesho fo God, coming down from God in da sky. 


text:
Was awesome, an wen shine cuz God stay dea. Da light from da town wen shine jalike one jewel stone dat cost plenny, jalike one diamond, an you can see thru um jalike da crystal. 


text:
Had one big, high wall wit twelve gate, an one angel guy by each gate. On top da gates wen stay write da names fo da twelve ohana fo da Israel peopo. 


text:
Had three gate on da east side, three gate on da nort side, three gate on da sout side, an three gate on da west side. 


text:
Da wall fo da big town wen get twelve big kine stone block fo da foundation. On top had da names fo da twelve guys dat Jesus wen send all ova fo tell peopo bout Godʼs Baby Sheep Guy. 


text:
<pb/>Da angel guy dat wen talk wit me get one gold kine stick fo find out how long an wide da town, da gate, an da wall. 


text:
Da town stay jalike one square, same wide an same long. Da angel guy go measure wit da stick how big da town, an he wen find out was 1,500 mile. Get same wide, one side to da odda, an same high all aroun. 


text:
He measure da wall, an find out was 216 feet high, jalike how da way da peopo measure um, cuz da angel guy wen measure um lidat. 


text:
Dey make da wall from diamond, an da town from solid gold dat look jalike glass dat you can see thru. 


text:
<pb/>Da foundation fo da town get all kine jewel stones dat cost plenny all ova. Da first foundation had diamond kine stone, da second one blue kine sapphire stone, da nex one red kine agate stone, da nex one green kine emerald stone, 


text:
da nex one white kine onyx stone, da nex one red kine carnelian stone, da nex one yellow-green kine peridot stone, da nex one blue-green kine beryl stone, da nex one yellow kine topaz stone, da nex one green kine chrysofrase stone, da nex one red-orange kine zircon stone, an da last foundation purple kine amethys stone. 


text:
Da twelve gate, dass was twelve pearl. Every gate was one big pearl. Da streets inside da big town was solid gold dat you can see thru, jalike da glass. 


text:
<pb/>I neva see one temple inside da town, cuz da Boss dass da God Who Get All Da Power, an Godʼs Baby Sheep Guy, dey da temple! 


text:
Da town no need da sun o da moon fo shine on top um, cuz God stay awesome, an Godʼs light shine on top um, an Godʼs Baby Sheep Guy jalike da lamp. 


text:
All da diffren peopos all ova da world goin walk aroun inside da light ova dea. Da kings from all ova da world goin bring all dea awesome stuff inside Godʼs big town. 


text:
All da diffren peopos all ova da world goin bring all dea awesome stuff dat cost plenny inside Godʼs big town. 


text:
But da kine stuff dat make peopo so dey no can pray no can go inside da town, an da peopo dat do shame kine stuff an bulai, dey no can go inside dea. Ony da peopo dat Godʼs Baby Sheep Guy get dea names inside his Book, Da Book Dat Tell Who Get Godʼs Kine Life, dey can go inside Godʼs big town.<pb/>


text:
Den da angel guy show me da river wit da water dat make peopo come alive fo real kine. You can see thru da river, jalike da crystal. Da river go from da throne wea God an Godʼs Baby Sheep Guy stay, 


text:
down da middle a da main street inside Godʼs big town. On two side a da river da tree stand dat make peopo come alive fo real kine. Da tree give fruit every month, twelve time all togedda every year. Da leaf from da tree make all da diffren peopos all ova da world come good. 


text:
<pb/>No mo nobody goin make kahuna no moa. Da throne wea God an Godʼs Baby Sheep Guy sit goin stay inside da town, an all Godʼs worka guys goin work fo him. 


text:
No goin get no nite time no moa. Dey no goin need da light from da lamp o da light from da sun, cuz God, da Boss, he goin give dem light. An dey goin be in charge a da world wit God da King foeva. Godʼs Spesho Guy Goin Come Back 


text:
<pb/>Da angel tell me, “Dis I telling you stay true, an you can trus um fo shua. God, da Boss, send his Spirit fo tell da guys dat talk fo him wat fo say. An he wen send his angel messenja guy fo show his worka guys da stuff dat gotta happen pretty soon.” 


text:
<pb/>Jesus say, “Eh, listen! I coming back real soon! Everybody dat stick wit wat God say inside dis book goin stay good inside.” 


text:
<pb/>Me, John, I da guy wen hear an see all dis stuff. Afta I wen hear an see dat, I wen go down in front da angel guy dat wen show um to me, fo show love an respeck to him. 


text:
But he tell me, “Nah! No do dat! I ony one worka guy jalike you an yoa bruddas dat talk fo God, an everybody dat stick wit wat dis book say. Mo betta, ony give love an respeck to God!” 


text:
<pb/>Den da angel tell me, “No close up dis book an put seal on top, cuz den nobody can read um. Almos time now. 


text:
So whoeva like do da wrong kine stuff, let um stay do da wrong kine stuff. Whoeva like do pilau kine stuff, let um stay do pilau kine stuff. Whoeva like do da right kine stuff, let um stay do da right kine stuff. An whoeva stay spesho fo God, let um stay spesho fo God.” 


text:
<pb/>Jesus say, “Eh, listen! I coming back real soon! An I goin bring wit me da stuff fo give back to everybody fo everyting dey wen do. 


text:
<pb/>“Everybody dat wash dea clotheses clean, dey can stay good inside, cuz dey get da right fo eat from da tree dat make peopo alive fo real kine. An dey can go inside Godʼs big town thru da gate. 


text:
Outside da town get da peopo dat dey jalike dogs, da peopo dat make kahuna, da peopo dat fool aroun, da peopo dat like kill oddas, da peopo dat go down an pray to da idol kine gods, an everybody dat love fo bulai. 


text:
<pb/>“Me, I Jesus. I wen send my angel messenja guy fo tell you guys inside da churches dis stuff. I come from Davidʼs ohana. I jalike da plant dat come up from da root. I jalike da bright Morning Star. 


text:
Bumbye da peopo dat stay spesho fo God goin come togedda wit me, jalike wen one wahine marry one guy. So Godʼs Spesho Spirit an Godʼs peopo, dey tell, ‘Try come!’ Everybody dat hear dat, say ‘Try come!’ too. Whoeva stay thirsty let um come, an whoeva like, let um take da water dat make um come alive fo real kine, an no goin cost dem notting.” 


text:
<pb/>I tell everybody dat hear wat God say inside dis book: You guys betta not add notting to dis book. If anybody add someting, God goin give him all da big troubles God wen tell bout inside dis book. 


text:
An if anybody take away stuff dat God tell from dis book, God goin take away from him his share a da real kine life dat da tree give, an his place in da town dat stay spesho fo God, dat God wen tell bout inside dis book. 


text:
<pb/>Da One dat tell all dis stuff say, “Yeah, I coming back real soon!” Yeah, Boss! Come back real soon, Jesus! 


text:
Dis letta from me, Paul. I one worka fo Jesus Christ, da Spesho Guy God Wen Send. God wen tell me fo come be his guy, cuz he like send me all ova da place fo talk fo him. God wen make me one spesho talka fo tell peopo da Good Kine Stuff From Him. 


text:
<pb/>Befo time, God wen make his talka guys write his Good An Spesho Bible fo um. Dat time, God wen promise um dat bumbye he goin tell peopo da Good Kine Stuff 


text:
But how his spirit stay, an da way he stay good an spesho fo God, dass wat show dat he Godʼs Boy. We know dat, cuz God wen use plenny power fo make um come back alive afta he wen mahke. You know, I stay talking bout Jesus Christ. He da Spesho Guy God Wen Send. He stay da Boss fo all us guys. 


text:
<pb/>Dass how Jesus stay, an dass why God like do good tings fo us guys. Dass why he stay sending us guys all ova da place, cuz he like all da peopos from diffren places fo trus um an make da way he tell um. An me, I like do dat so dey know who Christ. 


text:
<pb/>Same ting fo you Rome guys too. You guys come from all da diffren peopos from diffren places, an Jesus Christ tell you guys, “Eh come! Be my guys!” 


text:
You Rome guys, dis letta fo you. Eh, God get love an aloha fo you guys. He tell you fo come his spesho guys. God, he our fadda, an Jesus, he da Boss, he da Spesho Guy God Wen Send. I like dem two do plenny fo you guys, an make yoa hearts rest inside. How Paul Pray Fo His Friends 


text:
<pb/>First ting fo start, I like tell God “Mahalo plenny!” everytime I tink bout you guys, cuz Jesus Christ, he stay make me feel lidat. I feel good inside cuz all ova da world get peopo talking bout da way you guys trus God. 


text:
<pb/>God know dat I telling da trut. He know I stay work fo him hundred percent wit my spirit. I make like dis fo tell da peopo all da Good Kine Stuff Bout His Boy. An God know dat I not goin give up tinking bout you guys. 


text:
Everytime I go pray, I aks God lidis: “You know, if you like, I donno how you goin do dis, but been really long time I like go see dem guys Rome side.” 


text:
<pb/>I really like stay by you guys, cuz I like share da good kine stuff from Godʼs Spirit wit you guys. Den you can stay mo strong an mo solid inside. 


text:
Dis, az wat I mean: Bumbye wen I go stay wit you guys, I like you guys give me good kine words cuz you guys trus God, an same ting, I goin give you guys good kine words cuz I trus him too jalike you guys. 


text:
<pb/>Bruddas an sistas! I like you guys know dis: Plenny times I tink, “Maybe az now da time fo me fo go by da Rome peopo!” But den, dat time, no can. Ony now, I can go. Wen I go ova dea fo stay wit you guys, I like plenny peopo go trus Christ, an everyting come mo betta fo you guys, jalike wen happen wen I wen stay wit da odda peopos. 


text:
<pb/>No matta get guys Greek o no Greek, o guys who get smarts o guys dat no moa, I jus gotta take care all dem awready. 


text:
Dass why I stay ready fo tell you guys all da Good Kine Stuff From God wen I go ova dea Rome side fo see you guys. Da Good Kine Stuff From God, Get Plenny Power (Habakkuk 2:4) 


text:
<pb/>I no shame notting bout da Good Kine Stuff From God. Dat stuff get plenny power from God, fo take peopo outa da bad kine stuff dey stay doing, wen dey trus him. Was da Jewish peopo dat wen find out bout um first, an afta dem, all da odda peopos from diffren places too. 


text:
You tink bout all dis Good Kine Stuff From God, you goin undastan wat God wen do fo make peopo come right wit him. But gotta trus him from da start to da end. Da Bible wen say dis befo time:<pb/>“Gotta trus God.<pb/>Den you goin get um right wit him,<pb/>An you can live fo real kine.” Everybody Make How Dey Not Suppose To 


text:
<pb/>One mo ting God wen let us undastan: Da peopo ack jalike God no matta, an dey do da kine tings dey not suppose to do. But God no take wat dey do. Az why he goin judge um from up dea in da sky. Inside dem, dey know wass true, but dey stay do da kine tings dey not suppose to do. Az how dey no let da odda peopo know wass true. 


text:
Dey no mo excuse, cuz everyting dat peopo can know bout God, ony easy fo dem fo undastan, az why. God, he wen show dem awready. 


text:
Dis wat I mean: From befo time wen God wen make da world, anybody dat try fo undastan da stuffs God wen make, dey can figga how God stay, no matta no can see God. You know, God get dis unreal power dat goin stay lidat foevas. By how he make, he stay God fo shua. An dey can undastan all dat, dose guys. Az why dey no mo excuse fo how dey make. 


text:
<pb/>Dey know bout God, but dey no like tell him, “Eh, you stay awesome, cuz you stay God!” Dey no like tell um “Mahalo plenny!” Dass why wat dey stay tinking, all poho awready. Cuz dey no undastan notting, jalike everyting come all dark inside dea heart. 


text:
<pb/>Dey tell, “Me, I one akamai guy dat everytime know wat fo do!” Dey ony tink dat, but you know, dey still yet stupid. 


text:
Dey no like stick wit da God who everytime awesome an no goin come poho bumbye. But dese guys, dey tink lidis: “We no like dat kine God! Mo betta we stick wit one idol kine god dat look jalike one guy, no matta bumbye he goin come poho. O mo betta our god goin look jalike one bird o one lizard o one nodda animal.” 


text:
<pb/>Cuz da way dey acking, dass why God wen let um go do wat dey like. He let um do all da kine pilau kine stuff, cuz dass how dey like do inside dea hearts. Dass why dey no mo shame notting, how dey make any kine wit dea own bodies wit odda peopo. 


text:
Dem guys, dey hear da true stuffs from God, but dey no like listen. Dey tink lidis: “Mo betta we go do da odda stuff, no matta bulai!” Dey show respeck to all da stuffs God wen make, an dey do all da kine religious stuff fo um, but da One who make everyting, dey no like give love an respeck to him. I stay talking bout God. Eh, he all right! Can talk good bout him every time! Az right! 


text:
<pb/>An dass why God wen let dem guys do all dat, an dey ony go do how dey like do. An so dey all come all itchy, an no mo shame notting. Eh, you know, even da wahines, dey no like make like dey wahines, dey like change how dey stay. 


text:
An same ting wit da guys. Dey no like make like dey suppose to wit da wahines. One guy stay all itchy fo one nodda guy. Dey no mo shame notting fo how dey make wit each odda. So fo dat, dey goin get it! Cuz dey stay far from da right way, an dey going get watevas fo how dey wen make. 


text:
<pb/>Dey tink, “Mo betta no go tink bout stick tight wit God fo real kine!” Az why God wen let um go do how dey like do. Az why dey ony can tink pilau kine stuff. So, no good how dey make. 


text:
<pb/>Dey not right kine peopo. Dey ony do pilau kine stuff. Dey greedy guys. Dey get pilau attitude. Dey all jealous. Dey like kill peopo. Dey like go beef everybody. Dey sneaky buggas. Dey ony tink bad kine stuff. Dey tell stuffs dey not suppose to bout da odda guys. 


text:
Dey talk stink. Dey everytime stay huhu wit God. Dey tink dey so high makamaka, so dat peopo no can come by dem. Dey tink dey it. Dey talk big. Dey try figga how dey can make everyting hamajang. Dey no do wat dea mudda-fadda guys tell um fo do. 


text:
Dey no like undastan notting. Dey make promise, but dey no keep um. Dey no mo love an aloha, an dey no give chance notting. 


text:
<pb/>God wen tell um how dey suppose to make, an dey wen hear all dat awready. Dey know dis too: if get anybody dat no make like wat God say, fo shua he goin mahke. But dese guys, dey go do all dat kine stuff, an dey tink good wen da odda guys go do lidat too.<pb/>


text:
So den, no matta who you, if you go poin finga somebody dat he doing bad kine stuffs, no foget you doing da same kine tings jalike him. Eh, you too no mo excuse, cuz you poin finga back yoa own self. 


text:
<pb/>But we know dis: Everytime God tell dat da peopo wen do bad kine stuff, we know wat he say stay true. 


text:
<pb/>So, wat you figga? Wen you poin finga da odda guys cuz dey doing bad kine stuffs, an you doing da same ting, you tink God goin let you go? 


text:
<pb/>God get plenny good heart fo you, an he stay hanging in dea an waiting fo you. An den, you make like dass notting? You no undastan dat he like you come sorry an pau do all da bad kine stuff you guys doing? 


text:
<pb/>But you get hard head, an you no like change how you stay doing. So, you stay making tings mo worse fo yoaself. Bumbye God da Judge goin tell who wen do da bad kine stuff, an everybody goin know dat wat God say stay true. Den he goin punish you, cuz he no goin take wat you wen do. 


text:
<pb/>God goin give some peopo da real kine life dat stay to da max foeva, cuz everytime dey hang in dea an do da right ting. Dey like get plenny respeck from God, an get da real kine life. 


text:
But da odda peopos, God no goin take wat dey do. He goin had it wit dem awready, cuz dey like make big kine trouble. Dey no like do da true stuff, but dey everytime like do wass wrong. 


text:
<pb/>Everybody dat stay doing da bad kine stuff goin get hard time how dey living, an dey goin suffa plenny presha. First goin be da Jewish peopo. Den goin be da odda peopos dat not Jews. 


text:
But everybody dat stay doing da good kine stuff, God goin give dem plenny respeck, an dea hearts goin rest inside. First goin be da Jewish peopo. Den da odda peopos dat not Jews. 


text:
Everybody dat do bad kine stuff, an dey neva know dat God wen make Rules fo everybody, dey goin get cut off from God, no matta dey donno dat Godʼs Rules stay. An everybody dat do da bad kine stuff, an dey know Godʼs Rules stay, God goin use da Rules fo judge dem. 


text:
Fo get um right wit God, no nuff fo ony hear Godʼs Rules. Gotta do jalike Godʼs Rules say, fo get um right wit him. 


text:
<pb/>Da peopo dat not Jews, dey donno dat Godʼs Rules stay. But if get peopo dat by demself do jalike Godʼs Rules say, but dey donno dat da Rules stay, den dey stay ack jalike dey get um. 


text:
How dey ack, dass jalike dey get Godʼs Rules right dea inside dea heart. Dea heart tell dem bout wat dey doing. Wen dey go tink wat stay right an wat stay wrong, den dey figga. 


text:
Dass how goin be bumbye wen God goin make Jesus Christ da Judge fo da secret stuff inside everybodyʼs heart. Dass wat da Good Kine Stuff From God say, jalike I stay teaching. Da Jewish Peopo An Godʼs Rules 


text:
<pb/>Now you dea, you like peopo fo know you one Jewish guy. You trus Godʼs Rules. You talk big bout God. 


text:
You know wat God like you fo do. You know wass da bestes kine stuff, cuz da teachas wen teach you from Godʼs Rules. 


text:
You stay shua you can tell da peopo dat no can see wea fo go. You tink you jalike one light fo all da peopo dat stay inside da dark. 


text:
You can teach da peopo who donno notting an da ones dat still yet need one teacha. Cuz you get Godʼs Rules, you tink you get all da trut an you know everyting. 


text:
<pb/>So, you go teach da odda peopo. You teach yoaself too, o wat? You go preach dey betta not rip off nobody. You rip off too, o wat? 


text:
You say, “No go fool aroun behind yoa husban o wifeʼs back.” You go fool aroun too, o wat? You tink da idol kine gods no good. You take stuff from dea temples, o wat? 


text:
Jalike da Bible wen say befo time, “Da peopos dat not Jews try run down Godʼs name cuz a you guys.” 


text:
<pb/>If you do wat Godʼs Rules say, az good you get da cut skin mark dat show you one Jewish guy. But if you go broke Godʼs Rules, az jalike you no mo da mark awready, an you not one Jewish guy fo real kine. 


text:
So den, if get one guy dat not one Jew, an he do all da good kine stuff Godʼs Rules say, den no matta he neva cut skin, he Godʼs guy. Dass jalike he get da mark too. 


text:
So den, da peopo dat not Jews, if dey do wat Godʼs Rules say, dey goin show dat you Jewish peopo wen broke Godʼs Rules. No matta dey no mo da cut skin mark, an you guys get da Rules inside da Bible from befo time, an da cut skin mark too. 


text:
<pb/>No matta somebody who come from Abraham get da cut skin mark on top his body, dat no make him one Jewish guy fo real kine. 


text:
Da Jewish guy who fo real stay same ting lidat inside. Godʼs Spirit stay in charge da guy, an dass jalike one spesho mark inside his heart. Da Rules inside one book, dass not wat make him Godʼs kid. Az not da peopo dat goin talk good bout him, goin be God dat goin do um.<pb/>


text:
So den, how come mo betta fo be one Jewish guy? You tink da Jewish guy who get da cut skin mark get mo spesho tings den da guy dat not Jew? 


text:
Az right! Help um plenny fo do everyting. First, cuz God wen give da Jewish peopo all da stuffs he wen tell um, an he wen tell um fo take care all dat. 


text:
So den, wat? You tink dat God no can do wat he wen say he goin do, jus cuz get some Jewish peopo dat neva like trus him? 


text:
Not! God everytime da real ting, no matta everybody dat stay all ova da world all bulaias! Jalike da Bible say bout God,<pb/>“Da peopo goin find out Dat wat he say, az right.<pb/>No matta dey say dat he do wrong, He goin win still yet, Cuz he no do da bad kine stuff notting.” 


text:
<pb/>But if we do da wrong tings, an dat goin show everybody even mo dat God stay doing da right tings, den wat we goin say bout dat? We goin say God do wrong wen he punish us, o wat? (Dass how some peopo stay talking, you know.) 


text:
No way! God no do da wrong kine stuff notting wen he punish us. Dass why he get da right fo punish da peopo inside da world wen dey do da wrong kine stuff. 


text:
<pb/>If I go bulai, an dat show everybody even mo dat God tell da trut, an he stay awesome, den how come God say was bad, da ting I wen do? 


text:
<pb/>Even get some peopo dat stay talking stink bout us an tell odda peopo dat we say, “Eh, we go do da bad kine stuff, so den everyting goin come good!” God goin do da right ting wen he punish da peopo dat tink lidat! No Mo Nobody Dat Do Da Right Ting Everytime (Songs fo God 5:9; 14:1-3; 36:1; 53:1-3; 140:3; 143:2; Proverbs 1:6; Ecclesiastes 7:20; Isaiah 59:7-8) 


text:
<pb/>So den, wat? You tink us Jewish peopo stay mo betta den dem? No way! Cuz I wen awready show you guys dat da bad kine stuff get power ova everybody, da Jewish peopo an da peopo dat not Jews. 


text:
Jalike da Bible wen say,<pb/>“No mo nobody dat do da right ting everytime. No mo even one guy!<pb/> 


text:
Nobody eva do how dey suppose to.<pb/>All togedda dey wen come poho.<pb/>No mo nobody dat do good tings, No mo even one guy!<pb/> 


text:
Dea mout stay jalike one open grave. Dey bulai wit dea mout.<pb/>Da poison come from inside dea mout, Jalike one snake.<pb/> 


text:
Wit dea mout Dey everytime like say stink stuffs fo hurt somebody, Cuz az how dey stay inside.<pb/> 


text:
<pb/>Now, we know dat everyting Godʼs Rules say, dass fo da peopo dat get da Rules ova dem. Dass why nobody can make argue wit God. Bumbye everybody all ova da world gotta go in front God da Judge, so he can say if dey wen do da bad kine stuff, o wat. 


text:
Dass why no mo nobody dat can say dat dey get um right wit God, jus cuz dey wen do everyting Godʼs Rules say. Not even! Godʼs Rules ony show dat us wen do da bad kine stuff. God Make Us Get Um Right Wit Him Wen We Trus Um 


text:
<pb/>Stay clear now how God wen go make plan so we can get um right wit him. We can get um right wit him, but not cuz a Godʼs Rules. Godʼs Rules an da guys dat wen talk fo God long time ago, dey tell all dat inside da Bible. 


text:
God wen make us get um right wit him wen we trus Jesus Christ, da Spesho Guy God Wen Send. He do dat fo everybody dat trus him, no mo notting diffren. 


text:
<pb/>Cuz everybody do bad kine stuff. Dass why nobody can come awesome by demself, da way God like make um come awesome. 


text:
But can get um right wit God, cuz God get good heart an like do plenny good stuff fo peopo. God cut um loose from da power da bad kine stuff get ova dem, cuz dey tight wit Jesus Christ. 


text:
<pb/>God wen make Jesus da main guy, so he can be da sacrifice fo hemo da shame fo all da bad kine stuff everybody do, ony if dey go trus him an dey shua dat he wen go bleed an mahke fo dem. Dass how God show dat he make everyting come right: he let um go fo da bad kine stuff dey wen do befo time an hemo dea shame. 


text:
You know, befo time God neva push hard fo peopo fo pau do da bad kine stuff. Nowdays, fo show everybody dat he everytime do da right ting, he make everybody dat trus Jesus get um right wit him. 


text:
<pb/>So, wat? How come you tink you can talk big now? No can! Wot?! You tell how you get one Rule dat say, you get um right wit God cuz you wen do good kine stuffs? Eh, not even! We can ony tell bout dat Rule dat say we get um right wit God cuz we trus um. 


text:
<pb/>So dis wat we figga: Anybody can get um right wit God wen dey trus him, not wen dey ony do da stuff Godʼs Rules say. 


text:
<pb/>Kay den. God, he ony fo da Jewish peopo? You tink he not God fo da peopo dat not Jews? Fo shua, he God fo dem too! 


text:
<pb/>Cuz ony get one God. Da guys dat get da cut skin mark fo show dey Jewish kine, God make um so dey get um right wit him cuz dey trus him. An da peopo dat not Jews an no mo da mark on top dem, he make dem so dey get um right wit him cuz dey trus him too. 


text:
<pb/>You tink dat wen we trus God, dat mean we make Godʼs Rules poho? No way! We make da Rules mo solid.<pb/>


text:
So den, Abraham, da ancesta guy dat us Jewish peopo all come from, wat we get fo say bout wat wen happen to him? 


text:
<pb/>We can say dis: If Abraham wen get um right wit God cuz a da stuffs he wen do, den he can go talk big bout dat. But in front God he no can talk big notting. 


text:
<pb/>Dis wat da Bible say:<pb/>“Abraham wen trus God, Dass why God wen say dat Abraham get um right wit him.” 


text:
<pb/>Cuz wen get one guy dat work, his boss pay him fo dat. Da pay not one present -- dass wat da boss owe um. 


text:
God da One dat get da right fo say dat whoeva trus him, dey da one dat get um right wit him, no matta dey neva care bout God befo time. No can work fo get um right wit God, ony gotta trus God, an den God goin say dat you stay right. 


text:
<pb/>Same ting. David wen talk bout how peopo goin stay good inside wen God say dat dey get um right wit him, an dey neva work notting fo dat. He say:<pb/> 


text:
“Da peopo dat wen broke Godʼs Rules, God wen let um go,<pb/>An wen hemo dea shame. Az why dey stay good inside!<pb/>Da peopo dat wen do da bad kine stuffs, God wen hemo dem from all da bad kine stuffs dey wen do.<pb/> 


text:
<pb/>You tink ony da Jewish guys dat get da cut skin mark, dey da ony ones can stay good inside lidat, an da odda guys, dey no can? You know, awready we wen tell dat Abraham wen trus God, an cuz a dat, God wen tell dat Abraham get um right wit him. 


text:
Kay den, wat time was, wen God wen say dat? Was wen Abraham get da cut skin mark, o befo wen he neva get da mark? Eh, he neva say dat afta he wen get um, but wen he neva have um yet. 


text:
<pb/>Bumbye Abraham wen get da cut skin mark. Dat wen show proof dat he wen go trus God. Was befo Abraham get da mark dat God wen say Abraham get um right wit him. Dass how Abraham wen come jalike da fadda fo everybody dat trus God, an God wen say dey get um right wit him, no matta dey no mo da mark. 


text:
Same time Abraham stay jalike da fadda fo da Jewish guys dat get da mark too. But not jus cuz dey get da mark, but cuz dey stay trus Christ jalike Abraham wen trus um, befo he wen get da cut skin mark. We Trus God, An We Get Wat He Promise 


text:
<pb/>God wen promise Abraham an da peopo dat goin come from him afta, dat bumbye dey goin own da whole world. God wen say dat cuz Abraham wen trus God, an get um right wit him. But God neva say dat Abraham goin get um jus cuz he do wat da Rules say. 


text:
<pb/>You know, da peopo dat ony like stick wit Godʼs Rules, if dey wen get wat God wen promise jus cuz a dat, den az no mean notting fo trus God, an poho da promise God wen make. 


text:
Weaevas get Godʼs Rules, goin get peopo who goin broke um, an God no goin take it. Weaeva Godʼs Rules no stay, no mo nobody goin broke um. 


text:
<pb/>Dass why you betta trus him. God like do plenny good tings fo da peopo who trus him. Dass how we know dat Godʼs promise stay fo shua fo all us guys who come from Abraham. Not da peopo dat get Godʼs Rules ony, but da peopo dat same time trus God, jalike Abraham. cuz he jalike da fadda fo all us guys. 


text:
God wen say inside da Bible, “I wen make you da fadda fo plenny diffren kine peopos.” Fo shua God goin make dat promise solid, an God, he da One dat Abraham wen trus. God make da peopo come back alive afta dey mahke. He ony gotta say someting fo make someting dass fo real come from notting. 


text:
<pb/>Abraham wen trus God an wen wait fo him, even wen he neva see notting coming from God. Dass how he wen come “da fadda fo plenny diffren kine peopos,” jalike da Bible wen say, “Goin get plenny peopo come from you.” 


text:
Abrahamʼs trus was strong fo God, no matta he figga, his body litto mo ready fo mahke, cuz he near hundred year old, an Sarah, she no can come hapai awready. 


text:
Abraham neva tink dat God no can do um, an den pau trus God. His trus fo God wen stay solid, cuz he know how awesome God stay. 


text:
he say um fo us guys too. God goin figga we get um right wit him too, if we trus him. Cuz God da One dat wen make Jesus our Boss come back alive afta he wen mahke. 


text:
Jesus wen mahke cuz we neva make how we suppose to. An den, he wen come alive again fo make us guys get um right wit God.<pb/>


text:
So den, cuz we wen trus God, az why we get um right wit him. Dass why our heart stay clear inside wit God awready, cuz our Boss Jesus, da Spesho Guy God Wen Send, he wen make um good fo everybody. 


text:
Christ wen make um so we can come tight wit God an get all da good stuff he like do fo us, cuz we wen trus him first. An dass how we come solid inside. We feel good inside cuz we stay shua dat bumbye God goin make us come awesome jalike him. 


text:
<pb/>No matta we get any kine hard time, we goin feel good inside, cuz we know, dat hard time goin make um so we can hang in dea mo betta. 


text:
Wen we hang in dea, dat make us mo solid. Wen we mo solid, den we stay shua dat bumbye God goin do plenny fo us. 


text:
Wen we stay shua dat God goin do um fo us, we no need worry notting. Cuz God give us his Good an Spesho Spirit, fo make us feel inside our heart how much plenny he get love an aloha fo us. 


text:
<pb/>Wen we neva have power notting, Christ wen mahke fo all us guys dat wen ack jalike God no matta. Dass da time God wen pick. 


text:
Eh you know, nobody goin mahke fo one guy dat ony do right kine stuff! If get one guy dat everytime get good heart, maybe bumbye somebody go mahke fo help dat kine guy. 


text:
But den God wen show how plenny love an aloha he get fo us, cuz same time we was doing bad kine stuff, Christ still yet wen go mahke fo us. 


text:
<pb/>God wen say we get um right wit him, cuz Christ wen bleed an mahke fo us. God no take da bad kine stuff peopo stay doing, but cuz a Christ, us guys no goin suffa. 


text:
<pb/>Befo time, we wen stay agains God. But den Godʼs Own Boy wen mahke so we can go da same side wit God. So now we da same side wit God, even mo, Christ goin take us outa da bad kine stuff we doing, cuz he wen come back alive again. 


text:
An dass not all! We like tell dat God stay awesome, cuz we stay tight wit him. An we stay tight wit him, cuz our Boss Jesus Christ wen mahke fo us, so now we can go da same side wit God. Adam an Christ, Dey Da Same But Dey Diffren 


text:
<pb/>So den, from da start befo time, da first man Adam, he da one wen start fo do da bad kine stuff. Az why God neva let um live foeva. An from dat time, all da peopo inside da world make jalike dat man. Cuz dey make lidat, same ting jalike dat man, dey all gotta mahke. 


text:
Befo time, wen still yet neva have da Rules from God, all ova da world had peopo dat was doing bad kine stuff. But wen neva have da Rules, nobody wen go write down wat da bad kine stuff peopo do. 


text:
Everybody from Adam till Moses time gotta mahke fo shua, no matta dey neva do da same ting dat God wen tell Adam fo no do. Still yet, dey wen do odda kine bad stuff. Az why dey gotta mahke jalike Adam. You know, Adam an Jesus, dem two da same, but den dey diffren. Az Adam da one, he jalike one picha fo show Jesus, da One dat goin show up bumbye. 


text:
Da bad kine stuff dat Adam wen do, dass notting like da good kine stuff Jesus wen do fo us. Had da one guy Adam, dat wen go do wat God tell um not fo do, an cuz a dat, everybody wen mahke. But den da odda guy, Jesus Christ, eh, he do plenny good kine stuffs fo us, an he neva expeck notting back from nobody. Dass nuff fo everybody, cuz God everytime like do plenny fo us. 


text:
Eh, da ting dat God wen give us guys, dass mo betta fo everybody den da bad ting dat da one guy Adam wen do. Afta he wen do dat, God da Judge say, “Gotta punish um!” But even afta da peopo wen go blow it choken times, jalike God da Judge give um one spesho present -- he tell, “Now, can get um right wit me!” 


text:
So den, da one guy Adam, wen go do one ting dat he not suppose to do. Cuz a dat, now everybody gotta mahke. An now, da one guy Jesus Christ wen do one real good ting, an dass mo betta fo us guys. Now, us guys get um right wit God. Dass jalike one present he give us. An he goin make us come alive fo real kine, an be da Kingʼs helpas. 


text:
<pb/>So, had dat one guy dat wen do wat he not suppose to do, an cuz a dat now everybody gotta get punish. But den same ting, had one nodda guy dat wen do da right ting, an cuz a dat, everybody can get um right wit God an come alive fo real kine. 


text:
Dis wat I mean: Adam, he one guy dat neva listen to God. Dat make plenny guys be peopo dat do da bad kine stuff dat God no like. An da odda guy Jesus, he wen listen to wat God wen tell him fo do. Dat goin make plenny guys be peopo dat get um right wit God. 


text:
<pb/>God wen give us his Rules so everybody goin know how plenny bad da bad kine stuff stay. But wea eva get peopo dat do da bad kine stuff mo an moa, God do mo an mo plenny good kine stuff. 


text:
Befo time, da bad kine stuff dat peopo wen do, take ova dem an make um mahke. But now, cuz a wat our Boss Jesus Christ wen do, God do someting real good fo us, he take us ova, so us guys can get um right wit him an come alive fo real kine foeva.<pb/>


text:
So den, wat? You tink we goin say, “Mo bad kine stuffs we do, dat goin make God do some mo plenny good kine stuffs fo us bumbye.” We goin say all dat? 


text:
Eh, no way! Us guys no mo notting fo do wit da bad kine stuff! Az jalike we mahke awready. Cuz you know, one mahke guy no can do notting bad. If we stay jalike we mahke, how we goin stay doing da bad kine stuff? Dass no good! 


text:
<pb/>You guys donno dat wen all us guys wen get baptize fo show we Jesus Christ guys, dass jalike we wen mahke same time he wen mahke? 


text:
Wen we get baptize, dat mean jalike dey wen bury us same time dey wen bury Christ, cuz jalike we mahke too. Da Fadda, he get awesome power, an afta Christ wen mahke, da Fadda wen make um come back alive. So da Fadda like us use his power too fo live one new kine life. 


text:
<pb/>Us guys jalike we wen mahke wen Jesus wen mahke. Dass why fo shua we goin come back alive from mahke jalike Jesus wen come back alive. 


text:
<pb/>We know dat da no good kine guy we was befo, pau awready, jalike dat guy wen mahke on top da cross wit Christ. Now dat no good kine guy no mo power. Now we no need do da bad kine stuff. Now we not stuck -- we not slave guys. 


text:
<pb/>So den, jalike we wen mahke wit Christ. Dass why we believe dat we goin stay live wit him too. 


text:
We know dat Christ wen come back alive afta he wen mahke, an he no goin mahke again. Cuz no mo notting dat get power fo make him mahke one mo time. 


text:
Afta Christ wen mahke dat one time, den he no mo notting fo do wit da bad kine stuff no moa. Now he ony live fo God. 


text:
<pb/>So den, you guys gotta figga same ting jalike wat wen happen wit Jesus Christ: You guys wen mahke awready, dass why you guys no gotta do da bad kine stuff. Same time, you guys live fo God, cuz now you guys stay tight wit Jesus Christ. 


text:
<pb/>No let da bad kine stuff take ova you, an make you do any kine stuff yoa body like. Dat body goin mahke, you know. 


text:
An no go let notting inside you go do stuff dat no stay right, cuz dass bad. Jus let God make you do wat he like. Cuz jalike you wen go mahke awready an now you stay alive again. Use yoa whole body fo do da kine stuff you suppose to do, fo God. 


text:
No way! No let da bad kine stuff take you guys ova! Now, fo get um right wit God, you guys no gotta do wat da Rules say. Now, da way you guys live, you stay do wat you do cuz God wen do so plenny good stuffs fo you guys. We Jalike Slaves Fo Do Wass Right 


text:
<pb/>So, wat? You tink we still yet can stay doing bad kine stuff, jus cuz we no need do wat da Rules say fo get um right wit God, an God still yet goin do plenny good kine stuff fo us? No way! 


text:
Fo shua, you guys gotta know dis: If you let one guy own you, you gotta listen to wateva da guy tell you, an den you gotta do um. Dat mean, dat guy yoa boss, an you his slave. Same ting, you can pick wat you goin do. You can let yoaself be one slave guy fo do ony bad kine stuff. But wen you pick dat one, you goin cut yoaself off from God. O you can be jalike one slave guy fo do wateva God tell you. An wen you pick dat one, you get um right wit him awready! 


text:
<pb/>I tell God “Mahalo plenny!” Cuz befo time, you guys wen let da bad kine stuff own you. But now, you guys listen from deep inside yoaself, fo do all da kine stuff da peopo dat stay spesho fo God wen teach you guys. 


text:
God wen let you guys go, so you no gotta do da kine bad stuff no moa. Now you guys goin work hard fo do da right kine stuff. 


text:
<pb/>Fo tell you guys all dis, I stay talking da way everybody stay talk to each odda, cuz you guys ony litto bit strong inside. Befo time, was jalike you guys wen make yoaself be da kine peopo dat gotta do ony pilau kine stuff an dat gotta go broke da Rules from God. Az why you guys was lidat. But now, you guys gotta make yoaself be da kine peopo dat gotta do ony wass right. Dat goin make you guys be good an spesho fo God. 


text:
<pb/>Befo time, wen you guys was da kine peopo dat gotta do ony bad kine stuff, az wen you guys neva make yoaself be da kine peopo dat do da right ting. 


text:
Wat good kine ting you guys wen get from all dat stuff you wen do? Notting! Now you guys get plenny shame weneva you guys tink bout um. Cuz wen you do dat kine stuff, you ony cut yoaself off from God. 


text:
<pb/>But now, you guys no gotta do ony bad kine stuff no moa, cuz God wen let you guys go. Now, you guys da kine peopo dat work fo God! Dat goin make you guys be good an spesho fo God. An afta, garans you guys goin get da real kine life dat stay to da max foeva. 


text:
Dis da deal: wen you do da tings you not suppose to do, den you cut yoaself off from God. But get one nodda deal dat God get fo you. He like give you someting dass plenny good -- da real kine life dat stay to da max foeva. An you get dis wen you stay tight wit Jesus Christ, our Boss.<pb/>


text:
Eh, all you bruddas an sistas dat undastan how da Rules stay. I like tell you guys dis: from all da time you stay alive, da Rules get power ova you. But afta you mahke, da Rules no mo power ova you. 


text:
Da Rules say, if get one wahine dat stay married to one guy, she gotta stick wit da guy da whole time he stay alive. But if da husban mahke, den she no need do wat da Rules fo da husban an da wife say. 


text:
If she go live wit one nodda guy, an her husban alive still yet, dass mean she one wahine dat fool aroun behind her husbanʼs back. But den, if her husban stay mahke, den da Rules fo da husban an da wife no mo notting fo do wit her no moa. An if she go marry one nodda guy, dat mean she no go fool aroun behind her mahke husbanʼs back. 


text:
<pb/>Same ting wit you guys, my bruddas an sistas! Christ wen go mahke, his body, everyting. Same ting jalike you guys wen mahke awready, so now da Rules no mo notting fo do wit you guys. Dass why now you guys can come his guys, an stay tight wit dis guy Christ dat wen come back alive afta he wen mahke. All dis jalike dat wahine can marry one nodda guy now, an no mo problem. So now, wat you do an how you ack, everyting fo God. 


text:
<pb/>Befo time, us guys wen ony like do da kine bad stuff our bodies wen like do. Cuz we wen know da Rules, we wen like go agains um, an dat ony wen make us guys da kine peopo dat do wat we not suppose to. From dat, wat we wen do an how we wen ack dat time, everyting was fo cut us guys off from God. 


text:
Befo time we gotta do wat da Rules say. Now we no need, cuz jalike we wen mahke awready. Da old way, da Rules inside da Bible neva let us go. But da new way, us guys get Godʼs Spirit in charge a us! Az why us guys can work fo God now. Da Bad Kine Stuff Dat Stay Inside Us 


text:
<pb/>So den, wat mo we can say? Da Rules no good, o wat? Not even! If I neva undastan da Rules, den no way I go undastan wat kine stuff stay bad inside me. Jalike I neva know I not suppose to like get odda peopoʼs stuffs fo myself, if da Rules neva say, “No like get odda peopoʼs stuffs fo yoaself.” 


text:
But cuz da Rules wen say dat, den dass jalike da bad kine stuff inside me wen make me like get all kine stuffs fo myself. If neva have da Rules, da bad kine stuff no mo power ova peopo. 


text:
<pb/>Da way I wen stay live befo time, I neva know da Rules. Den bumbye, I wen find out dat God wen say dat get tings I not suppose to go do -- an right den an dea, jalike all da bad kine stuff inside me wen wake up an make me go do dose tings! 


text:
Den, az jalike I wen mahke inside. Had da Rules so dat peopo can come alive fo real kine. But den fo me, jalike was da Rules dat wen cut me off from get um right wit God. 


text:
Da Rules wen tell how I gotta make awready. But had inside me bad kine stuff dat wen use da Rules dat God say fo bulai me. Cuz a dat, jalike was da Rules dat wen cut me off from get um right wit God. 


text:
<pb/>But den same time, da Rules stay spesho fo God, an everyting da Rules say we gotta do, all dat stay spesho fo God, stay right, an good. 


text:
<pb/>Da Rules stay some good. But you tink was da Rules wen cut me off from get um right wit God? Not even! Was da bad kine stuff inside me dat wen go use da Rules fo cut me off from God. Da Rules stay good, but dey show dat da bad kine stuff stay bad fo real kine, an dey cut us off from get um right wit God. So wen God say how us guys gotta make, dat show dat da bad kine stuff inside us no good! Da War Inside Us 


text:
<pb/>We know dat da Rules come from Godʼs Spesho Spirit. But me, I ony one guy. I make jalike I one slave dat gotta do ony bad kine stuff. 


text:
<pb/>I know dat no mo notting good inside me. Everytime inside me I like do da bad kine stuff. I like do da good kine stuff, but den, I donno how fo do um! 


text:
Now, wen I do wat I no like, az not me dat make me do um, but da bad kine stuff dat stay inside me. 


text:
<pb/>Dat show, jalike wen get one rule dat say, wen I like do da good kine stuff, get da bad kine stuff inside me dat no like me do um. 


text:
But jalike get one diffren kine rule inside me dat everytime jam me up. Da way I tink, I like do wat stay good, but I no can. Jalike da bad kine rule stay inside my body, an stay make me one prisona dat jus gotta go do any kine bad kine stuff. 


text:
<pb/>Auwe! I stay all sore inside! Jalike no mo nobody dat can take me outa da bad kine stuff befo all dat go cut me off from God! 


text:
But you know wat? God, he da One dat can get me outa dat! Mahalo plenny to God cuz our Boss Jesus Christ can do um! So dis how I stay: My own self, I stuck. No matta my head like do everyting Godʼs Rules say fo do -- da way I stay inside, jalike get one nodda rule dat say I gotta do bad kine stuff.<pb/>


text:
Cuz get two tings dat stay fo real: First ting, if you stick wit Godʼs Spirit, he goin make you come alive fo real kine an make you stay tight wit Jesus Christ. Da odda ting is dat if you stick wit da bad kine stuff, you goin cut yoaself off from God. Now, if you get Godʼs Spirit, Godʼs Spirit cut you loose from da bad kine stuff. 


text:
<pb/>Even if we do wat da Rules from God say, dat no can throw out da bad kine stuff inside us, cuz da way us guys stay, we not strong inside. But den God, he wen go send his own Boy fo come one guy jalike us. Da way Jesus wen stay, God wen make him look jalike one regula guy dat can do bad kine stuff, jalike all da odda peopo. But den, Jesus neva do bad kine stuff -- how he wen live, he wen show proof dat da tings da peopo was doing was bad fo shua. Plus, he wen come one sacrifice fo hemo da shame fo da bad kine stuff dat all da odda peopo wen do. 


text:
God wen send Christ fo mahke so us guys can do all da right kine stuffs Godʼs Rules say we gotta do. Now, we stay doing da kine stuff Godʼs Spirit like us do, not da kine stuff we do wen we live da way we like. 


text:
<pb/>Da peopo dat live da way dey like, dey live lidat cuz dass how dey stay inside, an dass da ony kine stuff dey tinking bout all da time. But da peopo dat live da way Godʼs Spirit like, dey ony tinking bout da kine stuff dat Godʼs Spirit like. 


text:
Da guy dat ony like tink bout doing da bad kine stuff he like do, jalike he stay mahke inside awready. But da guy dat ony like tink bout doing wat Godʼs Spirit like, he stay alive fo real kine, an his heart stay rest inside. 


text:
<pb/>An if you ony like tink bout doing da kine stuff you do wen you live da way you like, cuz dass how you stay inside, you ony going agains God everytime, you know. Dat mean, you not doing wat Godʼs Rules say -- cuz you no mo da power fo do um. 


text:
<pb/>But you guys, you guys da one dat no stay doing da bad kine stuff you do wen you live da way you like. If Godʼs Spirit stay live inside you, you guys stay doing da kine stuff Godʼs Spirit like. Whoeva no mo Christʼs Spirit inside him, dass da guy dat not Godʼs guy. 


text:
But Christ stay tight wit you guys. You guys spirits stay alive fo real kine, cuz you guys get um right wit God. So, no matta you guys goin mahke cuz you guys wen do bad kine stuff. 


text:
God da One dat wen make Jesus come back alive afta he wen mahke. If Godʼs Spirit stay tight wit you guys, den he goin make you guys come back alive, yoa body, everyting, jalike how he wen make Christ come back alive. His Spirit goin do dat fo you guys, no matta yoa body gotta mahke. Godʼs Spirit Tell Us We Godʼs Kids 


text:
<pb/>So den, bruddas an sistas, we gotta do someting. But we no need do notting fo da bad kine stuff inside us, da way our bodies like make us do. 


text:
If you guys go ack jus da way you stay inside, fo shua kine you goin cut yoaself off from God! But den, if you let Godʼs Spirit help you kill off all da bad kine stuff you do wen you live da way you like, den you goin live fo real kine. 


text:
Wen you guys get Godʼs Spirit in charge a you, Godʼs Spirit no goin make you guys ack jalike slaves dat gotta stay scared all da time. Az how was befo time. Wen you get Godʼs Spirit in charge a you, you know you stay Godʼs kids! Dass why he goin listen wen we yell out, “Daddy!” 


text:
Cuz us guys Godʼs kids, dat mean, we goin get all da good kine stuff God goin give his kids, cuz he our Fadda. Jalike da Fadda give everyting he get to Christ, his Boy, an dass how he goin make to us guys, same time he give um to Christ. Ony one ting: us guys gotta suffa jalike Christ wen suffa, so den bumbye, God make us come awesome jalike he wen make Christ come awesome. Bumbye God Goin Make Us Come Awesome 


text:
<pb/>You know, I figga dat da stuff we stay suffa right now, az notting! Cuz da awesome stuff God goin show us bumbye, dat goin be unreals! 


text:
All da tings dat God wen make, jalike dey ony stay watching real hard, cuz dey waiting fo see wen God goin show everybody he proud who his kids stay. 


text:
All da tings God wen make, he wen figga, first, everyting gotta come all hamajangs an stay lidat. Not suppose to be lidat, an God know fo shua dat bumbye he goin make all dat stuff come okay one mo time. 


text:
Right now, all da tings dat God wen make, dey stay stuck hamajang kine, an stay coming all pilau kine. But bumbye, God goin do awesome tings fo get um outa dat, so dey can come jalike suppose to be. Same time, God goin do awesome tings fo get all his kids outa da pilau kine stuff too. 


text:
<pb/>Us guys know, from befo time till now, all da tings God wen make stay making noise jalike dey get big pain, jalike wen one wahine goin born one baby an she stay suffa plenny. 


text:
Eh, us guys too, no matta we get da Spirit in charge a us dat God wen give us first ting, jalike we still yet make big noise inside us lidat too. We make lidat cuz we still yet waiting an watching real hard fo da time wen God goin make us his kids to da max, an goin hemo loose our bodies from all da pilau kine stuff. 


text:
<pb/>Wen God wen take us outa da bad kine stuff, he wen make us know fo shua wat he goin do bumbye. But still yet, we gotta wait. If we see someting happen, den we no goin wait fo dat same ting fo happen. Nobody goin stay wait fo someting dat wen pau happen awready. 


text:
But wen we stay waiting fo someting we no can see still yet, den we still goin hang in dea an wait some moa. 


text:
<pb/>Same ting, Godʼs Spirit help us plenny, cuz we no mo power. We donno how fo pray da right way. But Godʼs Spirit, he go take ova an aks God fo do good tings fo us, no matta we jalike get big pain inside dat make us so we donno how fo say um. 


text:
An God, he know all da tings dat us guys like say inside our heart, an he know how his Spirit tink. Dass how God know everyting his Spirit like say fo help us, cuz Godʼs Spirit tink jalike God tink, an da Spirit talk to God an aks him fo help da peopo dat stay spesho fo God. 


text:
<pb/>Us guys know dis too: God make everyting come out all good fo da peopo dat get love an aloha fo him. Befo time, God wen go make plan wat he goin do fo dem, an he wen tell um awready, “Come wit me! Be my guys!” 


text:
Befo time, he wen pick dose peopo awready, cuz he like make um come da kine peopo jalike his Boy. Godʼs Boy, dass Christ. He da main one, an da odda guys, dey jalike his younga bruddas an sistas. 


text:
Dat same peopo God wen pick befo time lidat, he wen tell um fo come be his guys. An dose same guys, God wen make um get um right wit him, an he wen make um come awesome jalike him. God Get Love An Aloha Fo Us Guys 


text:
<pb/>So den, wat we goin say bout all dat? God stay fo us guys to da max. Cuz God stay lidat, who going agains us? No mo nobody! 


text:
God neva even hold back his own Boy. He wen make um one sacrifice fo help all us guys. God wen give his own Boy fo mahke fo us. You know, dat mean God no hold back notting. He give us every good ting to da max! 


text:
<pb/>An den, who goin poin finga da peopo God wen pick? No mo nobody fo do dat! Cuz God, he da One dat say dat his peopo get um right wit him awready. 


text:
Eh! No mo nobody dat can say God gotta punish all da peopo he wen pick. Jesus Christ, he da One dat wen go mahke. An mo importan den dat, he da One dat God wen make um come back alive afta he wen mahke. From dat time, he stay da mos importan place, by Godʼs right side. Same time, Jesus da One dat stay aksing God fo help us guys! 


text:
<pb/>You tink get somebody o someting dat goin make Christ no get love an aloha fo us guys? No way! You tink presha, hard time, o wen get somebody dat like hurt us, o wen no mo notting fo eat, o no mo clotheses, o wen we scared, o wen we get peopo dat like kill us? Not even! 


text:
Jalike da Bible wen say,<pb/>“Cuz we yoa peopo,<pb/>Everytime dey try kill us.<pb/>Dey tink we jalike sheeps dey goin kill.” 


text:
<pb/>Cuz Christ get love an aloha fo us guys to da max, no matta wat kine trouble get, no bodda us, cuz we da winnas fo shua! 


text:
<pb/>I shua bout dis: No mo notting can make God stop loving us guys. No matta if we stay alive o we mahke, no matta if get angel guys o leada guys in da sky, o if get spirits wit power dat go agains us, no matta wateva stay happen now o goin happen bumbye, 


text:
no matta get guys wit power up dea inside da sky, o down dea inside da groun, no matta get all kine odda kine tings dat God wen make -- no mo notting dat can hemo us from God, so he no love us no moa! Cuz us guys stay tight wit Jesus Christ, da Spesho Guy God Wen Send, an he our Boss.<pb/>


text:
Eh, I no bulai you guys, I ony tell da trut cuz I stay tight wit Christ, da Spesho Guy God Wen Send. Same ting my heart tell me, you know, an Godʼs Spirit stay in charge a my heart. 


text:
I tell you guys dis: Inside, my heart stay plenny sore, an no can stop hurting. My heart stay lidat, cuz I feel fo my own peopo. 


text:
I like my own peopo, da Jews, come tight wit Christ too. Fo dem, I like even go aks God fo punish me, an not dem, an cut me loose from Christ, so dat my peopo can come tight wit Christ. 


text:
Dey da Israel peopo. God wen make dem his own kids from befo time. He wen show dem how awesome he stay. He wen make all kine deals wit dem. He wen give um his Rules. Dey da ones dat know how fo go down in front him an show him respeck how suppose to. God wen promise fo do plenny good kine stuffs fo dem. 


text:
Da Jewish peopo wen come from our ancesta guys, da main fadda guys Abraham, Isaac, an Jacob (dass Israel, you know). An Christ, da Spesho Guy God Wen Send, he wen born from da same fadda guys too. Christ, he da One az God, an he da One dat stay in charge a everyting. He da kine Guy dat peopo like talk good bout him foeva! Dass right! 


text:
<pb/>Now, I not saying dat wat God wen say no goin happen. Cuz da peopo dat wen born from our ancesta guy Israel, inside, all dem guys not da fo real kine Israel peopo, you know. 


text:
Same ting, get plenny peopo dat wen born from our ancesta guy Abraham, but not all dem Abrahamʼs kids fo real kine. Cuz God wen tell Abraham, “Da ony peopo dat I goin call yoa kids fo real kine, goin be da ones dat goin born from yoa boy Isaac.” 


text:
<pb/>Dat mean, from befo time, from all da kids dat wen ony born from our ancesta guy Abraham till now, not all dem Godʼs kids, but ony da kids dat God wen promise fo born from Abraham, dey da ones dat God call his kids fo real kine. 


text:
Dis wat God wen say wen he wen make da promise: “Same time nex year I goin come back, an Sarah goin born her baby boy.” 


text:
<pb/>An dass not all, you know. Our ancesta guy Isaac an his wife Rebecca, dey wen get twin boys. Dey both Isaacʼs kids. 


text:
But you know, befo Rebecca wen born her twin boys, an no matta her twin boys neva do notting good o bad yet, God wen tell Rebecca, “Da twin boy dat goin born first, he da one dat goin work fo da boy dat goin come out afta.” He wen tell her dat fo show dat wen God pick somebody, he pick um cuz he know wat he goin do wit dat guy. God jus wen tell um fo come be his guy. He no need wait till he find out how dat guy goin ack, cuz God know awready. 


text:
Cuz God wen tell Moses,<pb/>“I goin give chance to da ones I give chance to,<pb/>An I goin show pity fo da ones I pity.” 


text:
<pb/>Dass why, no matta wat one guy do, o wat he like happen, ony one ting matta -- dat God da One dat give um chance. 


text:
Da Bible tell wat God wen say to da King Pharaoh inside Egypt. He say, “I wen make you King, cuz I wen like use you fo show how strong I stay, an fo make peopo all ova da world tell wat kine God me!” 


text:
<pb/>So den, if God like give one guy chance, dass wat he do. An if he like make one guy hard head, az wat he do too. God, He Give Chance, But Den, He No Take Any Kine (Da Start 19; Outa Egypt 9:16; 33:19; Isaiah 1:9; 10:22-23; 29:16; 45:9; Jeremiah 18:6; Hosea 1:10; 2:23) 


text:
<pb/>Now, somebody goin aks me dis: “Eh! If dass how stay, how come God still yet poin finga peopo? Cuz no mo nobody can go agains wat God like fo happen, you know.” 


text:
Eh, who you tink you? How come you talk back lidat to God, brudda? Jalike da Bible wen tell: “If get one guy dat making one ting, da ting no can tell da guy, ‘Eh! How come you wen make me lidis?’ ” 


text:
Da guy dat make pots, he get da right fo use da clay fo make spesho kine pots. O if he like, he goin use da same kine clay fo make pots fo put junk kine stuff inside. 


text:
<pb/>Same ting wit God. He like show everybody dat he no take any kine stuff da peopo like do. He like make shua everybody know he get plenny power. Fo show dat, fo long time he put up wit any kine stuff from da peopo dat do da kine stuff he no take. But dose peopo dat make lidat, ony ready fo get wipe out. 


text:
An he wen do dat cuz he like show dat he goin give chance to some peopo. Dey da ones dat he wen make ready fo come awesome. He like make shua everybody know dat he stay awesome to da max. 


text:
An you know wat? Us guys, we da peopo he wen tell dis: “Eh! Come wit me! Be my guys!” Some a us guys come from da Jewish kine peopo, an he wen tell us fo come. Odda guys, dey come from da odda kine peopos. 


text:
Jalike God wen say befo time inside Hoseaʼs book inside da Bible,<pb/>“Get peopo dat not my peopo, But still yet I goin call um ‘my peopo.’<pb/>Goin get one nation dat I neva have love fo, But den, I goin call um ‘da nation I get love fo.’ ” 


text:
Hosea wen say dis too:<pb/>“Right dea, Da same place wea God wen tell um befo time, ‘You guys, you not my peopo no moa!’<pb/>Dass da same place wea da God dat stay alive goin tell um bumbye, ‘You guys, you my kids now!’ ” Cuz he wen give um chance, az why. 


text:
<pb/>Befo time, Isaiah wen talk fo God inside da Bible. He say,<pb/>“Get choke peopo dat get Israel fo dea ancesta. Da ohana big, jalike da sands on top da beach,<pb/>No matta God goin take ony litto bit peopo Outa da bad kine stuff dey stay doing.<pb/> 


text:
Cuz da Boss goin pau do everyting he wen say he goin do, All ova da world.<pb/>He no goin wase time notting!” 


text:
<pb/>Befo time, Isaiah wen say dis too:<pb/>“Good ting, God, da Boss Fo All Da Armies, Wen let some a our kids stay alive.<pb/>If he neva do dat, our blood pau, Jalike da peopo from Sodom town an Gomorrah town.” Da Israel Peopo An Da Good Kine Stuff From God (Isaiah 8:14; 28:16) 


text:
<pb/>So den, wat? Wat we goin say? Get all kine peopos from diffren place dat not Jews, dey neva was trying fo get um right wit God befo time. Now, dey get um right wit him, cuz dey stay trus um. 


text:
But da Israel peopo was trying fo ony do wat Godʼs Rules say, fo get um right wit God, but dey no can do um. 


text:
<pb/>How come dey neva get um right wit God? Cuz dey wen ony try get um by da stuff dey wen do, but dey neva have trus fo God. Da Bible wen talk bout one “rock dat make peopo trip ova an fall down.” Dis wat Isaiah wen say inside da Bible:<pb/>“Eh! Right hea inside Zion Town, dass Jerusalem, I goin put one Guy.<pb/>He goin be jalike one rock Dat goin make peopo trip ova an fall down.<pb/>But whoeva go trus dat Guy, Dey no need come shame.” An jalike da Israel peopo wen trip ova dat rock an fall down!<pb/>


text:
Bruddas an sistas, you know wat I like happen fo da Israel peopo? I aks God plenny fo dem, so dat da Israel peopo goin let God hemo dem from da bad kine stuff dey stay doing. Wen dat happen, dass wen I goin feel real good inside my heart! 


text:
<pb/>You know, I can tell you dis bout dese peopo: Dey like go all out fo God, an dey try make lidat, but den, dey donno da main stuff dat dey suppose to know first. 


text:
Dey donno wat God wen do awready fo all us guys get um right wit him. So dey go try fo get um right wit God how dey like, an dass why dey no like listen to him. 


text:
<pb/>Christ wen do everyting fo us get um right wit God. Wit ony da Rules, no can do dat. Now, whoeva go trus Christ, dey da ones dat goin get um right wit God. God Like Take Everybody Outa Da Bad Kine Stuff Dey Stay Doing Da Prieses 18:5; Da Rules Second Time 30:11-14; Isaiah 28:16 


text:
<pb/>Now Moses, he wen go write inside da Bible how fo get um right wit God if da peopo do everyting wat da Rules say. Dis wat Moses wen say: “Whoeva go do everyting da Rules say, cuz dey do dat, dey goin get life fo real kine.” 


text:
<pb/>Da Bible say someting diffren den dat too, bout how you get um right wit God cuz you trus him. Da Bible say: “No good you go tink inside yoa head, ‘Eh, who going up dea inside da sky?’ ” Eh, dass jalike da guy going up dea fo tell da Spesho Guy God Wen Send dat we like him come back down hea by us guys. 


text:
Same ting, da Bible say: “No good you tink inside yoa head, ‘Who goin go way down inside da groun by da Deep Dark Hole wea da mahke peopo stay?’ ” Eh dass jalike da guy going down dea fo bring Christ back from mahke. 


text:
<pb/>But you know, da Bible say, “Da main ting God wen say, stay right dea. Awready stay inside yoa mout an inside yoa heart.” Dass da same ting us guys stay teaching: Eh, gotta trus Christ! 


text:
Dat mean, if you talk strait wit yoa own mout, “Jesus, he my Boss,” an you trus deep inside yoa heart dat God wen bring Christ back alive afta he wen mahke, den God goin hemo you from da bad kine stuff you stay doing. 


text:
Cuz az wit yoa heart dat you trus God, an den he make you get um right wit him. An az wit yoa mout dat you talk strait everybody dat Jesus stay yoa Boss, an den God goin hemo you from da bad kine stuff. 


text:
Jalike da Bible say, “Whoeva trus God, no way dey goin come shame, cuz God goin do everyting wat he say.” 


text:
Da Jewish peopo an all da odda peopos, dey all same same. No mo diffrence. Cuz get da one Boss, an he da Boss fo everybody. He goin do plenny fo everybody dat aks him fo kokua dem. 


text:
Cuz da Bible say, “Everybody dat aks da Boss fo help um, he goin take um outa da bad kine stuff dey doing.” 


text:
<pb/>But eh! How dey goin aks him fo help um if dey no trus him? An how dey goin trus him if dey neva hear notting bout him? An how dey goin hear bout him if nobody eva go tell um notting bout him? 


text:
An how dey goin tell peopo if nobody send um fo go teach? Jalike da Bible say, “Wen peopo go fo tell da Good Stuff From God, eh! dass so awesome!” 


text:
<pb/>But you know, wen get Israel peopo dat neva like listen to da Good Kine Stuff From God. Jalike Isaiah wen say inside da Bible:<pb/>“Eh Boss! No mo nobody dat like go trus Da tings dat dey wen hear from us guys!” 


text:
<pb/>So den: Fo trus God, gotta listen to da tings he say. An fo listen to wat God say, first gotta hear bout Christ. 


text:
<pb/>Try let me aks dis: You guys tink da Israel peopo neva hear notting, o wat? Fo shua dey wen hear! Jalike da Bible wen say befo time:<pb/>“All ova da world, get peopo dat wen hear da Good Stuff. Da tings dey say, wen go all ova da place wea get peopo.” 


text:
An I aks one nodda ting: “Da Israel peopo, you tink dey neva undastan notting?” Moses da first one dat wen go tell inside da Bible, dat God wen say dis:<pb/>“I goin do someting fo some odda peopos Dat not jalike you guys,<pb/>An dat goin make you guys jealous.<pb/>An I goin do someting fo peopo dat you guys tink stupid, An dat goin make you guys come huhu.” 


text:
Isaiah wen come strong fo tell um strait inside da Bible dat God wen say,<pb/>“Da peopo dat no look fo me, Dey da ones dat wen find me.<pb/>I even wen show myself To da peopo dat neva aks fo see me.” 


text:
But da Israel peopo, dis wat he wen say bout dem:<pb/>“All day I wen put out my hands, Waiting fo da Israel peopo fo come by me,<pb/>But dey no like listen. Dey ony like go do someting else.”<pb/>


text:
So den, I like aks dis: God wen no like his peopo no moa, o wat? Not even! Me, I from dat same Israel peopo! I get da same blood jalike Abraham, an I get da same blood jalike Benjamin, cuz Abraham Benjaminʼs great granfadda. 


text:
No, God neva say he no like his peopo no moa. Dey da ones he wen pick from befo time. You no rememba wat da Bible wen say bout Elijah? Da guy Elijah, he was aksing real hard fo God fo do someting agains da Israel peopo. 


text:
He tell:<pb/>“Eh Boss! Da guys you wen send fo talk fo you, Dese da peopo dey wen kill!<pb/>Da altar wea dey make sacrifice fo you, Dey wen go bus um up.<pb/>Me, I da ony guy dat talk fo you Dat stay alive still yet.<pb/>But den, dey still yet stay trying fo kill me too!” 


text:
<pb/>An wat God wen say to him? He say dis: “I still get 7,000 guys dat stay my guys. Dey no go down in front da idol kine god Baal!” 


text:
<pb/>Nowdays, same ting -- get some peopo dat God wen pick jus cuz he like do someting good fo um an give um chance. 


text:
Fo shua, he like give um chance, an dass why he wen pick um. No was cuz dey wen go do someting good, an dass why he gotta pick um, you know. If he gotta pick um cuz a da good tings dey wen do, den he no give um chance fo real kine, an he gotta pick um, az why. 


text:
So wat, den? Da Israel peopo wen like get um right wit God, but dey no can do dat. Ony da peopo God wen pick wen get um right wit him. Da oddas, dey ony wen come mo hard head still yet an dey no listen to God. 


text:
Dis wat da Bible wen say befo time:<pb/>“God wen make um come Jalike dey no can tink o feel notting.<pb/>Dea eyes no can see notting, Dea ears no can hear notting,<pb/>Right up till now.” 


text:
David wen say dis inside da Bible:<pb/>“No matta dey party up at dea own table -- I like God make dat party jalike one trap Fo catch um an pay um back!<pb/> 


text:
I like God make dea eyes close so dey no can see notting! I like he bend um down to size!” God Goin Make Da Peopo Dat Not Jews Come Okay 


text:
<pb/>So den, I like aks dis: How come da Jewish peopo wen go mess up? Was fo make um wipe out, o wat? No way! But afta dey wen go do da way dey not suppose to an no trus God, dat wen mean, now all da odda peopo dat not Jews can get outa da bad kine stuff dey stay in. An dat make da Israel peopo come jealous. 


text:
Fo shua, da Israel peopo wen make like dey not suppose to. An cuz dey wen do dat, dat wen mean, da odda peopo all ova da world get all kine good tings from God. Da Israel peopo, dey wen lose everyting, an cuz a dat, all da peopo dat not Jews wen come jalike dey rich! Kay den -- bumbye, all da Jewish peopo goin come strait wit God, an den, everyting goin come mo betta still yet! 


text:
<pb/>Now fo you guys dat not Jews, I like say dis one ting: God wen send me all ova da place by da odda peopos dat not Jews, fo talk fo him. Dis job God give me stay real importan! 


text:
You know, might be, if I do good job, I can go make my own kine peopo come jealous, an den, dass how I can help some a dem come outa da bad kine stuff dey stay in. 


text:
Wen God neva take his own peopo befo, dat wen mean dat da odda peopos all ova da world wen get chance fo go da same side wit God. Bumbye, wen God take back his own peopo, goin be jalike dey was mahke befo, but now dey wen come alive fo real kine! 


text:
<pb/>Eh, you know, if you take litto bit bread, an give um to God, den da whole bread stay spesho fo him too. If you give da root from one tree to God, da whole tree stay spesho fo him too. 


text:
<pb/>Jalike da Jewish peopo was one olive tree, an God wen hemo some branches from dat tree, an den he wen plant odda branches on top dat tree. You guys dat not Jews, you jalike one nodda kine olive tree dat grow wild outside one olive tree farm, but God plant you on top one good tree inside da farm. Jalike da odda branches, you get da same kine good tings from God, jalike da Jewish peopo. 


text:
You know, you betta not get big head an tink dat you mo betta den da odda branches dat God wen hemo! If you get big head, rememba dis -- you not da one dat make da tree strong, cuz you ony one branch. Dass da root dat make you strong! 


text:
<pb/>Den might be you goin say, “Eh, God wen go hemo one branch so I can go stay same place wea dat branch was.” 


text:
Yeah but, God wen hemo dose branches cuz dey no trus God, az why. An you, you stay dea cuz you trus God. Eh, no get big head! Mo betta you be scared! 


text:
Da Jewish peopo, dey jalike da branches dat wen grow dea first -- but God neva let um stay dea. An you? You tink he goin let you stay ova dea if you no stay trus him? Not even! 


text:
<pb/>So, tink bout dis: God get good heart -- but same time, he can punish hard. He goin punish hard da guys dat no get um strait wit him. But wit you guys dat not Jews, God get good heart fo you guys if you stick wit God an let him be good to you. But if you no let him get good heart fo you, he goin hemo you from da tree too. 


text:
Same ting wit da Jewish peopo, if dey change dea heart, an start fo trus God, God goin plant dem togedda on top da main olive tree one mo time. God can go plant um back, jalike dey was befo time. 


text:
You know, you peopo dat not Jewish, you jalike one branch dat wen get hemo from one olive tree dat wen grow wild outside da farm. God wen plant you inside da good olive tree, no matta dass not da tree wea you wen grow first time. Mo betta still yet, da Jewish peopo, God goin plant um back, inside da same tree wea dey wen grow first time. Da Israel Peopo Goin Get Um Strait Wit God Isaiah 27:9; 59:20-21 


text:
<pb/>Bruddas, dis someting you guys gotta know, dat was secret befo time. If you undastan um, den you no going get big head cuz you tink you smart. Dis da ting dat was secret: Da Israel peopo, dey wen come hard head an neva like trus God now, but den, dey no goin stay lidat foeva. Bumbye wen all da peopo dat not Jews goin trus God, den da Jewish peopo, dey goin go trus um too. 


text:
Dass how dat time, all da Israel peopo, God goin take um outa da bad kine stuff dey stay in, jalike God wen say inside da Bible befo time:<pb/>“Goin get one guy dat goin take us outa da bad kine stuff, He goin come from Jerusalem, Zion side.<pb/>He goin make da peopo dat come from Jacob tink diffren kine, Dem guys, dey ack jalike God no matta, Bumbye, dey no goin tink lidat no moa.<pb/> 


text:
<pb/>So, da way da Israel peopo ack weneva dey hear da Good Kine Stuff From God, jalike dey stay agains God everytime. An cuz dey making lidat, dat give you guys chance! No matta, God still yet get love an aloha fo dem, cuz he wen love dea ancesta guys an pick dem fo come his peopo. 


text:
You know, wen God give you someting, he no take um back. Wen he tell you, “Eh! Come wit me! Be my guy!” -- he no goin change his mind. 


text:
<pb/>Befo time, you guys dat not Jewish neva like do wat God wen tell you fo do. But now, you guys get chance, cuz da Jewish peopo da ones dat no like do wat God tell um. 


text:
Right now, da Jewish peopo no like do wat God tell um fo do. Cuz a dat, God stay give you guys chance. Same ting lidat, God goin give da Jewish peopo chance too. 


text:
Right now, God make everybody same same, so dey no can do wat he tell um, jalike dey stuck. He do dat, fo give chance to everybody, same same. God, He So Good! Isaiah 40:13; Job 41:11<pb/> 


text:
Ho, da smart God stay! God, he know how fo use all his smarts!<pb/>He get choken plenny fo help us guys! No mo nobody dat can figga how God tink Fo do da tings how he like!<pb/>No mo nobody can undastan Why God do da stuff he do! Jalike da Bible wen say befo time:<pb/> 


text:
Eh, everyting come from God! Everyting happen cuz God make um happen! Everyting us guys do, We do um fo him!<pb/>Everytime we like say, He da greates, An he goin stay da greates foeva! Az right!<pb/>


text:
Bruddas an sistas, so den, wat? God, he give you guys plenny chance. Az why I like aks you guys, let God take ova you, jalike you giving one sacrifice, but alive. But you know wat God like you guys do? He like you guys go all out fo God. Fo make lidat, good you know, cuz dat fo show God love an respeck. 


text:
Eh! No make like how da peopo nowdays telling you how fo do! Mo betta, you guys let God make you guys tink diffren inside, so you can tink new way bout everyting. Den you can go figga how God like you do. An da ting God like you do, stay good, an make God stay good inside, an everytime stay perfeck. 


text:
<pb/>An cuz God wen do plenny good tings fo me, az why I telling all you guys dis: No ack jalike you mo den wat you stay fo real! Mo betta you tink how you stay fo real kine, not how you no stay. Everybody gotta go figga how much God stay helping dem fo trus him. From dat, you goin figga how you stay inside fo real kine. 


text:
<pb/>Dass jalike our whole body get plenny diffren kine parts, an all da diffren kine parts get dea own kuleana. 


text:
Same ting fo us guys dat stay tight wit Christ -- we stay plenny diffren peopo, but den we stay togedda jalike one body. All us guys get job, jalike da diffren parts inside da body get dea own kuleana. 


text:
<pb/>Dis wat I mean: God give all us guys da power fo do diffren kine tings, cuz he like do good tings fo us. So, if God give you power fo be one talka fo him, an you trus him plenny, go talk plenny fo him. 


text:
If God give you power fo kokua odda peopo, den go kokua. If he give you power fo know how fo teach odda peopo, den go teach. 


text:
If God give you power fo know how fo give good kine words to odda peopo, go do um. If God give you power so you can help oddas wit wat you get, den go use wat you get fo help um. Wen God give you power so you one leada fo oddas, make shua you do good job. Wen God give you pity fo somebody an you like help um, make shua you help um an stay good inside same time. Da Way Christ Guys Live 


text:
<pb/>Wen you show peopo love an aloha, do um fo real kine, no ack. Hate all da bad kine stuff, stay tight wit da good kine stuff. 


text:
Give da bruddas an sistas plenny love an aloha. Go fo broke fo show da oddas you get plenny respeck fo dem. 


text:
You can stay good inside to da max, cuz you know wat God goin do fo you bumbye. Hang in dea wen you get any kine hard time. An make shua you pray all da time. 


text:
Use wat you get fo kokua da peopo dat stay spesho fo God wen dey need help. Wen get peopo from odda places, make shua you show um aloha an take care dem. 


text:
<pb/>Aks God fo make good tings happen to da guys dat make you suffa. I mean good tings! No go aks God fo make bad ting happen to dem. 


text:
Wen odda peopo feel good inside plenny, you guys feel good inside plenny wit um -- an wen dey cry, you go cry wit um. 


text:
<pb/>Live togedda wit plenny aloha fo each odda. No ack high makamaka. Mo betta you make friends wit da kine peopo dat odda peopo tink dat dey no rate. No go tink ony you da one dass smart. 


text:
<pb/>If get somebody dat make bad kine to you, no go make same kine to dem fo pay um back. Try fo tink how fo ack da way everybody know dass da bestes way fo do. 


text:
Make shua you do everyting you can fo live good wit everybody wit aloha, an no go agains each odda. 


text:
My good friends, no go afta da odda guy fo pay um back wen he hurt you. Mo betta you wait, an let God take care him, cuz God no take wat dat kine peopo do. Da Boss wen say dis befo time inside da Bible:<pb/>“I da One dat goin make bad to peopo, if dey do bad kine stuff, I da One goin pay um back.” Dass wat da Boss say. 


text:
So mo betta, ack jalike da Bible wen say from befo time:<pb/>“Da guy dat hate you -- If he hungry, give um someting fo eat.<pb/>If he thirsty, give um someting fo drink. You do dat, he goin come all shame.” 


text:
<pb/>Kay den. No let da bad kine stuff get power ova you. Mo betta do good kine tings. Den you da one dat get power ova da bad kine stuff.<pb/>


text:
Everybody gotta listen da guys dat stay in charge a da law. Dey get da power fo tell da odda peopo wat fo do, you know. But da power dey get, God wen give um dat. Da guys dat stay get power right now, dey da ones dat stay in charge cuz God wen make um lidat. 


text:
Dat mean, if get somebody dat go agains da kine peopo dat get dat kine power, az jalike dey going agains da way how God wen go make one govermen fo us. If get anybody dat make lidat, dey goin get it from God da Judge. 


text:
<pb/>If you do da right tings how suppose to, no need be scared a da guys dat stay in charge a da law. But den, if you do da bad kine stuff dass no good, you bes be scared! So, if you no like stay scared a da peopo dat get power, make shua you go do ony da good kine stuff. Den wen you do da good kine stuff, az wen dey goin tell you dat you stay okay. 


